
Kita „Vėjo nublokštų“ pusė — ir lygiai 


tokia pat.neįmanoma padėti į šalį. 


„The Sunday Times“ 


* 


“7 


Harper Lge knyga ž Nežudyk strazdo 
giesmininko“ pakeitė gyvenimus. 
Tiesioginė jos įpėdinė „Pagalba“ turi 
tokį pat potencialą... atliktas nuosta- 
bus žygdarbis. 

AIBILINA 


1 SKYRIUS 
1962-yjų rugpjūtis 


MU Moblė gimė 1960-ųjų rugpjūtį, anksti sekmadienio rytą. Bažny- 
čios kūdikis — taip mes mėgstame ją vadinti. Aš prižiūriu baltųjų 
kūdikius, štai ką veikiu, taip pat dar gaminu visus valgius ir tvarkau kamba- 
rius. Per savo gyvenimą esu užauginusi septyniolika vaikučių. Žinau, kaip tuos 
mažylius užmigdyti, nuraminti, kad neverktų ir kad rytą laiku atsisėstų ant 
puoduko, kol dar jų mamos neatsikėlė iš lovos. 

Bet iki šiol nebuvau regėjusi kūdikio taip klykiant kaip Mei Moblė Lytolt. 
Pirmoji diena, vos tik įžengiu pro duris, ir va ji — sukaitusi visa iki raudonu- 
mo ir kad rėkia, net lubos kilnojasi, turbūt vidurius raižo mažutei, stumia nuo 
savęs tą buteliuką it supuvusį turnepsą. O panelė“ Lyfolt, tai ta atrodo nuosavu 
vaiku pasibaisėjusi. „Ką aš ne taip darau? Kodėl negaliu to nutildyti?“ 

70? Iškart man toptelėjo: kažkas čia negerai. 

Tad paėmiau tą rausvą klykiantį kūdikį į rankas. Pašokdinau sau ant šlau- 
nies, kad išsijudintų dujos, ir neprireikė nė dviejų minučių, kai Mažylė liovėsi 
verkusi, ėmė man šypsotis, kaip ji ir daro. Bet panelė Lyfolt, ji neima į rankas 
savo pačios vaikelio visą likusią dieną. Esu regėjusi tiek ir tiek moterų, kai po 
gimdymo joms užeina prislėgtumas. Taigi pamaniau, kad taip ir buvo. 

Dar kai kas apie panelę Lytolt: ji ne tik nuolatos susiraukusi, bet ir liesa 
— vieni kaulai. Kojos tokios laibos, kad atrodo tik praėjusią savaitę būtų jas 
išsiauginusi. Dvidešimt trejų, o išstypusi kaip koks keturiolikmetis berniokas. 
Net jos plaukai reti, rudi, kiaurai prasišviečia. Mėgina juos sušiaušti, bet nuo 
to tie atrodo tik dar retesni. O veidas — visai kaip to raudono velnio ant rau- 
donos kaip ugnis saldainių dėželės: smailas smakras ir visa kita. Tikrai, visas 
kūnas turi tiek aštrių gumbų ir kampų, kad nėra ko stebėtis, jog ji nepajėgia 
nuraminti mažiulės. Kūdikiai mėgsta putnumą. Mėgsta įsikniaubti veidu tau į 
pažastį ir užmigti. Taip pat mėgsta stambias storas kojas. Tą aš žinau. 


* JAV Pietuose juodaodžiai tarnai taip vadina savo šeimininkes ir kitas ištekėjusias ar neište- 
kėjusias moteris. 

Kai Mei Molei sueina vieneri, ji jau sekioja paskui mane visur, kur tik 
pasisuku. Ateina penkta valanda, ir ji įsikimba į manąjį patogų firminį „Dr. 
Scholl“ batą, velkasi iš paskos grindimis ir verkia, lyg niekada nebesugrįžčiau. 
Panelė Lyfolt, ji primerkia į mane akis, lyg būčiau padariusi ką nors bloga, ir 
atkabina verkiančią mažiulę man nuo pėdos. Manau, kaip tik tuo rizikuoji, kai 
leidi kam nors kitam auginti savo vaikus. 

Dabar Mei Moblei jau dveji. Akys didelės didelės, rudos, o garbanos — 
medaus geltonumo. Bet plikas plaukų plotas pakaušy tartum tą viską nuleidžia 
perniek. Kai ji dėl ko nors susijaudina, tarp antakių atsiranda tokia pat raukšlė 
kaip ir pas mamą. Jiedvi sakytum panašios, tik Mei Moblė tokia putnutė. Ne- 
bus kokia nors grožio karalienė. Manau, dėl to panelė Lyfolt graužiasi, bet Mei 


Moblė — ypatingas mano kūdikis. 


Netekau savo berniuko Tryloro prieš pat pradėdama tarnauti pas panelę 
Lyfolt. Jam buvo dvidešimt ketveri. Geriausių žmogaus gyvenimo metų. Tie- 
siog pristigo laiko gyventi šiame pasaulyje. 

Jis nuomojosi butuką Folio gatvėje. Susitikinėjo su labai miela mergina, 
vardu Frensė, ir, spėju, juodu ketino susituokti, bet dėl tokių dalykų jis buvo 
lėtapėdis. Ne todėl, kad dairytųsi kokios nors geresnės, tiesiog jis iš tokių, kurie 
viską apmąsto. Nešiojo didelius akinius ir visąlaik skaitė. Net pats pradėjo ra- 
šyti knygą — apie spalvotąjį, gyvenantį ir dirbantį Misisipėje. Dievuliau, kaip 
dėl to didžiavausi. Bet vieną vakarą jis ilgai dirbo „Scanlon-Laylor“ lentpjūvėje 
— krovė į sunkvežimį 2 iš 4 colių lentas, o rakštys smigo kiaurai pirštinių. 
Buvo per mažas tokiam darbui, per menkas, bet reikėjo darbo. Ir buvo pavar- 
gęs. Lijo. Paslydo nuo krovos platformos. Nukrito ant važiuojamosios dalies. 
Traktoriaus su priekaba vairuotojas nepamatė ir nespėjus jam nusiristi į šalį 
sutraiškė plaučius. Kai aš sužinojau, jis jau buvo miręs. 

Tą dieną man pajuodo visas pasaulis. Oras atrodė juodas, saulė — juoda. 
Gulėjau lovoje ir stebeilijau į juodas savo namo sienas. Kasdien ateidavo Minė 
— pasitikrinti, ar aš. tebekvėpuoju, pamaitinti, kad nenumirčiau. Truko tris 
mėnesius, kol pajėgiau žvilgtelėti pro langą, įsitikinti, ar pasaulis tebėra vietoje. 
Nustebau pamačiusi, kad pasaulis nesustojo, nors mano berniuko nebeliko. 

Praėjus penkeriems mėnesiams po laidotuvių atsikėliau iš lovos. Užsivil- 
kau baltą uniformą, pasikabinau ant kaklo auksinį kryželį ir nuėjau tarnauti 
pas panelę Lytolt, nes ji ką tik susilaukė mergytės. Bet netrukus supratau, kad 
kažkas manyje pasikeitė. Viduje sudygo kartėlio sėkla. Ir tiesiog nebesijaučiau 
tokia su viskuo sutinkanti. 

— Sutvarkyk namus, o paskui nagi eik ir sutaisyk bent kiek tų salotų su 
vištiena, — paliepė panelė Lyfolt. 

Šiandien — bridžo klubo diena. Kas ketvirtą mėnesio trečiadienį. Aš vis- 
kam jau pasiruošiau — šįryt sutaisiau salotų su vištiena, vakar išlyginau staltie- 
ses. Beje, panelė Lyfolt matė mane prie to visko. Ji tik dvidešimt trejų ir mėgsta 
save girdėti nurodinėjančią man, ką turiu padaryti. 

Jau vilki mėlynąją suknelę, kurią šįryt išlyginau — tą su šešiasdešimt ben- 
kiomis klostėmis per taliją, tokiomis smulkiomis, kad jas lygindama turiu pro 
savo akinius prisimerkti. Nedaug ko nekenčiu gyvenime, bet aš ir ta suknelė 
nekaip sutariame. 

— Ir prižiūrėk, kad Mei Moblė neateitų pas mus, taigi. Sakau tau, aš taip 
ant jos įpykusi — suplėšė mano gerąjį laiškinį popierių į penkis tūkstančius 
skutelių, o turiu parašyti penkiolika padėkos laiškų „Jaunųjų lygai“... 

Parengiu tą ir aną dėl jos draugių. Išdėlioju gerąjį krištolą, iškeliu sidabri- 
nį servizą. Panelė Lyfolt nepastato kokio nors menko kortų stalelio, kaip kad 
kitos ponios. Mes pasirenkame valgomojo stalą. Užtiesiame jį staltiese, kad 
paslėptume didelį L pavidalo plyšį, perkeliame raudonąją gėlių vazą nuo stalo 
vidurio ant bufeto, kad nesimatytų ištisai subraižyto medžio. Panelė Lytolt, kai 
rengia priešpiečius, mėgsta, kad viskas būtų prašmatnu. Galbūt mėgina atsi- 
griebti už tai, kad jos namas mažas. Jie nėra pasiturintys Žmonės, tą aš Žinau. 
Turtingieji tiek nesistengia. 

Esu pratusi dirbti pas jaunas poras, bet šie namai — turbūt mažiausi, 
kokiuose kada nors tarnavau. Tik vieno aukšto. Jos ir pono Lyfolto kambarys 
gale gana didelis, bet Mažylės — visai ankštas. Valgomasis ir įprasta svetainė 
tartum sujungti. Tik du tualetai, ir todėl lengviau, nes man teko dirbti namuo- 
se, kur šių turima penki ar šeši. Irunka visą dieną, vien kol išvalai unitazus. 
Panelė Lyfolt temoka devyniasdešimt penkis centus už valandą — mažiau, 
nei gaudavau visus tuos metus. Bet mirus Trylorui ėmiausi, kas pasitaikė po 
ranka. Nuomojanti man namą savininkė neketino ilgiau laukti. Ir nors panelės 
Lyfolt namas mažas, jinai išdailino jį kaip galėjo. Mat yra neblogai įvaldžiusi 
siuvamąją mašiną. Ko nepajėgia įpirkti nauja, ji paprasčiausiai įsigyja mėlynos 
medžiagos ir pasiuva iš jos užtiesalą. 

Sučirškia durų skambutis, ir aš nueinu atidaryti. 

— Sveika, Aibilina, — taria panelė Skyter — mat ji iš tų, kurios kalba su 
namų pagalbininkėmis. — Kaip laikaisi? 

— Labas, panele Skyter. Puikiai. Dievuliau, na ir karšta lauke. 

Panelė Skyter labai aukšta ir liesa. Plaukai geltoni ir nukirpti kiek virš pe- 


* Pelno nesiekiančios ugdymo ir labdaros jaunų moterų organizacijos, siekiančios gerinti savo 
bendruomenes savanoriškumo principais ir lavinti savo narių pilietiškos lyderystės įgūdžius. 

čių, nes ištisus metus jie garbiniuojasi. Jai dvidešimt treji ar apie tiek — kaip ir 
panelei Lyfolt ir visoms kitoms. Padeda ant kėdės rankinę, mirksnį pasimuisto, 
tartum justų po drabužiais niežulį. Vilki balta nėrinių palaidinuke, it vienuolės 
užsagstyta iki pat viršaus, avi žemakulniais — manau, kad neatrodytų bent 
kiek dar aukštesnė. Mėlynas sijonas prasižiojęs ties juosmeniu. Panelė Skyter 
visada atrodo, lyg kažkas kitas būtų pasakęs, kaip jai apsirengti. 

Išgirstu įvažoje sustojant panelę Hilę ir jos mamą panelę Volters ir pa- 
pypinant automobilio signalu. Panelė Hilė gyvena vos už kelių žingsnių, bet ji 
visada atvažiuoja. Įleidžiu ją, — nudrožia tiesiai pro mane, — o aš sumoju, kad 
pats metas žadinti iš pogulio Mei Moblę. 

Kai įeinu į jos kambarį, Mei Moblė patenkinta nusišypso man, tiesia put- 
nias rankeles. 

— Jau atsibudai, Mažyle? Kodėl manęs nepašaukei? 

Ji juokiasi, laiminga strikinėja lovelėje laukdama, kol ją iškelsiu. Stipriai 
apkabinu. Manau, ne per daugiausiai būna šitaip pamyluojama man išėjus 
namo. Kartais, kai sugrįžtu į darbą, randu ją bliaunančią lovelėje, o panelė 
Lytfolt, užsiėmusi prie siuvamosios mašinos, vartalioja akis, lyg tinklelinėse 
duryse būtų įstrigusi paklydusi katė. Suprantate, panelė Lyfolt kasdien gražiai 
rengiasi. Visada pasidažo, turi šalia namo automobilių pastogę, dvejų durelių 
šaldytuvą su įmontuotu šaldikliu. Pamatęs ją „Jitney 14“ gastronome, niekaip 
nepagalvotum, kad išėjo ir paliko savo mažylę šitaip verkiančią lovelėje. Bet 
namų pagalbininkės visada žino. 

Tačiau šiandien gera diena. Ta mergytė tik šypsosi. 

Aš jai pasakau: 

— Aibilina. 

Ji atsako: 

— Aibi. 

Aš tariu: 

— Myliu. 

Ji kartoja: 

— Myliu. 

Aš sakau: 

— Mei Moblė. 

O ji: 

— Aibi. 

Ir tada juokiasi, juokiasi. Tokia patenkinta, kad kalba, ir turiu pasakyti, 
jau maždaug metas. Ir Tryloras nieko nekalbėjo iki dvejų. Tačiau iki tol, kai 
pradėjo eiti į trečią klasę, ėmė kalbėti geriau nei Jungtinių Valstijų prezidentas, 
grįždavo namo prisigraibęs tokių žodžių kaip asmenuotė ir parlamentinis. Jį 

priėmė į progimnaziją, ir mudu žaisdavome tokį žaidimą: aš pasakau jam visai 
paprastą Žodį, o jis turi pasiūlyti kokį nors įmantrų šiam panašų. Aš pasakau 
naminė katė, 0 jis — domestikuotas felidas, aš pasakau mikseris, o jis — motori- 
zuotas cilindras. Sykį tariu jam „Crisco““. Jis krapštosi pakaušį. Tiesiog negali 
patikėti, kad laimėjau žaidimą su kažkuo tokiu paprastu kaip „Crisco“. Galiau- 
siai tai tapo mudviejų slaptu pajuokavimu, kalbant apie ką nors, ko negali pa- 
taisyti, kad ir kaip stengtumeis. Pradėjome vadinti jo tėtušį „Crisco“, nes kas gi 
gali įsivaizduoti Žmogų, pabėgantį nuo savo šeimos. Be to, jis — niekingiausias 
nevykėlis, kokį tik kada nors jūs pažinojote. 

Atsinešu Mei Moblę į virtuvę ir pasodinu į jos aukštąją kėdutę, mąsty- 
dama apie du darbus, kuriuos šiandien dar turiu nuveikti, kol panelės Lyfolt 
neištiko pykčio priepuolis: atskirti pradėjusias brigzti servetėles ir sudėlioti į 
spintutę sidabrinį servizą. Dievuliau, juk man priklauso tai padaryti, kol po- 
nios dar čia. 

Nunešu į valgomąjį padėklą su aštriai įdarytų kiaušinių pusikėmis. Panelė 
Lyfolt sėdi galustalėje, jai iš kairės — panelė Hilė Holbruk ir panelės Hilės 
mama panelė Volters, su kuria panelė Hilė nesielgia bent kiek pagarbiau. O 
panelei Lyfolt po dešinei — panelė Skyter. 

Einu aplinkui su kiaušiniais, pirmiausia pradėdama nuo senosios panelės 
Volters, nes ji — vyriausia. Čionai šilta, bet ji užsimetusi ant pečių storą rudą 
nertinį. Pasičiumpa kiaušinį ir mažne išmeta jį iš rankų, nes darosi kretanti. 
Paskui prieinu prie panelės Hilės, ši nusišypso ir pasiima dvi pusikes. Panelė 
Hilė apvalaveidė ir tamsiai rudų plaukų, sukeltų aukštyn ir primenančių į medį 
susimetusį bičių spiečių. Oda gelsvai rusva, strazdanota ir nusėta apgamų. La- 
bai mėgsta nešioti didelę raudoną languotą skarą. Ir jau betampanti sunkios 
sėdynės. Šiandien, kadangi karšta, vilki raudona berankove suknele, be įimtos 
talijos. Ji viena iš tų suaugusių moterų, kurios tebesirengia, lyg dar būtų mažos 
mergytės — dideli kaspinai, prie jų priderintos skrybėlės ir panašiai. Nėra iš 
mano mėgstamiausiųjų. | 

Atsistoju prie panelės Skyter, bet ji suraukia į mane nos; ir taria: 

— Ne, dėkui. 

Mat ji visai nevalgo kiaušinių. Kaskart, kai panelė Lyfolt rengia bridžo 
klubą, sakau jai tai, bet vis tiek liepia man paruošti tų kiaušinių. Bijo nuvilti 
panelę Hilę. 

Galiausiai aptarnauju panelę Lytolt. Ji — šeimininkė, tad turi išsirinkti 
kiaušinį paskutinė. Ir netrukus, kai jau visas apėjau, panelė Hilė taria: 

— Nieko prieš, jei aš dar įsidėsiu? 


* Firminis kulinarinių taukų, dedamų į tešlą dėl trapumo, pavadinimas. 

Ir pasičiumpa kitas dvi kiaušinio puseles, bet manęs tai nė kiek nestebina. 

— Spėkit, ant ko užsidūriau grožio salone? — sako ponioms panelė Hilė. 

— Ant ko? — klausia panelė Lytfolt. 

— Ant Silijos Fut. Ir žinote, ko ji manęs paklausė? Ar galėtų patalkinti 
per šių metų Labdarą. 

— Gerai, — linkteli panelė Skyter. — Mums pravers. 

— Ne taip jau labai, nėra reikalo. Pasakiau jai tai, dar pridūriau: „Silija, 
privalai būti Lygos narė ar rėmėja, kad galėtum dalyvauti.“ Ką ji sau mano — 
kad Džeksono lyga atvira visoms, kas tik pasipainioja? 

— Nejau šiemet nepasitelksime ne narių? Juk Labdara taip išsiplėtė? — 
klausia panelė Skyter. 

— Na, taip, — sutinka panelė Hilė. — Bet nė neketinau jai to pasakyti. 

— Negaliu patikėti, kad Džonis vedė tokią prastuolę kaip ji, — įsiterpia 
panelė Lyfolt, ir panelė Hilė linkteli. Ji imasi dalyti bridžui kortas. 

Aš šaukštu į lėkštes dėlioju atšaldytas salotas ir kumpio sumuštinius, ne- 
jučia nugirsdama šneką. Tos ponios kalba tik apie tris dalykus: savo vaikučius, 
drabužius ir drauges. Išgirstu žodį Kenedi. Žinau, jos aptarinėja ne politiką. 
Kalbasi apie tai, kuo panelė Džekė vilkėjo, kai ją rodė per televiziją. 

Prieinu prie panelės Volters, ir ji pasiima tik mažutę pusę sumuštinio. 

— Mama! — sušunka jai panelė Hilė. — Pasiimk daugiau. Juk tu liesa 
it šakalys. — Ir apžvelgia kitas prie stalo. — Aš jai vis sakau: jeigu ta Minė 
nesugeba gaminti valgio, tai kam ją laikyti, tegul ima ir išveja. 

Į tai aš pastatau ausis. Jos kalba apie namų pagalbininkes. O Minė — ge- 
riausia mano draugė. 

— Minė puikiai gamina valgį, — atremia senoji panelė Volters. — Pa- 
prasčiausiai aš nebejaučiu tokio alkio, kaip būdavo anksčiau. 

Minė — kone pati geriausia virėja Hindso apygardoje, galbūt net ir visoje 
Misisipėje. „Jaunųjų lygos“ labdaros renginys vyksta kas rudenį, ir jos prireiks, 
kad pagamintų dešimt karamelinių tortų, kuriuos bus galima parduoti iš var- 
žytinių. Ji turėtų būti geidžiamiausia namų pagalbininkė valstijoje. Tik bėda 
ta, kad nenulaiko liežuvio už dantų. Nuolat atsikalbinėja. Vieną dieną — bal- 
tajam gastronomo „Jitney Jungle“ vedėjui, kitą — savo vyrui, ir kasdien — taip 
jau išeina, baltajai poniai, pas kurią tarnauja. Ji vien todėl taip ilgai tarnauja pas 
panelę Volters, kad ta kurčia kaip siena. 

— Manau, tu prastai maitiniesi, mama! — šaukia panelė Hilė. — Toji 
Minė tau neduoda valgyti, kad galėtų pavogti visas iki paskutinės šeimos bran- 
genybes, kurias išeidama palikau. — Panelė Hilė pūškuodama atsikelia nuo kė- 
dės. — Einu pasipudruoti. Jūs visos žiūrėkite ją, jeigu sukniubtų negyva iš bado. 

Panelei Hilei pasišalinus, panelė Volters labai tyliai taria: 

— Kurgi ne, tu to norėtum. 

Visos dedasi lyg nieko negirdėjusios. Verčiau šįvakar paskambinsiu Mi- 
nei, papasakosiu jai, ką kalbėjo panelė Hilė. 

Virtuvėje Mažylė sėdi savo aukštoje kėdutėje, visas jos veidas išterliotas 
tamsiai raudonomis sultimis. Vos tik aš įeinu, ji šypsosi. Visai neima į galvą 
esanti čia viena pati, bet aš nemėgstu per ilgai jos palikti. Žinau, ji spokso į tas 
duris tikrai ramiai, laukdama, kol aš sugrįšiu. 

Paglostau švelnią jos galvelę ir nueinu atgal į valgomąjį pilstyti šaldytos 
arbatos. Panelė Hilė vėl įsitaisiusi savo vietoje, atrodo, susidomėjusi kažkuo 
kitu. 

— Ak, Hile, gaila, kad nepasinaudojai svečių tualetu, — taria panelė Ly- 
folt pertvarkydama savo kortas. — Aibilina tik po priešpiečių sutvarko tą ga- 
linį. 

Hilė kilsteli smakrą. Paskui, kaip pratusi, atsikrenkščia: „A-hem“. Šitaip 
išties delikačiai prasivalo gerklę, atkreipdama visų dėmesį, nors šios nė nesu- 
vokia, kad buvo priverstos tai padaryti. 

— Betgi svečių tualetu naudojasi ir namų pagalbininkės, — sako panelė 
Hilė. 

Minutėlę niekas neprataria nė žodžio. Paskui panelė Volters linkteli, lyg 
viską paaiškintų: 

— Ji nervinasi, nes nigerės naudojasi vidiniu tualetu kaip ir mes. 

Dievuliau, tik ne vėl ta bjaurastis. Visos sužiūra į mane. Aš tvarkau bufeto 
stalčiuje stalo sidabrą ir žinau, kad metas pasišalinti. Bet nespėju ten įdėti pa- 
skutinio šaukštelio, kai panelė Lyfolt pažvelgia į mane ir sako: 

— Eik, atnešk dar arbatos, Aibilina. 

Darau kaip paliepta, nors jų puodeliai pilni iki kraštų. 

Minutėlę pastoviniuoju virtuvėje, bet nebeliko ką man čia veikti. Turiu 
būti valgomajame, kad galėčiau baigti tvarkyti sidabrą. Ir dar šiandien reikia 
perrūšiuoti servetėles spintutėje, bet ši stovi prieškambaryje, tuoj už sėdinčiųjų. 
Vien dėl to, kad panelė Lytolt lošia kortomis, neketinu ilgai čia pasilikti. 

Luktelėju kelias minutes, nušluostau virtuvės darbastalio viršų. Duodu 
Mažylei dar riekelę kumpio, ir ji šią sučiaumoja. Galiausiai išsmunku į prieš- 
kambarį, meldžiuosi, kad niekas manęs nepamatytų. 

Visos keturios laiko vienoje rankoje po cigaretę, kitoje — kortas. 

— Elizabeta, jeigu galėtum rinktis, — girdžiu panelę Hilę sakant, — ar 
verčiau nelieptum joms atlikinėti savo reikalų lauke? 

Išties tyliai atidarau servetėlių stalčių, labiau nerimaudama, kad panelė 
Lyfolt mane mato, nei dėl to, ką jos sako. Tokia kalba man ne naujiena. Visur 

mieste jie turi tualetus spalvotiesiems, ir daugelyje namų tokie taip pat yra. Bet 
aš pasižiūriu ir matau, kad panelė Skyter mane stebi. Sustingstu ir pagalvoju, 
kad tuoj ištiks nemalonumai. 

— Šaukiu vieną čirvų, — sako panelė Volters. 

— Kad nežinau. — Panelė Lyfolt raukiasi į savo kortas. — Kai Reilis pra- 
deda nuosavą verslą, o mokesčių laikotarpis ne šešiems mėnesiams... reikalai 
šiuo metu mums tikrai sunkūs. 

Panelė Hilė kalba iš lėto, lyg teptų ant kekso glajų. 

— Tik pasakyk Reiliui, kad kiekvieną centą, kurį išleis tam tualetui, susi- 
grąžins, kai jūs parduosite šį namą. — Ji linksi, lyg sau pritardama. — Visi tie 
namai, kuriuos dabar stato be patalpų tarnaitėms? Tai tiesiog pavojinga. Visi 
žino, kad jos nešioja kitokių rūšių ligas nei mes. Dvigubinu. 

Paimu servetėlių krūvą. Nežinau kodėl, bet staiga panorau išgirsti, ką į tai 
atsakys panelė Lyfolt. Juk ji — mano šeimininkė. Turbūt visiems įdomu žinoti, 
ką apie juos galvoja bosas. 

— Būtų miela, — taria panelė Lytolt, šiek tiek užsitraukdama cigaretės 
dūmo, — jeigu jai nereikėtų naudotis tuoju, kuris name. Šaukiu tris kryžius. 

— Kaip tik todėl sumaniau Namų pagalbininkių sanitarijos iniciatyvą, — 
sako panelė Hilė. — Kaip ligų profilaktikos priemonę. 

Keista, kaip man sugniaužė gerklę. Juk jau seniai išmokau tą gėdą slo- 
pinti. 

Panelė Skyter atrodo išties sutrikusi. 

— Namų... ką? 

— Įstatymo projektą, pagal kurį būtų reikalaujama, kad kiekvienas bal- 
tųjų namas turėtų atskirą tualetą spalvotiesiems namų pagalbininkams. Aš net 
informavau vyriausiąjį Misisipės gydytoją, norėdama išgirsti, ar ši idėja jam 
bus priimtina. Pasuoju. 

Panelė Skyter raukiasi į panelę Hilę. Padeda atverstas savo kortas ir labai 
dalykiškai taria: 

— Galbūt mes turėtume paprasčiausiai įrengti tualetą lauke tau, Hile. 

Dievuliau, tame kambaryje išties tampa tylu. 

Panelė Hilė atremia: 

— Nemanau, kad tau derėtų juokauti dėl spalvotųjų padėties. Ne, jeigu 
nori toliau likti Lygos redaktore, Skyter Felan. 

Panelė Skyter lyg nusijuokia, bet aiškiai matau, kad jai tai neatrodo 
juokinga. 

— K... tu išmestum mane? Už tai, kad nesutinku su tavimi? 


Panelė Hilė kilsteli antakį. 

— Padarysiu viską, kas įmanoma, kad tik apsaugočiau mūsų miestą. Tau 
eiti, mama. 

Nutykinu į virtuvę ir iš jos nebesirodau, kol išgirstu užsitrenkiant paskui 
panelės Hilės užpakalį duris. 


Kai žinau, kad panelė Hilė jau išėjusi, įkeliu Mei Moblę į žaidimų apt- 
varėlį, paskui išvelku į gatvę šiukšlių konteinerį, nes šiandien pravažiuoja juos 
surenkantis sunkvežimis. Įvažos viršuje panelė Hilė ir jos trenkta mamelė kone 
pervažiuoja mane atbulom savo automobiliu, paskui visai draugiškai šūkte- 
li, kaip apgailestaujančios. Sugrįžtu į namą, laiminga likusi nesulaužytomis 
abiem kojomis. 

Kai įeinu į virtuvę, ten stovi panelė Skyter. Remiasi į darbastalį, veidas 
rimtas, net rimtesnis nei paprastai. 

— O, panele Skyter. Gal ko reikia? 

Ji žvilgteli pro langą į įvažą, kur panelė Lyfolt kalbasi su panele Hile pro 
šios automobilio langą. 

— Ne, aš tik... laukiu. 

Pašluoste nusausinu padėklą. Kai vogčiomis pažvelgiu, ji vis dar nukrei- 
pusi susirūpinus; žvilgsnį į tą langą. Visai nepanaši į kitas ponias — mat tokia 
aukšta. Labai iškilių skruostikaulių. Mėlynos akys nuleistos, todėl ji atrodo 
tartum nedrąsi. Tyku, tik per radiją ant darbastalio girdisi Evangeliją trans- 
liuojanti stotis. Kodėl gi ji iš čia neišeina? 

— Klausaisi per radiją pastoriaus Gryno pamokslo? 

— Taip, mem, tikrai. 

Panelė Skyter tartum šypteli. 

— Tai man taip primena mano tarnaitę, kai augau. 

— Ak, aš pažinojau Konstantiną, — atsakau. 

Panelė Skyter nukreipia akis nuo lango į mane. 

— Ji mane užaugino, ar žinai? 

Linkteliu gailėdamasi, kad prasitariau. Pernelyg gerai žinau tas aplinkybes. 

— Ašvis mėginau sužinoti jos giminių adresą Čikagoje, — sako ji. — Bet 
niekas negalėjo man kuo nors padėti. 

— Nė aš nežinau, mem. 

Panelė Skyter vėl žiūri pro langą, į panelės Hilės bjuiką. Palinguoja galva, 
tik vos vos. 

— Aibilina, ta kalba ten valgomajame... Hilės kalba, turiu omenyje... 

Paimu kavos puodelį, pradedu kaip reikiant sausinti jį pašluoste. 

— Ar kada nors tau norisi, kad galėtum... pakeisti dalykus? — klausia ji. 

Ir aš nepajėgiu susiturėti. Pažvelgiu tiesiai į ją. Mat tai vienas iš kvai- 
liausių klausimų, kokius kada nors esu girdėjusi. Iš veido ji atrodo sutrikusi, 
pasidygėjusi, lyg į kavą būtų įsibėrusi druskos, o ne cukraus. 

Vėl nusisuku plauti indų, kad ji nepamatytų, kaip užverčiu aukštyn akis. 

— O ne, mem, viskas puiku. 

— Bet ta kalba ten valgomajame, apie žua/etą... 

Ir kaip tik sulig tuo žodžiu į virtuvę įžengia panelė Lytolt. 

— Ak, tu čia, Skyter. — Ji kažkaip keistai nužvelgia mus abi. — Atleiski- 
te, gal aš... ką nors sutrukdžiau? 

Mes abi stovime klausdamos savęs, ką ji galėjo nugirsti. 

— Turiu bėgti, — sako panelė Skyter. — Iki rytojaus, Elizabeta. — Ji 
atidaro virtuvės duris į kiemą, taria: — Dėkui, Aibilina, už priešpiečius. 

Ir išeina. 

Grįžtu į valgomąjį nurinkinėti bridžo stalo. Ir visai kaip žinojau, panelė 
Lytfolt įslenka paskui mane užsikabinusi ant veido tą savo nerimastingą šypse- 
ną. Tempia kaklą, lyg rengtųsi tuoj kažko paklausti. Nemėgsta, kai aš kalbuosi 
su jos draugėmis, kai pačios nėra kur nors čia pat, niekada nemėgo. Vis nori 
žinoti, apie ką mes kalbamės. Pasuku tiesiai pro ją į virtuvę. Pasodinu Mažylę 
į jos aukštąją kėdutę ir pradedu valyti orkaitę. 

Panelė Lyfolt atseka mane ir čionai, įsispokso į „Crisco“ skardinėlę, pade- 
da šią į vietą. Mažylė tiesia rankeles į mamą, kad ją pakeltų, bet panelė Lytolt 
atidaro spintutę, lyg nemato dukters. Paskui užtrenkia jos dureles, atidaro kitą. 
Galiausiai tik stovi. Aš keturiomis ant rankų ir kelių. Visai netrukus mano 
galva taip giliai toje orkaitėje, kad atrodo, lyg mėginčiau nusinuodyti dujomis. 

— Atrodė, kad tu ir panelė Skyter būtumėte baisiai rimtai apie kažką 
kalbėjusios. 

— Ne, mem, ji tik... klausė, ar norėčiau šiokių tokių senų drabužių, — sa- 
kau, ir mano balsas nuskamba lyg iš gilaus šulinio. 

Taukais jau išsitepliojau iki pat alkūnių. O kvapas čia tartum pažastyje. 
Tuoj nuo nosies ims kapnoti prakaitas, ir kassyk, kai jį brauksiuosi, ant veido 
liks nešvarumų. Turbūt pati blogiausia vieta pasaulyje — orkaitės vidus. Kai 
tu joje, tai arba valai, arba kepi. Paprasčiausiai Žinau, kad šiąnakt susapnuo- 
siu esanti įstrigusi viduje ir kažkas įjungs dujas. Bet netraukiu galvos iš tos 
siaubingos vietos, nes verčiau būsiu ten, kad tik nereikėtų atsakinėti į panelės 
Lyfolt klausimus, ką panelė Skyter mėgino man pasakyti. Klausdama, ar man 
norėtųsi pakeisti dalykus. 

Po kiek laiko panelė Lytfolt suirzta ir išeina į automobilių pastogę. Ma- 
nau, dairosi, kur galėtų įrengti dėl manęs naująjį tualetą spalvotiesiems. 

p“ čia gyvendamas niekaip to nepasakytum, bet Džeksoną Misisi- 
pės valstijoje tuoj užpildys du šimtai tūkstančių gyventojų. Matau 
tuos skaičius laikraštyje ir vis gaunu stebėtis, kurgi tie visi žmonės gyvena? Po 
žeme? Mat pažįstu beveik kiekvieną savojoje miesto dalyje šiapus tilto, taip pat 
ir daugybę baltųjų šeimų, ir visi kartu sudėti tikrai nesudarytų tiek, kad būtų 
du šimtai tūkstančių. 

Šešias dienas per savaitę aš sėdu į autobusą ir važiuoju per Vudro Vilsono 
tiltą ten, kur gyvena panelė Lytolt ir visi jos baltieji draugai — į rajoną, kuris 
vadinasi Belhevenas. Visai šalia Belheveno yra komercinė miesto dalis ir vals- 
tijos centras. Kapitolijaus pastatas išties didžiulis, dailus iš lauko, bet jo viduje 
aš niekada nesu buvusi. Įdomu, kiek mokama už tos vietos valymą. 

Palei kelią iš Belheveno boluoja Miškingosios kalvos, paskui mylių mylias 
driekiasi Šervudo giria — aukšti Virginijos ąžuolai su nukarusiomis sama- 
nomis. Niekas ten dar negyvena, bet ji stūkso tam laikui, kai baltųjų liaudis 
sumanys keltis kur nors kitur į naują vietą. O už jos plyti laukai, kur Longlifo 
medvilnės plantacijoje gyvena panelė Skyter. Ji to nežino, bet aš 1931-aisiais, 
per Depresiją, kai mes neturėjome ko valgyti, vien tik valstijos dalijamą sūrį, 
ten rinkau medvilnę. 

Taigi Džeksonas — tik vienas baltųjų rajonas po kito ir dar daugiau jų, 
bedygstančių palei kelią. Bet spalvotoji miesto dalis, mes — vienas didžiulis 
skruzdėlynas, supamas valstijos žemės, kuri nėra skirta parduoti. Taigi mūsų 
skaičiui vis didėjant, neturime kur plėstis. Mūsoji miesto dalis tiesiog tampa 
tirščiau gyvenama. 

Tą pavakarę įlipu į šeštojo numerio autobusą, kursuojantį iš Belheveno 
iki Farišo gatvės. Šiandien autobuse — vien tik tarnaitės mūsiškėmis baltomis 
uniformomis, važiuojančios namo. Visos šnekučiuojamės ir šypsomės viena 
kitai, lyg autobusas mums priklausytų: ne todėl, kad imtume į galvą, jeigu čia 
ir būtų baltųjų Žmonių, — panelės Parks“ dėka dabar mes sėdime visur, kur 
tinkamos, — bet tiesiog iš draugiškų jausmų. 


* Rosa Parks (1913-2005) — juodaodė siuvėja, amerikiečių kovotoja už pilietines teises. 
1955 m. Montgomeryje, Alabamos valstijoje, atsisakiusi užleisti vietą autobuse baltajam, išprovoka- 
vo visos šalies mastu judėjimą už pilietines teises. 


16 m KATHRYN STOCKETI 


Gale, vidurinėje sėdynėje, pastebiu Minę. Ji — žema ir apkūni, žvilgan- 
čiomis juodomis garbanomis. Sėdi praskėtusi kojas, sukryžiavusi ant krūtinės 
storas rankas. Septyniolika metų jaunesnė už mane. Panorėjusi Minė turbūt 
galėtų iškelti ši autobusą sau virš galvos. Tokiai senutei kaip man laimė ją turėti 
savo drauge. 

Atsisėdu į vietą priekyje jos, pasisuku ir klausausi. Visi mėgsta klausytis 
Minės. 

— ... taigi aš pasakiau, panele Volters, pasaulis netrokšta matyti jūsų nuo- 
go balto užpakalio nė kiek ne daugiau nei manojo juodo. Nagi, eikite vidun į 
namą ir užsimaukite kelnaites, taip pat ir kuo nors apsirenkite. 

— Priekiniame priebutyje? Nuoga? — klausia Kikė Braun. 

— Jos užpakalis nukaręs iki pat kelių. 

Autobusas juokiasi, prunkščia, kraipo galvas. 

— Oho, ta moteris kuoktelėjusi, — sako Kikė. — Nesuprantu, kaip tu 
visada tartum tyčia pasirenki kuoktelėjusias, Mine. 

— Ak,lyg tavoji panelė Paterson būtų kitokia? — atsikerta Kikei Minė. — 
Po šimts, ji pirma kuoktelėjusių ponių klubo sąraše. 

Visas autobusas dabar juokiasi, nes Minė nemėgsta, kai kas nors, išsky- 
rus ją pačią, blogai kalba apie jos baltąją ponią. Tai jos tarnystė, ir visos teisės 
priklauso jai. 

Autobusas pervažiuoja tiltą ir sustoja pirmoje spalvotųjų rajono stotelėje. 
Išlipa kokia dešimtis tarnaičių. Aš persėdu į atsilaisvinusią vietą šalia Minės. 
Ji nusišypso, stuktelėjusi alkūne pasveikina mane. Paskui atsipalaiduoja, nes jai 
visai nėra reikalo prieš mane vaidinti. 

— Kaip einasi? Teko šįryt lyginti klostes? 

Aš nusijuokiu, linkteliu galva. 

— Užtrukau pusantros valandos. 

— Kuo šiandien bridžo klube pamaitinai panelę Volters? Aš.visą rytą 
plušau prie to kvailo karamelinio torto, o ji atsisakė suvalgyti bent kąsnelį. 

Tai man priminė, ką panelė Hilė šiandien pasakė prie stalo. Būtų bet kuri 
kita baltoji ponia, niekas neimtų į galvą, bet visos norėtume žinoti, ar panelė 
Hilė nenusistačiusi prieš mus. Tik nežinau, kaip tą viską pasakyti. 

Žiūriu pro langą į praslenkančią ligoninę spalvotiesiems, vaisių kioską. 

— Man pasirodė, lyg nugirdau panelę Hilę kažką apie tai sakant — kad 
jos mama klysta, — kaip įmanydama atsargiau pradedu. — Neva galbūt ji 
prastai maitinama. 

Minė pažvelgia į mane. 

— Ji taip sakė, a? — Vien tik nuo to vardo jos akys susiaurėjo. — Ką dar 


panelė Hilė pasakė? 

Verčiau jau netylėsiu ir išklosiu viską. 
jos. 

— Panelė Hilė turėtų būti ypač atsargi prie manęs. Ką ji sako — kad aš 
nemoku gaminti valgio? Kad ta sena kaulų krūva nevalgo, nes aš nesugebu jos 
pamaitinti? 

Minė atsistoja, persimeta per petį rankinę. 

— Atleisk, Mine, aš tik pasakiau tau, kad laikytumeis nuo jos... 

— Jeigu ji kada nors man taip prasižios, priešpiečiams gaus gabalą Minės. 

Ji nupūškuoja laiptukais. 

Pro langą stebiu ją ryžtingai žingsniuojant savo namo link. Panelė Hilė 
ne iš tokių, su kuria vertėtų turėti nemalonumų. Dievuliau, gal man būtų de- 
rėję tą dalyką nutylėti. 


Po kelių dienų rytą aš išlipu iš autobuso ir sukariu kvartalą iki panelės 
Lyfolt namo. Priešais jį stovi senas sunkvežimis su lentomis. Jo kabinoje — du 
spalvotieji vyrai, vienas geria iš puodelio kavą, kitas tiesiai sėdėdamas miega. 
Aš praeinu pro šalį ir pasuku į virtuvę. 

Ponas Reilis Lyfoltas šįryt dar namie, o taip pasitaiko nedažnai. Kai jis 
čia, atrodo, tartum tik ir skaičiuotų minutes, iki galės grįžti prie savojo sąskai- 
tybos darbo. Net šeštadieniais. Bet šiandien jis dėl kažko karščiuojasi. 

— Čia mano, velniai rautų, namas ir aš moku už tai, kas jame, velniai 
rautų, dedasi! — šaukia ponas Lytoltas. 

Panelė Lyfolt stengiasi laikytis už jo, ir toji jos šypsenėlė veide rodo, kad 
nesijaučia laiminga.-Aš pasislepiu prausykloje. Praėjo jau dvi dienos nuo iškilu- 
sios kalbos apie tualetus, ir aš vyliausi, kad tuo viskas ir baigėsi. Ponas Lytoltas 
atidaro galines duris pasižiūrėti į ten stovintį sunkvežimį ir vėl jas užtrenkia. 

— Aš taiksčiausi su tavo naujais drabužiais, visomis tomis kelionėmis su 
tavosiomis korporantėmis į Naująjį Orleaną, bet šitai, velniai rautų, jau virš 
visko. 

— Betgi tai padidins namo vertę. Hilė taip sakė! 

Aš tebetūnau prausykloje, tačiau bemaž matau panelę Lytolt besisten- 
giant išlaikyti veide tą savo šypseną. 

— Mes negalime sau to leisti! Ir Holbrukai mums neįsakinės! 

Minutėlę visiška tyla. Paskui išgirstu š/ep š/ebp pratapenant mažiulės su 
pižama pėdukes. 

— Tėtukai? 

sazfiui (prausyklos į virtuvę, nes Mei Moblė — mano reikalas. 

Ponas Lyfoltas jau prie jos atsiklaupęs. Šypsena jo veide tartum guminė. 

— Spėk ką, aukseli? 

Ji atsako jam irgi šypsena. Laukia malonaus netikėtumo. 

— Tu nelankysi koledžo, kad tavo mamos draugėms nereikėtų naudotis 
tuo pačiu tualetu kaip ir tarnaitei. 

Jis išdybina iš virtuvės taip trenkdamas durimis, jog Mažylė sumirksi. 

Panelė Lyfolt žvelgia žemyn į ją, pagrūmoja pirštu. . 

— Mei Moble, juk žinai, kad tau nevalia pačiai ropštis iš lovelės! 

Mažylė pasižiūri į duris, kuriomis ką tik trenkė jos tėtukas, pasižiūri į 
susiraukusią mamą. Mano mažiulė, tai ji nuryja seilę, lyg išties labai stengtųsi 
nepravirkti. 

Puolu pro panelę Lytolt, pakeliu Mažylę. Sukuždu: 

— Einam į svetainę ir pažaisime su kalbančiais žaisliukais. Kaip sako tas 
asiliukas? 

— Ji vis keliasi. Šįryt tris kartus guldžiau ją atgal į lovelę. 

— Nes kažkam juk reikia pervystyti. Ohoho. 

Panelė Lytolt, tik pamanykit, sako: 

— Na, aš nepagalvojau... — Bet ji jau spokso pro langą į sunkvežimį su 
lentomis. 

Aš išeinu į kambarius tokia įsiutusi, kad trinksiu žingsniais. Mažylė gu- 
lėjo toje lovytėje nuo aštuonių vakaro ir, žinoma, jai reikėjo pakeisti vystyklus! 
Panelė Lyfolt mėgina prižiūrėti vaiką dvylika valandų nesikeldama iš lovos 
sutvarkyti jo tualetinių reikalų! 

Paguldau Mažylę ant pervystymo stalo, stengdamasi viduje tramdyti pyk- 
tį. Mergytė spokso į mane, kol nuimu vystyklą. Paskui ištiesia rankelę. Labai 
švelniai paliečia mano lūpas. 

— Mei Mo buvo bloga, — sako ji. 

— Ne, mažiule, nebuvai bloga, — sakau suglostydama atgal jos plau- 
kus. — Buvai gerutė. Tikrai gerutė. 


Gyvenu aš Gesamo aveniu, kur nuo 1942-ųjų nuomojuosi būstą. Gali- 
ma būtų sakyti, kad Gesamas turi daug individualumo. Namai visi maži, bet 
kiekvieno priekinis kiemelis skirtingas — kai kurie skurdūs ir be žolės, it nu- 
plikusi senio galva. Kituose auga azalijos ir rožės, žaliuoja vešli veja. Manasis 
kiemas, manau, yra kažkas tarpinio. 

Priešais namą auga keletas raudonų kamelijų krūmų. Mano veja šiek tiek 
marga, ir vis tebegeltonuoja didelė žymė, kur tris mėnesius po to nelaimingo 
įvykio kėpsojo Tryloro pikapas. Pas mane nėra medžių. Bet galinis kiemas už 

namo dabar atrodo kaip koks Rojaus sodas. Būtent ten mano kaimynė iš šali- 
mais, Ida Pyk, užvedusi savąjį daržovių lopinėlį. 

Ida neturi galinio kiemo, apie kurį verta būtų kalbėti. Jis užgrioztas visu 
tuo jos vyro šlamštu: automobilių varikliais, senais šaldytuvais ir padangomis. 
Dalykais, kuriuos, jisai sako, turįs sutaisyti, bet taip ir nesutaiso. Tad pasakiau 
Idai, kad gali sodinti mano pusėje. Šitaip man nereikia rūpintis vejos priežiūra, 
o Ida leidžia pasiimti viską, ko reikia — sutaupau per savaitę po du ar tris do- 
lerius. Ko nesuvalgome, ji užkonservuoja ir duoda man stiklainių žiemai. Pui- 
kių turnepsų žalumynų, baklažanų, daugybę okros“, visokių moliūgų. Nežinau, 
kaip ji apsaugo nuo kenkėjų savo pomidorus, bet sugeba. Ir jie geri. 

Tą vakarą lauke smarkiai lyja. Aš išsitraukiu Idos kopūstų su pomido- 
rais stiklainį, suvalgau paskutinę užsilikusią kukurūzų duonos riekelę. Paskui 
sėduosi peržvelgti savo finansų, nes atsitiko du dalykai: autobuso bilietas pa- 
brango iki penkiolikos centų, o nuomos mokestis padidėjo iki dvidešimt devy- 
nių dolerių už mėnesį. Aš dirbu pas panelę Lyfolt nuo aštuonių ryto iki keturių 
popiet šešias dienas per savaitę, išskyrus šeštadienius. Kiekvieną penktadienį 
man sumoka keturiasdešimt tris dolerius, o tai yra 172 doleriai per mėnesį. Tai 
reiškia, kad apmokėjus sąskaitas už elektrą, vandenį, dujas ir telefoną, per sa-- 
vaitę lieka trylika dolerių ir penkiasdešimt centų maistui, drabužiams, plaukų 
šukuosenai ir paaukoti bažnyčiai. Jei neminėsime tai, kad išsiųsti tas sąskaitas 
paštu pabrango iki penkių centų. O mano darbo batų padai taip išplonėjo, kad, 
atrodo, tuoj numirs iš bado. Tačiau nauja pora kainuoja septynis dolerius, o 
tai reiškia, kad aš misiu kopūstais ir pomidorais, iki pavirsiu Brolužiu Triušiu. 
Ačiū Viešpačiui už Idą Pyk, antraip neturėčiau ko valgyti. 

Suskamba telefonas, ir aš pašoku. Dar nė nespėjusi pasakyti „alio“, išgirs- 
tu Ming. Ji šįvakar dirba iki vėlumos. 

— Panelė Hilė išsiunčia panelę Volters į nusenusių moterų prieglaudą. 
Turiu susirasti naują darbą. Ir žinai, kada ją išveža? Kitą savaižę. 

— O ne, Mine. 

— Aš ieškojau, apskambinau dešimt ponių. Nė trupučio susidomėjimo. 

Deja, turiu prisipažinti, nesu nustebusi. 

— Rytoj pirmiausia paklausiu panelės Lyfolt, gal ji žino, gal kam nors 
reikia namie pagalbininkės. 

— Palauk, — sako Minė. 

Išgirstu senosios panelės Volters balsą ir Minę sakant: „Kuo jūs mane 
laikote? Šoferiu? Nevešiu jūsų į jokį užmiesčio klubą, kai taip pila lietus.“ 


* Tropinis, pietuose maistui vartojamas (įvairiai paruoštas) vienmetis ankštinis augalas [/ot. 
Abelmoschus (Hibiscus) esculentus|, dar vadinamas valgomuoju hibisku, panašus į ankštinius pipirus. 

Neskaitant vagysčių, blogiausia, ką tu gali padaryti savo, kaip tarnaitės, 
karjerai, tai — turėti smarkų liežuvį. Vis dėlto ji tokia gera virėja, jog kartais 
tą kompensuoja. 

— Nesirūpink, Mine. Surasime tau ką nors tokią pat kurčią kaip sieną, 
visai kaip panelę Volters. 

— Panelė Hilė leido man suprasti, kad galėčiau ateiti tarnauti pas ją. 

— Ką? — kalbu kaip įmanydama griežčiau. — Nagi; paklausyk, Mine, aš 
tave pati išlaikysiu, bet neleisiu dirbti pas tą bjaurią ponią. 

— Su kuo tu įsivaizduoji kalbanti, Aibilina? Su beždžione? Aš tiek pat 
galėčiau nueiti tarnauti kukluksklanui. Ir juk žinai, kad nė už ką neatimsiu 
darbo iš Julės Mei. 

— Atleisk, Viešpatie brangus. — Mat aš taip susinervinu, kai užsimena- 
ma apie panelę Hilę. — Paskambinsiu panelei Kerolainai į Honisaklą, pasi- 
teirausiu, gal ji ką nors žino. Ir dar paskambinsiu panelei Rutai, ji tokia maloni, 
kad bemaž liūdna darosi. Kadaise kasryt jai tvarkydavau namus, tai neturėjau 
ką veikti, tik palaikyti jai draugiją. Jos vyras pasimirė nuo skarlatinos, hm hm. 

— Dėkui, Abi. Nagi, panele Volters, suvalgykite dėl manęs bent kiek tų 
šparaginių pupelių. 

Minė atsisveikina ir padeda ragelį. 


Kitą rytą vėl ten tas senas žalias sunkvežimis su lentomis. Jau prasidėjo 
poškesys, bet pono Lytfolto šiandien nematyti piktai žingsniuojant aplinkui. 
Spėju, jisai supranta šįsyk pralaimėjęs, tam visam reikalui dar nė neprasidėjus. 

Panelė Lytfolt, apsivilkusi savuoju mėlynu dygsniuotu vonios chalatu, sėdi 
virtuvėje prie stalo ir kalbasi telefonu. Mažylės veidukas visas lipniai raudonas, 
įsikibusi motinai į kelius, ji mėgina atkreipti į save jos dėmesį. 

— Labryt, Mažyle, — pasisveikinu. 

— Mama! Mama! — šaukia ji, mėgindama užsiropšti panelei Lyfolt ant 
kelių. 

— Ne, Mei Moble. — Panelė Lyfolt stumia ją nuo savęs. — Mama prie 
telefono. Netrukdyk mamai kalbėti. 

— Mama, pakelk, — inkščia Mei Moblė ir tiesia į motiną rankutes. — 
Opa Mei Moblę. 

— Ššš! — sušnabžda panelė Lyfolt. 

Aš kaipmat pasičiumpu Mažylę ir nusinešu prie kriauklės, bet ji kreipia 
atgal kaklą inkšdama: 

— Mama, mama! — stengiasi pagauti jos dėmesį. 

— Buvo visai taip, kaip tu patarei man pasakyti. — Panelė Lytfolt linksi į 
telefono ragelį. — Kada nors, kai mes kraustysimės, tai padidins namo vertę. 

Nagi, Mažyle. Kišk čia, po vandeniu, rankeles. 

Bet Mažylė smarkai muistosi. Bandau išmuilinti jai pirštus, tačiau mer- 
gytė rangosi, sukiojasi ir išslysta man iš rankų. Nubėga tiesiai prie mamos, 
atkiša smakrą, o paskui iš visų jėgų, kiek turi, trūkteli telefono laidą. Ragelis 
nubilda iš panelės Lyfolt rankos ant grindų. 

— Mei Moble! — šūkteliu. 

Puolu ją paimti, bet panelė Lyfolt pirmesnė. Jos lūpos išsilenkia, apnuo- 
gindamos dantis bauginama šypsena. Panelė Lyfolt pliaukšteli jai per pliką 
užpakaliuką taip smarkiai, kad aš krūpteliu iš skausmo. 

Paskui panelė Lyfolt sugriebia Mei Moblę už rankos, sulig kiekvienu žo- 
džiu ją tampydama: 

— Daugiau nedrįsk prisiliesti to telefono, Mei Moble! — šaukia ji. — 
Aibilina, kiek kartų turiu tau sakyti, kad laikytum ją toliau nuo manęs, kai aš 
kalbu telefonu! 

— Atleiskite, — sakau ir pakeliu Mei Moblę, mėginu priglausti prie sa- 
vęs, bet mergytė bliauna, veidukas paraudęs, ji bando iš manęs išsiveržti. 

— Nagi, Mažyle, nusiramink, viskas... 

Mei Moblė nutaiso bjaurią grimasą, paskui atsilošia ir — 5ac/ — trenkia 
man tiesiai per ausį. 

Panelė Lyfolt rodo į duris ir šaukia: 

— Aibilina, jūs abi tuoj pat dinkzt iš čia! 

Išsinešu mergytę iš virtuvės. Taip nirštu ant panelės Lytolt, jog kandžio- 
juosi liežuvį. Jeigu ta kvailė bent kiek skirtų vaikui dėmesio, šito nebūtų at- 
sitikę! Mei Moblės kambaryje atsisėdu į supamąjį krėslą. Mergytė kūkčioja 
man ant peties, o aš glostau jai nugarytę ir džiaugiuosi, kad ji nemato mano 
įniršusio veido. Nenoriu, kad pagalvotų, jog nirštu ant jos. 

— Viskas gerai, Mažyle? — kuždu. 

Ausį peršti nuo jos kumštuko. Taip džiaugiuosi, kad smogė man, o ne 
savo mamelei, nes nežinau, ką ta moteris būtų jai padariusi. Žvilgteliu žemyn 
ir pamatau ant jos užpakaliuko raudonas pirštų žymes. 

— Aš čia, mažiule, Aibi čia. — Linguoju ją ir raminu. 


Bet Mažylė tik verkia ir verkia. 


Apie priešpiečius, kai per telį pradeda rodyti manuosius serialus, automo- 
bilių pastogėje tampa tylu. Mei Moblė man ant kelių padeda lukštenti pupeles. 

Nuo šio ryto ji vis dar mažumėlę sujaudinta. Manau, ir aš taip pat, bet nustū- 
miau visa tai į kertelę, kur man nereikės dėl to sielotis. 

Mudvi nueiname į virtuvę, ir aš sutaisau jai sumuštinį su Bolonės dešra. 
Kiemo įvažoje darbininkai sėdi savo sunkvežimyje, irgi užkandžiauja prieš- 
piečius. Džiaugiuosi ramybe. Nusišypsau Mažylei, duodu jai braškę, esu tokia 
dėkinga Dievui, kad buvau čia per tą nemalonumą su jos mama. Bijau pagal- 
voti, kas būtų atsitikę, jeigu nebūčiau buvusi. Ji susikemša į burną braškę, irgi 
nusišypso man. Manau, ir ji tą pat jaučia. 

Panelės Lytfolt čia nėra, tad pagalvoju, gal paskambinti Minei pas panelę 
Volters ir paklausti, ar dar nesusirado kokio nors darbo. Bet kol prisiruošiu tai 
padaryti, iš kiemo į duris kažkas pasibeldžia. Atidarau jas ir išvystu ten sto- 
vintį vieną iš darbininkų. Iš tiesų seną. Virš marškinių su balta apykakle vilki 
kombinezonu. 

— Malonu susipažinti, mem. Galiu jus patrukdyti dėl vandens? — klau- 
sia jis. 

Nepažįstu jo. Turbūt gyvena kur nors piečiau miesto. 

— Žinoma, kodėl gi ne, — atsakau. 

Išimu iš indaujos popierinį puodelį. Ant jo nupaišyti balionėliai su užrašu 
„Daug laimės tau gimtadienį“ — nuo tada, kai Mei Moblei sukako dveji. Ži- 
nau, panelė Lyfolt nenorėtų, kad duočiau jam vieną iš stiklinių. 

Jis išgeria vienu ilgu mauku ir sugrąžina man puodelį. Vyriškio veidas 
išties pavargęs. Akyse lyg kažkoks vienišumas. 

— Kaip jums sekasi? — klausiu. 

— Darbas kaip darbas, — atsako jis. — Bet vis dar nėra vandens. Manau, 
atvesime iš ten nuo gatvės vamzdį. 

— Kiti vyrukai norėtų atsigerti? — klausiu. 

— Būtų labai malonu. — Jis linkteli, o aš nueinu jo draugui paimti irgi 
juokingai atrodantį puodelį, prileidžiu į jį iš kriauklės čiaupo vandens. 

Jis nesukrunta iškart nešti jo savo partneriui. 

— Prašom man dovanoti, — taria jis, — bet kur... — Minutėlę jis ten 
mindžikuoja, pasižiūri į pėdas. — Kur galėčiau nuleisti vandenį? 

Jis pakelia akis, aš žiūriu į jį, ir minutėlę mudu tik stebeilijame vienas į 
kitą. Noriu pasakyti, tai vienas iš tų juokingų dalykų. Ne arkliškai cha cha juo- 
kingų, bet vis tiek juokingų, kai pagalvoji: „Hm! Štai mes čia su dviem name, 
vienas dar statomas, ir vis tiek neatsiranda vietos šiam žmogui kur atlikti savo 
reikalą.“ 

— Na... 


Niekada anksčiau nebuvau atsidūrusi tokioje padėtyje. Tas jaunėlis, Ro- 

bertas, kuris kas dvi savaites tvarko kiemą, spėju, prieš ateidamas čia nusi- 
lengvina. Bet šis vyriokas, jis juk senas. Apsunkusių raukšlėtų rankų. Septy- 
niasdešimt metų rūpesčių išbraižė tiek linijų jo veide, kad šis atrodo it kelių 
žemėlapis. 

— Manau, jums teks nueiti į krūmus už namo, — girdžiu save tariant, bet 
norėčiau, kad tai būčiau ne aš. — Ten šuo, bet jis jums netrukdys. 

— Ką gi, gerai, — sako jis. — Dėkui jums. 

Stebiu jį nueinantį, labai pamažu, su puodeliu rankoje savo partneriui. 

Visą antrą pusę dienos pokšėjo ir kasė. 


Kitą dieną jie toliau trankė kūjais ir kasė priekiniame kieme. Nieko pa- 
nelės Lyfolt apie tai neklausinėjau, o ši ir nemėgino ką nors paaiškinti. Tik kas 
valandą iškišdavo pro duris galvą pasižiūrėti, kas vyksta kieme. 

Trečią valandą triukšmas liaujasi, vyrai sulipa į sunkvežimį ir išvažiuoja. 
Panelė Lyfolt seka akimis juos nutolstant, giliai atsidūsta. Paskui įsėda į savo 
automobilį ir išvažiuoja užsiimti tuo, kuo turi užsiimti, kai nebereikia nervintis 
dėl poros spalvotųjų vyrų, slankiojančių aplinkui jos namą. 

Po kurio laiko suskamba telefonas. 

— Panelės Lytf... 

— Ji visiems mieste pasakoja, kad aš vagiu! Štai kodėl negaliu gauti jokio 
darbo! Ta ragana padarė iš manęs Hindso apygardos Smarkialiežuvę Tarnaitę 
Nusikaltėlę! 

— Palauk, Mine, atsikvėpk... 

— Prieš darbą šįryt nueinu pas Renfrousus, kurie ten, Platanuose, ir ne- 
daug trūko, kad panelė Renfrou mane išvytų iš kiemo. Sako, panelė Hilė jai 
papasakojo apie mane, visi žino, kad aš pavogiau iš panelės Volters žvakidę! 

Beveik girdžiu, kaip ji gniaužia ragelį, tartum bandytų šį sutraiškyti delne. 
Girdžiu šaukiant Kindrą ir stebiuosi, kodėl Minė jau namie. Paprastai ji be 
keturių neišeina iš darbo. 

— Aš nieko bloga nedariau, tik maitinau tą senę geru valgiu ir prižiūrė- 
jau! 

— Mine, žinau, kad tu dora. Dievas žino, kad tu dora. 

Jos balsas sminga žemyn — kaip bitės į korį. 

— Ateinu pas panelę Volters, o ten, viduje, panelė Hilė, ir ji mėgina 
įbrukti man dvidešimt dolerių. Sako: „Paimk. Žinau, tau jų reikia.“ Aš vos 
nespjaunu jai į veidą. Bet to nepadariau. Ne, tikrai ne. — Ji pradeda šnopuoti, 
sako: — Padariau 5/ogiau. 


— Ką gi padarei? 

— Nesakysiu. Niekam nesakysiu apie tą sluoksniuotą tortą. Bet daviau 
jai, ko nusipelnė! — Dabar ji klykauja, ir aš tikrai šiurpstu iš baimės. Ir ne 
juokas stoti panelei Hilei skersai kelio. — Niekada nebegausiu jokio darbo, 
Lerojus mane užmuš... 

Kažkur fone pravirksta Kindra. Nė neatsisveikinusi Minė padeda ragelį. 
Nežinau, ką ji kalba apie tortą. Bet, Dievuliau, pažįstant Minę, ten negalėjo 
būti kas nors gera. 


Tą vakarą aš pasiskinu iš Idos daržo amerikinės fitolakos salotų ir pomi- 
dorų. Pasikepinu kumpio, susitaisau sklindžiui šiek tiek padažo. Mano perukas 
jau sušukuotas ir padėtas, plaukai susukti rausvais suktukais, supurkšti laku. 
Visą popietę jaudinausi mąstydama apie Minę. Turiu išmesti tai iš galvos, jeigu 
noriu šiąnakt bent kiek numigti. 

Sėduosi prie stalo valgyti, įjungiu virtuvės radiją. Mažasis Styvis Von- 
deris dainuoja „Pirštų galiukus“. To vaikino niekaip neveikia, kad yra spal- 
votasis. Dvylikos metų, aklas, o štai per radiją skamba jo hitas. Kai jis baigia, 
peršoku prie pastoriaus Gryno, sakančio savo pamokslą, ir galiausiai apsistoju 
prie WBLA stoties, transliuojančios pakelės barų su automatiniais grotuvais 
bliuzus. 

Kai sutemsta, mėgstu tuos garsus, atsiduodančius prirūkytomis patalpo- 
mis, geriamu alkoholiu. Nuo jų pasijuntu, lyg visas mano namas būtų pilnas 
žmonių. Beveik juos regiu, siūbuojančius čia mano virtuvėje, šokančius pagal 
bliuzų ritmą. Išjungiu palubės šviesą ir įsivaizduoju mus esant „Varne“. Sta- 
liukai su raudonų gaubtų šviestuvais. Gegužė ar birželis, šilta. Mano žmogus 
Klaidas žybteli man baltadantę šypseną ir klausia: Aukseli, nori ko nors išgerti? 
O aš atsakau: „Juodosios Merės“, neatmieštos, 1 paskui pradedu juoktis iš savęs, 
kad sėdėdama virtuvėje šitaip užsisvajojau, nes stipriausia, ką aš kada nors ge- 
riu — tai purpurinis limonadas „Nehi“. 

Per radiją Memfio Minė“ uždainuoja, kaip liesa mėsa prastai kepa, o taigi 
apie tai, kad meilė ilgai netrunka. Kartkartėmis aš pagalvoju, kad būčiau ga- 
lėjusi susirasti kitą žmogų, kokį nors iš savo parapijos. Tik bėda ta, kad nors 
ir kaip myliu Viešpatį, bažnyčią lankantis vyras man ne per daugiausia tiko. 
Mat vyrai, kurie man patinka, nėra iš tokių, kurie pasilieka šalia, kai išleidžia 
visus tavo pinigus. Prieš dvidešimt metų padariau tą klaidą. Kai vyrelis Klaidas 
paliko mane dėl tos niekam tikusios paleistuvės iš Farišo gatvės, tos, kuri buvo 


* Tikroji pavardė — Lizzie Douglas (1897-1973) — viena žymiausių to laiko moterų bliuzo 
gitarisčių ir dainininkių. 

praminta Kakava, pamaniau, kad verčiau visam laikui užtrenksiu duris tokio 
pobūdžio reikalams. 

Lauke sukniaukia katė ir sugrąžina mane atgal į šaltą virtuvę. Išjungiu 
radiją, vėl uždegu palubės šviesą, išsigriebiu iš rankinuko maldaknygę. Manoji 
maldaknygė — tik mėlyna užrašų knygelė, kurią išsirenku Beno Franklino 
parduotuvėje. Rašau pieštuku, kad galėčiau ištrinti, kol viskas išeis gerai. Už- 
rašinėjau savo maldas nuo progimnazijos laikų. Kai pasakiau savo septintos 
klasės mokytojai, kad nebegrįšiu į mokyklą, nes turiu padėti mamai, panelė 
Ros mažne pravirko. 

— Juk tu gudriausia klasėje, Aibilina, — sako ji. — Ir išlikti protinga gali 
tik kasdien skaitydama 77 rašydama. 

Tad pradėjau užrašinėti savo maldas, užuot jas kalbėjusi. Bet niekas nuo 
to laiko manęs nebepavadino gudria. 

Verčiu savo maldų knygelės puslapius, norėdama pažiūrėti, ką šiąnakt 
turiu. Per šią savaitę kelis kartus pagalvojau, gal įtraukti į savo sąrašą panelę 
Skyter. Tiesą sakant, ne visai žinau kodėl. Ji visada maloni, kai ateina. Tai ver- 
čia mane nervintis, bet aš niekaip negaliu liautis mąsčiusi, ką ji turėjo omenyje, 
kai panelės Lyfolt virtuvėje paklausė, ar man norėtųsi pakeisti dalykus. Jau 
nekalbėsime, kad paklausė manęs, kur galėtų dabar būti Konstantina, jos tar- 
naitė tuomet, kai augo. Žinau, kas nutiko tarp Konstantinos ir panelės Skyter 
mamos, ir tikrai nesirengiu pasakoti jai tos istorijos. 

Tačiau jeigu pradėsiu melstis už panelę Skyter, žinau, kad anas mudviejų 
pokalbis tęsis kitą kartą, kai ją pamatysiu. Ir dar kitą. Mat šitaip atsitinka dėl 
maldų. Jos tartum elektra, neleidžia dalykams sustoti. O situacija dėl tualeto 
— ne tai, ką iš tikrųjų norėčiau su ja aptarinėti. 

Permetu akimis savo maldų sąrašą. Manoji Mei Moblė — pati pirma, 
paskui seka Fanė Lu iš bažnyčios, kenčianti nuo reumato. Mano seserys Inesė 
ir Meiblė, gyvenančios Port Gibsone, per abi drauge turinčios aštuoniolika 
vaikučių ir šešis — gripuojančius. Kai sąrašas sumažės, įtrauksiu tą seną pras- 
mirdusį baltąjį, gyvenantį už pašarų parduotuvės — tą, kuriam pasimaišė pro- 
tas nuo batų politūros, kurią nuolat gėrė. Bet šįvakar sąrašas gana ilgas. 

Ir pasižiūriu, ką dar į jį esu įtraukusi. Bertriną Besemer, tik pamanyk tu sau! 
Visi žino, kad mudvi su Bertrina viena kitos nemėgstame nuo tada, kai ji pava- 
dino mane kvaila nigere už tai, kad prieš kažkiek metų ištekėjau už Klaido. 

— Mine, — praėjusį šeštadienį klausiu, — kodėl Bertrina prašo mangs, 
kad melsčiausi už ją? 

Mudvi žingsniuojame namo po pirmos valandos pamaldų. Minė sako: 

— Sklando gandas, kad tavo maldos turi kažkokią galią, duoda geresnius 
rezultatus nei tik tos įprastosios. 

— Ką tu sakai? 

— Judora Gryn, kai ji susilaužė šlaunikaulį, pateko į tavo sąrašą ir po 
savaitės jau vaikščiojo. Isajas nukrito nuo medvilnės sunkvežimio, tąnakt atsi- 
dūrė tavajame maldų sąraše, o kitą dieną sugrįžo į darbą. 

To klausydamasi pagalvojau, kad aš taip ir nesuspėjau pasimelsti už Lry- 
lorą. Galbūt todėl Dievas jį šitaip greitai pasiėmė. Mat nenorėjo, kad tektų su 
manimi ginčytis. 

— Neapsimetinėk, — sako Minė.— Lolė Džekson — tik pamanyk, Lolė 
patenka į tavo sąrašą ir po dviejų dienų iššoka iš savojo invalidų vežimėlio lyg 
palytėta Jėzaus. Visi Hindso apygardoje žino apie tą atvejį. 

— Juk aš niekuo dėta, — ginuosi. — Tai tik malda. 

— Bet Bertrina... — Minė susijuokia, sako: — Juk prisimeni Kakavą — 
tą, su kuria pabėgo Klaidas? 

— Fu. Tu gi žinai, aš niekada jos neužmiršiu. 

— Savaitė po to, kai Klaidas tave paliko, girdėjau, kad Kakava atsibunda 
su savo išpampusia it supuvusi austrė pute. Ir tris mėnesius jai nė kiek negerėjo. 
Bertrina, tai ji su Kakava geros draugės. Tad žino, kad tavo malda veikia. 

Aš išsižioju. Kodėl ji niekada nepapasakojo man to anksčiau? 

— Sakai, žmonės mano, kad aš turiu juodosios magijos galių? 

— Žinojau, kad susijaudinsi, jeigu tau papasakosiu. Paprasčiausiai jie 
mano, kad tu turi geresnį ryšį su Dievu nei daugelis. Mes visi su Juo sujungti, 
bet tu, tu kalbi tiesiai jam į ausį. 

Ant viryklės pradėjęs šnypšti arbatinukas sugrąžina mane į tikrovę. Die- 
vuliau, turbūt aš ką tik ėmiau ir įtraukiau į sąrašą panelę Skyter, bet nežinau, 
kaip tas atsitiko. Ir tai man primena, apie ką nenoriu galvoti: kad panelė Lytfolt 
stato man tualetą, nes mano mane esant ligotą. O panelė Skyter klausia, ar 
man norėtųsi pakeisti dalykus, lyg Misisipės Džeksoną pakeisti būtų tas pat, 
kaip perdegusią elektros lemputę. 


Lukštenu panelės Lyfolt virtuvėje pupeles, ir suskamba telefonas. Viliuo- 
si, kad tai Minė nori pranešti ką nors suradusi. Aš apskambinau visiems, pas 
kuriuos anksčiau tarnavau, ir išgirdau tą patį atsakymą: „Mes nesamdome.“ 
Bet iš tikrųjų jie sako: „Mes nesamdome Minės.“ 

Nors Minė jau prieš tris dienas atitarnavo paskutinę darbo dieną, panelė 
Volters vakar vakare slapta paskambino jai ir paprašė šiandien ateiti, nes na- 
mai atrodo tokie tušti, kai daugumą baldų panelė Hilė jau išgabeno. Aš vis 
dar nežinau, kas nutiko tarp Minės ir panelės Hilės. Manau, kad iš tikrųjų ir 
nenoriu Žinoti. 

— Lyfoltų rezidencija. 

— Hm, sveiki. Čia... — Moteris nutyla, atsikrenkščia. — Labas. Ar ga- 
liu... ar galiu pasikalbėti, malonėkite, su Elizabeta Lyr-folt? 

— Šiuo metu panelės Lyfolt nėra namie. Gal jai ką perduoti? 

— O, — prataria ji, lyg labai susijaudinusi dėl nieko. 

— Galiu paklausti, kas skambina? 

— Čia... Silija Fut. Šį numerį man pasakė mano vyras, ir aš nepažįstu 
Elizabetos, bet... na, jisai sako, kad ji žino viską apie Labdarą vaikams ir „Jau- 
nųjų lygą. 

Jos pavardė man girdėta, bet ne visai galiu ją su kuo nors susieti. Mote- 
ris kalba lyg iš tokio gilaus kaimo, tartum iš batų jai augtų kukurūzai. Tačiau 
balsas malonus, aukšto tono. Vis dėlto ne tokio skambesio kaip čionykščių 
ponių. 

— Perduosiu jai, kad skambinote, — pažadu. — Koks jūsų numeris? 

— Aš, galima sakyti, čia nauja ir, na, tai netiesa, esu čia jau gana ilgai, 
dievaži, dabar bus daugiau kaip metai. Tik iš tikrųjų nieko nepažįstu. Ne per 
daugiausia... išeinu į Žmones. 

Ji vėl atsikrenkščia, ir aš nusistebiu, kodėl visa tai man pasakoja. Juk esu 
tarnaitė, su manimi kalbantis jai nėra reikalo pelnyti draugystės. 

— Pamaniau, rasi galėčiau padėti iš namų dėl Labdaros vaikams, — 
sako ji. 

Ir tada aš prisimenu, kas ji tokia. Ta, apie kurią panelė Hilė ir panelė 
Lytolt visada kalba kaip apie driskę, nes ji ištekėjo už buvusio panelės Hilės 
vaikino. 

— Perduosiu jai, kad skambinote. Koks, sakote, jūsų numeris? 

— O, bet aš rengiuosi išlėkti į maisto produktų parduotuvę. Ak, galbūt 
man reikia sėdėti namie ir laukti. 

— Jeigu ji su jumis nesusisieks, paliks žinutę jūsų namų pagalbininkėms. 

— Aš neturiu namie pagalbininkių. Po teisybei, ketinau pasiteirauti jos ir 
apie tai, gal galėtų man rekomenduoti kokią gerą. 

— Ieškote namų pagalbininkės? 

— Aš labai stengiuosi surasti ką nors, kas sutiktų taip toli belstis, net į 
Madisono apygardą. 

Na, tik pamanyk, nieko sau. 

— Aš pažįstu vieną iš tiesų puikią. Ji žinoma kaip labai gerai mokanti 
gaminti valgį, taip pat prižiūrės jūsų vaikučius. Turi net nuosavą automobilį, 
kuriuo atvažinės pas jus į namus. 

— O, gerai... bet vis tiek norėčiau pasikalbėti apie tai su Elizabeta. Ar jau 
pasakiau jums savo numerį? 

— Ne, mem. — Aš atsidūstu. — Sakykite. 

Panelė Lyfolt niekada nerekomenduos Minės — ne, kai panelė Hilė tiek 
primelavusi. 

Ji sako: 

— Ponas Džonis Fut, o numeris — Emersonas, du-šešiasdešimt šeši- 
nulis-devyni. 

Tik dėl visa ko tariu: 

— Ir ji vardu Minė. Iš Leikvudo, numeris aštuoni-keturi-keturi-trys-du. 
Užsirašėte? 

Mane už suknelės timpčioja Mažylė. 

— Pilvuką popa, — sako ir pasiglosto pilvą. 

Man topteli mintis. 

— Palūkėkit, kas gi ten, nejau panelė Lyfolt? Aha, aš jai pasakysiu. — 
Paskui vėl prisidedu ragelį prie burnos: — Panele Silija, panelė Lytolt ką tik 
parėjo ir sako nekaip besijaučianti, bet dėl jūsų vėliau paskambinsianti Minei. 
Sako, kad praneš jums, jeigu jai reikės pagalbos dėl Labdaros. 

— O! Perduokite jai mano padėką. Ir tikrai tikiuosi, kad ji pasijaus geriau. 
Tegul paskambina man bet kuriuo metu. 

— Tai Minė Džekson, iš Leikvudo, aštuoni-keturi-keturi-trys-du. Pa- 
lūkėkit, kas gi tai? — Surandu ir paduodu Mei Moblei sausainiuką, jaučiuosi 
tikrai labai patenkinta manyje tūnančiu velniu. Meluoju ir nė kiek neimu į 
galvą. Sakau panelei Silijai Fut: — Panelė prašo jūsų niekam nepasakoti, kad 
užrodžiusi Minę, nes visos jos draugės nori ją nusamdyti ir labai liks nepaten- 
kintos sužinojusios, kad tai per ją Minė atiteko kažkam kitam. 

— Neišduosiu jos paslapties, jeigu ji neatskleis manosios. Nenoriu, kad 
mano vyras sužinotų, jog samdausi tarnaitę. 

Ką gi, jeigu ne puiku, tai nežinau, kaip kitaip tai pavadinti. 

Iškart, kai mudvi baigiame pokalbį, aš kuo skubiausiai surenku Minės 
numerį. Bet kaip tik tuo metu pro duris įžengia panelė Lytolt. 

Suprantate, koks keblumas. Daviau tai moteriai, panelei Silijai, Minės 
namų telefono numerį, tačiau Minė šiandien dirba, nes panelė Volters jaučiasi 
vieniša. Tad kai ji paskambins, Lerojus pasakys panelės Volters numerį, nes jis 
kvailas. Jeigu į panelės Silijos skambutį atsilieps panelė Volters, tuomet visa 
gudrybė nueis perniek. Panelė Volters papasakos tai moteriai viską, ką panelė 
Hilė skleidžia visiems aplinkui. Turiu susisiekti su Mine arba Lerojumi, kol dar 
to visko neatsitiko. 

Panelė Lytfolt pasitraukia į savo miegamąjį ir, visai kaip maniau, pirmų 
pirmiausia užima telefoną. Iš pradžių paskambina panelei Hilei. Paskui — 

savo kirpėjai. Galiausiai į parduotuvę dėl vestuvinės dovanos, ir kalba, kalba. 
Vos tik ji padeda ragelį, ateina paklausti, ką šią savaitę jie turėsią vakarienei. 
Aš išsitraukiu bloknotą ir perskaitau sąrašą. Ne, ji nenorinti kiaulienos mušti- 
nukų. Mėginanti priversti savo vyrą suliesėti. Norinti jautienos žlėgtainio nuo 
keptuvės ir žaliųjų salotų. Ir kaip aš mananti, kiek kalorijų turi tie morenginiai 
pyragaičiai? Ir kad neduočiau daugiau sausainukų Mei Moblei, nes ji pernelyg 
storulė ir... ir... ir... 

Viešpatie! Moteris, kuri nieko nėra man pasakiusi, kaip tik padaryk tą 
ar aną ir naudokis tuo tualetu, staiga kalbasi su manimi lyg su savo geriausia 
drauge. Mei Moblė nekantriai strykčioja, stengdamasi atkreipti į save mamos 
dėmesį. Ir kaip tik tuo metu, kai panelė Lyfolt jau buvo besilenkianti bent kiek 
pasidomėti dukra, še tau! Panelė Lyfolt išbėga pro duris, nes buvo pamiršusi, 
kad turinti skubiai atlikti kažkokią užduotį, ir žavi valandėlė praskriejo pro 
šalį. 

Tiesiog neįstengiu priversti savo pirštų tame telefono diske greičiau rink- 
ti numerius. 

— Mine! Suveikiau tau darbą. Bet pakelti telefono ragelį turi tu... 

— Ji jau paskambino. — Minės balsas negyvas. — Lerojus davė jai nu- 
merį. 

— Vadinasi, atsiliepė panelė Volters, — spėju. 

— Kurčia kaip kelmas ir visai netikėtai — tartum Dievo stebuklas — ji 
išgirsta skambant telefoną. Aš tai įeinu į virtuvę, tai vėl išeinu iš jos nekreip- 
dama dėmesio, bet galų gale išgirstu savo vardą. Paskui paskambina Lerojus, ir 
taip aš sužinau, kas ten nutiko. — Minės balse girdėti nuovargis, o ji juk iš tokių, 
kurios niekada nepavargsta. 

— Na, galbūt panelė Volters nepersakė jai tų melų, kuriuos paskleidė 
panelė Hilė. Iš kur gali žinoti. 

Bet netgi aš nesu tokia kvaila, kad tuo tikėčiau. 

— Jeigu ir nepersakė, panelė Volters žino viską, kaip aš atsikeršijau pane- 
lei Hilei. Tu nežinai apie tą Baisiai Siaubingą Dalyką, kurį aš padariau. Ir ne- 
noriu, kad kada nors sužinotum. Esu tikra, panelė Volters pasakys tai moteriai, 
kad aš ne kas kitas, kaip tik pats velnias. — Minės balsas skamba nykiai — lyg 
per lėtai suktųsi patefono plokštelė. 

— Apgailestauju. Deja, negalėjau paskambinti tau anksčiau, kad pati at- 
silieptum į tą telefono skambutį. 

— Padarei, ką galėjai. Dabar niekas negali nieko dėl manęs padaryti. 

— Melsiuos už tave. 

— Dėkui, — taria Minė, ir jos balsas palūžta. — Ir dėkui, kad mėginai 
man padėti. 

Mudvi baigiame pokalbį, ir aš imuosi valyti virtuvę. Mane baugina, kaip 
skambėjo Minės balsas. Po Tryloro mirties ji ištisus tris mėnesius man kas 
vakarą nešiojo vakarienę. Ir kasdien sakydavo: „Nagi, nagi, juk nepaliksi manęs 
šioje liūdnoje žemėje vienos be tavęs.“ Bet, prisipažįstu jums, aš tikrai nemažai 
apie tai mąsčiau. 

Jau turėjau surišusi virvę, kai Minė ją aptiko. Ringė buvo Tryloro, iš san- 
dėliuko, kai jis darė mokslinį projektą su skriemuliais ir žiedais. Kažin ar būčiau 
ja pasinaudojusi, nes juk žinau, kad tai nuodėmė prieš Dievą, bet tada nebuvau 
visai sveiko proto. Tačiau Minė nieko neklausinėjo, tik ištraukė iš palovės virvę, 
įmetė į šiukšlių kibirą ir išnešė į gatvę. Kai sugrįžo, pasitrynė delnus, taip pa- 
prastai, lyg būtų ką nors valiusi. Ji perdėm dalykiška, toji Minė. Bet dabar jos 
balsas skamba nekaip. Įsidėmiu nepamiršti šįvakar patikrinti po jos lova. 

Padedu kibirą su valikliu „Sunshine“, dėl kurio visada per telį šypsosi 
tos ponios. Turiu nusiraminti. Laikydamasi už pilvuko prieina Mei Moblė ir 
sako: 

— Padaryk, kad neskaudėtų. 

Priglaudžia veiduką man prie kojos. Glostau ir glostau jai galvelę, kol 
Mažylė net pradeda murkti, jausdama iš mano delno meilę. O aš mąstau apie 
visas savo drauges, ką jos padarė dėl manęs. Ką jos kasdien daro dėl baltųjų 
moterų, pas kurias tarnauja. Ta kančia Minės balse. Tryloras miręs, palaidotas. 
Zvelgiu žemyn į Mažylę, kurios — giliai viduje žinau — nepajėgsiu apsaugoti, 
kad nepavirstų tokia kaip jos mama. Ir tas viskas kartu užplūsta mane it banga. 
Užsimerkiu, sukalbu pati sau maldą Viešpačiui. Tačiau nepasijaučiu nė kiek 
geriau. 


Viešpatie, padėk man, bet kažką būtina daryti. 


Visą popietę, kad ir kur tik einu, Mažylė įsikibusi man į koją, ir porąsyk 
aš vos neparvirstu. Bet nepykstu. Nuo pat šio ryto panelė Lyfolt nepratarė man 
nei Mei Moblei nė žodžio — taip buvo įnikusi į darbą prie savo siuvamosios 
miegamajame. Stengiasi pridengti dar kažką, kas jai namuose nepatinka, kaip 
atrodo. 

Po kurio laiko mudvi su Mei Moble nueiname į įprastinę svetainę. Turiu 
išlyginti krūvą pono Lyfolto marškinių, o paskui reikės užkaisti troškintis 
jautieną. Jau sutvarkiau vonios kambarius, pakeičiau lovos baltinius, dulkių 
siurbliu išvaliau kilimus. Visada stengiuosi užbaigti darbus anksti, kad mudvi 
su Mažyle galėtume kartu atsisėsti ir Žaisti. 

Įeina panelė Lytolt ir stebi mane lyginant marškinius. Kartais ji taip daro. 
Žiūri susiraukusi. Kai pakeliu galvą žvilgtelėti, ji kaipmat pradeda šypsotis. 
Pasičiupinėja pakaušį, mėgindama papurenti plaukus. 

— Aibilina, turiu tau staigmeną. 

Dabar šypsosi išties plačiai. Bet nebūtinai turi rodyti dantis — šypsena 
tik lūpomis, tokia, kurios turi saugotis. 

— Mudu su ponu Lytoltu nusprendėme tau įrengti nuosavą tualetą. — Ji 
suneria delnus, linkteli man smakru. — Jis čia pat lauke, garaže. 

— Taip, mem. 

Ką ji sau mano, kur aš tą visą laiką buvau? 

— Taigi nuo šiol, užuot naudojusis svečių tualetu, gali eiti ten į tą savąjį. 

— Taip, mem. 

Toliau lyginu marškinius. Įjungtas telis, tuoj turi prasidėti mano progra- 
ma. Tačiau ji vis stovi ir žiūri į mane. | 

— Tad dabar naudosiesi tuo, kuris garaže, supranti? 

Nežiūriu į ją. Stengiuosi, kad nekiltų kokių nors nemalonumų, bet ji to- 
liau varo savo mintį. 

— Nenori pasiimti popierinių servetėlių ir nueiti ten išbandyti? 

— Panele Lytolt, kaip tik šią minutėlę man iš tikrųjų nėra jokio reikalo. 

Iš savo žaidimų aptvarėlio Mei Moblė duria į mane pirštu ir taria: 

— Mei Mo sulčių? 

— Atnešiu tau sulčių, mažiule, — pažadu. 

— A... — Panelė Lyfolt kelissyk apsilaižo lūpas. — Bet kai užsinorėsi, 
išeisi ten laukan ir pasinaudosi tuoju, noriu pasakyti... tik tuoju, aišku? 

Panelė Lyfolt gerokai išsidažiusi, kažkuo kreminiu, storai. Tas gelsvas 
makiažas išsklidęs ir per lūpas, tad vos gali įžiūrėti, ar išvis ji turi burną. Atsa- 
kau taip, kaip, Žinau, ji nori išgirsti: 

— Nuo šiol naudosiuosi savuoju tualetu spalvotiesiems. O paskui nueisiu 
ir išties gerai vėl išvalysiu „Clorox“ purškikliu baltųjų tualetą. 

— Na, nėra skubu. Bus gerai šiandien bet kuriuo metu. 

Bet iš to, kaip ji stovi ten čiupinėdama savo vestuvinį žiedą, matyti, kad iš 
tikrųjų nori, jog atlikčiau tai tuojau pat. 

Labai pamažu padedu lygintuvą, jausdama krūtinėje sudygstant tą kartė- 
lio sėklą — tą, kuri buvo pasodinta, kai mirė Tryloras. Mano veidas užkaista, 
liežuvis trūkčioja. Nežinau, ką jai pasakyti. Tik žinau, kad nieko nepasakysiu. 
Taip pat žinau, kad ir ji nieko nepasakys, ką nori pasakyti, ir čia dedasi keistas 
dalykas, nė katra nieko nesako, o tebeapsimetame lyg kalbėtumėmės. 

tovėdama ant tos baltosios ponios užpakalinio priebučio tariu sau: 

Susikimšk tai, Mine. Susikimšk į vidų viską, kas galėtų išlėkti tau iš 
burnos, ir taip pat susikimšk sau į užpakalį. Atrodyk kaip tarnaitė, daranti kas 
liepiama. Tačiau iš tikrųjų šiuo metu aš taip nervinuosi, kad pasižadu sau nie- 
kada daugiau nebeatsikalbinėti, jeigu tik tai reikštų gauti šį darbą. 

Pasitempiu aukštyn kojines, kad nebūtų apsmukusios apie pėdas — tai 
visų pasaulyje storų, žemų moterų bėda. Paskui darsyk parepetuoju, ką kalbė- 
siu, ką pasilaikysiu sau. Žingteliu į priekį ir nuspaudžiu skambutį. 

Šis ilgai skamba Žing-Žong, gražiai ir įmantriai kaip šiai tokiai didelei 
rezidencijai kaime. Atrodo it pilis, po dešinei ir po kairei pilkos plytos kyla 
aukštai į dangų. Veją iš visų pusių supa miškas. Jeigu ši vieta būtų iš pasakų 
knygos, tame miške turėtų būti raganų. Tokių, kurios valgo vaikus. 

Užpakalinės durys atsidaro, ir jose stovi panelė Merilina Monro. Ar kokia 
Jos giminaitė. 

— Ogi sveikutė, esate punktuali. Aš Silija. Silija Rei Fut. 

Baltoji ponia ištiesia man ranką, o aš tyrinėju šeimininkę. Tegul ji ir su- 
dėta kaip Merilina, bet nėra pasirengusi jokiems ekrano bandymams. Geltona 
jos šukuosena miltuota. Miltai ir ant priklijuotų blakstienų. Ir miltai ant viso 
to neskoningo rožinio kelnių kostiumėlio. Kai taip stovi dulkių debesy ir dar 
su tuo aptemptu kostiumėliu, stebiuosi, kaip ji dar pajėgia kvėpuoti. 

— Taip, mem. Aš — Minė Džekson. — Užuot paspaudusi jos ranką, 
pasilyginu savąją baltą uniformą. Nenoriu ant savęs visos tos bjaurasties. — Ką 
nors gaminate? 

— Tokį keksą formoje, iš žurnalo. — Ji atsidūsta. — Ne per geriausiai 
einasi. 

Nuseku paskui ją vidun ir kaip tik tuomet pamatau, kad panelė Silija Rei 
Fut per tą miltinę nesėkmę tik nežymiai nukentėjo. Pagrindinį smūgį patyrė 
visa likusi virtuvės dalis: spintučių darbiniai paviršiai, dvejų durelių šaldytuvas, 
virtuvės kombainas su plakikliu — viskas padengta ketvirčio colio storio miltų 
sniegu. Ganėtinai netvarkos, kad išvarytų mane iš proto. Dar nė negavau dar- 
bo, o jau dairausi į kriauklę kempinės. 

Panelė Silija sako: 

— Turbūt man dar teks kiek pasimokyti. 

— Tikrai taip, — sutinku. 

Bet iškart stipriai prikandu liežuvį. Nebūk su šia baltąja ponia tokia akiplė- 
ša kaip su ana kita. Savo įžūlumu nuvarei ją iki pat slaugos namų. 

Bet panelė Silija, tai ji tik šypsosi, pilnoje lėkščių kriauklėje nusiplauna 
aplipusias rankas. Pagalvoju, ar tik nesusiradau dar vienos kurčiosios, kokia 
buvo panelė Volters. Tikėkimės, kad taip. 

— Regis, man tiesiog nesiseka įgyti virtuvės darbo įgūdžių, — sako ji. 

Nors jos balsas holivudiškai šnabždantis kaip Merilinos, iškart galiu pa- 
sakyti, kad ji — gerokai kaimietė. Žvilgteliu žemyn ir matau, kad kvailelė be 
batų — kaip kokia nors iš baltųjų driskių. Elegantiškos baltosios ponios ne- 
vaikščioja basos. 

Ji turbūt kokiais dešimt penkiolika metų jaunesnė už mane — dvidešimt 
dvejų ar dvidešimt trejų, ir tikrai daili, bet kodėl tiek išsitepliojusi veidą? Ker- 
tu lažybų, jos makiažas dvigubai storesnis nei kitų baltųjų ponių. Taip pat ir 
krūtinės daugiau. Tiesa, ji beveik mano ūgio, tik liesa per visas tas vietas, kur 
aš — ne. Tačiau viliuosi, kad ji mėgsta valgyti. Mat aš gerai gaminu, ir kaip tik 
todėl žmonės mane samdo. 

— Gal norėtumėte atsigerti ko nors šalto? — klausia ji. — Sėskitės, aš 
tuoj jums atnešiu. 

Ir tai man padeda susivokti: čia dedasi kažkas keista. 

— Lerojau, ji turbūt trenkta, — pasakiau, kai prieš tris dienas ji man 
paskambino ir paklausė, ar galėčiau ateiti pasikalbėti, — nes visi mieste mano, 
kad aš pavogiau panelės Volters sidabrą. Žinau, ir ji tą pat mano, nes paskam- 
bino telefonu panelei Volters man būnant ten. 

— Baltieji Žmonės keisti, — atsakė Lerojus. — Kas žino, galbūt toji senė 
gerai apie tave atsiliepė. 

Atidžiai įsižiūriu į panelę Siliją Rei Fut. Dar niekada gyvenime baltoji 
moteris nebuvo man pasiūliusi atsisėsti, kad galėtų pavaišinti šaltu gėrimu. 
Po perkūnais, kažin ar ta kvailelė išvis ketina nusamdyti tarnaitę, o gal tik dėl 
įdomumo dumia man akis, prieš išgrūsdama lauk? 

— Galbūt verčiau pirma eikime ir apžiūrėkime namą, mem2? 

Ji nusišypso, tartum tokia mintis niekada nebūtų atėjusi į tą plaukų laku 
supurkštą galvelę: leisti man apžiūrėti namą, kurį aš galbūt tvarkysiu. 

— Ak, žinoma. Tad einam štai ten, Makse. Pirmiausia parodysiu jums 
puikų valgomąjį. 

— Mano vardas Minė, — pataisau ją. 

Rasi ji nėra kurčia ar trenkta. Galbūt tiesiog kvaila. Manyje vėl įsižiebia 
spindinti viltis. 

Ji vaikšto po visą tą didelį seną išcackintą namą ir kalba, o aš seku iš pa- 
skos. Apačioje dešimt kambarių, ir viename iš jų — grizlio iškamša. Atrodo, 
lyg; neseniai būtų suėdęs paskutinę tarnaitę ir taikytųsi į naująją. Ant sienos 
— įrėminta Konfederacijos vėliava, o ant stalo — senas sidabrinis pistoletas su 
rankenoje įrėžtu užrašu: „Konfederatų generolas Džonas Futas.“ Kertu lažybų, 
su tuo daikčiuku prosenolis Futas gąsdino nemažai vergų. 

Einame toliau, ir namas pradeda atrodyti kaip bet kuris kitas dailus bal- 
tųjų būstas. Tik šis didesnis, nei mano kada nors kokiame būta, su begale pur- 
vinų grindų ir dulkėtų kilimų — bent kiek geriau neišmanantis žmogus juos 
pavadintų susidėvėjusiais, bet aš atpažįstu senovinį daiktą, kai tokį pamatau. 
Esu dirbusi kai kuriuose prabangiuose namuose. Tik viliuosi, kad ji nėra tiek 
kaimietė, jog neturėtų dulkių siurblio. 

— Džonio mama man neleistų ničnieko dekoruoti. Bet aš savo pasiekiau, 
čia per visas grindis bus baltas kilimas su auksinės spalvos apvadais ir nė kiek 
to seno šlamšto. 

— Iš kur jūs, žmonės, esate? — klausiu jos. 

— Aš... iš Šugar Dičo. 

Jos balsas šiek tiek nupuola. Šugar Dičas — taip žema, kaip tik galima 
atsidurti Misisipėje, galbūt net visose Jungtinėse Valstijose. Tai šiauriau, Tju- 
nikos apygardoje, beveik prie Memfio. Sykį mačiau laikraštyje nuotraukas su 
tomis nuomininkų lūšnomis. Net baltųjų vaikiukai atrodė lyg savaitę nevalgę. 

Panelė Silija mėgina nusišypsoti, sako: 

— Tai mano pirmas kartas, kai samdausi tarnaitę. 

— Ką gi, jums tikrai jos reikia. 

Nagi, Mine... 

— Aš išties apsidžiaugiau, gavusi panios Volters rekomendaciją: Ji man 
viską apie jus papasakojo. Sako, valgį gaminate geriausiai mieste. 

Pasijaučiu baisiai prastai. Po to, ką padariau panelei Hilei, tiesiog panelės 
Volters akivaizdoje? 

— Ji... dar ką nors apie mane pasakė? 

Bet panelė Silija jau kopia dideliais įvijais laiptais. Seku paskui ją viršun, į 
ilgą prieškambarį, pro kurio langus spindi saulė. Nors ten yra du geltoni mie- 
gamieji mergaitėms ir mėlynas pramaišiui su žaluma — berniukui, aišku, kad 
jokie vaikai čia negyvena. Tik dulkės. 


— Cionai, pagrindiniame pastate, yra penki miegamieji ir penki vonios 

kambariai. — Ji parodo pirštu pro langą, ir matau didelį žydrą plaukymo ba- 
seiną, o už šio — dar vieną namą. Man smarkiai sutuksena širdis. 

— O dar ten toliau — uždaras baseinas. — Ji atsidūsta. 

Šiuo metu paimčiau bet kokį darbą, kurį tik pasiūlytų, bet už tokį didžiulį 
namą kaip šis turėtų būti gerai mokama. Ir neimu į galvą, kad teks daug plu- 
šėti. Darbo aš nebijau. 

— Kai pas jus atsiras vaikučių, visos tos lovos pradės pildytis? — mėginu 
nusišypsoti, dėtis draugiška. 

— Ak taip, mes turėsime vaikučių. — Ji atsikrenkščia, pamindžikuoja. — 
Noriu pasakyti, vaikai — vienintelis dalykas, dėl ko verta gyventi. 

Ji pažvelgia sau į pėdas. Praeina minutėlė, kol vėl pasuka atgal link laiptų. 
Aš seku iš paskos ir pastebiu, kaip tvirtai ji lipdama žemyn laikosi įsikibusi 
turėklų, lyg bijotų parkristi. 

Būtent valgomajame panelė Silija pradeda linguoti galvą. 

— Baisiai daug ką reikia padaryti, — taria. — Visi tie miegamieji ir grin- 
dys... 

— Taip, mem, dideli, — sutinku mąstydama, kad jeigu ji pamatytų mano 
namą su sulankstomąja lova prieškambaryje ir vienu tualetu šešiems užpaka- 
liams, tikriausiai pabėgtų. — Bet energijos man pakanka. 

— ... ir dar tas visas sidabras, kurį reikia šveisti. 

Ji atidaro sieninę spintą sidabrui laikyti — didumo sulig mano svetaine. 
Pataiso pakrypusią ant žvakidės žvakę, ir aš suprantu, kodėl ji atrodo tokia 
neryžtinga. 

Po to, kai miestą pasiekė panelės Hilės melai, trys ponios viena po kitos 
iškart padėjo ragelį, kai tik pasisakiau pavardę. Pasirengiu smūgiui. Nagi, pa- 
sakyk, ponia. Pasakyk, ką manai apie mane ir savo sidabrą. Man norisi verkti, kai 
pagalvoju, kaip šis darbas man puikiai tiktų, ir apie tai, ką padarė panelė Hilė, 
kad aš jo negaučiau. Įsmeigiu akis į langą, vildamasi ir melsdamasi, kad šioje 
vietoje pokalbis nesibaigtų. 

— Žinau, tie langai baisiai aukšti. Niekada anksčiau nemėginau jų valyti. 

Išleidžiu atodūsį. Langai — kur kas geresnė tema nei sidabras. 

— Langų aš nesibijau. Kas keturias savaites pas panelę Volters valydavau 
juos nuo viršaus iki apačios. 

— Jos namas tik vieno aukšto ar dviejų lygmenų? 

— Na, vieno... bet ir šiaip yra daug visko. Žinote, senuose namuose daug 
kertelių ir užkaborių. 

Galiausiai mudvi sugrįžtame į virtuvę. Abi spoksome į pusryčių stalą, bet 

nė katra nesisėdame. Pradedu nervintis — įdomu, ką ji galvoja. Man išprakai- 
tuoja galva. 

— Turite didelį gražų namą, — sakau. — Taip toli čia kaime. Daugybė 
darbo nuveikti. 

Ji pradeda čiupinėtis vestuvinį žiedą. 

— Turbūt pas ponią Volters buvo kur kas lengviau, nei bus čia. Noriu 
pasakyti, dabar tik mes vieni, bet kai turėsime vaikučių... “ 

— Ar, hm, turėjote omenyje kokias nors kitas tarnaites? 

Ji atsidūsta. 

— Buvo kelios prisistačiusios. Tik... dar nesuradau tinkamos. — Ji kram- 
tosi nagus, nusuka į šalį akis. 

Laukiu, kad pasakys, jog ir aš nesu tinkama, bet mudvi tik stovime ir 
kvėpuojame tais miltais. Pagaliau išmetu savo paskutinę kortą, sukuždu, nes 
tik tiek man liko: 

— Žinote, išėjau iš panelės Volters tik todėl, kad ji iškeliauja į poilsio 
namus nusenusiems. Neišvijo manęs. 

Bet ji tik stebeilija į savo basas pėdas pajuodusiais padais, nes grindys 
negrandytos nuo tada, kai atsikėlė į šį didelį seną ir purviną namą. Ir, aišku, ši 
ponia manęs nenori. 

— Ką gi, — pagaliau taria ji. — Dėkoju, kad pasivarginote taip toli va- 
žiuoti. Gal bent duoti jums kiek pinigų už benziną? 

Aš pasiimu rankinę ir nusikišu po pažastimi. Ji blyksteli man džiugią 
šypseną, kurią galėčiau ištrinti vienu delno tėkštelėjimu. Ve/niai žrauktų tą Hilę 
Holbruk. 

— Ne, mem, nereikia. 

— Žinojau, bus vargas ką nors surasti, bet... 

Stoviu ir klausausi ją vaidinant labai apgailestaujančią, bet tik pagalvoju 
sau: Greičiau viską baik, ponia, kad galėčiau pasakyti Lerojui, kad mums teks iš- 
sikelti 141 pat Šiaurės ašigalio šalia Santa Klauso, kur niekas negirdėjo Eilės melų 
aple mane. 

— ... ir aš jumis dėta taip pat nenorėčiau tvarkyti to didelio namo. 

Pažvelgiu tiesiai į ją. Nagi, jau šiek tiek per daug ji atsiprašinėja, vaizduo- 
ja, kad Minė negauna darbo, nes pati jo nenori. 

— Kada jūs girdėjote mane sakant, kad aš nenoriu tvarkyti šio namo? 

— Viskas gerai, penkios tarnaitės man jau pasakė, kad čia per daug darbo. 

Pažvelgiu žemyn į savąją šimto šešiasdešimt penkių svarų, penkių kablelis 
nulis pėdų esybę, per siūles net besiveržiančią iš uniformos. 

— Per daug man? 

Sekundę ji į mane sumirksi. 

— Jūs... jūs apsiimtumėte? 

— Kaip manote, kodėl važiavau čia taip toli lyg į būsimą dangaus kara- 
lystę. Tam, kad tik išdeginčiau benziną? — Tvirtai sučiaupiu lūpas. Nagi, nesu- 
žJugdyk visko, juk ji siūlo tau d-a-r-b-ą. — Panele Silija, mielai pas jus dirbsiu. 

Ji nusijuokia, ir toji trenkta moteris žingteli manęs apkabinti, bet aš šiek 
tiek atsitraukiu, leisdama jai suprasti, kad šitaip daryti nedera. 

— Nagi, palūkėkite, pirma turime pasikalbėti apie kai kuriuos dalykus. 
Pasakykite, kokiomis dienomis norite, kad aš čia būčiau... ir panašiai. 

Pavyzdžiui, kiek man mokesi. 

— Manau... bet kada, kai tik norėsite atvažiuoti, — sako ji. 

— Pas panelę Volters aš dirbau nuo sekmadienio iki penktadienio. 

Panelė Silija vėl pasikramto rožinį mažojo piršto nagą. 

— Juk negalite čia atvažinėti savaitgaliais. 

— Gerai. — Man reikia tų dienų, bet galbūt vėliau ji paves man parengti 
valgį pobūviui ar panašiai. — Tuomet nuo pirmadienio iki penktadienio. Taigi 
kuriuo laiku man rytais prisistatyti? 

— O kada norite? 

Anksčiau niekada neturėdavau tokio pasirinkimo. Jaučiu savo akis susiau- 
rėjant. 

— Kaip, jeigu aštuntą? Tokiu laiku paprastai nuvykdavau pas panelę Vol- 
ters. 

— Puiku. Aštuntą tikrai tinka. 

Paskui ji stovi, lyg laukdama, kad paeičiau kitą šaškę. 

— Dar turite pasakyti, kuriuo laiku man teks išvažiuoti. 

— Kuriuo laiku? — klausia Silija. 

Išpučiu į ją akis: 

— Panele Silija, juk jūs turite man tai pasakyti. Šitaip daroma. 

Ji nuryja seiles, lyg išties labai stengtųsi tai įsisąmoninti. Aš tik trokštu 
visa tai greičiau baigti, kol ji dar dėl manęs nepersigalvojo. 

— O kaip, jeigu ketvirtą? — sakau. — Dirbu nuo aštuonių iki keturių ir 
gaunu šiek tiek laiko priešpiečiams ar kas čia pas jus būna. 

— Tiesiog puiku. 

— Dabar... turime pasikalbėti apie atlygį, — tariu, ir mano kojų pirštai 
batuose susiriečia. Tikriausiai nebus daug, jeigu penkios tarnaitės jau atsisakė. 


Abi tylime. 

— Nagi, panele Silija. Kiek, jūsų vyras sako, galite mokėti? 

Ji nukreipia akis į virtuvės kombainą, kuriuo, galiu kirsti lažybų, nė ne- 
moka naudotis, ir ištaria: 

— Džonis nežino. 

— Ką gi, gerai. Šįvakar paklauskite, kiek jisai sutinka mokėti. 

— Ne, Džonis nežino, kad aš samdausi pagalbininkę. 

Smakras man nukara ant krūtinės. 

— Ką norite tuo pasakyti, kad jis nežino? 

— Aš Džoniui nesakau. 

Mėlynos panelės Silijos akys didelės didelės, lyg ji mirtinai bijotųsi savo 
vyro. | 

— O ką ponas Džonis padarys, jeigu pareis namo ir ras savo virtuvėje 
spalvotąją? 

— Deja, aš tiesiog negaliu... 

— Pasakysiu jums, ką jis padarys: paims tą pistoletą ir nušaus Minę čia 
pat vietoje, ant tų nevaškuotų grindų. 

Panelė Silija purto galvą: 

— Aš jam nepasakysiu. 

— Tokiu atveju turiu eiti, — sakau. 

Šūdas. Taip ir žinojau. Supratau, kad ji trenkta, vos tik įžengiau pro duris... 

— Ne tai, kad aš jį apgaudinėju. Man tik reikia tarnaitės... 

— Žinoma, jums reikia tarnaitės. Paskutinioji buvo nušauta į galvą. 

— Dieną jis niekada neparvažiuoja namo. Tik išmokykite mane kaip rei- 
kiant tvarkyti namus ir kaip paruošti vakarienę, ir tetruks kelis mėnesius... 

Man superši nosį — kažkas dega. Pamatau besirangantį iš orkaitės dū- 
melį. | 

— Ir tuomet ką, po tų kelių mėnesių mane išvysite? 

— Tuomet aš... jam pasakysiu, — taria ji, bet nuo tos minties susirau- 
kia. — Prašau, noriu, kad jis manytų mane sugebant tvarkytis pačią. Noriu, kad 
manytų manė esant... bent šio to vertą. 

— Panele Silija... — aš palinguoju galva negalėdama patikėti, kad jau 
ginčijuosi su šia ponia, o dar nedirbau čia nė dviejų minučių. — Manau, sude- 
ginote savo pyragą. 

Ji pasičiumpa pašluostę, puola prie orkaitės ir ištraukia kepinį. 

— Ooo! Velniai rautų! 

Vėl padedu ant kėdės rankinę, prisigretinu prie jos ir atsargiai nustumiu 
į šoną. 

— Nevalia šlapiu rankšluosčiu griebti už karštos skardos formos. 

Aš pasičiumpu sausą pašluostę ir ištraukiu pro dureles tą pajuodus;į keksą, 
padedu ant betoninio laiptelio. 

Panelė Silija spokso į savo nudegintą delną. 

— Ponia Volters sakė, kad jūs tikrai gera virėja. 

— Ta senoji suvalgo dvi sviestines pupeles ir sakosi esanti soti. Nepajėg- 
davau priversti jos nieko valgyti. 

— Kiek ji jums mokėdavo? 

— Dolerį už valandą, — atsakau jausdama lyg šiokią tokią gėdą. Penkeri 
metai metai ir net nė minimalaus atlygio. 

— Tuomet aš jums mokėsiu du. 

Ir aš pasijuntu pristinganti kvapo. 

— Kada ponas Džonis rytais išvažiuoja? — klausiu šluostydama čia pat 
ant darbastalio tirpstantį sviesto gabalą, kuris nė nepadėtas ant lėkštės. 

— Šeštą. Jis negali pakęsti per ilgai dykinėti. O apie penktą grįžta iš są- 
vosios nekilnojamojo turto kontoros. 

Šiek tiek paskaičiuoju: nors ir mažiau valandų, bet mokama daugiau. Bet 
jeigu būsiu nušauta, negalėsiu atsiimti atlygio. 

— Tokiu atveju aš išvažiuosiu trečią. Duosiu sau dvi valandas prieš atva- 
žiuodama ir išvažiuodama, kad nepasimaišyčiau jam po akių. 

— Gerai, — linkteli ji. — Geriausia apsidrausti. 

Ant užpakalinio priebučio laiptų panelė Silija išverčia į popierinį maišą 
keksą. 

— Teks tai paslėpti į šiukšlių konteinerį, kad jis nesužinotų, jog sudegi- 
nau dar vieną. 

Paimu iš jos rankų popierinį maišą. 

— Ponas Džonis nieko nepamatys. Išmesiu maišą savo namuose. 

— O, dėkui jums. 

Panelė Silija palinguoja galva, lyg tai būtų mieliausia kieno nors jai gyve- 
nime padaryta paslauga. Kietai gniaužia kumštukus sau po smakru. Aš išeinu 
prie savo automobilio. 

Sėdžiu įdubusioje fordo sėdynėje. Už automobilį Lerojus vis dar moka 
savo bosui kas savaitę po dvylika dolerių. Staiga man palengvėja. Pagaliau su- 
siradau darbą. Nereiks keltis į Šiaurės ašigalį. Santa Klausui nebus rūpesčių. 


— Nagi, sėdėk ant savo užpakalio ramiai, Mine, nes papasakosiu tau apie 
taisykles dirbant Baltosios Ponios namuose. 
J 

Tądien man sukako keturiolika. Sėdėjau prie medinio stalelio mamos vir- 
tuvėje, nenuleisdama akių nuo šaldomojo padėklo su tuo karameliniu tortu, 
laukdama, kol šis sušals. Gimtadieniai — vienintelis kartas per metus, kai man 
būdavo leidžiama valgyti kiek noriu. 

Buvau bepaliekanti mokyklą ir rengiausi pradėti pirmą tikrą savo darbą. 
Mama norėjo, kad toliau mokyčiausi ir eičiau į devintą klasę — ji visada troško 
būti mokytoja, o ne dirbti panelės Vudra namuose. Bet kai mano sesė turėjo 
problemų dėl širdies, o tėtušis buvo niekam tikęs girtuoklis, tai viskas gulė ant 
mano ir mamos pečių. Aš jau nusimaniau apie namų ruošą. Po mokyklos tai 
aš daugiausia gamindavau valgį ir tvarkydavau namus. Bet jeigu išeisiu dirbti į 
kieno nors kito namus, kas prižiūrės mūsuosius? 

Mama pagręžė mane už pečių, kad žiūrėčiau į ją, o ne į tortą. Ji buvo 
smarki, spausdavo prie darbo. Ir dora moteris. Jai nieko iš nieko nereikėjo. 
Dabar man taip arti prie veido pagrūraojo pirštu, jog pradėjau Žvairuoti. 

— Pirma Taisyklė, Mine, kai dirbi pas Baltąją Ponią: niekas neturi tau 
rūpėti. Suk nos; nuo savo Baltosios Ponios problemų ir neik pas ją verkšlenti 
dėl savųjų — neišgali apmokėti sąskaitos už šviesą? Tau kojos įskaudo? Atsi- 
mink vieną dalyką: baltieji tau ne draugai. Jie nenori nieko apie tai girdėti. Ir 
kai panelė Baltoji Ponia nutveria savo žmogų su kaimyne iš gretimo namo, 
laikykis nuo to kuo toliau, girdi mane? 

— Antra taisyklė: niekada neleisk Baltajai Poniai aptikti tave sėdint ant 
jos unitazo. Nesvarbu, kad tau taip norisi, jog varva nuo kasų. Jeigu nėra namo 
gilumoje tokio, kuris skirtas tarnams, nutaikyk laiką, kai jos nėra tualete, ku- 
riuo naudojasi. 

— Trečia taisyklė... — Mama už smakro mane vėl atgręžė veidu į save, 
nes tortas labai gundė. — Trečia taisyklė: kai gamini baltiesiems maistą, ra- 
gauk vis su kitu šaukštu. Įsidėsi tą šaukštą į burną, manysi, kad niekas nemato, 
įdėsi jį atgal į puodą — laikyk, kad gali viską išmesti. 

— Ketvirta taisyklė: kasdien naudokis tuo pačiu puodeliu, ta pačia šakute, 
ta pačia lėkšte. Laikyk juos atskiroje indaujoje ir pasakyk baltajai moteriai, kad 
nuo šiol naudosiesi tik taisiais. 

— Penkta taisyklė: tu valgai virtuvėje. 

— Šešta taisyklė: nemuši jos vaikų. Baltieji mėgsta patys jiems karšti 
kailį. 

— Septinta taisyklė, ir ši paskutinioji, Mine. Klausaisi manęs? Jokių at- 
žarių atsikalbinėjimų. 


— Mama, aš žinau, kaip... 

— Ak, girdžiu, kai tau atrodo, kad negirdžiu, kaip murmi dėl to, kad turi 
išvalyti dūmtraukį, dėl to, kad vargšei Minei paliktas paskutinis mažutis viš- 
tienos gabalėlis. Rytą atsikalbinėsi baltajai moteriai, popiet galėsi atsikalbinėti 
gatvėje. 

Mačiau, kaip mama elgėsi, kai panelė Vudra sykį parvežė ją namo: vien 
tik: „Taip, mem“, „Ne, mem“, „Tikrai dėkoju, mem.“ Kodė/ aš turiu būti tokia? 
Moku pakovoti už save prieš žmones. 

— O dabar eikš ir gimtadienio proga apkabink savo mamutę... Dievuliau, 
kokia tu, Mine, sunki, kaip troba. 

— Visą dieną nesu turėjusi burnoje nė kąsnio, kada gi gausiu torto? 

— Nesakyk „nesu turėjusi“, nagi kalbėk deramai. Neužauginau tavęs, kad 
kalbėtum kaip mulė. 

Pirmą dieną Baltosios Ponios namuose suvalgiau savo pirmą kumpio su- 
muštinį virtuvėje, padėjau lėkštę į man skirtą vietą indaujoje. Kai ta mažoji iš- 
pera pavogė mano rankinuką ir paslėpė orkaitėje, neužplojau jai per užpakalį. 

Bet kai Baltoji Ponia pasakė: 

— Taigi noriu, kad būtinai pirma išskalbtum visus drabužius rankomis, o 
paskui pabaigoje juos sudėtum į elektrinę mašiną. 

Aš atšoviau: 

— Kodėl turiu skalbti rankomis, kai tą darbą gali atlikti automatinė skal- 
biamoji? Tai didžiausia laiko gaišatis, apie kokią tik esu girdėjusi. 

Ta Baltoji Ponia man tik nusišypsojo, ir po penkių minučių aš atsidūriau 
gatvėje. 


Dirbdama pas panelę Siliją galėsiu rytais išlydėti savo vaikučius į pradžios 
mokyklą, o vakarais grįžusi namo turėti laiko sau pačiai. Nuo tada, kai 1957- 
aisiais gimė Kindra, nebuvau gavusi nė kiek nusnūsti pokaičio, bet dabar, kai 
tokios valandos — nuo aštuonių iki trijų — galėsiu tai daryti kasdien, jeigu 
šitaip suprantu puikiai praleisti laiką. Kadangi autobusas iki pat panelės Silijos 
nekursuoja, teks imti Lerojaus automobilį. 

— Tu kasdien neimsi mano automobilio, moterie. Kas, jeigu būsiu pa- 
skirtas į dieninę pamainą ir man reikės... 

— Lerojau, kiekvieną penktadienį ji man moka septyniasdešimt dolerių 
grynaisiais. 

— Galbūt pasiimsiu Meilutės dviratį. 

Antradienį, kitą dieną po pokalbio su panele Silija, statau automobilį gat- 


42 m KATHRYN STOCKETT 


vėje toliau nuo jos namų, už posūkio, kad jo nesimatytų. Sparčiai nužingsniuoju 
tuščiu grindiniu ir kiemo įvaža. Pro šalį nepravažiuoja joks kitas automobilis. 

— Aš čia, panele Silija. 

Tą pirmą rytą įkišu galvą į miegamąjį, ir šit ji — pasirėmusi ant apkloto, 
nepriekaištingai pasidažiusi, apsitempusi ankšta penktadienio vakaro suknia, 
nors šiandien tik antradienis, skaito nesąmones iš Ho//ywo0d Digest, lyg tai 
būtų Šventoji Biblija. 

— Labą rytą, Mine! Išties gera jus matyti, — sako ji, ir aš sutrinku girdė- 
dama baltąją ponią tokią man draugišką. 

Apsidairau po miegamąjį, įvertindama laukiantį darbą. Didelis, su kremi- 
nės spalvos kilimu, karališka lova po geltonu baldakimu, dviem storai kimš- 
tomis geltonomis kėdėmis. Ir tvarkingas, jokių po grindis išmėtytų drabužių. 
Užtiesalas po ja lygutėlis. Apklotas ant kėdės dailiai sulankstytas. Bet aš stebiu, 
žiūriu. Tiesiog jaučiu: kažkas čia ne taip. 

— Kada imsimės pirmos valgio ruošos pamokos? — klausia ji. — Gal 
pradedam šiandien? 

— Manau, po kelių dienų, kai nuvažiuosite į parduotuvę ir išsirinksite, 
kas bus mums reikalinga. 

Sekundę ji pamąsto apie tai, paskui sako: 

— Gal jūs nuvažiuotumėte, Mine, nes žinote, ką nupirkti, ir šiaip. 

Pažvelgiu į ją. Daugelis baltųjų moterų mėgsta pačios apsipirkti. 

— Gerai, tad aš rytą nueisiu. 

Prie vonios kambario durų pastebiu jos patiestą ant kilimo rožinį gau- 
ruotą kilimėlį. Tokį į;žambų. Nesu dekoratorė, bet žinau, kad rožinis kilimėlis 
netinka prie geltono kambario. | 

— Panele Silija, prieš pradėdama čia atvažinėti, turiu žinoti. Kada ketina- 
te pasakyti apie mane ponui Džoniui? 

Ji Žiūrinėja žurnalą sau ant kelių. 

— Manau, po kelių mėnesių. Tuo laiku jau turėčiau išmanyti, kaip ga- 
minti valgį ir visa kita. 

— Sakydama po kelių, turite omenyje du? 

Ji prikanda savo storai dažytą lūpą. 

— Labiau galvojau kaip apie... keturis. 

Ką? Nesirengiu dirbti keturis mėnesius it pabėgusi iš kalėjimo nusikaltėlė. 

— Žadate jam nepasakyti iki 1963-iųjų? Ne, mem, prieš Kalėdas. 

Ji atsidūsta. 


— Gerai, bet prieš pat, prieš pat. 

Mažumėlę paskaičiuoju. 

— Vadinasi, tai bus šimtas... šešiolika dienų. Jūs pasakysite jam po šimto 
šešiolikos dienų nuo šiandien. 

Ji nerimastingai susiraukia į mane. Turbūt nesitikėjo, kad tarnaitė bus 
tokia gera matematikė. Galiausiai taria: 

— Tvarka. 

Tuomet jai pasakau, kad pereitų į svetainę ir paliktų mane čia atlikti savo 
darbą. Jai išėjus, apžvelgiu kambarį, įvertinu, koks tvarkingas jis visas atrodo. 
Labai pamažu atidarau jos sieninę drabužių spintą, ir — visai kaip maniau 
— man ant galvos užkrenta iškart keturiasdešimt penki dalykai. Paskui pasi- 
žiūriu po lova ir atrandu tiek nešvarių drabužių, kad, kertu lažybų, turbūt ji jų 
neskalbė mėnesių mėnesius. 

Kiekvienas komodos stalčius — katastrofa, kiekvienas slaptas plyšys pri- 
grūstas nešvarių drabužių ir kojinių gniužulų. Surandu penkiolika dėželių su 
naujais marškiniais ponui Džoniui, kad jis nežinotų, jog ji nemokanti skalbti 
ir lyginti. Galiausiai atkeliu tą keistai atrodantį gauruotą rožinį kilimą. Po juo 
— didelė tamsi rūdžių spalvos dėmė. Aš krūpteliu. 


Tą popietę mudvi su panele Silija sudarome sąrašą, ką šią savaitę gaminti, 
ir kitą rytą aš superku maisto produktus. Bet sugaištu dvigubai ilgiau, nes ten- 
ka nuvažiuoti iki pat baltųjų „Jitney Jungle“ mieste, užuot apsipirkusi „Piggly 
Wiggly“ spalvotiesiems šalia mano namų, nes sumoju, kad ponia nenorės val- 
gyti maisto iš spalvotųjų gastronomo, ir turbūt aš jos nesmerkiu, nes bulvės čia 
colio didumo akutėmis, o pienas — beveik sugižęs. Kai grįžtu prie darbo, esu 
pasirengusi susikibti su ja dėl visų priežasčių, kodėl taip vėluoju, bet šit panelė 
Silija kaip anksčiau lovoje, šypsosi, lyg; niekas nebūtų svarbu. Visa išsipuošusi 
ir niekur nevažiuojanti. Penkias valandas sėdi ten skaitydama žurnalus. Vie- 
ninteliai kartai, kai matau ją atsikeliant — tai pasiimti pieno stiklinės ar nueiti 
pasiusioti. Bet aš nieko neklausinėju. Juk esu tik tarnaitė. 

Sutvarkiusi virtuvę, pereinu į oficialiąją svetainę. Sustoju tarpduryje ir 
gerai įsižiūriu į tą grizlį. Septynių pėdų aukščio, šiepiantis dantis. Nagai ilgi, 
lenkti, tartum raganos. Prie jo kojų guli medžioklinis peilis kauline rankena. 
Prieinu arčiau ir pamatau, kad jo kailis pilnas dulkių. Tarp nasrų — voratin- 
klis. 

Iš pradžių braukiu dulkes šluota, bet šios tirštos, įstrigusios gaurų velti- 
nyje. Todėl niekaip nesiduoda iškrapštomos. Tad pasiimu skudurą ir bandau jį 

nušluostyti, bet kaskart, kai tie šiurkštūs plaukai paliečia man ranką, klykteliu. 
Baltieji žmonės. Noriu pasakyti, esu valiusi viską, pradedant šaldytuvais ir bai- 
giant užpakaliais, bet kodėl ta ponia mano, kad žinau, kaip išvalyti tą grizlį? 

Nueinu ir atsinešu dulkių siurblį. Ištraukiu nešvarumus. Išskyrus kelias 
vieteles, kur siurbiau per smarkiai ir išretinau kailį, manau, susidorojau visai 
neblogai. 

Baigusi su meška, traukiu dulkes nuo prašmatnių knygų, kurių niekas ne- 
skaito, nuo konfederatų mygduro sagų, sidabrinio pistoleto. Ant stalo — auk- 
siniuose rėmeliuose panelės Silijos ir pono Džonio nuotrauka prie altoriaus, ir 
aš į ją atidžiai įsižiūriu, norėdama pamatyti, kas jis per žmogus. Viliuosi, kad 
storas ir trumpakojis, jeigu man prisireiktų bėgti, bet anaiptol: tvirtas, aukštas, 
stambus. Ir, beje, nėra nepažįstamas. Dievuliau. Juk jis būtent tas, kuris pasto- 
viai susitikinėjo su panele Hile visus tuos metus, kai iš pradžių aš tarnavau pas 
panelę Volters. Taip ir nesusipažinau su juo, bet matydavau pakankamai daug 
kartų, kad būčiau tikra. Aš šiurpstu, mano būgštavimai patrigubėja. Vien tai 
apie tą žmogų sako daugiau nei kas nors kita. 


Pirmą valandą panelė Silija ateina į virtuvę ir pareiškia esanti pasirengusi 
pirmai valgio gaminimo pamokai. Įsitaiso ant taburetės. Vilki aptemptu rau- 
donu nertiniu, raudonu sijonu ir yra tiek išsidažiusi, kad išgąsdintų net kekšę. 

— O kąjau žinote apie valgio gaminimą? — klausiu. 

Ji apmąsto mano klausimą, suraukia kaktą. 

— Galbūt pradėkime nuo pat pradžios. 

— Betgi juk turite ką nors žinoti. Ko mokė jus mama, kai augote? 

Ji pažvelgia į savo kojinių pėdų tinklelį, sako: 

— Moku iškepti kukurūzinį paplotį. 

Nesusituriu nenusijuokusi. 

— K3 dar, be kukurūzinių papločių, mokate gaminti? 

— Išvirti bulves. — Jos balsas dar labiau prityla. — Ir avižinę košę. Ten, 
kur aš gyvenau, mes neturėjome elektros. Bet esu pasirengusi tinkamai išmok- 
ti. Ant tikros viryklės. 

Viešpatie. Dar nebuvau pažinojusi baltojo žmogaus, gyvenančio prasčiau 
už mane, gal tik kuoktelėjusį poną Volį, kuris įsikūręs už Kentono gyvūnų 
pašarų parduotuvės ir valgo kačių maistą. 

— Jūs kasdien maitinote savo vyrą avižine koše ir kukurūziniais paplo- 
čiais? 

Panelė Silija linksi. 

— Bet jūs mane išmokysite gerai gaminti, tiesa? 

— Pamėginsiu, — sakau, nors niekada nesu nurodinėjusi baltajai, ką rei- 
kia daryti, ir išties nežinau, nuo ko pradėti. Mąstydama apie tai, pasitempiu 
aukštyn kojines. Galiausiai parodau pirštu į skardinėlę ant darbastalio. 

— Manau, kad jeigu ką nors turėtumėte žinoti apie maisto ruošą, tai 
būtent šį dalyką. 

— Juk tai tik lydyti taukai, ar ne? 

— Ne, ne tik taukai, — sakau, — o pats svarbiausias išradimas virtuvėje 
nuo tada, kai buvo pasiūlytas majonezas indeliuose. 

— Kas čia taip ypatinga, — ji suraukia nosį, — kiaulės taukai? 

— Ne Kiaulės, o augaliniai. — Kas šiame pasaulyje nežino apie „Crisco“? — 
Jūs nė neįsivaizduojate, kiek visko galima padaryti iš šios štai skardinės. 

Ji gūžteli pečiais. 

— Kepti? 

— Ne tik kepti. Ar kada jums buvo įkibę į plaukus kas nors lipnaus, 
pavyzdžiui kramtokšlė? — Baksteliu pirštu į „Crisco“ skardinę. — Teisingai, 
„Crisco“. Ištepkite juo kūdikio užpakaliuką, ir nežinosite, kas tai yra vystykli- 
nis bėrimas. — Pakabinu tris šaukštus į juodą keptuvę. — Po perkūnais, esu 
mačiusi ponias įtrinant jais sau paakius ir savo vyrų suskirdusius padus. 

— Žiūrėk, kaip gražiai jie atrodo, — stebisi ji. — It baltas kekso glajus. 

— Nuvalo nuo kainos etiketės apnašą, pašalina durų vyrių girgždesį. Už- 
ges šviesa — įbeskite į juos tamponą ir deginkite kaip žvakę. 

Aš uždegu liepsną, ir mudvi stebime keptuvėje juos ištirpstant. 

— Ir po visko to dar išsikepsite viščiuką. 

— Gerai, — sako ji itin susikaupdama. — Kas toliau? 

— Viščiukas mirko pasukose, — aiškinu. — Dabar išmaišykite sausus 
produktus. 

Į sudvigubintą popierinį maišelį aš įberiu miltų, druskos, dar druskos, 
juodųjų pipirų, paprikos ir raudonųjų pipirų žiupsnelį. 

— Nagi. Sudėkite į maišelį viščiuko dalis ir sukratykite. 

Panelė Silija įdeda žalią viščiuko kulšį, kelis kartus pakrato maišelį. 

— Šitaip? Visai kaip tose reklamose per telį — Shake'n Bake*? 

— Aha, — patvirtinu ir paslepiu už dantų liežuvį, nes jeigu čia ne įžei- 


* „Sukratyk ir pakepk“ — „Kraft Foods“ firmos iš anksto maišeliuose paruoštas pikantiškas 
aptepas viščiukui kepti. Viščiuko gabalai sumetami į maišelį, pakratomi, kad išsivoliotų aptepe, ir 
paskui kepami orkaitėje. 

dimas, tai nežinau kas. — Visai kaip „Shake n Bake“. Bet paskui sustingstu: 
išgirstu kelyje suburzgiant automobilį. Stoviu nejudėdama ir klausausi. Matau 
panelės Silijos akis išsiplečiant, ji irgi klausosi. Mudvi pagalvojame tą patį: 
„Kas, jeigu tai jis, ir kur aš pasislėpsiu?“ 

Automobilis praburzgia pro šalį. Abi vėl atgauname kvapą. 

— Panele Silija. — Aš sukandu dantis. — Kaipgi čia išeina, kad negalite 
pasakyti apie mane savo vyrui? Ar jis nesužinos, kai valgis pagerės? 

— Ak, aš apie tai nepagalvojau! Gal mums reikėtų viščiuką šiek tiek prisvi- 
linti? 

Paskersuoju į ją. Neketinu prisvilinti jokio viščiuko. Be to, ji iš tikrųjų 
neatsakė į mano klausimą, bet gana greitai aš tai iš jos išgausiu. 

Labai atsargiai įdedu tamsią mėsą į keptuvę. Ta gražiai burbuliuoja — it 
daina, ir mudvi stebime kulšeles ir kojeles paruduojant. Pakeliu akis, ir panelė 
Silija šypsosi. 

— Ka? Kas nors man ant veido? 

— Ne, — sako ji, ir jos akyse sublizga ašaros. Paliečia mano alkūnę. — 
Tikrai, esu tokia dėkinga, kad jūs čia. 

Atitraukiu nuo jos plaštakos alkūnę. 

— Panele Silija, turite būti kur kas daugiau kam dėkinga nei man. 

— Žinau. — Ji nužvelgia savo prabangią virtuvę lyg kažką neskanaus. — 
Nė nesvajojau, kad tiek daug turėsiu. 

— Na, nejau nesijaučiate laiminga? 

— Per visą savo gyvenimą nesijaučiau laimingesnė. 

Daugiau neklausinėju. Po visa ta laime ji tikrai neatrodo laiminga. 


Tą vakarą paskambinu Aibilinai. 

— Vakar pas panelę.Lytolt viešėjo panelė Hilė, — sako Aibilina. — Klau- 
sė, ar kas nors žino, kur tu dabar dirbi. 

— Viešpatėli, jeigu ji sužinos, kad aš ten, tikrai man viską sužlugdys. 

Jau dvi savaitės, kai padariau tai moteriai Baisiai Siaubingą Dalyką. Ži- 
nau, ji tiesiog norėtų pamatyti mane iškart išvytą. 

— Ką Lerojus sako, kai jam pasakei, kad susiradai darbą? — klausia Ai- 
bilina. 

— Po perkūnais. Pasipūtęs žirglioja po virtuvę kaip plunksnuotas gaidys, 
nes mato vaikai, — sakau. — Vaidina, lyg pats vienas išlaikytų šeimą, o aš, 
vargšelė, tai darau tik dėl savo pramogos. Tačiau vėliau, kai mudu buvome 
lovoje, maniau, tas mano stambus it bulius vyrelis apsiverks. 

Aibilina nusijuokia. 

— Lerojus labai išdidus. 

— Aha, tik aš turiu saugotis, kad ponas Džonis manęs neužkluptų. 

— O tau ji nepasakė, kodėl nenorinti, kad jis žinotų? 

— Ji tik sako norinti, kad jis manytų ją mokant gaminti valgį ir pačią 
tvarkytis. Bet ne todėl. Ji kažką nuo jo slepia. | 

— Ar ne keista, kaip viskas susiklostė. Panelė Silija negali niekam pasa- 
kyti, nes tai sugrįš iki pono Džonio. Tad ir panelė Hilė nesužinos, nes panelė 
Silija niekam nepasakos. Pati nebūtum sugebėjusi geriau pasitvarkyti. 

— Mm hm, — tik numykiu. 

Nenoriu pasirodyti iš balso nedėkinga, nes tai Aibilina surado man dar- 
bą. Bet nejučia pagalvoju, kad aš tik padvigubinau savo keblumą — ne tik dėl 
panelės Hilės, bet taip pat ir dėl pono Džonio. 

— Mine, ketinau tavęs paklausti. — Aibilina atsikrenkščia. — Žinai tą 
panelę Skyter? 

— Tą tokią aukštą? Kuri ateidavo pas panelę Volters bridžui? 

— Aha, ką tu apie ją manai? 

— Nežinau, ji baltoji kaip ir visos jos kitos. O kas? Ką ji apie mane kalba? 

— Apie tave — nieko, — sako Aibilina. — Ji tik... prieš kelias savai- 
tes — nežinau, kodėl aš vis apie tai galvoju — ji kai ko manęs paklausė. Ar 
man norėtųsi pakeisti dalykus. Baltoji moteris niekada nėra to paklaususi... 

Bet paskui iš miegamojo įgriūva Lerojus — prieš savo naktinę pamainą 
nori kavos. 

— Po perkūnais, jis atsikėlė, — sakau. — Kalbėk greičiau. 

— Na, nesvarbu. Nieko tokio, — baigia Aibilina. 

— Ką? Kas vyksta? Ką ta ponia tau pasakė? 

— Paprasčiausiai vapalionė. Nesąmonė. 

pi savaitę pas panelę Siliją aš grandau namą, kol nebelieka dulkėms 
valyti nei skuduro, nei suplėšytos paklodės ar net kojinės nubėgusia 
akimi, kuriais galėčiau šluostyti. 

Kasdien panelė Silija žiūri taip, lyg negalėtų patikėti, kad sugrįžau prie 
darbo. Aš — vienintelė būtybė, trikdanti aplinkui ją visą tą rimtį. Mano namai 
visada būna pilni penkių vaikų, kaimynių ir vyro. Dažniausia, kai atvažiuoju 
pas panelę Siliją, jaučiuosi dėkinga už ramybę. 

Manieji namų ruošos darbai, kurių imuosi, išpuola vis tai pačiai dienai: 
pirmadienį sutepu aliejumi baldus, antradienį skalbiu ir lyginu prakeiktas pa- 
klodes — tos dienos nekenčiu. Trečiadienis — voniai išties gerai iššveisti, nors 
aš ją valau kiekvieną rytą. Ketvirtadienis — grindims blizginti ir kilimams 
išsiurbti, nepamirštu tų senovinių išvalyti šluota, kad neišsišertų. Penktadienis 
— prigaminti daug valgio savaitgaliui ir šiaip. Ir kiekvieną dieną — šluoti, 
skalbti drabužius, lyginti marškinius, kad dalykai netaptų nebevaldomi, ir aps- 
kritai palaikyti visur švarą. Sidabras ir langai — tie kaip reikiant. Kadangi nėra 
vaikučių, kuriuos tektų prižiūrėti, lieka pakankamai laiko panelės Silijos valgio 
gaminimo pamokoms. 

Panelė Silija niekada nerengia jokių vaišių svečiams, tad mudvi tik suta- 
riame, ką ji ir ponas Džonis valgys vakarienei: kiaulienos muštinukų, skrudin- 
to viščiuko, rostbifo, pyrago su vištiena, avienos šoninės, keptą kumpį, kepintų 
žaliųjų pomidorų, bulvių košės, taip pat viską su daržovėmis. Kitaip tariant, aš 
gaminu, o panelė Silija mindžikuoja aplinkui ir veikiau atrodo kaip kokia pen- 
kiametė mergytė, o ne turtinga ponia, mokanti man algą. Pamokai pasibaigus, 
ji išskuba atgal atsigulti. Po teisybei, vienintelis kartas, kai panelė Silija nužen- 
gia dešimt žingsnių — tik kai tenka ateiti į virtuvę pamokai ar kai kas dvi ar 
tris dienas sumano išsmukti viršun laiptais į tuos nejaukius kambarius. 

Nežinau, ką penkias minutes ji tame antrame aukšte veikia. Tačiau man 
ten nepatinka. Tie miegamieji turėtų būti pilni vaikučių, besijuokiančių, šū- 
kaujančių ir viską jaukiančių. Bet ne mano reikalas, kaip panelė Silija leidžia 
dieną, ir jeigu manęs paklausite — džiaugiuosi, kad nesimaišo man po kojų. 

Esu paskui ponias sekiojusi su šluota vienoje rankoje ir šiukšlių kibiru — kitoje, 
mėgindama dorotis su jų paliekama netvarka. Kol ji liks toje lovoje, aš turėsiu 
darbą. Nors vaikučių — nulis, nors neturi ištisą dieną ką veikti, ji — tingiausia 
mano kada nors matyta moteris. Įskaitant mano sesę Doriną, kuri augdama 
niekada nėra kilstelėjusi karališko pirštelio, nes turėjo širdies ydą, kuri, kaip 
vėliau mes sužinojome, tebuvo nutūpusi ant rentgeno aparato musė. 

Ir kalba ne vien apie lovą. Panelė Silija nepalikdavo namų, nebent reikė- 
davo pasidaryti šaltą plaukų šukuoseną ar juos patrumpinti. Iki šiol tai atsitiko 
tik kartą per tris savaites, kai aš dirbu. Nors man jau trisdešimt šešeri, vis dar 
tebegirdžiu mamą sakant: Tai niekieno reikalas. Bet įdomu, ko ta ponia taip 
bijosi už šių sienų. 


Kiekvieną algos mokėjimo dieną aš primenu panelei Silijai: 

— Dar devyniasdešimt devynios dienos, iki pasakysite ponui Džoniui 
apie mane. 

— Dievulėli, kaip greitai bėga laikas, — taria ji atrodydama kažkaip li- 
guistai. 

— Šįryt užšoka ant priebučio katė, tai man mažne sustoja kadilakas* — 
pamaniau, kad tai ponas Džonis. 

Kaip ir aš, artėjant mudviejų nustatytam galutiniam terminui, panelė Sili- 
ja labiau nervinasi. Nežinau, ką tas žmogus darys, kai ji papasakos jam. Galbūt 
lieps jai mane išvyti. 

— Manau, dar pakankamai laiko, Mine. Kaip tau atrodo, ar aš bent kiek 
geriau gaminu valgį? — klausia, ir aš pažvelgiu į ją. Šypsena daili, dantys balti, 
tiesūs, bet yra prasčiausia virėja, kokią kada nors esu regėjusi. 

Tad aš atsitraukiu ir mokau ją elementariausių dalykų, nes noriu, kad 
išmoktų — ir išmoktų greitai. Suprantate, man reikia, kad ji galėtų paaiškinti 
savo vyrui, kodėl šimto šešiasdešimties svarų negrė turi jo namo raktus. Man 
reikia, kad jis žinotų, kodėl kasdien aš laikau rankoje brangųjį jo sidabrą ir pa- 
nelės Silijos nežinia kiek karatų rubinų auskarus. Man reikia, kad jisai sužinotų 
tai anksčiau, nei kurią nors vieną gražią dieną įeis ir paskambins policijai. Ar 
taupydamas centus pats pasirūpins reikalu. 

— Iškelkite tą karką, pasitikrinkite, ar pakanka vandens, gerai. Dabar uždeki- 
te liepsną. Matote ten tuos burbuliukus? Tai reiškia, kad vandens tiek, kiek reikia. 

Panelė Silija spokso į puodą, tartum žvelgtų į savo ateitį. 

— Ar tu laiminga, Mine? 


* Minė, norėdama įmantriau pasakyti, užuot „heart“ pasirenka „cardiac“ ir sumaišo žodžius 
dėl panašaus angliško skambesio: „cardiac“ ir „cadillac“. 

— Kodėl užduodate man tokius keistus klausimus? 

— Bet ar laiminga? 

— Žinoma, esu laiminga. Ir jūs laiminga. Didelis namas, didelis kiemas, 
jumis besirūpinantis vyras. 

Susiraukiu į panelę Siliją ir pasistengiu, kad ji tai matytų. Mat ne tau 
domėtis, ar tie baltieji žmonės yra pakankamai laimingi. 

O kai panelė Silija prisvilina pupeles, pamėginu pasitelkti bent kiek tos 
savitvardos, be kurios, mama keikdavosi, esu gimusi. 

— Gerai, — iškošiu pro dantis, — suspėsime paruošti kitą porciją, iki 
sugrįš ponas Džonis. 

Dėl bet kurios kitos moters, pas kurią esu dirbusi, man būtų buvę smagu, 
jei būčiau galėjusi nors valandą jai komanduoti, pažiūrėti, kaip jai tai patinka. 
Bet panelė Silija tomis didelėmis akimis žiūri į mane taip, lyg aš būčiau geriau- 
sias dalykas nuo tada, kai buvo išrastas purškiamasis plaukų lakas iš flakono, 
todėl beveik norisi, kad ji man įsakinėtų, kaip ir derėtų. Pradedu klausinėti 
savęs, ar tas jos nuolatinis gulinėjimas neturi ką nors bendra su tuo, kad nepa- 
pasakoja apie mane ponui Džoniui. Matyt, ji irgi pastebi mano akyse įtarumą, 
nes vieną dieną visai netikėtai taria: 

— Mane labai kankina tie košmarai, kad turiu grįžti į Šugar Dičą ir ten 
vėl gyventi. Štai kodėl aš tiek daug gulinėju. — Paskui ji itin greitai sulinksi, 
lyg būtų visa tai surepetavusi. — Mat naktimis iš tikrųjų gerai neišsimiegu. 

Kvailai nusišypsau, lyg tikrai būčiau tuo patikėjusi, ir vėl imuosi šluostyti 
veidrodžius. 

— Nepersistenk. Palik kelis purvinus ruožus. 

Ir visada kas nors — veidrodžiai, grindys, nešvari stiklinė kriauklėje ar 
pilnas šiukšlių kibiras. 

— Turime daryti, kad viskas atrodytų įtikimai, — būdavo sakys ji, o aš 
šimtą sykių pagaudavau save siekiančią paimti ir išplauti tą nešvarią. stiklinę. 
Mėgstu, kad viskas būtų tvarkinga, padėta į vietą. 


— Norėčiau mokėti prižiūrėti tą azalijos krūmą, — vieną dieną sako pa- 
nelė Silija. 

Kol televizorius rodo mano serialus, ji įprato gulėti ant kanapos ir nuolatos 
pertraukinėti. Aš jau dvidešimt ketveri metai, kaip esu įsitraukusi į „Kelrodę švie- 
są “ — nuo dešimties metų amžiaus, kai klausydavausi jos per mamos radiją. 


* Angl. Guiding Light — ilgiausia Jungtinėse Valstijose televizijos (taip pat ir radijo) muilo 
opera, transliuota nuo 1937 iki 2009 metų ir įtraukta į Gineso rekordų knygą. 

Ekrane pasirodo „Dreft“ skalbiamųjų miltelių reklama, ir panelė Silija 
spokso pro galinį langą į lapus grėbstantį spalvotąjį darbininką. Ji turi tiek 
daug azalijų krūmų, kad atėjus pavasariui kiemas atrodys kaip iš „Vėjo nu- 
blokštų“. Aš nemėgstu azalijų ir tikrai tas filmas man nepatiko — kaip jame 
vaizduojama vergija, lyg tai būtų didelė laiminga popietės arbatėlė. Jeigu bū- 
čiau vaidinusi Motinėlę, būčiau pasakiusi Skarletei tuos žalius šilkus susikišti į 
baltą subinukę. Ir kad pati pasisiūtų tą prakeiktą suknelę vyrams gaudyti. 

— Ir žinau, kad galėčiau pražydinti tą rožės krūmą, jeigu jį apgenė- 
čiau, — sako panelė Silija. — Bet pirmiausia, ką padaryčiau — tai nukirsčiau 
tą mimozą. 

— O kuo ji trukdo? 

Aš spaudžiu lygintuvo nosį į pono Džonio apykaklės kamputį. Visame 
savo kieme neturiu nė vieno krūmo, o ką jau kalbėti apie medį. 

— Nemėgstu tų plaukuotų gėlių. — Ji įsistebeilija kažkur, lyg būtų minkš- 
taprotė. — Jos atrodo kaip kūdikio plaukai. 

Nuo tokių jos kalbų man darosi nejauku. 

— Jūs išmanote apie gėles? 

Ji atsidūsta. 

— Kadaise ten, Šugar Diče, mėgdavau rūpintis savo gėlėmis. Išmokau 
auginti daug ką ir vyliausi, kad pavyks pagražinti tą bjaurastį. 

— Tad eikite į kiemą, — patariu stengdamasi, kad mano balsas nenu- 
skambėtų pernelyg karštai. — Šiek tiek prasimankštinkite. Kvėptelėkite bent 
kiek gryno oro. 

Judinkis iš čia. 

— Ne. — Panelė Silija atsidūsta. — Neturėčiau ten lauke lakstyti. Man 
negalima judėti. 

Mane išties pradeda erzinti, kaip ji niekada nepalieka namų, kaip šypsosi, 
lyg kasryt ateinanti tarnaitė būtų geriausia jos dienos dalis. Tai tartum nie- 
žulys. Kasdien bandau pasikasyti, ir niekaip jis nepraeina. Kasdien niežti vis 
labiau. Kasdien ji kiurkso čia. 

— Galbūt jums reikėtų susirasti kokių draugių, — sakau. — Mieste daug 
jūsų amžiaus ponių. 

Ji susiraukia į mane. 

— Mėginau. Negaliu tau pasakyti, kiek kartų skambinau toms ponioms 
norėdama sužinoti, rasi galėčiau kuo nors pagelbėti dėl Labdaros vaikams ar 
padaryti ką nors iš namų. Bet jos daugiau man nebepaskambina. Nė viena. 

Nieko į tai neatsakau, nes nėra ko stebėtis. Su tokiomis iškritusiomis jos 
krūtimis ir aukso grynuolio spalva nudažytais plaukais. 

— Tai pasivaikštinėkite po krautuves. Įsigykite naujų drabužių. Darykite 
viską, ką daro baltosios moterys, kai turi namie tarnaitę. 

— Ne, manau, eisiu ir kurį laiką pailsėsiu, — sako panelė Silija, ir po dvie- 
jų minučių girdžiu ją slankiojant viršuje po tuščius miegamuosius. 

Į langą barkšteli mimozos šaka, ir aš krūpteliu, nusideginu nykštųų. Kietai 
užsimerkiu, kad širdis lėčiau daužytųsi. Dar devyniasdešimt keturios dienos 


tokios painiavos, ir aš nežinau, kaip pajėgsiu ištverti bent minutę ilgiau. 


— Mama, padaryk man ko nors valgyti. Aš išalkau. — Taip pasakė vakar 
vakare mano jauniausioji, Kindra, kuriai penkeri. Įsisprendusi rankyte į klubą 
ir išmetusi į priekį koją. 

Turiu penkis vaikučius ir didžiuojuosi, kad išmokiau juos žaip, men ir 
prašau dargi anksčiau, negu jie sugebėdavo ištarti pyragė/į. 

Visus, išskyrus vieną. 

— Iki vakarienės nieko negausi, — atkertu. 

— Kodėl tu man tokia bloga? Nekenčiu tavęs! — sušunka ji ir išbėga pro 
duris. 

Įbedu akis į lubas, nes prie tokio sukrėtimo niekaip nepriprasiu, net ir tu- 
rėdama keturis iki jos. Tądien, kai nuosava mergytė pasako nekenčianti tavęs, 
o tokį etapą pereina kiekvienas vaikas, tai tartum spyris į pilvą. 

Bet Kindra, Viešpatie. Šiuo atveju matau ne tik etapą. Mergytė darosi 
visai tokia pat kaip aš. 

Stoviu panelės Silijos virtuvėje mąstydama apie vakarykštį vakarą, apie 
Kindrą ir jos įžūlumą, Benį ir jo astmą, apie savo vyrą Lerojų, pastarąją savaitę 
dusyk parėjus; namo girtą. O jis juk Žino, kad tai vienintelis dalykas, kurio ne- 
galiu pakęsti, dešimt metų slaugiusi savo girtuoklį tėtušį, kai mudvi su mama 
dirbome beveik nusibaigdamos, kad jis tik nestokotų pilno butelio. Turbūt tu- 
rėčiau labiau dėl to nervintis, bet vakar vakare, tartum norėdamas pasakyti Aš 
gailiuosi, Lerojus grįžo namo su maišu ankstyvosios okros. Mat žino, kad tai 
mano mėgstamiausias valgis. Šįvakar pakepinsiu tą okrą išvoliotą kukurūzi- 
niuose miltuose ir šveisiu, kaip mama niekada man neleisdavo. 

Beje, tai ne vienintelės mano šios dienos vaišės. Šiandien spalio pirmoji, ir 
aš čionai lupu persikus. Pono Džonio mama parvežė jų dvi dėžes iš Meksikos 
— sunkius it beisbolo kamuolius. Jie sunokę ir saldūs — pjauni kaip sviestą. Iš 
baltųjų ponių aš neimu gerumo dovanų, nes žinau, kad jos tik nori, jog jaus- 
čiausi skolinga. Bet kai panelė Silija pasakė man parsinešti kokį tuziną persikų 

namo, aš pasiėmiau maišą ir iškart įsimečiau dvylika. Šįvakar pargrįžusi namo 
vakarienei valgysiu pakepintos okros, o desertui — persikų apkepo. 

Stebiu ilgą su pūkeliais žievelę raitantis į panelės Silijos dubenį, visai ne- 
kreipdama dėmesio į kiemo įvažą. Paprastai, kai stoviu prie jos virtuvės kriauk- 
lės, aš suplanuoju, kaip pabėgti nuo pono Džonio. Virtuvė — tam geriausia 
vieta, nes priekinis langas išeina į gatvę. Aukšti azalijų krūmai slepia mano 
veidą, bet matytis pakankamai, kad pastebėčiau ką nors besiartinantį. Jeigu jis 
įeitų pro paradines duris, užpakalinės padėtų man pasprukti į garažą. Jeigu jis 
žengtų pro užpakalines, galėčiau išsmukti laukan pro paradines. Jeigu kas, dar 
vienos durys iš virtuvės veda į galinį kiemą. Bet man per rankas varva sultys, 
nuo aromatingo kvapo esu mažne apgirtusi, ir ta svajonė lupti persikus priver- 
čia mane užsimiršti. Nė nepastebiu įslenkant į kiemą mėlyno sunkvežimaičio. 

Vyriškis jau nužengęs perpus takelio, kai aš pakeliu akis. Suspėju pamaty- 
ti truputėlį baltų marškinių — iš tos rūšies, kokius kasdien lygindavau, ir kleš- 
nę chaki spalvos kelnių kaip tos, kurias kabinu į pono Džonio sieninę spintą. 
Aiktelėjusi uždūstu. Peilis man iš rankos nužvanga į kriauklę. 

— Panele Silija! — įpuolu į jos miegamąjį. — Ponas Džonis namie! 

Panelė Silija pašoka iš lovos greičiau, nei kada nors anksčiau buvau ma- 
čiusi ją judant. Kaip idiotė sukiojuosi aplinkui. Kur man dingti? Kuriuo keliu 
sprukti? Kas iš manojo pabėgimo plano? Ir tuomet akimirksniu priimu sprendi- 
mą — į svečių tualetą! 

Įsmunku ten ir užsirakinu. Atsitupiu ant unitazo sėdynės, kad jis nepa- 
matytų iš po durų mano pėdų. Čia tamsu ir tvanku. Juntu, lyg mano galva 
degtų. Prakaitas varva nuo smakro ir laša ant grindų. Nuo stipraus gardenijų 
muilo šalia kriauklės kvapo ima šleikštulys. 

Išgirstu žingsnius. Sulaikau kvapą. 

Žingsniai sustoja. Širdis daužosi it katė skalbinių džiovintuve. O jeigu 
panelė Silija apsimes manęs nepažįstanti, kad neturėtų nemalonumų. Elgsis, 
lyg aš būčiau įsilaužėlė? O, nekenčiu jos! Nekenčiu tos kvaišės! 

Klausausi, bet tegirdžiu savo pačios dūsavimą. Krūtinėje dunksi. Čiurnos 
skauda ir traška, šiaip taip laikydamos mano kūną. 

Akys pripranta prie tamsos. Po minutėlės matau save veidrodyje viršum 
kriauklės. Tupinčią kaip kvailę ant baltosios ponios unitazo. 

Tik pažiūrėkit į mane. Pažiūrėkit, kas atsitiko Minei Džekson, kad galėtų 
užsidirbti sumautam pragyvenimui! 

ali mamos kadilaku greitai lekiu namo žvyrkeliu. Per radiją nė nebe- 
sigirdi Petsės Klain“* — taip į automobilio šonus barška akmenukai. 
Motina pasius, bet aš tik varau dar greičiau, mąstydama apie tai, ką šiandien 
bridžo klube man pasakė Hilė. 

Hilė, Elizabeta ir aš buvome geriausios draugės nuo tada, kai lankėme 
sustiprintą pradinę mokyklą. Mano mėgstamiausia nuotrauka — mūsų trijų, 
sėdinčių progimnazijos stadiono tribūnose, drauge visų susiglaudusių, petys 
prie peties. Nuotrauka ypatinga tuo, kad tribūnos aplinkui visiškai tuščios. 
Mes sėdime arti viena kitos, nes buvome labai artimos. 

Senučiuke Misyje** Hilė ir aš dvejus metus gyvenome viename kamba- 
ryje, kol ji metė mokslus ir ištekėjo, o aš likau toliau ir baigiau universitetą. Ki 
Omegos bendrabutyje kas vakarą jai susukdavau plaukus trylika suktukų. Bet 
šiandien ji grasino išmesianti mane iš Lygos. Ne tai, kad man labai rūpėtų Lyga, 
bet buvo skaudu dėl to, kaip lengvai mano draugė sutiktų mane numesti į šalį. 

Pasukau į keliuką, vedantį Longlifo, mano šeimos medvilnės plantacijos, 
link. Žvyro akmenukai nurimsta, pereidami į ištisines geltonas dulkes, ir aš su- 
lėtinu automobilį, kol motina dar nepamatė, kaip greitai važiuoju. Sustoju prie 
namo ir išlipu. Motina priekiniame priebutyje linguoja ant supamojo krėslo. 

— Eikš, brangute, prisėsk, — pamoja ji man į supamąjį krėslą greta sa- 
vęs. — Paskagula ką tik išvaškavo grindis. Tegul jos kurį laiką padžiūva. 

— (Gerai, mama. | 

Pabučiuoju jos pudruotą skruostą. Bet nesisėdu. Remiuosi į priebučio tu- 
rėklus, žvelgiu į tris samanotus ąžuolus priekiniame kieme. Nors iš miesto va- 
žiuoti tik penkios minutės, daugeliui žmonių atrodo, kad čia kaimas. Aplinkui 
mūsų kiemą plyti dešimt tūkstančių akrų tėčio medvilnės laukų, augalai žali 
ir stiprūs, aukščio man sulig juosmens. Toli pašiūrėje sėdi keletas spalvotųjų 
darbininkų ir stebeilija į karštį. Visi laukia to paties — kol atsivers medvilnės 
sėkladėžės. 


Ė Patsy Cline (Virginia Patterson Hensley, 1932-1963) — kantri muzikos dainininkė. 
** Sitaip meiliai studentų vadinamas Misisipės universitetas, įkurtas 1844 m. Misisipės valsti- 
jos Oksfordo mieste, netoliese Memfio. 

Mąstau, kaip tarp mudviejų su Hile daug kas skiriasi nuo tada, kai sugrį- 
žau iš aukštosios mokyklos. Tačiau katra iš mūsų kitoks žmogus — ji ar aš? 

— Ar aš tau jau sakiau? — taria motina. — Fanė Pitrou susižadėjo. 

— Kaip gera dėl Fanės. 

— Nė mėnuo nepraėjo nuo tada, kai gavo tą kasininkės darbą „Fermerių 
banke“. 

— Nuostabu, mama. 

— Pa/i žinau, — sako ji, ir pasisukusi aš pagaunu vieną iš jos tų išspro- 
gusių it elektros lemputės akių žvilgsnių. — Kodėl tau nenuvykus į banką ir 
nepadavus pareiškimo dėl kasininkės vietos? 

— Nenoriu būti banko kasininke, mama. 

Motina atsidūsta, prisimerkia į spanielį Šelbį, laižantį sau apatines kūno 
dalis. Užmetu akį į paradines duris, vis tiek jaučiu pagundą pritrempti švarias 
grindis. Tokį pokalbį mes jau tiek daug kartų turėjome. 

— Ketverius metus mano duktė lanko koledžą ir su kuo parvažiuoja 
namo? — klausia ji. 

— Su diplomu? 

— Su gražiu popiergaliu, — atkerta motina. 

— Juk jau sakiau tau. Nesutikau nieko, už ko norėčiau ištekėti, — ginuosi. 

Motina atsikelia nuo krėslo, prieina taip arti, kad aš žvelgiu tiesiai į jos 
lygų, dailų veidą. Vilki tamsiai mėlyna suknele, siaura apie jos smulkius kaulus. 
Kaip paprastai lūpdažio kaip tik tiek, kiek ir dera, bet kai ji žingteli į skaisčią 
popietės saulės šviesą, pamatau ant jos suknelės priekio tamsias dėmes, ryškias 
ir išdžiūvusias. Primerkiu akis, norėdama įsitikinti, ar tikrai ten tos dėmės. 

— Mama? Blogai jautiesi? 

— Jeigu tik būtum bent kiek apsukresnė, Eugenija... 

— Tavo suknelės priekis visas nešvarus. 

Motina susikryžiuoja ant krūtinės rankas. 

— Taigi aš kalbėjausi su Fanės motina, ir ji pasakė, kad Fanė net svaigsta 
nuo progų, kai gavo tą darbą. 

Palieku suknelės klausimą. Aš taip ir nesugebėsiu motinai pasakyti, kad 
noriu būti rašytoja. Ji tai pavers į dar vieną ypatybę, skiriančią mane nuo ište- 
kėjusių merginų. Nei galiu jai pasakyti apie Čarlzą Grėjų, mano matematikos 
studijų kolegą praėjusį pavasarį Senučiuke Misyje. Apie tai, kaip paskutinia- 
me kurse Čarlzas nusigėrė ir pabučiavo mane, o paskui taip stipriai suspaudė 
ranką, kad turėjo skaudėti, bet neskaudėjo, jausmas buvo nuostabus, kai šitaip 
laikė mane ir žvelgė į akis. O vėliau jis vedė penkių pėdų ūgio Dženę Sprig. 

Man tereikėjo susirasti mieste butą viename iš tų pastatų, kur gyveno vie- 
nišos, neišvaizdžios merginos, senmergės, sekretorės, mokytojos. Bet kai sykį 
užsiminiau tam panaudosianti pinigus iš savo patikos fondo, motina pravirko 
— tikromis ašaromis. 

— Ne tam reikalui skirti pinigai, Eugenija — gyventi kokiame nors 
nuomojamų, mebliuotų kambarių name su keistais valgio ruošos kvapais ir 
pro langus išdžiaustytomis kojinėmis. O kai pinigai baigsis, kas tada? Iš ko 
gyvensi? — Paskui ji apsivyniojo apie galvą šaltą šlapią rankšluostį ir likusiai 
dienai atsigulė į lovą. 

Ir kaip ji gniaužia turėklą, laukdama sužinoti, ar padarysiu tą pat, ką ir 
storulė Fanė Pitrou, kad save išgelbėtų. Nuosava motina žvelgia į mane taip, 
lyg visiškai ją gluminčiau savo išvaizda, ūgiu, plaukais. Pasakyti, kad mano 
plaukai smulkiai garbanoti — per maža. Jie susiraitę — veikiau kaip ant gak- 
tos, o ne ant galvos, šviesūs iki baltumo, lengvai lūžtantys it šienas. Mano oda 
blyški, ir kai kas nors ją pavadina kremine, ji gali atrodyti kaip numirėlio, kai 
esu rimta, o tokia būnu visąlaik. Be to, išilgai nosies nugarėlės man iškilusi 
kremzlės kuprelė. Tačiau mano akys mėlynos it rugiagėlės, panašios į motinos. 
Man sakoma, kad tai mano geriausias bruožas. 

Visa tai dėl to, kad pastatytum save į padėtį, kur galėtum užmegzti pa- 
žintis su vyrais... 

— Mama, sakau aš, — paprasčiausiai norėdama baigti tą pokalbį, — ar iš 
tikrųjų būtų taip baisu, jeigu aš niekada nesutikčiau sau vyro? 

Motina apsikabina delnais plikas savo rankas, lyg nuo tos minties jai būtų 
pasidarę šalta. 

— Nereikia. Nekalbėk taip, Eugenija. Kaipgi, kas savaitę, kai tik pamatau 
mieste vis kitą vyrą, aukštesnį nei šešių pėdų ūgio, aš pagalvoju: Jeigu Eugenija 
tik pamėgintų... — Ji prispaudžia prie pilvo plaštaką — vien tokia mintis varo 
jai opas. | 

Aš nusispiriu žemakuknes basutes ir nulipu priekinio priebučio laipte- 
liais, o motina šaukia kuo greičiau jas vėl apsiauti, grasydama grybeliu, erkiniu 
encefalitu. Basa mirties neišvengsi. Mirties be vyro. Aš nusipurtau nuo to pa- 
likto už savęs jausmo, neapleidžiančio manęs nuo tada, kai prieš tris mėnesius 
baigiau koledžą. Buvau išmesta į vietą, kuriai nebepriklausau. Tikrai ne čionai, 
su mama ir tėčiu, galbūt net ne su Hile ir Elizabeta. 

— Štai tau jau eina dvidešimt ketvirti, o tavo amžiaus Karltonas Jaunes- 
nysis... — sako motina. 

Stoviu po indine krausva ir stebiu motiną priebutyje. Viendienės lelijos 
jau numetė savo žiedus. Beveik rugsėjis. 

Aš nebuvau mielas kūdikis. Kai gimiau, mano vyresnis brolis Karltonas 
pažvelgė į mane ir visai ligoninės palatai pareiškė: 

— Ne kūdikis, o mašalas*! Ir nuo tada šis vardas — Sky/er — prilipo. Bu- 
vau ilga, ištįsusių kojų ir laiba it moskitas, dvidešimt penkių colių ilgio, ir šitaip 
sumušiau Baptistų ligoninės rekordą. Vardas darėsi dar labiau pritinkantis, kai 
vaikystėje turėjau smailą, panašią į snapą nosį. Motina visą mano gyvenimą 
stengėsi įtikinti žmones, kad vadintų mane vardu, kuriuo buvau pakrikšty- 
ta — Eugenija. 

Ponia Šarlotė Budro Kantrel Felan nemėgsta pravardžių. 

Šešiolikos aš tiesiog nebuvau graži. Skausmingai aukšta. Tokio ūgio, kuris 
klasės nuotraukose su berniukais nustumia mergaitę į paskutinę eilę. Tokio 
ūgio, kai nuosava motina kiaurus vakarus ilgina tavo palankus, tampo nertinių 
rankoves, lygina tau plaukus prieš šokius, į kuriuos nebūdavai kviečiama, ga- 
liausiai spausdavo tau viršugalvį, lyg galėtų tave sustumti vėl į tuos metus, kai 
turėdavo man priminti, kad stovėčiau tiesiai. O kai sukako septyniolika, mo- 
tina veikiau būtų norėjusi, kad kęsčiau priepuolinį viduriavimą, nei stovėčiau 
tiesiai. Pati penkių pėdų ir keturių colių, kadaise buvo pirmoji vicemis Pietų 
Karolinos grožio konkurse. Ji nusprendė, kad tokiu atveju kaip mano įmanoma 
tik viena. 

Ponios Šarlotės Felan „Vadove, kaip sumedžioti vyrą“ pirma taisyklė to- 
kia: daili smulkutė mergina turėtų save dar labiau pabrėžti kosmetika ir gražia 
laikysena. O aukšta ir negraži — patikos fondu. 

Aš buvau penkių pėdų ir vienuolikos colių, bet turėjau savo vardu padėtus 
dvidešimt penkis tūkstančius medvilnės dolerių, ir jeigu tas kandidatas į jau- 
nikius neįžvelgia grožio, tai, dievaži, toks vyras, šiaip ar taip, nėra pakankamai 
apsukrus, kad įeitų į šeimą. 


Mano vaikystės miegamasis — viršutiniame gimdytojų namo aukšte. 
Jamė sienos su baltai matinėmis juostinėmis plokštėmis, saugančiomis nuo 
pažeidimų, ir rausvais cherubinų lipdiniais, taip pat išklijuotos mėtos žalumos 
tapetais su rožių žiedais. Iš tikrųjų tai palėpė: su ilgomis nuožulniomis sieno- 
mis, ir daug kur aš negaliu stovėti tiesiai. Dėl nišos pavidalo erkerio kambarys 
atrodo apvalus. Po to, kai kas antrą dieną motina man iškalbinėja, kad nesusi- 
randu vyro, man tenka miegoti vestuvių pyrage. 


* Angliškai skeefer (tariama skyfer). 

Ir vis dėlto tai mano šventovė. Kai kaitra plūsta ir kaupiasi kaip karšto oro 
balione, kitus čia viršun ne per labiausiai vilioja. Laiptai siauri, ir gimdytojams 
sunku užkopti. Ankstesnė mūsų tarnaitė Konstantina kasdien spoksodavo į 
tuos stačius laiptus, lyg su jais kovotų. Tai vienintelis dalykas, dėl kurio man 
nepatiko turėti viršutinį namų aukštą: likdavau atskirta nuo Konstantinos. 

Trys dienos po pokalbio su motina priebutyje išskleidžiu ant savo rašo- 
mojo stalo Jackson Journal! su skelbimais „Reikia pagalbos: moterų“. Ištisą rytą 
motina visur sekiojo paskui mane su nauju plaukus tiesinančiu dalykėliu, o 
tėtis sėdėjo priekiniame priebutyje, niurnėdamas ir keikdamasis dėl medvil- 
nės laukų, nes tie nyko kaip vasaros sniegas. Be sėkladėžių straubliukų, lietus 
— blogiausia, kas gali nutikti nuimant derlių. Nors dar vos rugsėjis, rudens 
liūtis jau prasidėjo. 

Su pieštuku rankoje permetu akimis trumpą vienintelį stulpelį po antraš- 
te: REIKIA PAGALBOS: MOTERŲ. 

„Keningtono“ univ. pard. ieško pardavėjų, ger. parengtų, nebriekaišt. elgesio 
17 šypsančių! 

Ieškoma tvarkingos jaunos sekretorės. Spausdinti rašomąja mašinėle nebūt. 
Skambinti bp. Sandersui. Jėzau, jeigu jam nereikia, kad spausdintų mašinėle, tai 
ką jis nori, kad ji jam darytų? 

Ieškoma jaun. stenografistės. „Persis (S Grėjus, Ribot. Partn., 1,25 doV/val. 
Tai nauja. Apibraukiu. 

Niekas negali užginčyti, kad Senučiuke Misyje sunkiai nedirbau. Kol 
mano draugės gėrė romą ir kolą Fi Delta Ieta korporantų vakarėliuose ir segė- 
si prie korsažų chrizantemas, aš sėdėjau studijų skaitykloje ir valandų valandas 
rašiau — daugiausia semestrinius darbus, bet taip pat ir trumpus apsakymus, 
prastą poeziją ir „Daktaro Kilderio“ serialo. epizodus, „Pall Mall“ kupletus, 
skundus, išpirkos raštelius, meilės laiškelius vaikinams, kuriuos matydavau 
kurse, bet neišdrįsdavau užkalbinti. Tų laiškelių taip ir neišsiųsdavau. Žinoma, 
svajodavau apie pasimatymus per futbolo* rungtynes, bet tikroji mano svajonė 
buvo vieną gražią dieną parašyti ką nors tokio, ką žmonės iš tikrųjų skaitys. 

Paskutinio kurso ketvirtą semestrą aš kreipiausi tik dėl vieno darbo, ta- 
čiau gero — šeši šimtai mylių nuo Misisipės. Sumetusi dvidešimt dvi dešimties 
centų monetas į Oksfordo prekybos čentro taksofoną, pasiteiravau dėl redak- 
toriaus vietos „Harper X Row“ leidykloje, Manhatano 33-iojoje gatvėje. Dar 
Senučiuko Misio bibliotekoje buvau mačiusi Zhe New York Times skelbimą ir 
tą pat dieną išsiunčiau jiems savo trumpus anketinius duomenis. Puoselėdama 
truputėlį vilties, aš net paskambinau telefonu dėl įtraukto į nuomojamųjų sąra- 


* Kalbama apie amerikietiškąjį futbolą. 

šą buto 85-ojoje gatvėje — vieno miegamojo su elektrine virykle už keturias- 
dešimt penkis dolerius per mėnesį. „Deltos“ oro linijų agentūroje man pasakė, 
kad bilietas į vieną pusę iki Aidlvaildo oro uosto kainuos septyniasdešimt pen- 
kis dolerius. Tuo metu aš nebuvau pakankamai nuovoki kreiptis dėl daugiau 
kaip vieno darbo, tad taip ir nesulaukiau iš jų atsakymo. 

Mano akys nuklysta žemyn ties REIKIA PAGALBOS: VYRŲ. Čia bent ke- 
turi stulpeliai, užpildyti bankų vadybininkais, buhalteriais, paskolų tarpinin- 
kais, medvilnės apskaitininkais. Šioje puslapio pusėje „Persis X Grėjus, Ribota 
Partnerystė“ siūlo jauniems stenografistams už valandą penkiasdešimt centų 
daugiau. 


— Panele Skyter, jums telefonas, — girdžiu Paskagulą šūktelint iš laiptų 
apačios. | 

Nulipu prie vienintelio telefono namuose. Paskagula ištiesia man ragelį. 
Ji smulkutė kaip vaikas, neturi nė penkių pėdų ūgio, ir juoda kaip naktis. Plau- 
kai garbiniuojasi apie galvą, o balta uniforminė suknelė persiūta, kad tiktų jos 
trumpoms rankoms ir kojoms. 

Atsisėdu prie balto metalinio stalelio. Virtuvė didelė ir senamadiška, joje 
karšta. Linoleumo juodi ir balti kvadratėliai vietomis sutrūkinėję, prie kriau- 
klės plonai numinti. Nauja sidabraspalvė indaplovė kėpso virtuvės viduryje 
prijungta prie guminės žarnos, nutiestos iš čiaupo. 

— Jis atvyksta kitą savaitgalį, — sako Hilė. — Šeštadienio vakarą. Tu laisva? 

— Žiūrėk tu man! Palūkėk, pasitikrinsiu savo kalendoriuje, — tariu. 

Visi ginčo pėdsakai mūsų bridžo klube iš Hilės balso dingę. Tebelieku 
įtari, bet man palengvėja. 

— Negaliu patikėti, kad tai galiausiai įvyks, — sako Hilė. 

Mat ji mėnesius bandė mane supažindinti su savo vyro pusbroliu. Ji to 
siekia, nors jis man ir per geros išvaizdos, o ką jau kalbėti apie tai, kad yra 
valstijos senatoriaus sūnus. 

— Nemanai, kad mes turėtume... pirmiau susipažinti? — klausiu. — No- 
riu pasakyti, prieš tai, kai išsirengsime į tikrą pasimatymą? 

— Nesinervink. Viljamas ir aš visąlaik būsime čia pat šalia tavęs. 

Atsidūstu. Pasimatymas jau dusyk buvo atšauktas. Aš tik galiu viltis, kad 
jis vėl bus atidėtas. Ir vis dėlto jaučiuosi pamaloninta, kad Hilė taip tiki, jog kas 
nors toks kaip jis susidomės tokia kaip aš. 

— Ak, ir man reikia, kad tu užsuktum ir paimtum tas pastabas, — sako 
Hilė. — Noriu savo iniciatyvos kitame informaciniame biuletenyje, per visą 
puslapį greta proginių fotografijų. 

Aš nutylu. 

— Apie tą tualetų reikalą? — Nors tai atsitiko vos prieš pora dienų, kai ji 
iškėlė šį klausimą bridžo klube, tikėjausi, kad tai jau bus pamiršta. 

— "Tai vadinasi Namų pagalbininkių sanitarijos iniciatyva — Vi/lamas 
Jaunesnysis tau pristatys arba aš pastversiu tą plikagalvį Julį Mėjų, kad čia atvyk- 
žy — ir noriu, kad tai pasirodytų šią savaitę. 

Mat aš — Lygos informacinio biuletenio redaktorė: Bet Hilė — prezi- 
dentė. Ir ji mėgina man nurodinėti, ką reikia spausdinti. 

— Pažiūrėsiu. Nežinau, ar atsiras vietos, — meluoju. 

Nuo kriauklės Paskagula vogčiomis žvilgteli į mane, lyg girdėtų, ką Hilė 
kalba. Pažvelgiu į Konstantinos tualetą, kuriuo dabar naudojasi Paskagula. 
Jis — šalia virtuvės. Durys perpus praviros, ir aš matau mažutį kambarėlį su 
unitazu, patraukiama virve vandeniui nuleisti viršuje, pageltusį elektros lem- 
putės gaubtą. Mažoje kriauklėje kampe vos telpa stiklinė vandens. Aš nėsyk 
nebuvau viduje. Vaikystėje motina mums sakydavo, kad išpers kailį, jeigu eisi- 
me į Konstantinos tualetą. Ilgiuosi Konstantinos labiau, nei ko nors esu ilgė- 
jusis gyvenime. 

— Tai surask vietos, — sako Hilė, — nes reikalas, po šimts, svarbus. 


Konstantina gyveno kaimynystėje, apie mylią nuo mūsų namų, mažoje 
juodaodžių gyvenvietėje, vadinamoje Karštakrosne — pagal kadaise ten veiku- 
sią dervos gamyklėlę. Kelias į Karštakrosnę eina šiauriniu mūsų ūkio pakraš- 
čiu, ir kiek aš prisimenu, spalvotieji vaikiūkščiai vaikščiodavo ir žaisdavo tame 
mylios ruože spardydami raudonas dulkes, traukdami link didžiojo apygardos 
49-ojo plento, kad kas nors pavėžėtų. 

Aš ir pati vaikščiodavau ta karštąja mylia, kai dar buvau maža mergai- 
tė. Jeigu paprašydavau ir uoliai skaitydavau savąjį katekizmą, motina kartais 
leisdavo man penktadienių popietėms nueiti su Konstantina iki jos namų. 
Dvidešimt minučių pamažu žingsniuodamos, mudvi praeidavome pro pigių 
apyvokos prekių parduotuvę spalvotiesiems, paskui pro bakalėją su kieme už 
jos vaikštinėjančiomis vištomis ir toliau ištisai pro dešimtis varganos išvaiz- 
dos pakelės trobelių skardiniais stogais ir pakrypusiais priebučiais, tarp jų ir 
tą geltoną, kurioje, kaip visi kalbėjo, pro užpakalines duris pardavinėtas viskis. 
Buvo labai įdomu keliauti per tokį skirtingą pasaulį, bet man buvo nemalonu 
suvokti, kokie geri mano batai, kokia švari mano suknelė su prijuoste, kurią 
lygindavo Konstantina. Kuo arčiau mums būdavo Konstantinos namai, tuo 
plačiau ji šypsodavosi. 


PAGALBA m GI 


— Kaip laikaisi, Karlai Berdai? — šūktelėdavo Konstantina vyriškiui iš 
supamojo krėslo, savo pikapo gale pardavinėjančio šaknis. Maišai su ameri- 
kietiškųjų laurų ir saldymedžių šaknimis, raktažolės virkščiomis kėpsojo at- 
rišti, kad galėtum derėtis, ir kai mes minutėlę stabtelėdavome panaršyti po 
juos, visas Konstantinos kūnas rangydavosi ir atsipalaiduodavo per sąnarius. 
Konstantina buvo ne tik aukšta, bet ir stambi. Be to, plačių klubų ir nuolatos 
vargdavo dėl kelių. Ties kelmu prie jos kampo ji įsikimšdavo į lūpas uostomojo 
tabako „Laimingosios dienos“ žiupsnį ir tiesiai it strėlę išspjaudavo syvus. Ji 
leisdavo man pasižiūrėti į juodus miltelius apvalioje skardinėlėje, bet sakydavo: 
„Tik neprasitark savo mamai.“ 

Visada ten būdavo šunų, tuščiais skrandžiais ir perkarusių, gulinėjančių ant 
kelio. Nuo vieno priebučio jauna juodaodė, praminta Katės Įkąstąja, būdavo, su- 
šuks: „Panele Skyter! Pasveikinkite nuo manęs savo tėtuką. Pasakykite jam, kad 
aš gyvuoju puikiai!“ Pats mano tėtis prieš daugelį metų ją taip praminė. Važiavo 
pro šalį ir pamatė pasiutusią katę puolant mažą spalvotąją mergytę. „Ta katė 
bemaž ją sukrimto“, — vėliau papasakojo man tėtis. Jis užmušė katę, nugabeno 
mergytę pas daktarą ir pasirūpino, kad ji dvidešimt vieną dieną gautų injekcijas 
nuo pasiutligės. 

Dar kiek toliau mudvi pasiekdavome Konstantinos namus. Trijų kamba- 
rių ir be kilimų, ir aš žiūrinėdavau vienintelę jos turėtą fotografiją — baltosios 
Buvau gana tikra, kad žinau apie Konstantiną viską — ji turėjo vieną seserį 
ir užaugo Korine, Misisipės valstijoje, iš pusės derliaus nuomojamame ūkyje. 
Abu jos tėvai mirę. Paprastai ji nevalgydavo kiaulienos, nešiojo šešiolikto dy- 
džio suknelę ir dešimto dydžio moteriškus batus. Bet aš spoksodavau į plačią 
tos mažylės nuotraukoje šypseną šiek tiek pavydžiai, stebėdamasi, kodėl Kons- 
tantina neturi ir mano nuotraukos. 

Kartais dvi mergaitės, Merė Nelė ir Merė Rouna, iš kaimynystės ateida- 
vo su manimi pažaisti. Jiedvi buvo tokios juodos, kad aš jų neskirdavau ir abi 
vadindavau tiesiog Mere. 

— Būk maloni spalvotosioms mergytėms, kai būni ten, — kartą pasakė 
man motina, ir, prisimenu, keistai pažvelgiau į ją tardama: 

— O kodėl neturėčiau? 

Bet motina taip ir nepaaiškino. 

Po kokios valandos atvažiuodavo tėtis, išlipdavo iš automobilio ir paduo- 
davo Konstantinai dolerį. Nė sykio Konstantina nepakvietė jo vidun. Net tuo- 
met seniai aš suprasdavau, kad mes esame Konstantinos teritorijoje, ir ji ne- 
privalo būti kam nors maloni savo pačios namuose. Paskui tėtis leisdavo man 
nueiti į spalvotųjų parduotuvę nusipirkti šalto limonado ir čiulpinuko. 

— Tik nepasakyk mamai, kad aš daviau Konstantinai papildomai šiek 
tiek pinigų. 

— Gerai, tėti, — pažadėdavau. 

Tai turbūt vienintelė mudviejų su tėčiu turėta bendra paslaptis. 


Pirmą kartą buvau pavadinta bjauria trylikos. Turtingo mano brolio Karl- 
tono draugo, atvykusio pamedžioti mūsų laukuose. 

— Kodėl verki, mergyte? — paklausė Konstantina. 

Skruostais riedant ašaroms papasakojau jai, kaip mane pavadino tas ber- 
niokas. 

— O ar tokia esi? 

Sumirksėjau liovusis verkti. 

— Esu aš kokia? 

+— Nagi, paklausyk, Eugenija, — mat Konstantina buvo vienintelė, kuri 
kai kada laikydavosi mamos nustatytų taisyklių ir vadindavo mane tikruoju 
vardu. — Bjaurumas gyvena viduje. Bjaurus yra įžeidus, pagiežingas žmogus. 
Ar tu tokia? 

— Nežinau. Taip nemanau. — Aš vėl sukūkčiojau. 

Konstantina atsisėdo greta manęs prie virtuvės stalo. Išgirdau trakštelint 
jos ištinusius sąnarius. Ji stipriai spustelėjo nykščiu mano delną — mes abi 
žinojome, kad tai reiškia: K/ausykis. Klausykis manęs. 

— Kiekvieną rytą, iki numirusi atgulsi žemėje, turėsi spręsti. — Konstan- 
tina buvo taip arti manęs, kad mačiau juodas jos dantenas. — Turėsi paklausti 
savęs: Ar Hikėti žuo, ką te kvailiai apie mane šiandien kalba? 

Ji vis laikė stipriai prispaudusi nykštį prie mano delno. Linktelėjau, kad 
suprantu. Buvau pakankamai gudri, jog suvokčiau ją turint omenyje baltuo- 
sius. Ir nors vis tiek aš tebesijaučiau nelaiminga ir žinojau, kad tikriausiai esu 
bjauri, pirmą sykį ji su manimi kalbėjosi, lyg būčiau ne tik savo motinos baltoji 
duktė. Visą gyvenimą man buvo sakoma, kuo tikėti dėl politikos, spalvotųjų, 
dėl to, kad esu mergaitė. Bet jusdama prispaustą prie savo delno Konstantinos 
nykštį aš supratau, kad iš tikrųjų galiu rinktis, kuo tikėti. 


Konstantina ateidavo pas mus į namus dirbti šeštą, o derliaus nuėmimo 
metu — penktą ryto. Tada ji galėdavo sutaisyti tėčiui karštų sklindžių su pa- 
dažu iki jam patraukiant į laukus. Beveik kasdien atsibusdavau jai jau stovint 
virtuvėje. Vos tik mane pamatydavo, ji nusišypsodavo. 

— Labas rytas, gražuolėle! 

Aš atsisėsdavau prie virtuvės stalo ir papasakodavau jai, ką sapnavau. Ji 
tvirtino, kad sapnai pasako ateitį. 

— Aš buvau palėpėje, žvelgiau žemyn į sodybą, — pasakodavau jai. — 
Mačiau medžių viršūnes. 

— Tu būsi smegenų chirurgė! Namo viršus reiškia galvą. 

Motina pusryčiaudavo anksti valgomajame, paskui pereidavo į poilsio 
kambarį siuvinėti ar rašyti laiškų misionieriams Afrikoje. 

Iš savo žalio fotelio su aukštu, supančiu galvą atlošu ji galėdavo matyti 
beveik visus, vaikščiojančius po namus. Tiesiog stulbino, ką ji sugebėdavo nu- 
spręsti apie mano išvaizdą per sekundės dalelę, kurią užtrukdavau praeidama 
pro tas duris. Paprastai pralėkdavau pro šalį, jausdamasi kaip taikinio lenta su 
dideliu raudonu centru, į kurį motina svaido strėlytes. 

— Eugenija, tu juk žinai, kad šiuose namuose nėra vietos kramtomajai 
gumai. | 
— Eugenija, eik ir uždėk ant tos dėmės spirito. 2 

— Eugenija, žygiuok į viršų ir susišukuok plaukus, kas, jeigu mus užgrius 
koks netikėtas svečias? 

Aš išmokau, kad kojinės yra slaptesnė transporto priemonė nei batai. Iš- 
mokau išsmukti pro užpakalines duris. Išmokau nešioti skrybėles, eidama pro 
šalį prisidengti rankomis veidą. Bet daugiausia aš išmokau paprasčiausiai likti 
virtuvėje. 


Vasaros mėnuo tenai Longlife galėdavo tęstis metų metus. Nebuvo drau- 
gių, kurios kasdien ateitų — mes gyvenome per toli, kad turėtume kokių nors 
baltųjų kaimynų. Mieste Hilė ir Elizabeta visą savaitgalį vaikščiodavo viena 
pas kitą į namus, o man leisdavo pabūti vakarą ne namie ar bendrauti su kuo 
nors tik kas antrą savaitgalį. Dėl to aš gerokai niurnėdavau. Kartais laikydavau 
Konstantiną kaip savaime suprantamą dalyką, bet, manau, dažniausiai supras- 
davau, kokia esu laiminga, kad ji yra šalia manęs. 

"Kai man suėjo keturiolika, pradėjau rūkyti cigaretes. Slapčia nugvelbda- 
vau jų iš Karltono „Marlboro“ pakelių, kuriuos jis laikydavo savo. komodos 
stalčiuje. Brolis buvo beveik aštuoniolikos, ir niekam nerūpėjo, kad jis kažkiek 
metų jau rūkė visur, kur tinkamas: namie ar laukuose su tėčiu. Kartais tėtis rū- 
kydavo pypkę, bet cigarečių jis nemėgo, o motina visai nerūkė, tegul ir daugelis 
jos draugių rūkydavo. Motina pasakė, kad man bus leidžiama rūkyti, tik kai 
sukaks septyniolika. 


Tad aš išsmukdavau į kiemą už namo ir sėdėdavau iš padangos padarytose 

sūpuoklėse, slepiama didžiulio 4žuolo. Arba rūkydavau vėlai vakare, persisvė- 
rusi per savo miegamojo langą. Motina turėjo erelio akis, bet bemaž nulį uoslės 
pojūčio. Tačiau Konstantina iškart sužinojo. Ji prisimerkdavo su šypsenėle, bet 
nieko nesakydavo. Jeigu motina patraukdavo į užpakalinį priebut;į, kai aš tūno- 
davau už medžio, Konstantina išpuldavo laukan ir imdavo trankyti šluotkočiu 
į geležinius laiptų turėklus. 

— Konstantina, ką tu darai? — klausdavo motina, bet per tą laiką aš jau 
būdavau užgesinusi cigaretę ir nuorūką įmetusi į ąžuolo drevę. 

— Tik valau čia tą seną šluotą, panele Šarlote. 

— Nagi, rask būdą, kaip tą daryti tyliau. Ak, Eugenija, ką, nejau tu vėl 
pernakt col; paaugai? Ko man teks imtis? Eik... užsivilk tinkamą suknelę. 

— Taip, mem. — Konstantina ir aš pasakydavome vienu metu, o paskui 
apsikeisdavome nežymia šypsenėle. 

Ak, smagu buvo turėti ką nors, su kuria galėjai saugoti paslaptis. Jeigu bū- 
čiau turėjusi seserį ar brolį, artimesnius pagal amžių, turbūt kaip tik šitaip būtų 
buvę. Bet esmė ne tik rūkyti ir išsisukinėti nuo motinos. Svarbiausia — turėti 
ką nors, kas į tave galėtų žiūrėti, kai motina nervinosi kone iki mirties dėl to, 
kad esi nenormaliai aukšta garbanė ir keista. Ką nors, kieno akys paprasčiausiai 
be žodžių sakytų: Dd/ manęs tu puiki. 

Vis dėlto su ja ne viskas buvo vien meilikavimai. Kai buvau penkiolikos, 
viena nauja mergaitė mokykloje parodė pirštu į mane ir paklausė: „Kas tas 
gandras?“ Net Hilė paslėpė šypseną, prieš nuvairuodama mane į šalį, lyg mu- 
dvi būtume jos neišgirdusios. 

— Kokio tu ūgio, Konstantina? — paklausiau nepajėgdama slėpti ašarų. 

Konstantina prisimerkė į mane. 

— O tu kokio? 

— Penkių pėdų ir vienuolikos colių, — pravirkau. — Aš jau aukštesnė už 
berniukų krepšinio trenerį. 

— Na, aš penkių trylikos, tad liaukis savęs gailėjusi. 

Konstantina — vienintelė moteris, į kurią turėdavau žiūrėti aukštyn, kad 
galėčiau pažvelgti jai tiesiai į akis. 

Ką pirmiausia pastebėdavai Konstantinoje, jei nekalbėsime apie ūgį, — tai 
jos akis. Šviesiai rudas, įstabiai medaus spalvos tamsios odos fone. Niekada ne- 
buvau mačiusi spalvotojo šviesiai rudomis akimis. Iš tikrųjų rudumo atspalvių 
Konstantina turėjo begalę. Alkūnės — visai juodos, su sausomis baltomis dul- 
kėmis ant jų žiemą. Žąstų, kaklo ir veido oda — juodmedžio spalvos. Rankų 
delnai — oranžiškai rusvi, ir tai vertė mane smalsauti, ar jos pėdų padai tokie 
patys, bet aš niekada nemačiau jos basos. 

— Tik mudvi vienos pačios šį savaitgalį, — nusišypsojo ji man. 

Tą savaitgalį mama ir tėtis vežė Karltoną pasižiūrėti LVU — Luizianos 
valstijos universiteto — ir Tuleino. Mano brolis kitais metais stos ten į koledžą. 
Tą rytą tėtis atnešė į virtuvę sulankstomąją lovelę ir pastatė šalia jos tualeto. Ant 
šios Konstantina visada miegodavo, kai nakčiai pasilikdavo mūsų namuose. 

— Eik ir pasižiūrėk, ką turiu. — Ji pirštu parodė į šluotų sandėliuką. 

Nuėjusi atidariau ir pamačiau į jos krepšį įkištą penkių šimtų dalelių dė- 
lionę su Rašmoro* kalno vaizdu. Tai mudviejų mėgstamas užsiėmimas, kai ji 
pasilikdavo nakvoti. 

Tą vakarą mudvi sėdėjome kelias valandas, kramsnodamos žemės riešu- 
tus, atrinkinėdamos ant stalo paskleistas dėlionės daleles. Lauke siautėjo au- 
dra, todėl viduje buvo jauku, kol rinkome dėlionės kraštus. Elektros lemputė 
virtuvėje pritemo, paskui vėl pašviesėjo. 

— Kas jis? — paklausė Konstantina, pro akinius juodais rėmeliais tyrinė- 
dama dėlionės dėželę. 

— Tas Džefersonas. 

— Ak, tikrai. O kaip šitas? 

— Šitas... — Aš prisilenkiau arčiau. — Manau, šitas... Ruzveltas. 

— Vienintelis, kurį atpažįstu — tai Linkolnas. Panašus į mano tėvuką. 

Aš sustojau su dėlionės dalele rankoje. Tada man buvo keturiolika, ir mo- 
kykloje niekada negaudavau mažiau nei A — aukščiausio balo. Buvau nuovoki, 
tačiau vis dėlto neapsakomai naivi. Konstantina padėjo dėlionės dėželės viršų 
ir vėl pažvelgė į daleles. 

— Nes tavo tėvukas buvo toks... aukštas? — paklausiau. 

Ji sukikeno. 

— Nes mano tėvukas buvo baltasis. Mano ūgis — iš mamos. 

Padėjau ant stalo dalelę. 

— Tavo... tėvas buvo baltasis, o mama... spalvotoji? 

— Jė. — Ji nusišypsojo, sujungdama dvi daleles. — Nagi, pažiūrėk čia. 
Surask man tinkamą. 

Turėjau tiek daug klausimų — Kas jis buvo? Kur gyveno? Žinojau, kad 
nebuvo vedęs Konstantinos motinos, nes tai prieštaravo įstatymams. Pasiė- 
miau iš savo atsineštų prie stalo slaptų atsargų cigaretę. Buvau keturiolikos, 
bet jausdamasi labai suaugusi užsirūkiau. Ir tuo pat metu tyliai zvimbdama 
palubės lempa prigeso iki blausaus, purvino rusvumo. 

— O, tėtukas mane myyyylėjo. Visada sakydavo, kad aš jam mieliausia. — 
Ji atsilošė kėdėje. — Kiekvieną šeštadienį popiet jis ateidavo pas mus, o vie- 


* Angl. Mount Rushmore — Pietų Dakotos valstijoje Juodųjų kalnų grandinės kalnas (1708 m 
aukščio), kurio uoloje iškalti keturių Jungtinių Valstijų prezidentų — Vašingtono, Džefersono, Lin- 
kolno ir Teodoro Ruzvelto — atvaizdai. 

ną kartą man padovanojo dešimties kaspinų plaukams komplektą — dešimtį 
skirtingų spalvų. Parvežė juos man iš Paryžiaus, jie buvo pagaminti iš japoniš- 
ko šilko. Kai tik ateidavo, įsitaisydavau jam ant kelių ir tol nenulipdavau, ko! 
turėdavo palikti mus, o mama grodavo gramotonu, kurį jai atvežė, Besę Smit“, 
o jis ir aš dainuodavome: 


Keista, be abejo, labai ir labai — 
Niekas tavęs nežino, kai lieki už borto visai. 


Klausiausi plačiomis akimis, suglumusi. Nuo jos balso prieblandoje mano 
kūną užliejo šiluma. Jeigu šokoladas būtų garsas, tai jis būtų dainuojančios 
Konstantinos balsas. Jeigu dainavimas būtų spalva, tai jis būtų to šokolado 
spalvos. 

— Sykį aš garsiai užblioviau, jausdamasi nelaiminga, mat turėjau visą ą- 
rašą dalykų, dėl kurių buvo ko sielotis: kad esame neturtingi, kad šaltos vonios, 
kad mano dantys išgedę, nežinau dar dėl ko. Bet jis apkabino mano galvą ir 
ilgų ilgiausiai glaudė prie savęs. Kai pakėliau akis, jis irgi verkė ir... padarė tą 
dalyką, kaip aš tau darau, kai noriu, kad tikėtum mano žodžiais. Paspaudė 
nykščiu mano delną ir pasakė... apgailestaująs. 

Mudvi sėdėjome ten, spoksodamos į dėlionės daleles. Motina nenorėtų, 
kad tai žinočiau — jog Konstantinos tėvas buvo baltasis, jog jis atsiprašė jos 
dėl to, kaip viskas susiklostė. To man nederėjo žinoti. Jaučiausi, lyg Konstanti- 
na būtų padariusi man dovaną. 

Baigusi rūkyti į sidabrinę svečių peleninę užspaudžiau cigaretę. Šviesa vėl 
sužibo skaisčiau. Konstantina nusišypsojo man, o aš — jai. 

— Kaip čia yra, kad niekad anksčiau to man nepasakojai? — paklausiau 
žvelgdama į jos šviesiai rudas akis. 

— Negaliu tau kiekvieno dalyko pasakoti, Skyter. 

— Betgi kodėl? 

Juk ji žinojo viską apie mane, viską apie mano šeimą. Kodėl gi turėčiau 
nuo jos ką nors slėpti? 

Ji įbedė į mane akis, ir aš pamačiau jose gilų, niūrų liūdesį. Po kurio laiko 
tarė: 

— Kai kuriuos dalykus paprasčiausiai turiu pasilaikyti sau. 


* Bessie Smith (1894?-1937) — viena iš praėjusio amžiaus trečio dešimtmečio žymiausių 
amerikiečių džiazo ir bliuzo dainininkių, padariusi įrašų su tokiais muzikantais kaip Luisas Arms- 
trongas (Louis Armstrong) ir Benis Gudmanas (Benny Goodman). 

Kai atėjo man eilė iškeliauti į koledžą, motina, mums su tėčiu pajudėjus 
nuo namų sunkvežimaičiu, graudžiai apsiverkė. Bet aš jaučiausi laisva. Ištrūkau 
iš ūkio, ištrūkau nuo kritikos. Norėjau paklausti motinos: Nejau nesidžiaugi? 
Nejau tau nepalengvėjo, kad nebereikės kasdien nerimauti dėl manęs? Bet motina 
atrodė nelaiminga. 

Pirmaisiais studijų metais bendrabutyje aš buvau laimingiausias žmogus. 
Kartą per savaitę rašiau Konstantinai laiškus, pasakodama apie savo kambarį, 
pratybas, studenčių korporaciją. Turėjau laiškus jai siųsti į mūsų ūkį, nes pašto 
; Karštakrosnę niekas nepristatydavo, ir teko kliautis, kad motina jų neatplėš. 
Dusyk per mėnesį Konstantina man atrašydavo ant pergamentinio popieriaus, 
kurį sulankstydavo į voką. Jos braižas buvo platus ir dailus, nors lape eilutės 
ėjo įstrižai. Ji rašė apie kiekvieną kasdienę Longlifo smulkmeną: Mano nugara 
negera, bet užvuis blogiausios kojos arba: Plakiklis atitrūko nuo korpuso ir bašelusiai 
nuskriejo ber virtuvę, 0 katė sukniaukė ir paspruko. Nuo tada jos nebemačiau. Ji 
man pasakodavo, kad mano tėtis peršalo krūtinę ar kad į jos bažnyčią atvyksta 
kalbėti Roza Parks. Kartais ji klausdavo, norėdama sužinoti, ar esu laiminga 
ir apie tai smulkiau. Mudviejų laiškai buvo tartum metus trunkantis pokalbis, 
vienos kitai klausimai ir atsakymai, nusitęsiantys į susitikimus akis į akį per 
Kalėdas ar per vasaros atostogas tarp semestrų. 

Motina laiškuose rašė: Nepamiršk pasimelsti 1 Nenešiok aukštakulnių, nes 
Jie tave pernelyg aukština, taip pat būdavo prisegtas trisdešimt penkių dolerių 
čekis. 

Paskutinių mano mokslo metų balandį atėjo Konstantinos laiškas, kuria- 
me ji rašė: Turiu tau staigmeną, Skyter. Esu taip sujaudinta, kad bemaž netveriu 
savyje. Ir neklausinėk apie tai manęs. Parvažiavusi pati pamatysi. 

Buvo jau netoli baigiamųjų egzaminų — iki diplomų įteikimo liko tik 
mėnuo. Ir tai buvo paskutinis mano gautas iš Konstantinos laiškas. 


Nenuėjau į savąją diplomų įteikimo ceremoniją Senučiuke Misyje. Visos 
artimos mano draugės metė studijas ir ištekėjo, ir nemačiau tikslo versti mamą 
ir tėtį tris valandas važiuoti vien tam, kad pamatytų mane žengiančią per sce- 
ną, kai iš tikrųjų mama norėjo stebėti mane einančia salės viduriu tarp eilių. 
Vis dar nesulaukiau žinios iš „Harper X Row“, tad, užuot nusipirkusi lėktuvo 
bilietą į Niujorką, antrakursės Kėjos Terner bjuiku parvažiavau į Džeksoną, 
sėdėdama įsispraudusi priekinėje sėdynėje su savo rašomąja mašinėle sau prie 
kojų ir jos vestuvine suknele tarp mudviejų. Ateinantį mėnesį Kėja Terner te- 

kės už Persio Stanhoupo. Tris valandas klausiausi ją jaudinantis dėl torto aro- 
matų. 

Kai grįžau namo, motina žingtelėjo atgal, kad galėtų geriau į mane įsi- 
žiūrėti. 

— Ką gi, tavo oda gražiai atrodo, — pakomentavo ji, — bet plaukai... — 
Ir atsiduso, palingavo galva. 

— Kur Konstantina? — paklausiau. — Virtuvėje? 

Ir lyg praneštų apie orą, motina atsakė: 

— Konstantina pas mus jau nebetarnauja. Nagi, suneškime visus tuos 
neiškrautus lagaminus vidun, kol nesugadinai savo drabužių. 

Pasisukau ir sumirksėjau į ją. Man pasivaideno, kad gerai jos nenugirdau. 

— K3 pasakei? 

Motina labiau atsitiesė, rankomis pasilygindama suknelę. 

— Konstantina išvyko, Skyter. Dabar gyvens su saviškiais Čikagoje. 

— Betgi... kas atsitiko? Savo laiškuose ji neužsiminė apie Čikagą. 

Žinojau, kad ne tai buvo jos staigmena. Būtų pranešusi tokią baisią žinią 
iškart. 

Motina giliai atsiduso, ištiesino nugarą. 

— Pasakiau Konstantinai, kad nerašytų tau, jog išvyksta. Ne vidury tavo 
baigiamųjų egzaminų. Kas, jeigu būtum susikirtusi ir turėtum pasilikti dar me- 
tus? Dievaži, ketveri metai koledže — daugiau negu pakankamai. 

— Ir ji... su tuo sutiko? Neparašyti man ir nepranešti, kad išvyksta? 

Motina pažvelgė į šalį, vėl atsiduso. 

— Pasikalbėsime apie tai vėliau, Eugenija. Eime į virtuvę, supažindinsiu 
tave su nauja tarnaite, Paskagula. 

Bet aš nenusekiau paskui motiną į virtuvę. Stebeilijau žemyn į lagaminus, 
baisėdamasi mintimi, kad turėsiu juos čia iškrauti. Namas atrodė didžiulis, 
tuščias. Toli, medvilnės laukuose, burzgė kombainas. 

Rugsėjį aš jau ne tik buvau atsižadėjusi vilties kada nors sulaukti žinios 
iš „Harper X Row“ leidyklos, bet ir surasti Konstantiną. Atrodė, kad niekas 
ničnieko nežinojo, kaip galėčiau ją pasiekti. Galiausiai lioviausi klausinėjusi 
žmonių, kodėl Konstantina išvyko. Tartum ji paprastų paprasčiausiai dingo. 
Gavau susitaikyti, kad Konstantina, mano vienintelė ištikima sąjungininkė, 
paliko mane pačią vieną tarp tų Žmonių rūpintis savimi. 


6 SKYRIUS 


KT“ rugsėjo rytą atsibudau savo vaikystės lovoje, įsispyriau į 5uara- 
žus*, kuriuos brolis Karltonas parvežė man iš Meksikos. Vyriškus, 
nes, matyt, meksikiečių merginų pėdos neužauga iki devinto su puse dydžio. 
Motina jų nekenčia ir sako, kad atrodo kaip padugnių apavas. 

Ant naktinukų užsivelku senus tėčio per priekį susagstomus marškinius ir 
išsmunku pro paradines duris. Motina užpakaliniame priebutyje su Paskagula 
ir Džeimesu gliaudo austres. | 

— Negalima palikti negro ir negrės vienų pačių drauge be priežiūros, — 
kažkada labai seniai motina buvo man pašnabždėjusi. — Jie dėl to nekalti, 
tiesiog nepajėgia susivaldyti. 

Nulipu laipteliais pasižiūrėti, ar yra dėžutėje mano paštu užsisakytasis 
„Rugiuose prie bedugnės“ egzempliorius. Aš visada užsisakau draudžiamas 
knygas per juodosios rinkos agentą Kalifornijoje, įsivaizduodama, kad jeigu 
Misisipės valstija uždraudė, tai jos turėtų būti geros. Kol pasiekiu pašto dėžutę 
įvažos gale, mano Avaračiai ir čiurnos nukloti plonu geltonų dulkių sluoksniu. 

Iš abiejų pusių ryškiai žaliuoja medvilnės su išpampusiomis sėkladėžėmis 
laukai. Per praėjusio mėnesio lietus tėtis prarado galinius laukus, bet didžiuma 
sužydo nenukentėję. Lapai tik bepradedą dėmėtis rudai nuo defolianto, ir aš 
ore dar užuodžiu rūgštų chemikalo kvapą. Apygardos plente nematyti nė vie- 
no automobilio. Atidarau pašto dėžutę. 

Ir ten, po motinos Ladies' Home Journa/ — laiškas, adresuotas panelei Eu- 
genijai Felan. Voko kampe raudonu šriftu užrašas „Harper X Row, leidėjai“. 
Atplėšiu jį čia pat prie kelio, vilkinti vien tik savo ilgais naktinukais ir senais 
tėčio marškiniais iš „Brooks Brothers“. 


1962 m. rugsėjo 4 d. 

Gerbiama panele Felan, 

asmeniškai atsakau į jūsų glaustą gyvenimo abrašymą, nės man 
atrodo basigėrėtina, kad jauna panelė, visiškai neturinti jokios darbo 


* Meksikietiški pintų odinių dirželių plokščiapadžiai sandalai. 

patirties, kreibtysi del redaktoriaus vietos tokioje prestižinėje leidykloje 
kaip mūsų. Tokiam darbui būtina turėti mažų mažiausia penkerių 
metų patirtį šioje srityje. Būtumėte tai žinojusi, jeigu bent kiek 
būtumėte iš anksto basidomėjusi šiuo reikalu. 

Tačiau pati kažkada buvusi ambicinga jauna banelė aš 
nusprendžiau duoti jums šiokį tokį patarimą: nuvykite Į savo vietos 
laikraščio redakciją ir ten gaukite pradedantiesiems tinkamą darbą. 
Savo laiške taip bat užsiminėte, kad jums „nepaprastai patinka 
rašyti“. Kai nesbausdinsite rašomąja mašinėle ir nedauginsite tekstų ar 
neruošite savo bosui kavos, dairykitės aplinkui, tyrinėkite ir rašykite. 
Negaiškite laiko del akivaizdžių dalykų. Rašykite apie tai, kas jus 

Jaudina, ypač jeigu tie dalykai niekam kitam nerūpi. 
Nuoširdžiai jūsų 
Ileina Stein, vyresnioji redaktorė, Knygų suaugusiesiems skyrius 


Žemiau cicero šrifto ranka rašytos eilutės, nelygiai pakrevezotos mėlynu 
rašalu: 


P S. Jeigu esate iš tiesų rimtai apsisprendusi, norėčiau peržiūrėti 
Jūsų geriausias mintis ir išsakyti savo nuomonę. Šitai darau ne dėl 
kokios kitos priežasties, o tk todėl, kad kažkada kai kas pasielgė taip bat 
mano atžvilgiu. 


Apygardos plentu pradunda sunkvežimis, pilnas prikrautas medvilnės. 
Kabinoje negras iš keleivio vietos išsilenkia pro langą ir spokso. Buvau pamir- 
šusi, kad esu baltoji mergina, vilkinti vien plonais naktinukais. Ką tik sulaukiau 
korespondencijos, galbūt net padrąsinimo iš Niujorko, ir garsiai ištariu pavar- 
dę: „Ileina Stein.“ Man dar nebuvo tekę susidurti su jokiu žydiškos .kilmės 
žmogumi. 

Nuskuodžiu atgal įvažos taku, stengdamasi, kad laiškas man rankoje nesi- 
plaikstytų. Nenoriu, kad jisai susiglamžytų. Metuosi aukštyn laiptais, o motina 
iš paskos šaukia, kad nusimesčiau tą bjaurų meksikietišką vyrų apavą. Sėduosi 
prie darbo užrašyti kiekvieną sumautą dalyką, man nepatinkantį gyvenime, 
o ypač tokius, kurie, kaip atrodo, nieko kito netrikdo. Ileinos Stein žodžiai it 
išlydytas sidabras srūva mano gyslomis ir aš stuksenu rašomąja mašinėle kiek 
įmanydama greičiau. Kaip paaiškėja, išeina įspūdingai ilgas laiškas. 

Kitą dieną jau esu pasirengusi išsiųsti pirmą savo laišką Ileinai Stein, var- 
dydama mintis, kurias laikau vertas žurnalistinės medžiagos: apie paplitusį ne- 

raštingumą Misisipėje, didelį eismo įvykių skaičių mūsų apygardoje vairuojant 
girtiems, ribotas moterų galimybes susirasti darbą. 

Tik išsiuntusi laišką susivokiu, kad turbūt pasirinkau šias mintis todėl, kad 
maniau jomis padarysianti jai įspūdį, o ne tas, kurios mane iš tikrųjų domino. 


Giliai įkvepiu oro ir pastūmusi atidarau sunkias stiklines duris. Pasvei- 
kindamas sudzingsi moteriško skambesio varpelis. Ne tokia moteriška priima- 
mojo sekretorė stebi mane. Ji baisiai stambi ir ant mažos medinės kėdės, regis, 
jaučiasi nepatogiai. 

— Malonu jus matyti Jackson Journal! redakcijoje. Kuo galiu padėti? 

Susitariau dėl susitikimo dar užvakar, vos valandą po to, kai gavau Ileinos 
Stein laišką. Paprašiau pasikalbėti dėl vietos, kuri galbūt man atsirastų. Buvau 
nustebusi, kai jie pasakė pasimatysią su manimi taip greitai. 

— Atėjau pasimatyti su ponu Goldenu, malonėkite. 

Su panašia į palapinę suknele sekretorė nukrypuoja į patalpų gilumą. 
Stengiuosi sutramdyti savo drebančias rankas. Pro praviras duris bandau pasi- 
žiūrėti į medžiu apmuštą kambarėlį už sienos. Viduje keturi kostiumuoti vyrai 
tarškina rašomosiomis mašinėlėmis ir krevezoja pieštukais. Jie pasilenkę, su- 
vargę, trys — vien su pasagos formos išlikusių plaukų lankeliu galvų pakraš- 
čiuose. Kambarėlyje tvyro cigarečių dūmų ūkelis. 

Vėl pasirodo sekretorė, su cigarete rankoje pamoja man sekti paskui ją. 

— Eikite ten, vidun. 

Nors ir nervinuosi, sugebu tik prisiminti: Xi Omegos narė niekada nevaikš- 
fo su cigarete. Pro rašomuosius stalus su spoksančiais vyrais, per dūmų ūką nu- 
seku paskui ją į vidinį kabinetą. 

— Uždarykite jas greičiau! — sušunka ponas Goldenas, vos tik atidarau 
duris ir įžengiu vidun. — Neįleiskite čia tų visų prakeiktų dūmų! 

Už savo rašomojo stalo ponas Goldenas atsistoja. Jis kokiais šešiais coliais 
žemesnis už mane, tvarkingas, jaunesnis už mano tėvus. Ilgi dantys prašiepti, 
juodi plaukai sutepti briliantinu — nemalonus tipas. 

— Negirdėjote? — tarė jis. — Praėjusią savaitę pranešė, kad cigaretės jus 
nužudys. 

— Negirdėjau to. — Man lieka tik viltis, kad tai nebuvo išspausdinta 
pirmame jo laikraščio puslapyje. 

— Kad juos kur velniai, šimto metų nigeriai, žinau, atrodo jaunesni už 
tuos ten idiotus. — Jis vėl atsisėda, bet aš lieku stovėti, nes kambaryje daugiau 
kėdžių nėra. — Gerai, pažiūrėkime, ką jūs čia turite. 

Įteikiu jam trumpą savo gyvenimo aprašymą ir mokykloje mano parašytų 
straipsnių pavyzdžius. Užaugau su Journa/, išskleistu ant mūsų virtuvės stalo ir 
atverstu ties žiniomis iš ūkių ar vietos sporto puslapių. Retai kada turėdavau 
laiko pati tai perskaityti. 

Ponas Goldenas ne tik peržiūri mano popierius — redaguoja juos raudo- 
nu pieštuku. 

— Treji metai Meracho vidurinės laikraščio redaktorė, dveji — Rebe/ 
Rouser* redaktorė, treji — Ki Omega korporantų laikraščio redaktorė, dviguba 
magistrantūra iš anglų literatūros ir žurnalistikos, baigusi universitetą ketvir- 
tąja... Po šimts, mergaite, — sumurma jis, — ar turėjote Žen/ kiek laiko links- 
mintis? 

Atsikrenkščiu. 

— Nejau tai... svarbu? 

Jis pakelia į mane akis. 

— Esate ypač aukšta, bet, manyčiau, tokia daili mergina kaip jūs turėjote 
vaikščioti į pasimatymus su visa sumauta krepšinio komanda. 

Išpučiu į jį akis dvejodama, ar jis iš manęs šaiposi, ar apdovanoja kompli- 
mentu. 

— Spėju, kad mokate valyti... — Jis vėl pasižiūri į mano straipsnius, ener- 
gingai pabraukia juos raudonais brūkšniais. 

Man kaipmat užkaista veidas. 

— Valyti? Atėjau čia ne valyti, bet rašyti. 

Iš po durų smelkiasi cigarečių dūmai. Tartum liepsnotų visa ši vieta. Jau- 
čiuosi tokia kvaila, kad maniau tik įžengsianti čia ir gausianti žurnalistės darbą. 

Jisai sunkiai atsidūsta, sugrąžina man storą popierių šūsnį. 

— Manau, tiksite. Čia pas mus Panelei Mirnai it šikinyko žiurkei pasi- 
maišė protas — gėrė plaukų laką ar dar kažką. Skaitysite straipsnius, rašysite 
atsakymus, kaip ji tai darydavo, niekas nė velnio nepajus skirtumo. 

— Aš... ką? | 

Ir paimu aplanką, nes nesumoju, ką kita daryti. Visai nenutuokiu, kas to- 
kia toji Panelė Mirna. Užduodu vienintelį saugų klausimą, kurį man pavyksta 
sugalvoti. 

— Kiek... sakote, už tai mokama? 

Meta į mane stebėtinai vertinant; žvilgsnį — nuo žemakulnių batelių iki 
neišvaizdžios šukuosenos. Jaučiuosi juokinga, bet laikausi. 

— Aštuonis dolerius, kiekvieną pirmadienį. 


* „Maišto kėlėjas“ — Misisipės universiteto futbolo komandos „Rebels“ („Maištininkai“) ais- 
truolių laikraštuko pavadinimas. 

Linkteliu mėgindama sumąstyti, kaip jį paklausti neišsiduodant, koks tai 
darbas. 

Jis palinksta į priekį. 

— Juk žinote, kas tokia Panelė Mirna, taip? 

— Žinoma. Mes... mergaitės, nuolat ją skaitome, — atsakau, ir vėl mudu 
stebeilijame vienas į kitą ganėtinai ilgai, kad kažkur toli telefonas spėtų su- 
skambėti tris kartus. 

— Tai kas tuomet? Aštuoni per mažai? Jėzau, moterie, tad valykite savo 
vyro tualetą už dyką. 

Prikandu sau lūpą. Bet man dar nesuspėjus ką nors ištarti, jis užverčia 
aukštyn akis. 

— Gerai, dešim:. Numeris turi išeiti ketvirtadieniais. Ir jeigu man nepa- 
tiks jūsų stilius, nespausdinsiu arba nemokėsiu nė cento. 

Pasiimu aplanką, padėkoju jam daugiau, negu turbūt priklausytų. Jis ne- 
kreipia į mane dėmesio, nukelia telefono ragelį ir surenka numerį, man dar nė 
neišėjus pro duris. Nusigaunu iki savo automobilio, įsmunku į minkštą odinę 
kadilako sėdynę. Sėdžiu ten šypsodamasi, skaitau lapus aplanke. 

Ką tik gavau darbą. 


Parvažiuoju namo ir einu tiesesnė, nei kada nors nuo savo dvylikos metų, 
kai staigiai pradėjau augti. Netveriu savyje iš pasididžiavimo. Nors kiekviena 
mano smegenų ląstelė kužda „nereikia“, kažkaip negaliu atsispirti nepapasa- 
kojusi motinai. Nuskubu į poilsio kambarį ir iškloju jai viską: kaip gavau darbą 
rašyti už Panelę Mirną savaitinę valymo patarimų skiltį. 

— O, kokia ironija. 

Ji išleidžia atodūs;, kuris reiškia: tokiomis sąlygomis kažin ar verta gyven- 
ti. Paskagula jai įpila dar šaldytos arbatos. 

— Tai nors pradžia, — sakau. 

— Pradžia ko? Duoti patarimus, kaip užlaikyti namus, kai... — Ji vėl 
atsidūsta, ilgai ir pamažu — kaip bliūkštanti padanga. 

Nusuku akis į šalį, savęs klausdama, ar visi mieste manys tą patį. Džiaugs- 
mas jau nyksta. 

— Eugenija, tu net nežinai, kaip blizginti sidabrą, juolab patarinėti, kaip 
palaikyti namuose švarą. 

Aš prisispaudžiu prie krūtinės aplanką. Ji teisi. Aš nežinosiu, kaip atsa- 
kyti nė į vieną iš tų klausimų. Visa dėlto manau, kad ji bent turėtų manimi 
didžiuotis. 

— Ir sėdėdama prie tos rašomosios mašinėlės tu niekada su niekuo nesu- 
sipažinsi. Eugenija, turėk bent kiek sveiko proto. 

Pyktis mano rankomis kyla aukštyn. Aš vėl ištiesinu nugarą. 

— Manai, noriu čia gyventi? Su žavimi? — Nusijuokiu, šitaip tikėdamasi 
ją įskaudinti. 

Pamatau mamos akyse trumpai šmėkštelint skausmą. Įgelta ji suspaudžia 
lūpas. Vis dėlto nė kiek netrokštu atsiimti savo žodžių, nes pagaliau, pagaliau, 
aš pasakiau kai ką, ko ji klausosi. 

Stoviu ten neketindama trauktis. Noriu išgirsti, ką ji į tai pasakys. Noriu 
išgirsti ją pasakant, kad gailisi. 

— Eugenija, noriu... tavęs kai ko paklausti. — Ji glamžo nosinaitę, nutai- 
so grimasą. — Anądien skaičiau apie tai, kaip kai kurios... kai kurios merginos 
išsimuša iš pusiausvyros, joms pradeda kilti tų... na, tų nen0rmaliy minčių. 

Visai nenutuokiu, apie ką ji kalba. Pažvelgiu aukštyn į ventiliatoriaus 
mentes palubėje. Kažkas nustatė, kad šisai suktųsi per greitai. Tarkš—t/arkšt, 
tarkšt-tarkšt, tarkšt-tarkst... 

— Kaip tu... ar tau... vyrai atrodo patrauklūs? Gal kartais kyla nenormalių 
minčių apie... — Ji kietai užsimerkia. — Merginas arba... arba moteris? 

Išplečiu į ją akis trokšdama, kad lubų ventiliatoriaus mentės atsikabintų iš 
vietos ir trenktųsi ant mūsų abiejų. 

— Mat tame straipsnyje rašoma, kad tai pagydoma, speciali šaknų arbata... 


— Mama, — sakau kietai užsimerkdama. — Aš tiek pat noriu būti su 
merginomis kaip tu — su Džeimesu. — Pasuku į duris. Bet žvilgteliu už sa- 


vęs. — Tai yra, nebent, žinoma, tu nori. 


Motina išsitiesia, jai pristinga kvapo. Aš užbildu laiptais viršun. 


Kitą dieną susikraunu Panelės Mirnos laiškus į tvarkingą krūvelę. Turiu 
savo piniginėje trisdešimt penkis dolerius — mėnesinius kišenpinigius, ku- 
riuos motina man tebeduoda. Nulipu apačion nutaisiusi plačią krikščioniš- 
ką šypseną. Gyvendama namie, kai noriu kur nors išsigauti iš Longlifo, turiu 
atsiklausti motinos, ar galiu pasiskolinti jos automobilį. O tai reiškia, kad ji 
paklaus, kur važiuoju. Taip pat reiškia, kad turėsiu kasdien jai meluoti, ir nors 
tai iš esmės smagu, tuo pat metu ir šiek tiek žemina. 

— Važiuoju į bažnyčią — pasižiūrėsiu, gal ten reikia kokios pagalbos ruo- 
šiantis sekmadieninei mokyklai. 

— O, brangute, kaip nuostabu. Naudokis automobiliu kiek reikės. 

Praėjusią naktį nusprendžiau, kad mano skilčiai reikėtų profesionalios 
pagalbos. Pirmiausia kilo mintis paprašyti Paskagulos, bet aš vos ją pažįstu. 
Be to, nemalonu būtų pagalvoti, kad motina aplinkui šniukštinės, vėl dėl visko 
mane kritikuos. Hilės tarnaitė Julė Mei tokia nedrąsi, kad abejoju, ar ji norės 
man padėti. Vienintelė kita tarnaitė, kurią gana dažnai matau — tai Elizabetos 
Aibilina, ir pastaroji šiek tiek man primena Konstantiną. Be to, ji vyresnė ir, 
atrodo, turi daug patirties. 

Pakeliui pas Elizabetą pravažiuoju pro Beno Franklino parduotuvę ir nu- 
siperku lentelę popieriams prisegti, antro numerio pieštukų dėželę, mėlyna 
drobe įrištą bloknotą. Pirmoji mano skiltis turi būti parengta rytojui ir iki 
antros valandos atsirasti ant pono Goldeno rašomojo stalo. 

— Skyter, užeik. 

Elizabeta pati atidaro paradines duris, ir aš baiminuosi, kad Aibilina, ko 
gero, šiandien nedirba. Mano draugė vilki mėlynu frotiniu chalatu, plaukuo- 
se — milžiniško dydžio suktukai, nuo kurių jos galva atrodo didžiulė, o kū- 
nas — dar labiau išbadėjęs, nei yra iš tikrųjų. Dažniausiai Elizabeta nešioja 
suktukus visą dieną, mat jai niekaip nesiseka pasiekti, kad ploni plaukai būtų 
pakankamai papurę. 

— Atleisk, kad esu tokia netvarkinga. Mei Moblė pusę nakties neleido 
man miegoti, o dabar net nežinau, kur pasidėjo Aibilina. 

Įžengiu vidun į ankštą prieškambarį. Namas žemų lubų, kambariai maži. 
Viskas atrodo lyg pirkta iš antrųjų rankų — išblukusios mėlynos gėlėto rašto 
portjeros, kanapos apdangalas kreivas. Girdžiu, kad naujasis Reilio sąskaitybos 
verslas einasi nekaip. Galbūt Niujorke ar kur nors kitur tai geras dalykas, bet 
Misisipės Džeksone žmonės ne itin trokšta turėti reikalų su šiurkščiu, iš aukšto 
kalbančiu šikniumi. 

Hilės automobilis stovi priešais namą, bet jos pačios niekur nematyti. 
Elizabeta sėdi prie siuvamosios mašinos, pasistatytos valgomajame ant stalo. 

— Aš jau beveik baigiau, — sako ji. — Tik leisk man apkraštuoti tą 
paskutinę siūlę... — Elizabeta atsistoja, iškelia išeigai į bažnyčią skirtą žalią 
suknelę su apskrita balta apykakle. — Nagi, sakyk atvirai, — sušnabžda ji, o 
akimis maldauja manęs, kad tik paneigčiau, — argi ji atrodo namie siūta? 

Palankas vienoje pusėje nukaręs ilgesnis nei kitoje. Raukšlėta, rankogaliai 
jau bryzgantys. 

— Šimtas procentų kaip iš parduotuvės — tiesiai iš „Maison Blanche“, — 
pasakau, nes tai Elizabetos svajonių parduotuvė. Penkių aukštų, prekiaujanti 
brangiais drabužiais Naujojo Orleano Kanalo gatvėje. Tokių drabužių Džek- 
sone niekada nerasi. 

Elizabeta man dėkingai nusišypso. 

— Mei Moblė miega? — klausiu. 

— Pagaliau. 

Elizabeta čiupinėjasi su plaukų kuokštu, atsilaisvinusiu nuo suktuko, su- 
raukia grimasą, kad tas atkakliai nepasiduoda sutvarkomas. Kai kalba apie savo 
mažylę, jos balsas suirzta. 

Koridoriuje atsidaro svečių tualeto durys, ir pro jas kalbėdama išeina 
Hilė: 

— ... kur kas geriau. Dabar kiekvienas turi savo vietą, kur nueiti. 

Elizabeta čiupinėjasi su siuvamosios adata, atrodo dėl to sunerimusi. 

— Perduok Reiliui, kad aš pasakiau: Labai teisingai pasielgta, — priduria 
Hilė, ir tuomet staiga sumoju, apie ką kalbama: Aibilina dabar turi nuosavą 
tualetą garaže. 

Hilė man nusišypso, ir aš matau, kad ji ketina kalbėti apie tą iniciatyvą. 

— Kaip tavo mama? — klausiu, nors ir žinau, kad tai mažiausiai jos 
mėgstama tema. — Ji gerai įsitaisė tuose namuose? 

— Turbūt. — Hilė pasitempia raudoną nertinį žemyn virš pūpsančios 
iškilumos sau per juosmenį. Mūvi languoto audinio kelnėmis, kurios tartum 
dar padidina jos užpakalį, darydamos šį apvalesnį ir labiau pastebimą nei vi- 
sada. — Žinoma, ji nepritaria niekam, ką aš darau. Turėjau už ją išvyti tą tar- 
naitę — mat pagavau bandančią pavogti prakeiktą sidabrą tiesiai man iš po 
nosies. — Hilė šiek tiek prisimerkia. — Beje, ar jūs visos negirdėjote, gal toji 
Minė Džekson pas ką nors tarnauja, a? 

— Mes papurtome galvas — ne. 

— Abejoju, ar šiame mieste ji vėl susiras darbą, — sako Elizabeta. 

Hilė linkteli gromuliuodama tuos žodžius. Aš giliai atsidūstu, nekantrau- 
dama pranešti joms savo naujieną. 

— Ką tik įsidarbinau Jackson Journa/ redakcijoje, — pasakau. 

Kambaryje — tyla. Staiga Elizabeta kvykteli. Hilė šypsosi man su tokiu 
pasididžiavimu, kad aš nuraustu ir gūžteliu pečiais — lyg didelio čia daikto. 

— Jie būtų kvaili, jeigu tavęs nenusamdytų, Skyter Felan, — sako Hilė ir 
pakelia kaip tostą savo šaldytą arbatą. 

— Taigi... hm, ar katra iš jūsų, tiesą sakant, esate skaičiusios Panelę Mir- 
ną? — klausiu. 

— Na, ne, — atsako Hilė. — Bet kertu lažybų, kad nuskurėlės baltosios 
mergužės pietiniame Džeksone skaito tai lyg karaliaus Jokūbo Biblijos versiją“. 


* Karaliaus Jokūbo I iniciatyva parengtas ir 1611 m. išspausdintas Biblijos vertimas į anglų 
kalbą. 

Elizabeta linkteli. 

— Kertu lažybų, visos tos vargšės mergužės be tarnaičių tikrai skaito. 

— Tu ne prieš, jei šnektelėsiu su Aibilina? — klausiu Elizabetos. — Kad 
padėtų man atsakyti į kai kuriuos laiškus? 

Sekundę Elizabeta visai nuščiūva. 

— Su Aibilina? Manąja Aibilina? 

— Aš tai tikrai nežinau, kaip atsakyti į tuos laiškus. 

— Na... noriu pasakyti, jeigu tik tai netrukdys jos darbui. 

Aš nutylu, toks požiūris mane stebina. Bet primenu sau, kad galų gale tai 
Elizabeta moka jai už darbą. 

— Ir tik ne šiandien, kai Mei Moblė tuoj atsikels, nes tada turėsiu ją 
prižiūrėti pati. 

— Gerai. Tai galbūt... galbūt aš užsuksiu rytoj rytą? 

Skaičiuoju sau pirštais valandas. Jeigu baigsiu pokalbį su Aibilina rytui 
įpusėjus, suspėsiu parlėkti namo ir atspausdinti viską mašinėle, paskui iki dvie- 
jų nuvežti atgal į miestą. 

Elizabeta raukiasi į savo žalių siūlų ritę. 

— Bet tik kelias minutes. Rytoj sidabro blizginimo diena. 

— Ilgai netruks, pažadu, — užtikrinu ją. 

Elizabetos balsas pradeda skambėti visai kaip mano motinos. 


Kitą rytą dešimtą Elizabeta atidaro man duris ir linkteli kaip kokia mo- 
kytoja. 

— Gerai. Įeik. Ir prašau, ne pernelyg ilgai. Bet kurią minutę atsikels Mei 
Moblė. 

Su bloknotu ir kitais popieriais po pažastimi nueinu į virtuvę. Aibilina 
nuo kriauklės man nusišypso, blyksteli auksinis jos dantis. Per liemenį ji apkū- 
noka, bet tas minkštumas nuteikia draugiškai. Ir ji kur kas žemesnė už mane, 
bet kas gi nėra toks? Jos oda tamsiai ruda ir blizganti krakmolytos baltos suk- 
nelės fone. Antakiai žili, nors plaukai ir juodi. 

— Sveika, panele Skyter. Panelė Lytfolt vis dar prie siuvamosios? 

— Taip. 

Keista, net ir po visų tų mėnesių namie girdėti Elizabetą vadinamą pa- 
nele Lyfolt — ne panele Elizabeta ar netgi ne mergautine jos pavarde, panele 
Frederiks. 

— Galima? — parodau į šaldytuvą. 


Bet dar nespėjus man pačiai ką nors pasiimti, Aibilina jį atidaro dėl manęs. 

— Ko norite? Kolos? 

Linkteliu, ir ji atšokdina dangtelį atidarikliu, įtaisytu prie darbastalio, įpi- 
la į stiklinę gėrimą. 

— Aibilina... — giliai įkvepiu oro, — ar galėtum man dėl kai ko pagel- 
bėti. — Papasakoju jai apie laikraščio skiltį, paskui apsidžiaugiu, kai ji linkteli 
žinanti, kas tokia ta Panelė Mirna. 

— Tad galbūt aš tau paskaityčiau kai kuriuos laiškus, o tu... padėtum 
man į juos atsakyti. Po kurio laiko aš galbūt susivoksiu ir... — nutylu. Nie- 
kaip nesugebėsiu kada nors atsakyti į klausimus apie valymą pati. Po teisybei, 
neturiu jokio noro išmokti, kaip reikia valyti. — Atrodo yra neteisinga, kad 
sužinau iš tavęs atsakymus ir vaidinu, lyg jie būtų mano, ar ne? Arba Mirnos, 
tai yra. — Atsidūstu. 

Aibilina papurto galvą. 

— Aš dėl to nieko prieš. Tik nesu tokia tikra, ar panelė Lytolt pritars. 

— Ji pasakė, kad viskas gerai. 

— Mano įprastomis darbo valandomis? 

Linkteliu prisimindama Elizabetos balse užuominą, jog; pridera laikytis 
elgesio normų. 

— Ką gi, gerai, — Aibilina gūžteli pečiais ir pažvelgia aukštyn į laikrodį 
virš kriauklės. 

— Man turbūt teks pertraukti, kai Mei Moblė atsibus. 

— Gal atsisėdam? — aš parodau į virtuvės stalą. 

Aibilina žvilgteli į švaistines duris. 

— Jūs sėskitės, man gerai ir stovint. 

Visą praėjusią naktį skaičiau kiekvieną Panelės Mirnos straipsnį iš anks- 
tesnių penkerių metų, bet dar nesuspėjau peržiūrėti neatsakytų laiškų. Pasiruo- 
šiu lentelę su prisegtu popieriumi ir pieštuką. | 

— Šit laiškas iš Rankino apygardos. 

„Brangioji Panele Mirna, — skaitau, — kaip pašalinti purvinas ringes nuo 
mano nutukusio nevalyvo vyro marškinių apykaklės, kai jis toks kiaulė ir... ir bra- 
kaituoja kaip toks, kuris per...“ 

Nuostabu. Skiltis apie valymą ir žmonių santykius. Du dalykai, apie ku- 
riuos aš ničnieko neišmanau. 

— Katro iš tydviejų ji nori atsikratyti? — klausia Aibilina. — Ringių ar 
vyro? 

Aš spoksau į lapą. Nežinočiau, kaip ją pamokyti, ką reikėtų daryti dėl tų 
abiejų. 

— Atsakykite jai, kad tinka actas ir „Pine-Sol“ markės muilas. Paskui 
tegul palaiko kurį laiką saulėje. 

Aš greitai užsirašau į bloknotą. 

— Kiek laiko laikyti saulėje? 

— Apie valandą. Kol išdžius. 

Išsitraukiu kitą laišką, o ji taip pat greitai atsako ir į šį. Po keturių ar pen- 
kių laiškų su palengvėjimu atsikvepiu. 

— Dėkui tau, Aibilina. Nė neįsivaizduoji, kaip labai man padėjai. 

— Baisus čia vargas. Jeigu tik panelei Lyfolt manęs nereikia. 

Susirenku savo popierius ir išgeriu paskutinį kolos gurkšnį, leisdama sau 
penkias sekundes atsipalaiduoti, iki man teks važiuoti rašyti straipsnio. Aibili- 
na perrinkinėja žalių valgomųjų paparčių maišelį. Virtuvėje tyku, tik negarsiai 
įjungtas radijas — vėl pastorius Grynas. 

— Kaip tu pažinojai Konstantiną? Gal buvote giminės? 

— Mudvi... priklausėme tai pačiai bažnyčiai. — Aibilina prie kriauklės 
perkelia savo svorį nuo vienos kojos ant kitos. 

Mane nusmelkia jau tapęs įprastu dilgsnis. 

— Ji nepaliko net adreso. Aš tiesiog... negaliu patikėti, kad ji šitaip iš- 
eitų. 

Aibilinos akys vis nuleistos. Tartum labai atidžiai tyrinėtų paparčius. 

— Ne. Aš nė kiek neabejoju, kad ją privertė. 

— O ne. Mama pasakė, kad ji pati išėjo. Balandį. Išvyko į Čikagą gyventi 
pas savo gimines. 

Aibilina išsirenka dar vieną papartį, imasi plauti ilgą jo stiebą, garbanotus 
žalius galus. 

— Ne, mem, — po pauzės taria ji. 

Man prireikia kelių sekundžių, kol sumoju, apie ką mudvi čia kalbame. 

— Aibilina, — sakau mėgindama pagauti jos akis. — Tu tikrai manai, 
kad Konstantina buvo išvyta? 

Bet Aibilinos veidas bereikšmis it dangaus žydrynė. 

— Aš turbūt klaidingai prisimenu, — taria ji, ir matau ją manant, kad ir 
taip jau per daug baltajai moteriai prasitarė. 

Mudvi išgirstame Mei Moblę pašaukiant. Aibilina atsiprašo ir pasuka 
švaistinių durų link. Praslenka kelios sekundės, kol susivokiu keliauti namo. 


Kai po dešimties minučių įžengiu į namus, motina skaito valgomajame 
prie stalo. 

— Mama, — tariu laikydama sau prie krūtinės bloknotą. — Tu išvijai 
Konstantiną? 

— Aš... 442 — klausia motina. 

Bet žinau, kad ji mane išgirdo, nes padėjo ant stalo DAR“ informacinį 
biuletenį. Klausimas turi būti sunkus, kad atitrauktų jos akis nuo tokios pri- 
kaustančios dėmesį medžiagos. 

— Eugenija, jau tau sakiau, kad jos sesuo susirgo, tad Konstantina išvyko 
gyventi į Čikagą su saviškiais, — atsako ji. — O ką? Kas tau papasakojo kitaip? 

Nieku gyvu jai nepasakysiu, kad Aibilina. 

— Išgirdau tai šiandien popiet. Mieste. 

— Kas gi galėtų kalbėti apie tokį dalyką? — Už skaitomųjų akinių moti- 
na prisimerkia. — Turbūt kuri nors iš kitų nigerių. 

— Ką gi tujai padarei, mama? 

Motina apsilaižo lūpas, meta į mane ilgą įdėmų žvilgsnį virš savųjų bifo- 
kinių. 

— Tu to nesuprastum, Eugenija. Ne, kol pati neturėsi nusisamdžiusi tar- 
naitės. 

— Tu... išvijai ją? Už ką? 

— Nesvarbu. Tai jau už manęs ir tiesiog neturiu noro galvoti apie tai dar 
bent minutę. 

— Mama, juk ji mane užaugino. Pasakyk dabar tuojau pat, kas atsiti- 
ko! — Bjauriuosi spigiu savo balsu, vaikišku mano reikalavimų skambesiu. 

Į mano toną motina pakelia antakius, nusiima akinius. 

— Tai buvo ne kas kita, kaip tik spalvotųjų reikalas. Daugiau nėra ko kal- 
bėti. — Ji vėl užsideda akinius ir pakelia sau prieš akis DAR biuletenį. 

Aš visa drebu — tokia esu įsiutusi. Užbildu laiptais į viršų. Atsisėdu prie 
rašomosios mašinėlės, priblokšta, kad motina galėjo išmesti moterį, padariusią 
jai didžiausią malonę gyvenime — užauginusią jos vaikus, išmokiusią mane 
gerumo ir savigarbos. Stebeiliju per savo kambarį į rožinius sienų tapetus, tin- 
klines užuolaidas, gelstančias fotografijas, kad jos bemaž nieko vertos. Kons- 
tantina dirbo mūsų šeimai dvidešimt devynerius metus. 


Visą kitą savaitę tėtis keliasi prieš aušrą. Aš atsibundu nuo sunkvežimių 
variklių burzgesio, medvilnės rinkėjų keliamo triukšmo, šauksmų paskubėti. 


* Daugbters of tbe American Revolution — „Amerikos Revoliucijos dukterys“ — kraštutinė 
dešinioji nacionalistinė moterų organizacija. Vienija moteris, kurių protėviai jau gyveno JAV Nepri- 
klausomybės karo (kitaip dar vadinamo Revoliucija) metu. 

Laukai parudavę ir šiugždantys negyvais medvilnės stiebais, kurie dėl chemi- 
kalų liko be lapų, kad mašinos galėtų pasiekti sėkladėžes. Pas mus — medvil- 
nės derliaus metas. 

Per derliaus nuėmimą tėtis net nepadaro pertraukos nuvykti į bažnyčią, 
bet sekmadienio vakarą tarp vakarienės ir miego pasigaunu jį tamsiame kori- 
doriuje. 

— Tėti? — klausiu. — Ar pasakysi man, kas atsitiko Konstantinai? 

Jis pavargęs kaip šuva, prieš atsakydamas atsidūsta. 

— Kaip mama galėjo ją išvyti, tėti? 

— Ką? Brangute, Konstantina pati išėjo. Juk žinai, tavo motina niekada 
jos neišvytų. — Jis atrodo nusivylęs manimi, kad klausiu tokio dalyko. 

— Gal žinai, kur ji išvyko? Arba gal turi jos adresą? 

Jis papurto galvą — ne. 

— Paklausk mamos, ji žinos. — Ir paplekšnoja man. per petį. — Žmonės 
juda, Skyter. Bet man gaila, kad ji nepasiliko čia pas mus. 

Jis numoklina per koridorių į lovą. Yra pernelyg doras žmogus, kad ką 
nors slėptų, tad žinau jį neturint apie tai bent kiek daugiau faktų už mane. 

Tą savaitę, paskui ir kiekvieną kitą, kartais dusyk, aš užvažiuoju pas Eliza- 
betą pasikalbėti su Aibilina. Kaskart Elizabeta atrodo vis įtaresnė. Kuo ilgiau 
užsibūnu virtuvėje, tuo daugiau Elizabeta jai suranda namų ruošos darbų, kol 
aš išeinu: reikia nušveisti durų rankenų bumbulus, pašluostyti nuo šaldytuvo 
viršaus dulkes, ne prošal būtų apkarpyti Mei Moblei nagus. Aibilina ne dau- 
giau kaip tik nuoširdi su manimi, nervinasi, stovi prie virtuvės kriauklės ir nė 
kiek nesiliauja dirbusi. Netrukus aš jau esu pralenkusi numerį, ir ponas Golde- 
nas atrodo patenkintas skiltimi, kurioms pirmoms dviem parašyti man tetruko 
apie dvidešimt minučių. 

Ir kiekvieną savaitę aš klausinėju Aibilinos apie Konstantiną. Nejau ji 
negali man sužinoti jos adreso? Nejau negali ką nors pasakyti, kodėl ji buvo 
išvyta? Gal kilo koks didelis triukšmas, nes aš tiesiog negaliu įsivaizduoti, kad 
Konstantina pasakytų /aip, 2em ir išeitų pro užpakalines duris. Galbūt mama 
supyko ant jos dėl patamsėjusio sidabrinio šaukštelio arba Konstantina visą 
savaitę paduodavo jai į stalą sudegintą skrebutį. Galiu tik įsivaizduoti, dėl ko 
buvo išvyta. 

Tačiau tai beveik neturi reikšmės, nes Aibilina tik gūžčiodavo man pe- 
čiais ir kartodavo nieko nežinanti. 

Vieną popietę, pasiteiravusi Aibilinos, kaip pašalinti įsisenėjusias vonios 
dėmes (mat niekada per savo gyvenimą nesu šveitusi vonios), parvažiuoju 
namo. Praeinu pro poilsio kambarį. Televizorius įjungtas, ir aš žvilgteliu į jį. 

Paskagula stovi kokie penki coliai nuo ekrano. Nugirstu žodžius Senučiukas 
Misis ir matau neryškų vaizdą: baltieji vyriškiai tamsiais kostiumais apspitę 
televizijos kamerą, nuo nuplikusių jų galvų varva prakaitas. Prieinu arčiau ir 
pamatau negrą, maždaug mano amžiaus, stovintį viduryje baltųjų, o už jo — 
kariškius. Kadras nutolsta, ir matosi mano universiteto senasis administracinis 
korpusas. Gubernatorius Rosas Barnetas stovi sukryžiuotomis ant krūtinėmis 
rankomis ir žvelgia aukštam negrui į akis. Greta gubernatoriaus — mūsiškis 
senatorius Vitvortas, su kurio sūnumi Hilė mėgino man suorganizuoti aklą 
pasimatymą. 

Nepajėgdama atplėšti akių stebiu televizorių. Tačiau nesu nei sužavėta, 
nei nuliūdinta žinios, kad galbūt į Senučiuką Mis; bus įsileistas spalvotasis, tik 
nustebinta. O Paskagula alsuoja taip garsiai, kad aš girdžiu ją. Ji stovi suak- 
menėjusi, už savęs nejaučia manęs. Rodžeris Stikeris, mūsų vietinis reporteris, 
nervinasi, šypsosi, beria žodžius: „Prezidentas Kenedis įsakė gubernatoriui, 
kad atlaisvintų kelią Džeimsui Meriditui, kartoju, Jungtinių Valstijų pre... 

— Eugenija, Paskagula! Tuoj pat išjunkite tą televizorių! 

Paskagula staigiai atsisuka, pamato mane ir motiną. Ji išbėga iš kambario, 
nudūrusi į grindis akis. 

— Nagi, aš to nepakęsiu, Eugenija, — sušnypščia motina. — Nepakęsiu, 
kad tu jas taip skatintum. 

— Skatinčiau? Mama, juk tai visos šalies žinios. 

Motina niekinamai prunkšteli. 

— Nepridera judviem drauge žiūrėti. — Ir ji perjungia kanalą, apsistoja 
prie popietinio Lorenso Velko laidos“ kartojimo. 

— Žiūrėk, ar čia ne kur kas gražiau? 


M 


Karštą vėlyvo rugsėjo šeštadienio popietę medvilnės laukai nukapoti ir 
tušti. Tėtis įneša į namą naują spalvotą RCA“ televizorių. 

Seną, nespalvotąjį, jis perkelia į virtuvę. Šypsodamasis ir išdidus įjungia 
naująjį televizorių į poilsio kambario. sienos rozetę. Iki pat vakaro po namus 
skardi futbolo rungtynių tarp Senučiuko Misio ir LVU garsai. 


Mama, žinoma, prilipusi prie spalvoto vaizdo, ūkauja ir aikčioja nuo 


* Muzikinė pramoginė laida, vedama didžiojo estrados orkestro dirigento Lorenso Velko 
(Lawrence Wklk), pradėta rodyti 1951 m. per centrinius ir vietinius šalies televizijos tinklus ir tęsusis 
30 metų. 


“* Radio Corporation of America — elektronikos gaminių kompanijos prekės ženklas. 

ryškaus komandos raudonio ir mėlio. Ji ir tėtis gyvena „Maištininkų“ fut- 
bolu. Nors karštis ir neapsakomas, mama pasipuošusi raudonomis vilnonė- 
mis kelnėmis, o ant kėdės užmetusi seną tėčio Kapa Alfa korporantų pledą. 
Niekas neužsimena apie Džeimsą Mereditą, spalvotąjį studentą, kuris buvo 
įsileistas. 

Pasiimu kadilaką ir išvažiuoju į miestą. Mama nesupranta, kaip aš neno- 
riu Žiūrėti savo alma mater kolegas svaidant kamuolį. Bet Elizabeta su šeima 
rungtynes žiūri pas Hilę, tad Aibilina darbuojasi namuose viena. Viliuosi, kad 
Aibilinai bus bent kiek lengviau, kai aplinkui nesisukinės Elizabeta. Tiesą sa- 
kant, viliuosi, kad ji man papasakos ką nors, bet ką, apie Konstantiną. 

Aibilina mane įleidžia, ir aš nuseku paskui ją į virtuvę. Tuščiuose Elizabe- 
tos namuose atrodo tik vos vos laisviau besijaučianti. Ji nužvelgia virtuvės stalą, 
lyg ketintų šiandien prie jo atsisėsti. Bet kai ją pakviečiu, atsako: 

— Ne, man ir taip gerai. Jūs sėskitės. 

Iš prikaistuvio kriauklėje ji paima pomidorą ir pradeda jį lupti peiliu. 

Tad aš atsiremiu į darbastalį ir pateikiu naujausią galvosūkį: kaip apsi- 
saugoti, kad šunys nelįstų į jūsų šiukšlių kibirą kieme. Mat jūsų tingus vyras 
pamiršta jį išnešti tą dieną, kai važiuoja juos surenkanti mašina. Nes jis vis 
maukia tą prakeiktą alų. 

— Tik įpilkite į tas šiukšles šiek tiek pneumonijos. Šunys nė nežiūrės į 
tuos kibirus. 

Aš užsirašau pataisydama į amonio chloridą, ir išsirenku kitą laišką. Kai 
pakeliu akis, Aibilina lyg šypsosi man. 

— Nenoriu būti nepagarbi, panele Skyter, bet... ar šiek tiek ne keista, kad 
esate naujoji Panelė Mirna, kai nieko neišmanote apie namų ruošą? 

Ji pasakė tai kitaip, nei motina prieš mėnesį. Todėl nesupykstu, o susiz- 
grimbu besijuokianti ir papasakoju jai tai, ko niekam kitam dar nepasakojau: 
apie telefono skambučius ir nusiųstus į „Harper Šš Row“ duomenis apie save. 
Kad noriu būti rašytoja. Apie gautąjį iš Ileinos Stein patarimą. Gera, kad gali 
kam nors pasipasakoti. 

Aibilina linksi, suka peiliu apie dar vieną minkštą raudoną pomidorą. 

— Mano berniukas, jis mėgo rašyti. 

— Nežinau, kad turi sūnų. 

— Jis miręs. Jau dveji metai. 

— O, kaip man gaila, — tariu, ir minutėlę virtuvėje girdėtis tik pastoriaus 
Gryno balsas bei tyliai į kriauklę krintančios pomidorų odelės. 

— Iš visų anglų literatūros testų, kuriuos laikė, gaudavo vien A. paskui 
vėliau, kai užaugo, nusipirko rašomąją mašinėlę ir pradėjo dirbti prie vienos 

idėjos... — Po smeigtukais paraukta uniforma jos pečiai nusviro. — Sakė, ke- 
tina pats parašyti knygą. 

— Kas per idėja? — klausiu. — Tai yra, jeigu tu ne prieš pasakyti... 

Kurį laiką Aibilina tyli. Tik vis lupa ir lupa pomidorus. 

— Jisai skaitė tokią knygą, vadinosi „Nematomas žmogus“*. Kai baigė, 
pasakė, kad parašys, ką reiškia Misisipėje būti spalvotajam'ir dirbti pas baltąjį 
šeimininką. 

Nusuku akis į šalį — Žinau, kaip tik šioje vietoje mano motina nutrauktų 
pokalbį. 

— Po jo ir aš perskaičiau „Nematomą žmogų“, — sako Aibilina. — Man 
patiko, taip. 

Linkteliu, nors tos knygos niekada nebuvau skaičiusi. Iki šiol neįsivaizda- 
vau Aibilinos skaitytoja. 

— Jis parašė beveik penkiasdešimt puslapių, — toliau kalba ji. — Atidavė 
juos pasaugoti savo merginai Frensei. 

Aibilina nustoja lupusi pomidorus. Matau sujudant jos gerklę, kai nuryja 
seiles. 

— Prašau, niekam to nepapasakokite, — ištaria ji, dabar švelniau, — kad 
jis norėjo parašyti apie savo baltąjį bosą. 

Ji prikanda sau lūpą, ir tuomet man pasidaro keista, kad ji tebebijo dėl jo. 
Nors šis jau miręs, baimės dėl savo sūnaus instinktas išliko. 

— Puiku, kad man papasakojai, Aibilina. Manau, tai buvo... drąsi idėja. 

Sekundę Aibilina sulaiko mano žvilgsnį. Paskui pasiima kitą pomidorą ir 
prideda prie odelės peilį. Aš stebiu, laukiu, kol plūstelės raudonos sultys. Bet 
prieš įpjaudama Aibilina sustoja, paskersuoja į virtuvės duris. 

— Nemanau, kad teisinga jums nežinoti, kas nutiko Konstantinai. Aš 
tik... atleiskite, man atrodo, negerai kalbėtis apie tai su jumis. 

Aš tyliu nebūdama tikra, kas paskatino ją taip pasakyti, ir nenoriu, kad ši 
akimirka nueitų perniek. | 

— Tačiau jums pasakysiu, tai buvo kažkaip susiję su jos dukra. Atvykusia 
pasimatyti su jūsų mama. 

— Dukra? Konstantina niekada .man nepasisakė turinti dukterį. 

Pažinojau Konstantiną dvidešimt dvejus metus. Kodėl ji būtų tai nuo ma- 
nęs slėpusi? 


* „Invisible Man“ — vienintelis Ralfo Elisono (Ra/p4 E//ison) 1953 m. parašytas ir Naciona- 
line premija apdovanotas romanas, gvildenantis intelektualines Amerikos juodųjų po Pilietinio karo 
identiteto, šio santykio su marksizmu ir nacionalizmu ir naujosios rasinės politikos tendecijomis 
problemas. 

— Jai buvo sunku. Mažoji pasirodė išties... blyški. 

Aš sustingstu prisiminusi, ką prieš kažkiek metų man pasakė Konstantina. 

— Nori pasakyti, šviesi? Kaip... baltoji? 

Aibilina linkteli, nepertraukdama savo darbo prie kriauklės. 

— Turėjo ją išsiųsti, regis, kažkur į šiaurę. 

— Konstantinos tėvas buvo baltasis, — sakau aš. — O, Aibilina, tu ne- 
manai... — Bjauri mintis sukasi man galvoje. Jaučiuosi pernelyg sukrėsta, kad 
užbaigčiau sakinį. 

Aibilina papurto galvą. 

— Ne, ne, mem. Ne... tai. Konstantinos žmogus, Konoras, jis buvo spal- 
votasis. Bet kadangi Konstantina turėjo savo tėčio kraujo, jos mergytė išėjo 
šviesi mulatė. Šitaip... atsitinka. 

Man gėda, kad pagalvojau blogiausia. Bet vis tiek nesuprantu. 

— Kodėl Konstantina taip ir nepasakė man? — klausiu, tiesa, nesitikėda- 
ma kokio nors atsakymo. — Kodėl jai reikėjo ją išsiųsti? 

Aibilina linkteli sau pačiai, lyg suprastų. Bet aš nesuprantu. 

— Tai buvo blogiausia, kiek aš esu ją mačiusi. Konstantina turbūt tūks- 
tantį kartų yra sakiusi, kad negali sulaukti dienos, kada ją čia susigrąžins. 

— Tu pasakei, kad duktė... ji turi kažką bendra su tuo, jog Konstantina 
buvo išvyta? Kas atsitiko? 

Į tai Aibilinos veidas tampa neįskaitomas. Užuolaida užtraukta. Ji linkteli 
į laiškus Panelei Mirnai, duodama suprasti, kad tai viskas, kiek norinti pasa- 
kyti. Bent šiuo metu. 


Tą popietę užsuku į Hilės futbolo aistruolių pobūvį. Gatvėje išsirikiavę 
universalai ir ilgi biuikai. Prisiverčiu įeiti pro duris, suvokdama tenai būsianti 
vienintelė vienišė. Svetainėje pilna porų, įsitaisiusių ant sofų, šezlongų ir fo- 
telių porankių. Žmonos sėdi tiesios, sukryžiuotomis kojomis, o jų vyrai palin- 
kę į priekį. Visų akys susmigusios į medinio korpuso televizorių. Aš atsistoju 
kambario gale, apsimainau su kai kuriais šypsenomis, tylom pasisveikiname. 
Išskyrus pranešėjo balsą, svetainėje tylu. 
vietų ir kad ploja, kad ploja! Aš kramtausi apynagę. 

— Štai taip, „Maištininkai“! Parodykite tiems „Tigrams“! 

— Pirmyn, „Maištininkai“! — ragina Meri Frensė Truli, šokinėdama su 


savuoju suderintu nertiniu komplektėliu. 

Pasižiūriu į savo nagą — odelė aplinkui atsiknojusi, peršti ir rausva. Sve- 
tainėje tiršta burbono kvapo, raudonos vilnos ir deimantinių žiedų. Nusistebiu, 
nejau moteriškaitėms iš tikrųjų rūpi futbolas, o gal jos tik vaidina, norėdamos 
įtikti savo vyrams. Per tuos keturis mėnesius, kai priklausau Lygai, nėsyk nė 
viena manęs nepaklausė: „Kaip tie „Maištininkai?“ 

Šnektelėdama braunuosi pro kai kurias poreles, iki nusigaunu į virtuvę. 
Aukšta plona Hilės tarnaitė Julė Mei vynioja apie mažutės dešreles tešlą. Kita 
spalvotoji mergina, jaunesnė, prie kriauklės plauna lėkštes. Hilė pamoja man 
prieiti, kur ji kalbasi su Dina Doran. 

— ... po šimts, turbūt geriausias pyragaitis, koki kada nors esu ragavusi! 
Dina, tu tikriausiai esi talentingiausia valgio gamintoja Lygoje! — Hilė susi- 
kemša likus; pyragaitį į burną, linksėdama ir mykdama iš pasigardžiavimo. 

— Ką gi, dėkui, Hile, juos sunku pagaminti, bet, manau, yra verti dar- 
bo. — Dina švyti, atrodo lyg, ko gero, tuoj apsiverks nuo Hilės pagyrų. 

— Vadinasi, tai tavo kepti? O, kaip džiaugiuosi. Kepinių pardavimo ko- 
mitetui žiArai pravers tokia kaip tu. 

— Ir kiek jų reikia? 

— Penkių šimtų, iki rytoj po vidudienio. 

Dinos šypsena sustingsta. 

— Gerai, turbūt galėsiu... padirbėti pernakt. 

— Skyter, tai vis dėlto atvažiavai, — sako Hilė, ir Dina nuklysta iš vir- 
tuvės. | 

— Negaliu labai ilgai pasilikti, — atsakau galbūt per greitai. 

— Na, aš sužinojau. — Hilė patenkinta nusišiepia. — Šįsyk jis tikrai 
atvyksta. Po trijų savaičių. 

Stebiu Julę Mei ilgai pirštais gnybiant nuo peilio tešlą ir atsidūstu, iškart 
suprasdama, apie ką ji kalba. 

— Kad nežinau, Hile. Tu tiek daug kartų bandei. Galbūt tai ženklas. 

Praėjus; mėnesį, kai jis atšaukė pasimatymą prieš dieną, aš sau leidau išsi- 
duoti šiokiu tokiu jauduliu. Tiesą sakant, nesu linkusi darsyk tai patirti. 

— Ką? Nedrįsk taip kalbėti. 

— Hile. — Sukandu dantis, nes metas paprasčiausiai pagaliau tai pasaky- 
ti. — Tu juk Žinai, aš nebūsiu jo skonio. 

— Pažiūrėk į mane, — sako ji. 

Padarau, kaip liepta. Būtent taip mes elgiamės prie Hilės. 

— Hile, tu negali priversti manęs eiti... 

— Tau jau metas, Skyter. — Ji siekia ir sugriebia mano delną, spaudžia 

nykščiu ir kitais pirštais taip stipriai, kaip anksčiau darydavo Konstantina. — 
Tavo eilė. Ir, velniai rautų, neketinu leisti, kad nepasinaudotum proga vien 
todėl, kad motina tave įtikino, jog nesi pakankamai gera kam nors tokiam 
kaip jis. 

Jaučiuosi įskaudinta jos aštrių, teisingų Žodžių. Ir vis dėlto jaučiuosi savo 
draugės, jos atkaklumo dėl manęs įbauginta. Mudvi su Hile buvome be kom- 
promisų atviros viena kitai, net dėl menkų dalykų. Prie kitų žmonių Hilė dalija 
melus kaip presbiterionai — kaltes, bet tai mudviejų pačių tylus susitarimas, 
šis griežtas atvirumas, galbūt vienintelis dalykas, kuris padėjo mums likti drau- 
gėmis. 

Nešina tuščia lėkšte į virtuvę ateina Elizabeta. Ji nusišypso, paskui sustoja, 
ir mes visos trys Žiūrime viena į kitą. 

— Kas? — taria Elizabeta. 

Matau, mano, kad mes kalbėjomės apie ją. 

— Taigi po trijų savaičių? — klausia manęs Hilė. — Eisi? 

— O taip, taip! Tu tikrai privalai eiti! — pritaria Elizabeta. 

Pažvelgiu į jųdviejų šypsančius veidus, į jų viltis dėl manęs. Ne toks kaip 
motinos kišimasis, bet vien tik viltis, be jokių sąlygų ar užgaulių. Man nema- 
lonu, kad draugės už akių tai aptarinėjo — mano vieno vakaro likimą. Man 
nemalonu ir kartu patinka. 


Dar rungtynėms nesibaigus išvažiuoju į užmiestį. Pro atdarus kadilako 
langus laukai atrodo apkapoti ir išdegę. Tėtis paskutinius derliaus nuėmimo 
darbus baigė prieš kelias savaites, bet pakelės vis dar snieginos nuo įkliuvusios 
į žoles medvilnės. Šios kuokštai sukiojasi ir sklando ore. 

Tebesėdėdama prie vairo patikrinu pašto dėžutę. Jos viduje — Ukininko 
kalendorius ir vienintelis laiškas. Iš „Harper X Row". Rašytas ranka, ant pa- 


prasto bloknoto lapelio. 


Panele Felan, 

be abejo, jūs turbūt jau nugludinote rašymo įgūdžius 
tokiais lėkštais ir neįdomiais dalykais kaip vairavimas išgėrus ir 
neraštingumas. Tačiau aš tikėjausi, kad basirinksite temas, kurios 1$ 
žikrųjų turėtų šiokio tokio aštrumo. Dairykitės. Jeigu rasite ką nors 


originalaus, Hik tuomet galite man vėl barašyti. 

Prasmunku pro motiną valgomajame, nematomą Paskagulą, prieškamba- 
ryje nuo paveikslų šluostančią dulkes, užkopiu savo stačiais, bjauriais laiptais. 
Veidas dega. Tramdau ašaras dėl ponios Stein laiško, paliepiu sau suimti save į 
rankas. Blogiausia, kad aš neturiu jokių geresnių minčių. 

Įkniumbu į kitą namų ruošos straipsnį, paskui į Lygos biuletenį. Antrą 
savaitę iš eilės aš neįdedu Hilės tualetinės iniciatyvos. Po valandos pagaunu 
save žvelgiant į langą. Ten ant palangės guli manasis Taigi š/ovinkime žymius 
žmones* egzempliorius. Nueinu ir paimu jį baimindamasi, kad saulės šviesa ne- 
išblukintų viršelio aplanko — nespalvotos fotografijos su vargana, nuskurdusia 
šeimyna. Knyga nuo saulės įšilusi ir sunki. Kažin ar aš išvis kada nors parašysiu 
bent ką verta dėmesio. Apsisuku, išgirdusi Paskagulą pabeldžiant į mano duris. 
Kaip tik tuo metu man ir kyla mintis. 


Ne, negalėčiau. Tai reikštų... peržengti ribą. 
Bet ta mintis niekaip nesitraukia. 


| * Eilutė iš Karaliaus Jokūbo versijos Biblijos teksto, reformacijos metu protestantų įtraukto į 
Sventąjį Raštą, ir visa skambanti taip: „Taigi šlovinkime žymius žmones ir tėvus savo, mus pradėju- 
sius“ (Ekleziastas 44,3). Ją amerikiečių rašytojas Džeimsas Eidžis (James Agee, 1909-1955) padarė 
savo knygos apie baltųjų ūkininkų pusininkų padėtį Jungtinių Valstijų Pietuose, iliustruotos fotogra- 
fo Volkerio Evanso (Wa/ker Evans) nuotraukomis ir pirmą kartą išleistos 1941 m., pavadinimu. 


AIBILINA 


7 SKYRIUS 


pie spalio vidurį karščio banga galiausiai praeina, ir turime penkias- 

dešimt penkių laipsnių“ vėsą. Rytais ta tualeto sėdynė ten lauke at- 
šąla, ir sėsdamasi ant jos aš šiek tiek krūpteliu. Tai tik mažutė kamarėlė, kurią 
man įrengė automobilių pastogėje. Viduje — tiktai unitazas ir nedidelė prie 
sienos pritvirtinta kriauklė. Patraukiama virvė elektros lemputei uždegti. Po- 
pierių turiu pasidėti ant grindų. 

Kai tarnavau pas panelę Koljė, jos automobilių pastogė buvo prišlieta prie 
namo, tad man nereikėdavo išeiti į lauką. O ankstesnėje darbo vietoje buvo 
tarnams skirtos patalpos. Be to, mažutis miegamasis tiems kartams, kai likda- 
vau prižiūrėti vaikų pernakt. O į šį norėdama patekti turiu eiti per kiemą. 

Antradienio vidudienį išsinešu savo priešpiečius į lauką ant užpakalinio 
priebučio laiptelių, atsisėdu ant šalto betono. Už namo panelės Lyfolt žolė 
gerai neauga. Didelė magnolija meta šešėlį beveik ant viso kiemo. Jau Žinau, 
kad tas medis bus Mei Mobplės slėpykla. Po kokių penkerių metų ji ten slėpsis 
nuo panelės Lytolt. 

Po kurio laiko ant užpakalinių laiptelių iškrypuoja Mei Moblė. Rankoje 
laiko pusę savo mėsainio. Nusišypso man ir sako: 

— Geras. 

— Kaip čia yra, kad tu ne ten viduje su savo mama? — klausiu, bet žinau 
kodėl. 

Verčiau mergytė sėdės čia lauke su tarnaite, nei stebės savo mamą žiūrint 
visur, tik ne į ją. Ji — kaip vienas iš tų mažučių viščiukų, kurie suklydę sekioja 
antis, O ne savo mamą vištą. 

„Mei Moblė parodo pirščiuku į mėlynplunksnes, besirengiančias žiemai, 
čirškiančias pilkame fontanėlyje. 

— Būūū, paukščiukai! — Ji parodo ranka ir išmeta savo mėsainį ant laip- 
telių. | 

Nežinia iš kur išdygsta tas senas paukštinis šuo Obis, į kurį niekas nekrei- 
pia dėmesio, ir sulapnoja jį. Aš nemėgstu šunų, bet šis — tiesiog pasigailėtinas. 
Paglostau jam galvą. Kertu lažybų, nuo Kalėdų niekas to šunėko neglostė. 


* Pagal Farenheitą, t. y. apie 13-149 C. 

Pamačiusi Obį;, Mei Moblė sucypia ir čiumpa jį už uodegos. Kol pagauna, 
tas kelis kartus užtvoja jai į veidą. Vargšas padaras suinkščia ir meta į ją tą gailų 
žvilgsnį, kokiu šunys kartais Žiūri į žmones, keistai pasukęs galvą, pakėlęs anta- 
kius. Bemaž girdžiu jį prašant ją, kad paleistų. Jis ne iš tų, kurie kandžiojasi. 

Kad ji paleistų, aš sakau: 

— Mei Moble, kur tavo uodega? 

Nagi tikrai, ji paleidžia šuns uodegą ir imasi žiūrėti savo užpakalio. Prasi- 
žioja, lyg negalėtų patikėti, kad visą tą laiką šios nepastebėjo. Svirduliuodama 
sukiojasi ratu, stengdamasi pamatyti savo uodegą. 

— Tu neturi uodegos, — nusijuokiu ir pačiumpu ją, kol nenukrito nuo 
to laiptelio. 

Šuo šniukštinėja aplinkui dar mėsainio. 

Mane visada linksmina, kaip tie mažyliai tiki viskuo, ką jiems sakai. Tei- 
tas Forestas, vienas iš mano kadaise augintų mažylių, dar tik praėjusią savaitę 
susistabdė mane pakeliui į autobusą, stipriai apkabino, laimingas, kad pasima- 
tėme. Dabar jisai suaugęs vyras. Man reikėjo grįžti pas panelę Lyfolt, bet jis 
pradėjo juoktis ir dalytis prisiminimais, kaip su juo elgdavausi, kai buvo mažas. 
Kaip tą pirmą kartą, kai jam nutirpo kojos ir jis pradėjo skystis, kad jas dilgčio- 
ja, aš pasakiau, kad jos tik užmigo ir knarkia. Ir kaip jam pasakiau, kad negertų 
kavos, nes taps spalvotuoju. Jisai sako iki šiol negėręs nė puodelio kavos, o jau 
dvidešimt vienerių. Visada malonu pamatyti vaikučius gražiai užaugusius. 

— Mei Moble? Mei Moble Lytolt! 

Panelė Lytolt tik dabar pastebėjo, kad duktės nėra su ja kambaryje. 

— Ji čia su manimi, panele Lyfolt, — pasakau per pusiau įstiklintas duris. 

— Juk sakiau tau valgyti savo aukštojoje kėdutėje. Kaip man taip ga- 
liausiai atsitiko, kai visos draugės turi angelėlius, tiesiog nesuprantu... — Bet 
paskui suskamba telefonas ir aš išgirstu ją nutrinksint atsiliepti. 

Pažvelgiu į mažylę, matau, kad visa jos kaktytė tarp akių suraukta. Ji kaž- 
ką įtemptai svarsto. 

Paliečiu jos skruostuką. 

— Gerai jautiesi, mažiule? 

Ji sako: 

— Mei Moblė bloga. 

Nuo to, kaip ji tai pasako lyg faktą, man nusmelkia viduje. 

— Mei Moble, — pasakau, nes suvokiu, kad turiu kažką pabandyti. — Tu 
protinga mergytė? 


Ji tik Žiūri į mane, tartum nežinotų. 

— Tu protinga mergytė, — pakartoju. 

Ji sako: 

— Mei Moblė protinga. 

Aš vėl sakau: 

— Tu gera mergytė? 

Ji tik žiūri į mane. Dvejų metukų, dar nežino, kokia yra. 

Darsyk sakau: 

— Tu gera mergytė. 

Ir ji linkteli, pakartoja tai man. Bet kol spėjau dar ką nors sugalvoti, pa- 
šoka ir juokdamasi puola vaikytis po kiemą tą vargšą šunėką. Ir tada aš klausiu 
savęs, kažin, kas atsitiktų, jeigu kasdien jai sakyčiau ką nors gera? 

Ji atsisuka nuo paukščių maudynės, šypsosi ir šaukia: 

— Ei, Aibi. Myliu tave, Aibi. 

Ir kai matau ją ten žaidžiančią, mane užlieja malonus jausmas, švelnus it 
drugelio sparnų plazdenimas. Tą pat jausdavau, kai stebėdavau Trylorą. Ir tai 
prisiminus mane apima kažkoks liūdesys. 

Po kurio laiko Mei Mobė sugrįžta, prisispaudžia skruostuku man prie 
veido ir taip lieka, lyg suprastų, kad man skauda. Laikau stipriai ją apkabinusi, 
kuždu: 

— Tu protinga mergytė. Gerutė mergytė, Mei Moble. Girdi mane? 

Ir aš vis tą sakau, kol ji pradeda man kartoti. 


/ 


Kitos kelios savaitės Mei Moblei tikrai svarbios. Pagalvokite apie tai: 
veikiausiai neprisimenate to pirmo karto, kai nuėjote į tualetą ant puoduko, 
užuot darę į vystyklus. Taip pat turbūt nė neprisimenate, kieno nuopelnas, 
kad jus to išmokė. Niekada nė vienas mažylis, kurį auginau, nepriėjo prie 
manęs ir nepasakė: 4i5:/ina, kaibgi, aš tikrai tau dėkingas, kad išmokei mane 
daryti į puoduką. 

Tai keblus dalykas. Bandysi pasodinti kūdikį ant puoduko, kai jam ne lai- 
kas, tai jis pašėls. Jie nepajėgia to perprasti ir pradeda blogai apie save manyti. 
Tačiau Mažylė, žinau, ji tam jau pasirengusi. Ir ji tai žino. Bet, Dievuliau, na, 
ir nuvaikė ji mane, kvailę, nuo kojų. Pasodinu ant medinės kūdikiškos sėdynės, 
kad subinukė neįsmuktų, ir vos tik nusisuku, kai ji jau pašokusi nuo to puodu- 
ko ir bėga. 

— Nori ant puoduko, Mei Moble? 

— Ne. 

— Juk išgėrei dvi vynuogių sulčių stiklines, žinau, kad tau reikia ant puo- 
duko. 

— Neee. 

— Duosiu tau sausainuką, jeigu dėl manęs padarysi. 

Kuri laiką mudvi žiūrime viena į kitą. Ji pradeda skersuoti į duris. Ne- 
girdžiu puoduke nieko dedantis. Paprastai per dvi savaites galiu išmokyti juos 
išeiti ant puoduko. Bet tik tuomet, kai jų mamos man padeda. Berniukai turi 
pamatyti savo tėtį tai darant stovint, mergytės — pamatyti savo mamą sėdin- 
čią. Panelė Lyfolt nė už ką nenori prisileisti tos mergytės arti prie savęs, kai 
atlieka reikalą, ir tai bėda. 

— Padaryk truputėlį dėl manęs, Mažyle. 

Ji atkiša lūpą, papurto galvą. 

Panelė Lytolt išėjusi pasidaryti šukuosenos, antraip vėl paprašyčiau ją at- 
sisėsti dėl pavyzdžio, nors toji moteris jau penkis kartus pasakė me. Paskutinį 
sykį, kai panelė Lytolt nesutiko, jau ketinau jai pasakyti, kiek per savo gyve- 
nimą esu užauginusi vaikų, ir paklausti, kiek ji, bet galų gale kaip ir visada 


tepasakiau gerai. 

— Duosiu tau dv sausainukus, — pažadu, nors jos mama nuolat mane 
ima į nagą, kad ją tukinu. 

O Mei Moblė tik purto galvą ir sako: 

— Tu daryk. 


Na, aš nesakau, kad nesu anksčiau to girdėjusi, bet paprastai moku, kaip 
nuo to išsisukti. Tačiau, žinau, ji turi pamatyti, kaip tatai daroma, kol pati imsis 
atlikinėti reikalą. Sakau jai: 

— Man nereikia. 

Mudvi žiūrime viena į kitą. Ji vėl parodo pirštu ir sako: 

— Daryk. 

Paskui ji pravirksta ir muistosi, nes ta sėdynė šiek tiek spaudžia jai už- 
pakaliuką, ir aš žinau, ko reikia imtis. Tik nežinau, kaip pasielgti. Ar turėčiau 
ją nusivesti į garažą, kur yra manasis tualetas, ar čionai į šį, viduje? Kas, jeigu 
panelė Lyfolt pargrįš, o aš sėdžiu tame tualete? Ją ištiks priepuolis. 

Vėl uždedu jai vystyklą, ir mudvi išeiname į garažą. Nuo lietaus jame 
priplėkę ir drėgna. Net ir įjungus šviesą tamsu, ir nėra prašmatnaus tualetinio 
popieriaus kaip namo viduje. Faktas, čia nėra nė tikrų sienų, tik sukalta fanera. 
Kažin ar tik ji neišsigąs. 

— (Gerai, mažiule, čia Aibilinos tualetas. 

Ji įkiša vidun galvą ir išsižioja, lyg sakytų čiau! Bet tik ištaria: 

— Ooooo. 

Nusismaukiu kelnaites ir labai greitai padarau pipy, pasišluostau popie- 
riumi ir kaipmat vėl susitvarkau, nespėjus jai iš tikrųjų ką nors pamatyti. Pas- 
kui nuleidžiu vandenį. 

— Taigi štai kaip eini į tualetą, — sakau. 

Na, argi ji neatrodo nustebusi. Atkarusia burna, lyg ką tik būtų pamačiusi 
stebuklą. Aš išeinu ir nė nespėju sumoti, kai ji nusiplėšia vystyklą, ir ta bež- 
džionėlė užsiropščia ant mano unitazo, prisilaikydama, kad neįkristų, ir pati 
daro pipy. 

— Mei Moble! Tu darai! Kaip puiku! Ji nusišypso, ir aš suspėju ją pagauti, 
kol dar neįsmuko. Mudvi parbėgame vidun, ir aš jai duodu du sausainukus. 

Vėliau pasodinu ją ant puoduko, ir dėl manęs ji vėl padaro. Tai sunkiausia 
dalis, tie pirmi porą kartų. Į dienos pabaigą jaučiuosi, lyg išties kai ką nuveiku- 
si. Netrukus ji gana gerai kalbės, ir galite atspėti naują tos dienos žodį. 

— Ka Mažylė šiandien darė? | 

Ji sako: 

— Pipy. 

— Kas istorijos knygose prie tos dienos bus parašyta? 

Ji vėl: 

— Pipy. 

Klausiu: 

— Kuo kvepia panelė Hilė? 

O ji: 

— Pipy. 

Bet aš sudraudžiu save. Juk tai nekrikščioniška, be to, baiminuosi, kad ji 


pakartos. 


Vėliau tą popietę panelė Lyfolt parvažiuoja visais sušiauštais plaukais. Pa- 
sidarė ilgalaikę šukuoseną ir nuo jos atsiduoda kaip nuo pneumonijos. 

— Spėkit, ką Mei Moblė šiandien padarė? — sakau. — Nuėjo į tualetą 
ant unitazo. 

— O, kaip nuostabu! — Ji priglaudžia prie savęs dukterį — O tai gana 
nedažnai aš matydavau. 

Žinau, ji nuoširdžiai džiaugiasi, nes panelė Lyfolt nemėgsta keisti vys- 
tyklų. 

Aš sakau: 


94 m KATHRYN STOCKETT 


— Turite pasistengti, kad nuo šiol ji eitų ant puoduko. Ją tikrai sutrikdys, 
jeigu to nedarysite. 

Panelė Lytfolt nusišypso, linkteli: 

— Gerai. 

— Pažiūrėkime, ar ji padarys tai darsyk prieš man išeinant namo. 

Mes nueiname į tualetą. Nuimu mergytei vystyklą ir pasodinu ją ant uni- 
tazo. Bet Mažylė, ji tik purto galvą. 

— Nagi, Mei Moble, nejau dėl savo mamutės negali padaryti į puoduką? 

— Neeee. 

Galiausiai vėl pastatau ją ant kojų. 

— Puiku, tu išties šiandien buvai gerutė. 

Bet panelė Lytfolt, ji atkiša į priekį lūpas, krenkši ir raukiasi žemyn į duk- 
terį. Nespėjus man vėl uždėti vystyklo, Mažylė išbėga kiek neša kojos. Nuoga 
baltoji mergytė skuodžia per virtuvę. Atsidaro į kiemą duris, ji jau garaže, sten- 
giasi pasiekti 722070 tualeto durų rankeną. Mes nulekiame iš paskos, ir panelė 
Lyfolt rodo pirštu. Jos balsas kokia dešimtimi tonų aukštesnis: 

— Čia ne tavo tualetas! 

Mažylė maskatuoja galva. 

— Mano daletas! 

Motina ją pasičiumpa, užploja per šlaunį. 

— Panele Lytolt, ji nežino, ką daro... 

— Aibilina, grįžk į namą! 

Kad ir nenorom, nueinu į virtuvę. Sustoju viduryje, palikusi už savęs at- 
daras duris. 

— Užauginau tave ne tam, kad naudotumeis spalvotųjų tualetu! — gir- 
džiu ją šnypščiant, šnabždant. 

Mano, kad jos negirdžiu, ir aš sau pagalvoju: Ponia, tu išvis neauginai savo 
vaiko! 

— Čia nešvaru, Mei Moble. Užsikrėsi ligomis! Ne, ne, ne! 

Ir aš girdžiu ją pliaukšint ir pliaukšint dukrai per plikas šlaunis. 

Po sekundės panelė Lyfolt įvelka ją it bulvių maišą vidun. Nieko kita 
negaliu padaryti, kaip tik tą viską stebėti. Jaučiuosi taip, lyg širdis tuoj įstrigs 
kvėpuojamoje gerklėje. Panelė Lyfolt numeta Mei Moblę priešais televizorių, 
nužygiuoja į savo miegamąjį ir užtrenkia duris. Prieinu ir apkabinu Mažylę. Ji 
tebeverkia ir atrodo baisiai suglumusi. 

— Man tikra labai gaila, Mei Moble, — pakuždu jai. 

Visų pirmiausia keikiu save, kad nusivedžiau ją ten laukan. Bet nežinau, 


ką pasakyti, tad tik laikau ją apglėbusi. 

Mudvi sėdime ir žiūrime „Mažuosius nenaudėlius““,kol iš savo miega- 
mojo pasirodo panelė Lytolt. Klausia, ar ne laikas man keliauti namo. Įsikišu 
į kišenę dešimtcentį autobusui. Darsyk apsikabinu Mei Moblę, pakuždu: „Tu 
protinga mergytė. Gera mergytė.“ 

Važiuodama namo nematau pro langą slenkančių didelių baltųjų namų. 
Nesikalbu su kitomis tarnaitėmis, savo draugėmis. Vis matau per mane išpertą 
Mažylę. Matau ją klausantis, kai panelė Lyfolt mane vadina nešvaria, ligota. 

Valstijos gatvėje autobusas padidina greitį. Pervažiuojame Vudro Vilsono 
tiltą, ir mano žandikauliai taip suspausti, jog kone lūžta dantys. Jaučiu sudygs- 
tant savyje tą kartėlio sėklą — tą, kuri pasisėjo po Tryloro mirties. Noriu šaukti 
taip garsiai, kad Mažylė išgirstų mane, jog nešvarus nėra spalvotasis, liga nėra 
miesto negrų rajonas. Trokštu sustabdyti, kad ta akimirka neateitų, — o ji at- 
eina kiekvieno baltųjų vaiko gyvenime, kai jie pradeda galvoti, kad spalvotieji 
žmonės ne tokie geri kaip baltieji. 

Mes įsukame į Farišo gatvę, ir aš atsistoju, nes kitoje stotelėje man jau 
išlipti. Meldžiuosi, kad tai jau nebūtų jos akimirka. Meldžiuosi, kad dar turiu 
laiko. 


Kitas kelias savaites viskas labai ramu. Mei Moblė dabar nešioja didelės 
mergaitės kelnaites. Jai beveik niekada neatsitinka nelaimės. Po to, kas įvyko 
garaže, panelei Lytolt tikrai rūpi Mei Moblės tualetiniai įpročiai. Ji net leidžia 
stebėti save ant unitazo, rodo baltą pavyzdį. Tačiau kelis kartus, kai jos mamos 
nėra namie, aš vis dar pagaunu Mažylę bandant nueiti į manąjį. Kartais ji pa- 
daro, man nespėjus pasakyti „ne“. 

— Eli, panele Klark. — Užpakaliniais laipteliais užlipa Robertas Braunas, 
tvarkantis panelės Lytolt kiemą. 

Lauke giedra ir vėsu. Aš atidarau tinklines duris. 

— Kaip gyvuoji, sūneli? — tariu ir paplekšnoju jam per ranką. — Gir- 
džiu, tvarkai kiekvieną gatvės kiemą. 

— Taip, mem. Turiu du vyrukus, kurie už mane kerpa vejas. 

Jis nusišypso. Gražus vaikinas, aukštas, trumpais plaukais. Kadaise lankė 
kartu su Tryloru vidurinę. Buvo geri draugai, abu žaidė beisbolą. Paliečiu jo 
ranką, tiesiog man reikia vėl ją justi. 

— Kaip tavo močiutė? — klausiu. 


* Populiarus ilgametis TV serialas vaikams. 

Myliu Luviniją, jį — mieliausia būtybė tarp gyvųjų. Ji su Robertu atėjo 
į laidotuves. Ir tai man primena, kas ateinančią savaitę bus. Blogiausia metų 
diena. 

— Tvirtesnė už mane, — nusišypso jis. — Šeštadienį užsuksiu pas jus į 
namus nukirpti vejos. | 

Tryloras visada man pjaudavo veją. Dabar tai daro Robertas, mano net 
neprašomas, ir niekada neima pinigų. 

— Dėkui, Robertai. Būsiu dėkinga. 

— Jeigu ko reikia, tik paskambinkite man, gerai, panele Klark? 

— Ačiū, sūneli. 

Išgirstu sudzingsint durų skambutį ir pamatau priešais namą panelės Sky- 
ter automobilį. Šį mėnesį panelė Skyter atvyksta pas panelę Lyfolt kas savaitę 
pasiteirauti manęs dėl Panelės Mirnos klausimų. Ji klausia apie dėmes, atsiran- 
dančias nuo kieto vandens, ir aš jai sakau — naudoti vynakmenį. Klausia, kaip 
išsukti nuo lizdo atitrūkusią elektros lemputę, ir aš jai pasakau — žalia bulve. 
Klausia, kas atsitiko tarp jos mamos ir senosios tarnaitės Konstantinos, ir aš 
atšąlu. Prieš kelias savaites pamaniau, kad jeigu papasakosiu apie Konstantinos 
dukterį, ji paliks mane ramybėje. Bet panelė Skyter vis klausinėja ir klausinėja. 
Matau, ji nesupranta, kodėl Misisipėje spalvotajai moteriai nevalia auginti bal- 
taodžio kūdikio. Sunkus, vienišas gyvenimas, kai nepritampi nei čia, nei ten. 

Kassyk, kai panelė Skyter baigia manęs klausinėjusi, kaip išvalyti tą ar 
kaip sutaisyti aną arba kur yra Konstantina, mudvi kalbamės ir apie kitus da- 
lykus. Nedažnai šitaip darydavau prie kitų savo šeimininkių ar jų draugių. Su- 
sizgrimbu jai pasakojanti, kad Tryloras niekada negaudavo žemesnio nei B+ 
įvertinimo ar kad naujasis bažnyčios diakonas man veikia nervus, nes švepluo- 
ja. Menkniekiai, bet tokių dalykų baltajam aš paprastai nepasakočiau. 

Šiandien mėginu jai paaiškinti skirtumą tarp sidabro nardinimo į ėsdina- 
mąjį skystį ir blizginimo, kad tik prastuose namuose nardinama, nes taip grei- 
čiau, bet gerai neatrodo. Panelė Skyter pakreipia galvą į šoną, suraukia kaktą. 

— Atibilina, prisimeni tą... idėją, kurią turėjo Tryloras? 

Linkteliu, pajuntu smilktelėjimą. Nereikėjo man tuo dalytis su baltąja 
moterimi. 

Panelė Skyter prisimerkia kaip anąkart, kai pradėjo kalbą apie tą tualeto 
reikalą. 

— Aš apie tai mąsčiau. Norėjau su tavimi pasikalbėti... 

Bet jai dar nepabaigus į virtuvę ateina panelė Lytfolt, pagauna Mažylę 
žaidžiant su mano žirklėmis rankinuke ir sako, kad galbūt reikėtų ją šiandien 
anksti išmaudyti. Atsisveikinu su panele Skyter ir nueinu prileisti vonios. 

Po to, kai ištisus metus baiminausi, lapkričio aštuonioliktoji galiausiai at- 
ėjo. Turbūt naktį prieš ją temiegojau kokias dvi valandas. Pabundu auštant 
ir ant viryklės užsikaičiu kavos. Kai pasilenkiu apsimauti kojinių, suskausta 
nugarą. Prieš man išeinant pro duris suskamba telefonas. 

— Tik skambinu pasitikrinti? Miegojai? 

— Tikrai taip. 

— Vakare atvešiu tau karamelinį tortą. Ir noriu, kad nieko nedarytum, tik 
sėdėtum savo virtuvėje ir vakarienei suvalgytum jį visą. 

Mėginu šypsotis, bet nieko neišeina. Padėkoju Minei. 

Šiandien jau treji metai, kai numirė Tryloras. Bet pagal panelės Lyfolt 
nustatytą tvarką vis tiek šiandien — grindų valymo diena. Po dviejų savai- 
čių Padėkos šventė, ir aš daug ką turiu suruošti. Visą rytą grandau, net ir per 
dvyliktos valandos žinias. Praleidžiu savo serialus, nes valgomajame ponios 
susirinkusios aptarti labdaros pokylio ir negaliu įjungti telio, kai ten kompa- 
nija. Ir gerai. Man trūkčioja raumenis — tokie pavargę. Bet aš nenoriu sustoti 
judėjusi. 

Beveik ketvirta valanda. Į virtuvę ateina panelė Skyter. Nė nespėjus jai 
pasisveikinti, iš paskos įpuola panelė Lytolt. 

— Aibilina, ką tik sužinojau — rytoj iš Grinvudo atvažiuoja ponia Fre- 
deriks ir pasilieka per Padėkos dieną. Noriu, kad būtų išblizgintas sidabrinis 
servizas ir išskalbti visi svečių rankšluosčiai. Ryt duosiu tau sąrašą, ką dar rei- 
kės padaryti. 

Panelė Lyfolt palinguoja galva į panelę Skyter, lyg norėtų pasakyti, argi 
jos gyvenimas ne sunkiausias mieste, ir išeina. Aš toliau dirbu — atsinešu iš 
valgomojo sidabrinį servizą. Viešpatie, jau ir taip esu pavargusi, o dar turiu 
būti pasirengusi ateinantį šeštadienį per labdaros pokylį dirbti vakare. Minė 
neateis. Ji labai bijo atsitiktinai susidurti su panele Hile. 

"Kai sugrįžtu į virtuvę, panelė Skyter tebelaukia manęs. Laiko rankoje 
laišką Panelei Mirnai. 

— Turite klausimą dėl valymo? — Aš atsidūstu. — Klokit. 

— Tiesą sakant, ne, tik... norėjau tavęs paklausti... anądien... 

Aš užvarvinu ant skudurėlio blizginamosios pastos „Pine-Ola“ ir prade- 
du sukamaisiais judesiais trinti apie rožės piešinį, snapelį ir rankeną. Dieve, 
prašau, tegul greičiau ateina rytojus. Nesirengiu aplankyti kapo. Negaliu, būtų 
per sunku... 

— Aibilina? Gerai jautiesi? 
Pertraukiu darbą, pakeliu akis. Sumoju: visą tą laiką panelė Skyter kalbėjo 


man. 
— Atleiskite, aš tik... apie kai ką užsimąsčiau. 
— Atrodei tokia liūdna. 
— Panele Skyter. — Pajuntu į akis tvenkiantis ašaras, nes treji metai — 
tiesiog nepakankamai ilgai. Ir šimtas metų nebus pakankamai ilgai. — Ne 


prieš, jeigu jums padėsiu dėl tų klausimų rytoj? 

Panelė Skyter pradeda kažką sakyti, bet paskui susituri. 

— Žinoma. Tikiuosi, jausiesi geriau. 

Baigiu su sidabro servizu ir rankšluosčiais, tada pasakau panelei Lyfolt, 
kad turiu eiti namo, net jei dar pusvalandis per anksti ir ji nurėš man nuo algos. 
Ji prasižioja, lyg ketintų paprieštarauti, ir aš sukuždu savąjį melą: aš vėmiau. Ir 
tada ji sako eik. Nes, be savo pačios motinos, panelė Lytfolt nieko labiau nebijo, 


kaip tik negriškų ligų. 


— Ką gi, gerai. Grįšiu po pusvalandžio. Sustosiu čia lygiai devynios ke- 
turiasdešimt penkios, — pasako panelė Lyfolt pro keleivio pusės automobilio 
langą. 

Ji išsodina mane prie „Jitney 14“ gastronomo, kad nupirkčiau ko dar rei- 
kia rytojaus Padėkos dienai. 

— Nagi, tik parvežk jai tą kvitą, — primena panelė Frederiks, nusenusi, 
nemaloni panelės Lytolt mama. 

Visos trys sėdi priekyje. Mei Moblė įsprausta viduryje ir atrodo tokia 
nelaiminga, jog pamanytum, tuoj turės būti skiepijama nuo stabligės. Vargšelė. 
Numatoma, kad šįsyk panelė Frederiks viešės dvi savaites. 

— Tik nepamiršk kalakuto, — perspėja panelė Lyfolt. — Ir dviejų span- 
guolių tyrės skardinėlių. 

Nusišypsau. Juk ruošiau baltiesiems Padėkos dienas nuo pat tada, kai 
Kalvinas Kulidžas tapo prezidentu. 

— Liaukis rangiusis, Mei Moble, — griežtai sudraudžia panelė Frederiks. 

— Panele Lytolt, leiskit ją pasiimti kartu į parduotuvę. Padės man apsi- 
pirkti. 

Panelė Frederik buvo beužprotestuojanti, bet panelė Lytolt sako: 

— Pasiimk ją. 

Ir man dar nė nespėjus sumoti, Mažylė persiropščia per panelės Frederiks 
kelius ir lipa pro langą man ant rankų, lyg būčiau Viešpats Išganytojas. Ištrau- 

kiu ją sau ant klubo, ir jiedvi nuvažiuoja Fortifikacijos gatvės link. Mudvi su 
Mažyle kikename it pora mokinukių. 

Stumtelėjusi atidarau metalines duris, paimu vežimėlį ir įsodinu Mei 
Moblę priekyje su kyšančiomis pro tarpus kojytėmis. Kadangi vilkiu savąja 
balta uniforma, man leidžiama apsipirkti šiame „Jiney“ gastronome. Ilgiuosi tų 
senųjų laikų, kai tik ateini į Fortifikacijos gatvę, o ten su savo karučiais kviečia 
ūkininkai. „Saldžiosios bulvės, sviestinės pupelės, šparagai, okra! Šviežia grie- 
tinė, pasukos, geltonas sūris, kiaušinai! Bet „Jitney“ nėra taip blogai. Pas juos 
bent geras oro kondicionavimas. 

— Gerai, Mažyle. Pažiūrėkim, ko mums reikia. 

Žemės ūkio produktų skyriuje aš išsirenku penkias saldžiąsias bulves, tris 
šparagų saujas. Pas mėsininką nuperku rūkyto kumpio. Parduotuvė šviesi, dai- 
liai sutvarkyta. Visai ne tokia kaip spalvotųjų „Piggly Wiggly“, su pjuvenomis 
ant grindų. Čia daugiausia baltosios ponios, šypsančios, jau su pasidarytomis 
ilgalaikėmis šukuosenomis ir laku supurkštais plaukais rytojaus dienai. Apsi- 
perka ir keturios ar penkios tarnaitės, visos su savosiomis uniformomis. 

— Pulpulinė košė! — sako Mei Moble, ir aš duodu jai laikyti skardinėlę 
su spanguolių tyre. 

Mergaitė šypsosi skardinėlei kaip senai draugei. Mėgsta purpurinę košę. 
Sausų prekių skyriuje įsiverčiu į vežimėlį dviejų svarų druskos maišelį kalaku- 
tui pasūdyti. Skaičiuoju rankų pirštais valandas — dešimt, vienuolika, dvylika. 
Jeigu ketinu paukštį mirkyti sūriame vandenyje keturiolika valandų, įdėsiu jį 
kibirą šiandien popiet apie trečią. Paskui rytoj iš ryto ateisiu pas panelę Lyfolt 
penktą ir kepsiu kalakutą kitas šešias valandas. Aš jau iškepiau dvi kukurūzi- 
nės duonos skardas, palikau šiandien virtuvėje ant darbastalio padžiūti, kad 
įgytų traškesio. Pasiruošiau kepti obuolinį pyragą, rytą turėsiu iškepti karštų 
bandelių. 

— Pasirengusi rytojui, Aibilina? Atsisuku ir pamatau už savęs Franę Kuts. 
Ji lanko mano bažnyčią, dirba pas panelę Kerolainą Menšipo gatvėje. 

— Eli, gražuolėle, tik pasižiūrėk, kokios putnios kojytes, — sako ji Mei 
Moblei. Ta laižo spanguolių tyrės skardinėlę. 

Franė prisilenkia man prie ausies ir sako: 

— Girdėjai, kas šįryt atsitiko Luvinijos Braun anūkui? 

— Robertui? — pasitikslinu. — Kuris pjauna vejas? 

— Pasinaudojo baltųjų tualetu Pinčmano „Veja ir sodas“ parduotuvėje. 
Sako, ten nebuvo draudžiamo ženklo. Du baltieji vyrai pasivijo jį ir sumušė su 
padangos montiruote. 

O ne. Tik ne Rolertą. 

— Jis... ar jis?.. 

Franė krato galvą. 

— Nežinia. Jis ligoninėje. Girdėjau, apako. 

— Dieve, ne! 

Užsimerkiu. Luvinija, ji doriausias, mieliausias žmogus, koks tik gali būti. 
Užaugino Robertą, kai jos pačios duktė numirė. ; 

— Vargšė Luvinija. Nežinau, kodėl bloga turi nutikti geriesiems, — sako 


Franė. 


Tą popietę dirbu kaip pašėlusi — pjaustau svogūnus ir salierus, maišau 
uždarą, grūdu saldžiąsias bulves, aižau pupeles, blizginu sidabrą. Girdėjau, šį- 
vakar pusę šešių pas Luviniją Braun renkasi žmonės pasimelsti už Robertą, 
bet tuo metu, kai įmerkiu į sūrymą tą dvidešimt penkių svarų kalakutą, vos 
bepakeliu rankas. 

Šiandien be šešių vakaro nebaigiu valgio ruošos, užtrunku dvi valandas 
ilgiau nei paprastai. Žinau, neturėsiu jėgų nueiti ir pasibelsti į Luvinijos duris. 
Teks tai padaryti rytoj, po to, kai sutvarkysiu kalakutą. Velkuosi iš autobuso 
stotelės, vos pajėgdama kovoti, kad akys neužsimerktų. Gesamo aveniu pasuku 
už kampo. Priešais mano namą stovi didelis baltas kadilakas. Ir aure — ant 
priekinio priebučio laiptelių sėdi panelė Skyter, raudona suknele ir raudonais 
bateliais, rėkte rėkiančiais it megafonas. 

Labai pamažu einu per kiemą, klausdama savęs, kas dabar bus. Panelė 
Skyter atsistoja, laikydama stipriai prispaudusi prie savęs rankinuką, lyg kas 
nors kėsintųsi jį pagriebti. Baltieji žmonės paprastai nesilanko po mano kai- 
mynystę, nebent gabena šen ar ten tarnaites, ir man tai visai tinka. Juk ištisą 
dieną tarnauju baltiesiems. Visai nenoriu, kad jie dar žiūrėtų į mane namie. 

— Tikiuosi, nepyksti, kad užvažiavau, — sako ji. — Aš tik... nežinojau, 
kur kitur mudvi galėtume pasikalbėti. 

Atsisėdu ant laiptelių, ir man suskausta kiekvienas nugarkaulio gumbas. 
Mažylė prie savo močiutės tokia nervinga, kad visą mane apšlapina, ir kaip 
tik tuo aš atsiduodu. Gatvė pilna Žmonių, traukiančių pas mieląją Luviniją 
pasimelsti už Robertą, vaikiūkščių, žaidžiančių su sviediniu. Visi Žiūri į mus 
manydami, kad aš turbūt buvau išvyta ar kažką panašaus. 

— Taip, mem. — Atsidūstu. — Ką galiu dėl jūsų padaryti? 

— Man kilo idėja. Kai kas, apie ką noriu parašyti. Bet reikia tavo pagalbos. 

Suvisai pristingu kvapo. Panelė Skyter man patinka, bet vis dėlto. Žino- 
ma, telefono skambutis būtų buvę gražu. Juk ji tikrai niekada nepasirodytų 
ant kokios nors baltosios ponios laiptelių iš anksto nepaskambinusi. Be ne, 
atsibeldė čia, lyg turėtų visišką teisę brautis pas mane į namus. 

— Noriu pasikalbėti su tavimi. Apie tai, ką reiškia dirbti tarnaite. 

Į mano kiemą kelias pėdas atsirita raudonas sviedinys. Mažasis Džounsų 
berniukas atbėga per gatvę jo pasiimti. Pamatęs panelę Skyter, staigiai sustoja. 
Paskui puola pirmyn ir pasičiumpa jį. Apsisuka ir nuskuodžia, lyg išsigandęs, 
kad jinai jį pagaus. 

— Kaip Panelės Mirnos skilčiai? — kuo abejingiausiai klausiu. — Apie 
valymą? 

— Ne kaip Panelei Mirnai. Aš kalbu apie knygą, — sako ji, o akys plačios 
plačios. Matau, kad jaudinasi. — Istorijas apie tai, ką reiškia dirbti baltųjų šei- 
moje. Ką reiškia dirbti, tarkime... pas Elizabetą. 

Pasisuku ir nužvelgiu ją. Štai ko ji bandė manęs išklausti pastarąsias dvi 
savaites panelės Lytolt virtuvėje. 

— Manote, panelė Lyfolt su tuo sutiks? Kad viską pasakočiau apie ją? 

Panelės Skyter akys šiek tiek nusileidžia žemyn. 

— Na, ne. Turėjau omenyje, kad mes jai nepasakysime. Teks užsitikrinti, 
kad ir kitos tarnaitės sutiktų laikyti tai paslaptyje. 

Suraukiu kaktą, tik dabar man pradeda aiškėti, ko ji prašo. 

— Kitos tarnaitės? 

— Tikėjausi surasti keturias ar penkias. Kad galėčiau iš tikrųjų parodyti, 
ką reiškia dirbti tarnaite Džeksone. 

Aš apsidairau aplink. Mudvi čia visai atviroje vietoje. Argi ji nežino, kaip 
galėtų tai būti pavojinga, — kalbėtis apie tokius dalykus, — kai visas pasaulis 
mus mato? 

— O tiksliau — kokias istorijas manote išgirsti? 

— Kiek jums moka, kaip su jumis elgiamasi, apie tualetus, kūdikius — vi- 
sus tuos dalykus, kuriuos matėte, gerus ir blogus. 

Ji atrodo užsidegusi, lyg tai būtų koks nors žaidimas. Mirksnį pamanau, 
kad galbūt esu veikiau išprotėjusi nei pavargusi. 

— Panele Skyter, — sušnabždu, — ar nemanote, kad tai pavojinga? 

— Ne, jeigu būsime atsargios... 

— Ššš, prašau. Ar žinote, kas man atsitiktų, jeigu panelė Lyfolt sužinotų, 
kad kalbėjau jai už nugaros? 

— Mesjai nepasakysime, nei niekam kitam. — Ji šiek tiek pritildo balsą, 
bet nepakankamai. — Tai bus privatūs pokalbiai. 

Aš tik spoginu į ją akis. Nejau ji pakvaišo? 

— Ar girdėjote apie tą spalvotąjį vaikiną šįryt? Tą, kurį šiandien sumušė 
padangos montiruote už tai, kad 2e/yčia pasinaudojo tualetu baltiesiems? 

Ji tik žiūri į mane, mažumėlę mirksi. 

— Žinau, kad dalykai nestabilūs, bet tai... 

— O apie mano pusseserę Šainelę, Kotero apygardoje? Sudegino jos au- 
tomobilį, nes nuvažiavo į balsavimo punktą. 

— Niekas dar nėra parašęs tokios knygos, — įtikinėja ji, pagaliau pereida- 
ma į šnabždesį, pagaliau pradėdama suprasti, spėju. — Mes įsiveršime į naują 
sritį. Tai visiškai nauja perspektyva. 

Pastebiu pro mano namus praeinant būrelį tarnaičių su savosiomis uni- 
formomis. Jos dirstelia šen link, pamato mane su baltąja moterimi sėdinčią 
ant savo priekinių laiptukų. Sukandu dantis — žinau, visą šį vakarą pas mane 
skambės telefonas. 

— Panele Skyter, — ir ištariu tai pamažu, stengiuosi, kad su tuo būtų 
skaitomasi. — Jeigu taip su jumis padaryčiau, būtų lygiai tas pat, kas sudeginti 
savo pačios namus. 

Tada panelė Skyter įninka kramtytis nagą. 

— Betgi aš jau... — Ji kietai užsimerkia. 

Manau, paklausiu jos, 44 „jau“, bet šiek tiek baiminuosi išgirsti, ką ji atsa- 
kys. Ji siekia į rankinuką, išsitraukia popieriaus skiautę ir užrašo ant šios savo 
telefono numerį. 

— Prašau, ar bent apie tai pagalvosi? 

Atsidūstu, nusuku akis į kiemą. Kaip įmanydama švelniau tariu: 

— Ne, mem. 

Ji padeda skiautę tarp mudviejų ant laiptelio, paskui įsėda į kadilaką. Jau- 
čiuosi pernelyg pavargusi, kad atsistočiau. Tik lieku sėdėti vietoje, stebiu ją 
lėtai lėtai nuvažiuojant. Gatvėje sviediniu žaidžiantys berniukai atlaisvina jai 


kelią, stovi abipus sustingę, lyg pro šalį slinktų laidotuvių katafalkas. 


PANELĖ SKYTER 


6 SKYRIUS 


ažiuoju mamos kadilaku Gesamo aveniu. Toliau priekyje spalvotasis 

berniūkštis su kombinezonu stebi mane išplėstomis akims, laiky- 
damas rankose raudoną sviedinį. Žvilgteliu į užpakalinio vaizdo veidrodėlį. 
Aibilina su balta uniforma vis dar ant savo priekinio priebučio laiptelių. Kai 
pasakė 72e, m2em, ji net nepažvelgė į mane. Tik stebeilijo į tą geltoną žolės lopinį 
savo kieme. 

Turbūtįsivaizdavau, kad bus panašu, kaip aplankyti Konstantiną, kur drau- 
giški spalvotieji modavo ir šypsodavosi, laimingi pamatę baltąją mergytę, kurios 
tėtukui priklauso didelis ūkis. Bet čia mane pravažiuojant stebi primerktos akys. 
Kai mano automobilis priartėja, spalvotasis berniūkštis apsisuka ir nudumia 
už namo, esančio per kelis namus toliau nuo Aibilinos. Pustuzinis spalvotųjų 
susirinkę kieme priešais namą rankose laiko padėklus ir maišelius. Pasitrinu 


smilkinius. Bandau sugalvoti ką nors dar, kas padėtų įtikinti Aibiliną. 


Prieš savaitę į mano miegamojo duris pasibeldė Paskagula. 

— Jums tarpmiestinis, panele Skyter. Panelė... Stern, regis? 

— Stern? — balsu pagalvoju. Paskui atsitiesiu. — Nori pasakyti... Sžein? 

— Aš... aš manau, kad galėjo būti Stein. Jos tartis kažkokia kieta. 

Puoliau pro Paskagulą, laiptais žemyn. Kažkodėl vis lyginausi smulkiai 
susiraičiusius plaukus, lyg skubėčiau į pasimatymą, o ne prie telefono. Virtuvė- 
je pasičiumpu karantį prie sienos ragelį. 

Prieš tris savaites rašomąja mašinėle išstuksenau ant gero balto popieriaus 
laišką. Tris puslapius, bendrais bruožais išdėstydama idėją, detales ir melą. O 
melas buvo toks: viena sunkiai dirbanti ir gerbiama spalvotoji tarnaitė sutiko 
duoti man interviu ir papasakoti ypatumus, ką reiškia tarnauti pas baltąsias 
moteris mūsų mieste. Kaip atsvara alternatyvai, kad aš ketinau paprašyti spal- 
votosios moters man pagelbėti, pasakymas, kad ji jau sutiko, atrodė gerokai 
patrauklesnis. 

Nusitempiau laidą į podėlį, truktelėjusi už virvutės užgesinau vienintelę 
pliką elektros lemputę. Podėlyje lentynos nuo grindų iki lubų prikrautos sti- 

klainių su marinuotais agurkėliais ir sriubomis, sirupais, žiemai paruoštomis 
daržovėmis ir uogienėmis. Tai mano gudrybė iš vidurinės mokyklos laikų, kai 
norėdavau turėti bent kiek privatumo. 

— Alio? Eugenija klauso. 

— Prašom palaukti, aš tuoj sujungsiu. 

Išgirdau virtinę treškesių, paskui tolimas tolimas balsas, mažne toks že- 
mas kaip kokio vyro, sako: 

— Ileina Stein. 

— Alio? Čia Skyt... Eugenija Felan, iš Misisipės. 

— Žinau, panele Felan. Aš skambinau jums. — Išgirdau brūkštelint deg- 
tuką, trumpai, staigiai užsitraukiant dūmus. — Praėjusią savaitę gavau jūsų 
laišką. Norėčiau kai ką pakomentuoti. 

— Taip, mem. 

Klestelėjau ant aukštos „King Biscuit“ miltų skardinės. Širdis daužėsi, kol 
įtempusi klausą stengiausi ją girdėti. Telefono skambutis iš Niujorko tiek treš- 
kėjo, kaip ir turėtų būti, kai skambinama iš už tūkstančio mylių. 

— Kas pasiūlė jums šią idėją? Apie interviu su namų pagalbininkėmis. 
Man smalsu. 

Minutėlę sėdėjau it paralyžiuota. Ji nė nemanė užvesti lengvą šneką ar 
pasisveikinti, nei prisistatyti. Sumojau, kad geriausia atsakyti jai, kaip buvau 
pamokyta. 

— Mane... na, mane užaugino spalvotoji. Mačiau, kaip paprasta... ir kaip 
sudėtinga kartais būna tarp šeimų ir tarnaičių. 

Atsikrenkščiau. Mano balsas skambėjo sukaustytai, lyg kalbėčiau su mo- 
kytoja. 

— Tęskite. 

— Na, — aš giliai atsikvėpiau, — norėčiau tai aprašyti, iš tarnaičių po- 
zicijų. Čionykščių spalvotųjų moterų. — Mėginau įsivaizduoti Konstantinos, 
Aibilinos veidus. — Jos augina baltųjų vaiką, o paskui, po dvidešimties metų, 
tas vaikas tampa darbdaviu. Ironija ta, kad mes jas mylime, ir jos myli mus, 
bet... — nurijau seiles, mano balsas drebėjo. — Mes neleidžiame joms naudo- 
tis namų tualetu. 

Vėl ragelyje tyla. 

— lr, — man atrodė būtina tęsti, — visi žino, ką mes, baltieji, jaučiame: 
išliaupsinta negrės Motinėlės asmenybė, kuri visą savo gyvenimą aukojasi dėl 
baltųjų šeimos. Tai aprašė Margaretė Mitčel. Bet niekas niekada Motinėlės 
nepaklausė, ką ji pati dėl to jaučia. 

Mano krūtine varvėjo prakaitas, dėme išplisdamas po medvilninės palai- 


dinukės priekį. 

— Taigi norite parodyti pusę, kuri niekada iki šiol nebuvo tyrinėta, — 
pasakė ponia Stein. 

— Taip. Nes niekas apie tai visai nekalba. Čionai niekas apie nieką ne- 
kalba. 

Ieina Stein nusijuokė, bet buvo labiau panašu į urzgesį. Akcentas kietas, 
jankės. 

— Panele Felan, aš gyvenau Atlantoje. Šešerius metus, su pirmu savo vyru. 

Užsikabinau už tos mažutės sąsajos. 

— Vadinasi... jūs žinote, kaip čia yra. 

— Pakankamai, kad iš ten išsidanginčiau, — atsakė, ir aš išgirdau ją iš- 
kvepiant dūmus. — Klausykite, perskaičiau jūsų apmestą projektą. Tikrai, jis... 
originalus, bet neišdegs. Kuri sveiko proto tarnaitė kada nors jums pasakytų 
tiesą? 

Man po durimis pasimatė praslenkančios rožinės motinos šlepetės. Pasi- 
stengiau nekreipti į jas dėmesio. Negalėjau patikėti, kad ponia Stein jau ma- 
nimi abejoja. 

— Pirmoji, kuri sutiko duoti interviu... trokšta papasakoti savo istoriją. 

— Panele Felan, — tarė Ileina Stein, ir aš žinojau, kad tai ne klausi- 
mas, — ta negrė iš tikrųjų sutiko atvirai su jumis kalbėtis? Apie darbą baltųjų 
šeimoje? Mat tokioje vietoje kaip Džeksonas Misisipėje tai atrodo velniškai 
rizikinga. 

Sėdžiu mirksėdama. Pajutau pirmus nerimo čiupiklius, kad nebus taip 
lengva įtikinti Aibiliną, kaip iš pradžių maniau. Mažai nutuokiau, ką ji kitą 
savaitę pasakys man ant priekinio savo priebučio laiptelių. 

— Aš mačiau per televizijos žinias juos bandant panaikinti rasinę segre- 
gaciją jūsiškėje autobusų stotyje, — tęsė ponia Stein. — Penkiasdešimt penki 
negrai buvo sugrūsti į kalėjimo kamerą, skirtą keturiems. 

Aš suraukiau lūpas. 

— Ji sutiko. Taip, tikrai. 

— Gerai. Tai daro įspūdį. Bet nejau iš tiesų manote, kad kitos tarnaitės 
kalbėsis su jumis? Kas, jeigu sužinos jas samdantieji? 

— Pokalbiai bus slapti. Kadangi, kaip žinote, dalykai šiuo metu šiek tiek 
pavojingi. 

Tiesą sakant, aš labai menkai numaniau, kiek pavojingi buvo dalykai. 
Pastaruosius ketverius metus tūnojau užsidariusi minkštai apmuštame kole- 
džo bendrabučio kambaryje skaitydama Kytsą ir Judorą Velti“, nerimaudama 
dėl semestro rašinių. 


* Eudora Alice Welty (1909-2001) — daugeliu premijų apdovanota amerikiečių rašytoja ir 
fotografė, rašiusi apie JAV Pietus. 

— Šiek tiek pavojinga? — Ji nusijuokė. — Protesto žygiai Birminga- 
me, Martinas Liuteris Kingas. Šunys, puolantys spalvotųjų vaikus. Brangioji, 
tai karščiausia šalies tema. Bet, apgailestauju, tai niekaip neišdegs. Nei kaip 
straipsnis, nes nė vienas laikraštis Pietuose jo nespausdins. Ir tikrai ne kaip 
knyga. Knygos, grįstos inžerviu, niekas nepirks. 

— O, — išgirdau save tariant. Užsimerkiau, visas jaudulys iš manęs nu- 
slūgo. Vėl išgirdau save tariant: — O. 

— Aš paskambinau, nes, jei atvirai, tai gera idėja. Bet... niekaip ne;mano- 
ma jos įpiršti spaudai. 

— Bet... kas, jeigu... 

Pradėjau akimis lakstyti po podėlį, dairydamasi ko nors, kas padėtų susi- 
grąžinti jos domesį. Galbūt žurėčiau kalbėti apie tai kaip apie straipsnį, tarki- 
me, kokiame nors Žurnale, bet ji pasakė ne... 

— Eugenija, su kuo tu ten viduje kalbiesi? — per plyšį įsiveržė motinos 
balsas. 

Ji kelis colius pravėrė duris, ir aš staigiai trūktelėjusi vėl jas užtrenkiau. 
Pridengusi delnu ragelį sušnypščiau: 

— Kalbuosi su ŽZi/e, mama... 

— Podėlyje? Tu vėl kaip paauglė... 

— Noriu pasakyti... — ponia Stein garsiai atsiduso. — Manau, galėčiau 
perskaityti, ką jums pavyks išgauti. Dievaži, knygų verslui būtų pravartu šioks 
toks sukrėtimas. 

— Jūs perskaitysite? O, ponia Stein... 

— Aš to nesakau, tik svarstau galimybę. Bet... imkite tuos interviu, ir aš 
jums duosiu žinią, ar verta tai spausdinti. 

Sumikčiojau kelis nesuprantamus garsus galiausiai ištardama: 

— Dėkui. Ponia Stein, nepajėgiu jums apsakyti, kaip vertinu jūsų pagalbą. 

— Dar nedėkokite.. Skambinkite Ritai, mano sekretorei, jeigu norėsite 
susisiekti. 


Ir ji padėjo ragelį. 


Trečiadienį į bridžo klubą pas Elizabetą atsitempiu seną krepšį su perpe- 
tėmis. Raudoną. Jis bjaurus. Bet bent kaip šiandien — būtinas rekvizitas. 

Motinos namuose tai vienintelis pakankamai didelis krepšys, kurį pavy- 
ko surasti, kad galėčiau susidėti laiškus Panelei Mirnai. Oda sutrūkinėjusi ir 
besilaupanti, stori perpetiniai dirželiai palieka ant palaidinės rudas žymes, kur 
įsitrynė odos dažai. Kadaise tai buvo mano senelės Klerės sodo įrankių krep- 

šys. Jame ji nešiodavosi juos po kiemą, ir dugne vis dar pilna saulėgrąžų sėklų. 
Jis nesiderina absoliučiai prie nieko, ką turiu, bet man nė motais. 

— Dvi savaitės, — sako man Hilė iškeldama du pirštus. — Jis atvažiuo- 
ja. — Ji nusišypso, ir aš atsakau jai irgi šypsena. 

— Tuoj sugrįšiu, — tariu ir nešina krepšiu išsmunku į virtuvę. 

Aibilina stovi prie kriauklės. 

— Labdien, — tyliai pasisveikina ji. 

Praėjo jau savaitė, kai apsilankiau pas ją prie namų. 

Stoviu minutėlę stebėdama ją maišant šaldytą arbatą ir iš pozos matau, 
kad jaučiasi nepatogiai — baiminasi, kad, ko gero, vėl paprašysiu pagelbėti 
dėl knygos. Išsitraukiu kelis laiškus dėl namų ruošos, ir Aibilinos pečiai kiek 
atsileidžia. Kol skaitau klausimą apie pelėsių dėmes, ji įsipila į stiklinę šiek tiek 
arbatos, paragauja. Įpila į ąsotį daugiau cukraus. 

— Ak, kol nepamiršau, sužinojau atsakymą į tą klausimą dėl ratilų nuo 
vandens. Minė sako, tik reikia ant jų įtrinti šiek tiek majonezo. — Aibilina 
išspaudžia į arbatą pusę citrinos. — O paskui nesivaržyti — išmesti tą niekam 
tikusį savo vyrą pro duris. — Ji išmaišo, paragauja. — Minė ne itin palankiai 
žiūri į ŽMonų vyrus. 

— Dėkui, užsirašysiu. — Ir kaip įmanydama nerūpestingiau ištraukiu iš 
krepšio voką. — Štai. Ketinau tau atiduoti. 

Aibilina vėl sustingsta savo atsargia poza — tokia pačia, kokios buvo, kai 
atėjau į virtuvę. 

— Ką čia turite? — paklausia nesiekdama paimti voko. 

— Už tavo pagalbą, — ramiai pasakau. — Už kiekvieną straipsnį atidėda- 
vau po penkis dolerius. Jau susidarė daugiau kaip trisdešimt penki doleriai. 

Aibilinos akys greitai nukrypsta vėl į arbatą. 

— Ne, dėkui jums, mem. 

— Prašau, paimk, juk užsidirbai. 

Išgirstu valgomajame į medines grindis brūžuojant kėdes, Elizabetos balsą. 

— Panele Skyter, prašau. Panelę Lytolt ištiks priepuolis, jeigu sužinos, 
kad davėte man pinigų, — sušnabžda Aibilina. 

— Jai nebūtina sužinoti. 

Aibilina pažvelgia į mane. Jos akių baltymai pageltę, išvargę. Žinau, ką ji 
galvoja. 

— Panele Skyter, aš jums jau pasakiau, apgailestauju, bet negaliu padėti 
dėl tos knygos. 

Padedu voką ant darbastalio suprasdama padariusi baisią klaidą. 

— Prašau. Susiraskite kitą spalvotąją tarnaitę. Jauną. Kokią nors... kitą. 

— Bet jokių kitų aš pakankamai gerai nepažįstu. 

Man kyla pagunda ištarti žodį draugių. Žinau, mes visai nesame draugės. 

Pro duris įkiša galvą Hilė. 

— Ateik, Skyter, aš tuoj dalysiu, — ir ji dingsta. 

— Prašau jūsų, paslėpkite tuos pinigus, kad panelė Lyfolt nepamatytų. 

Sumišusi linkteliu. Įsikišu voką į krepšį; suvokdama, kad tarp mudviejų 
santykiai prastesni negu kada nors anksčiau. Tai papirka, mano ji, kad leistųsi 
manęs išklausiama. Papirka, užmaskuota geranoriškumu-ir padėka. Šiaip ar 
taip, aš laukiau progos duoti jai pinigų, jeigu šie bent kuo galėtų padėti, bet 
tiesa — šiandien laikas mano buvo sąmoningai suplanuotas. Ir dabar ją atbai- 


džiau galutinai. 


— Brangute, tik išbandyk tai ant savo galvos. Kainavo vienuolika dolerių. 
Turi būti geras. 

Motina mane užspeitė virtuvėje į kampą. Paskersuoju į koridoriaus duris, 
į šoninės verandos duris. Motina priartėja su tuo dalyku rankoje, ir aš išsi- 
blaškau matydama, kokie ploni atrodo jos riešai, kokios silpnos rankos, neši- 
nos ta sunkia pilka mašina. Ji pastumia mane ant kėdės — vis dėlto ne tokia 
jau ji silpna — ir iš tūbelės išspaudžia man ant galvos garsiai pirsčiojančios 
lipnios bjaurasties. Jau dvi dienas motina mane vaikėsi su „Stebuklingai Švel- 
niu 6 Šilkiniu Spinduliatoriumi“. 

Abiem rankomis ji įtrina man į plaukus kremą. Bemaž juntu jos pirštuose 
viltį. Kremas neištiesins man nosies ar nenuims bent pėdą nuo mano ūgio. 
Neparyškins kone persišviečiančių mano antakių, nesuteiks prakauliam sudė- 
jimui daugiau apkūnumo. O mano dantys ir taip jau idealiai tiesūs. Taigi visa, 
kas jai beliko pataisyti — tai mano plaukus. 

Motina uždengia varvančią mano galvą plastikiniu gaubtu. Įstato žarną 
nuo gaubto į kampuotą mašiną. 

— Mama, kiek tai užtruks? 

Lipniu pirštu ji paima instrukciją. 

— Čia rašoma: „Uždėti Stebuklingai Tiesinanųį Gaubtą, paskui įjungti 
mašiną ir laukti, kol stebuklingasis...“ 

— Dešimt minučių? Penkiolika? 

Išgirstu spragtelėjimą, vis garsėjantį dundesį, paskui pajuntu pamažu vis 
stipriau šylant galvą. Bet staiga pokst/ Vamzdis atitrūksta nuo mašinos ir blaš- 
kosi aplinkui it išprotėjusi gaisrininkų žarna. Motina suklinka, griebia ją ir 
nepagauna. Galiausiai sučiumpa ir vėl pritvirtina prie korpuso. 

Tada giliai atsidūsta ir darsyk pasiima instrukciją. 

— Stebuklingasis Gaubtas turi pasilikti ant galvos dvi valandas, antraip 
rezultatai... 

— Dvi valandas? 

— Pasakysiu Paskagulai, kad sutaisytų tau arbatos stiklinę, brangute. 

Motina paplekšnoja man per petį ir iššlama pro virtuvės duris. 

Dvi valandas aš rūkau cigaretes ir skaitau žurnalą L//e. Baigiu „Nežudyk 
strazdo giesmininko“. Galiausiai pasiimu Jackson Journal, vartau jį. Penktadie- 
nis, taigi Panelės Mirnos skilties nebus. Ketvirtame puslapyje perskaitau: Vai- 
kinas tapo aklas dėl segreguoto tualeto, įtariamieji apklausiami. Skamba kažkaip... 
pažįstamai. Ir tada prisimenu. Tikriausiai tai Aibilinos kaimynas. 

Dusyk šią savaitę užsukau pas Elizabetą, vildamasi nerasti jos namie, kad 
galėčiau pasikalbėti su Aibilina, pabandyti, gal pavyks ją kaip nors įtikinti man 
padėti. Elizabeta vis buvo užsikniaubusi prie savo siuvamosios, užsibrėžusi 
pasisiūti naują suknelę Kalėdų metui, ir tai dar viena ilga žalia išeiginė, pigi 
ir menka. Jai turbūt pavyko pusvelčiui nusipirkti žalios medžiagos nukainotų 
prekių skyriuje. Gaila, kad negaliu nuvažiuoti į „Kenington“ universalinę ir 
savo sąskaita nupirkti jai ką nors nauja, bet vien tik toks pasiūlymas baisiai ją 
sutrikdytų. 

— Taigi ar žinai, kuo vilkėsi per pasimatymą? — paklausė Hilė, kai an- 
trąsyk užvažiavau. — Kitą šeštadienį? 

Gūžtelėjau pečiais. 

— Turbūt teks važiuoti ką nors nusipirkti. 

Kaip tik tuo metu Aibilina atnešė ant padėklo kavos ir padėjo ant stalo. 

— Dėkui, — linktelėjo jai Elizabeta. 

— Ką gi dėkui, Aibilina. — Dėdamasi į puodelį cukraus pritarė ir Hilė. — 
Pasakysiu, iš spalvotųjų tu gamini geriausią kavą visame mieste. 

— Dėkui, mem. 

— Aibilina, — tęsė Hilė, — kaip tau patinka tavo naujasis tualetas? Juk 
gera turėti nuosavą vietą, argi ne? 

Aibilina įsistebeilijo į valgomojo stalo plyšį. 

— Taip, mem. 

— Atibilina, žinai, dėl to tualeto pasitvarkė ponas Holbrukas. Atsiuntė 
vaikinus, taip pat ir įrangą. — Hilė nusišypsojo. 

Aibilina tik stovėjo ten, ir aš gailėjausi esanti valgomajame. Prašau, pagal- 
vojau, prašau, tik nebasakyk „dėkoju jums". 

— Taip, mem. 

Aibilina atidarė stalčių ir siekė vidun, bet Hilė vis nenuleido nuo jos akių. 
Buvo taip akivaizdu, ko ji norėjo. 

Praslinko dar sekundė, niekas nejudėjo. Hilė krenkštelėjo, ir galiausiai 
Aibilina nulenkė galvą. 

— Dėkoju jums, mem, — sušnabždėjo ji ir išėjo atgal į virtuvę. 

Nieko nuostabaus, kad ji nenori su manimi kalbėtis. 

Vidudienį motina nuima man nuo galvos vibruojantį gaubtą, nuplauna 
nuo plaukų lipnią bjaurastį, kol stoviu pasilenkusi virš virtuvės kriauklės. Mik- 
liai sutvarko juos dešimtimi suktukų ir savo vonios kambaryje vėl pasodina 
mane po plaukų džiovintuvo gaubtu. 

Po valandos išnyru iš ten rausva, peršinčia galva ir ištroškusi. Motina pas- 
tato mane priešais veidrodį, išima iš plaukų suktukus. Iššukuoja man ant gal- 
vos milžiniškus apvalius kauburius. 

Apstulbusios mudvi sproginame akis. 

— Šūde švenčiausiasis! — pratariu. 

Man galvoje tik viena: Pasimatymas. Aklas pasimatymas kitą savaitgalį. 

Priblokšta motina šypsosi. Net nesubarė manęs, kad nusikeikiau. Mano 
plaukai atrodo puikiai. „Spinduliatorius“ iš tikrųjų suveikė. 

eštadienį, kai turiu pasimatyti su Stiuartu Vitvortu, dvi valandas sė- 
džiu po „Spinduliatoriumi“ (rezultatai, atrodo, išsilaiko tik iki kito 
galvos plovimo). Kai išdžiūvu, nuvažiuoju į „Kenington“ universalinę ir nusi- 
perku pačiomis žemiausiomis pakulnėmis batelius, kokius tik pavyksta surasti, 
ir aptempiančią juodo krepo suknelę. Nemėgstu vaikščioti po parduotuves, bet 
džiaugiuosi, kad galiu prasiblaškyti, kad nereikės popietę jaudintis dėl ponios 
Stein ar Aibilinos. Užrašau aštuoniasdešimt penkis dolerius į motinos sąskaitą, 
nes ji nuolatos manęs prašo važiuoti ir nusipirkti naujų drabužių. („Ką nors, kas 
gražiai tiktų tavo dydžiui“.) Žinau, motina labai nepritars dėl tarpo tarp krūtų, 
kurį leidžia matyti šios suknelės iškirptė. Dar niekada panašios neturėjau. 
„Kenington“ automobilių aikštelėje užvedu kadilaką, bet negaliu pajudėti 
iš vietos — staiga nudiegia paširdžiuos. Gniaužiu balta oda apmuštą vairą, 
dešimtą kartą sau kartodama, kad juokinga ko nors trokšti, jeigu to niekada 
neturėsiu. Manyti, kad iš nespalvotos fotografijos žinau, jog jo akys mėlynos. 
Laikyti ką nors tokio proga, nors tai ne kas kita, kaip tik laiškai ant plaušinio 
popieriaus ir atidėliojami pietūs. Bet suknelė kartu su manąja nauja šukuosena 
tikrai neblogai ant manęs atrodo. Taigi niekaip nepavyksta išmesti iš galvos 
vilties. 


Jau keturi mėnesiai, kai Hilė už savo namo prie plaukymo baseino parodė 
man nuotrauką. Hilė deginosi saulėje, aš vėsinausi vėduokle tamsioje paunks- 
nėje: Liepą mane nuo karščio vėl išbėrė ir dar nepraėjo. 

— Aš labai užsiėmusi, — pasakiau. 

Hilė sėdėjo ant baseino krašto, apdribusi ir dar stora po nėštumo, kaž- 
kodėl labai pasitikinti savimi su juodu maudymosi kostiumėliu. Nors pilvas ir 
pūpsantis, bet kojos kaip visada laibos ir dailios. 

— Aš tau dar nė nepasakiau, kada jis atvyksta, — neatlyžo ji. — O yra iš 
tokios geros šeimos. — Žinia, ji kalbėjo apie savąją. Buvo Viljamo antros eilės 
pusbrolis. — Tik susipažink su juo, ir tada matysim, ką galvoji. 

Vėl pažvelgiau į nuotrauką. Akys raiškios, atviros, šviesiai rudi garbanoti 
plaukai, aukščiausias iš vyrų grupelės prie ežero. Bet kūnas pusiau paslėptas 
kitų. Tikriausiai jis ne su visomis galūnėmis. 

— Jam nieko netrūksta, — varė toliau Hilė. — Paklausk Elizabetos, ji 
susipažino su juo per labdaros pokylį, kai tu dar mokeisi. Jau nekalbu apie tai, 
kad jis amžinybę susitikinėjo su Patricija van Devender. 

— Su Patricija van Devender? 

Dvejus metus iš eilės Senučiuko Misio Gražiausiaja? 

— Be to, jis pradėjo Viksburge nuosavą naftos verslą. Taigi jeigu nieko 
neišdegs, mažai tikėtina, kad kasdien mieste susidursi su juo. 

— Gerai, — galų gale atsidusau — vien tam, kad Hilė atstotų nuo manęs. 


Kai nusipirkusi suknelę parvažiuoju namo, jau trys. Turiu būti pas Hilę 
šeštą ir ten susipažinti su Stiuartu. Pasižiūriu į veidrodį. Galuose garbanėlės 
jau pradeda riestis, bet šiaip visi plaukai dar lygūs. Motina buvo sužavėta, kai 
pasakiau, kad noriu darsyk išbandyti „Spinduliatorių“, bet nė neįtarė kodėl. 
Nieko nežino apie mano pasimatymą šįvakar, o jeigu kaip nors išsiaiškintų, kiti 
trys mėnesiai būtų užpildyti įkyrių klausimų, kaip antai: „Ar jis paskambino?“ 
ir „Ką tu ne taip padarei?“ — tuo atveju, jeigu iš to nieko neišeitų. 

Motina apačioje poilsio kambaryje su tėčiu, abu šūkauja stebėdami „Maiš- 
tininkų“ krepšinio komandos rungtynes. Mano brolis Karltonas įsitaisęs ant 
sofos su savo nauja efektinga drauguže. Juodu šią popietę atvažiavo iš LVU. Ji 
vilki raudona palaidine, tamsūs plaukai surišti į tiesią arklio uodegą. 

Kai pavyksta rasti Karltoną vieną virtuvėje, jis nusijuokia, patampo mane 
už plaukų, lyg vėl būtume vaikai. 

— Taigi kaip laikaisi, sese? 

Papasakoju jam apie darbą laikraštyje, kad esu „Lygos“ biuletenio redak- 
torė. Taip pat jam pasakau, kad po Teisės fakulteto verčiau grįžtų namo. 

— Tu irgi nusipelnai šiek tiek mamos laiko. Aš atsiimu daugiau, negu 
išties man čia priklausytų, — baigiu pro sukąstus dantis. 

Brolis nusijuokia, lyg suprastų, bet kaipgi, po teisybei, jis galėtų? Lrejais 
metais vyresnis už mane, jis puikiai atrodo — aukštais, šviesiais banguotais 
plaukais, bebaigiantis Teisės fakultetą, saugus už šimto septyniasdešimties my- 
lių prastų kelių. 

Jam sugrįžus pas savo draugužę, aš ieškau motinos automobilio raktelių, 
bet niekur nerandu. Jau be penkiolikos penkios. Nueinu ir atsistoju tarpdury- 
je, bandau pagauti motinos dėmesį. Tenka laukti, kol baigs šaudyti klausimus 
Arkliauodegei apie jos šeimą ir iš kur yra kilusi, bet motina nesiliaus, iki ne- 

išsiaiškins, kad jiedvi turi bent vieną bendrą pažįstamą. Po to dar — kokiai 
studenčių korporacijai mergina priklausė Vanderbilte“, ir galiausiai baigia pa- 
klausdama, kokio rašto jos stalo sidabras. Tai geriau negu horoskopas, visada 
sako motina. 

Arkliauodegė atsako, kad jos šeimos sidabro raštas „Chantilly“, bet kai 
ištekėsianti, pati išsirinksianti raštą. 

— Mat aš laikau save nepriklausomos nuomonės ir šiaip. 

Karltonas paglosto draugužės galvą, ir ji it katė stumiasi į jo delną. Abu 
pasižiūri į mane ir nusišypso. 

— Skyter, — taria man per kambarį Arkliauodegė, — jūs tokia laiminga, 
kad turite paeinančio iš Pranciškaus Pirmojo šeimos rašto sidabrą. Ar pasilik- 
site jį, kai ištekėsite? 

— Pranciškus Pirmasis — tiesiog svajonė, — nušvintu. — O kaipgi, visą- 
laik traukysiu iš stalčiaus tas šakutes, kad galėčiau tik pasižiūrėti. 

Motina prisimerkia į mane. Pamoju jai į virtuvę, bet laukiu dar dešimt 
minučių, kol ji ateina. 

— Kurgi tavo rakteliai, mama? Vėluoju pas Hilę. Pasiliksiu pas ją per- 
nakt. 

— Ką? Betgi Karltonas namie. Ką jo naujoji draugė pagalvos, jeigu išva- 
žiuosi, lyg turėdama kažką geresnio veikti? 

Aš atidėliojau jai pasakyti, nes žinojau: ar Karltonas namie, ar ne, vis tiek 
tai pereis į ginčą. 

— Be to, Paskagula iškepė kepsnį, 0 tėtis priruošė malkų židiniui poilsio 
kambaryje šį vakarą. 

— Mama, lauke aštuoniasdešimt penki laipsniai“! 

— Nagi, klausyk. Tavo brolis namie ir aš tikiuosi, kad elgsiesi kaip gera 
sesutė. Nenoriu, kad išvažiuotum, kol gražiai ilgai nepadraugavai su šia mer- 
gina. — Ji pasižiūri į laikroduką, o aš primenu sau, kad man jau dvidešimt 
treji. — Prašau, brangute, — neatlyžta mama, ir atsidususi aš nunešu aniems 
sumautą šaltmėtinių kokteilių padėklą. 

— Mama, — penkios dvidešimt aštuonios vėl virtuvėje sakau jai. — Tu- 
riu važiuoti. Kur padėjai raktelius? Hilė manęs laukia. 

— Betgi mes dar nė neparagavome dešrelėmis įdarytų bandelių. 

— Hilei... skrandžio virusas, — sušnabždu. — O rytoj jos tarnaitė neat- 
eina. Prašo, kad aš prižiūrėčiau vaikučius. 

Motina atsidūsta. 


* Privatus Vanderbilto universitetas Našvilyje, Tenesio valstijoje. 


** Beveik 30? C. 

— Turbūt tai reiškia, kad su jais rytoj eisi ir į bažnyčią. O aš maniau, kad 
mes galėtume rytoj visi nuvykti kaip šeima. Drauge sekmadienį papietauti. 

— Mama, prašau. — Aš rausiuosi po pintinę, kur ji laiko savo rakte- 
lius. — Niekur nerandu raktelių. 

— Negali pasiimti pernakt kadilako. Tai mūsų gerasis sekmadienio baž- 
nyčios automobilis. 

Po trisdešimties minučių jis jau bus pas Hilę. Teks apsirengti ir pasidažyti 
pas ją, kad motina nieko neįtartų. Negaliu pasiimti naujo tėčio sunkvežimaičio. 
Šis pilnas trąšų, ir, žinau, rytoj išaušus jo tėčiui reikės. 

— Gerai, pasiimsiu senąjį sunkvežimį. 

— Regis, jisai su priekaba. Eik ir paklausk tėčio. 

Bet aš negaliu paklausti tėčio, nes kaip visa tai ištversiu priešais kitus tris 
sunkvežimio raktelius ir sakau: 

— Nesvarbu. Aš važiuoju tiesiai pas Hilę. 

Ir pikta išlekiu laukan, o ten pamatau, kad senasis sunkvežimis ne tik su 
prikabinta priekaba, bet ant šios užkeltas ir pusės tonos traktorius. 

Taigi važiuoju miestan į savo pirmąjį per dvejus metus pasimatymą rau- 
donu 1941-ųjų keturių cilindrų ševrolė su prikabintu už manęs „John Deer“ 
motoriniu greideriu. Variklis čiaudi ir bilda, tad suabejoju, ar sunkvežimis tesės 
iki Hilės. Už manęs nuo padangų tyška purvas. Pagrindiniame kelyje variklis 
trūkčiodamas užgesta, mano suknelė ir krepšys nulekia ant purvinų grindų. 
Dukart gaunu vėl užvesti. 


Penkios keturiasdešimt penkios priekyje skersai kelio pralekia kažkoks 
juodas padaras, ir aš pajuntu dunkstelėjimą. Bandau stabdyti, bet neką pada- 
rysi itin greitai, kai už tavęs 10 000 svarų mašinerija. Suvaitoju ir pagaliau kel- 
kraštyje sustabdau. Turiu eiti pasižiūrėti. Stebuklas, katė atsistoja, priblokšta 
apsidairo ir taip pat greitai, kaip ir iššoko, šauna atgal į mišką. 

Be trijų šešios, slinkusi dvidešimt mylių per valandą greičiu kelyje, kur 
leidžiama iki penkiasdešimt. Iš paskos blerbia kitų automobilių signalai ir 
paaugliai šūkauja ant manęs. Sustoju toliau gatvėje nuo Hilės namų, nes jos 
aklagatvyje nėra pakankamai vietos ūkio inventoriui pastatyti. Pasičiumpu 
krepšį ir nė nepasibeldusi įpuolu vidun, visa uždususi, suprakaitavusi ir vėjo 
ištaršytais plaukais. Ir štai jie, trise, tarp jų ir tas, su kuriuo man lemta susi- 
tikti. Svetainėje su langais į gatvę iš aukštų taurių vaišinasi viskiu su soda ir 


ledukais. 

Sustingstu tarpduryje, o jie visi sužiūra į mane. Abu, Viljamas ir Stiuartas, 
atsistoja. Dievaži, jis aukštas, bent keturiais coliais pranoksta mane. Hilės akys 
didelės didelės, kai ji sugriebia mane už rankos. 

— Berniukai, mes tuoj grįšime. Judu tik pasėdėkite ir šnektelėkite apie 
futbolą — įžaidėjus ar ką nors. 

Hilė nusitempia mane į savo rengimosi kambarį, ir mudvi abi suvaitoja- 
me. Tiesiog velniškai siaubinga. 

— Skyter, tu netgi nepasidažiusi lūpų! O tavo plaukai it žiurkės gūžta! 

— Žinau, pažiūrėk į mane! — Visi „Spinduliatoriaus“ stebuklo pėdsakai 
išnykę. 

Sunkvežimyje nėra oro kondicionieriaus. Turėjau važiuoti nuleistais pra- 
keiktais langais. 

Aš valausi veidą, o Hilė pasodina mane rengimosi kambaryje ant kėdės. 
Imasi šukuoti man plaukus, kaip darydavo motina, susukdama juos tais di- 
džiuliais suktukais, apipurkšdama laku. | 

— Na? Kaip tau jis? — klausia ji. 

Atsidūstu ir užmerkiu tušu neparyškintas akis. 

— Atrodo dailus. 

Užsitepu ant veido makiažo — aš beveik neišmanau, kaip tą reikia daryti. 
Hilė pažvelgia į mane ir higienine servetėle nušluosto dažus, vėl užtepa. Už- 
sivelku juodąją suknelę su gilia V pavidalo iškirpte priekyje, juodus „Delman“ 
žemakulnius. Hilė greitai iššukuoja man plaukus. Šlapiu skudurėliu išsišluos- 
tau pažastis, ir ji suvarto į mane akis. 

— Partrenkiau 4a/ę, — sakau. 

— Tavęs belaukdamas jis jau išgėrė dvi taures. 

Aš atsistoju ir pasilyginu suknelę. 

— Gerai, — sakau. — Įvertink. Nuo vieno iki dešimt. 

Hilė nužvelgia mane nuo galvos ligi kojų, sustabdo žvilgsnį ties įlinkiu 
suknelės priekyje. Ji pakelia antakius. Anksčiau gyvenime dar nebuvau de- 
monstravusi krūtų tarpo. 

— Šeši, — sako ji, lyg pati nusistebėdama. 

Sekundėlę mudvi tik žvelgiame viena į kitą. Hilė kvykteli, ir aš jai nusi- 
šypsau. Anksčiau niekada Hilė neduodavo man daugiau kaip keturių. 

Mudvi sugrįžtame į svetainę, Viljamas atkišęs pirštą į Stiuartą. 

— Ketinu kandidatuoti į tą vietą, ir dievaži, kai tavo tėvukas... 

— Stiuartai Vitvortai, — paskelbia Hilė, — norėčiau pristatyti Skyter 
Felan. 

Jis atsistoja, ir minutėlę mano galva viduje visiškai rami. Pasistengiu atro- 
dyti lyg kankinčiausi, kol jis mane apžiūrinėja. 

— Stiuartas lankė Alabamos universitetą, — sako Viljamas ir pridu- 
ria: — „Riskis banga!“ 

— Malonu susipažinti. — Stiuartas man šypteli. Paskui ilgai šliurpia iš 
savo taurės, kol aš išgirstu į jo dantis dzingtelint ledukus. — Taigi kur mes 


traukiame? — klausia jis Viljamo. 

Mes pasiimame Viljamo oldsmobilį važiuoti į „Generolo Li“ viešbutį. 
Stiuartas atidaro man dureles ir atsisėda greta gale, bet paskui persilenkia per 
priekinės sėdynės atlošą ir visą kelionę su Viljamu kalbasi apie elnių medžio- 
klės sezoną. 

Prie stalo jis atitraukia man kėdę, ir aš atsisėdu, nusišypsau, padėkoju. 

— Išgersite ko nors stipresnio? — klausia nežiūrėdamas mano pusėn. 

— Ne, dėkui. Tik vandens, prašom. 

Jis pasisuka į padavėją ir sako: 

— Dvigubą „Old Kentucky“, gryno, ir užsigerti vandens. 

Praėjus kuriam laikui po jo penkto burbono mėginu užvesti pokalbį: 

— Taigi Hilė man sako, kad esate naftos versle. Turėtų būti įdomu. 

— Pinigai geri. Jeigu iš tikrųjų tai norite Žinoti. 

— O, aš ne... — bet nutylu, nes jis kreipia į kažkur sprandą, tad pažvelgiu 
ten link ir matau, kad spokso į kažkokią moterį prie durų, krūtiningą blondinę 
ryškiai raudonai dažytomis lūpomis ir aptempta žalia suknele. 

Viljamas pasisuka pažiūrėti, į ką nukreiptas Stiuarto žvilgsnis, bet skubiai 
vėl atsisuka. Jis papurto į Stiuartą galvą, labai pamažu, atseit „ne“, ir aš pamatau 
išeinančius pro duris seną Hilės draugužį Džonį Futą su savo naująja žmona 
Silija. Jie dingsta, o mudu su Viljamu susižvalgome, abiem mums palengvėjo, 
kad Hilė jų nepastebėjo. 

— Viešpatie, ta mergužė karšta kaip Tjunikos plento asfaltas, pusbalsiu 
ištaria Stiuartas, ir turbūt kaip tik tuomet man tapo nusispjaut, kas atsitiks. 

Kažkuriuo momentu Hilė pasižiūri į mane, norėdama pamatyti, kas vyks- 
ta. Aš nusišypsau, lyg viskas būtų puiku, ji irgi nusišypso man, laiminga, kad 
viskas klostosi gerai. 

— Viljamai! Ką tik įžengė gubernatoriaus pavaduotojas. Eime, pasikal- 
bėsime su juo, kol neatsisėdo. 

Jie drauge nuėjo, palikdami mus, dvi meilės paukštytes, sėdinčias toje pa- 
čioje staliuko pusėje, žvelgiančias į visas laimingas poreles salėje. 

— Taigi, — sako jisai sugrįžęs, bemaž nepasukdamas į mane galvos, — ar 
kada nors buvote Alabamos futbolininkų rungtynėse? 


* Alabamos universiteto sportininkų kovos šūkis. 

Aš taip ir nesugebėjau apsilankyti „Pulkininko aikštėje““, nors ta — tik 
penki tūkstančiai jardų nuo mano bendrabučio. 

— Ne, tiesą sakant, nesu futbolo aistruolė. 

Pasižiūriu į laikroduką. Vos septynios penkiolika. 

— Taigi taip. — Jis nužvelgia padavėjo atneštą dar vieną taurę, lyg iš ti- 
krųjų labai mielai ją išmauktų. — Na, tai ką veikiate su savo laiku? 

— Rašau... Jackson Journa/ namų ūkio priežiūros skiltį. 

Jisai suraukia kaktą, paskui nusijuokia. 

— Namų ūkio priežiūros. Turite omenyje... namų ruošą? 

Linkteliu. 

— Jėzau. — Jis pamaišo taurelę. — Man neateina į galvą nieko blogiau, 
nei skaityti skiltį apie tai, kaip tvarkyti namus. — Pastebiu, kad jo priekinis 
dantis šiek tiek kreivas. Man norisi nurodyti Stiuartui tą defektą, bet jis užbai- 
gia savo mintį: — Galbūt išskyrus ją rašyti. 

Aš tik spoksau į jį. 

— Man tai skamba kaip gudrybė — susirasti vyrą. Tapti namų ruošos 
žinovė. 

— Na, jūs turbūt genijus. Perpratote visas mano užmačias. 

— Argi ne tame jūs, moterys iš Senučiuko Misio, specializuojatės? Pro- 
fesionalioje vyrų medžioklėje? 

Suglumusi stebiu jį. Galbūt aš ir neturėjau kažin kiek metų pasimatymo, 
bet kuo gi jis įsivaizduoja esąs? 

— Atleiskite, bet ar vaikystėje nebuvote nukritęs ant galvos? 

Jisai sumirksi, paskui pirmą kartą per visą vakarą nusijuokia. 

— Tai visiškai ne jūsų reikalas, — varau toliau, — bet turėjau nuo ko nors 
pradėti, jeigu ketinu tapti žurnaliste. 

Manau, galų gale padariau jam įspūdį. Bet paskui jis išlenkia taurę, ir 
domesio žvilgsnis dingsta. 

Mes pietaujame, aš iš profilio matau, kad jo nosis truputėlį smaila. An- 
takiai per tankūs, o šviesiai rusvi plaukai per šiurkštūs. Mes mažai ką daugiau 
pasakome — bent vienas kitam. Hilė plepa, vis ką nors pamėtėdama mudviejų 
pusėn, kaip antai: „Stiuartai, Skyter čia gyvena plantacijoje, tuoj šiauriau mies- 
to. Argi senatorius neužaugo Žemės riešutų ūkyje?“ 

Stiuartas užsisako dar vieną viskio porciją. 

Kai mudvi su Hile nueiname į tualetą, ji viltingai man nusišypso. 

— Ką tu manai? 


* Misisipės universiteto futbolininkų aikštė. 

— Jis... aukštas, — atsakau nustebusi, kad ji ne tik nepastebėjo, kad mano 
kavalierius nepaaiškinamai storžieviškas, bet ir gerokai nusitašęs. 

Galiausiai vaišės baigiasi, ir jis su Viljamu perpus apmoka sąskaitą. Stiu- 
artas atsistoja ir man padeda apsivilkti švarkelį. Jis bent moka gražiai elgtis. 

— Jėzau, dar nebuvau sutikęs nieko su tokiomis ilgomis rankomis, — 
sako jis. 

— Na, o aš dar nebuvau sutikusi nieko su tokia gėrimo problema. 

— Jūsų paltas atsiduoda tartum... — jis pasilenkia ir pauosto, suraukia 
grimasą. — Trąšomis. 

Jis nužirglioja į vyrų tualetą, o man norsi prasmegti skradžiai žemę. 

Kelionė automobiliu, iš viso trys minutės, nepaprastai tyli. Ir ilga. 

Mes sugrįžtame pas Hilę. Su balta uniforma išėjusi pasitikti Julė Mei sako: 

— Dėl jų visiška tvarka, be vargo nuėjo miegoti. 

Ir išsmunka pro virtuvės duris. Aš atsiprašau ir nueinu į tualetą. 

— Skyter, kodėl nepavėžini Stiuarto namo? — klausia Viljamas, kai aš 
pasirodau. — Aš tikrai nusivaręs nuo kojų, o tu, Hile? 

Hilė žvelgia į mane, lyg mėgintų atspėti, ko aš noriu. Pagalvoju, kad aiš- 
kiai leidau suprasti, kai dešimt minučių užtrukau tualete. 

— Jūsų... automobilis ne čia? — klausiu oro priešais Stiuartą. 

— Nemanau, kad mano pusbrolis tokios būklės, jog galėtų vairuoti. — 
Viljamas nusijuokia. 

Visi vėl nutyla. 

— Atvažiavau sunkvežimiu, — sakau. — Man būtų nemalonu, jeigu jūs... 

— Niekai. — Viljamas paploja Stiuartui per nugarą. — Stiuartas ne prieš 
važiuoti sunkvežimiu, juk taip, bičiuli? 

— Viljamai, — sako Hilė, — kodėl tau nevairavus, o tu, Skyter, gali va- 
Žiuoti greta. 

— Tik ne aš, ir pats esu pernelyg išgėręs, — išsisukinėja Viljamas, nors ką 
tik parvežė mus namo. | 

Galiausiai aš paprasčiausiai išeinu pro duris. Stiuartas seka iš paskos, ne- 
pakomentuoja, kodėl nepastačiau mašinos priešais Hilės namus ar jos kiemo 
įvažoje. Kai prieiname sunkvežimį, abu sustojame, sužiūrame į penkiolikos 
pėdų ilgio traktorių, prikabintą už manosios transporto priemonės. 

— Jūs tempėte tą daiktą pati viena? 

Atsidūstu. Turbūt todėl, kad esu aukšta ir niekada nesijaučiau smulkutė ar 
itin moteriška, ar mergaitiška, bet tas traktorius... Tiesiog jis tartum per daug 
viską perpildo. 

— Tai, po šimts, keisčiausias dalykas, į kokį kada nors esu žiūrėjęs, — 
sako jis. 

Žingteliu atgal nuo jo. 

— Hilė gali jumis pasirūpinti, — sakau. — Hilė jus parveš. 

Jis pasisuka ir įsmeigia į mane žvilgsnį — beveik esu tikra, kad pirmą kar- 
tą per visą vakarą. Kelias ilgas akimirkas stoviu ten šitaip nužiūrima, ir mano 
akys priplūsta ašarų. Paprasčiausiai jaučiuosi labai pavargusi. 

— Ak, šūdas, — taria jis ir visu kūnu atsileidžia. — Klausykit, aš pasakiau 
Hilei, kad nesu pasirengęs jokiam sumautam pasimatymui. 

— Nereikia... — ištariu traukdamasi atbula nuo jo ir pasuku atgal į namą. 


Sekmadienio rytą atsikeliu anksti, dar prieš Hilę ir Viljamą, prieš vaiku- 
čius ir prieš judėjimą į bažnyčią. Nuo trąšų kvapo jaučiuosi lyg pagiringa, nors 
praėjusį vakarą nieko kita negėriau, tik vandenį. 

Vakar vakare sugrįžau pas Hilę. Pasibeldusi į Hilės miegamojo duris pa- 
klausiau Viljamo, kurio burna jau buvo pilna dantų pastos, ar jam nebūtų sun- 
ku parvežti Stiuartą namo. Nė nespėjus jam ką nors atsakyti, užlipau viršun į 
svečių kambarį. 

Priebutyje peržengiu per tėčio šunis ir įeinu į savo gimdytojų namą. Vos 
pamačiusi motiną, apsikabinu ją. Mėgina išsivaduoti iš manęs, bet aš jos ne- 
paleidžiu. 

— Kas yra, Skyter? Juk neužsikrėtei nuo Hilės skrandžio virusu, a? 

— Ne, aš sveika. 

Gaila, kad negaliu papasakoti jai apie savo vakarą. Jaučiuosi kalta, kad 
nebuvau jai geresnė, kad man jos nereikėjo, kol mano pačios gyvenimas nesu- 
bjuro. Jaučiuosi blogai, nes trokštu, kad vietoje jos čia būtų Konstantina. 

Motina suglosto man vėjo iškedentus plaukus, nes tie turbūt bent dviem 
coliais daro mane aukštesnę. 

— Tu tikrai nesijauti blogai? 

— Man viskas gerai, mama. 

Esu pernelyg pavargusi, kad priešgyniaučiau. Skauda, lyg kas nors būtų 
mane suspardęs į pilvą. Su batais. Ir niekaip nepraeina. 

— Žinai, — nusišypso ji, — manau, ko gero, šioji pati ta Karltonui. 

— Gerai, mama, — atsakau. — Tikrai džiaugiuosi dėl jo. 


Kito ryto vienuoliktą suskamba telefonas. Laimė, esu virtuvėje ir pakeliu 
ragelį. 

— Panelė Skyter? 

Stoviu visa nustėrusi, paskui dirsteliu pro duris į motiną, valgomajame 
prie stalo peržiūrinėjančią savo čekių knygutę. Paskagula traukia iš orkaitės 
kepsnį. Aš nueinu į podėlį ir ten užsidarau. 

— Aibilina? — sušnibždu. 

Sekundėlę ji tyli, paskui išpyškina: 

— Kas, jeigu... kas, jeigu jums nepatiks, ką aš pasakysiu? Turiu omenyje, 
apie baltuosius žmones. 

— Aš... aš... kalbam ne apie mano nuomonę, — atsakau. — Nesvarbu, ką 
aš jausiu. 

— Betgi kaip aš žinosiu, kad jūs neužpyksite, nepakeisite savo nuomonės 
apie mane? 

— Aš ne... turbūt teks tik... pasitikėti manimi. — Sulaikau kvapą, vilda- 
masi, laukdama. 

Ilga pauzė. 

— Dievuliau, pasigailėk. Manau, aš tai padarysiu. 

— Aibilina... — Mano širdis daužosi. — Neįsivaizduoji, kaip esu tau 
dėkinga... 

— Panele Skyter, mes turėsime būti labai atsargios. 

— Būsime, pažadu. 

— Ir turėsite pakeisti mano vardą. Mano, panelės Lytolt, visų. 

— Žinoma. — Būčiau turėjusi apie tai užsiminti. — Kada galime susi- 
tikti? 

— Negalima to daryti baltųjų kaimynystėje, tai tikrai. Manau... mums 
teks tai daryti pas mane namuose. 

— Gal žinai kokių dar kitų tarnaičių, kurios irgi būtų suinteresuotos? — 
klausiu, nors ponia Stein sutiko perskaityti tik vieną. Bet privalau būti pasiren- 
gusi menkutei tikimybei, kad jai tai patiks. 

Aibilina minutėlę tyli. 

— Turbūt galėčiau paklausti Minės. Bet ji nelabai mėgsta kalbėtis su bal- 
taisiais. 

— Minės? Turi omeny... buvusią ponios Volters tarnaitę? — klausiu stai- 
ga sumodama, kaip tas viskas artimai susimaišo. Aš žvelgsiu pro rakto skylutę 
ne tik į Elizabetos gyvenimą, bet ir į Hilės. 

— Minė turi ką papasakoti. Tikrai. 

— Aibilina, ačiū. O, kokia esu dėkinga. 

— Taip, mem. 

— Aš tik... noriu paklausti. Kas privertė tave persigalvoti? 

Aibilina nė neužsikerta. 

— Panelė Hilė, — atsako ji. 

Aš nutylu, prisimindama Hilės tualetinį planą, kaltinimus tarnaitei va- 
gyste ir jos kalbas apie ligas. Vardas bloškiamas tiesiai šviesiai, kartus it sugedęs 
pekano riešutas. 


MINE 


10 SKYRIUS 


22 į darbą tik su viena mintimi. Šiandien — gruodžio pirmoji, 
ir kai visi kiti Jungtinėse Valstijose šluosto nuo savųjų prakartėlių 
dulkes ir traukia iš pakampių senas pašvinkusias kojines dovanoms sudėti, aš 
turiu dar vieną žmogų, kurio laukiu. Ir tai ne Santis Klausas ir ne Kūdikėlis 
Jėzus, o ponas Džonis Futas Jaun., kuris Kalėdų išvakarėse sužinos, kad Minė 
— jo tarnaitė. 

Laukiu dvidešimt ketvirtosios kaip teismo datos. Nežinau, ką ponas Džo- 
nis padarys, kai paaiškės, kad aš čia dirbu. Galbūt pasakys: „Gerai! Bet kuriuo 
Tačiau nesu tokia kvaila. Ta 
saugota paslaptis jam pernelyg pašvinkusi, kad elgtųsi kaip koks šypsantis bal- 


“ 


metu ateik valyti man virtuvės! Stai tau pinigų! 


tišius, ketinantis pakelti man algą. Visiškai tikėtina, kad atėjus Kalėdoms aš 
galiu nebeturėti darbo. 

Nežinia mane graužia, tačiau ką tikrai žinau — tai, kad prieš mėnesį nu- 
sprendžiau, jog turi būti oresnis būdas numirti, nei nuo širdies priepuolio tupint 
ant baltosios ponios unitazo dangčio. Ir po viso to paaiškėjo, kad tai net nebuvo 
ponas Džonis, kuris sugrįžo namo, o tik velnio atneštasis skaitiklių tikrintojas. 

Bet ne kažkiek palengvėjo, kai viskas baigėsi. Užvis labiausiai mane išgąs- 
dino panelė Silija. Po to per valgio gaminimo pamoką ji vis dar taip drebėjo, 
kad net nepajėgė šaukšteliu atmatuoti druskos. 


Ateina pirmadienis, o aš vis negaliu negalvoti apie Luvinijos Braun anūką 
Robertą. Šį savaitgalį jį išrašė iš ligoninės. Apsigyveno pas Luviniją, nes jo tėvai 
jau mirę ir šiaip. Vakar vakare, kai nuėjau ten ir nunešiau jiems karamelinį tortą, 
Robertui ant rankos buvo gipsas, o ant akių tvarsčiai. „O, Luvinija“, tepajėgiau 
ištarti, pamačiusi jį. Robertas paguldytas ant sofos miegojo. Jam buvo nuskusta 
pusė galvos, kad būtų galima operuoti. Luvinijai su visais jos rūpesčiais vis tiek 
buvo įdomu, kaip sekasi kiekvienam ligi vieno iš mano šeimynykščių. O kai Ro- 
bertas sujudėjo, ji paklausė, ar ne prieš būčiau eiti namo, nes Robertas atsibunda 
klykdamas. Pasibaisėjęs ir vėl viską prisimindamas, kad tapo aklas. Ji manė, kad 
man tai galėtų būti nemalonu. Vis negaliu liautis apie tai galvojusi. 


122 m KATHRYN STOCKETIT 


— Einu trumpam į parduotuvę, — sakau panelei Silijai. 

Paduodu jai pažiūrėti maisto produktų sąrašą. Šitaip darome kiekvieną 
pirmadienį. Ji duoda man pinigų produktams, o sugrįžusi aš pakišu jai po nosi- 
mi sąskaitą. Noriu, kad matytų, jog kiekvienas grąžos centas atitinka pažymėtą 
popieriuje. Panelė Silija tik gūžteli pečiais, bet aš saugiai laikau tuos kvitus 
paslėpusi stalčiuje, jeigu kada nors iškiltų kokių klausimų. 


Mine gamina: 

1. Kumpį su ananasais 
2. Japonines pupuoles* 
3. Saldžiąsias bulves 

4. Obuolių pyragą 


5. Sausainius 


Panelė Silija gamina: 
1. Sviestines pupeles 


— Betgi aš viriau sviestines pupeles praėjusią savaitę. 

— Išmokite gaminti šias, visa kita eisis lengvai. 

— Turbūt šitaip dar geriau, — sako ji. — Galiu atsisėsti ir nejudėti aižy- 
dama. 

Jau beveik trys mėnesiai, o ta kvaiša dar nė kavos nemoka išvirti. Ištraukiu 
tešlą pyragui, noriu ją paruošti prieš išeidama į parduotuvę. 

— O gal šįsyk galime padaryti šokoladinį tortą? Mėgstu šokoladinį tortą. 

Sukandu dantis. 

— Nemoku gaminti nė jokio šokoladinio torto, — pameluoju. Niekada. 
Niekada daugiau bo panelės Eilės. 

— Nemoki? Tai bent, o aš maniau, kad tu moki viską. Gal mums reikėtų 
gauti iš kur nors receptą? | 

— Apie kokį dar tortą galvojate? 

— Na, gal tą su persikais, kurį aną sykį iškepei? — sako ji, prisipildama į 
stiklinę pieno. — Buvo tikrai geras. 

— Anie persikai buvo iš Meksikos. Čionai dar ne persikų sezonas. 

— Betgi mačiau jų reklamą laikraštyje. 

Atsidūstu. Nieko nėra su ja lengva, tačiau bent pamiršo šokoladą. 

— Vieną dalyką privalote žinoti. Viskas geriausia, kai jų sezonas. Vasarą 
nieko negamini iš moliūgų, rudenį — iš persikų. Jeigu nematai jų parduoda- 


“ Lot. Vigna unguiculata — pupinis ankštinis augalas, vartojamas maistui šiltuose kraštuose. 

mų pakelėse, vadinasi, dar ne laikas. Užtat paprasčiausiai imkim ir išsikepkim 
pekano riešutų tortą. 

— O Džoniui patiko tie cukruje apkepinti riešutai, kuriuos padarei. Kai 
jam jų padaviau, pasakė, kad esu šauniausia iš kada nors jo pažinotų merginų. 

Nusigręžiu į savo tešlą, kad ji nepamatytų mano veido. Dusyk per minutę 
jai pavyko mane suerzinti. 

— Ar norite, kad ponas Džonis manytų dar ką nors jus pagaminus? 

Jau ir taip esu pametusi iš baimės galvą, o man dar bjauru ir pakyrėjo, kai 
nuopelnai už mano pagamintą valgį priskiriami kam nors kitam. Išskyrus savo 
vaikučius, valgio ruoša — vienintelis dalykas, kuriuo didžiuojuosi. 

— Ne, jau viskas, — nusišypso panelė Silija. 

Nepastebi, kad taip perlaikiau pyragą, kad jo plutelė penkiose vietose 
įtrūksta. Dar dvidešimt keturios dienos šios šūdalynės. Meldžiu Viešpatį ir 
taip pat velnią pašaly, kad ponas Džonis iki tada nepargrįžtų namo anksčiau. 


Kas antrą dieną girdžiu panelę Siliją savo kambaryje prie telefono nuolat 
skambinant kitoms aukštuomenės ponioms. Labdara įvyko prieš tris savaites, 
o ji jau taikosi į kitus metus. Jos ir pono Džonio tenai nebuvo, antraip aš bū- 
čiau ganėtinai apie tai girdėjusi. 

Per labdaros pokylį šiemet nedirbau — pirmą kartą per dešimtį metų. Pini- 
gai ten gana geri, bet aš tiesiog negalėjau rizikuoti užsidurti ant panelės Hilės. 

— Gal pasakytumėte jai, kad Silija Fut vėl skambino? Prieš kelias dienas 
aš jai palikau žinutę. 

Panelės Silijos balsas guvus, lyg per telį mėgintų įpiršti kokią prekę. Kas- 
syk, kai girdžiu ją, man norisi išplėšti iš jos rankų telefono ragelį, pasakyti, 
kad negaištų tuščiai laiko. Mat nesvarbu, kad ji atrodo kaip pasileidėlė. Esama 
rimtesnės priežasties, kodėl panelė Silija visai neturi draugių, ir aš tai supratau 
tą pat minutę, kai pamačiau aną pono Džonio nuotrauką. Esu patarnavusi per 
pakankamai daug bridžo klubo priešpiečių, kad žinočiau apie kiekvieną baltąją 
moterį šiame mieste. Anksčiau koledže ponas Džonis pametė panelę Hilę dėl 
panelės Silijos, ir panelė Hilė niekaip negali jo pamiršti. 


Trečiadienį vakare nueinu į bažnyčią. Ji vos puspilnė, nes dar tik be pen- 
kiolikos septynios, o choras anksčiau kaip pusę aštuonių nepradeda giedoti. 
Bet Aibilina paprašė manęs ateiti anksti, tad ir esu čia. Įdomu, ką ji nori pasa- 
kyti. Be to, Lerojus buvo geros nuotaikos ir žaidė su vaikučiais, taigi, manau, 
jeigu jis jų nori, tegul ir turi. 

Pamatau Aibiliną įprastame mūsų klaupte — kairėje pusėje, ketvirtoje 
eilėje nuo priekio, prie pat lango ventiliatoriaus. Mudvi — svarbiausios para- 
pijietės, todėl nusipelnome geriausios vietos. Jos plaukai sušukuoti lygiai at- 
galios, nedideliais plonais suktukais sugarbiniuoti apie sprandą. Vilki mano 
dar nematytą mėlyną suknelę su didelėmis baltomis sagomis. Aibilina turi 
apsišiktinai daug baltųjų ponių suknelių. Šios mėgsta jai dovanoti savo senus 
skudurus. Kaip visada ji atrodo apkūni ir ori, bet nors rimta ir padori, Aibilina 
vis dėlto moka suskelti nešvankų s3mojį, nuo kurio gali prileisti į kelnaites. 

Nueinu jos link bažnyčios viduriu, matau Aibiliną dėl kažko nepatenkin- 
tą, raukant kaktą. Mirksnį pastebiu mudvi skiriančius kokius penkiolika metų. 
Bet paskui ji nusišypso, ir jos veidas vėl atjaunėja ir papilnėja. 

— Viešpatie, — tariu, vos įsitaisiusi greta jos. 

— Žinau. Kažkas turi jai pasakyti. 

Aibilina vėduojasi veidą nosinaite. Šiandien Kikės Braun rytas valyti, ir 
visa bažnyčia bjauriai iškvėpinta citrininiu oro gaivikliu, kurį pati gamina ir 
mėgina parduoti po dvidešimt penkis centus už fAakoną. Mes turime visą po- 
pieriaus lapą užsirašiusiųjų į eilę bažnyčiai valyti. Jei paklaustumėte manęs, 
Kikė Braun privalėtų užsirašinėti mažiau, o vyrai — gerokai daugiau. Kiek 
žinau, į tą lapą nėsyk neužsirašė nė vienas vyras. 

Jeigu ne kvapas, bažnyčia atrodo gana neblogai. Kikė taip išblizgino 
klauptus, kad žiūrėdamas į juos galėtum rakinėtis dantis. Kalėdų eglutė jau 
pastatyta šalia altoriaus, nukabinėta blizgučiais ir su spindinčia auksine žvaigž- 
de viršūnėje. Trys bažnyčios langai — su sudėliotais spalvotais stikliukais, vaiz- 
duojančiais Kristaus gimimą, prikeltą iš mirusiųjų Lozorių ir tų kvailų fariziejų 
pamokymą. Kituose septyniuose — paprastas skaidrus stiklas. Šitiems pakeisti 
mes vis dar renkame pinigus. 

— Kaip Benio astma? — klausia Aibilina. 

— Vakar turėjo nedidelį priepuolį. Netrukus Lerojus jį ir kitus vaikiukus 
pakeliui užveš čia. Tikimės, citrinos kvapas jo nenutrenks. 

— Lerojus. — Aibilina palinguoja galva ir nusijuokia. — Perduok jam, 
kad aš pasakiau, jog verčiau elgtųsi kaip pridera. Arba aš jį įtrauksiu į savo 
maldų sąrašą. 

— Būtų gerai. O Dieve, slėpk maistą. 

Link mudviejų krypuoja pasipūtėlė Bertrina Besemer. Ji pasilenkia per 
klauptą priekyje mūsų, šypsosi iš po po plačios nebemadingos skrybėlės su fir- 
miniu mėlynplunksnės ženklu. Bertrina — tai ta, kuri visus tuos metus vadino 
Aibiliną kvaile. 

— Mine, — sako Bertrina, — man tikrai džiugu girdėti apie naują tavo 


darbą. 

— Dėkui, Bertrina. 

— Ir, Aibilina, ačiū tau, kad įtraukei mane į savo maldų sąrašą. Angina 
man tikrai pagerėjo. Šį savaitgalį tau paskambinsiu, ir mudvi atsigriebsime už 
praėjusį laiką. 

Aibilina šypsosi, linkteli. Bertrina nukrypuoja į savo klauptą. 

— (Galbūt tau derėtų būti šiek tiek išrankesnei, už ką meldiesi, — patariu. 

— O, aš ant jos nebepykstu, — sako Aibilina. — Ir tik pažiūrėk, ji tikrai 
numetė šiek tiek svorio. 

— Ji visiems pasakoja numetusi keturiasdešimt svarų, — pasakau. 

— Viešpatie, pasigailėk. 

— Beliko numesti dar du šimtus. 

Aibilina mėgina nenusišypsoti, vaidina lyg motų nuo savęs citrinos kvapą. 

— Taigi kodėl norėjai, kad ateičiau anksčiau? — klausiu. — Pasiilgai ma- 
nęs ar dar ką? 

— Ne, nieko ypatinga. Tik šis tas, ką vienas žmogus pasakė. 

— K3 tokio? 

Aibilina įkvepia oro, apsidairo pasitikrinti, ar kas nors nesiklauso. Čionai 
mudvi kaip kokios karališkosios personos. Žmonės vis stengiasi prisišlieti. 

— Tu žinai tą panelę Skyter? 

— Anądien jau tau sakiau. Žinau. 

Ji pritildo balsą: 

— Na, prisimeni, kaip aš neatsargiai jai prasitariau apie tai, kad Lryloras 
rašydavo apie spalvotųjų reikalus? 

— Prisimenu. Ji nori patraukti tave už tai į teismą? 

— Ne, ne. Ji miela. Bet turėjo drąsos paklausti, gal aš ir kuri nors iš mano 
draugių tarnaičių norėtume užrašyti ant popieriaus, ką reiškia tarnauti pas bal- 
tuosius. Ji sako rašanti knygą. 

— Sako ką? 

Aibilina linkteli, pakelia antakius. 

— Mm hmm. 

— Pff. Na, pasakyk jai, kad tai tikra Liepos ketvirtosios iškyla. Būtent 
apie tokį darbą svajojame visą savaitgalį — grįžti pas juos į namus, blizginti jų 
sidabrą, — nusišiepiu. 

— Pasakiau jai, tegul apie tai bus pasakojama įprastose senose istorijos 
knygose. Baltieji Žmonės reiškė spalvotųjų nuomones nuo senų seniausių laikų. 

— Teisybė. Taigi tu jai taip ir pasakei. 

— Taip. Pasakau, kad yra išprotėjusi, — sako Aibilina. — Klausiu jos, 
kas būtų, jeigu mes papasakotume tiesą? Apie tai, kaip labai bijomės paprašyti 
minimalios algos. Apie tai, kaip niekas mums neapmoka socialinio draudimo? 

Apie tai, kaip tavo pačios šeimininkė vadina tave... — Aibilina palinguoja gal- 
vą. Džiaugiuosi, kad ji to neištarė. 

— Apie tai, kaip mylime jų vaikučius, kol tie dar maži... — varo toliau 
Aibilina, ir aš matau jos lūpą nežymiai virptelint. — O paskui jie tampa visai 
kaip jų mamos. 

Nuleidžiu akis ir matau Aibiliną gniaužant savo juodąjį rankinuką, lyg 
tas vienintelis būtų jai likęs šiame gyvenime. Aibilina, ji pereina dirbti kitur, 
kai mažyliai tiek užauga, kad liaujasi buvę akli spalvai. Mudvi apie tai nesikal- 
bame. 

— Net jeigu ji ir pakeistų visus tarnaičių ir baltųjų ponių vardus, — nie- 
kinamai suprunkščia ji. 

— Ji išprotėjusi, jeigu mano, kad mes padarysime ką nors šitaip pavojin- 
ga. Dėl jos. 

— Mums nereikia iškelti į viešumą visos tos bjaurasties. — Aibilina no- 
sinaite pasišluosto nosį. — Tik papasakoti žmonėms tiesą. 

— Ne, nereikia, — sutinku, bet nutylu. Kažkaip užkliuvo tas žodis /iesa. 
Nuo keturiolikos metų amžiaus mėginau papasakoti baltosioms moterims tie- 
są, ką reiškia dirbti pas jas. 

— Mums nereikia čionai nieko keisti, — sako Aibilina, ir abi nutylame, 
mąstydamos apie visus dalykus, kurių nenorime keisti. Bet paskui Aibilina 
prisimerkia į mane ir klausia: — Ką? Juk nemanai, kad tai beprotiška idėja? 

— Manau, aš tik... — Ir tuomet viską perprantu. Mudvi buvome drau- 
gės šešiolika metų, nuo tos dienos, kai aš iš Grinvudo persikėliau į Džeksoną 
ir susipažinome autobusų stotelėje. Galiu skaityti Aibiliną kaip sekmadieninį 
laikraštį. — Tu apie tai galvoji, ar ne? — sakau. — Nori kalbėtis su panele 
Skyter. 

Ji gūžteli pečiais, ir aš suprantu nesuklydusi. Bet nespėjus Aibilinai pri- 
sipažinti, ateina garbusis tėvas Džonsonas ir atsisėda į klauptą už mudviejų, 
pasilenkia į priekį mums tarp pečių. 

— Mine, atleisk, kad neturėjau progos tavęs pasveikinti dėl naujo darbo. 

Aš pasilyginu suknelę. 

— K3 gi, dėkui, garbusis pastoriau. 

— Matyt, buvai Aibilinos maldų sąraše, — taria jis, paplekšnodamas Ai- 
bilinai per petį. 

— Tikrai buvau. Pasakiau Aibilinai, kad kai tokie dalykai, ji privalo ne- 
delsti. 

Garbusis tėvas nusijuokia. Atsistoja ir pamažu nužingsniuoja į sakyklą. 
Visi nurimsta. Aš negaliu patikėti, kad Aibilina nori papasakoti panelei Skyter 


tiesą. 

Tiesą. 

Jausmas toks, tartum būtų padvelkusi vėsa, lyg vanduo skalautų mano su- 
kaitusį, lipnų nuo prakaito kūną. Vėsina karštį, deginusį mane visą gyvenimą. 

Tiesą, vėl pakartoju sau galvoje, vien dėl to jausmo. 

Garbusis tėvas Džonsonas iškelia rankas ir kalba švelniu žemu balsu. 
Choras už jo pradeda niūniuoti „Kalbėtis su Jėzumi“, ir mes visi atsistojame. 
Per pusę minutės aš jau prakaituoju. 

— Manai, tave domintų? Kalbėtis su panele Skyter? — pašnibžda Aibi- 
lina. 

Atsigręžusi pažvelgiu už savęs — ir antai Lerojus su vaikučiais, kaip vi- 
sada pavėlavę. 

— Kas, aš? — nustembu, ir tylios muzikos fone mano balsas nuskamba 
garsiai. Prislopinu jį, bet ne per daugiausia. — Neketinu daryti ką nors tokio 
beprotiška. 


Nežinia kodėl, nebent kad mane suerzintų, gruodį mus užplūsta karščio 
banga. Jau esant keturiasdešimčiai laipsnių“ aš garuoju kaip šaldyta arbata rug- 
pjūtį, o štai šįryt atsibundu, ir termometro skalėje — aštuoniasdešimt trys““. 
Pusę savo gyvenimo stengiausi taip smarkiai neprakaituoti: kremas nuo prakai- 
to „Elegantiška moteris“, šaldytos bulvės kišenėse, ledo maišelis, pririštas man 
prie galvos (netgi sumokėjau daktarui už tokį kvailą patarimą), ir vis tiek per 
penkias minutes permerkiu savąsias prakaito pažastinėles. Visur, kur einu, ne- 
šiojuosi „Ferlio laidojimo namų“ vėduoklę. Veiksminga ir nieko nekainuoja. 

Tačiau panelei Silijai šilto oro savaitė patinka, ji net išeina į lauką ir sėdi 
prie baseino su tais neskoningais baltais saulės akiniais ir minkštu frotiniu vo- 
nios chalatu. Ačiū Dievui, jau išsidanginusi iš namo. Anksčiau aš maniau, kad 
ji pasiligojusio kūno, bet dabar klausiu savęs, ar tik nėra pasiligojusios galvos. 
Turiu omenyje, ne iš tų, kurios kalbasi su savimi, kaip matai taip darant senas 
ponias, tokias kaip panelė Volters, nes žinai, kad tai tik nusenusiųjų liga, bet 
bepročius iš didžiosios B raidės, kai tave su tramdomaisiais marškiniais išveža 
į Vitfildą“““. 

Dabar beveik kasdien pagaunu ją smunkant į tuščius miegamuosius an- 
trame aukšte. Girdžiu jos mažas pėdas pasalūniškai tapenant koridoriumi, 
pereinant tą girgždantį grindų plotelį. Aš per daug neimu į galvą — po galais, 


* Apie 99 C. 

“ Apie 270 C. 

** Šiame universitetiniame miestelyje netoliese Džeksono yra pagrindinė Misisipės valstijos 
psichiatrijos klinika. 

juk tai jos namai. Bet paskui ji vieną dieną vėl taip daro, o paskui ir vėl, ir kaip 
tik tas faktas, kad yra tokia velniška s/apūnė, kad laukia, kol aš įjungsiu dulkių 
siurblį ar užsiimsiu pyragu, kelia man įtarimų. Ten, viršuje, išbūna septynias ar 
aštuonias minutes, o paskui iškiša iš už kampo galvelę, stengdamasi įsitikinti, 
kad aš nematysiu jos vėl nulipančios. 

— Nesikišk į jos reikalus, — pataria Lerojus. — Tik pasistenk, kad ji 
pasakytų savo ponui, jog tu tvarkai jo namus. 

Porą pastarųjų vakarų jis buvo įnikęs į „Crow“, po savo pamainos gėrė 
su draugais už jėgainės. Anaiptol nėra kvailas. Žino, kad jeigu aš numirsiu, tas 
algos čekis savaime nepasirodys. 

Po ekskursijos viršun panelė Silija ateina į virtuvę prie stalo, užuot grįžusi 
į lovą. Galėtų ji iš čia nėšintis. Aš darinėju nuo kaulų vištą, ant liepsnos už- 
kaistas sultinys, ir virtinukai jau supjaustyti. Man nereikia, kad ji bandytų kuo 
nors padėti. 

— Liko trylika dienų, ir jūs pasakysite ponui Džoniui apie mane, — ta- 
riu, ir, visai kaip Žinojau, panelė Silija atsikelia nuo virtuvės stalo ir pasuka į 
miegamąjį. Bet prieš išeidama pro duris sumurma: 

— Ar tau būtina apie tai priminti kiekvieną mano gyvenimo dieną? 

Aš tiesiau atsistoju. Tai pirmas kartas, kai panelė Silija ant manęs suirzo. 

— Mm hmm, — numykiu net nepasižiūrėdama į ją, nes aš priminsiu ir 
priminsiu, iki ponas Džonis paspaus man ranką ir pasakys: „Malonu susipa- 
žinti, Mine.“ 

Bet paskui aš pakeliu akis ir matau panelę Siliją tebestovint ten. Pasirė- 
musi į durų staktą, jos veidas visai nubalęs — baltumo it pigūs sienų dažai. 

— Jūs vėl kvailiojote su nevirta vištiena? 

— Ne, aš tik... pavargusi. 

Bet išsimušę virš makiažo — dabar nupilkusio — prakaito lašeliai išduo- 
da, kad jai nėra gerai. Nuvedu į lovą ir atnešu išgerti „Ledi Pinkham“. Raus- 
voje etiketėje pavaizduota tikrai puiki ledi su turbanu ant galvos, šypsanti, lyg 
jaustųsi geriau. Paduodu panelei Silijai šaukštelį, kad įsipiltų, bet ta netikusi 
moteris paprasčiausiai išmaukia tiesiog iš buteliuko. 

Paskui aš nusiplaunu rankas. Kad ir kas jai yra, tikiuosi, tai neužkrečiama. 


Diena po to, kai panelės Silijos veidas tapo keistas, yra tų prakeiktų pa- 
klodžių keitimo diena, ir tos dienos aš labiausiai nemėgstu. Paklodės — tie- 


* „Old Crow“ — seno pigaus Kentukio burbono — viskio markė, pavadinta pagal distiliavi- 
mo iš raugo technologiją išradusį dr. James C. Crow (Krou). 

siog pernelyg asmeniškas dalykas čiupinėtis su jomis žmonėms, kurie nėra ar- 
timieji. Ant jų pilna plaukų, pleiskanų, snarglių ir gličių pasimylėjimo žymių. 
Bet užvis blogiausia — kraujo dėmės. Plikomis rankomis jas mazgodama virš 
kriauklės aš žiaukčioju. Taip būna man dėl kraujo bet kur ir bent kiek nors 
1 jį panašaus. Nuo atsitiktinai užmintos braškės dienos likutį galiu kniūbsoti 
virš unitazo. 

Panelė Silija žino apie antradienius ir paprastai persikelia ant sofos, kad 
nekliudytų man dirbti. Šįryt atslinko šaltas frontas, tad ji negali išeiti į kiemą 
prie plaukymo baseino, ir pranašaujama, kad orai dar labiau subjurs. Bet ateina 
devinta, paskui dešimta, vienuolikta, o miegamojo durys vis tebeuždarytos. 
Galiausiai aš pasibeldžiu. 

— Taip? — atsiliepia ji. 

Aš atidarau duris. 

— Lab3 rytą, panele Silija. 

— Sveika, Mine. 

— Šiandien antradienis. 

Panelė Silija ne tik dar lovoje — vien su naktinukais ji guli susirietusi virš 
antklodžių, veide — nė ženklo makiažo. 

— Turiu išskalbti ir išlyginti tas paklodes, o paskui imtis senos drabužių 
spintos, kuriai leidote perdžiūti kaip Teksasui. O tada mes pereisime prie val- 
gio ruošos... 

— Šiandien nebus pamokos, Mine. 

Be to, ji nesišypso kaip visada, kai pamato mane. 

— Blogai jaučiatės? 

— Atnešk man vandens, gerai? 

— Taip, mem. 

Nueinu į virtuvę ir iš kriauklės čiaupo prileidžiu stiklinę. Turbūt ji iš tikrų- 
jų blogai jaučiasi, nes niekada anksčiau neprašydavo manęs ko nors paduoti. 

Tačiau kai sugrįžtu į miegamąjį, panelės Silijos lovoje nerandu, o vonios 
kambario durys uždarytos. Tad kodėl reikėtų prašyti manęs atnešti jai vandens, 
jeigu turi jėgų atsikelti ir nueiti į vonios kambarį? Na, bent nesimaišo po kojų. 
Pakeliu nuo grindų pono Džonio kelnes, užsimetu jas ant peties. Mano gal- 
va, ši moteris nepakankamai mankštinasi, ištisą dieną sėdinėja po namus. Ak, 
nagi, Mine, tik nepradėk. Jeigu ji serga, vadinasi, serga. 

— Jūs nesveikuojate? — sušunku prie vonios kambario durų. 

— Man... viskas gerai. 

— Kol jūs ten, aš imsiu ir pakeisiu tas paklodes. 

— Ne, tu eik, — sako ji per duris. — Šiandien eik namo, Mine. 


130 m KATHRYN STOCKEITTI 


Stoviu ir stuksenu pėda į tą jos rožinį kilimėlį. Nenoriu eiti namo. Šian- 
dien antradienis, reikia keisti tas prakeiktas paklodes. Jeigu to nepadarysiu 
šiandien, tai ir trečiadienis taps tų sumautų paklodžių keitimo diena. 

— Ką pasakys ponas Džonis, kai parvažiuos namo ir ras namuose ne- 
tvarką? 

— Šiąnakt jis elnių medžioklėje. Mine, man reikia, kad atneštum tele- 
foną... — jos balsas pereina į drebančią aimaną. — Atitempk jį čia ir atnešk 
mano telefonų knygelę, kuri virtuvėje ant stalo. 

— Jūs sergate, panele Silija? 

Bet ji neatsako, tad aš surandu knygelę ir pratęsiu telefoną su laidu iki 
vonios kambario durų, tada pabeldžiu ; jas. 

— Tik palik jį ten. — Panelės Silijos balsas toks, lyg dabar ji verktų. — 
Noriu, kad dabar eitum namo. 

— Betgi aš ką tik... 

— Pasakiau, eik namo, Mine! 

Žingteliu atbula nuo uždarų durų. Karštis sukyla man į veidą. Ir peršti 
ne todėl, kad anksčiau niekas manęs neapšaukdavo. Tiesiog panelė Silija dar 
nėsyk ant manęs nešaukė. 


Kitą rytą per Dvyliktąjį kanalą Vudis Eisepas vedžioja savo pleiskanoto- 
mis rankomis po visą valstijos žemėlapį. Misisipės Džeksonas užšalęs it ledi- 
nukas. Iš pradžių lijo, paskui šalo, o po to ant žemės pasipylė ne mažiau kaip 
pusės colio stambumo kruša. Medžių šakos, elektros linijos, priebučių tentai 
sukrito, lyg visiškai nepajėgę priešintis. Lauke viskas tartum išmirkyta blizgan- 
čio skaidraus šelako kibire. 

Mano vaikučiai mieguistais veidais prilipę prie radijo, ir kai iš tos dėžės 
pasakoma, kad keliai aplediję ir mokyklos uždarytos, visi jie šokinėja, šūkauja, 
švilpia ir vien su ilgais apatiniais išpuola laukan pasižiūrėti ledo. 

— Tuoj pat grįžkite vidun ir ką nors apsiaukite! — šaukiu nuo durų. 

Nė vienas neklauso. Paskambinu panelei Silijai pranešti, kad negaliu at- 
važiuoti dėl ledo, ir kartu pasiteirauti, ar yra namie elektra. Kai vakar taip šaukė 
ant manęs, lyg būčiau kokia nigerė kelyje, galėtumėte pamanyti, kad man į ją 
nusispjaut. 

Paskambinusi išgirstu: 

— Aliooo? 

Man permuša širdį. 

— Kas čia? Kas skambina? 

Labai atsargiai padedu ragelį. Matyt, ir ponas Džonis šiandien nedirba. 
Nežinau, kaip jis per tokią audrą parsigavo namo. Tik žinau, kad net ir laisvą 
dieną negaliu liautis bijojusi to Žmogaus. Bet po vienuolikos dienų visa tai 


baigsis. 


Per dieną didžiuma miesto atitirpsta. Kai įžengiu vidun, panelė Silija ne 
lovoje. Sėdi prie balto virtuvės stalo ir spokso pro langą bjauriai atrodančiu 
veidu, lyg varganas prašmatnus jos gyvenimas būtų tapęs tiesiog pragariškai 
per karštas, kad jame būtų galima tverti. Nenuleidžia akių nuo mimozos lauke. 
Medis gana sunkiai atlaikė ledą. Pusė šakų nulūžusios, o visi laibi lapai paru- 
davę ir suzmekę. 

— Labas, Mine, — taria ji nė nepažvelgdama mano pusėn. 

Bet aš tik linkteliu. Neturiu ką pasakyti jai — ne, po to, kai užvakar šitaip 
su manimi pasielgė. 

— Dabar pagaliau galime nukirsti tą seną baidyklę, — sako panelė Silija. 

— Pirmyn. Iškirskite viską. 

Visai kaip mane — kirsti be jokios priežasties. 

Panelė Silija atsistoja ir prieina prie kriauklės, kur aš nulindusi. Sugriebia 
mane už rankos. 

— Atleisk, kad taip šaukiau ant tavęs. — Ir jos akys pritvinksta ašarų. 

— Mm hmm. 

— Aš nesveikavau. Žinau, kad tai ne pasiteisinimas, bet tikrai prastai 
jaučiausi ir... — ji sukūkčioja, lyg blogiausia, ką būtų padariusi gyvenime — tai 
užrikusi ant savo tarnaitės. 

— (Gerai, — raminu. — Nėra dėl ko sriūbauti. 

Ir tuomet moteris stipriai apsikabina mane už kaklo, kol galiausiai aš pa- 
plekšnoju jai per nugarą ir atplėšiu nuo savęs. 

— Eime, atsisėskite, — sakau. — Sutaisysiu jums kavos. 

Turbūt mes visos tampame šiek tiek nekantrios, kai blogai jaučiamės. 


Iki kito ryto tos mimozos lapai pajuodavo lyg nudegę, o ne nušalę. Ateinu 
į virtuvę, ketindama pasakyti, kiek mums belikę dienų, bet panelė Silija spokso 
į tą medį, akimis jo nekęsdama visai taip pat, kaip ji nekenčia viryklės. Yra 
pablyškusi, nenori valgyti nieko, ką priešais ją padedu. 

Visą dieną, užuot gulinėjusi lovoje, ji puošia prieškambaryje dešimties 
pėdų aukščio Kalėdų eglutę, paversdama mano gyvenimą pragaru, nes visą 

laiką turiu darbuotis dulkių siurbliu, valydama po visur išsibarsčiusius spyglius. 
Paskui ji išeina į kiemą už namo, imasi genėti rožių krūmus ir kasti tulpių 
svogūnėlius. Dar nesu mačiusi jos tiek judant, niekada. Paskui juodomis pana- 
gėmis ateina į savąją valgio ruošos pamoką, bet vis nesišypso. 

— Šešios dienos, ir mes pasakysime ponui Džoniui, — vėl primenu. 

Kurį laiką ji nieko neatsako, paskui išgirstu visai negyvą balsą: 

— Tu tikrai įsitikinusi, kad privalome? Aš mąsčiau, galbūt galėtume pa- 
lūkėti. 

Sustoju vietoje, nuo rankų man varva pasukos. 

— Nagi, darsyk paklauskite, kiek tikrai aš įsitikinusi. 

— (Gerai, gerai. 

Ir tada ji vėl išeina laukan atsiduoti savo naujam pomėgiui — su kirviu 
rankoje stebeilyti į mimozą. Bet taip ir nesiima kapoti. 

Trečiadienio vakare galvoje man tik viena — dar tik devyniasdešimt še- 
šios valandos. Nuo žinojimo, kad po Kalėdų galiu netekti darbo, suka skrandį. 
Turėsiu kur kas daugiau dėl ko jaudintis, nei tik kad būsiu nušauta. Sutarėm, 
kad panelė Silija jam pasakys Kalėdų išvakarėse, man išėjus, prieš jiems išva- 
žiuojant pas pono Džonio mamą. Bet panelė Silija elgiasi taip keistai, kad aš 
klausiu savęs, ar tik ji nemėgina atsitraukti. Ne, mem, kartoju sau visą dieną. 
Liksiu prie jos prilipusi it plaukas prie muilo. 

Tačiau kai ketvirtadienio rytą ateinu, panelės Silijos net nėra namie. Ne- 
galiu patikėti, kad ji iš tikrųjų paliko namus. Atsisėdu virtuvėje prie stalo ir 
įsipilu kavos. 

Pasižiūriu į kiemą už namo. Giedra, saulėta. Ta pajuodusi mimoza tikrai 
bjauri. Įdomu, kodėl ponas Džonis nepaima kirvio ir nenukerta to medžio? 

Šiek tiek arčiau prisilenkiu prie palangės. 

— Nagi, tik pažiūrėkite. — Ten prie apačios tebesilaiko kelios žalios ša- 
kelės, mažumėlę tiesiasi į saulę. — Tas senas medis tik apsimeta negyvas. 

Išsitraukiu iš rankinuko bloknotėlį, kur esu sudariusi sąrašą, ko reikia 
nupirkti — ne dėl panelės Silijos, bet sau pačiai: maisto produktų, kalėdinių 
dovanėlių, šio bei to vaikučiams. Beniui astma šiek tiek palengvėjo, bet vakar 
vakarą Lerojus parėjo vėl prasmirdęs alumi. Taip smarkiai mane pastūmė, kad 
susitrenkiau į virtuvės stalą šlaunį. Pereis šįvakar toks, vakarienei gaus nuo 
manęs pylos. 

Atsidūstu. Dar septyniasdešimt dvi valandos, ir aš — laisva moteris. Gal- 
būt išvyta, galbūt negyva, kai Lerojus sužinos, bet laisva. 

Bandau susitelkti į šią savaitę. Rytoj — didžiulė maisto ruoša, šeštadienį 
vakare man vakarienė bažnyčioje, o sekmadienį pamaldos. Kada gi sutvarkysiu 

savo pačios namus? Išskalbsiu vaikučių drabužėlius? Mano vyresnėlei, Meilu- 
tei, šešiolika, ir ji neblogai sugeba tvarkytis, bet aš mėgstu jai padėti, kaip mano 
mama niekada man nepadėdavo. Ir Aibilina. Vakar vakare ji vėl man paskam- 
bino, paklausė, ar padėsiu jai ir panelei Skyter dėl tų istorijų. Aš myliu Aibiliną, 
tikrai. Bet manau, kad ji daro didžiulę klaidą pasitikėdama baltąja moterimi. 
Ir pasakiau jai tai. Ji rizikuojanti savo darbu, saugumu. Jau neminėsime, kodėl 
kas nors norėtų padėti panelės Hilės draugei. 

Viešpatie, verčiau toliau tęsiu savo darbus. 

Įdarau ananasais kumpį ir įkišu į orkaitę. Paskui medžioklės kambaryje 
nušluostau nuo lentynų dulkes, siurbliu ištraukiu lokį, spoksantį į mane lyg 
į užkandą. „Šiandien tik mes du“, pasakau jam. Kaip paprastai jis nekalbus. 
Pasiimu skudurą, skystą purškiamą naftos muilą ir pamažu stumiuosi laiptais 
aukštyn, blizgindama kiekvieną turėklų stulpelį. Pasiekusi viršų, pereinu į mie- 
gamąjį numeris vienas. 

Viršuje valau apie valandą. Čia šaltoka, nėra kūnų, kurie sušildytų. Ve- 
džioju ranka pirmyn atgal, pirmyn atgal per viską, kas iš medžio. Tarp antro 
ir trečio miegamųjų nulipu žemyn į panelės Silijos kambarį, kol ji dar nesu- 
grįžo. 

Mane apima tas šiurpus klaikas, kuris ištinka, kai būni tokiame tuščiame 
name. Kurgi ji išėjo? Po viso to laiko, kai čia dirbau, ji pasišalino tik tris kartus, 
ir visada pasakydama, kur ir kodėl vyksta, lyg man bent kiek tai rūpėtų, o da- 
bar išnyko kaip vėjas. Turėčiau būti patenkinta. Turėčiau džiaugtis tos kvaišos 
atsikračiusi. Bet būdama čia viena pati jaučiuosi tartum įsibrovėlė. Pažvelgiu 
žemyn į rožinį kilimėlį, dengiantį kraujo dėmę prie vonios kambario durų. 
Šiandien ketinu darsyk pabandyti ją panaikinti. Per kambarį padvelkia šalčiu, 
lyg praeitų koks nors vaiduoklis. Aš sudrebu. 

Galbūt nereikėtų šiandien imtis tos kraujo dėmės. 

Lovos apklotai kaip paprastai numesti. Paklodės suglamžytos ir apsuk- 
tos į kitą pusę. Visada atrodo, lyg čia būtų vykęs galynėjimasis. Neleidžiu sau 
domėtis. Pradėsi domėtis apie žmones miegamajame, ir nė pajust nepajusi, kai 
būsi perdėm įsivėlęs į jų reikalus. 

Nuvelku vienos pagalvės užvalkalą. Nuo panelės Silijos akių tušo jis visas 
ištepliotas mažomis anglies juodumo peteliškėmis. Drapanas ant grindų aš 
sukemšu į pagalvės užvalkalą, kad būtų lengviau nešti. Nuo geltonos otomanės 
pakeliu sulankstytas pono Džonio kelnes. 

— Kaipgi man žinoti, švarios šios ar nešiotos? 

Šiaip ar taip, įgrūdu jas į maišą. Turiu namų ruošos priesaką: abejoji nors 


kiek — skalbti dėk. 

Nutempiu maišą prie komodos. Kai pasilenkiu paimti šilkinių panelės 
Silijos kojinių porą, nutvilko sumuštą šlaunį. 

— Kas jūs /okia? 

Išmetu iš rankų maišą. 

Pamažėle traukiuosi atbula, kol sėdmenimis bumbteliu į komodą. Jis sto- 
vi tarpduryje, akys primerktos. Labai pamažu pažvelgiu į LE nuo jo 
rankos kirvį. 

O Viešpatie, negaliu pasprukti į vonios kambarį, nes stovi per arti ir pateks 
ten kartu su manimi. Ir nepavyks prasmukti pro jį tarpduryje laukan, nebent 
pastumčiau, o tas žmogus turi rankoje kirvį. Galva man tvinkčioja karščiu, 
— tokia esu supanikavusi. Ir užspeista į kampą. 

Ponas Džonis stebeilija į mane. Šiek tiek linguoja kirvį. Pakreipia galvą 
ir nusišypso. 

Griebiuosi tik viena, ką galiu. Kuo pikčiau suraukiu veidą, iššiepiu dantis 
ir surinku: 

— Jūs su savo kirviu verčiau traukitės man iš kelio! 

Ponas Džonis pasižiūri į kirvį, lyg būtų užmiršęs šį turįs. Paskui — vėl į 
mane. Minutėlę mudu stebeilijame vienas į kitą. Aš nejudu ir nekvėpuoju. 

Norėdamas pamatyti, ką aš vagiu, jisai slapčia paskersuoja į mano numes- 
tą užvalkalą. Iš šio viršaus kyšo jo chaki spalvos kelnių klešnė. 

— Nagi, klausykit, — sakau, o man į akis plūsteli ašaros. — Pone Džoni, 
aš sakiau panelei Silijai papasakoti jums apie mane. Turbūt tūkstantį kartų 
prašiau jos... 

Bet jis tik juokiasi. Purto galvą. Jam atrodo, kad bus smagu mane sukapoti. 

— Tik paklausykite manęs, aš jai pasakiau... 

Tačiau jis vis krizena. 

— Nusiraminkit, merguže. Nesirengiu jūsų imtis, — sako jis. — Nuste- 
binote mane, tik tiek. 

Aš dūstu ir pamažėle slenku vonios kambario link. Jis tebelaiko rankoje 
kirvį, nežymiai šį linguoja. 

— Šiaip ar taip, kuo jūs vardu? 

— Minė, — sušnabždu. Man dar liko pasitraukti penkios pėdos. 

— Ar ilgai ateidinėdavote, Mine? 

— Neilgai. 

Pamaskatuoju į šonus galva: ze. 

— Ar :/gai? 

— Kelios... savaitės, — atsakau. 

Ir prikandu lūpą. Trys mėnesiai. 

Jis papurto galvą. 

— Nagi, aš Žinau, kad ilgiau negu tiek. 

Pasižiūriu į vonios kambario duris. Kas iš to, jeigu būčiau ten viduje, kai 
durys neužsirakina? Kai žmogus turi kirvį, kuriuo gali jas iškapoti? 

— Prisiekiu, nesu pamišėlis, — sako jis. 

— O tas kirvis? — klausiu pro sukąstus dantis. 

Jis užverčia aukštyn akis, paskui padeda kirvį ant kilimo, nuspiria į šalį. 

— Eime į virtuvę, pasikalbėsime. 

Jis apsisuka ir nueina. Pasižiūriu į kirvį svarstydama, gal reikėtų jį pasi- 
imti. Vien tik jo vaizdas varo man baimę. Pastumiu po lova ir nuseku paskui 
šeimininką. 

Virtuvėje pasistengiu atsistoti arti durų į kiemą, už rankenos pasitikrinu, 
ar neužrakintos. 

— Mine, patikėkite. Puiku, kad jūs čia, — sako jis. 

Stebiu jo akis, mėginu pamatyti, ar nemeluoja. Jis — aukštas, mažų ma- 
žiausia šešių pėdų ir dviejų colių vyras. Iš priekio šioks toks pilvukas, bet šiaip 
atrodo tvirtas. 

— Manau, taigi mane išvysite. 

— Jus išvysiu? — Jis nusijuokia. — Esate geriausia virėja, kokią kada nors 
pažinojau. Žiūrėkit, ką man padarėte. — Ir susiraukia į savo vos bepradedantį 
pūpsoti pilvą. — Velniai rautų, nesu tiek valgęs nuo pat tada, kai šalia buvo 
Kora Blu. Faktiškai ji mane užaugino. 

Aš giliai atsikvėpiu, nes dėl to, kad jis pažįsta Korą Blu, dalykai tampa 
tartum truputį saugesni. 

— Jos vaikučiai ėjo į mano bažnyčią. Pažinojau ją. 

— Aš tikrai jos ilgiuosi. — Jis pasisuka, atidaro šaldytuvą, pasižiūri vidun, 
vėl uždaro. 

— Kada grįš Silija? Jūs žinote? — klausia ponas Džonis. 

— Nežinau. Spėju, išėjo susitvarkyti plaukų. 

— Kurį laiką maniau, kai valgėme jūsų paruoštą maistą, kad ji iš tikrųjų 
išmoko šeimininkauti. Iki šio šeštadienio, kai jūsų čia nebuvo, o ji mėgino pa- 
gaminti mėsainius. — Jis atsiremia į kriauklės kraštą, atsidūsta. 

— Kodėl ji nenori, kad apie jus žinočiau? 

— Nežinau. Ji man nesako. — Jis palinguoja galva, pažvelgia viršun į 
juodą dėmę lubose po ano karto, kai panelė Silija sudegino kalakutą. 

— Mine, man nerūpi, ar Silija visą gyvenimą nepajudins nė piršto. Bet ji 
sako norinti viską man gaminti pati. — Jis šiek tiek kilsteli antakius. — Noriu 
pasakyti, ar įsivaizduojate, ką aš valgiau, iki jūs čia atsiradote? 

— Ji mokosi. Na, bent... stengiasi išmokti. — Bet aš tartum šiek tiek su- 
prunkščiu į tai. Kai kurių dalykų paprasčiausiai negali meluoti. 

— Man nerūpi, ar ji moka ruošti valgį. Aš tik noriu, kad ji būtų čia... — jis 
gūžteli pečiais — ...su manimi. 

Pasišluosto kaktą baltų marškinių rankove, ir aš suprantu, kodėl jo marš- 
kiniai visada tokie purvini. Ir jis ž/i4rai gana gražus. Kaip baltasis. 

— Ji tik neatrodo laiminga, — tęsia jis. — Ar dėl manęs? Ar dėl namo? 
Kad mes gyvename per toli nuo miesto? 

— Nežinau, pone Džoni. 

— Tad kas gi vyksta? — Jis pasiremia rankomis į I už savęs, 
stipriai įsitveria. — Tik pasakykite man. Ar ji... — jis smarkiai nuryja sei- 
les — ...ar ji susitikinėja su kuo nors kitu? 

Aš save tramdau, bet man šiek tiek jo gaila matant, kad yra tiek pat kaip 
ir aš sutrikęs dėl visos tos painiavos. 

— Pone Džoni, tai visai ne mano reikalas. Bet galiu jums pasakyti, kad 
panelė Silija su niekuo už šio namo sienų nebendrauja. 

Jis linkteli. 

— Jūs teisi. Iš manęs buvo kvaila to klausti. 

Aš vis nenuleidžiu akių nuo durų, svarstau, kada panelė Silija pargrįš 
namo. Nežinau, kaip ji sureaguos radusi čia poną Džonį. 

— Klausykite, — taria jis, — nieko jai nesakykite, kad susipažinote su 
manimi. Tegul pati man papasakoja, kai bus tam pasirengusi. 

Man pavyksta išspausti iš savęs pirmą tikrą šypseną. 

— Vadinasi, norite, kad aš ir toliau taip tęsčiau kaip iki šiol? 

— Prižiūrėkite ją. Man nepatinka, kad šiame dideliame name ji yra vienui 
viena. 

— Taip, sere. Kaip pasakysite. 

— Šiandien trumpam užvažiavau, norėdamas ją nustebinti. Ketinau nu- 
kirsti tą mimozos medį, kurio ji taip nekenčia, paskui nusivežti kur nors prieš- 
piečių. Išrinkti jai kokį nors papuošalą kaip Kalėdų dovaną. — Ponas Džonis 
nueina prie lango, pažvelgia laukan ir atsidūsta. — Iurbūt teks pačiam vienam 
kur nors mieste pavalgyti. 

— Aš jums ką nors sutaisysiu. Ko pageidautumėte? 

Jis apsisuka, nusišypso it vaikas. Aš pradedu raustis po šaldytuvą, šį bei tą 
ištraukiu. 

— Prisimenate tuos kiaulienos muštinukus, kuriuos valgėme anąsyk? — 
Jis įninka kramtytis piršto nagą. — Padarysite mums tokių šią savaitę? 

— Pagaminsiu šiandien vakarienei. Turiu jų pasilikusi šaldiklyje. O rytoj 
vakare turėsite viščiuką su kukuliais. 

— O, Kora Blu tuos mums gamindavo. 

— Sėskitės prie stalo, ir aš jums sutaisysiu gerą sumuštinį su kumpiu, 
salota ir pomidoru, kad galėtumėte pasiimti su savimi į sunkvežimaitį. 

— O duoną paskrudinsite? 

— Žinoma. Iš šviežios duonos nekoks sumuštinis. O šiandien popiet pa- 
darysiu vieną iš garsiųjų karamelinių Minės tortų. O kitą savaitę mes jums 
iškepsime šamo... 

Pono Džonio priešpiečiams ištraukiu kumpio, pasiimu keptuvę. Pono 
Džonio akys nušvinta ir išsiplečia. Kiekviena veido dalimi jis šypsosi. Sutaisau 
jam sumuštinį ir įvynioju į vaškuotą popierių. Pagaliau turiu bent vieną, kurį 
malonu pamaitinti. 

— Mine, noriu paklausti, jeigu /žs čia būnate... ką gi Silija visą dieną 
veikia? 

Gūžteliu pečiais. 

— Niekada dar nesu mačiusi baltosios moters taip ten sėdint kaip ji. 
Daugelis jų baisiausiai užsiėmusios, laksto su visokiausiais reikalais, vaidina 
lyg labiau dirbtų nei aš. 

— Jai reikia kokių nors draugių. Paprašiau savo bičiulio Vilio, gal jo žmo- 
na galėtų atvažiuoti ir išmokyti ją žaisti bridžą, įtraukti į savo grupelę. Žinau, 
Hilė visų tokių dalykų vadovė. 

Aš tik spoginu į jį akis, tartum jeigu visai nejudėčiau, galbūt tai nebūtų 
tiesa. Galiausiai klausiu: 

— Tai apie panelę Hilę Holbruk jūs kalbate? 

— Pažįstate ją? — jis irgi klausia. 

— Mm hmmm. 

Nuo minties apie besišlaistančią po šį namą panelę Hilę ir kad pane- 
lė Silija sužinos tiesą apie tą Baisiai Siaubingąjį aš nuryju seiles, mėgindama 
nustumti žemyn kylančią mano gerkle padangos montiruotę. Tos dvi niekaip 
negalėtų susidraugauti. Bet, kertu lažybų, dėl pono Džonio panelė Hilė bet ką 
padarytų. 

— Šįvakar paskambinsiu Viliui ir vėl jo paprašysiu. 

Jis paploja man per petį, ir aš pagaunu save vėl mąstant apie tą žodį — 
tiesą. Ir Aibiliną viską apie tai papasakojant panelei Skyter. Jeigu tiesa apie 
mane iškils į paviršių, man baigta. Perėjau skersai kelio ne tam žmogui, ir 
nieko nebepadarysi. 

— Aš paliksiu jums savo kontoros telefono numerį. Paskambinkite man, 
jeigu ištiks kokia bėda, gerai? 

— Taip, sere, — atsakau jausdama baimę užgožiant bet koki šiandien 
man jau beateinantį palengvėjimą. 


PANELĖ SKYTER 


11 SKYRIUS 


| Eusiijaoros didžiumoje šalies dar žiema, bet mano motinos namuose 
jau griežiama dantimis ir grąžomos rankos. Pavasario ženklai atėjo 
per anksti. Pagautas medvilnės sėjos karštligės tėtis turėjo papildomai nusam- 
dyti darbininkų Žemei įdirbti ir traktoriams vairuoti, kad į dirvą būtų suspėta 
įterpti sėklas. Motina studijavo Ukininko kalendorių, bet jai mažai rūpi sėja. Ji 
praneša man blogas žinias prisidėjusi prie kaktos delną. 

— Rašoma, kad šie metai bus vieni iš drėgniausių. — Ji atsidūsta. Po tų 
pirmų kelių kartų „Spinduliatorius“ daugiau ne kažin kiek tepadėdavo. — Pa- 
imsiu pas „Beemon's“ dar kelius purškiamus Aakonėlius to naujesnio, itin stip- 
riai veikiančio. — Pakelia akis nuo Kalendoriaus, prisimerkia į mane. — Kodėl 
šitaip išsipuošusi? 

Ant manęs tamsiausia, kokią turiu, suknelė, tamsios kojinės. Juoda ska- 
ra ant plaukų veikiausiai daro mane panašesnę į Piterį O'Tulą iš „Arabijos 
Lorenso'* negu į Marleną Dytrich. Man nuo peties kabo bjaurusis raudonas 
krepšys. 

— Šįvakar turiu sulakstyti kelis pavedimus. Paskui susitinku su... kai ku- 
riomis mergaitėmis. Bažnyčioje. 

— Šeštadienio vakarą? 

— Mama, Dievui nesvarbu, kokia savaitės diena, — atsakau ir patraukiu 
į automobilį, kol ji neuždavė dar kokių nors klausimų. Šįvakar važiuoju pas 
Aibiliną pirmo pokalbio. 

Širdis pašėlusiai tvinksi, greitai riedu grįstomis miesto gatvėmis spalvotųjų 
rajono link. Dar niekada nesu sėdėjusi prie vieno stalo su negre, kuriai už tai 
nebuvo užmokėta. Interviu suvėlintas daugiau kaip mėnesį. Pirma, atėjo švenčių 
metas, ir Aibilinai teko kone kiekvieną vakarą dirbti iki vėlumos, vynioti į po- 
pierių dovanas ir gaminti valgius Elizabetos Kalėdų vakarėliui. Sausį pradėjau 
panikuoti, kai Aibilina susirgo gripu. Baiminuosi, kad uždelsiau taip ilgai, jog 
ponia Stein bus nustojusi domėtis ar net pamiršusi, kodėl sutiko tai perskaityti. 


* 1962 m. didelio pasisekimo sulaukęs režisieriaus Deivido Lino (David Lean) sukurtas fil- 
mas apie britų šnipą Arabijos pusiasalyje Edvardą Lorensą (Edward Lawrence), kurio vaidmenį 
atliko aktorius Piteris O"Tulas (Peter O'To0/) 

Varau kadilaką per tamsą, iš Gesamo aveniu įsuku į Aibilinos gatvelę. 
Mieliau būčiau pasiėmusi senąjį sunkvežimį, bet motinai kiltų pernelyg didelis 
įtarimas, o tėčiui jis reikalingas laukuose. Sustoju prie apleisto, tartum vaiduo- 
klių lankomo namo trimis toliau nuo to, kuriame gyvena Aibilina, kaip mudvi 
ir sutarėme. Priekinis vaiduoklių namo priebutis sudubęs, langai be stiklų. Išli- 
pu į tamsą, užrakinu dureles ir sparčiai nueinu. Žengiu nulenkusi galvą, mano 
užkulniai garsiai caksi plytelėmis. 

Kažkur suloja šuo, ir automobilio rakteliai dzvangteli ant šaligatvio. 
Žvilgteliu į šalis, pakeliu juos. Dvi spalvotųjų grupelės sėdi priebučiuose, stebi, 
supasi krėsluose. Gatvėje nėra žibintų, tad sunku pasakyti, ar kas dar mane 
mato. Aš vis žengiu, jausdamasi tokia pat krintanti į akis kaip ir manoji trans- 
porto priemonė: didelė ir balta. 

Atsiduriu prie dvidešimt penktojo numerio, Aibilinos namo. Paskuti- 
nį sykį apsidairau, trokšdama, kad nebūčiau dešimt minučių atvažiavusi per 
anksti. Spalvotųjų miesto dalis atrodo tokia tolima, nors iš tikrųjų ji vos kelios 
mylios nuo rajonų, kuriuose gyvena baltieji. 

Tyliai pasibeldžiu. Pasigirsta žingsniai, ir kažkas viduje lyg užtrenkiama. 
Duris atidaro Aibilina. 

— Įeikite, — sušnabžda ji ir greitai vėl uždaro ir užrakina jas už manęs. 

Niekada nebuvau mačiusi Aibilinos vilkinčios kuo nors kitu nei savo bal- 
ta uniforma. Šį vakarą ant jos žalia suknelė su juodais apvadais. Nejučiomis 
pastebiu, kad savo namuose ji atrodo šiek tiek aukštesnė. 

— Įsitaisykite patogiai, aš tuoj grįšiu. 

Nors šviečia viena lempa, svetainėje su langu į gatvę tamsu, pilna rudumo 
ir šešėlių. Užuolaidos užtrauktos ir susegtos, kad nebūtų nė kiek tarpo. Ne- 
žinau, jos visąlaik šitokios būna ar tik dėl manęs. Atsisėdu ant siauros sofos. 
Priešais ją kavos stalelis, užtiestas rankų darbo nėriniu. Grindys plikos. Gai- 
liuosi apsivilkusi suknele, atrodančia tokia brangia. 

Po kelių minučių sugrįžta Aibilina, nešina padėklu su arbatinuku ir dviem 
puodeliais, kurie ne į porą, trikampiu sulankstytomis popierinėmis servetėlė- 
mis. Užuodžiu jos iškeptų sausainukų su cinamonu kvapą. Jai pilant arbatą, 
arbatinuko dangtelis barška. 

— Atleiskite, — sako ji ir prilaiko dangtelį. — Anksčiau mano namuose 
dar niekada nėra apsilankę baltieji. 

Aš nusišypsau, nors ir žinau, kad to nenorėta pasakyti kaip sąmojo. Nu- 
geriu arbatos — karčios ir stiprios. 

— Dėkui, — tariu. — Arbata puiki. 

Ji atsisėda ir suneria ant kelių rankas, laukiamai žvelgia į mane. 

— Pamaniau, kad mes šiek tiek aptarsime biografijos faktus, o paskui 

peršoksime tiesiai prie klausimų, — pradedu, išsitraukiu bloknotą ir permetu 
akimis savo parengtus klausimus. Šie staiga man pasirodo pernelyg akivaizdūs, 
neprofesionalūs. 

— (Gerai, — sutinka ji. Sėdi ant sofos labai tiesi, pasisukusi į mane. 

— Ką gi, pradedam, hm, kada ir kur gimei? 

Ji nuryja seiles, linkteli. 

— Tūkstantis devyni šimtai devintais. Pidmonto plantacijoje, Cerokių 
apygardoje. 

— Ar maža būdama, augdama, žinojai, kad kada nors tapsi tarnaite? 

— Taip, mem. Taip, žinojau. 

Nusišypsau, laukiu ją ką nors daugiau paaiškinant. Tačiau toliau nieko 
neseka. 

— Ir tai žinojai... nes... 

— Mama buvo tarnaitė. O senelė — namų vergė. 

— Namų vergė. Aha, — ištariu, bet ji tik linksi. 

Toliau laiko sunėrusi ant kelių rankas. Stebi mano užsirašomus į blokno- 
to lapą žodžius. 

— Ar tu... kada nors svajojai būti kažkuo kita? 

— Ne. — Ji papurto galvą. — Ne, mem, nesvajojau. — Taip tylu, kad 
girdžiu mūsų abiejų alsavimą. 

— Gerai. Taigi... koks jausmas auginti baltųjų vaiką, kai tavo pačios vai- 
kas namie yra... — aš nuryju seilę sutrikusi dėl klausimo, — ... prižiūrimas 
kieno nors kito? 

— Jausmas... — Ji vis sėdi tokia tiesi, jog atrodo skausminga. — Hm, 
galbūt... pereitume prie kito klausimo? 

— O... Gerai. — Įsistebeiliju į savo klausimus. — Kas tau labiausiai pa- 
tinka dirbant tarnaite ir kas — mažiausiai? 

Ji pažvelgia į mane, lyg būčiau paprašiusi išaiškinti kokį nešvankų žodį. 

— Aš... aš... man turbūt labiausiai patinka prižiūrėti vaikučius, — su- 
šnabžda. 

— Ką nors... dar norėtum pridurti... apie tai? 

— Ne, mem. 

— Aibilina, nereikia manęs vadinti „mem“. Tik ne čia. 

— Taip, mem. Ak, atleiskite. — Ji prisidengia delnu burną. 

Gatvėje kažkas garsiai šūkauja, ir mudviejų akys staigiai nukrypsta į langą. 
Abi nutylame, suakmenėjame. Kas bus, jeigu koks nors baltasis sužinos mane 
šeštadienio naktį esant čionai ir kalbantis su Aibilina, vilkinčia savo normaliais 
drabužiais? Ar paskambins policijai pranešti apie įtartiną susitikimą? Staiga 
tampu tikra, kad taip ir atsitiks. Mudvi būsime areštuotos, nes taip daroma. 

Būsime apkaltintos pažeidusios integraciją, — aš nuolatos skaitau apie tai 
laikraščiuose, — mat neapkenčiama baltųjų, susitikinėjančių su spalvotaisiais, 
kad padėtų jų judėjimui už pilietines teises. Tai neturi nieko bendra su inte- 
gracija, bet dėl ko gi kita mudvi susitiktume? Aš net neatsivežiau nė vieno iš tų 
laiškų Panelei Mirnai, kad turėčiau kuo pasiteisinti. 

Matau Aibilinos veide atvirą, neslepiamą baimę. Pamažu balsai gatvė- 
je išsisklaido. Aš iškvepiu orą, bet Aibilina lieka įsitempusi. Nenuleidžia nuo 
užuolaidų akių. 

Pažvelgiu į klausimų sąrašą savo bloknote, ieškodama kokio nors, kuris 
padėtų ištraukti tą nervingumą iš jos, iš manęs pačios. Aš vis mąstau, kiek daug 
laiko jau esu praradusi. 

— Ir kas, sakei... tavajame darbe tau nepatinka? 

Aibilina smarkiai nuryja seiles. 

— Turiu omenyje, ar nori kalbėti apie tualetą? Ar apie Eliz... panelę Ly- 
folt? Ką nors apie tai, kiek ji tau moka? Ar kada nors šaukė ant tavęs prie Mei 
Moblės? 

Aibilina pasiima servetėlę ir prisideda prie kaktos. Praveria burną kalbėti, 
bet susituri. 

— Mudvi daug sykių kalbėjomės, Aibilina... 

Ji prisidengia delnu burną. 

— Atleiskite, aš... 

Ji atsistoja ir greitai nueina siauru koridoriumi. Užsitrenkia durys, ir nuo 
jų ant padėklo subarška arbatinukas su puodeliais. 

Praslenka penkios minutės. Kai Aibilina sugrįžta, laiko prie savęs iš prie- 
kio rankšluostį — panašiai, kaip esu mačiusi savo motiną, jai laiku nesuspėjus 
į tualetą išsivemti. 

— Atleiskite. Maniau, kad esu... pasirengusi kalbėti. 

Linkteliu, ne visai nutuokdama, kaip toliau elgtis. 

— Aš tik... Žinau, jūs jau pasakėte tai poniai Niujorke, kad aš tai padary- 
siu, bet... — Ji užsimerkia. — Apgailestauju. Nemanau, kad galiu. Turbūt man 
reikia atsigulti. 

— Tai rytoj vakare. Aš... atvažiuosiu, sugalvojusi ką nors geresnio. Tik 
pamėginkime vėl ir... 

Ji purto galvą, spaudžia prie savęs rankšluostį. 

Važiuodama namo pykstu ant savęs. Už tai, kad maniau galėsianti pa- 
prasčiausiai nerūpestingai įplasnoti ir pareikalauti atsakymų. Kad maniau ją 
paprasčiausiai nebesijausiant tarnaite, nes bus savo namuose, nes nevilkės uni- 
forma. 

Pasižiūriu į bloknotėlį ant baltos odinės sėdynės. Neskaičiuojant, kur ji 
užaugo, iš viso išgavau dar dvylika žodžių. Ir keturi iš jų: ža/7, mem ir ne, mem. 


Iš WJDX radijo plaukia Petsės Klain“ balsas. Man važiuojant apygardos 
plentu leidžia „Pasivaikščiojimą po vidurnakčio“. Kai įsuku į Hilės kiemo įva- 
žą, skamba „Cigaretės peleninėje“. Šiandien sudužo lėktuvas, kuriuo skrido, ir 
visi nuo Niujorko iki Misisipės ir Sietlo gedi, dainuoja jos dainas. Sustabdau 
kadilaką ir spoksau į baltą, plačiai išdrikus; Hilės namą. Jau keturios dienos, 
kai vidur mudviejų pokalbio Aibilina susivėmė, ir aš iš jos daugiau nesulaukiau 
jokios žinios. 

Įeinu vidun. Iki Pilietinio karo stiliaus Hilės salone su kurtinančiu senelio 
sieniniu laikrodžiu ir paauksuotomis langų portjeromis paruoštas bridžo sta- 
las. Visos jau sėdi — Hilė, Elizabeta ir Lu Enė Tempelton, kuri pakeitė ponią 
Volters. Lu Enė — viena iš tų mergaičių, kurios plačiai, įsiteikiamai šypsosi 
— visąlaik — ir niekada nenustoja. O kai į ją nežiūri, tąja beprasme dantinga 
šypsena veide ji spokso į tave. Ir ji sutinka su viskuo, ką sako Hilė. 

Hilė pakelia žurnalą Li/e, parodo namo Kalifornijoje atlanką. 

— Jie tai vadina urveliu, lyg ten gyventų laukiniai žvėrys. 

— O, kaip siaubinga! — nušvinta Lu Enė. 

Nuotraukoje matyti gauruotas kilimas per visas grindis ir aptakių for- 
mų sofos, kiaušinio pavidalo kėdės ir televizoriai, atrodantys it skraidančiosios 
lėkštės. O Hilės salone kabo aštuonių pėdų aukščio konfederatų generolo por- 
tretas. Jis labai matomoje vietoje, lyg būtų senelis, o ne prosenelio trečios eilės 
pusbrolis. 

— Būtent. Visai taip atrodo Trudės namas, — sako Elizabeta. 

Aš tiek buvau įsitraukusi į Aibilinos interviu, kad beveik pamiršau apie 
Elizabetos kelionę praeitą savaitę aplankyti savo vyresnės sesers. Trudė ištekėjo 
už bankininko, ir juodu persikėlė į Holivudą. Elizabeta nuvyko ten keturioms 
dienoms pasižiūrėti jos naujo namo. 

— Na, tai tiesiog prastas skonis, štai kas, — pareiškia Hilė. — Nesiekiu 
įžeisti tavo šeimos, Elizabeta. 

— Kaip atrodo Holivudas? — klausia Lu Enė. 

— O, svajonė. Ir Trudės namas — televizoriai kiekviename kambaryje. 
Tie patys trenkti kosminio amžiaus baldai, ant kurių vos gali sėdėti. Mes ėjo- 
me į visus tuos prašmatnius restoranus, kur valgo kino žvaigždės, ten gėrėme 


* Paisy Cline (tikroji pavardė Virginia Patterson Hensley, 1932-1963) — kantri muzikos dai- 
nininkė, savo karjeros viršūnėje žuvusi per lėktuvo katastrofą. 

martinį ir burgundišką vyną. O vieną vakarą prie mūsų staliuko priėjo pats 
Maksas Faktoras* ir šnektelėjo su Trude, lyg juodu būtų paprasčiausiai seni 
draugai... — ji palinguoja galva, — ...lyg prasilenkdami vienas su kitu gastro- 
nome, — Elizabeta atsidūsta. 

— Na, jeigu manęs paklausi, tai tu vis tiek pati gražiausia šeimoje, — ta- 
ria Hilė. — Ne tai, kad Trudė nepatraukli, bet moki laikytis ir esi tikrai stilinga 
būtent tu. 

Elizabeta nusišypso į tuos žodžius, bet paskui vėl susiraukia. 

— Jau nekalbu apie tai, kad jie turi pastoviai gyvenančią namuose tar- 
naitę — visas dienas, visas va/andas. Man beveik visai nereikėjo žiūrėti Mei 
Moblės. 

Mane nupurto nuo šio komentaro, bet niekas tartum to nepastebi. Hilė 
seka akimis savo tarnaitę, Julę Mei, vėl pilant į mūsų stiklines arbatą. Ji aukšta, 
liekna, beveik karališkos išvaizdos ir kur kas geresnės figūros nei Hilė. Ma- 
tydama ją, susirūpinu dėl Aibilinos. Šią savaitę dusyk skambinau jai į namus, 
bet niekas neatsiliepė. Aišku, ji manęs vengia. Turbūt teks nueiti į Elizabetos 
namus ir su ja pasikalbėti, patiks tai Elizabetai ar ne. 

— Aš mąsčiau, kad per kitų metų labdaros pokylį galėtume imtis „Vėjo nu- 
blokštų“ temos, — sako Hilė, — galbūt išsinuomoti senuosius Fervju rūmus? 

— Kokia puiki idėja! — sušunka Lu Enė. 

— Ak, Skyter, — sako man Hilė. — Žinau, tau tikrai buvo sunku praleisti 
Jį Šiais metais. 

Aš linkteliu, gailiai susiraukiu. Tada apsimečiau sugripavusi, kad nereikė- 
tų ten eiti vienai. 

— Štai ką tau pasakysiu, — taria Hilė. — Nebesamdysiu to rokenrolo 
orkestrėlio, grojančio vien tą greitą šokių muziką. 

Elizabeta paliečia mano ranką. Turi ant kelių rankinę. 

— Kone pamiršau tau tai perduoti. Nuo Aibilinos, turbūt dėl to Panelės 
Mirnos reikalo? Tačiau aš jai pasakiau, kad šiandien negalės užsiimti ta žiniuo- 
nyste — ne, po viso to laiko, kurį ji sugaišo per sausį. 

Išskleidžiu sulankstytą popieriaus skiautelę. 

Žinau, ką reikia daryti, kad arbatinukas nebarškėtų. 

— Ir kam gi galėti rūpėti, kad arbatinukas nebarškėtų? — nusistebi Eli- 
zabeta. Mat, žinoma, ji perskaitė raštelį. 

Man prireikia dviejų sekundžių ir gurkšnio šaldytos arbatos, kol sumoju. 

— Tu nepatikėsi, kaip tai yra sunku. 


* Max Factor — stambus kosmetikos pramonininkas, teikęs produkciją Holivudo aktorių 
makiažui. 

Po dviejų dienų sėdžiu savo gimdytojų virtuvėje laukdama, kol sutems. 
Galiausiai pasiduodu ir prisidegu dar vieną cigaretę, nors tik vakar vakare per 
televizorių pasirodęs vyriausiasis valstijos gydytojas grasė pirštu, mėgindamas 
visus įtikinti, kad rūkymas mus nužudys. Bet motina sykį man pasakė, kad jei- 
gu bučiuosiuosi liežuviais, apaksiu, ir aš pradedu manyti, kad tas viskas — tik 
didžiulis vyriausiojo gydytojo ir motinos sąmokslas, siekiant iš visų atimti bent 
kokį malonumą. 

To paties vakaro aštuntą aš klupiniuoju Aibilinos gatve, stengdamasi likti 
niekieno nepastebėta, kiek tai įmanoma Žmogui, nešančiam penkiasdešimties 
svarų rašomąją mašinėlę „Corona“. Tyliai pasibeldžiu, jau mirtinai trokšdama 
dar vienos cigaretės nervams nuraminti. Aibilina atidaro, ir aš įsmunku vidun. Ji 
vilki ta pačia žalia suknele ir avi ceremoningais juodais batais kaip ir anąsyk. 

Mėginu šypsotis, tartum būdama tikra, kad šįsyk pavyks, nepaisant jos 
išsakytos per telefoną minties. 

— Gal... šįsyk sėdėkime virtuvėje? — pasiūlau. — Tu ne prieš? 

— Gerai. Nėra į ką ten pažiūrėti, bet vis tiek einam giliau. 

Virtuvė maždaug perpus mažesnė už svetainę ir joje šilčiau. Kvepia arbata 
ir citrinomis. Juodo ir balto linoleumo grindys nugrandytos iki plonumo. Ant 
darbastalio vos išsitenka porcelianinis arbatos servizas. 

Pasidedu rašomąją mašinėlę ant subraižyto raudono stalo prie lango. Ai- 
bilina imasi pilti į arbatinuką karšto vandens. 

— Ak, man ne, dėkui. — Siekiu į savo rankinę. — Atsinešiau mudviem 
kokakolos, jeigu norėtum atsigerti. 

Prieš ateidama mėginau sugalvoti, kaip elgtis, kad Aibilina jaustųsi pato- 
giau. Pirmiausia: ji neturi jaustis man patarnaujanti. 

— K gi, juk išties puiku. Šiaip aš arbatą geriu gerokai vėliau. 

Ji atneša atidariklį ir dvi stiklines. Aš atsigeriu tiesiai iš butelio, ir tai pa- 
mačiusi ji nustumia abi stiklines ir padaro tą pat. 

Po to, kai Elizabeta man perdavė raštelį, aš paskambinau Aibilinai ir vil- 
tingai išklausiau jos minties — pačiai užrašyti savo žodžiais, o paskui parodyti 
man, ką yra parašiusi. Mėginau vaidinti sujaudintą. Bet žinau, kad man teks 
perrašyti viską, ką ji bus parašiusi, ir sugaišti dar daugiau laiko. Pamaniau, kad 
galbūt būtų lengviau, jeigu ji matytų tai spausdinama, o ne kad aš perskaityčiau 
ir pasakyčiau, jog šitaip nieko neišeis. 

Mudvi šypsomės viena kitai. Nugeriu gurkšnį savosios kolos, pasilyginu 
palaidinukę. 

— Taigi... — tariu. 

Aibilina laiko priešais save vieliniais žiedais susegtą bloknotėlį. 

— Norite... kad taip imčiau ir perskaityčiau? 

— Be abejo. 

Mes abi giliai atsikvepiame, ir ji pradeda skaityti, pamažu, vienodu balsu. 
tonas Spirsas. Ėjo 1924-ieji ir man ką tik sukako penkiolika. Oltonas buvo 
ilgas, liesas mažylis plonučiais ir švelniais kaip kukurūzų burbuolės plauke- 
liais... 

Jai skaitant pradedu spausdinti. Žodžiai ritmiški, tariami aiškiau, nei ji 
paprastai kalba. 

— Visi langai tame bjauriame name buvo uždažyti, nors pats namas buvo 
didelis, su plačia žalia veja. Žinojau, kad oras jame blogas, pati jaučiausi ne- 
sveika... 

— Palauk, — sakau. — Išspausdinau p/ačia žila. 

Užtepu balto tušo klaidai ištaisyti, papučiu, kad išdžiūtų, ir išspausdinu 
iš naujo. 

— Gerai, tęsk. 

— Kai po šešių mėnesių, — skaito ji, — nuo plaučių ligos pasimirė mama, 
jie mane pasiliko auginti Oltono, kol išsikėlė į Memfį. Mylėjau tą mažylį, ir 
jis mylėjo mane, ir kaip tik tuo metu supratau, kad gerai sekasi padėti vaikams 
didžiuotis savimi... 

Nenorėjau įžeisti Aibilinos, kai ji išdėstė man savo mintį. Per telefoną 
mėginau ją nuo to atkalbėti. 

— Rašyti nėra taip lengva. Ir, Aibilina, šiaip ar taip, tu neturėsi tam laiko, 
kai dirbi visą dieną. 

— Juk tikrai nebus bent kiek kitaip, nei kas vakarą užrašinėti savo maldas. 

Nuo tada, kai mudvi pradėjome šį projektą, ji pirmą sykį pasakė kai ką 
įdomaus apie save, tad aš podėlyje pasičiupau pirkinių bloknotėlį. 

Tų juk nenori pasakyti, kad užrašai savo maldas, a? 

— Niekada anksčiau apie tai niekam nepasakojau. Net Minei. Supratau, 
kad daug geriau galiu perteikti savo mintis jas užrašinėdama. 

— Vadinasi, tą tu darai savaitgaliais? — paklausiau. — Savo laisvu laiku? 

Man patiko, kad galiu sužinoti apie jos gyvenimą ne darbo metu, kai ji 
nėra Elizabetai Lytolt po akių.. 

— O, ne. Aš rašau valandą, kartais dvi kasdien. Daug šiame mieste pasi- 
ligojusių, sergančių Žmonių. 

Įspūdinga. Tai daugiau, nei aš kai kuriomis dienomis parašydavau. Tada 
jai pasakiau, kad mudvi tik pabandysime vėl išjudinti tą projektą. 

Aibilina stabteli atsikvėpti, nugeria kolos ir toliau skaito. 

Ji grįžta atgalios prie savo pirmos tarnystės, kai buvo trylikos: tada gu- 
bernatoriaus rezidencijoje valė Pranciškaus Pirmojo laikų stiliaus sidabrinį 
servizą. Ji perskaito, kaip pirmą savo rytą padarė klaidą lentelėje, kur turėdavo 
įrašyti atskiro indo numerį, kad šeimininkai žinotų, jog ji nieko nepavogė. 

— Parėjau tą rytą namo po to, kai buvau išvyta, ir stovėjau lauke prie savo 
namo, avėdama naujais darbo bateliais. Už tuos batelius mama sumokėjo tiek 
pat, kiek mums atsieidavo per mėnesį sąskaita už elektrą. Turbūt tada aš supra- 
tau, kas yra gėda ir jos spalvą taip pat. Gėda nėra juoda it purvas, kaip visada 
manydavau. Gėda yra balta kaip nauja uniforma, kurią visą vakarą tavo motina 
lygino, balta be drūželės ar darbo nešvarumų dėmelės ant jos. 

Aibilina pakelia akis, norėdama pamatyti, ką aš galvoju. Pertraukiu spaus- 
dinusi. Tikėjausi, kad istorijos bus mielos, nugludintos. Suvokiu gaunanti dau- 
giau, negu buvo suderėta. O ji skaito toliau: 

— ... taigi aš toliau dirbu ir sutvarkau drabužių spintą, ir nė sumot nesu- 
moju, kai baltasis berniūkštis švariai nusikerta pirštus į tą lango ventiliatorių, 
kurį dešimt kartų prašiau jos pašalinti. Niekada nebuvau mačiusi tiek daug 
raudonumo liejantis iš žmogaus, ir aš pasičiumpu berniuką, pasičiumpu tuos 
keturis pirštus. Nunešu jį į spalvotųjų ligoninę, nes nežinau, kur yra baltųjų. 
Bet kai ten atsiduriu, vienas spalvotasis mane sustabdo ir sako: Juk tas berniu- 
kas baltasis? 

Rašomosios mašinėlės klavišai tarška it ledų kruša į stogą. Aibilina skaito 
greičiau, ir aš nebepaisau klaidų, sustabdau ją tik tam, kad galėčiau įstatyti kitą 
lapą. Kas aštuonias sekundes nustumiu į šoną rašomosios mašinėlės vežimėlį. 

— Ir aš sakau: Z2ip, sere, o jis sako: Čia tie jo balti pirštai? Ir“aš vėl sakau: 
Taip, sere, o jis: Na, verčiau jiems pasakyk, kad jis tavo šviesiaodis brolis, nes tas 
sbalvotasis daktaras neoperuos baltųjų berniuko negrų ligoninėje. Ir tuomet mane 
sugriebia baltasis policininkas ir sako: Nagi, paklausyk... 

Ji nutyla. Pakelia akis. Tarškesys nutrūksta. 

— Ką? Policininkas pasakė nagi, paklausyk ką? 

— Na, tai viskas, ką užrašiau. Turiu suspėti į autobusą šįryt važiuoti į 
darbą. 

Nuspaudžiu grįžties svirtį, ir rašomoji mašinėlė dzingteli. Mudvi su Aibi- 


lina pažiūrimę,viena kitai tiesiai į akis. Manau, kad vis dėlto mums pavyks. 

K“ dvi savaites kas antrą vakarą sakau motinai, kad važiuoju pa- 
aitinti alkanųjų Kentono presbiterionų bažnyčioje, kur mes, lai- 
mė, ničnieko nepažįstame. Žinoma, ji labiau norėtų, kad aš eičiau į Pirmąją 
presbiterionų, bet motina ne tokia, kad ginčytųsi dėl krikščioniškos veiklos, 
tad pritariamai linkteli ir pasivedusi į šalį pasako man būtinai po to labai gerai 
nusiplauti muilu rankas. 

Valanda po valandos Aibilina savo virtuvėje skaito užrašus, o aš spausdinu 
mašinėle — smulkmenos tirštėja, kūdikių veidai tampa vis ryškesni. Iš pradžių 
esu nusivylusi, kad didžiumą rašo Aibilina, o aš tik redaguoju. 

Bet jeigu poniai Stein tai patiks, aš užrašysiu kitų tarnaičių istorijas, ir 
darbo bus daugiau negu pakankamai. Jeigu jai tai patiks... Pagaunu save min- 
tyse vis kartojant ir kartojant tą, vildamasi, kad galbūt taip ir įvyks. 

Aibilinos užrašai aiškūs, atviri. Pasakau jai tai. 

— Na, tik pažiūrėkit, kam aš rašiau. — Ji susijuokia. — Dievui negalima 
meluoti. 

Iki man gimstant, ji savaitę netgi rinko medvilnę Longlife, mano šeimos 
ūkyje. Kartą, mano nė nepaprašyta, ji peršoka kalbėti apie Konstantiną. 

— Viešpatie, ta Konstantina tai bent dainuodavo! Kaip grynakraujis an- 
gelas, stovėdama bažnyčios priekyje. Per visus bėgdavo šiurpas, kai klausyda- 
vosi to jos šilkinio balso, o paskui ji nebenorėjo dainuoti — po to, kai turėjo 
atiduoti savo kūdikį... 

Ji nutyla. Pažvelgia ; mane. Sako: 

— Kad ir kaip ten buvo. 

Paliepiu sau nemygti jos. Gaila, kad negaliu išgirsti visko, ką ji žino apie 
Konstantiną, bet aš palauksiu, kol mes baigsime tuos interviu. Nenoriu, kad 
dabar kas nors tarp mudviejų terptųsi. 

— Iš Minės dar nėra žinių? — klausiu. — Jeigu poniai Stein tai pa- 
tiks, — aš beveik dainuote išdainuoju tuos žodžius, — aš tik noriu sutarti dėl 
kito interviu ir jam pasiruošti. 


Aibilina papurto galvą. 

— "Iris kartus klausiau Minės, ir ji vis sako nenorinti to daryti. Matyt, bus 
jau metas man ja patikėti. 

Pasistengiu neišsiduoti savo rūpesčio. 

— O gal pamėgintum paprašyti kurių nors kitų? Pasiteirauti, gal joms 
būtų įdomu? — neabejoju, kad Aibilinai tikrai geriau negu man sektųsi ką 
nors įtikinti. 

Aibilina linkteli. 

— Yra dar kelios, kurių galiu paklausti. Tačiau, kaip manote, kiek užtruks, 
kol ta ponia jums pasakys, kad jai tai patinka? 

Gūžteliu pečiais. 

— Nežinau. Jeigu ateinančią savaitę tai išsiųsime, galbūt iki vasario vidu- 
rio sulauksime iš jos žinios. Bet negaliu garantuoti. 

Aibilina sučiaupia lūpas, pasižiūri į savuosius puslapius. Matau kai ką, 
ko anksčiau nepastebėdavau. Lūkestį, įsižiebusį šiokį tokį jaudulį. Buvau tiek 
susitelkusi į save pačią, kad man nė neatėjo į galvą, jog ir Aibilina galėtų būti 
tokia pat kaip ir aš pagauta džiugaus virpulio, jeigu kažkokia redaktorė Niujor- 
ke perskaitys jos istoriją. Nusišypsau ir giliai atsidūstu, mano viltys stiprėja. 

Per mudviejų penktą susitikimą Aibilina perskaito apie tą dieną, kai žuvo 
Tryloras. Ji skaito apie tai, kaip jo sulaužytas kūnas baltojo brigadininko buvo 
įmestas į pikapo galą. 

— O paskui jie išmetė jį prie spalvotųjų ligoninės. Taip man papasakojo 
lauke stovėjusi seselė. Jie išritino jį iš sunkvežimaičio kėbulo, ir baltieji vyrai 
nuvažiavo. 

Aibilina neverkia, tik praeina gerokai laiko, kol aš stebeiliju į rašomąją 
mašinėlę, o ji — į juodus, išdilusius linoleumo kvadratėlius. 

Per šeštą susitikimą Aibilina sako: | 

— 1960-aisiais stojau dirbti pas panelę Lyfolt. Kai Mei Moblei buvo dvi 
savaitės. 

Ir aš jaučiu įėjusi pro švininius pasitikėjimo vartus. Ji pasakoja, kaip buvo 
įrengtas tualetas garaže, pripažįsta dabar džiaugiantis, kad jis ten. Tai lengviau 
negu klausytis Hilę skundžiantis, kad turi dalytis tualetu su tarnaite. Ji man 
papasakoja, kad sykį aš pakomentavau, jog spalvotieji per daug lanko bažnyčią. 
Tai jai įstrigo. Aš susigūžiu klausdama savęs, ką dar esu pasakiusi, niekada 
nejtardama, kad tarnaitės klausosi ar joms bent kiek įdomu. 

Vieną vakarą ji taria: 

— Aš mąsčiau... 

Bet paskui nutyla? 

Pakeliu nuo rašomosios mašinėlės akis, laukiu. Aibilinai prireikė apsi- 
vemti, kol aš išmokau jos neskubinti. 

— Mąstau, kad turėčiau kažkiek skaityti. Galbūt tai padėtų man pačiai 
rašyti. 

— Nueik į biblioteką Valstijos gatvėje. Ten visa salė pilna Pietų rašytojų. 
Folkneris, Judora Velti... 

Aibilina sausai kosteli. 

— Juk žinote, spalvotieji į tą biblioteką neįleidžiami. 

Minutėlę sėdžiu jausdamasi kvailai. 

— Tiesiog man nesitiki, kad tai pamiršau. 

Spalvotųjų biblioteka tikriausiai labai prasta. Prieš kelerius metus bal- 
tųjų bibliotekoje įvyko sėdimoji demonstracija prieš rasinę diskriminaciją, ir 
tai pateko į laikraščius. Kai spalvotųjų minia pasirodė į teismą dėl sėdimosios 
demonstracijos, policija tiesiog pasitraukė ir paleido vokiečių aviganius. Pa- 
žvelgiu į Aibiliną ir vėl prisimenu, kaip ji rizikuoja kalbėdamasi su manimi. 

— Mielai paimsiu knygas dėl tavęs, — pasakau. 

Aibilina išskuba į miegamąjį ir grįžta su sąrašu. 

— Gal aš pažymėsiu tas, kurių pirmiausia noriu. Karverio bibliotekoje 
esu įtraukta į laukiančiųjų „Nežudyk strazdo giesmininko“ sąrašą, jau beveik 
trys mėnesiai. Pažiūrėkime... 

Stebiu ją pažymint varnelėmis knygas: V. E. B. Du Boiso“ „Juodaodžių 
žmonių sielos“, Emilijos Dikinson eilėraščiai (bet kurie), „Heklberio Fino 
nuotykiai“. 

— Kai kurias iš jų skaičiau dar mokykloje, bet neturėjau galimybės 
baigti. 

Ji toliau žymi, stabtelėdama pagalvoti, kokios nori kitos. 

— Nori... Zigmundo Froido knygos? 

— O, žmonės pamišę. — Ji linkteli. — Mėgstu skaityti apie tai, kaip dir- 
ba galva. Kada nors sapnavote, kad įkrentate į ežerą? Jisai sako, kad sapnuoji, 
kaip gimsta savo paties aš. Panelė Frensis, pas kurią dirbau 1957-aisiais, ji 
turėjo visas tas knygas. 

Ties dvyliktuoju jos pavadinimu man būtina sužinoti: 

— Aibilina, ar seniai norėjai manęs to paprašyti? Kad paimčiau tau tas 
knygas? 

— Kurį laiką. — Ji gūžteli pečiais. — Turbūt bijojau užsiminti. 

— Manei... kad aš nesutiksiu? 


* William Edward Burghart Du Bois (1868-1963) — amerikiečių pilietinių teisių aktyvistas, 
įkūręs NAACP — Nacionalinę asociaciją už spalvotųjų lygiateisiškumą. Sociologas, istorikas, žur- 
nalų redaktorius, knygų autorius, tarp jų — „Juodaodžių žmonių sielos“ (1903), „Spalva ir demokra- 
tija“ (1945) ir kt. 

— Tai baltųjų nustatytos taisyklės. Nežinau, kurių jūs laikotės, o ku- 
rių — ne. 

Minutėlę mudvi žvelgiame viena į kitą. 

— Man pakyrėjo taisyklės, — pagaliau pasakau. 

Aibilina susijuokia ir pažvelgia pro langą. Įsivaizduoju, kaip skystai jai 
turėjo nuskambėti šis prisipažinimas. 


Keturias dienas paeiliui sėdžiu savo miegamajame prie rašomosios ma- 
šinėlės. Dvidešimt mano išspausdintų puslapių, pilnų išbraukymų ir raudonai 
apibrėžtų redagavimų, tampa trisdešimt vienu ant firminių storų baltų lakštų. 
Parašau trumpą Saros Ros — Aibilinos pasirinkto slapyvardžio pagal jos prieš 
daugelį metų mirusią šeštos klasės mokytoją — biografiją. Įtraukiu jos amžių, 
iš ko gyveno jos tėvai. Paskui seka pačios Aibilinos istorijos, tokios, kaip ji šias 
užrašė — paprastos, atviros. 

Trečią dieną motina šūkteli laiptais viršun paklausti, ką gi aš ištisą dieną 
ten veikiu, o aš sušunku žemyn: „Jik spausdinuosi kai kurias pastabas iš Biblijos 
studijų. Paprasčiausiai užsirašau visus dalykus, kurie man patiko apie Jėzų.“ Po va- 
karienės girdžiu ją tėčiui sakant: „Ji kažką sumanė.“ Kad būtų labiau įtikėtina, 
nešiojuosi po namus savo mažutę baltą krikšto Bibliją. 

Aš skaitau ir vėl iš naujo perskaitau puslapius, o paskui vakarais juos nu- 
vežu Aibilinai, ir ji daro tą pat. Šypsosi ir linksi ties gražiomis vietomis, kur visi 
puikiai sugyvena, bet ties blogomis vietomis ji nusiima juodus skaitomuosius 
akinius ir sako: 

— Žinau, tai parašiau aš, bet nejau jūs iš tikrųjų norite įdėti tą apie... 

Aš patvirtinu: Ė. 

— Taip, tikrai. 

Tačiau esu pati nustebinta to, kas yra tose istorijose — apie atskirus šal- 
dytuvus gubernatoriaus rezidencijoje, apie baltųjų moterų ilgiausius pykčio 
priepuolius dėl raukšlių vystykluose, dėl to, kad baltieji mažyliai šaukia Aibi- 
liną „mama“. 

Trečią nakties — tik su dviem baltomis taisymo žymėmis dabar jau dvi- 
dešimt septyniuose puslapiuose — aš įkišu rankraštį į geltoną voką. Vakar 
paskambinau tarpmiestiniu telefonu poniai Stein į redakciją. Sekretorė Ruta 
pasakė, kad ji posėdyje, ir užsirašė mano žinutę, kad interviu jau keliauja. Šian- 
dien ponia Stein man neatskambino. 

Laikau voką sau prie širdies ir mažne verkiu iš begalinio nuovargio, abe- 
jonės. Rytoj rytą išsiųsiu jį iš Kentono pašto. Parvažiuoju namo ir atsigulu ant 
senos geležinės savo lovos nerimaudama, kas atsitiks... jeigu jai tai patiks. Kas, 

jeigu Elizabeta ar Hilė mudvi nutvers prie to, ką darome? Kas, jeigu Aibilina 
bus išvyta, uždaryta į kalėjimą? Jaučiu, lyg krisčiau žemyn ilgu įviju tuneliu. 
Dieve, nejau ją taip sumuš, kaip tą spalvotąjį vaikiną, kuris pasinaudojo tualetu 
baltiesiems? Ką aš darau? Kodėl išstatau ją tokiai rizikai? 


Ketvirtis po pirmos, Hilė, Elizabeta ir aš sėdime Elizabetos valgomaja- 
me prie stalo ir laukiame pasirodant Lu Enės. Šiandien dar nieko nevalgiau, 
tik pagėriau motinos tos seksualinės korekcijos arbatos, tad jaučiu šleikštulį, 
vis krūpčioju. Mano pėda po stalu trepčioja. Šitokia aš jau dešimt dienų, nuo 
tada, kai Ileinai Stein paštu išsiunčiau Aibilinos istorijas. Kartą paskambinau, 
ir Ruta pasakė perdavusi jai laišką prieš keturias dienas, bet aš vis dar neturiu 
jokių Žinių. 

— Juk tai tiesiog nemandagiausias dalykas, apie kokį kada nors esate gir- 
dėjusios, a? | 

Hilė pasižiūri į laikroduką ir susiraukia. Jau antras kartas, kai Lu Enė 
vėluoja. Prie Hilės ilgai ji neišsilaikys mūsų grupelėje. 

Į valgomąjį įeina Aibilina, ir aš labai stengiuosi nežiūrėti į ją pernelyg 
ilgai. 

— Liaukis krutinusi pėdą, Skyter. Drebini visą stalą, — sudraudžia Hilė. 

Aibilina balta uniforma lengvais žingsniais vaikštinėja po kambarį, nė 
menkiausiu ženklu neišsiduodama, ką mudvi padarėme. Turbūt yra įpratusi 
gerai slėpti savo jausmus. 

Hilė sumaišo ir išdalija kortas džinramiui“. Bandau susitelkti į žaidimą, 
bet kaskart, kai pažvelgiu į Elizabetą, man po galvą pradeda šokinėti visokie 
fakteliai. Apie Mei Moblę, pasinaudojančią tualetu garaže, apie tai, kaip Ai- 
bilinai nevalia laikyti savo priešpiečių Lyfoltų šaldytuve. Slaptos smulkmenos, 
kurios dabar man tapo žinomos. 

Aibilina nuo sidabrinio padėklo pasiūlo man sausainį. Įpila šaldytos arba- 
tos, lyg būtume visai svetimos, kaip ir privalėtume. Po to, kai išsiunčiau į Niu- 
jorką paketą, buvau pas ją namie dusyk, abu kartus apmainyti bibliotekos kny- 
gas. Kai aš ateinu,ji vis vilki žalia suknele su juodais apvadais. Kartais nusispiria 
po stalu batus. Paskutinį sykį ji išsitraukė „Montclair“ cigarečių pakelį ir ten pat 
kambaryje prie manęs užsirūkė, ir tai buvo šis tas, toks kasdieniškumas. Aš irgi 
vieną surūkiau. Dabar ji valo prie manęs nuo stalo trupinius su prabuoto sida- 
bro grandikliu, kurį padovanojau Elizabetai ir Reiliui per jųdviejų vestuves. 


* Azartinis kortų lošimas (angl. gin rummų), kilęs iš meksikietiškojo kunkeno ir buvęs popu- 
liarus JAV praėjusio šimtmečio penktame dešimtmetyje. 

— Ką gi, kolei laukiame, turiu jums kai kurių naujienų, — prabyla Eliza- 
beta, ir aš jau atpažįstu tą išraišką jos veide, nežymų linktelėjimą, pasidėjus ant 
pilvo delną. — Aš nėščia. — Ji nusišypso, lūpos šiek tiek virpa. 

— Nuostabu, — sakau aš. Pasidedu ant stalo kortas ir paliečiu jos ranką. 
Ji iš tiesų atrodo, lyg tuojau pravirks. — Kada nusimato? 

— Spalį. 

— Ką gi, beveik pats laikas, — taria Hilė apkabindama ją. — Mei Moblė 
faktiškai jau užaugusi. 

Elizabeta prisidega cigaretę, atsidūsta. Pasižiūri į savo kortas. 

— Mes visos tikrai sujaudintos. 

Kol žaidžiame kelis bandomuosius lošius, Hilė ir Elizabeta kalbasi apie 
kūdikių vardus. Aš bandau prisidėti prie pokalbio. 

— Aišku, Reilis, jeigu bus berniukas, — priduriu. 

Hilė kalba apie Viljamo kampaniją. Ateinančiais metais jis balotiruojasi į 
valstijos senatą, nors neturi jokios politinės patirties. Aš patenkinta, kai Eliza- 
beta pasako Aibilinai nebedelsti ir pateikti mums priešpiečius. 

Aibilinai sugrįžus su vaisių mišinio žele, Hilė atsilošia kėdėje. 

— Aibilina, turiu tau seną paltą ir maišą drabužių iš ponios Volters namų. 
— Ji pasitapšnoja servetėle burną. — Tad po priešpiečių ateik prie automobi- 
lio ir pasiimk tą viską, gerai? 

— Taip, mem. 

— Tik nepamiršk. Kad man nereikėtų rūpintis jų vėl atvežti kitą kartą. 

— O, argi tai ne miela iš panelės Hilės, Aibilina? — linksi Elizabeta. — 
Tu eik ir pasiimk tuos drabužius, kai tik mes baigsime. 

— Taip, mem. 

Kalbėdamasi su spalvotaisiais Hilė trimis oktavomis pakelia balsą. Eli- 
zabeta šypsosi, lyg kalbėtų vaikui, nors tikrai ne savo pačios. Aš pradedu viską 
pastebėti. 

Kai pasirodo Lu Enė Ieagčiišn, mes jau baigusios krevetes su kukurūzie- 
ne ir bepradedančios desertą. Šiaip ar taip, Lu Enė pavėlavo dėl pareigų Lygoje. 

Paskui aš darsyk pasveikinu Elizabetą ir keliauju prie savo automobilio. 
Lauke Aibilina imasi nedaug panešiotą 1942 metų paltą ir senus drabužius, 
kurių Hilė kažkodėl nepanoro atiduoti savo pačios tarnaitei Julei Mei. Hilė 
atžingsniuoja prie manęs, paduoda voką. 

— Kitos savaitės biuleteniui. Tu tikrai įdėsi jį dėl manęs? 

Aš linkteliu, ir Hilė nueina atgal prie savo automobilio. Atidarydama du- 
ris sugrįžti į namą, Aibilina dirsteli mano pusėn. Aš papurtau galvą, lūpomis 
sudėlioju žodį: Nieko. Ji linkteli ir įeina vidun. 

Tą vakarą dirbu prie biuletenio apgailestaudama, kad ne prie tų istorijų. 
Peržiūriu paskutinio Lygos susitikimo užrašus ir užtaikau ant Hilės voko. Ati- 
darau jį. Viduje vienas lapas, prirašytas riebiu, raitytu Hilės braižu. 


Elilė Holbruk pristato Namų pagalbininkių sanitarijos iniciatyvą — ligų 
profelaktikos priemonę: įrengti nebrangų tualetą savo garaže ar stoginėje, 
tuose namuose, kur nėra tokio svarbaus patogumo. 

Ponios, ar jūs žinojote, kad: 

+ 99 brac. visų ligų spalvotieji nešiojasi šlapime. 

+ Baltieji gali visam laikui prarasti sveikatą nuo visų šių ligų, nes 
mes neturime atsbarumo, kurį spalvotieji nešiojasi savo tamsesnėje 
bigmentacijoje. 

+ Kaikurie baltųjų nešiojami mikrobai gali būti žalingi ir sbalvotiesiems. 
Apbsaugokite save! Apsaugokite savo vaikus! Absaugokite savo tarnus! 

Holbrukų vardu mes sakome: maloniai jus kviečiame! 


Virtuvėje suskamba telefonas ir aš kone parpuolu lėkdama pakelti ragelio. 
Bet jau atsiliepė Paskagula. 

— Panelės Šarlotės rezidencija. 

Spoksau nuo laiptų į ją, stebiu, kaip smulkutė Paskagula linkteli, taria: 

— Taip, mem, ji čia, — ir paduoda man ragelį. 

— Eugenija klauso, — greitai pasakau. 

Tėtis laukuose, o motina mieste, susitarusi vizito pas daktarą, tad nusi- 
tempiu juodą rangytą telefono laidą iki virtuvės stalo. 

— Ileina Stein. 

Giliai atsikvepiu. 

— Taip, mem. Gavote mano siuntinį? 

— Taip, — patvirtina ji ir kelias sekundes alsuoja į telefono mikroto- 
ną. — Ta Sara Ros. Man patinka jos istorijos. Ji mėgsta kvečyti“ per daug 
nesiskųsdama. 

Linkteliu. Nežinau, ką reiškia kvečy:i, bet manau, kad tikriausiai ką nors 
gera. 

— Bet aš vis tiek laikausi nuomonės, kad interviu knyga... dažniausiai 
nesulaukia pasisekimo. Tai ne beletristika, bet ir ne publicistika. Galbūt antro- 
pologija, tačiau patekti į tokią kategoriją būtų baisiai nemalonu. 

— Bet jums... patiko? 


* Inkšti (amerikiečių žargonas iš jidiš). 

— Eugenija, — sako ji iškvėpdama į ragelį cigaretės dūmus. — Ar matėte 
šios savaitės žurnalo Lije viršelį? 

Mėnesį aš nepažiūrėjau į savojo žurnalo Lije viršelį, visai neturėjau laiko. 

— Martinas Liuteris Kingas, mieloji. Ką tik paskelbė rengiąs žygį į K. A" 
Kviečia visus Amerikos negrus prisijungti prie jo. Beje, ir visus baltuosius. Tiek 
daug negrų ir baltųjų Žmonių neveikė išvien nuo „Vėjo nublokšti“ meto. 

— Taip, aš iš tiesų girdėjau apie rengiamą... žygį, — pameluoju. 

Užsimerkiu gailėdamasi, kad šią savaitę neskaičiau spaudos. Jaučiuosi 
kaip idiotė. 

— Mano jums patarimas: parašykite tai, ir parašykite greitai. Žygis rug- 
pjūtį. Turėtumėte parašyti iki Naujųjų metų. 

Man pristinga kvapo. Ji sako, kad aš tai parašyčiau! Sako, kad... 

— Jūs man sakote, kad tai išspausdinsite? Jeigu parašysiu iki... 

— Nieko panašaus nepasakiau, — nukerta ji. — Aš perskaitysiu. Per mė- 
nes; peržiūriu po šimtą rankraščių ir beveik visus juos atmetu. 

— Atleiskite, aš tik... aš parašysiu, — pažadu. — Turėsiu pabaigtą sausį. 

— Ir keturių ar penkių interviu knygai nepakaks. Jums reikia jų bent tu- 
zino, gal daugiau. Spėju, esate susitarusi dėl daugiau interviu? 

Aš sučiaupiu lūpas. 

— Dėl kelių... daugiau. 

— Gerai. Tad nedelskite. Kol tas pilietinių teisių reikalas dar neišsikvėpė. 


Tą vakarą nuvažiuoju pas Aibiliną. Įteikiu dar tris knygas iš jos sąrašo. 
Nugarą man skauda sėdėjus visą dieną palinkusiai prie rašomosios mašinėlės. 
Šią popietę susirašiau kiekvieną iš savo pažįstamų, kuriuos Žinau turint tarnai- 
tes (0 jas turi visi mano pažįstami), ir jų tarnaičių vardus. Bet kai kurių vardų 
nepajėgiu prisiminti. 

— Dėkui, o Viešpatie, tik pažiūrėkite. 

Ji nusišypso ir atsiverčia pirmą „Voldeno“** puslapį, tartum iškart norėtų 
pradėti čia pat skaityti. 

— Šiandien kalbėjausi si ponia Stein, — pranešu jai. 

Aibilinos rankos ant knygos sustingsta. 

— Taip ir žinojau, kad kažkas negerai. Mačiau iš jūsų veido. 


Aš giliai atsikvepiu. 


* Federalinė Kolumbijos apygarda, į kurią išskirta JAV sostinė Vašingtonas su priemiesčiais. 

“ „Voldenas, arba gyvenimas miške“ — Henrio Deivido Toro (Henry David Thoreau, 1817— 
1862) knyga apie gyvenimą atsiskyrus nuo visuomenės miškuose prie Voldeno tvenkinio netoliese 
Konkordo, Masačusetse. 

— Pasakė, kad tavo istorijos jai labai patinka. Bet... ji nenori pasakyti, ar 
tai išspausdins, kol neparašysime visko. — Mėginu dėtis optimistiška. — Tu- 
rime pabaigti tuoj po Naujųjų metų. 

— Bet juk tai gera Žinia, ar ne? 

Linkteliu, bandau šypsotis. 

— Sausį, — sušnabžda Aibilina, atsistoja ir palieka virtuvę. Grįžta su sie- 
niniu „Tomo saldainiai“ kalendoriumi. Padeda jį ant stalo, greitai perverčia 
mėnesius. 

— Atrodo labai toli nuo dabar, bet sausis ne daugiau kaip už... dvie- 
jų... keturių... šešių... dešimties puslapių. Nė apsidairyt nesuspėsime, kai jis 
ateis. — Ji išsišiepia. 

— Ji pasakė, kad turime apklausinėti bent dvylika tarnaičių, kad galėtų 
svarstyti apie tai, — paaiškinu. Įtampa mano balse pradeda ryškėti. 

— Bet...jūs neturite jokių kitų tarnaičių, su kuriomis galėtumėte kalbėtis, 
panele Skyter. 

Sugniaužiu kumščius. Užsimerkiu. 

— Neturiu nė vienos, kurios galėčiau paprašyti, Aibilina. — Mano balsas 
aukštėja. Pastarąsias keturias valandas aš irgi mąsčiau apie tą patį. — Noriu 
pasakyti, kas dar yra? Paskagula? Jeigu kalbėsiuosi su ja, sužinos mama. O aš 
ne ta, kuri pažįsta kitas tarnaites. 

Aibilinos akys palieka manąsias taip greitai, jog man norisi verkti. Po ve/- 
nių, Skyter. Visus barjerus, kuriuos per tuos pastaruosius kelis mėnesius tarp 
mudviejų palengva sugrioviau, ką tik, vos per kelias sekundes, vėl atstačiau. 

— Atleisk, — greitai pasakau. — Atleisk, kad pakėliau balsą. 

— Ne, ne, viskas gerai. Tai mano darbas surasti kitas. 

— O kaip jei... Lu Enės tarnaitę, — tyliai sakau išsitraukdama savo sąra- 
šą. — Kuo ji vardu... Luvinija? Pažįsti ją? 

Aibilina linkteli. 

— Aš klausiau Luvinijos. — Ji vis nudūrusi akis sau į kelius. — Jos vienas 
anūkas buvo padarytas neregiu. Ji sako labai apgailestaujanti, bet turi galvoti 
apie jį. 

— O Hilės tarnaitė Julė Mei? Klausei jos? 

— Ji sako esanti labai užsiėmusi, stengiasi kitais metais savo berniukus 
įtaisyti į koledžą. 

— O kokios kitos tarnaitės, lankančios tą pačią bažnyčią kaip ir tu? Klau- 
sei jų? 

Aibilina linkteli. 

— Visos turi pasiteisinimų. Bet iš tikrųjų jos tiesiog labai bijo. 

— Betgi kiek? Kiek jų klausei? 

Aibilina pasiima bloknotą, pasklaido kelis puslapius. Jos lūpos juda tylo- 
mis skaičiuojant. 

— Trisdešimt vieną. 

Aš iškvepiu orą. Nė nejaučiau užkabinusi. 

— Oho... daug... — sakau. 

Aibilina galiausiai pasitinka mano žvilgsnį. 

— Nenorėjau jums sakyti, — taria, ir jos kakta susiraukšlėja. — Kol ne- 
gausime Žinių iš tos ponios... 

Ji nusiima akinius. Matau jos veide didelį rūpestį. Bando jį paslėpti dre- 
bančia šypsena. 

— Paklausiu jų darsyk, — pažada palinkdama ; priekį. 

— (Gerai, — atsidūstu. 

Ji smarkiai nuryja seiles, greitai linkteli, norėdama, kad aš suprasčiau, kaip 
rimtai ketinanti tai padaryti. 

— Prašau, neatsižadėkite manęs. Leiskite man pasilikti projekte kartu su 
jumis. 

Aš užsimerkiu. Reikia atvangos, kad nematyčiau susirūpinusio jos veido. 
Kaip galėjau pakelti ant jos balsą? 

— Aibilina, viskas gerai. Mudvi... kartu prie to. 


Po kelių dienų sėdžiu karštoje virtuvėje ir nuobodžiauju, rūkau cigaretę 
— pastaruoju metu, atrodo, niekaip nepajėgiu nuo to atprasti. Pagalvoju, kad, 
ko gero, tapsiu „įjunkusi“. Tokį žodį mėgsta vartoti ponas Goldenas. Idiotai 
visi įjunkę. Kartkartėmis jis išsikviečia mane į redakciją, permeta akimis mė- 
nesio straipsnius, raudonu pieštuku žymi, brauko ir krenkši. 

— Tas tinka, — pasakys jis. — Tau gerai einasi? 

— Gerai, — pasakysiu. 

— Tada gerai. 

Prieš rnan išeinant priimamojo sekretorė įteikia dešimties dolerių čekį, ir 
tai beveik viskas už manąjį Panelės Mirnos darbą. 

Virtuvėje karšta, bet man reikia išsigauti iš savo kambario, kur nieko kita 
neveikiu, kaip tik nerimastauju, nes nė viena kita tarnaitė nesutiko su mumis 
bendradarbiauti. Be to, čia galiu rūkyti, nes tai kone vienintelis kambarys na- 
muose be ventiliatoriaus menčių palubėje, išblaškančių po visus kampus pe- 
lenus. Kai buvau dešimties, tėtis mėgino įrengti tokį ventiliatorių skardinėse 
virtuvės lubose neatsiklausęs Konstantinos. Ji parodė pirštu į viršų, lyg jis ant 
lubų būtų palikęs stovėti fordą. 

— Tai dėl tavęs, Konstantina, kad taip nesukaistum ištisai triūsdama vir- 
tuvėje. 

— Nežadu dirbti nė jokioje virtuvėje nė su jokiu ventiliatoriumi palubėje, 
pone Karltonai. 

— Tikrai tu dirbsi. Tik tuoj prijungiu prie jo srovę. 

Tėtis nulipo nuo kopėtėlių. Konstantina prileido į puodą vandens. 

— Ką gi, — atsiduso ji. — Tad įjunkite. 

Tėtis spragtelėjo jungiklį. Per kelias sekundes ventiliatoriaus mentės kaip 
reikiant įsisuko, supilti pyragui miltai iš maišomojo dubens plūstelėjo į viršų 
ir pasklido po virtuvę, surašyti valgių receptai nuo darbastalio nuplazdėjo ant 
viryklės ir užsidegė. Konstantina čiupo degančio pergamentinio popieriaus ri- 
tinėlį ir greitai panardino į kibirą su vandeniu. Ir dabar tebežioji skylė lubose 
toje vietoje, kur dešimt minučių kabojo ventiliatorius. 

Laikraštyje matau valstijos senatorių Vitvortą rodant į tuščią žemės skly- 
pą, kur planuojama pastatyti naujus miesto sporto rūmus. Perverčiu puslapį. 
Nemėgstu būti primenama apie savo pasimatymą su Stiuartu Vitvortu. 

Į virtuvę atšlepnoja Paskagula. Stebiu, kaip ji pjausto iš tešlos sausainius 
vieno mauko taurele, kuri niekada niekam kitam nenaudota, kaip tik tešlai. 
Už manęs virtuvės langai atdari ir paremti „Sears, Roebuck X Co“ katalogais. 
Dešimtmetį merkti lietaus, išsipūtę ir susigarankščiavę puslapiai su nuotrau- 
komis po du dolerius kainuojančių plakiklių ir paštu užsakomų žaislų plevena 
vėjelyje. 

Galbūt man paprasčiausiai reikėtų paprašyti Paskagulos. Galbūt motina ne- 
sužinotų. Vačiau ką gi aš noriu apgauti? Motina stebi kiekvieną jos judesį, ir 
šiaip Paskagula atrodo manęs bijanti, lyg galėčiau ją įskųsti, jeigu padarytų ką 
nors bloga. Turbūt prireiktų ne vienų metų, kol įveikčiau tą baimę. Sveikiausia 
nuovoka man kužda dėl to reikalo neprasidėti su Paskagula. 

It gaisro aliarmas suskamba telefonas. Paskagula išleidžia iš rankos šaukš- 
tą, kuris žvangteli į dubenį, bet aš suspėju pirma jos pagriebti ragelį. 

— Minė ketina mums padėti, — sušnabžda Aibilina. 

Aš įsmunku į podėlį ir atsisėdu ant miltų skardinės, kaip esu pratusi. Ko- 
kias penkias sekundes nepajėgiu kalbėti. 

— Kada? Kada ji gali pradėti? 

— Ateinantį ketvirtadienį. Bet ji turi kai kurių... sąlygų. 

— Kokios jos? 

Aibilina kiek patyli. 

— Ji sako, kad nenori jūsų kadilako kur nors šiapus Vudro Vilsono tilto. 

— Gerai, — sutinku. — Manau, galėčiau... atvažiuoti sunkvežimiu. 

— Ir sako... sako nenorinti, kad sėdėtumėte toje pačioje kambario pusėje 
kaip ir ji. Nori, kad visąlaik galėtų jus matyti iš priekio. 

— Aš... sėdėsiu, kur tik ji norės. 

Aibilinos balsas sušvelnėja. 

— Paprasčiausiai ji jūsų nepažįsta, tik tiek. Be to, neturi itin geros patir- 
ties su baltosiomis poniomis. 

— Kad ir ką reikės padaryti, įvykdysiu. 

Spindėdama išeinu iš podėlio, pakabinu telefoną atgal ant sienos. Paska- 
gula stebi mane su taurele vienoje rankoje, žalia tešla — kitoje. Greitai nulei- 
džia akis ir vėl imasi darbo. 


Po dviejų dienų pasakau motinai, kad važiuoju įsigyti naujo karaliaus Jo- 
kūbo Biblijos egzemplioriaus, nes senasis nuskaitytas tiek, kad puslapiai visai 
išplonėję, ir šiaip. Taip pat jai pasakau jaučianti kaltę važinėdamasi kadilaku, 
kai visi tie vargšai kūdikiai Afrikoje badauja, ir nusprendžiau šiandien pasiimti 
senąjį sunkvežimį. Nuo supamojo krėslo priebutyje ji prisimerkia į mane. 

— Ką būtent esi sumaniusi veikti, jei perkiesi šią naują Bibliją? 

Sumirkčioju. 

— Ji užsakyta dėl manęs. Kentono bažnyčioje. 

Ji linkteli, visąlaik nenuleidžia nuo manęs akių, kol užvedu senąjį sunkve- 
žimį. 

Su žoliapjove kėbule nuvažiuoju į Farišo gatvę. Pro išrūdijusias kabinos 
grindis po kojomis švysčioja grindinys. Bet nors netempiu už savęs trakto- 
riaus. | 

Duris atidaro Aibilina, ir aš įeinu vidun. Tolimajame svetainės kampe su- 
sikryžiavusi virš didžiulės krūtinės rankas stovi Minė. Kelis kartus buvau su ja 
susitikusi, kai Hilė leisdavo poniai Volters priimti pas save bridžo klubą. Minė 
ir Aibilina, abi tebevilki savo baltomis uniformomis. 

— Labas, — nuo kambario durų pasisveikinu. — Malonu jus vėl matyti. 

— Panele Skyter, — Minė linkteli. 

Ji įsitaiso ant medinės kėdės, kurią Aibilina atnešė iš virtuvės, ir tos rė- 
mas sugirgžda. Aš atsisėdu tolimajame sofos gale, Aibilina — kitame, tarp 
mudviejų. 

Atsikrenkščiu, išspaudžiu nervingą šypseną. Minė man nenusišypso. Ji 
— stora, žema ir tvirta. Dešimtimi atspalvių juodesnės nei Aibilina odos, bliz- 
gančios ir įtemptos it naujų patentinių batų. 

— Aš Minei jau papasakojau, kaip mes užrašome istorijas, — sako man 

Aibilina. — Jūs padedate užrašyti manąsias. O savąsias ji pasakos, kol jūs už- 
rašinėsite. 

— Ir, Mine, viskas, ką čia pasakysite, liks paslaptyje, — patikinu. — Gau- 
site viską perskaityti, kai mes... 

— Kas verčia jus manyti, kad spalvotieji reikalingi jūsų pagalbos? — Minė 
atsistoja, sugirgžda kėdė. — Kodėl jums išvis tai rūpi? Juk jūs 5a/žoji. 

Pažvelgiu į Aibiliną. Dar niekada joks spalvotasis šitaip su manimi ne- 
kalbėjo. 

— Mes visos čia dirbame dėl to paties reikalo, Mine, — įsiterpia Aibili- 
na. — Tiesiog kalbamės. 

— Ir kas tai per reikalas? — klausia manęs Minė. — Galbūt jūs tik norite, 
kad jums tą viską papasakočiau, o pati patekčiau į bėdą. — Ji pirštu parodo į 
langą. — Medgaras Eversas, NAACP aktyvistas, kuris gyvena penkios minu- 
tės kelio nuo čia — vakar susprogdinta jo pastogė automobiliui. Už 4a/bas. 

Veidas man kaista raudoniu. Kalbu pamažu: 

— Mes norime parodyti, kaip jūs viską matote... kad žmonės galėtų su- 
prasti, kaip yra žvelgiant iš jūsų pozicijų. Mes... mes tikimės, kad galbūt tai 
galėtų kai ką čionai pakeisti. 

— Ką jūs manote tuo pakeisti? Koki įstatymą norite perrašyti, kad jame 
būtų sakoma gražiai elgtis su savo tarnaite? 

— Nagi, palaukite, — teisinuosi. — Aš nebandau pakeisti čia jokių įsta- 
tymų. Kalbu tik apie požiūrius ir... 

— Ar žinote, kas atsitiks, jeigu žmonės mus nutvers? Užmirškite tą kartą, 
kai aš apsirikusi pasinaudojau ne ta persirengimo kabina „McRae's“ moteriškų 
drabužių parduotuvėje, į mano namą bus nutaikyti šaužuvai. 

Minutėlė tylios įtampos kambaryje, tik ant lentynos tiksi rudas „Timex“ 
laikrodis. 

— Tau nebūtina to daryti, Mine, — prabyla Aibilina. — Nieko tokio, 
jeigu ketini persigalvoti. 

Pamažu, atsargiai Minė vėl įsitaiso ant kėdės. 

-— Kalbėsiu. Tik noriu, kad ji tikrai suprastų, jog tai ne koks nors žaidi- 
mas, kurio mes čia imamės. 

Paskersuoju į Aibiliną. Ji man linkteli. Giliai atsikvepiu. Rankos man dreba. 

Pradedame nuo klausimų apie biografijos faktus ir kažkaip nejučia perei- 
name prie kalbos apie Minės darbą. Kalbėdama ji žiūri į Aibiliną, lyg mėgin- 
tų užmiršti mane dargi esant kambaryje. Užsirašinėju viską, ką ji sako, mano 
pieštukas krebžda visu greičiu, kiek įstengiu. Mudvi su Aibilina pamanėme, 
kad galėtų būti mažiau formalu, jeigu naudočiausi ne rašomąja mašinėle. 

— Paskui ten buvo vienas darbas, kur kiekvieną vakarą užtrukdavau iki 
vėlumos. 

— Koks... tai buvo darbas? — klausiu, nors ji vis žiūri į Aibiliną. 

— Ak, Mine, — mėgdžiodama supurškia it katė, — /u geriausia iš visų 
mūsų kada nors turėtų tarnaičių. Nuostabioji Mine, laikysime tave amžinai. Pas- 
kui vieną dieną ji sako duosianti man savaitę apmokamų atostogų. Visą gy- 
venimą nebuvau turėjusi jokių atostogų, nei apmokamų, nei neapmokamų. Ir 
kai po savaites atvažiuoju ir sustoju prie namo, kad grįžčiau į darbą, jų nėra. 
Išsikėlė ; Mobilį. Ji kažkam pasakė bijanti, kad aš susirasiu naują darbą, prieš 
jiems išsikeliant. Panelė Tingiarankė nė dienos negalėjo ištverti be tarnaitės, 
kuri jai padėtų. 

Ji staiga atsistoja, pasikabina ant rankos krepšį. 

— Turiu eiti. Kai jums apie tai kalbu, man pradeda tvaksėti širdis. 

Minė išeina trenkdama už savęs durimis. 

Aš pakeliu akis, nusišluostau nuo smilkinio prakaitą. 

— Ir tai buvo dar gera nuotaika, — pakomentuoja Aibilina. 

Kis dvi savaites mūsų trejetas įsikuria vis tose pačiose mažos, šiltos 
ibilinos svetainės vietose. Minė įsiveržia pikta, pasakodama Aibi- 
linai savąją istoriją nusiramina, paskui taip pat greitai, kaip ir atėjusi, siautulin- 
gai išskuba. Aš užrašau, kiek paspėju. 

Kai Minė pereina prie naujienų apie panelę Siliją: „Ji vis išsėlina viršun, 
mano, kad nematau jos, bet aš žinau, ta kvaiša ponia kažką sumaniusi ', — vi- 
sada susituri, panašiai kaip Aibilina, kalbėdama apie Konstantiną. 

— Tai nejeina į mano istoriją. Palikite panelę Siliją nuo to nuošaly. 

Ji stebi mane, kol sustoju rašiusi. 

Be širsmo ant baltųjų žmonių, Minė dar mėgsta kalbėti apie maistą. 

— Palaukite, pirma sudedu žaliąsias pupeles, pakui imuosi kiaulienos 
muštinukų, mmmmmm, mėgstu, kad mano muštinukai būtų karšti, tiesiai nuo 
keptuvės. 

Viena dieną, kalbėdama „... laikau ant vienos rankos baltųjų mažylį, kita 
— maišau puode žaliąsias pupeles...“ ji nutyla. Atkiša į mane smakrą. Pastuk- 
sena pėda. 

— Pusė tų dalykų neturi nieko bendra su spalvotųjų teisėmis. Ne kas kita, 
kaip tik kasdieniški reikalai. — Ji nužvelgia mane nuo galvos ligi kojų. — Man 
regis, jūs tik užrašote gyvenimą. 

Sustabdau savo pieštuką. Ji teisi. Susivokiu, kad kaip tik tai ir norėjau 
daryti. Pasakau jai: 

— Tikiuosi. 

Ji atsistoja ir sako turinti svarbesnių dalykų, dėl kurių reikėtų rūpintis, o 
ne dėl to, ko aš tikiuosi. 


Kitą vakarą dirbu viršuje savo kambaryje, tarškinu „Coronos“ klavišais. 
Staiga išgirstu motiną bėgte užbildant laiptais. Per dvi sekundes ji jau mano 
kambaryje. 

— Eugenija! — sušnabžda. 

— Klausau, mama? 

— Tik nepanikuok, bet ten apačioje vyriškis, — labai aukštas vyriškis, — 
nori tave pamatyti. 

— Kas toks? 

— Sakosi esąs Stiuartas Vižvortas. 

— Ką? 

— Pasakė, kad prieš kurį laiką jūs visi kartu praleidote vakarą, betgi kaip 
taip gali būti, aš nieko nežinojau... 

— Kristau. 

— Neminėk Viešpaties vardo be reikalo, Eugenija Felan. Tik bent kiek 
pasidažyk lūpas. 

— Patikėk manimi, mama. — Aš vis dėlto pasidažau lūpas. — Jis ir Jėzui 
nepatiktų. 

Pasišukuoju plaukus — žinau, jie baisūs. Netgi nusivalau nuo delnų ir 
alkūnių rašomosios mašinėlės dažus ir taisymo tušą. Bet nenoriu persirengti 
drabužių — tik ne dėl jo. 

Motina greitai nužvelgia mane nuo viršaus iki pačios — šiurkštaus audi- 
nio darbinėmis kelnėmis ir senais baltais iš priekio susagstomais tėčio marš- 
kiniais. 

— Jis — Grinvudo ar Načizo Vitvortas? 

— Jis — valstijos senatoriaus sūnus. 

Motinos smakras taip atkąra, kad paliečia perlų karolius ant kaklo. Nu- 
lipu laiptais apačion, pro mūsų vaikystės portretus. Per visą sieną rikiuojasi 
Karltono nuotraukos, darytos beveik iki užvakar. Mano nuotraukos baigiasi, 
kai buvau dvylikos. 

— Mama, leisk mums bent kiek pabūti vieniems. — Stebiu ją pamažu 
nuslenkant atgal į savo kambarį, atsigręžiant per petį pasižiūrėti ir pagaliau 
dingstant už durų. 

Išeinu į priebutį, ir štai jis ten. Trys mėnesiai po mūsų pasimatymo, tenai 
pats Stiuartas Vitvortas, chaki spalvos kelnėmis, mėlynu švarku ir raudonu 
kaklaraiščiu, lyg būtų išsirengęs sekmadienio pietums, stovi mano priekiniame 
priebutyje. 

Šiknius. 

— Kokie vėjai jus čionai atpūtė? — klausiu. Tačiau nesišypsau. Neketinu 
jam šypsotis. 

— Aš tik... šiaip panorau užsukti. 

— Ką gi. Atnešti jums ko nors išgerti? — klausiu. — O gal turėčiau pa- 
prasčiausiai jums paimti iškart visą butelį „Old Kentucky“? 

Jisai susiraukia. Nosis ir kakta nurausvėję, lyg būtų dirbęs saulėje. 

— Klausykite, suprantu, tai buvo... jau gerokai seniai, bet aš atvažiavau 
atsiprašyti. 

— Kas jus atsiuntė? Hilė? Viljamas? 

Mano priebutyje aštuoni supamieji krėslai. Nepakviečiau jo atsisėsti nė į 
vieną. 

Jis pažvelgia į medvilnės lauką vakaruose, kur į dirvą leidžiasi saulė. Lyg 
koks dvylikametis vaikėzas susikiša rankas į priekines kišenes. 

— Žinau, aną vakarą elgiausi... storžieviškai ir apie tai daug mąsčiau, ir... 

Ir tuomet aš nusijuokiu. Tiesiog esu tokia sutrikusi, kad jam reikėjo atva- 
žiuoti ir priversti mane tą viską išgyventi iš naujo. 

— Nagi, paklausykite, — toliau varo jis. — Aš dešimt kartų sakiau Hilei, 
kad nesu pasirengęs jokiam pasimatymui, aš net nė iš tolo nebuvau tam pasi- 
rengęs... 

Sukandu dantis. Negaliu patikėti, kad jaučiu ašarų karštį; juk pasimaty- 
mas įvyko prieš kelis mėnesius. Bet vis tebeprisimenu, kokia tą vakarą jaučiausi 
antrarūšė, kaip juokingai buvau dėl jo išsitaisiusi. 

— Tai kodėl išvis čia pasirodėte? 

— Nežinau. — Jis papurto galvą. — Juk žinote, kokia Hilė gali būti. 

Stoviu laukdama, kad ir dėl ko jis būtų čia atvažiavęs. Persibraukia delnu 
šviesiai rudus plaukus. Šie bemaž kaip šepetys — tokie tankūs. Jis atrodo pa- 
vargęs. 

Nusuku akis į šalį, nes jis žavus kaip pernelyg išaugęs berniokas, o šiuo 
"metu man visai nesinori apie tai galvoti. Irokštu, kad jis išvyktų — nenoriu vėl 
patirti to siaubingo jausmo, tačiau girdžiu save sakant: 

— K3 turite omenyje — „nepasirengęs“? 

— Tiesiog nepasirengęs. Ne, po to, kas įvyko. 

Išpučiu į jį akis. 

— Norite, kad atspėčiau? 

— Aš ir Patricija van Devender. Pernai mudu susižadėjome. O paskui... 
maniau, jūs žinote. 

Jis nudrimba į supamąjį krėslą. Neatsisėdu šalia jo. Bet ir nepasakau, kad 
keliautų sau. 

— K, ji pabėgo su kuo nors kitu? 

— Po perkūnais! — Jis panardina galvą tarp delnų, sumurma. — Palygin- 
ti su tuo, kas įvyko, tai būtų buvęs sumautas Užgavėnių karnavalas. 

Neleidžiu sau pasakyti, ką norėčiau: kad jis veikiausiai nusipelnė to, kad 
ir ką ji padarė. Tačiau jis tiesiog atrodo pernelyg apgailėtinai. Dabar, kai visa ta 
jo studentiška, stipraus burbono paskatinta graži šneka išgaravo, klausiu savęs, 
gal jis toks apgailėtinas yra nuolatos. 

— Mudu susitikinėjome nuo penkiolikos metų amžiaus. Juk žinote, kaip 
būna, kai taip ilgai pastoviai su kuo nors susitikinėji. 

Ir nežinau, kodėl aš tai prisipažįstu — nebent tik, kad paprasčiausiai ne- 
turiu ko prarasti: 

— Tiesą sakant, iš kur man žinoti, — tariu. — Niekada nesu su niekuo 
susitikinėjusi. 

Jis pažvelgia į mane, tartum nusijuokia. 

— Na, vadinasi, turbūt taip ir yra. 

— Yra kas? — Aš suimu save į rankas, prisimindama užuominas į trąšas 
ir traktorių. 

— Jūs... kitokia. Niekada nepažinojau nieko, kuris sakytų tai, ką galvoja. 
Šiaip ar taip, nė vienos moters. 

— Patikėkite, aš turėjau gerokai daugiau ką pasakyti. 

Jis atsidūsta. 

— Kai pamačiau jūsų veidą tenai prie sunkvežimio... Nesu toks vaikinas. 
Iš tikrųjų nesu toks pašlemėkas. 

Sutrikusi vėl pažvelgiu į šalį. Tiesiog man pradeda smigti tai, ką jis pa- 
sakė: kad tegul ir esu kitokia, bet galbūt ne keista ar nenormalia prasme kaip 
aukšta mergina. Galbūt gerąja prasme. 

— Užvažiavau pasiteirauti, galbūt norėtumėte važiuoti su manimi į mies- 
tą kur nors pavakarieniauti. Mes galėtume pasikalbėti, — sako jis ir atsisto- 
ja. — Galėtume... nežinau, klausytis vienas kito šįsyk. 

Stoviu priblokšta. Akys, mėlynos ir aiškios, įsmeigtos į mane, lyg mano 
atsakymas iš tikrųjų ką nors jam reikštų. Giliai atsikvepiu, jau rengiuosi ištarti 
„taip“, — suprantate, kodėl būtent man, o ne kam nors kitam, reikėtų atsisaky- 
ti, — ir jis laukdamas prikanda lūpą. 

Ir tuomet aš prisiminiau, kaip jis elgėsi su manimi, lyg būčiau niekas. 
Kaip jis apsišiktinai nusigėrė, nes buvo toks nelaimingas, kad su manimi su- 
sidėjo. Prisiminiau apie tai, kaip jis man pasakė, kad atsiduodu trąšomis. Man 
prireikė trijų mėnesių, kad liaučiausi galvojusi apie tą komentarą. 

— Ne, — išpyškinu. — Dėkui. Bet aš iš tikrųjų negaliu įsivaizduoti nieko 
blogesnio. 

Jis linkteli, pažvelgia sau į pėdas. Paskui nulipa priebučio laiptukais. 

— Atleiskite, — sako jis jau nuo atdarų savo automobilio durelių. — Kaip 
tik tai atvažiavau pasakyti ir, ką gi, turbūt pasakiau. 

Stoviu priebutyje, klausydamasi duslių vakaro garsų, žvyro gurgždesio po 
mindžikuojančio Stiuarto padais, slampinėjančių po ankstyvas sutemas šunų. 
Mirksnį prisimenu Čarlzą Grėjų, vienintelį savo bučinį gyvenime. Apie tai, 
kaip atšlijau, kažkodėl būdama tikra, kad bučinys nebuvo numatytas man. 

Stiuartas įsėda į automobilį, užtrenkia dureles. Pasiremia ranka, ir pro 
atdarą langą išsikiša alkūnę. Bet jo akys vis nuleistos. 
— Minutėlę, — šūkteliu jam. — Tik pasiimsiu megztinį. 


Niekas mums, nevaikščiojančioms į pasimatymus merginoms, nepasako, 
kad prisiminimas gali būti tiek pat gerai kaip ir tai, kas iš tikrųjų atsitinka. 
Motina užkopia iki pat trečio aukšto ir stovi ties manimi, gulinčia lovoje, bet 
aš deduosi tebemieganti. Mat aš tik noriu dar kurį laiką tai išgyventi. 

Vakar vakare nuvažiavome į „Roberto E. Li“ viešbučio restoraną pietų. 
Buvau apsirengusi šviesiai mėlyną megztinį ir dailų baltą sijoną. Net leidau 
motinai sušukuoti man plaukus, stengdamasi negirdėti jos nervingų, sudėtin- 
zų pamokymų. 

— Ir nepamiršk šypsotis. Vyrams nereikia merginų, kurios visą vakarą 
paniurusios, ir nesėdėk kaip kokia indėnų skvo“, o susikryžiavusi... 

— Palauk, kojas ar čiurnas?.. 

— Čiurnas. Nejau nieko nebeprisimeni iš ponios Reimer etiketo pamo- 
kų? Ir nesivaržyk, meluok jam, sakyk kas sekmadienį vaikščiojanti į bažnyčią ir 
netriuškink prie stalo ledukų iš savo stiklinės, tai siaubinga. O, ir jeigu pokalbis 
pradės strigti, papasakok jam apie mūsų antros eilės pusbrolį, kuris Kosciuškos 
miesto tarybos narys... 

Šukuodama ir lygindama, šukuodama ir lygindama man plaukus motina 
vis klausinėjo, kaip su juo susipažinau ir kas nutiko per paskutinįjį mudviejų 
pasimatymą, bet aš sugebėjau pasprukti iš po jos rankų, drebėdama iš nuos- 
tabos ir savo pačios nervingumo. Kai mudu su Stiuartu įžengėme į viešbučio 
restoraną, atsisėdome prie staliuko ir pasidėjome ant kelių servetėles, padavė- 
jas pasakė, kad jie netrukus užsidarysią. Galį pasiūlyti mums tik deserto. 

"Tuomet Stiuartas surimtėjo. 

— Ko... jūs norite, Skyter? — paklausė jis, ir aš tuomet lyg įsitempiau 
vildamasi, kad jis neketina vėl nusigerti. 

— (Gal kokakolos. Su daug ledo. 

— Ne, — nusišypsojo jis. — Turiu omenyje... gyvenime. Ko jūs norite? 

Giliai įkvėpiau oro žinodama, ką patartų man pasakyti motina: gražių 
tvirtų vaikučių, vyro, kuriuo galėčiau rūpintis, tviskančios naujos virtuvės įran- 
gos, su kuria galėčiau gaminti skanius ir kartu sveikus valgius. 

— Noriu būti rašytoja, — atsakiau. — Žurnalistė. Galbūt romanistė. O 
gal ir ta, ir ta. 


* Niekinama indėnų moterų pravardė. 

Tuomet jis pakėlė smakrą ir pažvelgė į mane, tiesiai į akis. 

— Man tai patinka, — tarė jis, o paskui tik toliau spoksojo. — Mąsčiau 
apie jus. Esate sumani, daili, esate... — jis nusišypsojo... aukšta. 

Daili? 

Mudu valgėme braškių suflė ir išgėrėme po taurę „Chablis“ vyno. Jis kal- 
bėjo apie tai, kaip pažinti, kad po medvilnės lauku yra naftos, o aš — apie 
tai, kad mudvi su priimamojo sekretore esame vienintelės moterys, dirbančios 
laikraščio redakcijoje. 

— Tikiuosi, jūs parašysite ką nors iš tiesų gera. Tai, kuo tikite. 

— Dėkui... Aš... irgi tikiuosi. — Nepasakiau jam nieko apie Aibiliną ar 
ponią Stein. 

Nesu turėjusi progos iš arti žiūrėti į pernelyg daug vyrų veidų ir pastebėjau, 
kokia jo oda storesnė už mano ir nuostabiai skrudintos baltos duonos atspalvio; 
standūs šviesūs šeriai ant jo skruostų ir smakro tartum augo mano akyse. Jis 
kvepėjo krakmolu. Pušimi. O jo nosis pagaliau ne tokia jau ir smaila. 

Padavėjas salės kampe žiovavo, bet mudu nekreipėme į jį dėmesio, tik 
sėdėjome ir toliau kalbėjomės. Ir tuo metu, kai aš gailėjausi šįryt neišsitrin- 
kusi galvos, užuot tik išsimaudžiusi, ir iš tikrųjų be galo džiaugiausi, kad bent 
išsivaliau dantis, visai netikėtai jis mane pabučiavo. Tiesiog „Roberto E. Li“ 
viešbučio restorano viduryje jis mane pabučiavo, pravira burna ir taip pamažu, 
kad man kiekviena kūno dalis — oda, raktikauliai, pakinkliai — viskas mano 
viduje nušvito. 


Pirmadienį popiet, kelios savaitės po savo pasimatymo su Stiuartu, pa- 
keliui į Lygos susirinkimą aš stabteliu prie bibliotekos. Viduje kvapas kaip 
pradžios mokykloje — nuobodulio, mastikos, lizoliu dezinfekuotų vėmalų. 
Užvažiavau paimti dar knygų Aibilinai ir pasitikrinti, ar kada nors buvo kas 
nors parašyta apie namų pagalbininkes. 

— Žiū, ei ten, Skyter! 

Jėzau! Siuzė Parnel. Vidurinėje mokykloje būtų buvę galima balsuoti už 
ją kaip labiausiai linkusią per daug kalbėti. 

— O... Siuzė. Ką tu čia veiki? 

— Dirbu čia nuo Lygos komiteto, prisimeni? Tau tikrai reikėtų irgi prie 
to prisėsti, Skyter, iš tiesų įdomu! Turi perskaityti visus tuos žurnalus, viską 
sukataloguoti ir netgi laminuoti bibliotekos korteles. — Siuzė pozuoja šalia 
didžiulio rudo aparato, lyg dalyvautų televizijos šou „Tinkama kaina“. 

— Kaip nauja ir nepaprasta. 

— Taigi, ką šiandien galiu padėti jums surasti, mem? Turime detektyvų 
su žmogžudystėmis, meilės romanų, knygų apie makiažą, knygų apie p/au- 
kus, — ji padaro pauzę, nutaiso šypseną, — apie rožių priežiūrą sode, apie 
namų dekoravimą... 

— Aš tik šiaip noriu kai ką pavartyti, dėkui, — ir nuskubu. 

Pati pasirūpinsiu savimi tarp stelažų. Niekaip negaliu jai pasakyti, ko ieš- 
kau. Jau taip ir girdžiu ją Lygos susirinkimuose šnabždant: Žinojau, kad ta 
Skyter Felan kažkokia nenormali, rausiasi tų medžiagų apie negrus... 

Peržiūriu bibliografinių kortelių katalogus ir akimis permetu lentynas, 
bet nieko nerandu apie namų darbininkes. Ne beletristikos skyriuje aptinku 
vienintelį Frederiko Duglaso „Amerikos vergo“ egzempliorių. Pasičiumpu jį, 
džiaugdamasi galėsianti pristatyti Aibilinai, bet kai atsiverčiu knygą, vidurinė 
dalis išplėšta. Viduje kažkas raudonu pieštuku įrašęs NIGERIŲ KNYGA. Mane 
ne tiek sutrikdo žodžiai, kiek tai, kad braižas atrodo kaip kokio trečiaklasio. 
Apsidairau aplink, įsikišu knygą į krepšį. Atrodo taip geriau, negu padėti atgal 
į lentyną. 

„Misisipės istorijos“ salėje ieškau ko nors, bent kiek panašaus į rasinius 
santykius. Randu tik knygas apie Pilietinį karą, žemėlapius ir senus telefonų 
abonentų žinynus. Pasistiebiu pažiūrėti, kas yra viršutinėje lentynoje. Ir tada 
pamatau brošiūrą, padėtą įstrižai virš „Misisipės upės slėnio potvynių rody- 
klės“. Normalaus ūgio žmogus niekada nebūtų jos pastebėjęs. Nusistumiu ją 
žemyn, kad galėčiau pasižiūrėti viršelį. Brošiūra plona, išspausdinta ant plo- 
nyčio glotnaus popieriaus, besiraitanti, susegta sankabėlėmis. „Pietų Džimo 
Krou“ įstatymų sąvadas“ — perskaitau viršelyje. Atsiverčiu rėksmingą titulinį 
puslapį. 

Brošiūra paprasčiausiai ne kas kita, kaip tik sąrašas įstatymų, apibrėžiančių, 
ką spalvotiesiems galima ir ko negalima daryti tam tikrose pietinėse valstijose. 
Permetu akimis pirmą puslapį suglumusi, kodėl ta knygelė apskritai čia yra. 
Įstatymai nei grėsmingi, nei draugiški, tik paprasčiausiai cituojantys faktus: 


Niekam nevalia iš bet kurios baltosios moters reikalauti, kad slaugytų 
palatose ar kambariuose, kur paguldyti negrai. 

Turi būti laikoma neteisėta, jeigu baltasis asmuo susituokia su kuo nors 
kitu nei baltuoju. Bet kuri santuoka, sudaryta pažeidžiant šią įstatymo dalį, 
turi būti laikoma negaliojančia. 

Jokiam sbalvotajam kirbėjui negalima aptarnauti baltųjų moterų ar 
merginų. 


* Džimu Krou (Jim Crow) pietinėse valstijose rasistų niekinamai vadinti juodieji. 

Atsakingas už tai pareigūnas privalo užtikrinti, kad nė vienas 
sbalvotasis asmuo nebūtų laidojamas baltiesiems skirtose kapinėse. 

Negali būti ketčiamasi knygomis tarp baltųjų ir spalvotųjų mokyklų, bet 
Jos turi būti ir toliau naudojamos tos rasės, kuri pirma jomis pasinaudojo. 


Perskaičiau keturis iš dvidešimt penkių puslapių, užhipnotizuota to, kad 
egzistuoja tiek daug įstatymų mums perskirti. Negrams ir baltiesiems nevalia 
gerti iš tų pačių vandens fontanėlių, lankytis tuose pačiuose kino teatruose, 
naudotis tais pačiais tualetais, beisbolo aikštėmis, telefono būdelėmis, eiti į 
tuos pačius cirko spektaklius. Negrams negalima įžengti į tą pačią vaistinę ar 
pirktis pašto ženklų prie to paties langelio kaip ir man. Mąstau apie Konstan- 
tiną, tą sykį, kai mano šeima nusivežė ją kartu su mumis į Memfį. Greitkelyje 
visi labai pavargome, bet turėjome keliauti niekur nesustodami, nes žinojome, 
kad į viešbutį jos neįsileis. Mąstau apie tai, kaip automobilyje niekas apie tai 
atvirai neprasitarė. Mes visi žinome apie tuos įstatymus, gyvename čia, bet apie 
juos nekalbame. Tai pirmas kartas, kai aš matau juos surašytus. 

Užkandinės, valstijos mugė, biliardo stalai, ligoninės. Keturiasdešimt pir- 
mąjį turėjau perskaityti dusyk dėl esančios jame ironijos. 


Miesto taryba privalo išlaikyti atskirą pastatą atskirame sklype 
visiems akliems spalvotosios VASeS ASMENIMS mokyti. 


Po kelių minučių prisiverčiu sustoti. Imuosi dėti knygelę atgal į vietą sau 
sakydama, kad juk neketinu rašyti knygos apie Pietuose galiojančius įstatymus, 
tik veltui gaiščiau laiką. Bet paskui staiga, lyg mano galvoje sprogtų patrankos 
sviedinys, sumoju, kad nėra jokio skirtumo tarp tų valdžios įstatymų ir to, kaip 
Hilė pasistengė, kad Aibilinai būtų įrengtas tualetas garaže, nebent tik tos de- 
šimt minučių, kurių prireikė valstijos sostinėje parašams sudėti. 

Paskutiniame puslapyje pamatau ciceru išspausdinta: Misisipės juridinės 
bibliotekos nuosavybė. Brošiūra sugrąžinta ne į tą pastatą. Savo atradimą pa- 
krevezoju pieštuku ant popiergalio ir įkišu šį į brošiūrą: Džimas Krou ar Eilės 
tualetų planas — koks skirtumas? Įsidedu ją į krepšį. Kitoje salės pusėje prie 
knygų išdavimo stalo čiaudi Siuzė. 

Patraukiu durų link. Po trisdešimties minučių — man Lygos susirinki- 
mas. Pasiunčiu Siuzei dar vieną draugišką šypseną. Ji kažką šnabžda į telefoną. 
Pavogtos mano krepšyje knygos tartum tvoskia karščiu. 

— Skyter, — plačiomis akimis sušnypščia iš už stalo Siuzė. — Ar tiesa, 
kad aš girdėjau /ave susitikinėjant su Stiuartu Vitvortu? 

Tave ji ištaria pernelyg pabrėžtinai, kad sugebėčiau pasilikti šypseną. De- 
duosi jos neišgirdusi ir išeinu į ryškią saulės atokaitą. Iki šiandien dar nieko 
gyvenime nebuvau pavogusi. Esu patenkinta, kad tai įvyko budint Siuzei. 


Vietos, kur mes — mano draugės ir aš — randame nusiraminimą, kaip 
ir galima tikėtis, skirtingos. Elizabetos — palinkus virš savo siuvamosios ma- 
šinos, mėginant padaryti, kad jos gyvenimas atrodytų be siūlių, kaip iš par- 
duotuvės pirktas. Manoji — prie rašomosios mašinėlės, spausdinant esminius 
dalykus, kurių niekada neišdrįsčiau ištarti balsu. O Hilės — už pulto kalbant 
šešiasdešimt penkioms moterims, kad trijų konservų dėžučių nepakanka pa- 
maitinti visiems tiems VBAV. Tai yra Vargšams Badaujantiems Afrikos Vai- 
kams. Tačiau Meri Džolina Volker mano, kad trys — gana ir gana. 

— Ir argi ne brangoka gabenti tas skardinėles per pasaulį į Etiopiją? — 
klausia Meri Džolina. — Ar nebūtų protingiau tiesiog nusiųsti jiems čekį? 

Susirinkimas oficialiai dar neprasidėjo, bet Hilė jau už savojo pulto. Jos 
akys paklaikusios. Mes susirinkusios ne kaip įprasta vakare, bet papildomam 
popietės posėdžiui, kurį sušaukė Hilė. Birželį daugelio narių nebus mieste 
— juk vasaros atostogos. O paskui, liepą, Hilė išvyksta trims savaitėms į savo 
kasmetinę kelionę po Ramiojo vandenyno pakrantę. O jai būtų sunku patikėti, 
kad visas miestas deramai funkcionuotų be jos. 

Hilė užverčia aukštyn akis. 

— Negalima duoti tiems genčių žmonėms pinigų, Meri Džolina. Oga- 
deno dykumoje nėra „Jitney 14“ gastronomo. Ir kaip mes žinotume, kad jie 
už juos išvis maitina savo vaikus? Tikėtina, kad jie nueitų į vietinio šamano 
palapinę ir už tuos pinigus pasidarytų šėtonišką tatuiruotę. 

— Ivarka. — Meri Džolina atsitraukia. Atrodo sugniuždytu veidu, pra- 
plautomis smegenimis. — Tu turbūt geriau Žinai. 

Būtent šis išverstų it vabalo akių poveikis žmonėms daro ją tokia sėkmin- 
ga Lygos prezidente. 

Braunuosi per pilnutėlę susirinkimo salę jausdama dėmesio šilumą, lyg 
man į galvą smigtų šviesos spindulys. Salė pilna maždaug mano amžiaus mo- 
terų, valgančių pyragus, geriančių becukrę kolą, rūkančių cigaretes. Kai kurios 
žvilgčiodamos mano pusėn kuždasi. 

— Skyter, — pašaukia Liza Presli, man dar nesuspėjus prasigauti pro di- 
džiules kavavires, — nejau aš girdėjau, kad prieš kelias savaites tu buvai „Ro- 
berte E. Li“? 

— Ar tai tiesa? Tu tikrai susitikinėji su Stiuartu Vitvortu? — klausia 
Frensė Grinbou. 

Daugelis klausimų nėra nemalonūs, ne tokie kaip Siuzės bibliotekoje. Vis 
dėlto aš gūžčioju pečiais, stengdamasi nepastebėti, kodėl kai klausinėjama nor- 
malios merginos, norima gauti informacijos, bet kai paklausiama Skyter Felan, 
norima sužinoti 14471en4. 

Bet tai tiesa. Aš matausi su Stiuartu Vitvortu jau tris savaites. Dusyk 
„Roberte E. Li“, jeigu įskaitysite ir tą katastrofišką pasimatymą, ir dar tris 
kartus sėdėjome pas mane priekiniame priebutyje gurkšnodami gėrimus, iki 
jis išvažiuodavo namo į Viksburgą. Mano tėvas nė nenueidavo miegoti, net po 
aštuonių pasilikdavo su juo pasikalbėti. 

— Labanakt, sūnau. Perduok senatoriui, kad mes tikrai dėkingi, jog jis 
numarino tą įstatymą dėl ūkių mokesčių. 

Motina drebėjo, plėšoma tarp baimės, kad aš sumausiu tą viską, ir džiu- 
gesio, kad man iš tikrųjų patinka vyrai. 

It baltas prožektoriaus spindulys sutelktas dėmesys lydi mane iki pat Hi- 
lės. Mergaitės man šypsosi ir linksi. 

— Kada jūs visi vėl pasimatysite? — Dabar tai Elizabeta, sukioja tarp 
pirštų servetėlę, akys plačios, lyg spoksotų į eismo įvykį. — Ar jis pasakė? 

— Rytoj vakare. Kai tik galės atvažiuoti. 

— Gerai. — Hilės šypsena kaip rubuilio vaiko „Ruonės Lilės ledainės“ 
lange. Pūpso atsikišusi jos raudono kostiumėlio švarkelio saga. — Tuomet su- 
sitiksime dviem poromis. 

Aš nutyliu. Nenoriu, kad kartu būtų Hilė su Viljamu. Trokštu tiesiog sė- 
dėti su Stiuartu, kad jis žiūrėtų į mane ir tik į mane. Dusyk, kai buvome vieni, 
jis nubraukė atgal man plaukus, kai tie užkrito ant akių. Negalėtų to padaryti, 
jeigu anuodu būtų šalia. 

— Viljamas šį vakarą paskambins Stiuartui. Gal nueikime į kiną? 

— (Gerai, — atsidūstu. 

— Tiesiog mirštu, kaip noriu pamatyti „Tą beprotišką beprotišką bepro- 
tišką pasaulį . Bus labai smagu, — sako Hilė. — Tu ir aš, Viljamas ir Stiuartas. 

Man įtartina, kaip ji sudėliojo vardus. Tartum svarbiausia, kad kartu būtų 
Viljamas ir Stiuartas, o ne aš ir Stiuartas. Žinau, esu paranojiška. Bet dabar 
viskas verčia mane būti atsargiai. Prieš dvi dienas, vakare, vos tik pervažiavau 
spalvotųjų rajono tiltą, mane sustabdė policininkas. Pašvietė žibintuvu į sun- 
kvežimio vidų, sulaikė spindulį ant knygų krepšio. Paprašė manęs parodyti 
vairuotojo pažymėjimą ir paklausė, kur važiuoju. 

— Vežu savo tarnaitei... Konstantinai čekį. Užmiršau jai sumokėti. 

Prie mano pusės lango sustojo kitas policininkas. 

— Kodėl mane sustabdėte? — paklausiau, ir mano balsas nuskambėjo 
kokia dešimtimi tonų per aukštai. — Ar kas nors atsitiko? — Širdis daužėsi į 
krūtinės ląstą. Kas, jeigu jie patikrins mano krepšį? 

— Kai kurie jankių pašlemėkai kelia neramumus. Mes juos sučiupsime, 
mem, — patikino jis, paplekšnodamas per savo guminę lazdą. — Sutvarkykite 
savo reikalą ir grįžkite per tiltą. 

Pasiekusi Aibilinos gatvę, pastačiau sunkvežimį dar toliau kvartale. Pasu- 
kau už namo prie jos užpakalinių durų, užuot pasibeldusi į paradines. Pirmą 
valandą taip drebėjau, kad vos pajėgiau perskaityti savo surašytus Minei klau- 
simus. 

Hilė pastuksena plaktuku — atseit iki susirinkimo pradžios liko penkios 
minutės. Aš nusigaunu prie savo kėdės, užsikeliu ant kelių krepšį. Greitomis 
pasitikrinu jo turinį ir staiga susivokiu turinti pavogtą iš bibliotekos Džimo 
Krou brošiūrą. Po teisybei, krepšyje — visas mano nuveiktas darbas: užrašyti 
pokalbiai su Aibilina ir Mine, knygos apmatai, galimų tarnaičių sąrašas, ne- 
išsiųstas kandus atsakymas į Hilės tualetinę iniciatyvą — viskas, ko negaliu 
palikti namie baimindamasi, kad motina nešniukštinėtų po mano daiktus. Tą 
viską laikau šoninėje kišenėje su užtrauktu ir užsegtu virš jos atvartu. Ji pri- 
kimšta tiek, kad nelygiai išsipūtusi. 

— Skyter, tos poplino kelnės tiesiog grožis, kodėl nesu mačiusi jų anks- 
čiau? — klausia Karola Rindžer keliomis kėdėmis toliau. 

Pažvelgiu į ją ir nusišypsau mąstydama: Nes nedrįsčiau ateiti į susirinkimą 
vilkinti senais drabužiais, nei drįstum pati. Po tiek metų motinos persekiojimo 
aprangos klausimai mane erzina. 

Pajuntu ant kito savo paties kažkieno ranką ir atsisukusi pamatau Hilę, 
įrėmusią į mano krepšį pirštą — virš pat tos brošiūros. 

— Turi metmenis kitos savaitės biuleteniui? Jie čia? 

Nė nemačiau jos prieinant. 

— Ne, palauk! — pasakau ir įstumiu brošiūrą giliau tarp savo popie- 
rių. — Man reikia... dar kai ką pataisyti. Atnešiu juos tau kiek vėliau. 

Giliai atsikvepiu. 

Prie pulto Hilė pasižiūri į laikrodėlį, sukinėja rankose plaktuką, lyg mirtų, 
kaip nekantrautų juo pastuksenti. Aš nustumiu savo krepšį po kėde. Pagaliau 
susirinkimas prasideda. 

Aš pranešu VBAV naujienas, perskaitau sąrašą keliančiųjų susirūpinimą, 
kurie neatnešė savųjų konservų dėžučių. Renginių kalendorius kupinas komi- 
teto susirinkimų ir vakarėlių, per kuriuos naujagimių susilaukusiems tėvams 
bus įteikiamos dovanos. Muistausi ant kietos medinės kėdės vildamasi, kad 
susirinkimas netrukus baigsis. Iki trijų turiu sugrąžinti motinai automobilį. 

Tik be ketvirčio trečią, po pusantros valandos, išskubu iš karštos salės 
prie kadilako. Pateksiu į keliančiųjų susirūpinimą sąrašą, kad anksti išėjau, bet, 
dievaži, kas blogiau — motinos ar Hilės pyktis? 

Įžengiu į namus penkiomis minutėmis anksčiau, niūniuodama „Love Me 
Do“*, mąstydama, kad turėčiau nusipirkti trumpą sijonėlį, kokiu šiandien se- 
gėjo Dženė Fuši. Ji pasakė jį gavusi Niujorke, firminėje „Bergdorf Goodman“ 
parduotuvėje. Motina nugriūtų aukštielninka, jeigu pasirodyčiau su sijonėliu 
aukščiau kelių, kai Stiuartas atvažiuos manęs pasiimti. | 

— Mama, aš jau namie, — sušunku iš koridoriaus. 

Išsitraukiu iš šaldytuvo kokakolos, atsidūstu ir nusišypsau, jaučiuosi gerai 
ir tvirtai. Buvau beeinanti prie paradinių durų pasiimti knygų krepšio, pasiren- 
gusi nuosekliai sudėlioti daugiau savo užsirašytų Minės istorijų. Matau, kad jai 
knieti pasakoti apie Siliją Fut, bet visada po minutėlės, vos tik pradėjusi, susi- 
turi ir pakeičia temą. Suskamba telefonas, ir aš atsiliepiu, bet reikia Paskagulos. 
Užrašau į bloknotėlį žinutę. Skambino Julė Mei, Hilės tarnaitė. 

— Sveika, Jule Mei. — Pagalvoju, koks šis miestas mažas. — Perduosiu 
jai Žinutę, kai sugrįš. 

Minutėlę remiuosi į darbastalį trokšdama, kad čia būtų Konstantina, kaip 
kitados. Kaip norėčiau dalytis su ja kiekviena savo dienos smulkmena. 

Atsidūstu, išbaigiu kolą ir pasuku prie paradinių durų atsinešti krepšio. Jo 
ten nėra. Išeinu laukan ir pasižiūriu automobilyje, bet nėra ir ten. fZ/m, pagalvoju 
ir kopiu viršun laiptais, jausdamasi jau nebe trykštanti sveikata, o veikiau blyš- 
kiai nugeltusi. Ar aš dar nebuvau užlipusi viršun? Apieškau savo kambarį, bet 
krepšio niekur nerandu. Galiausiai tyliame savo miegamajame stoviu kaip įbes- 
ta, pamažėle nugara aukštyn man dilgsi panika. Krepšys, jame sudėta viskas. 

Motina, pagalvoju ir puolu žemyn laiptais, pasižiūriu poilsio kambaryje. 
Bet staiga sumoju, kad jis ne pas motiną — atsakymas atėjo savaime, ir nuo jo 
man apmirė visas kūnas. Palikau krepšį Lygos būstinėje. Mat baisiai skubėjau 
sugrąžinti motinai automobilį. Ir telefonui dar skambant jau žinau, kad kitame 
tos linijos gale — Hilė. 

Pastveriu nuo sienos ragelį. Nuo paradinių durų motina šūkteli „sudie“. 

— Alio? | 

— Kaipgi galėjai palikti tą sunkenybę? — klausia Hilė. 

Jai niekada nesudarydavo problemų naršyti po kitų žmonių daiktus. Iš 
tiesų jai tai malonumas. 

— Mama, luktelėk minutėlę! — sušunku iš virtuvės. 


— Viešpatie brangus, Skyter, kas gi čia viduje? — sako Hilė. 


* 1962 m. išleistas „Ihe Beatles“ singlas. 

Turiu suskubti pagauti motiną, bet Hilės balsas prislopintas, lyg ji lenk- 
tųsi, atidarytų krepšį. 

— Nieko! Tik... visi tie Panelės Mirnos laiškai, juk žinai. 

— Ką gi, parsitempiau jį namo, tad užvažiuok ir pasiimk, kai galėsi. 

Motina kieme jau užveda automobilį. 

— Tik... palaikyk jį ten. Atlėksiu, kai tik galėsiu. 

Išskuodžiu laukan, bet motina jau keliuko gale. Apsidarau aplink. Senojo 
sunkvežimio irgi nėra, kažkur laukuose vežioja medvilnės sėklas. Baisi baimė 
man paširdžiuos sunki, kieta ir karšta kaip įkaitusi nuo saulės plyta. 

Plente matau kadilaką lėtėjant ir staiga sustojant. Paskui jis vėl pajuda. Ir 
vėl sustoja. Paskui pamažu apsisuka ir zigzagais kyla įkalnėn. Iš Dievo — kurio 
niekada iš tikrųjų nemėgau ir dar mažiau į jį tikėjau — malonės motina tikrai 
grįžta ažgal. 

— Tiesiog negaliu patikėti, užmiršau paimti Sju Enei troškinį... 

Aš įšoku į priekinę keleivio sėdynę, laukiu, kol ji vėl įsėda į automobilį, 
padeda rankas ant vairo. 

— Užveši mane pas Hilę? Man reikia kai ką paimti. — Prisispaudžiu prie 
kaktos delną. — O Dieve, mama, paskubėk. Kol dar nepavėlavau. 

Motinos automobilis nepajuda iš vietos. 

— Skyter, šiandien man begalė reikalų... 

Gerkle aukštyn kyla panika. 

— Mama, prašau, nagi, važiuok... 

Bet „DeVille“ kėpso ant žvirgždo, tiksi it delstinė bomba. 

— Nagi, paklausyk, — sako motina, — man reikia atlikti kai kuriuos as- 
meninius pavedimus ir tiesiog nemanau, kad pats geriausias metas turėti tave 
prisikabinusią. 

— Tau užtruks tik penkias minutes. Mama, nagi, važiuok! 

Motina tebelaiko ant vairo rankas baltomis pirštinėmis, suspaudusi lūpas. 

— Kaip tik šiandien turiu atlikti kai ką konfidencialaus ir svarbaus. 

Nesivaizduoju, ką motina turi nuveikti svarbesnio negu tai, kas Žioji prieš 
mane? 

— Ką tokio? Kokia nors meksikietė nori įstoti į DAR sąjungą? Ar kas 
nors nutvertas skaitantis „Naująjį Amerikos žodyną ? 

Motina atsidūsta. 

— Gerai, — sako ir atsargiai įstumia eigos pavarą. — Ką gi, važiuojam. 

Mudvi riedame keliuku kokį dešimtadalį mylios per valandą greičiu, slen- 
kame į priekį pamažu, kad žvirgždo akmenėliai neišdaužytų automobilio dažų. 
Keliuko gale motina įjungia posūkio lemputę — taip atsargiai, lyg operuotų sme- 
genis, ir įšliaužia kadilaku į apygardos plentą. Gniaužiu kumščius. Minu įsivaiz- 
duojamą akceleratorių. Kaskart motina vairuoja, lyg tai jai būtų pirmas sykis. 

Apygardos plente ji pavaro iki penkiolikos mylių per valandą ir įsitvėrusi 
vairą taip, lyg lėktume šimto penkių mylių per valandą greičiu. 

— Mama, — pagaliau neiškenčiu, — leisk, aš vairuosiu. 

Motina atsidūsta. Nustembu, kai ji sustoja aukštoje kelkraščio žolėje. Išli- 
pu ir apibėgu automobilį, o ji pasislenka į gretimą sėdynę. Įstumiu eigos pavarą 
ir spaudžiu iki septyniasdešimties per valandą melsdama: H7:/e, prašau, atsispirk 
pagundai raustis bo mano asmeninius reikalus... 

— Tad kokia ta tavo didžioji paslaptis, kurią turi atlikti? — klausiu. 

— Aš... aš važiuoju pasimatyti su daktaru Nilu dėl kai kurių tyrimų. Tai 
tik formalumas, bet nenoriu, kad tavo tėtis žinotų. Juk žinai, kaip jis kiekvie- 
nąsyk jaudinasi, kai kas nors susiruošia pas daktarą. 

— Kas per tyrimai? 

— Paprasčiausiai jodo mėginys dėl mano opų, toks pat, kaip ir kiekvie- 
nais metais. Išleisk mane prie Baptistų ligoninės ir paskui galėsi važiuoti pas 
Hilę. Man bent nereikės rūpintis, kur pastatyti automobilį. 

Žvilgteliu į ją pažiūrėti, ar dar yra tame ko nors daugiau, bet ji tik sėdi 
tiesi ir manieringa savo šviesiai mėlyna suknele, sukryžiavusi per čiurnas kojas. 
Neprisimenu, kad pernai ji būtų atlikusi tuos tyrimus. Nors dar ir studijavau 
aukštojoje, Konstantina būtų man parašiusi apie juos. Tikriausiai motina juos 
slėpė. 

Po penkių minučių prie Baptistų ligoninės apeinu aplink automobilį ir 
padedu jai išlipti. 

— Eugenija, paklausyk. Vien todėl, kad čia ligoninė, dar nereiškia, kad 
esu invalidė. 

Palaikau atidariusi stiklines duris, ir ji aukštai iškelta galva įžengia vidun. 

— Mama, gal... tave palydėti? — klausiu žinodama, kad negaliu — turiu 
sutvarkyti reikalą su Hile, bet staiga nebenoriu jos čia šitaip palikti. 

— Tai forma/umas. Važiuok pas Hilę ir po valandos sugrįžk. 

Stebiu ją su rankinuku tolstant ir mažėjant ilgu koridoriumi suvokdama, 
kad privalau apsisukti ir bėgti. Bet prieš taip padarydama nusistebiu, kokia 
gležna ir nęžymi mano motina tapo. Anksčiau užpildydavo savimi kambarį 
vien alsuodama, o dabar jos... tartum mažiau. Ji pasuka už kampo ir dingsta iš 
akių tarp blyškiai geltonų sienų. Dar mirksnį stebeiliju, o paskui nuskubu atgal 
prie automobilio. 


Po pusantros minutės spaudžiu Hilės durų skambutį. Normaliais laikais 
pasikalbėčiau su Hile apie mamą, bet dabar negaliu nukreipti jos dėmesio. Bū- 
tent pirmoji akimirka man viską atskleis. Hilė neprilygstama melagė, išskyrus 


tą mirksnį, kai pradeda kalbėti. 

Duris atidaro Hilė. Jos lūpos suspaustos ir raudonos. Pažvelgiu žemyn į 
jos rankas. Šios sumazgytos it virvės. Aš pavėlavau. 

— O, kaip greitai, — taria ji, ir aš nuseku iš paskos vidun. Krūtinėje 
gniaužia širdį. Kažin ar išvis kvėpuoju. 

— Štai tas bjaurus daiktas. Tikiuosi, nepyksti: turėjau kai ką pasitikrinti 
iš susirinkimo protokolų. 

Spoginu akis į ją, savo geriausią draugę, stengdamasi tik pamatyti, ką yra 
perskaičiusi tarp mano daiktų. Bet jos šypsena profesionali, jeigu ne spindinti. 
Daug ką pasakantys mirksniai jau praėję. 

— Gal tau atnešti ko nors pagurkšnoti? 

— Ne, viskas gerai. — Ir priduriu: — Nenori pamušinėti vėliau klube 
kamuolio? Lauke taip puiku. 

— Viljamui kampanijos mitingas, o paskui mes einame pasižiūrėti „To 
beprotiško beprotiško beprotiško pasaulio“. 

Tyrinėju ją. Argi vos prieš dvi valandas nekvietė manęs rytoj eiti pasižiū- 
rėti to filmo dviem poromis? Pamažu slenku prie valgomojo stalo galo, lyg ji 
galėtų užpulti mane iš už nugaros, jeigu judėčiau per greitai. Hilė pasiima iš 
bufeto sidabrinę šakutę, stuksena nykščiu per šios dantis. 

— Taip, hm, girdėjau, Spenseris Treisis turėtų būti nuostabus, — sakau. 
Lyg tarp kitko perčiupinėju krepšyje popierius. Aibilinos ir Minės užrašai 
vis dar giliai nukišti šoninėje kišenėje, antkišenis užverstas, sagtis sunerta. 
Bet Hilės tualetinė iniciatyva atvirame viduriniame skyriuje su straipsniu, kur 
mano užrašyta Džimas Krou ar Hilės tualetų planas — koks skirtumas? Be to, 
dar juodraštis informacinio biuletenio, kurį Hilė jau išnagrinėjusi. Bet brošiū- 
ros — įstatymų — aš dar kartą pertikrinu — nėra. 

Hilė pakreipia galvą, prisimerkia į mane. 

— Žinai, aš ką tik mąsčiau apie tai, kaip Stiuarto tėvukas stovėjo vi- 
sai greta Roso Barneto, kai abu stengėsi sutrukdyti tam spalvotajam vaikinui 
įžengti į Senučiuką Misį. Juodu baisiai artimi, senatorius Vitvortas ir guber- 
natorius Barnetas. 

Jau buvau besižiojanti ką nors atsakyti, bet tuo metu į valgomąjį įkrypuoja 
dvimetis Viljamas Jaunesnysis. 

— Ak, čia tu. — Hilė pakelia mažylį, pasitrina veidu į jo kaklą. — Mano 
gerutis gerutis berniukas! — myluoja. Viljamas žiūri į mane ir klykia. 

— Ką gi, maloniai pasižiūrėkite filmą, — tariu pasukdama prie paradinių 
durų. 

— Ačiū, — atsako ji. 

Nulipu laipteliais. Iš tarpdurio Hilė pamoja, sumostaguoja Viljamo ranke- 
le — „ate, ate.“ Man dar nepasiekus automobilio, ji užtrenkia paradines duris. 


AIBILINA 


14 SKYRIUS 


| Da buvusi kai kuriose kebliose situacijose, tik dar neturėjau vienoje 
savo svetainės pusėje Minės, kitoje — panelės Skyter, o aptarinėja- 
mas klausimas — koks jausmas, kai esi negrė ir dirbi pas baltąją moterį. Vieš- 
patie, stebuklas, kad kol kas dar niekas neįsižeidė. 

Nors kelis kartus nedaug trūko. 

Kaip antai praėjusią savaitę, kai panelė Skyter man parodė panelės Hilės 
išdėstytas priežastis, kodėl spalvotiesiems reikia atskirų tualetų. 

— Jaučiuosi taip, lyg žiūrėčiau į kažką tokio iš KKK“, — pasakiau panelei 
Skyter. 

Mes — mano svetainėje, o naktys buvo pradėjusios darytis šiltos. Minė 
išėjo į virtuvę pastovėti priešais šaldytuvą. Mat ji nuolatos prakaituoja, išskyrus 
penkias minutes sausį, o galbūt net ir tada. 

— Hilė nori, kad tai išspausdinčiau informaciniame Lygos biuletenyje, — 
pasakė panelė Skyter, iš pasidygėjimo linguodama galva. — Apgailestauju, tur- 
būt nereikėjo to jums rodyti. Bet nėra nieko kito, kam galėčiau papasakoti. 

Po minutėlės Minė sugrįžo iš virtuvės. Pažvelgiau į panelę Skyter, kad ji 
paslėptų lapelį po savo bloknotu. Minė neatrodė itin atvėsusi. Faktiškai atrodė 
labiau sukaitusi negu bet kada. 

— Mine, ar jūs ir Lerojus kada nors kalbatės apie pilietines teises? — 
klausia panelė Skyter. — Kai jis pareina iš darbo? 

Minė turėjo ant rankos tą didelę mėlynę, nes būtent taip elgiasi Lerojus, 
kai pareina iš darbo. Stumdo ją. 

— Ne, — tik tiek atsakė Minė. Mat nemėgsta, kad žmonės kištųsi į jos 
reikalus. 

— Tikrai? Jis nepasidalija tuo, ką jaučia dėl protesto žygių ir segregacijos? 
Gal darbe jo bo... 

— Atstokite nuo Lerojaus. — Minė susikryžiavo rankas, kad nesimatytų 
mėlynės. 

Aš paspyriau po stalu Skyter į pėdą. Bet panelė Skyter, jos veidas toks, 


kaip tais kartais, kai į ką nors visa pasineria. 


* Kukluksklano santrumpa. 

— Aibilina, nemanai, kad būtų įdomu, jeigu galėtume šiek tiek parodyti, 
kaip tai mato vyrai? Mine, gal... 

Minė atsistojo taip staigiai, kad net subrazdėjo lempos gaubtas. 

— Neketinu daugiau to daryti. Jūs paverčiate viską pernelyg asmeniška. 
Man nerūpi pasakoti baltiesiems, koks tai jausmas. 

— Mine, gerai, atleisk man, — atsiprašė panelė Skyter. — Mums nebū- 
tina kalbėtis apie tavo šeimą. 

— Ne, aš persigalvojau. Susiraskite ką nors kitą atrištu liežuviu. 

Jau ir anksčiau to būta. Bet šįsyk Minė pasičiupo rankinę, sugriebė nukri- 
tusią po kėde savąją laidotuvinę vėduoklę ir išdrožė: | 

— Atleisk, Aibi. Bet tiesiog daugiau nebegaliu. 

Tuomet aš supanikavau. Juk ji tikrai išeis. Minei negalima pasitraukti. Be 
manęs, Minė vienintelė, sutikusi tai daryti. 

Tad aš pasilenkiau ir ištraukiau iš po panelės Skyter bloknoto Hilės po- 
pieriaus lapelį. Mano pirštai sustojo tiesiai priešais Minę. 

Ji pažvelgia žemyn. 

— Kas čia? 

Nutaisiau abejingą veidą. Gūžtelėjau pečiais. Negalėjau išsiduoti, kad iš 
tikrųjų noriu, kad ji perskaitytų, nes tada neperskaitytų. 

Minė pasiima lapelį ir pradeda juo bėgioti akimis. Gana greitai man buvo 
matytis visi priekiniai jos dantys. Bet ji nesišypsojo. 

Paskui pažvelgė į panelę Skyter, ilgai ir įdėmiai. Prašneko: 

— Tai galbūt tęskime. Bet nesikiškite į mano asmeninius reikalus, girdite? 

Panelė Skyter linktelėjo. Ji jau mokėsi. 


Maišau kiaušinių mišrainę panelės Lytolt ir Mažylės priešpiečiams, įdedu 
šiek tiek marinuotų agurkėlių skoniui pagardinti. Panelė Lyfolt su Mei Moble 
sėdi virtuvėje prie stalo, imasi jai pasakoti apie tai, kaip spalį čia atsirasiąs ma- 
žiukas, kaip viliasi, kad Senučiuko Misio namų rungtynėms neturėsianti likti 
ligoninėje, kaip galbūt parvešianti jai sesutę ar broliuką, ir įdomu, kokį vardą 
jie išrinksią. Gražu matyti jiedvi šitaip kalbančias. Pusę ryto panelė Lyfolt pra- 
leido prie telefono, su panele Hile apie kažką liežuvavo, išvis vos pastebėdama 
Mažylę. O kai atsiras naujas kūdikis, Mei Moblė tesulauks iš savo mamos ne 
daugiau, kaip tik tvokstelėjimo per užpakalį. 

Po priešpiečių išsivedu Mažylę į kiemą už namo ir prileidžiu žalią plas- 
tikinį baseinėlį vandens. Lauke jau devyniasdešimt penki laipsniai“. Misisipės 


* Apie 359 C. 

orai — patys neorganizuočiausi visoje šalyje. Vasarį bus 15 laipsnių" ir tu trok- 
ši, kad greičiau ateitų pavasaris, o kitą dieną jau devyniasdešimt““, ir taip tęsis 
kitus devynis mėnesius. 

Saulė spindi. Mei Moblė su maudymosi kostiumėlio apatine dalimi įsi- 
taiso tame baseinėlyje. Mat pirmų pirmiausia nusiima tą viršų. Pro duris į 
priebutį išeina panelė Lyfolt ir sako: 

— Tikrai smagumėlis! Būtinai paskambinsiu Hilei, pasakysiu, kad atvež- 
tų čia Heterą ir mažąjį Vilį. 

Ir nė apsidairyt nesuspėju, kai visi trys vaikiūkščiai ten jau Žaidžia, taškosi 
ir apskritai puikiai leidžia laiką. 

Hetera, panelės Hilės mergytė, gana žavutė. Pusę metų vyresnė už Mei 
Moblę, ir ši ją tiesiog dievina. Visą Heteros galvą gaubia tamsios žvilgančios 
garbanos, veide nedaug strazdanėlių, ir ji tikra pleputė. Sakytum sumažinta 
panelė Hilė, tik pas vaiką tai geriau atrodo. Mažasis Viljamas Jaunesnysis, jis 
dvejų. Šviesiaplaukis ir nieko nekalba. Tik krypuoja kaip ančiukas aplinkui, 
sekiodamas tas mergaičiukes iki japoninių gyvatbarzdžių kiemo pakraštyje, iki 
įrengtų sūpynių — tos viename šone, jeigu įsisupi per aukštai, kliūva, mirtinai 
mane išgąsdindamos — ir atgal prie vaikiško baseinėlio. 

Vieną dalyką turiu pripažinti panelei Hilei: savo vaikus ji myli. Kas ko- 
kias penkias minutes vis bučiuoja mažojo Vilio galvelę. Arba Heteros klausia, 
ar jai smagu. Arba šaukia: „Ateik čia ir apkabink mamytę.“ Nuolat jai kartoja, 
kad esanti gražiausia mergytė pasaulyje. O Hetera irgi myli savo mamą. Žvel- 
gia į panelę Hilę lyg į Laisvės statulą. Matant tokią meilę, man visada norisi 
verkti. Net kai ši nukreipta į panelę Hilę. Mat man tai primena Trylorą, kaip 
labai jis mane mylėjo. Vertinu, kai vaikas dievina savo mamą. 

Kol vaikučiai žaidžia, mes, suaugusiosios, sėdime magnolijos paunksnėje. 
Aš pasistengiu tarp savęs ir ponių palikti kelių pėdų tarpą, tad viskas kaip 
pridera. Ant juodų geležinių savo kėdžių jos pasitiesusios rankšluosčius, nes 
šios tokios įkaitusios. Aš mėgstu sėdėti ant plastikinės žalios sulankstomosios 
kėdės. Stengiuosi, kad mano kojos liktų vėsios. 

Stebiu, kaip Mei Moblė verčia panerti į vandenį lėlę Barbę, pliką ją nu- 
šokdindama nuo baseinėlio krašto. Bet akies krašteliu seku ir ponias. Atkrei- 
piau dėmesį, kokia meili ir laiminga panelė Hilė, kai kalba su Hetera ir Vilja- 
mu, bet kaskart, kai pasisuka į panelę Lyfolt, jos veidas tampa pašaipus. 

— Aibilina, gal atneštum man dar šaldytos arbatos? — paprašo Hilė. 

Nueinu ir atnešu iš šaldytuvo ąsotį. 


* Apie-119 C. 
“ Apie 320 C. 


PAGALBA m 179 


— Matai, štai ko aš nesuprantu, — išgirstu panelę Hilę sakant, kai priei- 
nu ganėtinai arti. — Niekas nenori sėstis ant unitazo sėdynės, kuria turi nau- 
dotis bendrai su jomis. 

— Tai logiška, — atsako panelė Lyfolt, bet staiga nutyla, kai aš prieinu 
įpilti joms į stiklines. 

— O, dėkui, — taria panelė Hilė. Paskui meta į mane gerokai suglumusį 
žvilgsnį. — Aibilina, tau patinka, kad turi savo atskirą tualetą, a? 

— Taip, mem. 

Ji vis dar kalba apie tą išvietę, nors ji yra ten jau šeši mėnesiai. 

— Atskira, bet lygu, — varo panelė Hilė, vėl atsigręždama į panelę Ly- 
folt. — Tai, ką sako gubernatorius Barnetas, tiesa, o juk su va/džia nesiginčysi. 

Panelė Lyfolt plekšteli delnu sau per šlaunį, lyg turėtų pasakyti kažką be 
galo įdomaus temai pakeisti. Aš su ja sutinku. Kalbėkime apie ką nors kitką. 

— Ar aš tau sakiau, ką Reilis anądien pasakė? 

Bet panelė Hilė purto galvą. 

— Aibilina, juk tu nenorėtum eiti į mokyklą, kur pilna baltųjų, a? 

— Ne, mem, — sumurmu. 

Atsistoju ir ištraukiu Mažylei iš galvos arklio uodegėlės segtuką. Kai 
plaukai sušlampa, tie žali plastikiniai bumbuliukai visai susinarplioja. Bet iš 
tikrųjų tai noriu uždengti savo delnais jai ausis, kad negirdėtų tos kalbos. Ir 
kad negirdėtų manęs sutinkant, o tai dar blogiau. 

Bet paskui pagalvoju: „Kodėl? Kodėl turiu čia stovėti ir sutikti su ja? Ir 
jeigu Mei Moblė turi tai girdėti, tegul išgirsta ką nors protinga.“ Atsikvepiu. 
Širdis man smarkiai plaka. Ir kaip įmanydama mandagiau pasakau: 

— Neį mokyklą, kur pilna vien tik baltųjų. Bet į tokią, kur spalvotieji ir 
baltieji yra kartu. 

Abi, Hilė ir panelė Lyfolt, sužiūra į mane. Aš vėl nukreipiu akis į vaikučius. 

— Betgi, 4:bi/ina, — panelės Hilės šypsena be galo šalta, — spalvotieji ir 
baltieji žmonės tiesiog tokie... skirtingi. — Ji suraukia nosį. 

Jaučiu, kaip patempiu lūpą. Aišku, mes skirtingi! Visi žino, kad spalvotieji 
ir baltieji žmonės nėra tokie patys. Bet vis tiek mes tik žmonės! Po perkūnais, 
aš net esu girdėjusi, kad Jėzus buvo spalvotos odos, gyvendamas ten dykumoje. 
Suspaudžiu lūpas. 

Tačiau tai neturi reikšmės, nes panelė Hilė jau perėjo prie kitų temų. 
Kaip niekur nieko. Vėl įsileidžia varyti tą savo slaptą kalbą su panele Lytfolt. 
Nežinia iš kur ant saulės užslenka didžiulis sunkus debesis. Matyt, gausime 


liūties. 

— ... valdžia geriausiai žino, ir jeigu Skyter mano, kad išeis sausa su ta 
spalvotųjų nesąm... 

— Mama! Mama! Pažiūrėk į mane! — šaukia iš baseinėlio Hetera. — 
Pažiūrėk į mano kasytes! 

— Matau! Taip! Kadangi Viljamas balotiruojasi į postą jau kitą... 

— Mama, duok man savo šukas! Noriu padaryti grožio saloną! 

— ... negaliu turėti spalvotuosius palaikančių draugių savo aplinkoje... 

— Mamaaa! Duok man savo šukas! Atnešk! 

— Perskaičiau tai. Aptikau jos krepšyje ir ketinu imtis veiksmų. 

Ir tada panelė Hilė nutyla, rausiasi po savo rankinuką šukų. Virš pietinio 
Džeksono sugruma griaustinis, ir kažkur toli mes išgirstame perspėjančio apie 
tornadą varpo gaudesį. Mėginu susigaudyti, ką prieš mirksnį pasakė panelė 
Hilė: Panelė Skyter. Jos krepšyje. Perskaičiau tai. 

Iškeliu iš baseinėlio vaikučius, suvystau juos į rankšluosčius. Iš dangaus 
trenkia perkūnas. 


Vos tik sutemus sėdžiu savo virtuvėje prie stalo, sukiodama tarp pirštų 
pieštuką. Priešais mane guli „Heklberio Fino“ egzempliorius iš baltųjų biblio- 
tekos, bet negaliu skaityti. Burnoje bjaurus skonis — kartus lyg kavos tirščiai 
sulig paskutiniu gurkšniu. Turiu pasikalbėti su panele Skyter. 

Niekada neskambindavau jai į namus, išskyrus du kartus, nes kitaip tuo- 
met negalėjau, kai pasakiau jai, kad dirbsiu prie tų istorijų, o paskui — kai no- 
rėjau pasakyti, kad ir Minė sutiko. Žinau, tai rizika. Vis dėlto atsistoju, padedu 
ant sieninio telefono ranką. Tačiau kas, jeigu atsilieps jos mama arba tėvukas? 
Kertu lažybų, jų tarnaitė jau prieš kelias valandas išėjusi namo. Kaip panelė 
Skyter paaiškins, kad jai telefonu skambina kažkokia spalvotoji? 

Vėl atsisėdu. Panelė Skyter prieš tris dienas čia atvažiavo kalbėtis su Mine. 
Atrodė viskas puiku. Visai ne taip, kai prieš kelias savaites ją sustabdė policija. 
O apie panelę Hilę ji nieko nepasakė. 

Kurį laiką irztu ant kėdės trokšdama, kad suskambėtų telefonas. Pašoku 
ir su darbiniu batu vejuosi per grindis tarakoną. Šis laimi. Nuropoja po gastro- 
nomo maišu su drabužiais, kuriuos panelė Hilė man atidavė, jie čia kėpso jau 
mėnesius. 

Spoksau į maišą, vėl pradedu pirštuose sukioti pieštuką. Kažką su tuo maišu 
reikia daryti. Esu pratusi, kad ponios dovanotų man drabužius — turiu baltųjų 
ponių drabužių iki šikynės, trisdešimt metų nereikėjo pačiai pirktis drabužių. 


Prireikia kažkiek laiko, kol jie pradeda jaustis kaip savi. Kai Tryloras buvo ma- 

žiukas, o aš užsivilkdavau seną kokios nors ponios, pas kurią tarnavau, švarką, jis 
atsitraukęs keistai į mane žiūrėdavo. Sakydavo, kad atsiduodu baltąja. 

Bet šis maišas kitoks. Net jeigu kas nors iš to popierinio maišo man ir 
tiktų, vis tiek negalėčiau nešioti. Nei padovanoti savo draugėms. Kiekvienas 
aprangos dalykėlis tame maiše, — rauktomis ilgomis klešnėmis sijonkelnės, 
marškiniai su Piterio Peno tipo apykakle“, rožinis švarkelis su riebalų dėme, 
net kojinės, — viskas turėjo prisiūta raides HI. V. H. Raudonų siūlų gana ma- 
žutes pakrypusias raides. Spėju, tas raides prisiuvo Julė Mei. Šitais drabužiais 
vilkėdama jausčiausi taip, lyg būčiau asmeninė Hilės V. Holbruk nuosavybė. 

Atsistoju ir paspiriu maišą, bet tarakonas neišlenda. Tad išsiimu bloknotą, 
ketindama pradėti savo maldas, bet pernelyg giliai esu susirūpinusi dėl panelės 
Hilės. Įdomu, ką ji turėjo omenyje, kai pasakė Perskaičiau rai. 


Po kurio laiko mano mintys nuklydo ten, kur nebūčiau norėjusi. Manau, 
gana gerai Žinau, kas atsitiktų, jeigu baltosios ponios sužinotų, kad mes rašėme 
apie jas, pasakojome tiesą, kokios jos yra iš tikrųjų. Moterys, jos ne tokios kaip 
vyrai. Moteris neprimuš tavęs lazda. Panelė Hilė neišsitrauks prieš mane pis- 
toleto. Panelė Lyfolt neateis sudeginti mano namo. 

Ne, baltosios moterys mėgsta, kad jų rankos būtų švarios. Jos turi kom- 
plektėlį blizgančių įrankių, kuriais naudojasi, aštrių it raganos nagai, švarių ir 
tvarkingai išdėliotų kaip krapštikliai ant dantisto stalelio. Ir išlauks progos jais 
pasinaudoti. 

Pirmiausia, ką baltoji ponia padarys — tai išvys tave. Tu prislėgta, bet 
tikiesi susirasti kitą darbą, kai dalykai aprims, kai baltoji ponia bus beprade- 
danti pamiršti. Turi susitaupiusi mėnesio algą. Žmonės tau atneša moliūgo 
troškinio. 

Bet paskui, savaitę po to, kai praradai darbą, randi prie savo durų užkištą 
tą geltoną vokelį. Ant popierėlio viduje parašyta: PRANEŠIMAS APIE IŠKELDI- 
NIMĄ. Visi namų savininkai Džeksone yra baltieji, ir kiekvienas turi baltąją 
žmoną, kuri su kuo nors draugauja. Tada tu gerokai supanikuoji. Darbo tau vis 
dar nenusimato. Visur, kur bandai, tau prieš nosį užtrenkia duris. Ir dabar tu 
nebeturi nė kur gyventi. 

Paskui viskas įsibėgėja dar greičiau. 

Jeigu randi ant savo automobilio prilipdytą raštelį, vadinasi, jis bus iš ta- 
vęs atsiimtas. 


* Kalbama apie škotų rašytojo J. M. Barrie knygos vaikams personažą ir filmą. Jis nešiojo 
marškinius ankšta apykakle ir iš priekio užapvalintais kampučiais. 

Jeigu turi neapmokėtą automobilio stovos sąskaitą, pateksi į cypę. 

Jeigu turi dukterį, galbūt apsigyvensi pas ją. Ji irgi tarnauja baltųjų šeimai. 
Bet po kelių dienų pareina namo ir sako: „Mama? Mane ką tik išvijo.“ Ji at- 
rodo įskaudinta, išsigandusi. Nesupranta, kodėl taip įvyko. Gauni jai pasakyti, 
kad tai per tave. 

Bent dar tebedirba jos vyras. Jie bent dar pajėgia išmaitinti kūdikį. 

Paskui išvejamas ir jos vyras. Paprasčiausiai dar vienas mažutis aštrus 
įrankis, tviskantis ir puikus. 

Jie abu rodo į tave pirštais, verkia, stebisi, kodėl taip pasielgei. O tu net 
negali prisiminti kodėl. Eina savaitės, ir nieko — nei darbų, nei pinigų, nei 
namo. Viliesi, kad čia jau pabaiga, kad ji pakankamai pasidarbavo, kad yra 
pasirengusi pamiršti. 

Pasigirs bilsmas į duris, vėlai naktį. Anaiptol tai nebus baltoji ponia. To- 
kių dalykų ji pati nedaro. Bet kol dedasi košmaras, kol deginama, kapojama ar 
mušama, tu suvoki kai ką tavo jau žinota visą gyvenimą: baltoji ponia niekada 
nepamiršta. 

Ir ji nesiliaus, kol tu būsi gyva. 


Kitą rytą panelė Skyter įsuka savo kadilaką į panelės Lyfolt kiemo įvažą. 
Laikau rankose žalią viščiuką, viryklėje jau uždegta liepsna, o Mei Moblė inkš- 
čia, nes yra mirtinai išbadėjusi, bet aš nebepajėgiu ištverti nė sekundės. 

Panelė Skyter, ji teiraujasi panelės Lyfolt apie sąrašą merginų, įtrauktų į 
komitetą, ir panelė Lyfolt sako: „Keksų bobų komiteto pirmininkė yra Eilina“, 
o panelė Skyter nustemba: „Betgi keksų bobų komiteto pirmininkė Roksana“. 
Ir panelė Lytolt paprieštarauja: „Ne, Roksana — pavaduotoja, o Eilina — kek- 
sų bobų komiteto pirmininkė.“ Mane taip suerzina ta kalba apie keksus, kad 
noriu durti į panelę Skyter pirštu, dar nešvariu nuo žalio viščiuko, bet nesu 
tokia kvaila, jog pertraukčiau jų pokalbį, tad nutyliu. Apie tą knygų krepšį 
— jokios kalbos. 

Nė sumot nesuspėju, kai panelė Skyter jau lauke už durų. 

Dievuliau. 

Aną naktį po vakarienės aš ir tas tarakonas per virtuvės grindis spoksome 
vienas į kitą. Jis didelis, pusantro colio. Juodas. Juodesnis už mane. Krebždina 
savo sparnais. Laikau rankoje batą. 

Suskamba telefonas, ir mes abu krūptelėjame. 

— Sveika, Aibilina, — sako panelė Skyter, ir aš išgirstu užtrenkiamas 
duris. — Atleisk, kad taip vėlai skambinu. 

Atsidūstu. 

— Džiaugiuosi, kad paskambinote. 

— Aš tik skambinu norėdama pasiteirauti, ar turi kokių... žinių. Tai yra, 
iš kurios nors kitos tarnaitės. 

Panelės Skyter balsas keistas. Pro sukąstus dantis. Pastaruoju metu ji 
spindėjo kaip jonvabalis, tokia įsimylėjusi. Širdis man pradeda baladotis. Vis 
dėlto nešoku iškart su klausimais. Nelabai žinau kodėl. 

— Klausiau Korinos, kuri dirba pas Kulius. Ji nesutiko. Paskui Rondos ir 
jos sesers, kuri tarnauja pas Milerius... bet abi irgi atsisakė. 

— O kaip Julė Mei? Ar tu... pastaruoju metu su ja kalbėjaisi? 

Tuomet nusistebiu, ar būtent todėl panelė Skyter keistai elgiasi. Matote, 
nenorom šiek tiek pamelavau panelei Skyter. Prieš mėnesį pasakiau jai, kad 
paklausiau Julės Mei, bet to nepadariau. Ne tik todėl, kad ne per geriausiai Julę 
Mei pažįstu. Dalykas tas, kad ji panelės Hilės Holbruk tarnaitė, o viskas, kas 
bent kiek susiję su tuo vardu, verčia mane nervintis. 

— Iš tikrųjų tai ne pastaruoju metu... Galbūt... vėl pamėginsiu ją pakal- 
binti, — meluoju savęs nekęsdama. 

Paskui vėl pradedu sukinėti pieštuką. Rengiuosi jai papasakoti, ką nugir- 
dau iš panelės Hilės. 

— Aibilina, — panelės Skyter balsas tampa suvis netvirtas. — Turiu tau 
kai ką pasakyti. — Ji nutyla. Ir tai panašu į tas klaikias kelias sekundes prieš 
užgriūvant piltuvo pavidalo debesiui. 

— Kas atsitiko, panele Skyter? 

— Aš... palikau savo krepšį. Lygos patalpose. Jį paėmė Hilė. 

Prisimerkiu, lyg ne per geriausiai girdėčiau. 

— T3 raudonąjį? 

Ji neatsako. 

— O... Dievuliau. 

Nuo to visko pradeda darytis bloga. 

— Tos istorijos buvo kišenėje su atvartu. Šoninėje, kitame skyriuje. Ma- 
nau, ji matė tik Džimo Krou įstatymus... brošiūrą, kurią pasiėmiau iš bibliote- 
kos, bet... negaliu tikrai garantuoti. 

— O, panele Skyter. 

Aš užsimerkiu. Dieve, padėk man, Dieve, padėk Minei... 

— Žinau, žinau, — panelė Skyter pravirksta į telefoną. 

— Gerai jau gerai. Nagi, nereikia. 

Stengiuosi nuryti savo pyktį. Tai buvo nelaimingas atsitikimas, sakau sau. 
Kas, kad užsipulsiu ją, niekuo mums nebepadės. 

Bet vis de/to. 

— Aibilina, man taip /a/p gaila. 

Kelios sekundės — nieko, tik tvinksi širdis. Labai pamažu ir baugščiai 
mano smegenys pradeda perrinkinėti kelis jos pateiktus faktus, kuriuos jau ir 
pati Žinau. 

— Ar seniai tai atsitiko? — klausiu. 

— Prieš tris dienas. Iki pasakydama tau, norėjau išsiaiškinti, ką ji žino. 

— Kalbėjotės su panele Hile? 

— Tik labai trumpai, kai atsiėmiau krepšį. Bet aš kalbėjausi su Elizabeta 
ir Lu Ene, ir galbūt su kokiomis keturiomis kitomis merginomis, pažįstančio- 
mis Hilę. Niekas nieko apie tai nepasakė. Štai kodėl... štai kodėl tavęs paklau- 
siau apie Julę Mei, — paaiškina ji. — Maniau, gal ji ką nors nugirdo darbe. 

Giliai įkvepiu oro, nekęsdama to, ką jai tuojau pasakysiu. 

— Aš girdėjau. Vakar. Panelė Hilė kalbėjo apie tai panelei Lytfolt. 

Panelė Skyter tyli. Apima toks jausmas, lyg laukčiau, kad tuoj pro langą 
su trenksmu įlėks plyta. 

— Ji kalbėjo apie poną Holbruką, kad balotiruojasi į postą, ir apie tai, 
kaip jūs palaikote spalvotuosius, ir ji sakė... kad kažką perskaitė. 

Dabar balsu tai ištardama aš drebu. Ir vis šokdinu tarp pirštų pieštuką. 

— Arji ką nors pasakė apie tarnaites? — klausia panelė Skyter. — Tai yra 
ji buvo tik nepatenkinta manimi ar paminėjo ir tave arba Minę? 

— Ne, tik... jus. 

— Gerai. 

Panelė Skyter iškvepia į telefono ragelį orą. Iš balso atrodo prislėgta, bet 
ji nežino, kas galėtų atsitikti man, Minei. Nežino apie tuos aštrius blizgančius 
įrankius, kuriais naudojasi baltosios ponios. Apie tą beldimą vėlai naktį į duris. 
Kad išvis esama baltųjų vyrų, trokštančių sužinoti apie kokį spalvotąjį, priešgy- 
niaujantį baltiesiems, pasirengusių su lazdomis, degtukais. Jiems tiks bet kuri 
mažiausia dingstis. 

— Aš, aš negaliu teigti šimtu procentu, bet... — sako panelė Skyter, — 
jeigu Hilė žinotų ką nors apie knygą ar tave, o ypač apie Ming, ji jau skleistų 
tai po visą miestą. 

Mąstau apie tai, labai trokšdama ja tikėti. 

— Teisybė, ji nemėgsta Minės Džekson. 

— Aibilina, — taria panelė Skyter, ir aš girdžiu ją vėl pradedant palūžti. 
Ta raminama gaidelė jos balse trūkinėja. — Mes galime sustoti. Visiškai su- 
prantu, jeigu tu nori sustoti prie to dirbusi. 

Jeigu pasakysiu, kad daugiau nebenoriu to daryti, tai viskas, ką aš rašiau 
ir dar turiu parašyti, nebus išsakyta. Ve, pagalvoju. Aš nenoriu sustoti. Pati nu- 
stembu, kaip garsiai apie tai mąstau. 

— Jeigu panelė Hilė žino, vadinasi, žino, — pasakau. — Jeigu sustosime, 
dabar tai mūsų nebeišgelbės. 


Dvi dienas panelės Hilės nei matau, nei girdžiu, nei uodžiu kvapo. Net 
kai nelaikau rankoje pieštuko, krutinu šį savo kišenėje, stuksenu į virtuvės dar- 
bastalį, barškinu it būgno lazdele. Turiu sužinoti, kas panelės Hilės galvoje. 

Panelė Lyfolt palieka Julei Mei tris žinutes, kad perduotų panelei Hilei, 
bet ši nuolat pono Holbruko biure — „kampanijos štabe“, kaip panelė Hilė 
jį vadina. Panelė Lytfolt atsidūsta, padeda ragelį, tartum tiesiog neįsivaizduo- 
tų, kaip veiks jos smegenys, jeigu panelė Hilė neatvyks spaudinėti „mąstymo“ 
mygtukų. Dešimt kartų Mažylė klausinėja, kada mažoji Hetera atvažiuos vėl 
pažaisti jos plastikiniame baseinėlyje. Manau, augdamos jiedvi taps geromis 
draugėmis, turėdamos panelę Hilę, kuri abi mokys, kaip pasaulyje sutvarkyti 
dalykai. Bet tą popietę mes visos bastomės po namus, sukiojame pirštais spė- 
liodamos, kada panelė Hilė vėl pasirodys. 

Po kurio laiko panelė Lytolt išsirengia į medžiagų parduotuvę. Sako, tu- 
rinti pasisiūti uždangalą kažkam. Ji nežino kam. Mei Moblė žiūri į mane, ir, 
manau, mudvi mąstome tą pat: jeigu galėtų, ta moteris uždengtų mus abi. 


Tą vakarą man tenka dirbti išties ilgai. Pamaitinu Mažylę ir paguldau 
į lovelę, nes ponas ir panelė Lyfoltai išvažiavo pasižiūrėti filmo į kino teatrą 
„Lamar“. Ponas Lyfoltas pažadėjo kada nors nusivešiąs, ir ji priverčia jį tesėti 
žodį, nors likęs tik vėlyvas seansas. Kai jie grįžta namo, abu Žiovauja, čirpia 
svirpliai. Kituose namuose aš miegodavau tarnaitės kambaryje, bet jie čia tokio 
neturi. Lūkuriuoju tikėdamasi, kad ponas Lyfoltas pasisiūlys parvežti mane 
namo, bet jis nudrožia tiesiai į lovą. | 

Lauke patamsyje žingsniuoju iki pat Paupio, apie dešimt minučių kelio, 
kur kursuoja vėlyvas autobusas naktinės pamainos vandentiekio darbininkams. 
Vėjelis pakankamai stiprus, kad išvaikytų moskitus. Atsisėdu parko pakraštyje 
ant žolės po gatvės žibintu. Netrukus atvažiuoja autobusas. Jame tik keturi 
keleiviai — du spalvotieji, du baltieji — visi vyrai. Nė vieno iš jų nepažįstu. 
Pasirenku vietą prie lango, už lieso spalvotojo, maždaug mano amžiaus. Ant jo 
rudas kostiumas ir ruda skrybėlė. 

Pervažiuojame tiltą, riedame spalvotųjų ligoninės kryptimi, kur autobusas 
daro posūkį. Išsiimu maldų sąsiuvinį, ketindama kai ką įrašyti. Susitelkiu į Mei 
Moblę, stengiuosi nukreipti savo mintis nuo panelės Hilės. Nurodyk man, kaip 
išmokyti mažylę būti gerą, mylėti save, mylėti kitus, kai turiu laiko būti su ja... 

Pakeliu akis. Autobusas sustojo vidury kelio. Pasilenkiu į praėjimą, prie- 
kyje už kelių daugiabučių matau blyksinčius mėlynus švyturėlius, aplinkui sto- 
viniuojančius žmones, gatvė užblokuota. 

Baltasis vairuotojas spokso į priekį. Išjungia variklį, ir sėdynė po manimi 
nebedreba, keistas jausmas. Vairuotojas pasitaiso uniforminę kepurę, iššoka iš 
sėdynės. 

— Jūs visi čia pasilikite. Aš tik sužinosiu, kas vyksta. 

Taigi mes visi sėdime ten tylūs, laukiame. Girdžiu lojant šunį, ne naminį, 
bet tokį, kuris lyg ant ant tavęs rėktų. Po ištisų penkių minučių vairuotojas 
sugrįžta į autobusą, vėl užveda variklį. Supypčioja signalu, pro langą pamoja 
ranka ir labai pamažu pradeda važiuoti atbulomis. 

— Kas ten atsitiko? — spalvotasis vyriškis pirma manęs šūkteli vairuo- 
tojui. 

Tas neatsako. Tik vis važiuoja atbulomis. Blyksintys švyturėliai mažėja, 
lojančio šuns garsas tolsta. Farišo gatvėje vairuotojas apsuka autobusą. Prie 
kito kampo jisai sustoja. 

— Spalvotieji išlipa, jums paskutinė stotelė! — šūkteli jis į; užpakalinio 
vaizdo veidrodėlį. — Baltieji pasakykite, kur jums visiems reikia. Pasistengsiu 
privežti kuo arčiau. 

Spalvotasis vyriškis atsigręžia į mane. Turbūt abu mes jaučiamės nekaip. 
Jis atsistoja, tad aš irgi. Nuseku paskui jį prie.priekinių durelių. Klaikiai tyku, 
tik brūžuoja mūsų padai. 

Vienas baltasis vyriškis pasilenkia prie vairuotojo. 

— Kas vyksta? | 

Lipu laipteliais paskui spalvotąjį vyriškį iš autobuso. Už savęs išgirstu vai- 
ruotoją sakant: | 

— Nežinau, nušautas kažkoks nigeris. Kur jums? 

Sušnypšdamos užsiveria durelės. O, Dievuliau, mąstau, prašau, tegul tai 
nebus kas nors iš maniškių. 

Farišo gatvėje — nė garso, nė vieno žmogaus, tik mes du. Vyriškis pažvel- 
gia į mane: 

— Jums viskas gerai? Namai arti? 

— Viskas gerai. Man jau netoli. 

"Mano namas už keturių kvartalų nuo čia. 

— Norite, kad palydėčiau? 

Lyg ir norėčiau, bet papurtau galvą. 

— Ne, dėkui. Nieko man neatsitiks. 

Gerokai toliau, sankryža, kurioje pasuko autobusas, pralekia naujienų 
furgonas. Ant jo šono didžiulės raidės — WLBT-1V. 

— Viešpatie, tikiuosi, nėra taip blogai, kaip... 

Bet vyriškis jau dingęs. Dabar gatvėje nė gyvos dvasios, tik aš viena. Mane 
apima tas jausmas, kurį žmonės, kalbama, patiria prieš pat apiplėšimo akimir- 
ką. Per porą sekundžių mano kojinės taip greitai trinasi viena į kitą, kad garsas 
toks, lyg čirkštų užtrauktukas. Toliau priekyje pamatau tris žmones, žingsniuo- 
jančius taip pat sparčiai kaip ir aš. Visi jie pasuka, įeina į namus, užtrenkia 
duris. 

Aš tikrai nenoriu dar bent sekundę būti viena. Kertu į šoną tarp „Mule 
Cato“ užeigos ir autoremonto dirbtuvių galo, paskui per „Oney Black“ kiemą, 
užkliūvu tamsoje už numestos laistomosios žarnos. Jaučiuosi it įsilaužėlė. Ma- 
tau namų viduje šviesas, palinkusias galvas, šviesas, kurios šiuo nakties metu 
seniai turėtų būti užgesintos. Kad ir kas vyksta, visi arba apie tai kaba, arba 
klausosi. 

Pagaliau priekyje pamatau Minės virtuvės šviesą, atdaras užpakalines du- 
ris, tik tos, kurios su tinkleliu, užvertos. Durys sugirgžda, kai jas pastumiu. 
Minė sėdi virtuvėje prie stalo su visais penkiais vaikučiais: Lerojumi Jaunes- 
niuoju, Meilute, Felicija, Kindra ir Beniu. Spėju, kad Lerojus Vyresnysis darbe. 
Visi spokso į didelį radiją stalo viduryje. Kartu su manimi įsiveržia atmosferi- 
nių treškesių banga. 

— Kas tai? — klausiu. 

Minė raukosi, sukioja bangų nustatymo rankenėlę. Per sekundę apžvel- 
giu virtuvę: keptuvėje — susiraičiusi raudona kumpio riekė. Ant darbastalio 
— atidaryta konservų skardinėlė. Kriauklėje — nešvarios lėkštės. Lyg visai ne 
Minės virtuvė. 

— Kas dedasi? — vėl klausiu. 

Vėl aiškiau girdėtis Žmogus iš radijo, šaukia: „... beveik dešimt metų ėjo 
teritorinio eN-A-A-Cė-Pe pareigas. Iš ligoninės vis dar jokių žinių, bet sakoma, 
kad žaizdos...“ 

— Kas toks? — pratariu. 

Minė spokso į mane, lyg būčiau begalvė. 

— Medgaras Eversas. Kur tu buvai? 

— Medgaras Eversas? Kas atsitiko? 

Buvau susitikusi Milę Evers, jo žmoną, pernai rudenį, kai ji lankėsi mūsų 

bažnyčioje su Merės Boun šeima. Buvo apsirišusi apie kaklą tą dailų raudoną 
su juodu šaliką. Pamenu, kaip ji pažvelgė man į akis, nusišypsojo, lyg iš tiesų 
džiaugtųsi su manimi susipažindama. Medgaras Eversas čionai lyg ir įžymybė, 
iškilęs NAACP taip aukštai. 

— Sėskis, — pakviečia Minė. 

Atsisėdu ant medinės kėdės. Jų visų veidai kaip vaiduoklių, akis įbedę į 
radiją. Šis — kokio pusės automobilio variklio dydžio, dėžė medinė, su ketu- 
riomis rankenėlėmis. Net Kindra rami Meilutei ant kelių. 

— Jį pašovė KKK. Priešais jo namą. Prieš valandą. 

Juntu savo stuburu šliaužiant šiurpulį. 

— Kurjis gyvena? 

— Gainzo gatvėje, — sako Minė. — Daktarai jį pristatė į mūsų ligoninę. 

— Aš... mačiau, — pasakau mąstydama apie autobusą. Gainzas ne toliau 
kaip penkios minutės nuo čia, jeigu važiuotum automobiliu. 

„>. Mmačiusieji sako, kad ten būta vieno vyro, baltojo, kuris iššoko iš krūmų. 
Gandai apie sąsajas su KKK...“ 

Dabar per radiją girdėtis kažkiek padrikos kalbos, kažkokie žmonės šau- 
kia, dar kiti stengiasi kažką pasakyti. Įsitempiu, lyg kas nors mus stebėtų iš 
lauko. Koks nors baltasis. KKK buvo čia, už penkių minučių kelio, tykojo spal- 
votojo žmogaus. Noriu, kad tos užpakalinės durys būtų uždarytos. 

„Mane ką tik informavo, — dusdamas tęsia pranešėjas, — kad Medgaras 
Eversas mirė.“ 

„Medgaras Eversas, — iš tono atrodo, kad pranešėjas stumdomas, aplinkui 
girdėtis balsai. — Man kg tik pranešė. Mirė.“ 

O, Dievuliau. 

Minė pasisuka į Lerojų Jaunesnįjį. Jos balsas tylus, tvirtas. 

— Pasiimk brolį ir seses į miegamąjį. Atsigulkite į lovą. Ir ten likite. 

Visada baugiau skamba, kai šūkalė kalba tyliai. 

Nors žinau, kad Lerojus Jaunesnysis nori pasilikti, jis žvilgteli į juos, ir 
visi dingsta, tyliai, greitai. Žmogus iš radijo irgi nutyla. Minutėlę ta dėžė nekas 
daugiau, kaip tik medis ir vielos. „Medgaras Eversas, — vėl prabyla jis, o balsas 
skamba, lyg trauktųsi atgal, — NACCP teritorinis sekretorius negyvas. — Jis 
atsidūsta. — Medgaras Eversas NESYVAS.“ 

Nuryju pilną burną seilių ir stebeiliju į dažytas Minės virtuvės sienas, 
pageltusias nuo kiaulienos taukų, kūdikių rankų, Lerojaus prastų cigarečių 
dūmų. Ant Minės virtuvės sienų — nei paveikslų, nei kalendorių. Stengiuosi 
negalvoti. Nenoriu galvoti apie mirštantį spalvotąjį žmogų. Tai privers mane 
prisiminti Irylorą. 

Minės delnai sugniaužti į kumščius. Ji griežia dantimis. 

— Nušovė tiesiog jo vaikų akivaizdoje, Aibilina. 

— Turime pasimelsti už Eversus, turime pasimelsti už Mirlę... — Be tai 
tik garsas, toks tuščias, kad aš nutylu. 

— Per radiją pasakė, kad jie išpuolė iš namo, kai išgirdo šūvius. Pasakė, 
kad jis kruvinas svirdinėja, o ant visų tų vaikučių irgi kraujas... — Ji trenkia 
delnu į stalą, sudrebindama medinį radiją. 

Sulaikau kvapą, bet jaučiu, kad man svaigsta galva. O kaip tik aš privalau 
būti stipri, privalau čia neleisti savo draugei pamesti galvos. 

— Niekas niekada nepasikeis šiame mieste, Aibilina. Mes gyvename pra- 
gare, esame sbąstuose. Mūsų vaikučiai spąstuose. 

Žmogaus iš radijo balsas vėl pagarsėja, sako: „... visu7 policininkai, blokuoja 
gatvę. Laukiama, kad meras Tompsonas netrukus surengs sbaudos konferenciją...“ 

Paskui aš dūstu. Ašaros rieda skruostais. Tai tie visi baltieji Žmonės, 
stovintys aplinkui spalvotųjų rajoną, varo mane į neviltį. Baltieji žmonės su 
ginklais, nukreiptais į spalvotuosius. Mat kas apsaugos mūsiškius? Visai nėra 
spalvotųjų policininkų. 

Minė įbedusi akis į duris, pro kurias išėjo vaikučiai. Jos skruostais srūva 
prakaitas. 

— Ką jie mums padarys, Aibilina? Jeigu nutvers mus... 

Giliai atsidūstu. Ji kalba apie istorijas. 

— Abi žinome. Bus blogai. 

— Tačiau ką jie padarys? Prikabins mus prie pikapo ir vilks žeme iš pas- 
kos? Nušaus mane savo kieme mano vaikučių akyse? Ar tik numarins mus 
badu? 

Per radiją pasigirsta meras Tompsonas, sako, kaip užjaučiąs Everso šeimą. 
Pasižiūriu į atdaras užpakalines duris, ir mane vėl apima tas jausmas, kad kaž- 
kas stebi, kai virtuvėje skamba baltojo žmogaus balsas. 

— Tai ne... mudvi čia neužsiimame pilietinėmis teisėmis. Tik pasakojame 
istorijas, kokios iš tikrųjų atsitinka. 

"Išjungiu radiją, paimu Minės ranką į savąją. Ir mudvi štai taip sėdime, 
Minė stebeilija į prisiplojus; prie sienos rudą naktinį drugį, aš spoksau į tą 
raudonos mėsos lopą, paliktą džiūti keptuvėje. 

Minės akyse didžiausio vienišumo išraiška. 

— Norėčiau, kad Lerojus būtų namie, — sukužda ji. 

Abejoju, ar tokie žodžiai buvo kada nors anksčiau ištarti šiuose namuose. 

Dienų dienas Džeksonas Misisipėje — it verdančio vandens puodas. Per 
panelės Lyfolt telį minios spalvotųjų žmonių kitą dieną po pono Everso lai- 
dotuvių žygiuoja Aukštutine gatve. Trys šimtai suimtųjų. Spalvotųjų laikraštis 
rašo, kad į gedulingąsias pamaldas susirinko tūkstančiai žmonių, bet baltuosius 
galėjai suskaičiuoti ant vienos rankos pirštų. Policija žino, kas tą padarė, bet 
niekam nesako jo pavardės. 

Aš galiausiai sužinojau, kad Everso šeima nelaidoja Medgaro Misisipėje. 
Jo kūnas pergabenamas į Vašingtoną, į Arlingtono kapines, ir, manau, Mirlė 
tikrai tuo didžiuojasi. Turėtų didžiuotis. Bet aš norėčiau, kad jis būtų čia, kur 
nors netoliese. Laikraštyje perskaičiau apie tai, kad net Jungtinių Valstijų pre- 
zidentas sako merui Tompsonui, jog jam reikėtų dirbti geriau. Sudaryti komi- 
tetą iš juodųjų ir baltųjų drauge ir rasti sprendimą, kaip čionai tvarkyti reikalus. 
Bet meras Tompsonas, jisai sako prezidentui Kenedžiui: „Nesirengiu paskirti 
dviejų rasių komiteto. Neapgaudinėkime savęs. Aš tikiu rasine segregacija, ir 
būtent šitaip toliau turi tęstis.“ 

Po kelių dienų meras vėl kalba per radiją: „Misisipės Džeksonas — pati 
arčiausia dangaus vieta, kokia tik yra pasaulyje, — sako jis. — Ir šitaip liks iki 
mūsų gyvenimų pabaigos.“ 

Antrą kartą per du mėnesius Misisipės Džeksonas patenka į žurnalą Lz7e. 
Tačiau šįsyk mes atsiduriame viršelyje. 

| E kia Lyfolt namuose apie Medgarą Eversą nieko nekalbama. Aš 
perjungiu stotį, kai ji grįžta iš savojo priešpiečių susitikimo. Mes gy- 
vename, lyg ir toliau būtų graži vasaros diena. Aš vis dar ničnieko negirdėjau 
iš panelės Hilės, o dėl nuolatos tūnančio mano galvoje nerimo jaučiuosi pasi- 
ligojusi. 

Dieną po Everso laidotuvių užvažiuoja aplankyti panelės Lyfolt mama. Ji 
gyvena Grinvude, Misisipėje, ir pakeliui į Naująjį Orleaną sustoja. Nepasibel- 
dusi panelė Frederiks paprasčiausiai įplevena į svetainę, kur aš lyginu baltinius. 
Rūgščiai, it užkandusi citrinos, man nusišypso. Nueinu pasakyti panelei Lytolt, 
ką čia turime. 

— Mama! Tu tokia ankstyva! Turbūt šįryt atsikėlei vos auštant, tikiuo- 
si, kad nenuvargai! — įpuldama į svetainę pasisveikina panelė Lyfolt ir kaip 
įmanydama greičiau imasi rankioti žaislus. Meta į mane žvilgsnį, kuris sako: 
nagi. Įdedu suglamžytus pono Lyfolto marškinius į pintinę, pasiimu skudurėlį 
nušluostyti Mažylei nuo veido džemą. 

— Ir šįryt atrodai tokia šviežia ir stilinga, mama. — Panelė Lytfolt taip 
stengiasi šypsotis, kad jos akys išsprogsta kaip vabalo. — Sužavėta savo išvyka 
apsipirkti? 

Iš gero biuiko, kurį vairuoja, ir dailių batelių su sagtimis spėju, kad panelė 
Frederiks turi kur kas daugiau pinigų nei ponas ir panelė Lytoltai. 

— Norėjau padaryti pertraukėlę vairuodama. Ir tikėjausi, kad nusivesi 
mane priešpiečių į „Robertą E. Li“, — sako ji. 

Nesuprantu, kaip ši moteris geba dėl savęs išsireikalauti. Girdėjau poną 
ir panelę Lytoltus ginčijantis dėl to, kaip kiekvieną kartą, kai atvyksta į miestą, 
priverčianti panelę Lytolt nusivesti ją į prašmatniausią restoraną mieste, o pas- 
kui patogiai sau sėdi ir priverčia panelę Lyfolt apmokėti sąskaitą. 

Panelė Lyfolt sako: 

— Ak, o kodėl mums nepaprašius, kad Aibilina sutaisytų priešpiečius čia? 
Turime tikrai puikaus kumpio ir... 

— Aš užvažiavau, kad išeitume kur nors priešpiečių. O ne valgytume čia. 

— Gerai, gerai, mama. Luktelėk, tik einu pasiimti rankinės. 

Panelė Frederiks pasižiūri į Mažylę, žaidžiančią ant grindų su savo lėlyte 
Klaudija. Pasilenkia ir apkabinusi ją klausia: 

— Mei Moble, ar tau patiko ta siuvinėta suknelė, kurią aną savaitę at- 
siunčiau? 

— Aha, — savo močiutei atsako Mažylė. 

Man nesinorėjo parodyti panelei Lytolt, kokia ankšta ta suknelė per vi- 
durį. Mažylė pilnėja. 

Panelė Frederiks, ji susiraukia į Mei Moblę: 

— Reikia sakyti žaip, mem, jaunoji panele. Ar girdi? 

Mei Moblės veidas paniūra, ji atsako: 

— Taip, mem. 

Bet aš žinau, ką ji galvoja: Nuostabu. Kaip tik to man šiandien ir reikia. 
Namie dar vienos ponios, kuri manęs nemegsta. 

Jiedvi pasuka pro duris, panelė Frederiks žnaibo iš paskos panelės Lytolt 
Žąstą. 

— Tu nemoki nusisamdyti tinkamos auklės, Elizabeta. Juk jos darbas už- 
tikrinti, kad Mei Moblė gražiai elgtųsi. | 

— Gerai, mama, mes pagalvosime apie tai. 

— Juk negali paprasčiausiai nusisamdyti bet ką ir tikėtis, kad tau pasi- 
seks. 

Po kurio laiko sutaisau mažylei tą sumuštinį su kumpiu, kurį panelė Fre- 
deriks laiko sau per prastą valgyti. Bet Mei Moblė tik atsikanda kąsnelį ir 
nustumia sumuštinį nuo savęs. 

— Negelai jaučiuosi. Man skauda gelklę, Aibi. 

Žinau, kas yra gelklė ir kaip ją sutaisyti. Mažylė bepasigaunanti vasaros 
slogą. Pašildau jai vandens su. medumi, įvarvinu truputėlį citrinos, kad būtų 
skaniau. Bet ko iš tikrųjų reikia šiai mergytei — tai pasakos, kad galėtų už- 
migti. Pakeliu ją ant rankų. Dievuliau, kokia darosi didelė. Po kelių mėnesių 
sukaks treji, o storulė kaip moliūgas. 

Kasdien prieš jos miegą mudvi su mažyle sėdime supamajame krėsle. 
Kiekvieną dieną sakau jai: Tu gera, tu protinga, tu svarbi. Bet ji auga, ir aš Žinau, 
kad netrukus tų žodžių nebepakaks. 

— Aibi? Paskaitysi man pasaką? 

Peržiūriu knygutes rinkdamasi, kurią jai paskaityti. Negaliu skaityti dar 
kartą to „Smalsuolio Džordžo“, nes ji nenori jos klausytis. Arba „Mažojo viš- 
čiuko“, taip pat ir „Madelinos“. 

Tad kuri laiką mudvi tik supamės krėsle. Mei Moblė priglaudžia galve- 
lę man prie uniformos. Stebime į paliktą žaliajame plastikiniame baseinėlyje 
vandenį lašant lietų. Sukalbu maldą už Mirlę Evers gailėdamasi, kad neturėjau 
laisvos nuo darbo dienos nueiti į laidotuves. Pagalvoju, kaip per visas apeigas 
— kažkas man sakė — tyliai verkė jos dešimtmetis sūnus. Supuosi ir mel- 
džiuosi, taip liūdna, jog tiesiog nežinau, kas man pasidarė. Žodžiai savaime 
ištrūksta iš manęs. 

— Kadaise, seniai seniai, gyveno dvi mergytės, — pradedu. — Viena — 
juodos odos, kita — baltos. 

Mei Moblė pakelia į mane akis. Ji klausosi. 

— Spalvotoji mergytė sako baltajai: „Kaip čia yra, kad tavo oda tokia 
blyški?“ Baltoji mergytė atsako: „Nežinau. O kodėl tavo oda tokia juoda? Kaip 
manai, ką tai reiškia?“ Bet nė katra iš tų mergyčių nežinojo. Tad baltoji mergy- 
tė sako: „Ką gi, tai pažiūrėkime. Tu turi plaukus ir aš turiu plaukus.“ — Švel- 
niai pašiaušiu Mei Moblei galvelę. — O spalvotoji mergytė sako: „Aš turiu 
nosį ir tu turi nosį.“ — Žnybteliu jos nosytę. Ji siekia aukštyn ir padaro tą pat 
su manąja. „Baltoji mergytė sako: „Aš turiu kojos pirščiukus ir tu turi.“ — Ir 
pakutenu jai pėdos pirščiukus, bet Mei Moblė negali manųjų paliesti, nes aviu 
savaisiais baltais darbo batais. — „Taigi mudvi tokios pačios. Tik skirtingos 
spalvos“, sako ta spalvotoji mergytė. O baltoji mergytė, ji sutiko, ir abi buvo 
draugės. Viskas. 

Mažylė tik žiūri į mane. Dievuliau, na, ir apgailėtina ta pasaka, jeigu išvis 
tokių esu girdėjusi. Net visai be ryšio. Bet Mei Moblė, ji nusišypso ir prašo: 

— Darsyk papasakok. 

Taigi taip ir padarau. Ketvirtą kartą ji užminga. Aš pašnabždu: 

— Kitąsyk tau papasakosiu geresnę. 


— Aibilina, nejau neturime daugiau rankšluosčių? Šitas — puiku, betgi 
negalime pasiimti to seno skarmalo, sudegčiau iš nepatogumo. Turbūt tuomet 
pasiimsime tik tą vieną. 

Panelė Lytolt visa bruzduliuoja. Ji ir ponas Lyfoltas nepriklauso jokiam 
plaukymo klubui, net nei aptriušusiam Brodmuro baseinui. Panelė Hilė šįryt 
paskambino ir paklausė, gal ji ir Mažylė norėtų paplaukioti Džeksono „Už- 
miesčio klube“, ir tai toks pakvietimas, kokio panelė Lyfolt yra sulaukusi tik 
sykį ar du. Turbūt aš esu ten buvusi daugiau kartų negu ji. 

Tenai negali atsiskaityti popieriniais pinigais, tu turi būti narys ir nuro- 
dyti, kad už viską būtų įrašoma į tavo sąskaitą, ir vieną dalyką, kokį žinau apie 

panelę Hilę — tai, kad ji nemėgsta prisiimti niekieno išlaidų. Manau, panelė 
Hilė vyksta į „Užmiesčio klubą“ ir su kitomis poniomis, tomis, kurios yra šio 
narės. | 

Mes vis dar nieko daugiau negirdėjome apie tą krepšį. Aš net penkias 
dienas nemačiau panelės Hilės. Nei panelė Skyter matė, ir tai yra blogai. Juk 
jos buvo laikomos geriausiomis draugėmis. Panelė Skyter vakar vakare atsivežė 
pirmą skyrių apie Minę. Panelė Volters — ne itin maloni.senė, ir jeigu panelė 
Hilė pamatytų ką nors apie tai, nežinau, kas mums atsitiktų. Aš tik viliuosi, 
kad panelė Skyter nebus taip išsigandusi, kad nepasakytų man, jeigu išgirs ką 
nors nauja. 

Apvelku Mažylę geltonu bikinuku. 

— Nagi, turėsi būti ir su viršutine dalimi. „Užmiesčio klube“ nevalia vai- 
kučiams plaukioti nuogiems. 

Nei negrams, nei žydams. Kadaise tarnavau pas Goldmanus. Džeksono 
žydai turi plaukioti „Kolonijiniame užmiesčio klube“, negrai — Mėjaus ežere. 

Maitinu Mažylę sumuštiniu su žemės riešutų pasta, ir tuo metu suskam- 
ba telefonas. 

— Panelės Lytfolt rezidencija. 

— Aibilina, sveika, čia Skyter. Elizabeta namie? 

— Labas, panele Skyter... — Pažvelgiu į panelę Lytolt, jau ketinu paduoti 
ragelį, bet ji sumostaguoja rankomis, papurto galva ir lūpomis sudėlioja: Ne. 
Pasakyk, kad manęs nėra. 

— Ji... išėjusi, panele Skyter, — pasakau ir meluodama žiūriu jai tiesiai 
į akis. Nieko nesuprantu. Juk panelė Skyter — klubo narė, nesudarytų jokio 
vargo ją pakviesti. 

Vidudienį mes visos trys įsėdame į panelės Lyfolt mėlyną fordą „Fairlain“. 
Ant užpakalinės sėdynės greta aš pasidedu maišelį su obuolių sulčių termosu, 
sūrio krekerių, žemės riešutų pakeliais ir dviem kokakolos buteliais, kurią gerti 
bus tas pat kaip kavą — taip įkais. Spėju, panelė Lyfolt nujaučia, kad panelė 
Hilė neketina mūsų stumti į užkandžių barą. Dievas žino, kodėl šiandien ją 
pasikvietė. 

Mažylė važiuoja man ant kelių užpakalinėje sėdynėje. Aš nuleidžiu langą, 
leidžiu šiltam orui pūsti mums į veidus. Panelė Lytolt vis purenasi aukštyn 
plaukus. Mat yra iš trūkčiojamai važinėjančių vairuotojų, ir man darosi bloga, 
noriu, kad tik laikytų abi rankas ant vairo. 

Pravažiuojame pro Beno Franklino smulkių buitinių prekių parduotuvė- 
lę, pro „Ruonės Lilės“ ledainę, kur gali nusipirkti ledų tiesiai iš automobilio. 
Iš kitos pusės yra slankiojamasis langelis, kad ir spalvotieji galėtų jų nusipirk- 

ti privažiavę. Nuo sėdinčios ant kelių Mažylės mano kojos prakaituoja. Po 
kurio laiko mes atsiduriame ilgame duobėtame kelyje su ganyklomis abipus, 
kur karvės maskatuodamos uodegomis vaiko nuo savęs muses. Suskaičiuoja- 
me dvidešimt šešias karves, bet Mei Moblė po pirmųjų devynių tik sušunka: 
Dešimt. Iki tiek ji temoka. 

Po kokių penkiolikos minučių įsukame į grįstą įvažą. Klubas — Žemas 
baltas pastatas, supamas dygliuotų krūmų, visai ne toks prašmatnus, kaip apie 
jį Žmonės kalba. Priekyje pilna vietų automobiliui pastatyti, bet panelė Lyfolt, 
kiek pamąsčiusi, sustoja gerokai atokiau. 

Mes išlipame ant asfalto ir pajuntame apgaubiant kaitrą. Vienoje rankoje 
laikau popierinį maišą, kitoje — Mei Moblės delną, ir mudvi klumpiname per 
karščiu tvoskiančią juodą aikštelę. Nubraižytos linijos kelia tokį įspūdį, lyg 
žengtume grotelėmis virš žarijų, skrudinamos it kukurūzų burbuolės. Saulės 
deginama mano veido oda įsitempia. Įsikibusi man į ranką Mažylė velkasi iš 
paskos, atrodo apstulbinta, lyg ką tik gavusi antausį. Panelė Lyfolt pūškuoja ir 
raukiasi į duris, kurios dar už dvidešimties jardų, stebėdamasi, manau, kodėl 
taip toli pastatė automobilį. Mano plaukų sklastymas pradeda peršėti, paskui 
niežėti, bet negaliu pasikasyti, nes abi rankos užimtos, paskui tik uc4/ — kaž- 
kas užgesina liepsną. Vestibiulis tamsus, vėsus, tiesiog dangus. Mes kažkiek 
laiko mirksime. 

Panelė Lyfolt dairosi aplink, apakusi ir nedrąsi, tad aš parodau į šonines 
duris. 

— Baseinas tenai, mem. 

Ji atrodo dėkinga, kad aš čia žinau kelią, tad jai nereikia klausinėti kaip 
kokiai vargšei. 

Pastūmusios atidarome duris, ir į akis mums vėl plyksteli saulė, bet švelni, 
vėsesnė. Plaukymo baseinas tviska mėliu. Juodai ir baltai dryžuoti tentai atro- 
do dailiai. Oras atsiduoda skalbiamuoju muilu. Vaikučiai krykštauja ir taškosi, 
ponios su maudymosi kostiumėliais ir saulės akiniais gulinėja aplinkui, skaito 
žurnalus. 

"Panelė Lytolt prisidengusi delnu akis žvalgosi aplinkui, ieškodama pane- 
lės Hilės. Ant galvos balta plačiais nulėpusiais kraštais skrybėlė, vilki baltą su 
juodais žirneliais suknią, avi klapsinčius baltus sandalus su sagtimi, numeriu 
per didelius jos pėdai. Ji susiraukusi, nes jaučiasi ne savo vietoje, bet ir šypsosi, 
nes nenori, kad kas nors tai suprastų. 

— Antai ji. 

Mudvi sekame paskui panelę Lytolt aplinkui baseiną, kur su raudonu 
maudymosi kostiumėliu ant šezlongo išsidriekusi panelė Hilė stebi besimau- 

dančius savo vaikučius. Su kitomis šeimomis matau dvi tarnaites, kurių nepa- 
žįstu, bet Julės Mei nėra. 

— A, štai jūs, — taria panelė Hilė. — Ką gi, Mei Moble, su tuo savo 
bikinuku išties atrodai it sviesto gumulėlis. Aibilina, vaikučiai čia pat, mažylių 
baseinėlyje. Gali atsisėsti ten pavėsyje ir juos prižiūrėti. Tik neleisk Viljamui 
taškyti mergaičių. 

Panelė Lytfolt atsigula ant šezlongo šalimais panelės- Hilės, o aš atsisėdu 
prie stalo po skėčiu, kelios pėdos už ponių. Nusismaukiu puskojines, kad iš- 
džiūtų prakaitas. Esu gana geroje pozicijoje, kad galėčiau girdėti, ką jos šneka. 

— Julė Mei. — Panelė Hilė palinguoja galva į panelę Lyfolt. — Pasiėmė 
dar vieną laisvą dieną. Sakau tau, ta mergužė bando mano kantrybę. 

Ką gi, viena mįslė išaiškėjo. Panelė Hilė pasikvietė panelę Lyfolt prie ba- 
seino, nes žinojo, kad ji atsiveš mane. 

Panelė Hilė ant savo putlių įdegusių kojų užsitepa daugiau kakavos svies- 
to, įtrina jį. Ji jau tokia riebaluota, jog spindi. 

— Aš jau tokia pasirengusi vykti į pakrantę, — sako panelė Hilė. — Trys 
savaitės paplūdimyje. 

— Gaila, kad Reilio šeima neturi ten namo. — Panelė Lytolt atsidūsta. 
Šiek tiek aukščiau pasikelia suknelę, kad gautų saulės jos balti keliai. Ji negali 
vilkėti maudymosi kostiumėliu, nes nėščia. 

— Žinoma, mes turime mokėti už autobuso bilietą, kad Julė Mei būtų čia 
savaitgaliais. Ašfuonis dolerius. Reikėtų išskaičiuoti jai iš atlyginimo. 

Vaikučiai šaukia, kad dabar norėtų į didelį baseiną. Ištraukiu iš maišo Mei 
Moblės putplasčio burbulą, pritvirtinu jai apie pilvuką. Panelė Hilė paduoda 
man dar du, ir aš uždedu vieną Viljamui, kitą — Heterai. Jie sušoka į didįjį ba- 
seiną ir plūduriuoja it keletas kamštinių žūklės skritulių. Panelė Hilė pažvelgia 
į mane: | 

— Argi jie ne mieliausi padarėliai? 

Aš linkteliu. Tikrai taip. Ir panelė Lyfolt linksi. 

Jiedvi kalbasi, o aš klausausi, bet nieko neužsimenama apie panelę Sky- 
ter ar krepšį. Po kurio laiko panelė Hilė pasiunčia mane prie bufeto langelio 
atnešti visiems vyšninės kokakolos, net ir sau pačiai. Po kurio laiko medžiuose 
pradeda čirpti cikados, paunksnėje tampa vėsiau, ir aš juntu, kad mano akys, 
nukreiptos į vaikučius baseine, pradeda merktis. 

— Aibi, pažiūrėk į mane! Matai?! 

Sutelkiu žvilgsnį, nusišypsau išdykaujančiai Mei Moblei. 

Ir kaip tik tada pamatau panelę Skyter, ten toliau už baseino, anapus tvo- 
ros. Su teniso sijonėliu, rankoje raketė. Ji įdėmiai žiūri į panelę Hilę ir panelę 

Lytfolt, pakreipusi galvą, lyg kažką svarstytų. Panelė Hilė ir panelė Lytolt, abi 
jos nemato, vis kalbasi apie Biloksį. Stebiu panelę Skyter įeinant pro vartus, 
apsukant baseiną. Visai netrukus ji stovi tiesiai priešais abi ponias, o šios vis 
dar jos nemato. 

— Sveikutės, abi, — sako panelė Skyter, jos rankomis srūva prakaitas. 
Veidas nuo saulės rausvas ir paburkęs. 

Panelė Hilė kilsteli galvą, bet lieka tysoti ant baseino šezlongo su žurnalu 
rankoje. Panelė Lyfolt pašoka nuo šezlongo ir atsistoja. 

— Ei, Skyter! Kaipgi... aš ne... mes mėginome prisiskambinti... — Jos 
dantys vos nebarška — taip plačiai šypsosi. 

— Labas, Elizabeta. 

— Tenisas? — klausia panelė Lyfolt, linksėdama galva it lėlė ant prietaisų 
skydo automobilyje. — Su kuo žaidi? 

— Šiaip, pati viena mušinėjau kamuoliukus į lentą, — atsako panelė Sky- 
ter. Nusipučia nuo kaktos plaukų kuokštą, bet šis prilipęs. Tačiau ji nesitraukia 
iš saulės atokaitos. 

— Hile, — sako panelė Skyter, — ar Julė Mei tau perdavė, kad skam- 
binau? 

Hilė šiek tiek įsitempusi nusišypso. 

— Jai šiandien laisva. 

— Skambinau tau ir vakar. 

— Klausyk, Skyter, aš neturėjau laiko. Buvau kampanijos štabe, nuo tre- 
čiadienio adresuoju vokus faktiškai kiekvienam Džeksono baltajam. 

— Aišku. — Panelė Skyter linkteli. Paskui prisimerkusi sako: — Hile, ar 
mes... gal aš ką nors padariau, kas tave suerzino? 

O aš vėl juntu savo pirštus krutant, sukiojant tą kvailą nematomą pieš- 
tuką. 

Panelė Hilė užverčia žurnalą, padeda jį ant betono, kad nuo jos neišsirie- 
baluotų. 

— Reikėtų tai aptarti vėlesniu laiku, Skyter. 

Panelė Lyfolt tikrai greitai vėl atsisėda. Ji pasiima Hilės Go0d Hauskee- 
ping“, lyg niekada nebūtų regėjusi nieko tokio svarbaus. 

— Gerai. — Panelė Skyter gūžteli pečiais. — Aš tik pamaniau, kad galė- 
tume pasikalbėti apie... nors ir kas tai būtų, prieš tau išvykstant iš miesto. 

Panelė Hilė buvo beprieštaraujanti, bet paskui ilgai atsidūsta. 

— Kodėl tu tiesiog nepasakai man tiesos, Skyter? 


* „Gera namų priežiūra“ (angl). 

— Tiesos apie k... 
— Klausyk, aš aptikau tuos tavo paista/us. 
Aš smarkiai nugurkiu seiles. Panelė Hilė stengiasi kalbėti tyliai, bet iš 


tikrųjų nelabai moka. 

Panelė Skyter nenuleidžia nuo Hilės akių. Labai rami, visai nežiūri į 
mane. 

— Kokius paistalus turi omenyje? 

— Tavo krepšyje, kai ieškojau protokolų. Ir, Skyter... — jį žybteli akimis į 
dangų ir vėl žemyn, — ... aš nežinau. Tiesiog nebežinau. 


— Hile, apie ką tu kalbi? Ką mano krepšy pamatei? 

Pažvelgiu į vaikučius, Viešpatie, beveik pamiršau apie juos. Jaučiu, lyg 
tuoj nualpsiu klausydamasi. 

— Apie tuos įsžažymus, kuriuos nešiojiesi. Apie tai, ką... — Panelė Hilė 
žvilgteli mano pusėn. Aš nukreipusi akis į baseiną. — ... ką tie 4i/? žmonės 
gali daryti ir ko negali, ir jei atvirai, — ji sušnypščia, — tai aš manau, kad tau 
tiesiog bukagalviška manyti, kad geriau išmanai už mūsų valdžią. Už Rosą 
Barnetą? 

— Ar aš kada nors pasakiau bent žodį apie Rosą Barnetą? — klausia 
panelė Skyter. 

Panelė Hilė pagrūmoja panelei Skyter smiliumi. Panelė Lytolt įbedusi 
akis į tą patį puslapį, tą pačią eilutę, tą patį žodį. Aš akies kampučiu dėmiuosi 
tą Visą sceną. 

— Tu ne politikė, Skyter Felan. 

— Na, nei tu, Hile. 

Tuomet panelė Hilė atsistoja. Parodo pirštu į žemę. 

— Aš būsiu politiko žmona, jeigu tik tu neturėsi su tuo nieko bendra. 
Kaipgi kada nors Viljamas galės būti išrinktas į Vašingtoną Kolumbijos apy- 
gardoje, jeigu mūsų aplinkoje yra pasisakančių už integraciją draugų? 

— Į Vašingtoną? — panelė Skyter užverčia aukštyn akis. — Viljamas 
kandidatuoja į vietos senatą, Hile. Ir jo gali neišrinkti. 

O, Dievuliau. Pagaliau leidžiu sau pažvelgti į panelę Skyter. Kodėl taip 
elgiesi? Kodėl dar labiau kaitini jos pyktį? 

Ak, panelė Hilė dabar įsiunta. Staigiai kilsteli galvą. 

— Tiek pat kaip ir aš, tu gerai žinai, kad šiame mieste yra dorų, mokes- 
čius mokančių baltųjų, kurie su tavimi įnirtingai dėl to kovos. Nori juos įsileisti 
į mūsų plaukymo baseinus? Nori, kad jie savo rankomis viską čiupinėtų mūsų 
maisto produktų parduotuvėse? 

Panelė Skyter ilgai ir tvirtai žvelgia į panelę Hilę. Paskui pusę sekundės 
panelė Skyter žvilgteli į mane, mato prašančias mano akis. Jos pečiai šiek tiek 
atsileidžia. 

— Ak, Hile, juk tai tik brošiūra. Aptikau ją toje nelemtoje bibliotekoje. 
Nemėginu pakeisti kokių nors įstatymų, tik pasiėmiau ją namo paskaityti. 

Panelė Hilė minutėlę tai sąmoninasi. 

— Bet jeigu tu Žiūrinėji tuos įsžažymus, — ji timpteli užsislinkusią už- 
pakaliu aukštyn savojo maudymosi kostiumėlio klešnę, — įdomu, ką 4a7 esi 
sumaniusi? 

Panelė Skyter nukreipia akis į šalį, apsilaižo lūpas. 

— Hile. Juk tu pažįsti mane geriau negu kas nors kitas. Jeigu būčiau ką 
nors sumaniusi, per pusę sekundės būtumei mane perpratusi. 

Panelė Hilė ją tik stebi. Paskui panelė Skyter pastveria panelės Hilės ran- 
ką ir suspaudžia. 

— Aš susirūpinusi dėl tavęs. Dingsti visai savaitei, nusigaluosi bedirbda- 
ma toje kampanijoje. Tik pasižiūrėk. — Ji atverčia panelės Hilės delną. — Va, 
tau pūslė nuo visų tų vokų adresavimo. 

Ir aš stebiu, kaip panelės Hilės kūnas labai pamažu glemba, pradeda ne- 
jučia pasiduoti. Ji žvilgteli pasitikrinti, ar panelė Lyfolt nesiklauso. 

— Tiesiog aš taip bijausi, — pro dantis sušnabžda panelė Hilė. Ne kaž- 
kiek daug galiu jos girdėti — ... sukišome tiek pinigų į šią kampaniją, jeigu 
Viljamo neišrinks... dirbo dieną ir... 

Panelė Skyter padeda ranką ant panelės Hilės peties, kažką jai pasako. 
Panelė Hilė linkteli ir pavargusiai jai šypteli. 

Po kurio laiko panelė Skyter joms pasako turinti eiti. Ji patraukia tarp 
besideginančiųjų saulėje vartų link, vingiuoja tarp sulankstomųjų kėdžių ir 
patiestų rankšluosčių. Panelė Lyfolt didelėmis akimis žiūri į; panelę Hilę, lyg 
bijotų užduoti bent kokių klausimų. 

Aš atsilošiu kėdėje, pamojuoju Mei Moblei, besisukiojančiai vandenyje. 
Pasitrinu delnais smilkinius, stengdamasi nuvyti galvos skausmą. Pakeliui pa- 
nelė Skyter atsigręžia į mane. Visi aplinkui deginasi saulėje, juokiasi ir marks- 
tosi, nė kiek nenujausdami, kad dvi moterys, viena — spalvotoji, kita — baltoji 
su teniso rakete, klausia savęs to paties: ar mums, kvailėms, bent kiek palen- 

aždaug metai po to, kai žuvo Iryloras, aš pradėjau vaikščioti į Ben- 

druomenės reikalų susirinkimus mūsų bažnyčioje. Kad vakarai ne- 
būtų tokie vieniši. Tegul Širlė Bun su savąja visažine šypsena mane šiek tiek 
ir erzina. Ir Minė nemėgsta Širlės, bet vis tiek ateina, kad galėtų bent kiek 
ištrūkti iš namų. Tačiau šįvakar Benį ištiko astma, tad Minei nepavyks ateiti. 

Pastaruoju metu susirinkimuose daugiau kalbama apie pilietines teises nei 
apie švaros palaikymą gatvėse ir apie tai, kas turės dirbti per drabužių mainus. 
Nuotaikos nėra karingos, daugelis žmonių tik aptarinėja viską, meldžiasi. Bet 
po to, kai prieš savaitę buvo nušautas ponas Eversas, daugelis spalvotųjų žmo- 
nių šiame mieste puolę į neviltį. Ypač jaunesnieji, kurie dėl tokių dalykų dar 
nesurambėję. Visą savaitę jie dėl nužudymo rengė mitingus. Girdžiu, žmonės 
pikti, šūkauja, verkia. Šis susirinkimas — pirmasis, į kurį atėjau po tų šūvių. 

Nulipu laiptais į pusrūsį. Paprastai jame vėsiau nei viršuje, bažnyčioje, 
bet šįvakar ir čia šilta. Žmonės dedasi į kavą ledo kubelius. Apsidairau aplink 
pažiūrėti, kas atėjo, tikėdamasi galėsianti geriau paprašyti kitų tarnaičių mums 
padėti dabar, kai panašu, kad vos per plauką prasprūdome pro panelę Hilę. 
Trisdešimt penkios tarnaitės atsisakė, ir jaučiuosi taip, lyg kažką tokio pardavi- 
nėčiau, ko niekas nenori pirkti. Kažką tokio stambaus ir dvokiančio kaip Kikė 
Braun ir josios citrininė kvapui pagerinti politūra. O iš tikrųjų mane ir Kikę 
tokiomis pačiomis daro tai, kad-aš didžiuojuosi tuo, ką parduodu. Negaliu ne- 
sididžiuoti. Juk pasakojame istorijas, kurios turi būti papasakotos. 

Gaila, kad Minė negali man padėti. Ji žino, kaip įpiršti prekę. Bet mudvi iš 
pat pradžių nusprendėme, kad niekam nereikia žinoti tame dalyvaujant. Minę. 
Tiesiog pernelyg didelė rizika jos šeimai. Tačiau mums atrodo, kad moterims 
turime pasakyti, jog tai sumanyta panelės Skyter. Nė viena nesutiktų, jeigu ne- 
žinotų, kas tokia ta baltoji ponia, laužytų galvą, ar ją pažįsta, ar yra tarnavusios 
pas ją. Bet panelė Skyter negali atvirai pardavinėti. Visas jas nubaidytų, dar 
nė nespėjusi prasižioti. Tad tai tenka daryti man, ir neprireikė nė penkių ar 
šešių tarnaičių, kol jau visos žinojo, ko aš ketinu prašyti, man neištarus nė trijų 
žodžių. Jos sako, kad neverta prasidėti. Klausia, kodėl aš pati rizikuoju, kai iš 

to nebus nieko gera. Turbūt žmonės pradeda manyti, kad senosios Aibilinos 
makaulėje nebelikę daug košės. 

Šįvakar visos sulankstomosios kėdės užpildytos. Čionai per penkiasde- 
šimt Žmonių, daugiausia moterys. 

— Sėskis šalia manęs, Aibilina, — pakviečia Bertrina Besemer. — Gol- 
dela, užleisk senesniems žmonėms kėdę. 

Goldela pašoka, mostu parodo man sėstis. Nors Bertrina nelaiko manęs 
nukvėšusia. 

Atsisėdu. Šį vakarą Širlė Braun sėdi, o diakonas stovi priekyje. Jisai sako, 
kad šiandien mums reikia tylios maldos susirinkimo. Sako, mums reikia pa- 
sveikti. Džiaugiuosi dėl to. Visi užsimerkiame, ir diakonas mums vadovauja 
maldoje už Eversus, už Mirlę, už jų sūnus. Kai kas šnabžda, murma Dievui, ir 
tyli galia pripildo salę, lyg koryje dūgztų bitės. Kalbu poterius sau pačiai. Bai- 
gusi giliai atsidūstu, laukiu, kol kiti pasimels. Grįžusi šį vakarą namo, taip pat 
užrašysiu savo maldas. O tai užtruks dvigubai daugiau laiko. 

Julė Mei, panelės Hilės tarnaitė, sėdi prieky manęs. Ją nesunku iš užpaka- 
lio atpažinti, nes turi tokius gražius plaukus, lygius, nė kiek nesušiauštus. Gir- 
dėjau, yra išsilavinusi, beveik baigė visą koledžą. Žinoma, mūsų bažnyčioje yra 
daug protingų Žmonių, su koledžo laipsniais. Daktarų, advokatų, poną Krosą, 
kuriam priklauso Ze Southern Times, spalvotųjų laikraštis, išeinantis kas sa- 
vaitę. Bet Julė Mei — ji turbūt labiausiai išsilavinusi tarnaitė mūsų parapijoje. 
Matydama ją vėl pagalvoju apie blogų, kurį turiu ištaisyti. 

Diakonas atsimerkia, labai ramiai mus visus apžvelgia. 

— Maldos, kurias turime sukalbėti... 

— Diakone Torougudai, — per tylą nugriaudėja žemas balsas. Aš atsi- 
gręžiu, — visi atsigręžia, — ir tenai, tarpduryje, stovi Džesapas, Planteinos 
Fidilijos anūkas. Dvidešimt dvejų ar dvidešimt trejų. Jo rankos sugniaužtos į 
stambius kumščius. — Štai ką aš noriu žinoti, — pamažu piktai sako jis, — ką 
ketiname dėl to Jaryti? 

- Diakono veidas sugriežtėja kaip ir anksčiau, kai kalbėdavosi su Džesapu. 

— Šį vakarą kelsime savo maldas į Dievą. Kitą antradienį taikiai žygiuo- 
sime Džeksono gatvėmis. O rugpjūtį išlydėsiu tave į Vašingtoną žygiuoti su 
daktaru Kingu. 

— "To per maža! — atkerta Džesapas, trankydamas kumščiu sau į del- 
ną. — Jis nušautas iš už nugaros kaip šuva! 

— Džesapai. — Diakonas pakelia ranką. — Šis vakaras — maldai. Už 
šeimą. Už bylos advokatus. Suprantu tavo pyktį, bet, sūnau... 

— Maldai? Norite pasakyti, kad jūs visi tik sėdinėsite ir melsitės? 

Jis apsidairo į mus visus ant kėdžių. 

— Jūs visi manote, kad ma/da sutrukdys baltiesiems Žmonėms mus ga- 
labyti? 

Visi tyli, net ir diakonas. Džesapas paprasčiausiai apsisuka ir išeina. Mes 
girdime aukštyn laiptais, o paskui sau virš galvų iš bažnyčios nutrinksint jo 
žingsnius. 

Salėje labai tyku. Diakono Torougudo akys įremtos keli coliai mums virš 
galvų. Keista. Jis ne toks žmogus, kad nežiūrėtų tau į akis. Visi spokso į jį, visi 
mąsto, ką jis galvoja, kad negali žiūrėti į mūsų veidus. Paskui pamatau Julę 
Mei linktelint galva, labai nežymiai, bet tartum rimtai turėtų tai omenyje, ir 
aš sumoju, kad diakonas ir Julė Mei galvoja tą pat. Juodu galvoja apie tai, ko 
Džesapas klausia. Ir Julė Mei, ji tik atsako į klausimą. 


Susirinkimas baigiasi apie aštuonias. Tie, kurie turi mažų vaikų, išeina, 
kiti atsineša nuo stalo salės gale kavos. Nesigirdi daug šnekų. Žmonės tylūs. 
Įkvepiu oro, einu link Julės Mei, stovinčios prie elektrinio kavos virdulio. Tie- 
siog noriu atsikratyti to melo, kuris prilipęs prie manęs it kibis. Daugiau nieko 
susirinkime nebeprašysiu. Šį vakarą niekam nebepiršiu pirkti gero kvapo. 

Julė Mei linkteli man, mandagiai nusišypso. Ji apie keturiasdešimties, 
aukšta ir liekna. Išsaugojusi gražią figūrą. Iebevilki savo balta uniforma, ir ši 
dailiai tinka jai apie liemenį. Ji visada segi auskarus — plonučius auksinius 
lankelius. 

— Girdėjau, dvyniai ateinančiais metais stoja į Iugalu koledžą. Sveikinu. 

— Mes taip viliamės. Tik turime dar šiek tiek sutaupyti. Du iškart — tai 
daug. 

— Ir pati ilgokai lankei koledžą, tiesa? 

Ji linkteli, patvirtina: 

— Džeksono koledžą. 

— Aš mėgau mokyklą. Skaityti ir rašyti. Išskyrus aritmetiką. Nesu jai 
linkusi. 

Julė Mei nusišypso. 

— Ir man anglų buvo mėgstamiausia. Rašyti. 

— Aš jau kurį laiką... pati kai ką rašinėju. 

Julė Mei pažvelgia man į akis, ir tuomet atspėju ją žinant, ką tuoj pasaky- 
siu. Minutėlę matau gėdą, kurią kiekvieną dieną jai tenka nuryti dirbant tuose 
namuose. Baimę. Man nepatogu jos prašyti. 

Bet Julė Mei pasako tai anksčiau, nei tenka man. 

— Žinau apie tas istorijas, prie kurių dirbi. Kartu su ta panelės Hilės 
drauge. 

— Viskas gerai, Jule Mei. Žinau, kad tu to negali daryti. 

— Tiesiog tai... rizika, kurios šiuo metu negaliu sau leisti. Mums jau taip 
nedaug trūksta surinkti pinigų. 

— Suprantu. — Aš nusišypsau duodama jai suprasti, kad yra paleista nuo 
kabliuko. Bet Julė Mei nenueina. 

— Vardus... girdėjau, jūs juos pakeičiate? 

Tokį pat klausimą užduoda visos, nes joms smalsu. 

— Taip, tiesa. Ir, beje, miesto pavadinimą. 

Ji žiūri žemyn į grindis. 

— Vadinasi, aš papasakočiau savo istorijas apie tai, kaip yra būti tarnaite, 
o ji jas užrašytų? Paredaguotų jas... ar ką nors panašaus? 

Linkteliu. 

— Mes norime turėti visokių istorijų. Gerų ir blogų dalykų. Kaip tik šiuo 
metu ji dirba su... dar viena tarnaite. 

Julė Mei apsilaižo lūpas, tartum įsivaizduotų pasakojanti, ką reiškia dirbti 
pas panelę Hilę. 

— Gal.. pasikalbėtume apie tai dar šiek tiek? Kai turėsiu daugiau laiko? 

— Žinoma, — sutinku ir iš akių matau, kad ji nesistengia būti tik man- 
dagi. 

— Atleisk, bet Henris ir berniukai manęs laukia, — sako ji. — Gal aš tau 
paskambinsiu? Ir pasikalbėsime vienos dvi? 

— Bet kada. Kai tik panorėsi. 

Ji paliečia man ranką ir vėl pažvelgia tiesiai į akis. Negaliu patikėti tuo, ką 
matau. Panašu, kad visą tą laiką ji laukė manęs paprašant. 

Paskui ji jau išėjusi pro duris. Minutėlę stoviu kampe, gurkšnoju kavą, per 
karštą tokiems orams. Nusijuokiu ir tyliai sau sumurmu, tegul kiti ir pamanys, 
kad aš dar labiau pasimaišiusi. 


MINĖ 


1/ SKYRIUS 


ikite kur nors iš čia, kad galėčiau sutvarkyti. 

Panelė Silija užsitraukia aukščiau apie krūtinę apklotus, lyg bijotų, 
kad aš galėčiau išmesti ją iš lovos. Jau devyni mėnesiai, kai esu čionai, ir vis 
dar nežinau, pasiligojusi ji kūnu ar prideginusi smegenis besidažydama plau- 
kus. Atrodo geriau nei tada, kai pradėjau dirbti. Pilvukas šiek tiek papilnėjęs, 
skruostai nebe tokie įdubę kaip anksčiau, kai čia marino save ir poną Džonį 
badu. | 

Kurį laiką panelė Silija darbavosi kieme už namo, bet dabar ta trenkta 
ponia vėl įjunko visąlaik sėdinėti lovoje. Aš anksčiau džiaugdavausi, kad ji lie- 
ka lindėti savo kambaryje. Tačiau dabar, kai susipažinau su ponu Džoniu, esu 
pasirengusi 4irb/i. Ir, po šimts, taip pat esu pasirengusi padaryti panelę Siliją 
geros formos. 

— Jūs varote mane iš proto, dvidešimt keturias valandas per dieną slam- 
pinėdama po šiuos namus. Kelkitės. Eikite ir nukirskite tą vargšę mimozą, 
kurios taip nekenčiate, — sakau, nes ponas Džonis taip ir nenukirto tos ne- 
laimėlės. 

Bet kai panelė Silija nepasijudina nuo to čiužinio, suprantu, kad turiu 
ištraukti stambiuosius ginklus. 

— Kada ponui Džoniui pasakysite apie mane? 

Mat visada tai priverčia ją pajudėti. Kartais aš klausiu vien norėdama su- 
teikti pramogą sau pačiai. 

Negaliu patikėti, kad ta apgaulė užsitęsė taip ilgai, kai ponas Džonis žino 
apie mane, o panelė Silija slankioja po visur kaip pusprotė, lyg vis dar tęstų 
savąją gudrybę. Nebuvo nė kiek netikėta, kai atėjo galutinis Kalėdų terminas 
ir ji paprašė daugiau laiko. O, kaip aš ją ėmiau į nagą dėl to, bet paskui kvaiša 
pratrūko žliumbti, tad toliau nebekibau, kad tik nutiltų, pasakiau, kad tai bus 
jai kalėdinė dovanėlė. Bet už visas tas savo melagystes ji turėtų rasti po eglute 
kojinę, kimšte prikimštą anglių. 

Ačiū Dievui, panelė Hilė nepasirodė čia žaisti bridžo, nors vos prieš dvi 
savaites ponas Džonis vėl mėgino tai suorganizuoti. Aš žinau, nes Aibilina man 

papasakojo girdėjusi panelę Hilę ir panelę Lyfolt iš to juokiantis. Panelė Silija 
tapo perdėm rimta, manęs klausinėjo, ką reikėtų pagaminti vaišėms, jeigu jos 
atvyktų. Kad galėtų išmokti žaisti, užsisakė paštu knygą „Bridžas pradedantie- 
siems“. O reikėtų pavadinti „Bridžas besmegeniams“. Kai šįryt rado šią įmestą 
Į pašto dėžutę, neskaitė nė dviejų sekundžių, tuojau pat manęs paklausė: 

— Išmokysi mane žaisti, Mine? Iš tos bridžo knygos ničnieko neį;mano- 
ma suprasti. 

— Aš nemoku žaisti bridžo, — atsakiau. 

— Taip, moki. 

— Iš kur jums žinoti, ką aš moku? 

Pradėjau trankytis puodais, suerzinta vien tik to, kaip atrodo tas kvailas 
raudonas viršelis. Pagaliau pavyko atsikratyti rūpesčio dėl pono Džonio, o da- 
bar turiu nerimauti, kad atvyks panelė Hilė ir mane išguis. Ji tikrai papasakos 
panelei Silijai, ką esu padariusi. Po perkūnais! Už tai, ką padariau, pati išvyčiau 
save. 

— Mat ponia Volters man papasakojo, kad šeštadienių rytais tu su ja 
praktikuodavaisi. 

Įnikau grandyti didįjį puodą. Mano krumpliai vis garsiai barkšteli į jo 
šonus. 

— Lošti kortomis — velnio žaidimas, — priminiau. — O be to, man ir 
taip jau darbo per akis. 

— Betgi aš visai sutriksiu, kai tos moterėlės čionai mėgins mane mokyti. 
Kodėl nenori nors truputėlį man parodyti? 

— Ne. 

Panelė Silija tyliai atsiduso. 

— Todėl kad esu tokia prasta virėja, ar ne? Manai, kad jau nieko nebega- 
liu išmokti. 

— O ką darysite, jeigu panelė Hilė ir tos ponios pasakys jūsų vyrui, kad 
turite čia tarnaitę? Ar tai nenupūs jūsų priedangos? 

— Aš jau apie tai pagalvojau. Pasakysiu Džoniui, kad tai dienai nusisam- 
dau tarnaitę, nes noriu, jog toms kitoms ponioms viskas atrodytų prideramai 
ir šiaip. 

— Mm hm. 

— Paskui jam pasakysiu, kad man taip patikai, jog noriu tave nusisamdyti 
visam laikui. Tai yra galėčiau jam tai pasakyti... po kelių mėnesių. 

Tuomet mane išpylė prakaitas. 

— Kada, manote, tos ponios atvyksta pas jus bridžo partijai? 

— Aš tik laukiu, kad Hilė man atskambintų. Džonis pasakė jos vyrui, kad 
aš paskambinsiu. Palikau dvi žinutes, tad, esu tikra, bet kuriuo metu ji man 
atskambins. 


Kitą rytą, kai atvykstu į darbą, panelė Silija išeina iš savo miegamojo. 
Pamanau, kad vogčia nutykins viršun, mat vėl pradėjo tai. daryti, bet paskui 
girdžiu ją virtuvėje telefonu prašant panelės Hilės. Man pasidaro bloga, labai 
bloga. 

— Aš tik vėl skambinu sužinoti dėl bridžo partijos, kada drauge susirinksi- 
me! — be galo džiugiai sako ji, ir aš nepajudu iš vietos, kol nesužinau, kad atsilie- 
pė Julė Mei, Hilės tarnaitė, o ne pati panelė Hilė. Panelė Silija pamažu taria po 
vieną lyg grindų mastikos reklamos dzinguliukų žodžius savo telefono numerį: 

— Emersonas du-šešiasdešimt-šeši-nulis-devyni! 

O po pusės minutės ji jau skambina kitai pavardei iš paskutiniojo to kvai- 
lo laikraščio puslapio, kaip įprato daryti kas antrą dieną. Žinau, kas tai per 
daiktas — Moterų lygos informacinis biuletenis, ir iš to, kaip šis atrodo, turbūt 
jos yra surastas tų ponių klubo automobilių aikštelėje. Šiurkštus it švitrinis 
popierius ir suvytęs, tartum būtų gulėjęs ant žemės per liūtį, vėjo išpūstas iš 
kieno nors rankinės. 

Kol kas nė viena iš tų mergužių taip dar ir nepaskambino, bet kaskart, kai 
tik sučirškia telefonas, ji metasi prie jo kaip šuo ant meškėno. Bet visada tai 
būna ponas Džonis. 

Išgirstu ją labai tyliai padedant ragelį. Jeigu man rūpėtų, bet taip nėra, 
pasakyčiau jai, kad tos ponios nėra to vertos. 

— Panele Silija, tos ponios nėra to vertos, — girdžiu save tariant. 

Bet ji dedasi manęs negirdinti. Grįžta į miegamąjį ir užsidaro duris. 

Galvoju pasibelsti, pažiūrėti, gal jai ko reikia. Bet yra svarbesnių daly- 
kų, dėl kurių turėčiau jaudintis, negu tai, ar panelė Silija laimės tą sumautą 
populiarumo konkursą. Kai Medgaras Eversas buvo nušautas prie savo durų 
slenksčio, o Felicija vis neduoda ramybės dėl vairuotojo pažymėjo, mat jai jau 
sukako penkiolika — ji gera mergaitė, bet aš pastojau Lerojumi Jaunesniuoju 
būdama neką vyresnė, ir, beje, kai ką bendra su tuo turėjo biuikas. Ir dar, be viso 
to, dabar turiu jaudintis dėl panelės Skyter ir jos istorijų. 


Į birželio pabaigą atslenka šimto laipsnių“ karščio banga ir nesitraukia. 
Lyg karšto vandens iš butelio būtų išpilta ant spalvotųjų miesto dalies, ir čia 

dešimtimi laipsnių blogiau nei likusiame Džeksone. Taip karšta, kad pono 
Dano gaidys įeina pro mano duris ir atsitupia raudonąja savo persona tie- 
siai priešais manosios virtuvės ventiliatorių. Įėjusi randu jį žvelgiantį į mane, 
tartum sakytų: Niekur iš čia nesijudinsiu, ponia. Verčiau jau leisis užtvojamas 
šluota, nei eis atgal į tą nesąmonę. 

O ten, Madisono apygardoje, karštis oficialiai padaro panelę Siliją di- 
džiausia aukščiausio laipsnio Jungtinių Valstijų tingine. Ji net nebenori eiti 
pasiimti iš dėžutės pašto; tai turiu daryti aš. Panelei Silijai net per karšta sėdėti 
lauke prie baseino. O tai man sudaro keblumų. 

Matote, manau, kad jeigu Dievas panorėjo, jog baltieji ir spalvotieji žmo- 
nės tiek daug dienos būtų šitaip arti vienas kito, jis būtų turėjęs padaryti mus 
be rasinių prietarų. Ir kai panelė Silija šypsosi ir sako man „labas rytas“ ir 
„džiaugiuosi tave matydama“, aš klausiu savęs, kokiu būdu ji gyvenime nuėjo 
taip toli nežinodama, kur užbrėžtos ribos? Noriu pasakyti, jau ganėtinai blo- 
gai, kai mergšė skambina aukštuomenės damoms. Bet ji kasdien sėdėdavo su 
manimi nuo pat tada, kai čia pradėjau dirbti, ir valgydavo drauge priešpiečius. 
Neturiu omenyje to paties kambario, o noriu pasakyti, kad prie to paties sža/o. 
Prie to mažojo, šalia lango. Visos baltosios moterys, pas kurias kada nors esu 
dirbusi, maitindavosi valgomajame, kaip įmanydamos toliau nuo savo spalvo- 
tosios tarnaitės. Ir man tai visai tiko. 

— Betgi kodėl? Nenoriu valgyti ten viena pati, kai galiu čia, kartu su 
tavimi, — pasakė panelė Silija. 

Aš nė nesistengiau jai to paaiškinti. Yra tiek daug dalykų, apie kuriuos 
panelė Silija tiesiog visai nenutuokia. 

Kiekviena kita baltoji moteris žino, kad būna mėnesyje laikas, kai ver- 
čiau Minės nekalbinti. Net panelė Volters žinojo, kada Min-O-Metras įkaista. 
Užuosdavo kepamo karamelinio torto kvapą ir kaipmat pasiramsčiuodama 
lazdele išklibikščiuodavo pro duris. Net panelei Hilei neleisdavau prisiartinti. 

Praeitą savaitę cukrus ir sviestas užpildė visą panelės Silijos namą ka- 
lėdiniu kvapu, nors, deja, deja, dar tik birželis. Buvau įsitempusi kaip visada, 
paversdama cukrų karamele. Tris. kartus paprašiau, /a6ai mandagiai, gal leistų 
tai daryti man pačiai, bet ji norėjo likti virtuvėje su manimi. Pasakė pradedanti 
jaustis vieniša, ištisą dieną būdama savo miegamajame. 

Stengiausi nematyti jos. Tik problema ta, kad gamindama karamelinį 
tortą turiu kalbėtis su savimi, antraip imu pernelyg nervintis. 

Sumurmėjau: 

— Karščiausia diena per visą birželių istoriją. Lauke šimtas keturi laipsniai“. 

O ji atsiliepė: 

— Ar pas jus yra oro kondicionavimas? Ačiū Dievui, mes čia turime, nes 
užaugau be to ir žinau ką reiškia, kai tau karšta. 

Aš atsakiau: 

— Neišgaliu turėti jokio oro kondicionavimo. Tie dalykai ėda srovę it 
sėkladėžių straubliukas — medvilnę. — Ir aš suskatau smarkiai maišyti, nes 
paviršius ką tik pradėjo ruduoti, o tuo metu privalai būti itin atidi, tad tepasa- 
kiau: — Mes ir taip jau įsiskolinę už šviesą. 

Aš kaip reikiant nepagalvojau, ir žinote, ką ji pasakė? Pasakė: 

— O, Mine, kaip norėčiau tau paskolinti pinigų, bet pastaruoju metu 
Džonis nuolat užduoda tokių keistų klausimų. 

Ir aš atsisukau jai paaiškinti, kad kiekvienąkart, kai negrė skundžiasi dėl 
pragyvenimo išlaidų, tai dar nereiškia, kad ji prašo pinigų, bet vos suspėjau 
ištarti bent Žodį, prideginau tą prakeiktą savo karamelę. 


Per sekmadienio pamaldas bažnyčioje Širlė Bun atsisėda visų tikinčių- 
jų priekyje. Plazdėdama it vėliava lūpomis, ji mums primena, kad trečiadienį 
vakare — „Bendruomenės reikalų“ susirinkimas sėdimajam protestui prie Ei- 
mito gatvės „Woolworth“ universalinės parduotuvės užkandžių bufeto aptarti. 
Stambi ilganosė Širlė parodo pirštu į mus ir sako: 

— Susirinkimas septintą, tad nevėluokite. Jokių pasiteisinimų. 

Ji man primena stambią bjaurią baltąją mokytoją. Vieną tokių, kurių nie- 
kas nenori vesti. 

— Ateisi trečiadienį? — klausia Aibilina, 

Per trečios valandos karštį mes traukiame namo. Delne laikau savąją lai- 
dotuvinę vėduoklę. Mosikuoju ja taip greitai, kad atrodo, lyg būtų su motoru. 

— Neturiu laiko, — atsakau. 

— Tai vėl turėsiu eiti viena pati? Nagi, atnešiu imbierinio meduolio ir... 

— Pasakiau, negaliu. 

Aibilina linkteli, taria: 

— Ką gi, gerai. 

Ir žingsniuoja toliau. 

— Beniui... vėl gali prasidėti astma. Nenoriu jo palikti. 

— Mm hmm, — sumykia Aibilina. — Nepasakytum man tikrosios prie- 
žasties, kai ir būtum tam pasirengusi. 

Mudvi įsukame į Gesamo aveniu, apeiname automobilį, kuris nuo karš- 
čio smūgio tiesiog nusibaigė kelyje. 

— Ak, kol nepamiršau, panelė Skyter nori užeiti antradienį anksti vaka- 
re, — sako Aibilina. — Apie septynias. Tada galėsi? 

— Viešpatie, — vėl susierzinu. — Ką aš darau? Turbūt esu išprotėjusi, 
išduodama prisaikdintąsias spalvotosios rasės paslaptis baltajai poniai. 

— Tai tik panelė Skyter, ji ne tokia kaip visos kitos. 

— Jaučiuosi, lyg kalbėčiau be savo pačios žinios, — pareiškiu. 

Buvau susitikusi su panele Skyter jau bent penkis kartus. Bet vis nė kiek 
ne lengviau. 

— Ketini daugiau neateidinėti? — klausia Aibilina. — Nenoriu, kad tu 
jaustumeis privalanti. 

Aš nutyliu. 

— Tu klausaisi, Mine? 

— Aš tik... noriu, kad vaikučiams būtų kuo geriau, — atsakau. — Bet 
labai gaila, kad tai daro baltoji. 

— Ateik drauge su manimi trečiadienį į bendruomenės susirinkimą. Mu- 
dvi tuomet daugiau apie tai pasikalbėsime. — Aibilina nežymiai nusišypso. 

Taip ir žinojau, Aibilina neatstos. Atsidūstu. 

— Aš jau ir taip įsivėliau į nemalonumą, aišku? 

— Su kuo? 

— Su Širle Bun. Per praėjusį susirinkimą visi laikėsi už rankų ir meldėsi, 
kad būtų įleidžiami į baltųjų tualetus, kalbėjo apie tai, kaip jie sėdės ant tabu- 
rečių „Woolworth“ parduotuvėje prie bufeto ir nesipriešins. Ir jie visi šypsojosi, 
lyg šis pasaulis būtų spindinti nauja vieta gyventi, o aš ėmiau... ir neiškenčiau. 
Leptelėjau, kad Širlės Bun subinė vis tiek neišsiteks nė ant vienos „Wool- 
worth“ bufeto taburetės. 

— O ką Širlė? 

Nutaisau tą savosios ponios mokytojos balsą: 

— Jeigu negali pasakyti nieko malonaus, tai turėtum išvis patylėti. 

Kai prieiname jos namus, pažvelgiu į Aibiliną. Ji taip tramdo juoką, kad 
visa purpurinė. | 

— Nėra nieko juokinga, — pasakau. 

— Džiaugiuosi, kad tu mano draugė, Mine Džekson. 

Ir stipriai mane apkabina, kol aš suvartau akimis ir pasakau, kad turiu 
eiti. 

Toliau žingsniuoju ir pasuku už kampo. Nenoriu, kad Aibilina tai žinotų. 
Nenoriu, kad kas nors žinotų, kaip man reikia tų Skyter istorijų. Dabar, kai 


nebegaliu vaikščioti į Sirlės Bun susirinkimus, tai bemaž viskas, kas man be- 

liko. Ir nesakau, kad susitikimai su panele Skyter — smagumas. Kaskart, kai 
susitinkame, aš skundžiuosi. Dejuoju. Užsiuntu ir ištaisau priepuolį, it man į 
delnus būtų įmesta karšta bulvė. Bet štai koks dalykas: mėgstu pasakoti savą- 
sias istorijas. Jaučiuosi taip, lyg kažko dėl to imčiausi. Kai išeinu, betonas mano 
krūtinėje atsileidžia, tirpsta, ir kelias dienas aš galiu lengviau kvėpuoti. 

Ir žinau, kad yra daugybė kitų „spalvotųjų“ dalykų, kuriuos galėčiau da- 
ryti, ne tik pasakoti savąsias istorijas ar vaikščioti į Širlės- Bun susirinkimus 
— masiniai mitingai mieste, protesto žygiai Birmingame, rinkimų santalkos 
valstijos gilumoje. Bet, po teisybei, rinkimai taip labai man nerūpi. Man ne- 
svarbu valgyti kartu su baltaisiais prie baro prekystalio. Man tik rūpi, ar po 
dešimties metų kokia baltoji ponia išvadins mano mergaites nevalomis ir ap- 
kaltins sidabro vagyste. 


Tą vakarą namie užkaičiu virti sviestines pupeles, keptuvėje čirška kumpis. 

— Kindra, pakviesk visus, — sakau savo šešiametei. — Jau valgysime. 

— Vakarieeeeenės, — šaukia Kindra, nė colio nepajudėdama iš vietos. 

— Tu eik ir deramai pakviesk tėtį, — užrinku. — Ką aš tau sakau apie 
šūkavimą mano namuose? 

Kindra suvartalioja akimis, lyg paprašyta atlikti patį kvailiausią dalyką 
pasaulyje. Jos pėdos nubilda koridoriumi. 

— Vakarieeeeene! 

— Kindra! 

Virtuvė — vienintelis kambarys namuose, kur mes visi kartu sutelpame. 
Visi kiti įrengti kaip miegamieji. Mano ir Lerojaus — pačiame gale, šalia to 
mažojo — Lerojui Jaunesniajam ir Beniui, o svetainė priekyje paversta mie- 
gamuoju Felicijai, Meilutei ir Kindrai. Taigi telieka virtuvė. Jeigu lauke nėra 
pašėlusiai šalta, mūsų užpakalinės durys visada atdaros, tik tinklelis nuo musių 
užvertas. Visąlaik girdėtis vaikų, automobilių ir kaimynų triukšmas, šunų lo- 
jesys. 

Įeina Lerojus ir atsisėda prie stalo šalia Benio, kuriam septyneri. Felicija 
pripila į stiklines pieno ar vandens. Kindra nuneša tėtukui pupelių su kumpiu 
lėkštę ir grįžta prie viryklės daugiau. Paduodu jai kitą lėkštę. 

— Šita Beniui, — pasakau. 

— Beni, atsistok ir padėk savo mamai, — paliepia Lerojus. 

— Beniui astma. Jam nieko nereikia daryti. 

Bet mano mielasis berniukas vis tiek atsistoja, paima iš Kindros lėkštę. 
Mano vaikučiai moka dirbti. 

Jie visi, išskyrus mane, sėdi prie stalo. Šįvakar trys vaikai namie. Lerojus 
Jaunesnysis, jau ketvirtus metus lankantis Leniro vidurinę, „Jitney 14“ par- 
duotuvėje pakuoja į maišelius maisto produktus. Ta parduotuvė baltųjų, netoli 
panelės Hilės namų. Meilutė, mano vyriausioji, dešimtokė, prižiūri kaimynės 
Talulos, kuri dirba iki vėlumos, vaiką. Kai Meilutė baigs, ji sugrįš namo ir nu- 
veš tėtuką į naktinę pamainą vamzdžių suvirinimo gamykloje, paskui pasiims 
iš gastronomo Lerojų Jaunesnįjį. Lerojų Vyresnįjį iš gamyklos ketvirtą ryto 
pavėžės Ialulos vyras. Viskas gerai susiderina. 

Lerojus valgo, bet jo akys įbestos į Jackson Journal! šalia lėkštės. Nepasa- 
kytum, kad jis, kai atsibunda, mielo būdo. Žvilgteliu nuo viryklės ir matau: 
pirmojo puslapio naujiena — sėdimasis protestas Brauno vaistinėje-užkandi- 
nėje. Ne Širlės grupės, o žmonių iš Grinvudo. Būrelis baltųjų paauglių stovi 
už penkių protestuotojų ant taburečių, š A ir stumdo, pila jiems ant galvų 
kečupą, garstyčias ir druską. 

— Ką gi jie daro? — Felicija parodo į nuotrauką. — Sėdi ten ir nesiprie- 
šina? 

— Būtent taip jie ir turi elgtis, — atsako Lerojus. 

— Žiūrint į tą nuotrauką man norisi spjauti, — pasakau. 

— Pakalbėsime apie tai vėliau. 

Lerojus keturgubai sulanksto laikraštį ir pasikiša po šlaunimi. 

Felicija sako Beniui, neganėtinai tyliai: 

— Gerai, kad mamos nebuvo ant tų taburečių. Antraip nė vienas iš tų 
baltųjų nebeturėtų dantų. 

— O mama atsidurtų Parčmano“ kalėjime, — sako Benis, kad visi gir- 
dėtų. 

Kindra įsiremia ranka į klubą. 

— Na, ne. Niekas neįkiš mano mamos į kalėjimą. Prikulsiu tuos baltuo- 
sius lazda, iki apsipils krauju. 

Lerojus duria pirštu į kiekvieną iš jų. 

— Kad negirdėčiau apie tai nė žodžio už šių namų sienų. Pernelyg pavo- 
jinga. Girdi mane, Beni? Felicija? — Paskui jis nukreipia pirštą į Kindrą. — 
Girdi mane? 

Benis ir Felicija linksi galvomis, žiūri žemyn į savo lėkštes. Gailiuosi, kad 
visa tai pradėjau ir metu į Kindrą žvilgsnį, kad tylėtų. Bet Mažoji Panelė Ne 
Bet Kas sviedžia ant stalo savo šakutę, nusiropščia nuo kėdės. 

— Nekenčiu baltųjų! Ir sakysiu tai visiems, jei norėsiu! 


* Misisipės valstijos kalėjimas itin sunkiems nusikaltėliams. 

Nusiveju ją koridoriumi. Pagavusi parvelku it bulvių maišą prie stalo. 

— Atleisk, tėtuk, — taria Felicija, nes ji tokia, kad visada už visus prisiima 
kaltę. — Ir aš prižiūrėsiu Kindrą. Ji nesupranta, ką kalba. 

Bet Lerojus trenkia delnu per stalą. 

— Niekam nesivelti į tą jovalą! Girdite mane?! 

Ir įbeda į savo vaikus akis. Aš nusisuku į viryklę, kad jis nematytų mano 
veido. Dieve, padėk man, jeigu jisai sužinos, ką aš veikiu su-panele Skyter. 


Visą kitą savaitę girdžiu panelę Siliją skambinant savo miegamojo te- 
lefonu ir paliekant žinutes panelės Hilės, Elizabetos Lyfolt, panelės Parker 
namuose, abiem seserims Kaldvel ir dešimčiai kitų aukštuomenės ponių. Net 
panelės Skyter namuose, o tai man visai nepatinka. Pati pasakiau panelei Sky- 
ter: Tik nė nemanykite jai atskambinti. Neraizgykite to tinklo labiau, negu jau jis 
yra suregztas. 

O iš to visko labiausiai erzina, kad po tų savo kvailų skambučių padėjusi 
ragelį panelė Silija tuoj pat vėl jį pakelia. Klausosi jungimo signalų pasitikrinti, 
ar linija neužimta. 

— Tam telefonui viskas gerai, — sakau. 

O ji tik šypsosi man taip jau dabar visą mėnesį, lyg turėtų pilną kišenę 
šlamančiųjų. 

— Kodėl jūsų tokia gera nuotaika? — pagaliau klausiu jos. — Ponas 
Džonis buvo mielas ar šiaip kas? 

Jau užtaisau šauti kitą klausimą „Kada ketinate pasakyti?“, bet ji mane 
aplenkia. 

— Ak,jis tikrai labai mielas, — sako. — Ir neilgai trukus aš jam pasakysiu 
apie tave. 

— Gerai. 

Ir tikrai taip manau. Jau pakyrėjo tas melo žaidimas. Įsivaizduoju, kaip 
ji turbūt šypsosi ponui Džoniui, paduodama jam mano paruoštus kiaulienos 
muštinukus, kaip tas malonus žmogus turi vaidinti didžiuojąsis ja, kai žino, 
kad tai aš gaminu valgį. Ji paverčia save kvaile, kvailiu savo mielą vyrą ir melage 
mane. 

— Mine, gal tau nebūtų sunku atnešti man paštą? — klausia ji, nors 
sėdi čia visai apsirengusi, o mano rankos sviestuotos, skalbiniai sudėti į ma- 
šiną ir įjungtas elektrinis maišiklis. Matant, kaip nenori vargintis daugiau 
nei kelis žingsnius, ji — it miesčionis sekmadienį. Tik kad čionai kiekviena 
diena — sekmadienis. 


PAGALBA m 213 


Nusišluostau rankas ir nupėdinu prie pašto dėžutės, pakeliui išprakaituo- 
dama pusę galono. Tai yra lauke tik devyniasdešimt devyni laipsniai“. Žolėje 
šalia pašto dėžutės guli dviejų pėdų apimties paketas. Ir anksčiau esu mačiusi 
ją su tomis didelėmis rudomis dėžėmis, spėju, šiose kokie nors grožio kre- 
mai, kuriuos užsisako. Bet kai pakeliu ją, sunki ir viduje kažkas skimbčioja, lyg 
tempčiau kokakolos butelius. 

— Jums kažkas atėjo, panele Silija. — Bumbteliu dėžę ant virtuvės grindų. 

Dar nebuvau mačiusi jos taip greitai pašokant. Faktiškai viena, ką daro 
panelė Silija greitai — tai rengiasi. 

— Čia tik mano... — kažką sumurma. 

Pakelia dėžę ir pūkšdama nešasi iki pat miegamojo. Išgirstu užsitrenkiant 
duris. | 

Po valandos vėl ateinu į miegamąjį išsiurbti kilimų. Panelė Silija neguli 
lovoje ir jos nėra vonios kambaryje. Žinau, kad jos nėra ir virtuvėje nei poilsio 
kambaryje ar lauke prie baseino, o aš ką tik iššluosčiau dulkes prašmatnioje 
svetainėje numeris vienas ir svetainėje numeris du, išvaliau dulkių siurbliu lokį. 
O tai reiškia, kad ji tikriausiai viršuje. Tuose nejaukiuose kambariuose. 

Prieš tai, kai buvau išvyta apkaltinusi Poną Baltąjį Administratorių ne- 
šiojant peruką, aš valydavau pokylių sales „Roberto E. Li“ viešbutyje. Tie di- 
džiuliai tušti kambariai be žmonių, su lūpdažiais išteptomis servetėlėmis ir 
užsilikusiu kvepalų aromatu varė man šiurpą. Ir tas pat — panelės Silijos namų 
viršuje. Ten net yra senovinis lopšys su sena pono Džonio kūdikiška kepu- 
rėle ir sidabrinis barškutis, kurį, galiu prisiekti, kartais girdžiu patį savaime 
skimbčiojant. Ir kai pagalvoju apie tą skimbčiojimą, pradedu klausinėti savęs, 
ar tosios dėžės neturi ką nors bendra su tuo, kad ji kas antrą dieną tykina į tuos 
kambarius. 

Nusprendžiu, kad metas man ten užlipti ir pačiai apžiūrėti. 


Kitą dieną nenuleidžiu nuo panelės Silijos akių laukdama, kol ji išsėlins 
viršun, kad galėčiau pamatyti, ką yra sumaniusi. Apie antrą valandą ji įkiša gal- 
vą virtuvėn ir keistai man nusišypso. Po minutėlės išgirstu girgžčiojant lubas. 

Labai palengva patraukiu prie laiptinės. Nors slenku ant pirštų galų, indai 
bufete dzingsi, grindlentės vis trekšteli. Kopiu laiptais taip pamažu, kad gir- 
džiu savo pačios alsavimą. Viršuje pasuku ilgu koridoriumi. Praeinu pro plačiai 
atlapotas miegamųjų duris — vieno, antro, trečio. Ketvirtojo, koridoriaus gale, 


* Apie 37-389 C. 

uždarytos, likęs praviras tik colio tarpelis. Prislenku dar kiek arčiau. Ir pro 
plyšelį pamatau ją. 

Sėdi ant geltonos dvigulės lovos prie lango ir nesišypso. Paketas, kurį 
atitempiau nuo pašto dėžutės, atdaras ir ant lovos koks tuzinas butelių su 
rudu skysčiu. Mano krūtine, smakru, į burną pamažu kyla karštis. Pažįstu tuos 
plokščius butelius. Dvylika metų slaugiau netikšį pintų gėriką, ir kai mano 
tinginys, gyvenimo siurbėjas tėtušis galiausiai pasimirė, su ašaromis akyse pri- 
siekiau Dievui niekada už tokio neištekėsianti. Ir paskui ištekėjau. 

O dabar aš čia slaugau dar vieną prakeiktą girtuoklę. Ir tai net ne pirkti- 
niai buteliai, jų viršuje raudona smalka, su kokia mano dėdė Toudas uždarinė- 
davo savąją naminukę. Mama visada man sakydavo, kad tikri alkoholikai, kaip 
mano tėtušis, geria namų gamybos bizalą, nes tas stipresnis. Dabar žinau, kad 
ji tokia pat kvaiša, koks buvo mano tėtušis ir koks tampa Lerojus, kai užlipa 
ant „Old Crow“ kamščio, tik ji nesivaiko manęs su keptuve. 

Panelė Silija pakelia butelį ir žiūri į jį, lyg viduje būtų Jėzus ir ji nekan- 
trautų sulaukti išganymo. Atkemša, nugeria ir atsidūsta. Paskui išmaukia tris 
didelius gurkšnius ir atsigula ant įmantrių savo pagalvių. 

Stebėdama šmėkštelintį jos veidu palengvėjimą, visu kūnu pradedu dre- 
bėti. Ji taip troško nusigauti prie savųjų sulčių, kad, po šimts, nė neuždarė 
durų. Turiu kietai sukąsti dantis, kad nesurikčiau jai. Galiausiai prisiverčiu 
grįžti laiptais apačion. 

Po dešimties minučių nulipusi iš viršaus panelė Silija atsisėda virtuvėje 
prie stalo ir paklausia ar esu pasirengusi valgyti. 

— Tenai šaldytuve kiaulienos muštinukai, bet šiandien aš nenoriu prieš- 
piečių, — pasakau ir ištrinksiu iš virtuvės. 

Tądien vėliau panelė Silija vonios kambaryje sėdi ant unitazo dangčio. Už 
savęs ant bakelio pasidėjusi plaukų džiovintuvą, o ant išblukintos galvos užsi- 
tempusi gaubtą. Su tokia aparatūra neišgirstų nė atominės bombos sprogimo. 

Su alyvuotais blizginimo skudurais užlipu viršun ir pati atidarau tą bufe- 
tą. Dvylika plokščių viskio butelių paslėpta tarp kelių senų aptriušusių vilno- 
nių antklodžių, tikriausiai panelės Silijos atsigabentų iš Tjunikos apygardos. 
Buteliai be etikečių, tik stikle įspausta oLD KENTUCKY. Dvylika pilnų, parengtų 
rytdienai. Dvylika tuščių, nuo praėjusios savaitės. Visai kaip tie prakeikti mie- 
gamieji. Nenuostabu, kad kvaiša neturi vaikų. 


Pirmą liepos ketvirtadienį, dvyliktą valandą, panelė Silija atsikelia iš lovos 
savajai valgio gaminimo pamokai. Apsirengusi tokiu ankštu baltu megztiniu, 

kad ir kekšė prieš ją atrodytų šventoji. Prisiekiu, kas savaitę jos drabužiai vis 
ankštesni. 

Mudvi įsitaisome savo vietose, aš — prie viryklės, ji — ant įprastos tabu- 
retės. Nuo tada, kai praeitą savaitę atradau tuos butelius, aš su ja beveik nesi- 
kalbėjau. Nesu pikta. Esu tiesiog įtūžusi. Bet pastarąsias šešias dienas kasdien 
sau prisiekinėjau, kad laikysiuosi mamos Taisyklės Numeris Vienas. Ką nors 
pasakyti reikštų, kad ji man rūpi, o taip nėra. Ne mano reikalas ar rūpestis, 
jeigu ji, tinginė, nusigeria iki kvailumo. 

Padedame išmušto viščiuko dalis ant grotelių. Paskui milijoninį kartą tu- 
riu priminti amžiną giesmelę, kad nusiplautų rankas, kol dar ji mūsų abiejų 
nenuvarė į kapus. 

Stebiu spirgantį viščiuką, mėginu pamiršti ją čia esant. Kai kepu viščiuką, 
visada gyvenimas man atrodo gražesnis. Beveik pamirštu, kad tarnauju pas 
girtuoklę. Kai viskas iškepta, didžiumą padedu į šaldytuvą šiai vakarienei. Kas 
liko, patenka ant lėkštės mudviejų priešpiečiams. Kaip paprastai, ji atsisėda 
prie virtuvės stalo priešais mane. 

— Paimk krūtinėlę, — sako išversdama į mane akis. — Nesivaržyk. 

— Aš valgau koją ir kulšį, — atsakau pasiimdama šias nuo lėkštės. Per- 
verčiu Jackson Journal! iki vietinių miesto naujienų skyriaus. Kilsteliu laikraščio 
perlanką sau priešais veidą, kad nereikėtų į ją Žiūrėti. 

— Betgi ant jų nė kiek nėra mėsos. 

— Jos geros. Riebios. 

Toliau skaitau, stengdamasi jos nematyti. 

— Ką gi, — sako ji pasiimdama krūtinėlę. — Turbūt todėl gerai sutaria- 
me dėl viščiuko. — O po minutėlės priduria: — Žinai, man pasisekė, kad turiu 
tave kaip draugę, Mine. 

Jaučiu krūtinėje kylant stiprų, karštą pasidygėjimą. Nuleidžiu laikraštį ir 
tik nužvėlgiu ją. 

— Ne, mem. Mes ne draugės. 

— Na... tikrai mudvi tokios. 

Ji nusišypso, lyg darytų man didelę malonę. 

— Ne, panele Silija. Mudvi nesame. 

Ji sumirksi į mane savo dirbtinėmis blakstienomis. Liaukis, Mine, viduje 
man kužda balsas. Bet žinau, kad jau nebegaliu sustoti. Iš sugniaužtų savo 
kumščių jaučiu, kad daugiau nebeištversiu nė minutės. 

— Ar tai... — ji pažvelgia į savąją viščiuko porciją — todėl, kad esi spal- 
votoji? Ar kad tu nenori... būti mano drauge? 

— Tiek daug priežasčių — jūs, baltoji, ir aš, spalvotoji, tiesiog įtelpame 
kažkur viduryje tarp jų. 

Dabar ji anaiptol! nesišypso. 

— Betgi... kodėl? 

— Nes kai jums sakau, kad esu įsiskolinusi už elektrą, neprašau pini- 
gų, — pareiškiu. 

— O, Mine... 

— Nes jūs net nerodote man tiek pagarbos, kad pasakytumėte savo vyrui, 
jog čia dirbu. Nes šiuose namuose dvidešimt keturias valandas per dieną varote 
mane iš proto. 

— Tu nesupranti. Aš 2ega/iu. Negaliu išeiti. 

— Bet visa tai niekai, palyginti su tuo, ką aš dabar žinau. 

Jos veidas po makiažu truputėlį pablykšta. 

— Visą tą laiką aš mąsčiau, kad mirštate nuo vėžio ar esate galva pasili- 
gojusi. Vargšė panelė Silija, visą dieną. 

— Suprantu, buvo sunku... 

— O, žinau, jūs nesergate. Mačiau jus viršuje su tais buteliais. Ir daugiau 
nė sekundės manęs nekvailinsite. 

— Buteliais? O, Dieve, Mine, aš... 

— Turėčiau tą viską išpilti ; kanalizaciją. Turėčiau tuojau pat pasakyti 
ponui Džoniui... 

Ji staigiai atsistoja apversdama kėdę. 

— Tik nedrįsk pasakyti... 

— Vaidinate norinti vaikučių, bet geriate tiek, kad užtektų drambliui nu- 
nuodyti! 

— Jeigu jam pasakysi, išvysiu tave, Mine! — Jos akyse ašaros. — Jeigu 
paliesi tuos butelius, išvysiu tave tuojau pat! 

Bet kraujas per karštai muša man į galvą, kad dabar sustočiau. 

— Išvysite mane? Kuri gi kita čia ateis ir dirbs laikydama paslaptį, kol jūs 
visą dieną slampinėjate po namus girta? 

— Manai, negaliu tavęs išvyti? Šiandien pat baigi savo darbą, Mine! — Ji 
žliumbia ir rodo pirštu į mane. — Suvalgyk viščiuką ir keliauk namo! 

Pasičiumpa lėkštę su balta mėsa ir išlekia pro švaistines duris. Girdžiu 
terkštelint ant ilgo prašmatnaus valgomojo stalo lėkštę, subrūžuojant grindi- 
mis kėdės kojas. Susmunku ant savosios kėdės, nes keliai nebelaiko, ir įbedu 
akis į nebaigtą valgyti viščiuką. 

Ką tik, bo šimts, praradau dar vieną darbą. 

Pabundu šeštadienį septintą ryto skambančia nuo skausmo galva ir per- 
šinčiu liežuviu, turbūt kiaurą naktį jį kandžiojausi. 

Lerojus skersuoja į mane viena akimi, nes žino, kad kažkas atsitiko. Žino- 
jo ir vakar vakare per vakarienę ir užuodė šįryt, kai penktą valandą pargrįžo. 

— Kas tave graužia? Nemalonumai darbe, a? — jau trečiąsyk klausia. 

— Niekas negraužia, išskyrus penkis vaikus ir vyrą. Jūs visi varote mane 
lipti ant sienų. 

Mažiausia man reikia, kad jisai sužinotų mane iškalbėjus dar vienai bal- 
tajai poniai ir praradus dar vieną darbą. Apsivelku purpurine namų suknele ir 
ištrinksiu į virtuvę. Valau ją taip, lyg niekada nebūtų buvusi valyta. 

— Mama, kur eini? — šaukia Kindra. — Aš išalkau. 

— Einu pas Aibiliną. Mamai reikia pabūti su kuo nors, kas jos netampytų 
bent penkias minutes. — Praeinu pro sėdinčią ant priebučio laiptų vyresnė- 
lę. — Meilute, eik, sutaisyk Kindrai ką nors pusryčių. 

— Ji jau valgė. Vos prieš pusvalandį. 

— Na, ji vėl alkana. 

Nužingsniuoju du kvartalus iki Aibilinos namų, per Tik Roudą į Farišo 
gatvę. Nors karšta kaip pragare ir nuo asfalto jau kyla garas, vaikiūkščiai mėto 
sviedinius, spardo skardinėles, šokinėja per virvutę. 

— Ei, sveika, Mine! — kas kokias penkiasdešimt pėdų kuris nors vis 
sušunka man. 

Aš linkteliu galva, bet nesileidžiu į draugystes. Ne šiandien. 

Kertu per Idos Pyk sodą. Aibilinos virtuvės durys atdaros. Pati Aibilina 
sėdi prie stalo ir skaito vieną iš tų knygų, kurias panelė Skyter jai paima iš 
baltųjų bibliotekos. Išgirdusi cyptelint tinklelines duris, ji pakelia galvą. Turbūt 
mato, kad aš pikta. 

— Viešpatie, susimylėk, kas tau ką padarė? 

-— Silija Rei Fut, štai kas. 

Atsisėdu kitapus stalo priešais ją. Aibilina atsistoja ir įpila man kavos. 

— Ką ji padarė? 

Papasakoju jai apie surastus butelius. Nežinau, kodėl jai nepapasakojau 
prieš pusantros savaitės, kai juos aptikau. Galbūt nenorėjau, kad ji žinotų ką 
nors tokio siaubinga apie panelę Siliją. Galbūt buvo nepatogu, nes tai Aibilina 
surado man darbą. Bet dabar esu tokia įsiutusi, kad iškloju viską. 


— Ir tuomet ji mane išvijo. 

— O, Viešpatie, Mine. 

— Pasakė susirasianti kitą tarnaitę. Betgi kas norės dirbti pas tą ponią? 
Kokia nors nevisprotė jau tenai gyvenanti kaimietė tarnaitė nė velnio neišma- 
nys apie tai, kaip dera paduotiį į stalą iš kairės, nurinkti iš dešinės. 

— Negalvojai atsiprašyti? Galbūt pirmadienį ryte nuvažiuotum, pasikal- 
bėtum su... 

— Neketinu atsiprašinėti nė jokio girtuoklio. Neatsiprašinėjau savo tėvu- 
ko ir tikrai neatsiprašinėsiu jos. | 

Abi nutylame. Išmaukiu kavą, stebiu zvimbiantį prie Aibilinos durų tin- 
klelio bimbalą, daužantis kieta bjauria savo galva cak, cak, ca, kol nukrenta ant 
slenksčio. Sukasi aplinkui kaip koks beprotis kvailys. 

— Negaliu nei miegoti, nei valgyti, — pagaliau prabylu. 

— Sakau tau, toji Silija tikriausiai blogiausia iš visų, kurioms Aada nors 
tarnavai. 

— Visos jos blogos. Bet ji blogiausia iš visų. 

— Argi ne? Prisimeni tą kartą, kai panelė Volters privertė tave sumokėti 
už krištolinę taurelę, kurią sudaužei? Dešimt dolerių iš tavo algos? O paskui tu 
sužinai, kad tokios taurelės pas „Carter“ kainuoja po tris dolerius? 

— Mm hm. 

— O,ir ar prisimeni tą trenktą poną Čarlį, tąjį, kuris vis vadina tave į akis 
nigere, lyg manytų, kad tai juokinga. O jo žmoną, tą, kuri tave versdavo valgyti 
priešpiečius lauke net ir sausio vidury? Net ir kai tąkart snigdavo? 

— Vien prisiminus apie tai mane nusmelkia šaltis. 

— O tą... — Aibilina suprunkščia, mėgindama tuo pat metu kalbė- 
ti. — Tą panelę Robertą? Kaip versdavo tave sėdėti virtuvėje prie stalo, kol 
ant tavęs mėgindavo naujuosius savo plaukų dažus? — Aibilina pasišluosto 
akis. — Viešpatie, niekada nesu mačiusi juodaodės moters mėlynais plaukais 
nei anksčiau, nei po to. Lerojus sakė, kad atrodei kaip kokia iš kosmoso atlė- 
kusi petardą. 

— Nieko čia juokinga. Man atsiėjo tris savaites ir dvidešimt penkis dole- 
rius, kol susigrąžinau juodą plaukų spalvą. 

Aibilina purto galvą, garsiai atsikrenkščia „Khe-hm“, nugeria gurkšnį ka- 
vos. 

— Vis dėlto panelė Silija, — sako, — kaip ji su tavimi elgiasi? Kiek moka 
už tai, kad taikstytumeis dėl pono Džonio ir valgio ruošos pamokų? Tikriau- 
siai mažiau už jas visas. 


— Juk Žinai, ji moka man dvigubai. 

— Ak, teisingai. Ką gi, šiaip ar taip, kai atvyksta visi tie jos draugai tikė- 
damiesi, kad visada po jų sutvarkysi. 

Aš tik žiūriu į ją 

— O paskui tie jos dešimt vaikučių. — Aibilina prisispaudžia prie lūpų 
servetėlę, slepia šypseną. — Tikriausiai varo tave iš proto, ištisą dieną klykau- 
dami, jaukdami tą didelį seną namą. 

— Manau, tu savo įrodei, Aibilina. 

Aibilina šypsosi, paplekšnoja man ranką. 

— Atleisk, brangute. Bet tu mano geriausia draugė. Ir, manau, turi tenai 
kai ką ir nebloga. Na tai kas, kad ji per dieną patraukia vieną ar du gurkšnelius? 
Nuvažiuok pirmadienį su ja pasikalbėti. 

Juntu savo veidą raukšlėjantis šypsena. 

— Manai, ji priims mane atgal? 

— Niekas kitas jai netarnaus. Ir ji tai Žino. 

— Aha. Ji trenkta. — Aš atsidūstu. — Bet ne kvaila. 

Pėdinu namo. Nepasakau Lerojui, kas man kirba, bet galvoju apie tai visą 
dieną ir per visą savaitgalį. Buvau išvyta daugiau kartų, nei turiu pirštų. Mel- 
džiu Dievą, kad pirmadienį susigrąžinčiau darbą. 

| kdn rytą važiuoju į darbą ir visą kelią repetuoju. Žinau, aš ne- 
susivaldžiau... Įeinu į virtuvę. Ir, žinau, nederamai elgiausi... padedu 
savo krepšį ant kėdės, ir... žr... Čia sunkioji dalis. Ir aš atsiprašau. 

Drąsinuosi, kai išgirstu panelę Siliją tapenant per namą. Nežinau, ko ti- 
kėtis, jeigu ji bus pikta ar šalta, arba paprasčiausiai dar kartą mane išvys. Tik 
žinau, kad turiu pradėti kalbėti pi7ma. 

— Labą rytą, — sako ji. 

Panelė Silija vis dar su naktinukais. Net nesusišukavusi plaukų, juolab 
jokia bjaurastimi neišsitepliojusi veido. 

— Panele Silija, turiu... jums kai ką pasakyti... 

Ji sudejuoja, prisispaudžia prie pilvo delną. 

— Jūs... blogai jaučiatės? 

— Aha. 

Ji įsideda į lėkštę bandelę, šiek tiek kumpio, paskui kumpį išima. 

— Panele Silija, noriu, kad jūs žinotumėte... 

Bet ji išeina čia pat man bekalbant, ir aš žinau patekusi į kažkokią bėdą. 

Tačiau nesutrinku ir dirbu savo darbą. Galbūt esu beprotė elgdamasi, lyg 
jį tebeturėčiau. Galbūt ji man net nesumokės už šią dieną. Po priešpiečių įsi- 
jungiu „Kaip sukasi pasaulis“* su Panele Kristina“ ir imuosi lyginti skalbinius. 
Paprastai panelė Silija ateina ir žiūri kartu su manimi, bet ne šiandien. Kai 
programa baigiasi, kurį laiką laukiu jos virtuvėje, tačiau panelė Silija net ne- 
ateina savo pamokai. Miegamojo durys lieka uždaros, ir stojus antrai valandai 
nesugalvoju nieko kita veikti, kaip tik sutvarkyti jų miegamąjį. Paširdžiuos jau- 
čiu baimę, lyg ten kažkas spirgėtų keptuvėje. Gaila, kad nesuspėjau ištarti tų 
savo žodžių, kai turėjau progą. 

Galiausiai nueinu į namų gilumą, pažvelgiu į tas uždarytas duris. Pasibel- 
džiu, bet niekas neatsiliepia. Galiausiai surizikuoju ir jas atidarau. 


* Viena iš ilgiausiai Jungtinėse Valstijos rodytų (1956-1978) televizijos „muilo operų“. 
“* Miss Chrisitne (Christine Frka) — viena iš Los Andželo merginų muzikinės pop grupės 
GTO, populiarios praėjusio amžiaus septinto dešimtmečio pabaigoje, solisčių. 

Tačiau lova tuščia. Dabar man telieka tenkintis uždarytomis vonios kam- 
bario durimis. 

— Atėjau čia sutvarkyti, — šūkteliu. 

Jokio atsako, bet žinau, kad ji ten. Jaučiu ją už tų durų. Mane pila prakai- 
tas. Norisi greičiau baigti su tuo prakeiktu pokalbiu. 

Vaikščioju po miegamąjį su skalbinių maišu, kemšu į jį per savaitę susi- 
kaupusius drabužius. Vonios kambario durys vis uždaros, ir jokio garso. Zinau, 
kad ten, vonios kambaryje, viskas sujaukta. Ištiesindama paklodes klausausi 
kokių nors gyvybės garsų. Šviesiai geltonas pagalvės velenėlis — bjauriausias 
kada nors mano matytas daiktas — į galus susistūmęs it didelė geltona dešrelė. 
Dunksteliu jį ant čiužinio, išlyginu lovatiesę. 

Nušluostau stalelį šalia lovos, sukraunu į stirtą žurnalą Lo04* ant stalelio 
jos pusėje, bridžo vadovėlį, kurį užsisakė. Sutvarkau knygas pono Džonio pu- 
sėje. Jis daug skaito. Pakeliu „Nežudyk strazdo giesmininko“ ir pavartau. 

„Nagi, tik pažiūrėk.“ Knyga apie juoduosius. Tai priverčia mane pagalvoti, 
gal kurią nors dieną pamatysiu ant kieno nors lovos stalelio panelės Skyter 
knygą. Ne su tikruoju mano vardu joje, aišku. 

Galiausiai išgirstu kažkokį garsą, lyg krebždesį į vonios kambario duris. 

— Panele Silija, — vėl pašaukiu. — Aš čionai. Tik noriu, kad žinotumėte. 

Bet nieko. 

„Ne mano reikalas, kad ir kas ten viduje dedasi“, — tariu sau. Paskui 
šūkteliu: 

— Tik atėjau atlikti savo darbo ir dingsiu iš čia, iki ponas Džonis pargrįš 
namo su pistoletu. — Viliuosi, kad tai ją ištrauks iš ten. Nepadeda. 

— Panele Silija, po kriaukle yra kažkiek „Ledi Pinkham“ mikstūros. Iš- 
gerkite jos ir ateikite, kad galėčiau ten sutvarkyti. 

Galiausiai aš tik sustoju ir spoksau į duris. Esu išvyta ar neišvyta? Ir jeigu 
ne, tai kas tada, jeigu ji tokia girta, jog manęs negirdi? Ponas Džonis manęs 
prašė ją prižiūrėti. Nemanau, kad būtų galima tai vertinti kaip priežiūrą, jeigu 
ji guli vonioje nusigėrusi. 

— Panele Silija, tik pasakykite ką nors, kad žinočiau, kad jūs ten dar 
gyva. 

— Man viskas gerai. 

Bet iš jos balso neatrodo, kad viskas gerai. 


Ž „Žvilgsnis“ (ang/.) — ant gero blizgančio popieriaus Jungtinėje Karalystėje leidžiamas sa- 
vaitinis prabangių gatvių, madų ir įžymybių žurnalas, skirtas jaunoms moterims 

— Jau beveik trys. — Stoviu laukdama vidury miegamojo. — Netrukus 
parvažiuos ponas Džonis. 

Reikia sužinoti, kas ten vyksta. Reikia sužinoti, ar ji ten išdrikusi girta. 
O jeigu nesu išvyta, tai reikia sutvarkyti tą vonios kambarį, kad ponas Džonis 
nepagalvotų, jog slapta tarnaitė dykinėja, ir neišvytų manęs antrąsyk. 

— Nagi, panele Silija, vėl sugadinote dažydamasi plaukus? Pastarąjį syki 
jums padėjau juos pataisyti, prisimenate? Mums pavyko padaryti juos vėl visai 
graZius. 

Durų rankenos bumbulas pasisuka. Pamažu pamažu durys prasiveria. Pa- 
nelė Silija sėdi ant grindų, po dešinei durų. Jos keliai įtraukti po naktinukais. 

Aš žengteliu šiek tiek arčiau. Matau jos veido spalvą — it audinių minkš- 
tiklio, nublankusi, pieniškai melsva. 

Taip pat matau unitaze kraują. Daug jo. 

— Jums sąrėmiai, panele Silija? — sušnabždu. Juntu, mano šnervės išsi- 
plečia. 

Panelė Silija nepasisuka į mane. Baltų jos naktinukų kraštas irgi kruvinas, 
lyg būtų buvęs įmerktas į unitazą. 

— Norite, kad paskambinčiau ponui Džoniui? — klausiu. 

Bandau, bet negaliu susiturėti nežiūrėjusi į tą pilną raudonumo unitazą. 
Nes ten dar kažkas, tame raudoname skystyje. Kažkas... tartum standesnio. 

— Ne, — atsako panelė Silija stebeilydama į sieną. — Atnešk man... te- 
lefonų knygą. 

Išsiskubinu į virtuvę, pačiumpu nuo stalo knygą, puolu atgalios. Bet kai 
mėginu paduoti ją panelei Silijai, ji ranka numoja šalin. 

— Prašau, tu paskambink, — sako. — Kur T raidė, daktarui Teitui. Aš 
jau nebegaliu. 

Perverčiu plonus knygos puslapius. Žinau, kas toks daktaras Teitas. Jis 
gydo daugumą baltųjų moterų, kurioms tarnavau. Jis taip pat kiekvieną antra- 
dienį, kai žmona susitarusi pas kirpėją, teikia „ypatingą gydymą“ Ileinai Feirli. 
Tūfžas... Iagertas... Teinas. Dėkui Viešpačiui. 

Mano rankos dreba, kai diskeliu renku numerius. Atsiliepia kažkokia bal- 
toji moteris. 

— Silija Fut, prie 22-ojo greitkelio, Madisono apygarda, — pasakau jai 
kuo aiškiau, vos neišsivemdama ant grindų. — Taip, mem, daug daug kraujo... 
Ar jis žino, kaip čia patekti? 

Ji atsako, taip, be abejo, ir padeda ragelį. 

— Jis atvažiuoja? — klausia Silija. 

— Atvažiuoja. 

Man užslenka dar viena pykulio banga. Prireiks daug laiko, kol pajėgsiu 
vėl šveisti tą unitazą nežiaukčiodama. 

— Norite kolos? Bėgu atnešti jums kolos. 

Virtuvėje pasičiumpu iš šaldytuvo kokakolos butelį. Sugrįžusi pastatau 
šį ant grindų plytelių ir pasitraukiu. Kaip įmanoma toliau nuo to raudonumu 
pripildyto unitazo puodo, bet nepaliekant panelės Silijos vienos. 

— Galbūt jums reikėtų atsigulti į lovą, panele Silija. Kaip manote, ar 
pajėgsite atsistoti? 

Panelė Silija pasilenkia į priekį, bando atsistumti nuo grindų. Žingteliu 
padėti jai ir matau, kad kraujas permerkęs naktinukų sėdynę, nudažęs mėlynas 
plyteles kažkuo panašiu į raudonus klijus, įsisunkęs į cemento tarpus. Dėmės, 
kurias bus nelengva panaikinti. 

Kai keliu ant kojų, panelė Silija paslysta kraujo klane, įsitveria už unitazo 
krašto pasilaikyti, kad neparvirstų. 

— Leisk man pasilikti — noriu likti čia. 

— Ką gi, gerai. — Atsitraukiu atgal į miegamąjį. — Daktaras Teitas visai 
netrukus bus čia. Jam jau skambina į namus. 

— Ateik, pasėdėsi su manimi, Mine? Prašau? 

Bet iš to unitazo puodo dvelkia kažkoks šiltas, nemalonus kvapas. Kiek 
pamąsčiusi atsisėdu puse savo užpakalio vonios kambaryje, puse — miegama- 
jame. Ir akių aukštyje tikrai užuodžiu. Kvapas lyg mėsos, lyg mėsainio, atšildo- 
mo ant virtuvės darbastalio. Aš beveik supanikuoju, kai sumoju, nuo ko tai. 

— Einam iš čia, panele Silija. Jums reikia gryno oro. 

— Negaliu iškruvinti... kilimo, antraip pamatys Džonis. 

Venos panelės Silijos rankoje po oda atrodo juodos. Jos veidas vis labiau 
blykšta. 

— Jūs nekaip atrodote. Nagi, atsigerkite šiek tiek tos kolos. 

Ji siurbteli gurkšnelį. 

— O, Mine. 

— Ar ilgai jau kraujuojate? 

— Nuo šio ryto. — Ir ji pravirksta į rankos išlinkį. 

— Nieko, viskas bus gerai, — sakau, ir mano balsas skamba tikrai guo- 
džiamai, tikrai užtikrintai, bet širdis daužosi krūtinėje. 

Taip, daktaras atvažiuoja padėti panelei Silijai, tačiau kaip dėl to daikto 
unitaze? Ką turėčiau daryti, nuleisti vandenį? O kas, jeigu jis įstrigs vamz- 
džiuose? Jį būtina išgriebti. O, Viešpatie, kaipgi aš prisiversiu tai padaryti? 

— Tiek daug kraujo, — sudejuoja ji atsiremdama į mane. — Kodėl šįsyk 
tiek daug kraujo? 

Kilsteliu smakrą ir pasižiūriu, tik truputėlį, į unitazo puodą. Bet turiu vėl 
gretai nuleisti akis. 

— Neleisk, kad Džonis tai pamatytų. O Dieve, kada... kuri dabar valanda? 

— Be penkių trys. Dar turime laiko. 

— K3 mes turėtume dėl to daryti? — klausia panelė Silija. 

Mes. Dieve, atleisk man, bet nenorėčiau, kad į tai būtų įvelta „mes“. 

Aš užsimerkiu, sakau: 

— Turbūt viena iš mūsų turės tai ištraukti. 

Panelė Silija pasisuka į mane, jos akių vokai paraudę. 

— Ir kur padėti? 

Nepajėgiu į ją Žiūrėti. 

— Manau... į šiukšlių kibirą. 

— Prašau, padaryk tai dabar. — Panelė Silija paslepia galvą tarp kelių, lyg, 
jai būtų gėda. 

Dabar net nebėra mes. Gal žu tai padarytum. Gal žu išgriebtum negyvą 
mano kūdikį iš to unitazo. 

Ir kas kita man lieka? 

Girdžiu iš savęs išsiveržiant unkštesį. Plytelių grindys spaudžiasi į mano 
riebalus. Pasijudinu, sukriūkiu, mėginu viską apmąstyti. Juk esu dariusi ir blo- 
gesnių dalykų negu tai, ar ne? Niekas neateina į galvą, betgi turi būti kokia 
nors išeitis. 

— Prašau, — sako panelė Silija. — Aš negaliu... daugiau į tai žiūrėti. 

— Gerai, — linkteliu, lyg žinočiau, ką turiu daryti. — Pasirūpinsiu tuo 
dalyku. 

Atsistoju, mėginu ką nors sugalvoti. Žinau, kur jį padėsiu — į tą baltą 
šiukšlių kibirą šalia unitazo. Paskui išmesiu viską lauke. Bet su kuo jį išgriebti? 
Ranka? 

Prikandu lūpą, stengiuosi išlikti rami. Galbūt turėčiau tiesiog palaukti. 
Galbūt... galbūt daktaras atvykęs norės tai pasiimti? Ištyrinėti. Jeigu sugebė- 
čiau kelioms minutėms panelę Siliją nuo to atitraukti, galbūt man nereikėtų 
turėti su tuo reikalo? 

— Po minutėlės pasirūpinsime tuo, — sakau tuoju raminamu balsu. — 
Kaip manote, kiek jau buvote pažengusi? — pasislenku arčiau unitazo, nedrįs- 
tu nustoti kalbėjusi. 

— Gal penkis mėnesius? Nežinau. — Panelė Silija užsidengia veidą fro- 


tiniu prausimosi skuduru. — Prausiausi po dušu ir pajutau jį tempiant žemyn, 

skaudant. Tada atsisėdau ant unitazo ir jis išslydo. Lyg norėjo iš manęs Jau- 
kan, — ji vėl sukūkčioja, krūpčiodama pečiais į priekį. 

Atsargiai nuleidžiu unitazo dangtį ir vėl įsitaisau ant grindų. 

— Lyg veikiau sutiktų būti negyvas, nei pakęstų dar bent mirksnį būti 
mano viduje. 

— Nagi, tik paklausykite, tokia Dievo valia. Kažkas jūsų vidaus organuose 
negerai, gamtai tenka ką nors dėl to daryti. Antrą kartą jūs išnešiosite. — Bet 
paskui aš pagalvoju apie tuos butelius, ir manimi nuvilnija pyktis. 

— Tai jau... antras kartas. 

— O, Dievuliau. 

— Mes susituokėme, nes aš pastojau, — prisipažįsta panelė Silija, — bet 
jis... jis irgi išslydo. 

Nebepajėgiu susiturėti dar nė sekundės. 

— Tai kurių velnių gėrėte? Juk žinote, kad neįmanoma išsaugoti kūdikio, 
kai jūsų viduje pinta viskio. 

— Viskio? 

Ak, nereikia, prašau. Negaliu net pažvelgti į ją su tuo klausimu „kokio 
viskio?“ veide. Bent kvapas ne toks bjaurus, kai dangtis uždarytas. Kada gi 
atvažiuos tas kvailys daktaras? 

— Tu manei, kad aš... — Ji palinguoja galva. — Tai sulaikomasis toni- 
kas. — Ji užsimerkia. — Iš vienos čoktavų indėnės Felisianos parapijoje... 

— Čoktavų? — sumirksiu. Ji kvailesnė, negu kada nors įsivaizdavau. — 
Negalima tais indėnais tikėti. Argi nežinote, kad mes užnuodijome jų javus? O 
jeigu ji mėgina jus nunuodyti? 

— Daktaras Teitas sakė, kad tai tik melasa ir vanduo. — Ji pravirksta į 
rankšluostį. — Bet aš turėjau išbandyti tai. Turėjau. 

Nagi. Nustembu, kaip man atlyžta kūnas, kaip man palengvėja tai išgirdus. 

— Nieko bloga, jeigu ir išlauksite savo laiko, panele Silija. Patikėkite ma- 
nimi, turiu penkis vaikučius. 

— Bet Džonis nori vaikų dabar. O, Mine. — Ji palinguoja galva. — Ką 
jis darys su manimi? 

— Jis įveiks tai, štai kas. Užmirš tuos kūdikius, nes vyrai tikrai gerai tą 
sugeba. Pradės tikėtis kito. 

— Jis nežino apie šitą. Ar tą ankstesnįjį. 

— Juk sakėte, kad kaip tik todėl jis jus vedė. 

— Tą pirmąjį kartą jis žinojo. — Panelė Silija giliai atsidūsta. — Šis buvo 
iš tikrųjų... ketvirtas. 

Ji liaujasi verkusi, o man nė kiek nebeliko ką gera pasakyti. Minutėlę mes 
tik dvi moterys, besistebinčios, kodėl dalykai tokie, kokie yra. 

— Aš vis maniau, — kužda ji, — kad jeigu visai nejudėsiu, jeigu priimsiu 
ką nors į namus tvarkyti ir gaminti valgį, galbūt pavyks šį išnešioti. — Ji vėl 
pravirksta į rankšluostį. — Troškau, kad šis kūdikis būtų visai panašus į Džonį. 

— Ponas Džonis dailus vyras. Gražūs plaukai... 

Panelė Silija nuleidžia nuo veido rankšluostį. 

Numoju ore ranka susivokusi, ką aš ką tik padariau. 

— Turiu kvėptelti oro. Karšta čia. 

— Iš kur tu Žinai?.. 

Apsidairau aplink, mėgindama sugalvoti kokį melą, bet galiausiai tik at- 
sidūstu. 

— Jis žino. Ponas Džonis parvažiavo namo ir aptiko mane. 

— Kg? 

— Taip, mem. Jis paliepė man nesakyti jums, kad toliau manytumėte, jog 
jumis didžiuojasi. Taip labai jus myli, panele Silija. Mačiau iš jo veido, kaip 
labai. 

— Bet... kiek laiko jis žinojo? 

— Keli... mėnesiai. 

— Mėnesiai? Ar jis... ar jo neslėgė, kad aš meluoju? 

— Po šimts velnių, ne. Kelios savaitės vėliau jis net paskambino man į 
namus pasitikrinti, ar neketinu mesti darbo. Sakė bijąs numirti badu, jeigu 
išeičiau. 

— O, Mine, — pravirksta ji. — Kaip man gaila. Tikrai gaila dėl visko. 

— Man yra buvę ir blogiau. | 

Mąstau apie mėlynai nudažytus plaukus, apie lauke per stingdantį šaltį 
valgytus priešpiečius. Ir štai dabar. Ten, unitaze, tebėra tas kūdikis, kuriuo kam 
nors reikės užsiimti. 

— Nežinau, ką daryti, Mine. 

— Daktaras Teitas pasakys jums vis bandyti, tai, manau, ir toliau bandysite. 

— Jis ant manęs šaukia. Sako, dykai leidžiu laiką lovoje. — Ji kresteli 
galvą. — Jis blogas, baisus Žmogus. — Ji stipriai prisispaudžia prie akių rankš- 
luostį. — Daugiau nebegaliu. — Ir kuo smarkiau rauda, tuo labiau blykšta. 

Mėginu jai sugirdyti dar kelis kolos gurkšnelius, bet ji nenori. Vos pajėgia 
pakelti ranką, kad numotų į šalį. 

— Mane tuoj... supykins. Aš... 

Sugriebiu šiukšliadėžę, stebiu, kaip panelė Silija virš jos vemia. O paskui 

pajuntu kažką ant savęs drėgna ir pasižiūriu žemyn: kraujas dabar plūsta taip 
smarkiai, jog atiteka iki manęs, kur sėdžiu. Kaskart, kai ją sutampo, išsistumia 
daugiau kraujo. Žinau, ji netenka jo daugiau, nei žmogus pajėgia ištverti. 

— Atsisėskite tiesiau, panele Silija! Nagi, giliau kvėpuokite, — raginu, 
bet ji kniumba į mane. — Nee... ei, jums nereikia atsigulti. Nagi. 

Suėmusi už pažasčių mėginu vėl pakelti, bet ji suglemba, ir juntu sau į 
akis siūbtelint ašaras, nes tas prakeiktas daktaras jau turėtų būti čia. Turėjo 
atsiųsti greitukę, ir per tuos dvidešimt penkerius metus, kai tvarkiau namus, 
niekas niekada man nepasakė ką daryti, kai tavo baltoji ponia negyva užvirsta 
ant tavęs. 

— Nagi, panele Silija! — rėkiu, bet ji — minkštas baltas gniutulas šalia 
manęs, ir aš nieko negaliu padaryti, tik sėdėti, drebėti ir laukti. 

Daug minučių praslenka, kol gale namo sučirškia skambutis. Atremiu pa- 
nelės Silijos galvą į rankšluostį, nusiaunu batus, kad nepalikčiau visame name 
kruvinų pėdsakų, ir nubėgu prie durų. 

— Ji nualpo! — pasakau daktarui. 

Seselė prasibrauna pro mane ir patraukia į namo gilumą, lyg žinodama 
čia kelią. Ji išsitraukia uostomosios druskos ir pakiša panelei Silijai po nosimi. 
Panelė Silija lošteli atgal galvą, silpnai šūkteli ir prasimerkia. 

Seselė padeda man išvilkti panelę Siliją iš kruvinų naktinių marškinių. 
Nors dabar ir atmerktomis akimis, ji vos pajėgia atsistoti. Aš patiesiu lovoje 
senus rankšluosčius, ir mudvi ją paguldome. Nueinu į virtuvę, kur daktaras 
plaunasi rankas. 

— Ji miegamajame, — pasakau. 

Juk ne virtuvėje, tu, gyvate. Jam per penkiasdešimt, ir daktaras Teitas gera 
pusantros pėdos aukštesnis už mane. Labai baltos odos ir tokio pailgo siauro 
veido, visiškai neišduodančio jokių jausmų. Galiausiai jis nueina į miegamąjį. 

Prieš pat daktarui atidarant duris, paliečiu jo ranką. 

— Ji nenori, kad vyras sužinotų. Juk jis nesužinos, a? 

Jis pažvelgia į mane kaip į nigerę ir sako: 

— Juk nemanote, kad tai jo reikalas? 

Įeina į miegamąjį ir uždaro man prieš nosį duris. 

Grįžtu į virtuvę ir ten vaikštinėju pirmyn atgal. Praslenka pusė valandos, 
paskui valanda, ir aš taip nerimauju, kad ponas Džonis pargrįš namo ir sužinos, 
nerimauju, kad daktaras ITeitas paskambins jam, nerimauju, kad jie paliks tą 
kūdikį unitaze pačiai susitvarkyti, jog man smilkčioja galvą. Pagaliau daktaras 
Teitas atidaro duris. 

— Jai gerai? 

— Isteriška. Daviau tabletę, kad nusiramintų. 

Seselė praeina pro mus ir pro užpakalines duris išsineša baltą skardinę 
dėžę. Aš lengviau atsikvepiu, turbūt pirmą sykį per kažkiek valandų. 

— Stebėkite ją rytoj, — sako daktaras ir paduoda man balto popieriaus 
maišelį. — Jeigu ji bus pernelyg sujaudinta, vėl duokite tabletę. Gali dar krau- 
juoti. Bet neskambinkite man, nebent tai būtų smarkiai. | 

— Juk jūs nepapasakosite apie tai ponui Džoniui, ar ne, daktare Teitai? 

Jis pasibodėjęs sušnypščia. 

— Tik žiūrėkit, kad ji nepraleistų paskirto apsilankymo penktadienį. Ne- 
ketinu belstis toki kelią vien todėl, kad jai per tingu atvykti. 

Jis pasišokėdamas lengvais žingsniais išeina ir užtrenkia paskui save duris. 

Laikrodis virtuvėje ant sienos rodo penkias. Po pusvalandžio ponas Džo- 
nis parsiras namo. Pasičiumpu „Clorox“ valiklį, skudurų ir kibirą. 


PANELĖ SKYTER 


19 SKYRIUS 


963-ieji. Vadinamasis Kosminis amžius. Žmogus raketiniu laivu aps- 

krido Žemę. Išrasta tabletė, kad ištekėjusios moterys nepastotų. Alaus 
skardinėlė atidaroma vien spustelėjus pirštu, nesinaudojant atidarikliu. Ir vis 
tiek mano gimdytojų name taip pat karšta kaip ir 1899-aisiais, tais metais, kai 
senelis jį pastatė. 

— Mama, prašau, — maldauju, — kada gi mes įsirengsime oro kondici- 
onavimą? 

— Išgyvenome tiek laiko be elektrinės vėsos, ir aš neturiu jokio noro 
įstatyti į savo langą vieną iš tų neskoningų naujų keistenybių. 

Ir taigi baigiantis liepai esu priversta iš savo miegamojo palėpėje kraus- 
tytis ant sulankstomosios lovelės užpakalinėje verandoje su tinkleliu. Kai bu- 
vome vaikai, vasarą čia su Karltonu ir manimi miegodavo Konstantina, mamai 
ir tėčiui išvykus į kokias nors vestuves užmiestyje. Konstantina miegodavo su 
senamadiškais naktiniais marškiniais iki pat smakro ir kojų pirštų, nors ir bū- 
davo karšta kaip pragare. Ji dainuodavo mums, kol užmigdavome. Turėjo tokį 
gražų balsą, kad nepajėgiau suprasti, kodėl ji niekada neėmė pamokų. Motina 
visada man sakydavo, kad žmogus be tinkamų pamokų negali nieko suprasti. 
Man tiesiog nerealu, kad jos būta čia, šioje pat verandoje, o dabar nėra. Ir nie- 
kas nieko nenori man pasakyti. Kažin ar kada nors vėl ją bepamatysiu. 

Dabar greta mano lovelės ant aprūdijusio balto emaliuoto prausyklos sta- 
liuko stovi rašomoji mašinėlė. Po juo — raudonasis krepšys. Pasiimu tėčio 
nosinaitę ir pasišluostau kaktą, prisidedu prie riešų padruskinto ledo. Net už- 
pakalinėje verandoje „Avery Lumber“ kompanijos gamybos apvaliosios skalės 
termometro rodyklė pakyla nuo 89 iki 96 ir galiausiai 100 laipsnių*. Laimė, 
dieną, kai karštis stipriausias, Stiuartas neatvažiuoja. 

Stebeiliju į savo rašomąją mašinėlę neturėdama ką veikti, ką rašyti. Minės 
istorijos jau baigtos ir išspausdintos. Bjaurus jausmas. Prieš dvi savaites Aibi- 
lina man pasakė, kad Julė Mei, Hilės tarnaitė, galbūt padės mums, kad kaskart 
vis šiek tiek labiau susidomi, kai Aibilina su ja pasišneka. Bet po to, kai buvo 


* Pagal Farenhietą, t. y. apie 32, 36 ir 389 C. 

nužudytas Medgaras Eversas, o spalvotieji policijos areštuojami ir sumušami, 
esu tikra, ji dabar mirtinai išgąsdinta. 

Galbūt turėčiau nuvykti pas Hilę ir pati paprašyti Julės Mei. Bet ne, Ai- 
bilina teisi, veikiausiai ją dar labiau išgąsdinčiau ir sužlugdyčiau bet kurį šansą, 
kokį dar turime. 

Po namu žiovauja, unkščia nuo karščio šunys. Vienas gan abejingai amte- 
lėja, kai privažiuoja sunkvežimis su penkiais negrais, tėčio lauko darbininkais, 
kėbule. Vyrai iššoka per galinį bortą, sukeldami dulkes, kai atsitrenkia į žemę. 
Mirksnį jie stovi — negyvais veidais, apkvaitę. Brigadininkas perbraukia sau 
juodą kaktą, lūpas, sprandą raudonu skuduru. Taip negailestingai karšta, kad 
nesuprantu, kaip jie gali ten stovėti kepdami saulėje. 

Retai padvelkus vėjeliui, manasis žurnalo L//ė numeris suplazda. Iš virše- 
lio šypsosi Odri Hebern, ant viršutinės jos lūpos — nė lašelio prakaito. Pasiimu 
žurnalą ir pirštais verčiu suglamžytus jo puslapius, perverčiu iki pasakojimo 
apie Sovietų kosmonautę. Aš jau žinau, kas kitame puslapyje. Anapus jos vei- 
do — Karlo Robertso, spalvotojo mokytojo iš Pilahačio, už keturiasdešimties 
mylių nuo čia, nuotrauka. „Balandį Karlas Robertsas pasakė Vašingtono re- 
porteriams, ką reiškia būti juodaodžiui Misisipėje, pavadindamas gubernato- 
rių „apgailėtinu žmogumi su gatvės prostitutės morale“. Robertsas buvo rastas 
paženklintas galvijų įdagu ir pakartas ant pekano riešutmedžio.“ 

Karlą Robertsą nužudė už tai, kad atvirai išsakė savo nuomonę, už tai, kad 
kalbėjo. Mąstau, kaip prieš tris mėnesius maniau, kad bus taip lengva surasti 
tuziną tarnaičių, kurios man kalbėtų. Lyg jos tik ir lauktų išlieti savąsias istori- 
jas baltajai moteriai. Kokia kvaila buvau. 

Kai daugiau nė vienos sekundės nebegaliu ištverti karščio, nueinu atsisės- 
ti į vienintelę Longlife vėsią vietą. Įjungiu degimą ir uždarau langus, pasikeliu 
suknelę aukščiau apatinių ir paleidžiu dviejų pakopų kondicionierių pūsti į 
mane visu smarkumu. Atlošiu galvą, ir su freono bei kadilako odos priekvapiu 
visas pasaulis nuplaukia tolyn. Girdžiu priekinėje įvažoje sustojant sunkveži- 
mį, bet neatsimerkiu. Po sekundės atsidaro keleivio pusės durelės. 

— Velniai rautų, na, ir gera čionai. 

Nusitraukiu žemyn suknelę. 

— Ką čia veiki? 

Stiuartas uždaro dureles, greitai pakšteli mane į lūpas. 

— Galiu tik minutėlę. Turiu toliau važiuoti į pakrantę su kai kuo susitikti. 
— Ilgam? 

— Trims dienoms. Reikia pagauti vieną vyrioką iš „Misisipės naftos ir 


dujų“ valdybos. Gaila, kad nežinojau apie tai anksčiau. 

Jis pasilenkia arčiau, paima mano ranką ir šypsosi. Mes jau susitikinėjame 
du mėnesius, dusyk per savaitę, jeigu neskaičiuosime ano siaubingo pasima- 
tymo. Turbūt kitoms mergaitėms tai trumpas laikas. Bet man — ilgiausias 
reikalas, kokį esu išvis patyrusi, ir šiuo metu atrodo tartum pats geriausias. 

— Nori kartu? — klausia jis. 

— Į Biloksį? Dabar pat? 

— Dabar pat, — sako jis ir padeda savo vėsų delną man ant kojos. 

Kaip visada aš nežymiai krūpteliu. Pasižiūriu į jo plaštaką, paskui apsidai- 
rau, ar motina mūsų nešnipinėja. 

— Važiuojam, čia pernelyg velniškai karšta. Apsistoju „Edgewater“, vieš- 
butis prie pat paplūdimio. 

Nusijuokiu, ir po visų tų mano rūpesčių pastarąsias savaites užlieja geras 
jausmas. 

— Turi omenyje „Edgwater“... drauge? Tame pačiame kambaryje? 

Jis linkteli. 

— Manai, galėsi išsisukti? 

Elizabeta pasibaisėtų nuo minties apie bendrą kambarį su vyriškiu prieš 
vedybas, Hilė pasakytų man, kad esu kvailė, vien tik svarstydama apie tai. Jos 
laikytųsi įsikibusios savųjų nekaltybių su įniršiu vaikų, nenorinčių dalytis savo 
žaislais. Ir vis dėlto aš apie tai svarstau. 

Stiuartas prisislenka arčiau. Kvepia pušimis ir smilkstančiu tabaku, bran- 
giu muilu, į kokį panašių mano šeima niekada nežinojo. 

— Stiuartai, mamą ištiks priepuolis, be to, turiu nuveikti tiek daug visų 
kitų dalykų... 

Bet, Dieve, kaip skaniai jis kvepia. Žiūri į mane lyg katinas į lašinius, ir 
kadilako pučiamo oro šuoruose aš drebu. 

— Tikrai? 

Ir tada pabučiuoja mane — į burną, bet ne taip mandagiai kaip anksčiau. 
Jo delnas vis dar ant viršutinio mano šlaunies ketvirčio, ir aš susizgrimbu save 
klausianti, ar jis taip elgėsi ir su savo sužadėtine Patricija. Aš net nežinau, 
ar juodu buvo kartu sugulę į lovą. Nuo minties apie juos besiglamonėjančius 
mane užplūsta šleikštulys, ir aš atšlyju nuo jo. 

— Aš tiesiog... negaliu, — ginuosi. — Juk žinai, negalėčiau pasakyti ma- 
mai tiesos... 

Jis ilgai su gailesčiu atsidūsta, ir aš myliu tą jo veido išraišką, tą nusivy- 
limą. Dabar suprantu, kodėl merginos spyriojasi — vien dėl to mielo gailesio 
veide. 

— Nemeluok jai, — sutinka. — Juk žinai, aš nemėgstu melo. 

— Paskambinsi man iš viešbučio? 

— Paskambinsiu, — pažada jis. — Apgailestauju, kad taip staiga turiu iš- 
vykti. Ak, ir vos nepamiršau: po trijų savaičių, šeštadienį, mama ir tėtis kviečia 
jus visus pas mus vakarienės. 

Aš tiesiau atsisėdu. Dar man nebuvo tekę susitikti su jo tėvais. 

— Ką nori tuo pasakyti... „jus visus? 

— Tave ir tavo tėvus. Atvažiuokite į miestą, susipažinsite su mano šeima. 

— Bet... kodėl mums visiems? 

Jis gūžteli pečiais. 

— Mano tėvai nori susipažinti su tavaisiais. O aš noriu, kad jie susipa- 
žintų su tavimi. 

— Bet... 

— Atleisk, mažute, — sako jis ir nustumia man už ausies plaukus. — Tu- 
riu važiuoti. Paskambinti tau rytoj vakare? 

Linkteliu. Jis išlipa į karštį ir nuvažiuoja, pamodamas žingsniuojančiam 
dulkėtu keliuku mano tėčiui. 

Esu palikta viena kadilake nerimauti. Vakarienė valstijos senatoriaus na- 
muose. Su motina, uždavinėjančia daugybę klausimų. Atrodančia viskam dėl 
manęs pasiryžusia. Užsimenančia apie medvilnės patikos fondus. 


Po trijų kankinamai ilgų karštų naktų, vis dar nesant jokių žinių iš Julės 
Mei ar kurių nors kitų tarnaičių, tiesiai pakeliui iš savo susitikimo pakrantėje 
užvažiuoja Stiuartas. Man pakyrėjo sėdėti prie rašomosios mašinėlės, spaus- 
dinant vien tik medžiagą biuleteniui ir Panelės Mirnos atsakymus į laiškus. 
Nubėgu apačion laiptais, ir jis mane apkabina, lyg būtume nesimatę savaites. 

Po savo baltais marškiniais, kurių nugara susiglamžiusi nuo ilgos kelio- 
nės, o rankovės paraitotos, Stiuartas įdegęs saulėje. Jo veide — amžina, kone 
šėtoniška šypsena. Mudu tiesūs sėdime priešingose poilsio kambario pusėse, 
stebeilijame vienas į kitą. Laukiame, kol mama nueis miegoti. Tėtis atsigulė 
saulei nusileidus. 

Stiuartas nenuleidžia akių nuo manųjų, o motina plėtojasi apie karštį, 
apie tai, kaip Karltonas pagaliau surado „tą vienintelę“. 

— Ir mes sužavėti, kad pietausime su jūsų tėvais, Stiuartai. Prašom, būti- 
nai perduokite savo mamai mano žodžius. 

— Taip, mem, tikrai perduosiu. 

Jis vėl man nusišypso. Tiek daug kuo jis man patinka. Kai kalbamės, žiūri 
tiesiai į akis. Jo delnai sudiržę, bet nagai švarūs ir apkarpyti. Man patinka jausti 

savo sprandą šiurpstant. Ir pameluočiau, jeigu neprisipažinčiau, kad gera turėti 
ką nors, su kuriuo gali eiti į vestuves ir vakarėlius. Kad nereikia kęsti žvilgsnio 
Reilio Lyfolto akyse, kai jis mato mane vėl prisikabinusia kartu su jais. Niūrios 
nuostabos, kai jam tenka kabinti į drabužinę kartu su Elizabetos ir mano pal- 
tuką, atnešti ir man ko nors išgerti. 

O paskui namuose atsiranda Stiuartas. Nuo pat tos minutės, kai jis įžen- 
gia, esu apsaugota, laisva. Iš baimės, kad pats galėtų pastebėti mano trūkumus, 
motina nekritikuos manęs jo akivaizdoje. Ji neims manęs į nagą jam matant, 
nes žino, kad aš reaguosiu bjauriai, inkšiu. Taigi sumažinsiu savo šansus. Visa 
tai motinai stambus lošimas — parodyti tik vieną mano pusę, kad tikroji aš 
neišryškėčiau, kol jau bus „per vėlu“. 

Pagaliau pusę dešimtos motina pasilygina sijoną, pamažu ir tobulai it 
branginamą laišką sulanksto pledą. 

— Ką gi, turbūt metas į lovą. Paliksiu jus, jaunuosius, vienus. Eugeni- 
ja? — Ji nužvelgia mane. — Ar jau ne per vėlu? 

Aš maloniai nusišypsau. Po velnių, juk man dvidešimt treji. 

— Žinoma, ne, mama. 

Ji išeina, ir mes sėdime, žiūrime vienas į kitą, šypsomės. 

Laukiame. 

Motina tapinėja po virtuvę, uždaro langą, trumpai paleidžia vandenį. Pra- 
eina dar kelios sekundės, ir išgirstame 4/ap k/ip — jos miegamojo durys užsi- 
veria. Stiuartas atsistoja, sako: 

— Eikš čia. 

Ir jis vienu žingsniu jau manojoje kambario pusėje, uždeda mano rankas 
sau ant klubų ir bučiuoja mane į burną, lyg būčiau gėrimas, dėl kurio mirė visą 
dieną, o aš girdėjau merginas sakant, kad tas jausmas — tartum tirptum. Bet, 
manau, tai — tartum kiltum, darytumeis dar aukštesnė ir matytum vaizdus 
viršum gyvatvorės, spalvas, kurių niekada nebuvai regėjusi. 

Prisiverčiu atsitraukti. Turiu kai ką pasakyti. 

— Eikš. Sėskis čia. 

„Mudu sėdime šalia vienas kito ant sofos. Jis mėgina vėl mane pabučiuoti, 
bet aš atitraukiu galvą. Stengiuosi nežiūrėti, kaip nuo saulės įdegio jo akys dar 
mėlynesnės. Ar kad plaukeliai ant jo rankų auksaspalviai, išblukę. 

— Stiuartai... — nuryju seiles, drąsinuosi klausimui, kurio taip bijojau. — 
Kai tu buvai susižadėjęs, ar tavo tėvai liko nusivylę? Kai kad ir kas tau su Pa- 
tricija... nutiko? 

Iškart jo veidas apie burną sustingsta. Jis įdėmiai mane nužvelgia. 

—- Motina liko nusivylusi. Jiedvi buvo artimos. 

Aš jau gailiuosi iškėlusi tą dalyką, bet man reikia žinoti. 

— Kiek artimos? 

Jis apsidairo po kambarį. 

— Turite ko nors namie? Burbono? 

Nueinu į virtuvę ir įpilu jam į stiklinę iš Paskagulos butelio kepiniams, 
ant viršaus kliūsteliu gerokai vandens. Stiuartas, kai pirmą kartą pasirodė mano 
priebutyje, aiškiai leido suprasti, kad jo sužadėtinė — bloga tema pokalbiui. 
Bet noriu žinoti, kas tarp jųdviejų atsitiko. Ne vien todėl, kad man smalsu. Aš 
dar su niekuo nesu draugavusi. Man reikia Žinoti, dėl ko nutrūksta amžina 
draugystė. Man reikia žinoti, kiek taisyklių galima sulaužyti, kol tave pameta, 
ir visų pirmiausia, kokios gi tos taisyklės yra. 

— Vadinasi, jiedvi buvo geros draugės? — klausiu. 

Juk po dviejų savaičių susipažinsiu su jo motina. Mano mama jau paskyrė 
rytoj mums išvyką apsipirkti į „Kenington“ universalinę. 

Jis nugeria ilgą gurkšnį, susiraukia. 

— Jiedvi susieidavo kambaryje ir keisdavosi nuomonėmis apie puokščių 
dėliojimą ir apie tai, kas su kuo susituokė. — Visi jo šelmiškos šypsenos pėdsa- 
kai dabar dingę. — Mama buvo gerokai sukrėsta. Kai tai... iširo. 

— Taigi... ji lygins mane su Patricija? 

Minutėlę Stiuartas mirksi į mane. 

— Galbūt. 

— Nuostabu. Vos galiu sulaukti. 

— Mama tik... nori apsaugoti. Rūpinasi, kad vėl nelikčiau įskaudintas. 

— Kur dabar Patricija? Vis dar gyvena čia ar... 

— Ne. Ji išvyko. Persikėlė gyventi į Kaliforniją. Gal dabar pasikalbėkime 
apie ką nors kitką? 

Aš atsidūstu, atsilošiu į sofą. 

— Gerai, ar tavo tėvai bent žino, kas atsitiko? Tai yra, ar man galima tai 
žinoti? — Mat trumpai pykteliu, kad jis nenori man pasakyti ką nors tokio 
svarbaus kaip tai. 

— Skyter, sakiau tau, man nemalonu kalbėti... — Bet paskui jisai sukanda 
dantis, pritildo balsą. — Tėtis žino iš dalies. Mama žino tikrą tiesą, kaip buvo, 
taip pat ir Patricijos tėvai. Ir, aišku, /. — Išmaukia viską, kas likę stiklinė- 

je. — Ji tai tikrai žino, ką padarė, velniai rautų. 

— Stiuartai, aš tik noriu žinoti, kad irgi nepadaryčiau to paties. 

Jis pažvelgia į mane ir mėgina nusijuokti, bet išeina veikiau urzgesys. 

— Niekada, per milijoną metų, tu nepadarytum to, ką ji padarė. 

— Ką? Ką gi ji padarė? 

— Skyter. — Jis atsidūsta ir padeda stiklinę. — Aš pavargau. Gal verčiau 


važiuosiu namo. 


Kitą rytą įžengiu į pilną garų virtuvę, baimindamasi laukiančios prieš akis 
dienos. Motina savo kambaryje ruošiasi mūsų išvykai apsipirkti, kad mudvi 
deramai aprengtų vakarienei pas Vitvortus. Ant manęs džinsai ir nesukišta į 
jų vidų palaidinė. 

— Labryt, Paskagula. 

— Labą rytą, panele Skyter. Pusryčiausite tą patį kaip visada? 

— Taip, prašau. 

Paskagula žemutė ir vikriai sukasi. Pernai birželį jai pasakiau, kaip man 
patinka juoda kava ir vos suteptas sviestu skrebutis, ir jai daugiau niekada ne- 
bereikėjo klausti. Šiuo atžvilgiu ji kaip Konstantina — nieko dėl mūsų nepa- 
miršta. Todėl man įdomu, kiek baltųjų moterų pusryčių ji yra įsidėjusi į sme- 
genis. Įdomu, koks būtų jausmas visą savo gyvenimą stengiantis įsiminti kitų 
žmonių pomėgius dėl sviesto ant skrebučio, kiek krakmolyti skalbinius ir kaip 
dažnai keisti lovos paklodes. 

Ji pastato priešais mane kavą. Puodelio nepaduoda. Aibilina man paaiš- 
kino, kad šitaip nedaroma, nes mudviejų rankos galėtų susiliesti. Nepamenu, 
kaip elgdavosi Konstantina. 

— Ačiū labai, — padėkoju. 

Sekundėlę ji sumirksi į mane, geibiai nusišypso. 

— Ką gi... prašom. 

Sumoju, kad tai pirmas sykis, kai aš jai nuoširdžiai padėkojau. Ji, atrodo, 
jaučiasi nepatogiai. 

— Skyter, tu pasiruošusi? — išgirstu iš namo gilumos motiną pašaukiant. 

Aš šūkteliu, kad jau. Baigiu valgyti skrebutį ir viliuosi, kad ši išvyka ap- 
sipirkti greitai pasibaigs. Esu dešimt metų per sena, kad motina vis dar rinktų 
man drabužius. Apsidairau ir pagaunu Paskagulą nuo kriauklės stebint mane. 
Kai pažvelgiu, ji nusisuka. | 

Greitai perverčiu ant stalo gulintį Jackson Journal. Kita manoji Panelės 
Mirnos skiltis tepasirodys ateinantį pirmadienį ir atskleis dėmių, atsiradusių 
dėl kieto vandens, šalinimo paslaptis. Šalies naujienų skyriuje yra straipsnis 
apie tabletę „Valium“, kaip ją vadina, kuri „padės moterims dorotis su kas- 
dieniais iššūkiais“. Dieve, man kaip tik šiuo metu praverstų kokia dešimt tų 
tabletyčių. 


Pakeliu akis ir nustembu išvydusi Paskagulą stovint visai greta manęs. 

— Ar tau... tau ko nors reikia, Paskagula? — klausiu. 

— Man reikia kai ką jums pasakyti, panele Skyter. Kai ką apie tą... 

— Į „Kenington“ tu negali važiuoti darbinėmis kelnėmis, — nuo tarpdu- 
rio sako motina. 

Paskagula it garas dingsta nuo manęs. Ji vėl prie kriauklės, tiesia juodą 
guminę žarną nuo čiaupo į indaplovę. 

— Eik viršun ir apsivilk ką nors derama. 

— Mama, juk aš visada šitaip rengiuosi. Koks tikslas išsipuošti važiuojant 
pirktis naujų drabužių? 

— Eugenija, prašau, nesunkink dalykų labiau, negu jau yra. 

Motina grįžta į miegamąjį, bet aš Žinau, kad dar ne pabaiga. Virtuvėje 
suūžia indaplovė. Po basomis mano pėdomis vibruoja grindys, ir jos grumesys 
veikia raminamai, pakankamai garsus, kad užstelbtų pokalbį. Stebiu Paskagulą 
prie kriauklės. 

— Ką norėjai man pasakyti, Paskagula? — klausiu. 

Paskagula žvilgteli į duris. Ji mažutėlė, faktiškai pusė manęs. Elgiasi taip 
nedrąsiai. Kalbėdama su ja palenkiu galvą. Ji prieina kiek arčiau manęs. 

— Julė Mei — mano pusseserė, — sako Paskagula per indaplovės dūzgesį. 
Ji šnabžda, bet dabar intonacija anaiptol nėra nedrąsi. 

— Aš... to nežinojau. 

— Mudvi artimos giminaitės, ir kas antrą savaitę ji ateina pas mane į na- 
mus pasižiūrėti, kaip gyvenu. Ji man papasakojo, ką jūs darote. — Ji primerkia 
akis, ir aš pamanau, kad tuoj man pasakys palikti jos pusseserę ramybėje. 

— Aš... mes pakeičiame vardus. Juk ji tau tai pasakė, taip? Nenoriu nie- 
kam nemalonumų. 

— Šeštadienį ji man pasakė, kad jums padės. Mėgino prisiskambinti Ai- 
bilinai, bet nepavyko su ja susisiekti. Būčiau pasakiusi jums anksčiau, bet... — 
Ji vėl žvilgteli į atdaras duris. 

Esu apstulbinta. 

— Tikrai? Ji padės? — Aš atsistoju. Nors, geriau pamąsčius, derėtų susi- 
laikyti, neiškenčiu nepaklaususi: — Paskagula, ar tu... irgi nori man padėti dėl 
tų istorijų? 

Ji meta į mane ilgą tvirtą žvilgsnį. 

— Turite omenyje, pasakoti, ką reiškia tarnauti pas... jūsų mamą? 

Mudvi žvelgiame viena į kitą, veikiausiai mąstydamos apie tą patį. Nepa- 
togumą jai pasakoti, nepatogumą man klausytis. 

— Ne pas motiną, — greitai pasakau. — Apie kitus darbus, tuos, kuriuos 
turėjai prieš šį. 

— Tai mano pirmas kaip tarnaitės darbas. Aš dirbau Senučių namuose, 
patarnaudama prie priešpiečių. Prieš tai, kai šie išsikėlė į Flouvudą. 

— Nori pasakyti, kad motina neėmė į galvą, kad tai tavo pirma namų 
tarnyba? 

Paskagula įbedusi akis į raudono linoleumo grindis, vėl nedrąsi. 

— Nė viena kita nesutiko pas ją dirbti, — sako. — Ne, po to, kas atsitiko 
Konstantinai. 

Aš atsargiai padedu delną ant stalo. 

— K3 tu apie tai manai? 

Paskagulos veidas tampa neįskaitomas. Ji kelis kartus sumirkčioja pergu- 
draudama mane. 

— Aš nieko apie tai nežinau. Tik norėjau jums persakyti, ką pasakė Julė 
Mei. 

Nueina prie šaldytuvo, atidaro dureles ir pasilenkia vidun. 

Ilgai giliai atsidūstu. Nereikia norėti visko iškart. 


Vaikštinėti su motina po parduotuves pirkinių nėra taip nepakenčiama 
kaip paprastai, galbūt todėl, kad mano tokia gera nuotaika, kai sužinojau apie 
Julę Mei. Drabužių salone motina sėdi ant kėdės, o aš išsirenku pirmą savo pa- 
simatuotą firminį „Lady Day“ kostiumėlį — šviesiai mėlyno poplino su užap- 
valintos apykaklės švarkeliu. Paliekame jį parduotuvėje, kad mums pailgintų 
sijono kraštą. Nustembu, kai motina pati nieko nepasimatuoja. Vos po pus- 
valandžio pasako esanti nuvargusi, tad aš parvežu mudvi atgalios į Longlifą. 
Motina nueina tiesiai į savo kambarį snūstelėti. 

Grįžusi aš tuksinčia širdimi paskambinu į Elizabetos namus, bet telefono 
ragelį pakelia pati Elizabeta. Neišdrįstu paprašyti Aibilinos. Po išgąsčio dėl 
krepšio sau pasižadėjau būti atsargesnė. 

"Tad laukiu iki vakaro tikėdamasi, kad Aibilina bus namie. Sėdžiu ant 
savosios miltų skardinės, pirštais čiupinėdama sausų ryžių maišą. Ji atsiliepia 
sulig pirmu signalu. 

— Aibilina, ji mums padės. Julė Mei sutiko! 

— Ką? Kada sužinojote? 

— Šiandien. Paskagula man pasakė. Julė Mei negalėjo tau prisiskambinti. 

— Viešpatie, mano telefonas buvo atjungtas, nes šį mėnesį uždelsiau ap- 
mokėti sąskaitą. Jūs kalbėjotės su Jule Mei? 

— Ne, maniau, kad būtų geriau, jeigu tu pirma su ja pasikalbėtum. 

— Kaip keista, šiandien popiet iš panelės Lyfolt paskambinu į panelės 

Hilės namus, bet ji pasako, kad Julė Mei tenai nebedirba, ir padeda ragelį. Aš 
visur teiravausi, bet niekas nieko nežino. 

— Hilė ją išvijo? 

— Nežinau. Viliuosi, galbūt ji pati išėjo. 

— Paskambinsiu Hilei ir sužinosiu. Dieve, tikiuosi, kad Julei Mei nieko 
neatsitiko. 

— O dabar, kai mano telefonas vėl įjungtas, aš vis bandau jai prisiskam- 
binti. 

Keturis kartus skambinu Hilei į namus, bet niekas neatsiliepia. Galiausiai 
paskambinu Elizabetai, ir ji man pasako, kad Hilė nakčiai išvyko į Port Gib- 
soną. Mat susirgo Viljamo tėvas. 

— Ar kas nors atsitiko... su jos tarnaite? — kuo abejingiau paklausiu. 

— Žinai, ji kažką minėjo apie Julę Mei, bet paskui pasakė vėluojanti ir 
turinti krautis į automobilį. 

Likusią vakaro dalį užpakalinėje verandoje repetuoju klausimus, jaudi- 
nuosi, kokias istorijas Julė Mei galėtų papasakoti apie Hilę. Nepaisant mu- 
dviejų nesutarimų, Hilė vis dėlto viena iš artimiausių mano draugių. Bet kny- 
ga, kuri dabar vėl juda į priekį, svarbiau už viską. 

Vidurnaktį atsigulu ant sulankstomosios lovelės. Už lango tinklelio čirš- 
kia žiogai. Leidžiu savo kūnui giliai įsmukti į ploną čiužinį iki pat spyruoklių. 
Mano pėdos karo nuo galo, nervingai kruta, pirmą sykį per mėnesius mėgau- 
juosi palengvėjimu. Tegul ir ne tuzinas tarnaičių, bet vis dėlto dar viena. 


Kitą dieną sėdžiu priešais televizorių ir žiūriu dvyliktos valandos žinias. 
Pranešėjas Čarlzas Voringas pasakoja, kad Vietname nukauta šešiasdešimt 
amerikiečių kareivių. Man taip liūdna. Šešiasdešimt vyrų taip toli nuo savo 
mylimųjų turėjo mirti. Mąstau, kad dėl Stiuarto tai man kelia rūpestį, bet 
Čarlzas Voringas atrodo keistai to visko sujaudintas. 

Pasiirnu cigaretę ir vėl padedu. Stengiuosi nerūkyti, bet nervinuosi dėl 
šio vakaro. Motina nuolat mane graužė dėl rūkymo, ir pati suprantu, kad 
turėčiau liautis, tačiau nepanašu, kad tai mane nužudytų. Gailiuosi, kad ne- 
išklausinėjau Paskagulos daugiau, ką pasakė Julė Mei, bet Paskagula šįryt jai 
paskambino ir sužinojo, kad turinti problemų, ir jeigu ateisianti, tai tik antroje 
dienos pusėje. 

Girdžiu motiną užpakalinėje verandoje padedant Džeimesui sukti ledus. 
Net iš namo priekio man girdėtis dudenimas, kaip trupinamas ledas, traiško- 
ma druska. Tas garsas nuostabus, jau dabar man varva seilės, bet viskas bus 

gatava tik po kelių valandų. Žinoma, niekas nesuka ledų per vidudienio karštį, 
tai nakties darbas, bet motina įsikalė į galvą pagaminti persikų ledų, ir velniai 
nematė karščio. 

Nueinu ten. Verandos grindys vibruoja. Džeimesas sėdi ant apversto ki- 
biro, tarp abiejų kelių spausdamas ledsukę, pirštinėtomis rankomis sukdamas 
medinę rankeną. Iš ledsukės šulinėlio kyla garas. 

— Paskagula dar neatėjo? — klausia motina, įpildama į ledsukę daugiau 
kremo. 

— Dar ne, — atsakau. 

Motina prakaituoja. Nusibraukia už ausies ant kaktos užkritusią plaukų 
sruogą. 

— Leisk, dabar aš pilsiu kremą, mama. Atrodai sukaitusi. 

— Tu nemokėsi teisingai pilti. Turiu aš pati, — sako ji ir pavaro mane 
atgal į namą. 

Televizoriaus ekrane su tokia pat kvaila šypsena kaip ir karo reporte- 
ris žinias dabar pranešinėja Rodžeris Stikeris, stovėdamas priešais Džeksono 
paštą. 

— ... ši moderni adresų žymėjimo sistema vadinama i... i... indekso kodu, 
taip, teisingai ištariau — i... i... indekso kodu, tai penki skaičiai, kuriuos reikia 
užrašyti jūsų voko apačioje... 

Jis laiko rankoje voką, rodydamas mums, kur užrašyti skaičius. Kažkoks 
bedantis su kombinezonu sako: 

— Niekam tie skaičiai nereikalingi. Žmonės vis dar tebebando priprasti 
naudotis žy/ifonu. 

Išgirstu uždaromas paradines duris. Po minutėlės į poilsio kambarį įžen- 
gia Paskagula. 

— Motina užpakalinėje verandoje, — pasakau jai, bet Paskagula nesišyp- 
so, net nežiūri į mane. Tik paduoda mažą voką. 

— Ji ketino išsiųsti paštu, bet aš jai pasakiau, kad paprasčiausiai nunešiu 
jį jums. 

Ant voko užrašytas mano adresas, be siuntėjo pavardės. Tikrai be jokio 
indekso. Paskugula išeina į užpakalinę verandą. 

Atidarau laišką. Parašytas ranka juodu rašalu ant mokyklinio popieriaus 
tiesiomis mėlynomis linijomis. 


Gerbiamoji panele Skyter, 
noriu jums pranešti, kaib apgailestauju, kad negalėsiu jums padėti 


de! istorijų, kurias rašote. Bet šiuo metu negaliu ir nenoriu būti ta, kuri 

Jums pasakytų kodel. Kaib žinote, aš tarnavau pas jūsų draugę. Man 
nepatiko bas ją dirbti ir daug kartų ketinau išeiti, bet bijojau. Bijojau, 
kad nebegalėčiau gauti kito darbo, jeigu ji tartų savo žodį. 

Turbūt jūs nežinote, kad po vidurinės mokyklos aš įstojau į 
koledžą. Būčiau jį baigusi, tik nusprendžiau ištekėti. Tai vienas iš 
nedaugelio mano gyvenime dalykų, dėl kurių gailiuosi: kad koledže 
neįgijau mokslo laipsnio. Tačiau turiu dvynukus, del kurių verta vargti. 
Dešimt metų mudu su vyru taubėme pinigus, kad galėtume juos išsiųsti 
į Tugalu koledžą, bet kad ir kaip sunkiai dirbome, vis dar nesukaubėme 
pakankamai, kad užtektų abiem. Mano berniukai vienodai gabūs, 
vienodai trokšta išsilavinimo. Tačiau mes turėjome pinigų Hk vienam, 
ir aš Klausiu jūsų, kaip pasirinkti, katras iš tavo dvynių turėtų eiti į 
koledžą, ir katras — imtis darbo kloti asfaltą? Kaip vienam pasakyti, 
kad myli jį tiek bat, kiek ir kitą, bet nusprendei, kad nebūsiąs tas, kuris 
gaus gyvenimo šansą? Juk negali. Turi surasti būdą, kad tai išsibildytų. 
Išvis bet kokį būdą. 

Manau, jūs galėtumėte žiūrėti į tai kaip į išpažinties laišką. Aš 
Davogiau iš tos moters. Negražų žiedą su rubino akute, vildamasi, 
kad šis padės padengti likusį mokestį už mokslą. Ji to žiedo niekada 
nenešiojo, 0 aš laikiau, kad yra man skolinga už viską, ką iškenčiau 
farnaudama pas ją. Žinoma, dabar nė vienas iš mano berniukų neis į 
koledžą. Teismo paskirta bauda beveik tokia pati, kiek mes sutaubėme. 

Nuoširdžiai, 

Julė Mei Krukl!, 
Moterų korpusas nr. 9, 
Misisipės valstijos sunkiųjų darbų kalėjimas. 


Sunkiųjų darbų kalėjimas. Aš pašiurpstu. Apsidairau Paskagulos, bet ši 
palikusi kambarį. Noriu jos paklausti, kada tai atsitiko, kaip atsitiko šitaip vel- 
niškai greitai? Ką būtų galima padaryti? Bet Paskagula išėjusi į verandą padėti 
mano motinai. O ten mudvi negalime kalbėtis. Mane sublogina, jaučiu šleikš- 
tulį. Išjungiu televizorių. 

Mąstau apie Julę Mei, sėdinčią kalėjimo kameroje ir rašančią šį laišką. 
Galiu kirsti lažybų, kad žinau, apie kokį žiedą Julė Mei kalba — Hilės mo- 
tinos jai padovanotą aštuoniolikto gimtadienio proga. Prieš kelerius metus 
Hilė nunešė įvertinti ir sužinojo, kad akutė netgi ne rubino, o tik granato, 
beveik nieko neverta. Hilė jo daugiau nebenešiojo. Mano delnai susigniaužia 
į kumščius. 

Lauke dundančios ledsukės garsas — tartum triuškinamų kaulų. Nueinu 
į virtuvę laukti Paskagulos, gauti atsakymų. Papasakosiu tėčiui. Pažiūrėsiu, gal 
jis galėtų ką nors padaryti. Gal žino kokių nors advokatų, kurie sutiktų jai 
padėti. 


To vakaro aštuntą užkopiu Aibilinos priebučio laipteliais. Tai turėjo būti 
mūsų pirmas interviu su Jule Mei, ir nors žinau, kad jis nebejvyks, vis tiek 
nusprendžiau ateiti. Lyja, pučia stiprus vėjas, ir aš tvirtai laikau apie save liet- 
paltį ir krepšį rankoje. Vis ketinau paskambinti Aibilinai ir šnektelėti apie 
susidariusią padėtį, bet taip ir nepasiryžau. Užtat faktiškai kone užsitempiau 
Paskagulą pas save viršun, kad motina nepamatytų mudviejų kalbantis, ir iš- 
klausinėjau ją apie viską. 

— Julė Mei turėjo tikrai gerą advokatą, — pasakė Paskagula. — Bet visi 
kalba, kad teisėjo žmona ir panelė Holbruk — artimos draugės, ir kad įprastai 
nuosprendis už smulkią vagystę būtų šeši mėnesiai, bet panelė Holbruk, tai ji 
paspaudė, kad šis būtų prailgintas iki ketverių metų. Viskas buvo nuspręsta 
teismui dar nė neprasidėjus. 

— Galėčiau paklausti tėčio. Gal jis pamėgintų gauti jai... baltąjį advokatą. 

Paskagula papurto galvą. 

— Anas ir buvo 4a//asis advokatas. 

Pabeldžiu į Aibilinos duris, mane užplūsta gėdos jausmas. Nebūčiau turė- 
jusi mąstyti apie savo pačios problemas, kai Julė Mei kalėjime, bet žinau, ką tai 
reiškia knygai. Jeigu vakar tarnaitės bijojo mums padėti, tai, esu tikra, šiandien 
jos apimtos siaubo. 

Durys atsidaro, jose stovi negras ir žvelgia į mane, ryškiai baltuoja jo dva- 
sininko apykaklė. 

Girdžiu Aibiliną sakant: 

— Viskas gerai, garbusis tėve. 

"Jis dvejoja, bet paskui pasitraukia, leisdamas man įeiti. 

Įžengiu vidun ir mažutėje Aibilinos svetainėje bei koridoriuje randu 
kimšte susikimšusius bent kokius dvidešimt žmonių. Nė grindų nematyti. Ai- 
bilina atnešusi iš virtuvės kėdžių, bet daugelis susirinkusiųjų stovi. Pastebiu 
kampe Ming, vis dar su savąja uniforma. Šalia jos atpažįstu Lu Enės Tempel- 
ton tarnaitę Luviniją, tačiau visi kiti man nepažįstami. 

— Labas, panele Skyter, — pašnabžda Aibilina. Ji vis dar su savo balta 


uniforma ir baltais ortopediniais bateliais. 

— Gal man... — parodau už savęs į duris. — Grįšiu vėliau, — sušnabždu. 

Aibilina papurto galva. 

— Julei Mei nutiko kai kas baisaus. 

— Žinau, — atsakau. 

Kambaryje tylu, tik vienas kitas sukosčioja. Girgžteli kažkuri kėdė. Ant 
medinio stalelio sukrauti bažnytiniai giesmynai. 

— Aš tik šiandien sužinojau, — toliau šnabžda Aibilina. — Ji areštuota 
pirmadienį, įkalinta nuo antradienio. Kalbama, visas teismas užtruko vos pen- 
kiolika minučių. 

— Ji atsiuntė man laišką, — pasakau. — Parašė apie savo sūnus. Paska- 
gula man perdavė. 

— Ar ji parašė jums, kad jai stigo tik septyniasdešimt penkių dolerių 
sumokėti už tą jų mokslą? Žinote, ji prašė panelės Hilės paskolinti, žadėjo kas 
savaitę po truputėlį grąžinsianti, bet panelė Hilė nesutiko. Pasakė, kad tikras 
krikščionis neteikia labdaros sveikiems ir pajėgiems. Kad geriau yra leisti jiems 
išmokti kapstytis patiems. 

Dieve, tiesiog įsivaizduoju Hilę kalbančią tą prakeiktą pamokymą. Vos 
drįstu pažvelgti Aibilinai į akis. 

— Tačiau parapijos susidėjo. Išsiųs abu berniukus į koledžą. 

Kambaryje mirtina tyla, tik mudvi su Aibilina šnabždamės. 

— Kaip manai, gal aš galiu ką nors padaryti? Kaip nors padėti? Pinigais 
ali 

— Ne. Parapija jau parengė planą, kaip sumokėti advokatui. Toliau jį pa- 
silikti, kai ji pateiks prašymą paleisti lygtinai. — Aibilinos galva nulinksta. 
Neabejoju, kad iš sielvarto dėl Julės Mei, bet įtariu, kad ji supranta, jog su 
knyga — baigta. — Kai ji išeis į laisvę, jie jau bus paskutiniame kurse. Teismas 
jai skyrė ketverius metus ir penkis šimtus dolerių baudos. 

— Kaip man gaila, Aibilina. 

Apžvelgiu žmones svetainėje, visų galvos nulenktos, lyg žiūrėdami į mane 
jie galėtų sudegti. Nuleidžiu akis. 

— Ji bjaurybė, ta moteris! — rikteli Minė iš kitos sofos pusės, ir aš krūp- 
teliu vildamasi, kad ji neturėjo omenyje manęs. — Hilė Holbruk atsiųsta čia 
velnio, kad pražudytų kuo daugiau gyvenimų! — Minė nusišluosto į rankovę 
nosį. 

— Mine, viskas gerai, — ramina pastorius. — Mes ką nors sugalvosime, 
kaip jai padėti. 

Pasižiūriu į nusiminusius veidus klausdama savęs, koks tai galėtų būti 


dalykas. 

Kambaryje vėl įsiviešpatauja nepakenčiama tyla. Oras tvankus ir atsiduoda 
deginta kava. Jaučiuosi be galo nesava — čionai, namuose, kur jau beveik buvau 
be;prantanti jaustis patogiai. Antipatijos ir priekaištų karštis mane degina. 

Nuplikęs pastorius pasišluosto nosinaite akis. 

— Dėkui tau, Aibilina, kad priėmei mus į savo namus pasimelsti. 

Žmonės sukrunta, rimtai linksėdami linki vienas kitam labos nakties. Pa- 
siimamos rankinės, ant galvų dedamos kepurės. Pastorius atidaro duris, įleis- 
damas iš lauko drėgno oro. Viena moteris garbanotais žilais plaukais ir juodu 
lietpalčiu seka tuoj jam iš paskos, bet paskui stabteli priešais mane, kur stoviu 
su savuoju krepšiu rankoje. 

Jos lietpaltis šiek prasiskiria, ir pasimato balta uniforma. 

— Panele Skyter, — be šypsenos prabyla ji. — Aš pasirengusi jums padėti 
dėl tų istorijų. 

Pasisukusi žvilgteliu į Aibiliną. Jos antakiai kilsteli, burna prasižioja. Vėl 
atsigręžiu į moterį, bet ši jau eina pro duris. 

— Aš pasirengusi jums padėti, panele Skyter. — Tai kita moteris, aukšta 
ir liekna, tokiu pat ramiu veidu kaip ir pirmoji. 

— Hm, dėkui... jums, — atsakau. 

— Ir aš, panele Skyter. Pasirengusi jums padėti. — Moteris su raudonu 
paltu greitai praeina, net nesusidurdama su manimi akimis. 

Po dar kitos pradedu skaičiuoti. Penkios, šešios. Septynios. Atsakinėda- 
ma joms linksiu, tepajėgiu ištarti „dėkui jums“. Dėkui jums, kiekvienai. Palen- 
gvėjimas man apkartintas, nes kol to pasiekėme, prireikė, kad Julė Mei būtų 
įkalinta. 

Aštuonios. Devynios. Dešimt. Vienuolika. Nė viena nesišypso, kai sako 
norinčios man padėti. Kambarys ištuštėja, lieka tik Minė. Ji stovi tolimajame 
kampe sunėrusi ant krūtinės rankas. Visiems išėjus ji pakelia galvą ir vos se- 
kundei sutinka mano žvilgsnį, paskui staigiai nukreipia akis į rudas užuolaidas, 
užtrauktas ir tvirtai sukabintas ant lango. Bet aš suspėju pamatyti — jos lūpos 
virpteli, po pykčiu šmėsteli švelnumas. Tai Minės dėka šitaip įvyko. 


Visos keliavo, tad mūsų grupelė nežaidė bridžo visą mėnesį. Trečiadienį 
mes susitinkame Lu Enės Tempelton namuose sveikindamos, plekšnodamos 
viena kitą ir sakydamos, kaip gera vėl visoms pasimatyti. 

— Lu Ene, tu, vargšele, per tokį karštį su ilgomis rankovėmis. Nejau vėl 
egzema? — klausia Elizabeta, nes Lu Enė per vasaros kaitrą vilki pilka vilnone 


suknele. 

Aiškiai sutrikusi Lu Enė pažvelgia sau į sterblę. 

— Taip, pablogėjo. 

Bet aš negaliu prisiversti susiliesti su Hile, kai ji ištiesia rankas mane ap- 
kabinti. Žingteliu atbula nuo jos glėbio. Ji dedasi lyg to nepastebėjusi, bet žais- 
dama prisimerkusi vis žvilgčioja į mane. 

— K3 ketini daryti? — Hilės klausia Elizabeta. — Labai prašom, bet 
kuriuo metu gali atvežti vaikus, bet... na... 

Prieš bridžo klubą Hilė užvežė palikti Heterą ir Viljamą pas Elizabetą, 
kad Aibilina prižiūrėtų, kol mes žaisime. Bet iš rūgščios Elizabetos šypsenos 
aš jau pagaunu užuominą: dievinanti Hilę, bet ne itin esanti pasirengusi dalytis 
su kuo nors savo tarnaite. 

— Aš žinojau. Nuo pat tos dienos, kai pradėjo dirbti, žinojau, kad ta 
mergšė vagišė. — Hilė mums papasakoja nutikimą su Jule Mei, apveda pirštu 
platų ratą, idant parodytų, koks didžiulis buvo brangakmenis, neįsivaizduoja- 
mos vertės „rubinas“. 

— Pagavau ją pasiimant pieną, pasibaigus šio galiojimo laikui, ir štai taip, 
suprantate, tai prasideda: iš pradžių skalbiamieji milteliai, paskui jos pereina 
prie rankšluosčių ir švarkelių. Nė apsidairyt nespėji, kai pradeda gvelbti pavel- 
dėtas šeimos brangenybes, užstato jas už pintas gėrimo. Dievas žino, ką dar ji 
pasiėmė. 

Kovoju su begaliniu noru nulaužti perpus kiekvieną iš jos lenkiamų pirš- 
tų, bet suturiu liežuvį už dantų. Tegul ji mano, kad viskas puiku. Taip visiems 
bus saugiau. 

Po bridžo išsiskubinu namo pasirengti šiam vakarui pas Aibiliną ir man 
palengvėja, kai namie — nė gyvos dvasios. Greitai permetu akimis Paskagulos 
man paliktas telefono žinutes — nuo Petsės, manosios teniso partnerės, nuo 
Silijos Fut, kurią vos pažįstu. Kodėl Džonio Futo žmona turėtų man skambin- 
ti? Minė pareikalavo prisiekti, kad niekada anai neatskambinčiau, ir aš neturiu 
laiko stebėtis. Reikia pasiruošti tiems interviu. 


To vakaro šeštą sėdžiu Aibilinos virtuvėje prie stalo. Mudvi sutarėme, 
kad ateidinėsiu beveik kiekvieną vakarą, iki baigsime. Kas antrą dieną vis kita 
spalvotoji moteris pasibels į Aibilinos užpakalines duris ir sėdės prie stalo su 
manimi, pasakos savo istorijas. Vienuolika tarnaičių sutiko kalbėtis su mu- 
mis, neskaičiuojant pačios Aibilinos ir Minės. Taigi iš viso bus trylika, o ponia 
Stein reikalavo tuzino, tad, manau, mums pasisekė. Aibilina stovi virtuvės gale, 
klausosi. Pirma tarnaitė vardu Alisa. Pavardžių aš neklausiu. 

Paaiškinu Alisai, kad planas — surinkti tikras istorijas apie tarnaites ir jų 
patirtis tarnaujant baltųjų šeimose. Įteikiu jai voką su keturiasdešimt dolerių 
iš to, ką man pavyko sutaupyti rašant Panelės Mirnos skiltį, taip pat iš savo 
kišenpinigių — motinos man brukte brukamų į rankas grožio salono proce- 
dūroms, į kurias aš taip ir nenuvykdavau. 

— Visai galimas daiktas, kad tai niekada nebus išspausdinta, — perspėju 
kiekvieną individualiai, — o jeigu net ir bus, iš to tikėtina labai mažai pinigų. 

Pirmą kartą tai sakydama susigėdusi nuleidžiu akis, nežinau kodėl. Būda- 
ma baltoji, laikau savo pareiga padėti joms. 

— Aibilina aiškiai tai leido suprasti, — kelios atsakė. — Ne dėl to aš tai 
darau. 

Vėl pakartoju tai, ką jos ir taip jau buvo tarp savęs nusprendusios. Kad 
būtina išsaugoti jų tapatybes paslaptyje nuo visų, nepriklausančių mūsų grupei. 
Rašant vardai bus pakeisti, taip pat ir miesto pavadinimas ir pavardės šeimų, 
pas kurias jos tarnavo. Gaila, kad lyg tarp kitko kaip paskutinio klausimo ne- 
galiu užsiminti: „Beje, ar pažinojote Konstantiną Beits?“ Bet beveik neabejoju, 
kad Aibilina man pasakytų, kad tokia mintis netikusi. Jos ir taip ganėtinai 
įsibaiminusios. 

— O štai Jula, tai su ja bus tas pat, kaip atidarinėti negyvo moliusko 
geldelę, — prieš kiekvieną interviu mane iš anksto parengia Aibilina. Ji taip 
pat bijosi kaip ir aš, kad galiu jas nubaidyti dar tam viskam nė neprasidėjus. — 
Nenusivilkite, jeigu ji daug nepasakys. 

Jula, negyvas moliuskas, pradeda kalbėti dar nė neatsisėdusi ant kėdės, 
man dar nė nespėjus ką nors paaiškinti, ir neužsičiaupia iki šio vakaro de- 
šimtos. 

— Kai paprašiau pakelti man algą, jie pakėlė. Kai man reikėjo namo, jie 
man nupirko. Daktaras Takeris pats atėjo pas mane į namus ir išėmė iš mano 
vyro rankos kulką, nes bijojo, kad Henris spalvotųjų ligoninėje kuo nors neuž- 
sikrėstų. Keturiasdešimt ketverius metus išdirbau pas daktarą Takerį ir panelę 
Sisę. Jie buvo man tokie geri. Kiekvieną penktadienį plaudavau jai plaukus. 
Niekada nemačiau, kad ta moteris pati plautųsi plaukus. — Per visą vakarą pir- 
mą kartą ji nutyla, atrodo liūdna ir susirūpinusi. — Jeigu aš numirsiu anksčiau 
už ją, nežinau, ką panelė Sisė darys, neturėdama, kas jai išplautų plaukus. 

Stengiuosi pernelyg nesišypsoti. Nenoriu atrodyti įtartina. Alisa, Fanė Ei- 
mos ir Vinė nedrąsios, jas reikia raginti, vis nuleidusios akis sau į sterblę. Flora 
Lu ir Kleontina atlapaširdės, ir žodžiai berte beriasi, aš vos spėju spausdinti, 
kas penkias minutes jų prašau: lėčiau, nagi, lėčiau. Daugelis istorijų liūdnos, 
skaudžios. To ir tikėjausi. Bet stebėtinai nemažas skaičius ir gerų nutikimų. Ir 

visos jos kažkurioje savo pasakojimo vietoje pasižiūri į Aibiliną, tartum klaus- 
damos: Tu Hikra? Ar iš tiesų galiu baltajai moteriai tai pasakoti? 

— Aibilina? Kas atsitiks, jeigu... tas dalykas bus išspausdintas ir žmonės 
sužinos, kas mes tokios? — klausia nedrąsioji Vinė. — Kaip manai, ką mums 
padarys? 

Mūsų akys virtuvėje sudaro trikampį, kai žvelgiame viena į kitą. Giliai 
įkvepiu oro, pasirengdama nuraminti ją, kokios atsargios ėsame. 

— Mano vyro pusseserei... jai išplėšė liežuvį. Prieš kažkiek laiko. Už tai, 
kad kai kuriems žmonėms iš Vašingtono kalbėjo apie Klaną. Nemanote, kad 
mums išplėš liežuvius? Už tai, kad jums pasakojame? 

Nežinau, ką atsakyti. Liežuvius... Dieve, to visai neatėjo man į galvą. Tik 
kalėjimas ir galbūt suklastoti kaltinimai ar baudos. 

— Aš... mes ypač atsargios, — nuraminu, bet tai nuskamba skystai ir 
neįtikinamai. Pažvelgiu į Aibiliną, bet ir ji atrodo susirūpinusi. 

— Mes to nežinosime, kol neateis laikas, Vine, — švelniai įsiterpia Ai- 
bilina. — Tačiau taip neatsitiks, kaip per televizijos žinias matai. Baltoji ponia 
elgiasi kitaip nei baltasis vyras. 

Pažvelgiu į Aibiliną. Iki šiol ji dar nebuvo pasidalijusi su manimi, ką ma- 
nanti, kas konkrečiai galėtų atsitikti. Noriu pakeisti temą. Nieko gera mums 
tai aptarinėti. 

— Ne. — Vinė purto galvą. — Manau, ne. Faktiškai baltoji ponia galėtų 
pasielgti dar blogiau. 


— Kur važiuoji? — iš poilsio kambario pašaukia motina. Su savuoju 
krepšiu ir sunkvežimio rakteliais aš einu prie durų. 

— Į kiną, — atsišaukiu. 

— Juk vakar vakare važiavai į kiną. Eikš čia, Eugenija. 

Pasuku atgalios, sustoju poilsio kambario tarpduryje. Motinai paūmėjo 
opos. Per vakarienę nieko nevalgė, tik vištienos sultinio, ir aš dėl jos jaučiuosi 
nesmagiai. Prieš valandą tėtis nuėjo miegoti, betgi aš negaliu čia pasilikti su ja. 

— Atleisk, mama, vėluojuosi. Gal ko nors tau parvežti? 

— Į kokį filmą ir su kuo? Šią savaitę kone kas vakarą išvažiuoji. 

— Tik... su keliomis merginomis. Dešimtą būsiu namie. Tu gerai jautiesi? 

— Man viskas gerai. — Ji atsidūsta. — K3 gi, važiuok. 

Patraukiu prie automobilio jausdama kaltę, nes palieku motiną vieną, kai 
ji nesijaučia gerai. Ačiū Dievui, Stiuartas Teksase, nes kažin ar pajėgčiau jam 
taip lengvai meluoti. Kai prieš tris dienas vakare jis atvažiavo, mudu sėdėjome 

priebutyje ant sūpuoklių klausydamiesi žiogų. Buvau tokia pavargusi nuo dar- 
bo vakar iki nakties vėlumos, kad vos pajėgiau išturėti nesumerkdama vokų, 
bet nenorėjau, jog jis išvažiuotų. Gulėjau padėjusi galvą jam ant kelių. Kiek 
pasikėliau ir perbraukiau delnu jo veido šerius. 

— Kada leisi perskaityti bent kiek, ką esi parašiusi? — paklausė jis. 

— Gali skaityti Panelės Mirnos skiltį. Praėjusią savaitę parašiau nuostabų 
dalykėlį apie pelėsius. 

Jis nusišypsojo, papurtė galvą. 

— Ne, turiu omeny, noriu perskaityti, ką tu mąstai. 

Tuomet pagalvojau, gal jis nujaučia, kad kažką nuo jo slepiu. Tai mane 
išgąsdino, kad jis galėtų sužinoti apie tas istorijas, ir kartu sujaudino, jog jis net 
ir tuo domisi. | 

— Ką gi, kai būsi pasirengusi. Nemygsiu tavęs, — atsiduso jis. 

— Galbūt kada nors leisiu, — pažadėjau jusdama akis merkiantis. 

— Miegok, vaikuti. — Jis nubraukė man nuo veido plaukus. — Aš tik dar 
šiek tiek pasėdėsiu čia su tavimi. 

Kitas šešias dienas Stiuarto nebus mieste, tad galiu susitelkti vien į tuos 
interviu. Kas vakarą važiuoju pas Aibiliną, nervindamasi kaip ir pirmą sykį. 
Moterys aukštos, žemos, juodos it asfaltas ar karamelės rudumo. Jeigu tavo 
oda per šviesi, man pasakyta, niekada nebūsi nusamdyta. Kuo esi juodesnė, 
tuo geriau. Kartkartėmis kalba tampa kasdieniška, su skundais apie menką 
užmokestį, sunkias valandas, neklaužadas vaikus. Bet paskui seka istorijos apie 
mirštančius ant rankų baltuosius kūdikius. Apie tą švelnią, tuščią išraišką jų 
sustingusiose mėlynose akyse. 

— Ji buvo vardu Olivija. Visai mažutis kūdikėlis, savo mažute rankele 
įsitvėrusi mano pirštą, taip sunkiai alsuojanti, — kalba Fanė Eimos per mūsų 
ketvirtąjį interviu. — Jos mamos net nebuvo namie, buvo išėjusi nupirkti men- 
tolo lašų. Buvome tik aš ir jos tėtukas. Jis nenorėjo leisti man jos paguldyti, 
liepė laikyti glėbyje, kol atvyks daktaras. Mažylė atšalo man ant rankų. 

Yra neslepiamos neapykantos baltosioms moterims, bet yra ir nepaaiški- 
namos meilės. Fei Belė, kretanti ir nupilkusios odos, nepajėgia prisiminti savo 
amžiaus. Jos istorijos vyniojasi it švelni drobė. Prisiminė, kaip slėpusis su bal- 
tąja mergyte kelioninėje skrynioje, kol jankių kareiviai trypė po namus. Prieš 
dvidešimt metų ji laikė savo glėbyje tą pačią baltąją mergytę, jau seną moterį, 
šiai mirštant. Visi kaip geriausi draugai rodė jai savo meilę. Prisiekinėjo, kad 
mirtis to nepakeis. Kad odos spalva nieko nereiškia. Tos baltosios moters vai- 
kaitis tebemoka Fei Belei pensiją. Kai jaučiasi tvirtesnė, Fei Belė kartais nueina 
ir sutvarko jam virtuvę. 

Penktoji interviu man duoda Luvinija. Ji — Lu Enės Tempelton tarnaitė, 
atpažįstu ją, kaip patarnavo man per bridžo klubą. Luvinija man papasakoja, 
kaip anksčiau šiais metais jos anūką Robertą baltasis žmogus padarė nere- 
giu už tai, kad pasinaudojo baltiesiems skirtu tualetu. Prisimenu skaičiusi apie 
tai laikraštyje, o Luvinija linksi, palaukia, kol aš suspėsiu išspausdinti tą viską 
rašomąja mašinėle. Jos balse visai nėra pykčio. Sužinau, kad Lu Enė, kurią 
aš laikau buka ir nuobodžia, kurią ne itin vertinau, davė Luvinijai dvi laisvas 
savaites su užmokesčiu, kad ji galėtų padėti savo anūkui. Per tas dvi savaites 
septynis kartus atnešė Luvinijai induose troškinių. Kai tik telefonu atėjo žinia 
apie Robertą, ji skubiai nuvežė Luviniją į spalvotųjų ligoninę ir ten kartu šešias 
valandas laukė, kol jį operavo. Lu Enė niekada apie tai neužsiminė nė vienai iš 
mūsų. Ir aš visiškai suprantu, kodėl ji nenorėjo, kad kas nors žinotų. 

Išgirdau ir piktų istorijų: apie baltuosius vyrus, bandžiusius jas paliesti. 
Vinė papasakojo buvusi nekart verčiama. Kleontina pasakė gynusis, iki sukru- 
vino šeimininkui veidą, ir jis niekada daugiau nebandė. Bet ypač mane stebina 
pagret egzistuojanti meilės ir paniekos priešprieša. Daugelis kviečiamos daly- 
vauti baltųjų vaikų vestuvėse, bet tik su sąlyga, kad vilkės savo uniformomis. 
Tie dalykai man jau pažįstami, tačiau girdint juos iš spalvotųjų lūpų jaučiuosi 
taip, lyg klausyčiausi to pirmą kartą. 


Išėjus Gretchenai, mudvi nepajėgiame kalbėtis keletą minučių. 

— Tiesiog eikime toliau, — pasiūlo Aibilina. — Nebūtina šios... įskai- 
čiuoti. 

Gretchena — pirmos eilės Julės Mei pusseserė. Ji dalyvavo prieš dvi sa- 
vaites pas Aibiliną vykusiame maldos susirinkime, nors ir priklauso kitai baž- 
nyčiai. 

— Nesuprantu, kodėl ji sutiko, jeigu... 

Aš noriu namo. Kaklo sausgyslės surakintos nuo įtampos. Pirštai dreba 
tiek stuksenus rašomąja mašinėle ir klausiusis Gretchenos žodžių. 

— Apgailestauju, visai nenumaniau, kad ji taip pasielgs. 

— Tu niekuo nekalta, — nuraminu ją. Man knieti paklausti, kiek tame, 
ką pasakė Gretchena, tiesos. Bet negaliu. Nepajėgiu pažvelgti Aibilinai į akis. 

Buvau paaiškinusi Gretchenai „taisykles“, visai taip pat, kaip ir kitoms. 
Gretchena atsilošė kėdėje. Pamaniau, kad mąsto, kokią istoriją pasakoti. Bet 
ji išdrožė: 

— Tik pažiūrėkite į jus. Dar viena baltoji poniutė, mėginanti iš spalvotųjų 
žmonių pasipelnyti dolerį. 

Žvilgtelėjau į Aibiliną nelabai nutuokdama, kaip į tai sureaguoti. Nejaugi 
nepakankamai paaiškinau dėl piniginės dalies? Aibilina pakreipė galvą, tartum 
nebūtų tikra, ar gerai išgirdusi. 

— Manote, kas nors išvis tą dalyką skaitys? — nusijuokė Gretchena. 

Su savąja uniformine suknele atrodė tvarkinga. Lūpas pasidažiusi tokia 
pat rožine spalva, kaip aš ir mano draugės mėgdavome. Jauna. Kalbėjo lygiu 
balsu ir kruopščiai rinkdamasi žodžius, kaip baltoji. Nežinau kodėl, bet nuo to 
buvo tik dar blogiau. 

— Visos spalvotosios moterys, iš kurių ėmėte interviu, buvo išties malo- 
nios, ar ne? 

— Taip, — patvirtinau. — Labai malonios. 

Gretchena pažvelgė man tiesiai į akis. 

— Jos nekenčia jūsų. Žinote tai, taip? Kiekvieno menkniekio jumyse. Bet 
esate tokia kvaila, kad manote daranti joms malonę. 

— Jums nebūtina to daryti, — pasakiau. — Juk savo noru pasisiūlėte. 

— Žinote, ką geriausia baltoji moteris yra man kada nors padariusi? 
Duodavo tik savo duonos žiauberę. Spalvotosios moterys, kurios čia ateina, tik 
gražiai jus mulkina. Jos niekada jums nepasakys tiesos, panele. 

— Jūs nė neįsivaizduojate, ką kitos moterys man papasakojo, — atrėmiau. 
Buvau nustebusi, kokį didelį pyktį jaučiau ir kaip lengvai jis iškilo į paviršių. 

— Pasakykite tai, panele, pasakykite tą žodį, kurį pagalvojate kaskart, kai 
kuri nors iš mūsų įeina pro duris. Nigerė. 

Aibilina atsistojo nuo kėdės. 

— (Gana, Gretchena. Eik namo. 

— Ir žinai ką, Aibilina? Tu tokia pat kvaila kaip ir ji, — išrėžė Gretchena. 

Buvau sukrėsta, kai Aibilina parodė pirštu į duris ir sušnypštė: 

— Lauk iš mano namų. 

Gretchena išėjo, bet pro tinklines duris dar metė į mane tokį žvilgsnį, nuo 
kurio visa pašiurpau. 


Dviem vakarais anksčiau sėdžiu priešais Kelę. Jos plaukai garbanoti, be- 
veik žili. Šešiasdešimt septynerių metų ir vis dar vilki uniforma. Plati ir sunki, 
dalis jos karo nuo kėdės. Po interviu su Gretchena aš vis dar nervinuosi. 

Laukiu, kol Kelė išsimaišys arbatą. Aibilinos virtuvės kampe kėpso mais- 
to produktų parduotuvės maišas, pilnas drabužių, o ant jo viršaus — baltos 
kelnaitės. Aibilinos namai visada tokie tvarkingi. Nesuprantu, kodėl ji nieko 
nedaro su tuo maišu. 

Kelė pradeda pamažu kalbėti, o aš įninku spausdinti. Dėkinga jai už lėtą 
tempą. Ji stebeilija kažkur pro šalį, lyg matytų už manęs kino ekraną, kuriame 
demonstruojamos jos pasakojamos scenos. 

— Dirbau pas panelę Margaretę trisdešimt aštuonerius metus. Ji turėjo 
mergytę, kuriai užeidavo pilvuko skausmai, ir šie liaudavosi, tik kai nešiodavau 
ją ant rankų. Tad aš pasidariau įvynioklį. Prisirišdavau prie juosmens ir kiau- 
rą dieną ištisus metus ją nešiodavau. Tas kūdikis tartum laužė man nugarą. 
Kasnakt dėdavausi ant jos ledą ir dabar tebesidedu. Bet mylėjau tą mergytę. Ir 
panelę Margaretę mylėjau. 

Kol spausdinu paskutinius žodžius, ji atsigeria arbatos. Kai pažvelgiu į ją, 
kalba toliau: 

— Panelė Margaretė visada versdavo mane apsirišti galvą audeklu, sakė 
žinanti, kad spalvotieji nesiplauna plaukų. Kai baigdavau blizginti, suskaičiuo- 
davo kiekvieną sidabrinį daiktą. Kai po trisdešimties metų panelė Margare- 
tė pasimirė nuo moteriškų problemų, nuėjau į laidotuves. Jos vyras apkabino 
mane, pravirko ant peties. Po laidotuvių jis padavė man voką. Viduje — pa- 
nelės Margaretės laiškas, kuriame parašyta: „Dėkui tau. Tai tavo dėka mano 
mažylei nustojo skaudėti. Aš niekada to nepamiršau.“ 

Kelė nusiima juodų rėmelių akinius, pasišluosto akis. 

— Jeigu kuri nors baltoji ponia perskaitys mano istoriją, štai ką noriu, 
kad jos žinotų. Pasakyti dėkui, kai iš tikrųjų tai jauti, kai prisimeni, ką dėl tavęs 
kas nors yra padaręs... — Ji palinguoja galva, stebeilija į krakmolytą staltie- 
sę. — ...tai taip gera. 

Kelė pažvelgia į mane, bet aš vengiu susitikti su ja akimis. 

— Tik minutėlę, — paprašau. Prispaudžiu sau prie kaktos delną. Niekaip 
negaliu negalvoti apie Konstantiną. Taip ir nepadėkojau jai, nepadėkojau kaip 
dera. Man niekada neatėjo į galvą, kad nebeturėsiu progos. 

— Gerai jaučiatės, panele Skyter? — klausia Aibilina. 

— Man... viskas gerai, — atsakau. — Tęskime. 

Kelė toliau pasakoja kitą savo istoriją. Už jos ant virtuvės darbastalio gel- 
tona firminė „Dr. Scholl“ batų dėžutė, tebepilna vokų. Išskyrus Gretcheną, 
visos dešimt moterų paprašė, kad pinigai būtų išsiųsti už Julės Mei berniukų 
mokslą. 

lanų šeima stovi įsitempusi, laukdama ant plytinių senatoriaus 

Vitvorto namo laiptų. Namas — miesto centre, Šiaurinėje gatvė- 
je. Aukštas, su baltomis kolonomis, deramai apsodintas azalijomis. Auksinė 
plokštelė skelbia jo istorinę svarbą. Nors dar plieskia karšta šeštos valandos 
saulė, blikčioja dujiniai žibintai. 

— Mama, — sušnabždu, nes vis negana kartoti. — Prašau, prašau, nepa- 
miršk to dalyko, apie kurį kalbėjome. 

— Sakiau, kad apie tai neužsiminsiu, brangute. — Ji pasičiupinėja plau- 
kus prilaikančius segtukus. — Nebent būtų tinkama. 

Aš apsirengusi naujuoju šviesiai mėlynu firminiu „Lady Day“ sijonu ir 
tokiu pat švarkeliu. Tėtis vilki savo juoduoju laidotuvių kostiumu. Jo diržas 
stipriai suveržtas, kad būtų patogiau, bet užtat ne taip madinga. Motina vilki 
paprasta balta suknele — kaip kaimo nuotaka, su perleista jai kitos tokios, stai- 
ga pagalvoju, ir mane apninka panika, kad esame pernelyg išsipuošę, visi mes. 
Ji yra pasirengusi užvesti kalbą apie negražios merginos vardu atidėtą patikos 
fondą, ir mes atrodome it kaimiečiai, susiruošę į be galo svarbų vizitą mieste. 

— Tėti, atsileisk diržą, jis tau traukia aukštyn kelnes. 

Jis susiraukia man ir pažvelgia žemyn į kelnes. Dar nė sykio nebuvau 
pasakiusi savo tėčiui, ką turi daryti. 

Durys atsidaro. 

— Labą vakarą. — Spalvotoji moteris su balta uniforma linkteli mums. — 
Jūsų laukia. | 

„Mes įžengiame į prieškambarį, ir pirmiausia man krinta į akis sietynas, 
tviskantis, nuo šviesos tartum supamas ūko. Akys kyla aukštyn įvijos laiptinės 
tuštuma, ir jaučiuosi taip, lyg mes būtume milžiniškos jūrų kriauklės viduje. 

— O, sveiki, štai ir jūs! 

Liaujuosi žioplinėjusi aplinkui ir nuleidžiu akis. Į prieškambarį aukšta- 
kulniais įkaukši ponia Vitvort, ištiestomis į priekį rankomis. Vilki kostiumėliu 
kaip ir manasis, bet, ačiū Dievui, tamsiai raudonu. Kai sulinksi galva, jos žils- 
tantys šviesūs plaukai nė nekrusteli. 

— Labas, ponia Vitvort. Aš — Šarlotė Budro Kantrel Felan. Išties dėkin- 
gi, kad mus pakvietėte. 

— Labai malonu, — sako ji ir paspaudžia abiem mano gimdytojams 
rankas. — Fransina Vitvort. Sveiki atvykę į mūsų namus. — Paskui pasisuka 
į mane. — O jūs turbūt Eugenija. Ką gi. Kaip gera pagaliau su jumis susipa- 
žinti. 

Ponia Vitvort sugriebia mane už abiejų rankų ir pažvelgia į akis. Josios 
— mėlynos, gražios, it šaltas vanduo. Veidas apie jas atviras. Su savaisiais atla- 
siniais aukštakulniais ji bemaž tokia pat aukšta kaip ir aš. 

— Kaip miela su jumis susipažinti, — atsakau. — Stiuartas tiek daug 
man apie jus ir senatorių Vitvortą pasakojo. 

Ji nusišypso ir savo plaštaka nuslysta mano ranka žemyn. Aš žiopteliu, kai 
jos žiedo iškyša įdreskia man odą. 

— Ak, štai ji! — Įkandin ponios Vitvort manęs link įdrambloja aukštas, 
išpūsta it buliaus krūtine vyriškis. Stipriai apkabina mane, paskui taip pat grei- 
tai atstumia nuo savęs. — Nagi, aš jau prieš mėnesį Mažiui Stiu sakiau atvesti 
šią mergužę į namus. Bet, jei atvirai, — jis pritildo balsą, — po tos kitos jis vis 
dar šiek tiek baikštus. 

Aš stoviu ten ir mirksiu. 

— Labai malonu su jumis susipažinti, sere. 

Senatorius garsiai nusikvatoja. 

— Žinote, aš tik erzinu jus, — sako ir vėl galingai mane apkabina, pa- 
plekšnoja per nugarą. 

Aš šypsausi, stengiuosi atgauti kvapą. Primenu sau, kad tai vyras, turįs 
vien sūnus. 

Jis pasigręžia į mano motiną, iškilmingai nusilenkia ir ištiesia ranką. 

— Sveiki, senatoriau Vitvortai, — sako motina. — Aš — Šarlotė. 

— Labai malonu susipažinti, Šarlote. O jūs vadinkite mane Stuliu. Visi 
draugai taip mane vadina. 

— Senatoriau, — taria tėtis ir sugriebęs energingai krato jo ranką. — Dė- 
kojame jums už viską, ką padarėte dėl to ūkių įstatymo. 

— Niekai. Tas Bilapsas mėgino į jį nusivalyti batus, ir aš jam pasakiau: 
„Vyruti, jeigu Misisipė neturės medvilnės, tai, velniai rautų, Misisipė neturės 
nieko. — Jis paplekšnoja tėčiui per petį, ir aš pastebiu, koks mažas mano tėvas 
palyginti su juo atrodo. — Bet prašom visus vidun, — subruzda senatorius. — 
Be taurelės rankoje negaliu kalbėtis apie politiką. 

Senatorius pirmas rodydamas kelią išlapnoja iš prieškambario. Tėtis nuse- 
ka įkandin, o aš susigūžiu, pastebėjusi ant jo bato užpenčio ploną purvo dryžį. 

Tereikėjo dar vienąkart perbraukti skuduru, ir jo būtų nebelikę, bet tėtis nepra- 
tęs šeštadieniais avėti gerais mokasinais. 

Motina eina paskui jį, ir aš metu paskutinį žvilgsnį viršun į Žaižaruojantį 
sietyną. Sukdamasi pagaunu nuo durų tarnaitę spoksant į mane. Nusišypsau 
jai, ir ji linkteli. Paskui darsyk linkteli ir nuleidžia į grindis akis. 

Ak! Nervingumas virpuliu pakyla man į gerklę, kai sumoju: 77 žino. Aš 
sustoju pakraupusi, koks dviveidis tapo mano gyvenimas. Juk ji galėtų pasiro- 
dyti pas Aibiliną, pradėti man pasakoti viską apie tarnystę pas senatorių ir jo 
žmoną. 

— Stiuartas dar važiuoja iš Šrivporto, — sušunka senatorius. — Girdėjau, 
net jam bręsta stambus sandoris. 

Stengiuosi negalvoti apie tarnaitę ir giliai atsikvepiu. Šypsausi, lyg tas 
viskas būtų puiku, tiesiog puiku. Lyg anksčiau būčiau pažinusis su tieka savo 
vaikinų tėvų. 

Mes pereiname į formalią svetainę su įmantriais lipdiniais ir žalio velveto 
mikštasuoliais, tokią prikimštą sunkių baldų, kad vos matosi grindys. 

— Ko galiu pasiūlyti jums visiems išgerti? 

Ponas Vitvortas šypso, lyg magintų vaikus saldainiu. Jo kakta masyvi ir 
plati, pečiai — it futbolininko saugo. Antakiai vešlūs ir standūs, kruta jam 
kalbant. 

Tėtis paprašo puodelio kavos, motina — atšaldytos arbatos su ledu. Se- 
natoriaus šypsnys subliūkšta, jis pasisuka į tarnaitę, kad atneštų tų kasdieniškų 
gėrimų. Nuėjęs į kampą įpila sau ir žmonai kažko ruda. Kai jis atsisėda, velve- 
tinė sofa sudejuoja. 

— Jūsų namas tiesiog žavingas. Girdėjau, jis — svarbiausias ekskursijų 
objektas, — pagiria motina. 

Kaip tik tai ji baisiai troško pasakyti, kai sužinojo apie šiuos pietus. Mo- 
tina — amžina menkareikšmės Ridžlando apygardos istorinių namų tarybos 
narė, bet atsiliepia apie ekskursijas po Džeksono namus kaip apie iš „medvil- 
nės gerovės“ srities, palyginti su jų pačių organizuojamomis. — Taigi, ar jūs 
visi kaip nors gražinatės ar ruošiatės prieš ekskursijas? 

Senatorius ir ponia Vitvort susižvalgo. Paskui ponia Vitvort nusišypso. 

— Šiais metais mes jį išėmėme iš ekskursijos maršruto. Tiesiog buvo... 
jau per daug. 

— Išėmėte? Betgi tai vienas iš reikšmingiausių namų Džeksone. Juk, gir- 
dėjau, Šermanas* pasakė, kad namas per gražus, jog jį būtų galima sudeginti. 


* Sherman, William Tecumseh (1820-1891) — šiaurės amerikiečių generolas per Pilietinį karą. 

Ponia Vitvort tik linksi, niekinamai prunkšteli. Dešimt metų jaunesnė 
už mano motiną, bet atrodo vyresnė, ypač dabar, kai jos veidas ištįsta ir tampa 
ceremoningas. 

— Tikrai, turite jausti kai kurių įsipareigojimų, istorijos labui... — neat- 
lyžta motina, ir aš šaunu į ją žvilgsnį, kad paliktų tą temą. 

Minutėlę visi tylime, o paskui senatorius garsiai nusikvatoja. 

— Būta tam tikros painiavos, — sugriaudėja jis. — Patricijos van Deven- 
der motina — municipaliteto galva, tad po visos tos... makalienės su vaikais 
mes nusprendėme tiesiog kuo greičiau pasitraukti iš ekskursijų maršruto. 

Aš paskersuoju į duris melsdama, kad greičiau čia atsirastų Stiuartas. Jau 
antras kartas, kai 77 iškyla į paviršių. Ponia Vitvort pasiunčia senatoriui grės- 
mingai įsakmų žvilgsnį, kad nutiltų. 

— Na, tai ką turime daryti, Frensina? Tiesiog niekada daugiau apie ją 
nebekalbėti? Juk kieme už namo jau buvome pastatę vestuvėms tą prakeiktą 
pavėsinę. 

Ponia Vitvort giliai atsidūsta, ir aš prisimenu, ką Stiuartas man pasakė: 
kad senatorius žino tik dalį tiesos, bet jo motina, ji žino viską. Ir tai, ką Žino, 
tikriausiai kur kas blogiau, nei vien tik „makalienė“. 

— Eugenija, — nusišypso ponia Vitvort, — kaip suprantu, jūsų tikslas 
tapti rašytoja. Apie ką jūs mėgstate rašyti? 

Vėl užsikabinu ant veido šypseną. Nuo vienos geros temos prie kitos. 

— Aš rašau Jackson Journal! redakcijai Panelės Mirnos skiltį. Ji pasirodo 
kiekvieną pirmadienį. 

— O, regis, Betsė tai skaito, ar ne, Stuli? Kai nueisiu į virtuvę, paklausiu jos. 

— Na, jeigu dar neskaito, tai dabar, po šimts, tikrai skaitys, — senatorius 
nusijuokia. 

— Stiuartas sakė, jūs bandote gilintis į rimtesnes temas. Į ką nors ypa- 
tinga? 

Dabar visi sužiūra į mane. Taip pat ir tarnaitė, — ne toji, pasitikusi prie 
durų, — kuri paduoda arbatos stiklinę. Stengiuosi nežiūrėti jai į akis, baisėda- 
masi to, ką jose pamatysiu. 

— Dirbu prie... kelių... 

— Eugenija rašo apie Jėzaus Kristaus gyvenimą, — įsiterpia motina, ir aš 
prisimenu savo naujausią melą, kuriuo pridengiau ne namie leidžiamus ilgus 
vakarus, pavadindama tai „tiriamuoju darbu“. 

— Ką gi, — linkteli ponia Vitvort, lyg jai būtų tai padarę įspūdį, — tikrai 


pagarbos verta tema. 

Mėginu šypsotis, bodėdamasi savo pačios balsu. 

— Ir tokia... svarbi. 

Žvilgteliu į motiną. Ji švyti. 

Trinkteli paradinės durys, ir visos stiklinės lemputės pašėlusiai sužvanga. 

— Atleiskite, kad taip pavėlavau. — Plačiais žingsniais įsiveržia Stiuartas, 
susiglamžęs po kelionės automobiliu, vilkdamasis nuo savęs tamsiai mėlyną 
sportinį švarką. Visi atsistojame, pasitikdama jo motina išskečia rankas, bet 
Stiuartas pasuka tiesiai prie manęs. Uždeda man ant pečių plaštakas ir pabu- 
čiuoja į skruostą. — Atleisk, — sukužda, ir aš lengviau atsikvepiu, pagaliau 
bent kiek nusiraminusi. Pasisukusi matau jo motiną šypsantis, lyg ką tik bū- 
čiau pasičiupusi jos geriausią svečiams skirtą rankšluostį ir nusišluosčiusi į jį 
savo purvinas rankas. 

— Įsipilk taurę, sūnau, ir sėskis, — paragina senatorius. 

Su taure Stiuartas įsitaiso ant sofos šalia manęs, spusteli man ranką ir 
nebepaleidžia. 

Ponia Vitvort meta žvilgsnį į mudu, besilaikančius už rankų, ir sako: 

— Šarlote, kodėl aš nesurengiu jums ir Eugenijai ekskursijos po namą? 

Kitas penkiolika minučių sekioju paskui motiną ir ponią Vitvort iš vie- 
no pretenzingo kambario į kitą. Motina aikčioja nuo tikros jankių kulkos iš- 
muštos skylės paradiniame salone, kulka vis dar įstrigusi medyje. Ant didingo 
Sąjungos kūrimosi laikų rašomojo stalo išdėstyti konfederatų kareivių laiškai, 
strategiškai svarbioje vietoje — senoviniai akiniai ir nosinaitės. Namas — karo 
tarp valstijų šventovė, ir aš klausiu savęs, kaip turėjo jaustis Stiuartas augdamas 
namuose, kuriuose nieko negali paliesti. 

Trečiame aukšte motina pristinga kvapo dėl lovos su baldakimu, kur mie- 
gota Roberto E. Li. Kai galiausiai mes nulipame „slaptais“ laiptais apačion, 
koridoriuje aš užsilaikau prie šeimyninių nuotraukų. Matau Stiuartą ir du jo 
brolius dar kūdikius. Stiuartas, laikantis raudoną sviedinį. Stiuartas su krikšto 
marškinėliais ant spalvotosios moters balta uniforma rankų. 

Motina ir ponia Vitvort toliau slenka koridoriumi, bet aš vis žiūrinėju, nes 
mažo berniuko Stiuarto veide yra kažkas tokio nepaprastai miela. Skruostukai 
putnūs, o mėlynos jo motinos akys spindi taip pat, kaip ir dabar. Jo plaukai 
balkšvo geltonumo kaip kiaulpienės. Devynerių ar dešimties jisai stovi su me- 
džiokliniu šautuvu ir antimi. Penkiolikos — prie nušauto elnio. Jau išvaizdus, 
tvirtai sudėtas. Meldžiu Dievą, kad jis niekada nepamatytų mano paauglystės 
nuotraukų. 

Paeinu kelis žingsnius ir matau vidurinės mokyklos išleistuves, išdidų 
Stiuartą su karo mokyklos uniforma. Sienos centre — tuščia vieta be rėmelių, 

tik tapeto stačiakampis, labai nežymiai tamsesnio atspalvio. Nuotrauka buvo 
pašalinta. 

— Tėti, užteks apie... — girdžiu Stiuartą sakant, jo balsas įsitempęs. Bet 
visai taip pat greitai stoja tyla. 

— Pietūs paduoti, — išgirstu tarnaitę pranešant, ir aš pamažu susirandu 
kelią į svetainę. 

Visi vorele patraukiame į valgomąjį prie ilgo tamsaus stalo. Felanai paso- 
dinami iš vienos pusės, kitoje susėda Vitvortai. Aš atsiduriu įstrižai nuo Stiu- 
arto, pasodinta kuo toliau nuo jo. Aplinkui kambarį sienų apkalose nutapytos 
scenos, vaizduojančios laikus iki Pilietinio karo: laimingi negrai, renkantys 
medvilnę, arkliai, įkinkyti į dengtus vežimus, baltabarzdžiai valstijos veikėjai, 
stovintys ant mūsų kapitolijaus laiptų. Mes laukiame, kol senatorius kiek už- 
delsia svetainėje. 

— Aš tuoj, jūs visi nesivaržykite ir pradėkite. 

Dar du kartus išgirstu dzingtelint ledukus, bilstelint pastatomą butelį, kol 
jis pagaliau ateina ir atsisėda galustalėje. 

Į stalą paduodamos „Waldorf“ salotos“. Stiuartas vis žvilgčioja į mane 
ir kas kelias minutes nusišypso. Senatorius Vitvortas pasilenkia prie mano 
tėčio: 

— Žinote, aš kilęs iš niekur. Misisipės Džefersono apygardos. Mano tė- 
vukas džiovino žemės riešutus — po dešimt centų už svarą. 

Mano tėtis palinguoja galva. 

— Labiau skurdesnės nei Džefersono apygarda nerasi. 

Stebiu savo motiną atsipjaunant mažutėlaitį obuolio kąsnelį. Ji dvejoja, 
ilgų ilgiausiai šį kramto, susiraukia nurydamą. Uždraudė man prasitarti Stiu- 
arto tėvams, kad turinti skrandžio problemą. Užtat keri ponią Vitvort degusta- 
cijos komplimentais. Mat mano motina mato šią vakarienę kaip svarbų ėjimą 
žaidime, kuris vadinasi: „Ar Gali Mano Duktė Pagauti Jūsų Sūnų?“ 

— Jauniesiems taip smagu būti drauge, — nusišypso mano motina. — 
Kaipgi, Stiuartas atvažiuoja pas mus į namus aplankyti kone dusyk per sa- 
vaitę. 

— Tikrai? — ponia Vitvort kilsteli antakius. 

— Būtume sužavėti, jeigu jūs ir senatorius kuriuo nors laiku ištaikytu- 
mėte progą apasilankyti pas mus į plantaciją vakarienei, pasivaikštinėti po 
sodą? 


* Pjaustytų žalių obuolių, salierų ir graikinių riešutų mišrainė su majonezu (pagal Niujorko 
viešbučio „Waldorf-Astoria“ restorano receptūrą). 

Pažvelgiu į motiną. P/anfacija — atgyvenęs terminas, kurį ji mėgsta var- 
toti siekdama užglaistyti „ūkį“, o „sodas“ — tik viena bergždžia obelis. Ir kir- 
minų apnikta kriaušė. 

Bet ponios Vitvort veidas apie burną sustingsta. 

— Dusyk per savaitę? Stiuartai, visai nenumaniau, kad taip dažnai atva- 
Žiuodavai į miestą. 

Stiuarto šakutė sustoja perpus iškelta ore. Jis meta į savo motiną susigė- 
dusį žvilgsnį. 

— Judu tokie jauni. — Ponia Virtvort nusišypso. — Džiaukitės vienas 
kitu. Nebūtina taip greitai viską imti už rimta. 

Senatorius pasiremia alkūnėmis ant stalo. 

— Girdint iš moters, kuri faktiškai piršosi anai kitai pati, tai ji labai sku- 
bėjo. 

— Tėti, — pro sukąstus dantis taria Stiuartas, trinktelėdamas savo šakute 
į lėkštę. 

Prie stalo stoja tyla, tik mano motina kruopščiai, metodiškai kramto, 
stengdamasi kietą maistą paversti košele. Paliečiu sau ant rankos brėžį, vis dar 
rausvą. 

Tarnaitė dėlioja mums į lėkštes suslėgtos vištienos ir puikaus garnyro su 
majonezu, ir mes visi šypsomės džiaugdamiesi, kad atsirado kam pertraukti šią 
nuotaiką. Kol valgome, tėtis ir senatorius kalbasi apie medvilnės kainas, sėkla- 
dėžių kenkėjus straubliukus. Vis dar matau Stiuarto veide pyktį, tebelikus; nuo 
tada, kai senatorius užsiminė apie Patriciją. Kas kelias sekundes vis žvilgčioju 
1 jį, bet neatrodo, kad pyktis blėstų. Įdomu, ar būtent apie tai juodu anksčiau 
ginčijosi, kol aš koridoriuje žiūrinėjau nuotraukas. 

Senatorius atsilošia kėdėje. 

— Ar matėte tą išspausdintą L//2 žurnale straipsnį? Dar prieš Medgarą 
Eversą? Apie, kokia ten jo pavardė — Karlas... Robertsas? 

Pakeliu akis ir nustembu pamačiusi, kad senatorius klausimą nutaikęs 
man. Mirksiu sutrikusi, vildamasi, kad taip yra dėl mano darbo laikraštyje. 

— Tai buvo... Jis buvo nulinčiuotas. Už tai, kad pavadino gubernato- 
rių... — aš nutylu — ne todėl, kad pamiršau žodžius, bet kad gerai juos prisi- 
menu. 

— Abpgailėtinu, — pasako senatorius, dabar pasisukdamas į mano tėvą. — 
Šu gatvės prostitutės morale. 

Iškvepiu orą jausdama palengvėjimą, kad dėmesys nuo manęs nukrypo. 
Pažvelgiu į Stiuartą pasitikrinti, kaip jis į tai reaguoja. Dar niekada neklausiau 

jo požiūrio į pilietines teises. Bet nemanau, kad jis netgi klausosi pokalbio. 
Pyktis apie jo burną aiškus ir šaltas. 

Mano tėvas atsikrenkščia. 

— Jeigu atvirai, — pamažu taria jis, — tai man šlykštu girdėti apie tokį 
žiaurumą. — Tėtis tyliai padeda šakutę. Pažvelgia senatoriui 1 akis. — Pas 
mane laukuose dirba dvidešimt negrų, ir jeigu kas nors bent paliestų juos ranka 
arba ką nors iš jų šeimų narių... — Tėčio žvilgsnis tvirtas: Paskui jis nuleidžia 
akis. — Man kartais gėda, senatoriau. Gėda dėl to, kas dedasi Misisipėje. 

Motinos akys plačios, įremtos į tėtį. Aš sukrėsta, išgirdusi šią nuomonę. 
O dar labiau sukrėsta, kad jis balsu išsakė ją prie šio stalo politikui. Namie 
laikraščiai būna taip sulankstyti, kad nesimatytų nuotraukų, televizijos kanalai 
išjungiami, kai pradedama kalbėti rasinėmis temomis. Staiga aš taip didžiuo- 
juosi savo tėčiu — dėl daugelio priežasčių. Mirksnį, prisiekiu, pamatau tai ir 
motinos akyse, prasišviečiant pro nerimą, kad tėvas sugriovė mano ateitį. Pa- 
žvelgiu į Stiuartą: jo veidas išduoda susirūpinimą, tačiau nepajėgiu nustatyti, 
kuria linkme. 

Senatorius primerkia į tėtį akis. 

— Kai ką jums pasakysiu, Karltonai. — Jis suskimbčioja savo taurėje lė- 
dukais. — Bese, atnešk man dar išgerti, gerai? — Ir paduoda tarnaitei taurę. 
Ši greitai sugrįžta su pilna. — Tokius žodžius sakyti apie mūsų gubernatorių 
buvo neišmintinga. 

— Šimtu procentų sutinku, — pritaria tėtis. 

— Bet klausimas, kurį pastaruoju metu sau vis užduodavau, ar jie teisingi? 

— Štu/i, — sušnypščia ponia Vitvort, tuoj pat nusišypso, pasitaiso: — 
Nagi, Stuli, — sako, lyg kalbėtų vaikui, — mūsų svečiai nenori leistis į visą tą 
tavo politikavimą per... 

— Frensina, netrukdyk man pasakyti, ką galvoju. Dievaži, nuo devynių 
iki penkių negaliu to daryti, tad leisk man išsikalbėti savo paties namuose. 

Ponios Vitvort šypsena nė nevirpteli, bet skruostai vos vos nurausta. Ji ty- 
rinėja baltas „Floradora“ rožes stalo vidury. Stiuartas su tokiu pat šaltu pykčiu 
kaip ir anksčiau įbedęs akis į savo lėkštę. Nuo tada, kai buvo į stalą paduotas 
vištienos patiekalas, jis nėsyk nepažvelgė į mane. Visi tyli, o paskui kažkuris 
pakeičia temą — pradeda kalbą apie orus. 


Kai vakarienė galiausi baigiasi, mes pakviečiami pereiti į užpakalinę ve- 
randą taurei po valgio ir kavai. Mudu su Stiuartu užsilaikome koridoriuje. Pa- 
liečiu jo ranką, bet Stiuartas atsitraukia. 

— Taip ir žinojau — jis nusigers ir pradės apie viską. 

— Stiuartai, viskas gerai, — raminu, nes pamaniau, kad jis kalba apie savo 
tėvo politikavimą. — Mums visiems buvo smagu. 

Bet Stiuartas prakaituoja ir atrodo įsikarščiavęs. 

— „Patricija tą, Patricija aną“, visą vakarą, — niršta jis. — Kiek kartų jis 
gali vis iš naujo apie ją kalbėti? 

— Paprasčiausiai pamiršk apie tai, Stiuartai. Viskas puiku. 

Jis persibraukia delnu sau per plaukus ir žiūri visur, tik ne į mane. Pama- 
žu pradedu jaustis, lyg jam nė neegzistuočiau. O paskui aš sumoju, ką ir taip 
žinojau visą vakarą: jis žiūri į mane, bet mąsto apie... ją. Jos yra visur. Stiuarto 
akių pyktyje, ant senatoriaus ir ponios Vitvort liežuvių, ant sienos, kur turbūt 
kabojo jos nuotrauka. 

Pasakau jam, kad man reikia į tualetą. 

Jis rodo man kelią koridoriumi. 

— Ateisi ten pas mus, — taria jis, bet nesišypso. 

Vonios kambaryje stebeiliju į savo atspindį veidrodyje, pasakau sau, kad 
taip yra tik šį vakarą, viskas bus puiku, kai tik mes išsigausime iš šių namų. 

Iš vonios kambario einu pro svetainę, kur senatorius pilasi dar taurę. Ty- 
lomis juokiasi sau pats vienas, pasisausina nosinaite marškinius, paskui apsi- 
dairo aplink, ar kas nors nemato jį apsiliejus. Mėginu pasistiebusi pirštų galais 
pratykinti pro duris, kol jis manęs nepastebėjo. 

— Ą, antai jūs! — smukdama pro šalį išgirstu jį sušunkant. 

Pamažu sugrįžtu į tarpdurį, ir senatoriaus veidas nušvinta. 

— Kas per bėda? Pasiklydote? — Jis išeina į koridorių. 

— Ne, sere, aš tik... ėjau pas visus. 

— Eikš čia, mergužėle. — Jis uždeda ranką man per juosmenį, ir burbono 
kvapas nutvilko man akis. Matau šiuo permerktą jo marškinių priekį. — Jums 
čia smagu? 

— Taip, sere. Dėkui. 

"— Taigi, dėl Stiuarto mamos... Nesileiskite jos atbaidoma. Ji tik pavydu- 
liauja, štai ir viskas. 

— O ne, ji buvo... labai maloni. Viskas puiku. 

Žvilgteliu koridoriumi tolyn, ten link, iš kur man girdėtis jų balsai. 

Jis atsidūsta, pasižiūri į šalį. 

— Iš tiesų turėjome sunkius metus dėl Stiuarto. Manau, jis jums papasa- 
kojo, kas atsitiko. 

Linkteliu jusdama savo odą šiurpstant. 

— O, buvo blogai, — toliau varo jis. — Taip blogai. — Paskui staiga nu- 
sišypso. — Tik pažiūrėkite! Pažiūrėkite, kas atėjo su jumis pasisveikinti. — Pa- 
sigriebia nuo grindų mažutį baltą šunytį, it teniso rankšluostį persimeta per 
dilbį. — Pasakyk labas, Diksi, — sumurkia jis, — pasakyk labas panelei Eu- 
genijai. 

Šunėkas muistosi, suka galvą į šalį nuo burbonu permirkusių marškinių 
dvoko. ) 

Senatorius vėl pažvelgia tuščiomis akimis į mane. Manau, jau pamiršo, ką 
aš čia veikiu. 

— Aš ką tik ėjau į užpakalinę verandą, — paaiškinu. 

— Nagi, užeikime čia. 

Jis tempia mane už alkūnės, įvairuoja pro duris su rėmtarpiais. Patenku į 
nedidelį kambarėlį su masyviu rašomuoju stalu, ant tamsiai žalių sienų liguistai 
spindi geltona šviesa. Pastūmęs jis uždaro paskui mane duris, ir aš iškart pa- 
juntu atmosferą pakintant, tampant ankšta ir klaustrofobiška. 

— Nagi, paklausykit, visi sako, kad kalbu per daug, kai įmetu kelias, 
bet... — senatorius prisimerkia į mane, lyg mudu būtume seni sąmokslinin- 
kai. — Noriu kai ką jums pasakyti. 

Šunytis liovėsi kovojęs, apramintas marškinių kvapo. Staiga noriu žūtbūt 
sugrįžti pasikalbėti su Stiuartu, lyg sulig kiekviena sekunde, kai esu toli, jo 
netekčiau. Aš traukiuosi atgal. 

— Manau... turėčiau eiti ir susirasti... — siekiu durų rankenos įsitikinu- 
si, kad esu baisiai nemandagi, bet nebepajėgiu ištverti čia to oro, alkoholio ir 
cigarų kvapo. 

Senatorius atsidūsta, linkteli, kai aš sugriebiu rankeną. 

— O. Jūs irgi, hm... 

Jis atsiremia į rašomąjį stalą už savęs, atrodo pralaimėjęs. 

Pradedu verti duris, bet senatoriaus veidas lygiai toks pat sutrikęs kaip ir 
tada Stiuarto, kai pasirodė mano gimdytojų priebutyje. Jaučiu, kad man nelie- 
ka nieko kita, kaip tik paklausti: 

— Aš irgi ką... sere? 

Senatorius pasižiūri į savo žmonos nuotrauką, didžiulę ir šaltą, kabančią 
ant jo kabineto sienos kaip perspėjimą. 

— Matau tai, viską. Jūsų akyse. — Jis karčiai susijuokia. — O aš tikėjausi, 
kad jūs būsite toji, kuri bent kiek mėgs senį. Tai yra, jeigu kada nors įeitumėte 
] šią seną šeimą. 


Dabar pažvelgiu ; jį, visa virpanti nuo jo žodžių... zeifumėte į šią seną šeimą. 

— Aš ne... nemėgstu jūsų, sere, — patikinu mindžikuodama žemakul- 
niais. 

— Visai neketinu panardinti jūsų į mūsų bėdas, bet reikalai čia buvę gana 
sunkūs, Eugenija. Mes kone susirgome iš rūpesčio dėl viso to jovalo pernai. Su 
ana kita. — Jis palinguoja galva ir nuleidžia akis į taurę rankoje. — Stiuartas, 
jis tik pakelia sparnus ir palieka savo butą Džeksone, persikrausto su viskuo į 
vasarnamį prie Viksburgo... 

— Žinau, jis buvo labai... prislėgtas, — patvirtinu, nors, tiesą sakant, be- 
veik visai nieko nežinau. 

— Kur kas daugiau negu tai. Velniai rautų, nuvažiuodavau Stiuarto ap- 
lankyti, ir jis tik sėdėdavo priešais langą gliaudydamas pekano riešutus. Net 
nevalgydavo jų, tik sutraiškęs kevalą mesdavo į šiukšlių kibirą. Nekalbėjo su 
manimi ar savo Mama... ė1es1uS. 

Jisai sugniūžta, šis milžinas, tikras bulius, ir man norisi pabėgti, o tuo 
pat metu ir nuraminti jį — atrodo taip graudžiai. Bet paskui jis pakelia galvą, 
pažvelgia į mane krauju pasruvusiomis akimis, prabyla: 

— Tartum vos prieš dešimt minučių mokiau jį, kaip užtaisyti pirmą savo 
šautuvą, kaip sumedžioti pirmą savo laukinį balandį. Bet nuo pat ano reikalo 
su ta mergina... jis pasikeitė. Nieko man nesako. O aš tik noriu žinoti, juk jis 
mano sūnus, ar ne? 

— Manau... manau, taip. Bet, atvirai sakant, aš... iš tikrųjų nežinau, — 
nusuku žvilgsnį į šalį. 

Širdimi pradedu suvokti, kad nepažįstu Stiuarto. Jeigu tas reikalas jį taip 
smarkiai paveikė, kad net negali apie tai su manimi kalbėti, tuomet kas gi aš 
jam esu? Tik mintims atitraukti? Tokia, kuri sėdėtų šalia ir padėtų negalvoti 
apie tai, kas iš tikrųjų drasko jo vidų? 

Pažvelgiu į senatorių, mėginu sugalvoti ką nors guodžiama, ką nors tokio, 
ką pasakytų mano motina. Bet — vien tik mirtina tyla. 

— Frensina nudirtų man odą, jeigu sužinotų, kad aš jūsų to prašau. 

— Viskas gerai, sere, — nuraminu jį. — Nepykstu, kad paprašėte. 

Jis atrodo viso to pokalbio išsekintas, mėgina šypsotis. 

— Dėkui jums, mieloji. Eikite pas mano sūnų. Netrukus aš prie jūsų visų 
ten prisidėsiu. 


Aš pabėgu į užpakalinę verandą ir atsistoju šalia Stiuarto. Dangų perplė- 
šia Žaibas, leisdamas mums mirksnį pamatyti kraupiai nutviekstą parką, paskui 


262 m KATHRYN STOCKEITITI 


viską vėl įsiurbia tamsa. Parko takučio gale it skeletas šmėkšo pavėsinė. Nuo 
išgerto po vakarienės chereso mane ima šleikštulys. 

Ateina senatorius. Keista, atrodo blaivesnis, persivilkęs švariais marški- 
niais, languotais ir išlygintais kaip ir ankstesnieji. Motina ir ponia Vitvort pa- 
ėjėja kelis žingsnius, parodo į kažkokią retą rožę, savo kaklu besirangančią į 
verandą. Stiuartas uždeda man ant peties ranką. Jaučiasi kažkaip geriau, bet 
užtat aš — vis blogiau. 

— Mes gal?.. — parodau namo gilumon, ir Stiuartas nuseka mane iš pas- 
kos. Sustoju koridoriuje prie durų į slaptąją laiptinę. 

— Dar daug ko apie tave nežinau, Stiuartai, — pasakau. 

Jis parodo už manęs į sieną su nuotraukomis, įskaitant ir tą tuščią vietą. 

— Na, viskas štai čia. 

— Stiuartai, tavo tėtis... jis man papasakojo... — mėginu surasti žodžius, 
kaip geriau tai pasakyti. 

Jis į mane prisimerkia. 

— Ką papasakojo? 

— Kaip tatai buvo blogai. Kaip skaudžiai tau atsiliepė. Su Patricija. 

— Jis nieko nežino. Nežino, kas dėl to kaltas, nei dėl ko taip įvyko, arba... 

Jis atsiremia į sieną ir sukryžiuoja ant krūtinės rankas. Vėl matau tą anks- 
tesnį pyktį, gilų ir karštą it raudonai įkaitinta geležis. Yra visas jo apimtas. 

— Stiuartai. Tau nebūtina dabar man pasakyti. Bet mudu kada nors tu- 
rėsime apie tai pasikalbėti. — Pati stebiuosi, kaip tvirtai skamba mano balsas, 
nors tikrai taip nesijaučiu. 

Jis pažvelgia man į akis, gūžteli pečiais. 

— Ji permiegojo su kai kuo kitu. Štai kas. 

— Su kuo nors... tau pažįstamu? 

— Niekas jo nepažinojo. Buvo vienas iš tų parazitų, slampinėjančių aplink 
fakultetą, spiečiančių į kampą dėstytojus dėl integracijos įstatymų. Na, ji kaip 
tik kažką tokio ir padarė, tikrai. 

— Nori pasakyti... jis buvo aktyvistas? Dėl pilietinių teisių?.. 

— Būtent. Dabar tu žinai.. 

— Jis buvo... spalvotasis? — Gurkteliu seiles nuo minties apie pasekmes, 
nes net man tai būtų pasibaisėtina, pragaištinga. 

— Ne. Jis nebuvo spalvotasis. Tik driskius. Kažkoks jankis iš Niujorko, 
iš tokių, kokius matai per televiziją — ilgaplaukius ir demonstruojančius su 
taikos ženklais. 

Ieškau mintyse deramo klausimo, kurį turėčiau užduoti, bet nieko nesu- 


galvoju. 

— Žinai, kas iš tikrųjų tame reikale beprotiškiausia, Skyter? Aš būčiau 
pajėgęs tai įveikti. Būčiau galėjęs jai atleisti. Ji prašė manęs, sakė, kaip labai 
gailisi. Bet aš Žinojau, kad jeigu kada nors iškiltų aikštėn, kas toks jis buvo, 
kad senatoriaus Vitvorto marti sukrito į lovą su kažkokiu prakeiktu jankių 
aktyvistu, mano tėvą tai būtų sužlugdę. Būtų galas jo karjerai, štai kaip. — Jisai 
spragteli pirštais. 

— Betgi tavo tėvas... prie stalo pasakė manąs, kad Rosas Barnetas neteisus. 

— Juk žinai, kad viskas yra ne taip. Nesvarbu, ką jis mano. Svarbu, ką 
mano Misisipė. Šį rudenį jis balotiruojasi į Jungtinių Valstijų Senatą, ir, deja, 
aš tai Žinau. 

— Vadinasi, nutraukei su ja dėl savo tėvo? 

— Ne, nutraukiau, nes ji buvo man neištikima. — Pažvelgia sau į rankas, 
ir aš matau jį graužiančią gėdą. — Bet nepriėmiau jos atgal dėl... savo tėvo. 

— Stiuartai, tu... vis dar ją myli? — paklausiu ir mėginu lyg niekur nieko 
šypsotis — paprasčiausiai tai tik klausimas, nors ir jaučiu visą kraują suplūstant 
sau į kojas. Jaučiu, lyg tuoj nualpsiu šitaip paklaususi. 

Atremtas į sieną su paauksuoto rašto tapetu jo kūnas kažkiek susmunka. 
Balsas pašvelnėja: 

— "Tu niekada taip nepasielgtum. Šitaip nemeluotum. Nei man, nei kam 
nors kitam. 

Vargšelis, nė neįsivaizduoja, kaip daug kam aš meluoju. Bet esmė ne ta. 

— Atsakyk man, Stiuartai. Vis dar? 

Jis pasitrina smilkinius, užsidengia delnu akis. Tai, kad slepia jas, patvir- 
tina, ką aš galvoju. 

— Manau, turėtume kuriam laikui nutraukti tarp mudviejų, — sukužda jis. 

Instinktyviai ištiesiu ranką, bet jis atšlyja. 

— Man reikia laiko, Skyter. Atstumo, turbūt. Turiu imtis darbo, gręži- 
niais ieškoti naftos ir... po kurio laiko viską gerai apgalvoti. 

Juntu savo burną pamažu prasiveriant. Iš verandos atsklinda tylūs mūsų 
gimdytojų šūkčiojimai. Metas keliauti namo. 

Nueinu už Stiuarto į namo priekį. Vitvortai stovi įvijai aukštėjančiame 
prieškambaryje, o mes, trys Felanai, traukiame pro duris. Ištikta lengvos ko- 
mos klausausi visus pasižadant vėl tai pakartoti, kitą kartą pas Felanus. Atsi- 
sveikinu su visais, padėkoju, ir savo pačios balsas man skamba keistai. Stiuartas 
pamoja nuo laiptų ir šypsosi man, kad mudviejų gimdytojai nesuprastų ką nors 
pasikeitus. 


21 SKYRIUS 


es stovime poilsio kambaryje, motina tėtis ir aš spoksome į sida- 

braspalvę lange įstatytą dėžę. Didumo sulig sunkvežimio varikliu, 
su atsikišusiomis bumbulo pavidalo rankenėlėmis, tviskanti chromu, spindinti 
moderniųjų laikų viltimi. Fedders*, užrašas ant jos. 

— Vis dėlto kas tokie tie Federsai, — klausia motina. 

— Nagi, pirmyn, Šarlote, pasuk rankenėlę. 

— O, negaliu. Pernelyg sudėtinga. 

— Jėzau, mama; daktaras Nilas sakė, kad tau jo reikia. Nagi, pasitrauk. 

Mano gimdytojai rūsčiai žvelgia į mane. Jie nežino, kad po vakarienės pas 
Vitvortus Stiuartas nutraukė su manimi. Arba apie palengvėjimą, kurio laukiu 
iš tos mašinos. Mat sulig kiekviena minute jaučiuosi smelkiama vis stipresnio 
karščio, tokia, po šimts, apsvilusi ir įskaudinta, jog, man atrodo, tuoj užsilieps- 
nosiu. 

Pasuku rankenėlę ties žyma „1“. Palubėje sietyno lemputės priblėsta. Uže- 
sys pamažu stiprėja, lyg įtaisas sunkiai ropotų į kalną. Stebiu kelias motinos 
plaukų sruogeles švelniai pakylant į orą. 

— O... vaje! — aikteli motina ir užsimerkia. Pastaruoju metu nuolat buvo 
tokia pavargusi, ir opos jai paūmėjo. Daktaras Nilas patarė palaikyti namuose 
vėsą, nors tai padės jai jaustis geriau. 

— Jis dar neįjungtas visu pajėgumu, — paaiškinu ir dar tarpelį pasuku 
rankenėlę iki žymos „2“. Oras pučiamas kiek smarkiau, vėsta, ir mes visi trys 
šypsomės, prakaitas nuo kaktų išgaruoja. 

— Na, po galais, imkim ir paleiskime visu smarkumu, — sako tėtis ir 
pasuka iki „3“, ir tai yra aukščiausias, šalčiausias, nuostabiausias laipsnis. 

Motina kikena. Mes stovime išsižioję, lyg pasirengę tą daiktą suvalgyti. 
Lemputės vėl pašviesėja, ūžesys garsėja, mūsų šypsenos platėja ir paskui viskas 
staiga sustoja. Tamsa. 

— Kas... atsitiko? — klausia motina. 


* Oro kondicionierių gamintojų firma. 

Tėtis pažvelgia į lubas ir išeina į koridorių. 

— Tas prakeiktas daiktas perdegino saugiklius. 

Motina vėdinasi nosinaite kaklą. 

— Na, Dieve brangus, Karltonai, tai eik ir pataisyk juos. 

Valandą girdžiu tėtį ir Džeimesą spragsint jungiklius ir žvanginant įran- 
kiais, bildant priebutyje batais. Po to, kai juodu pataisė ir aš išklausiau tėčio 
paskaitos, kad daugiau niekada nejungčiau to daikto iki „3“, antraip jisai su- 
sprogdins į šipulius namą, mudvi su motina stebime langus dengiantis ledine 
miglele. Motina snūduriuoja savajame mėlyname karalienės Onos laikų stiliaus 
fotelyje, iki krūtinės užsitraukusi žalią pledą. Laukiu, kol ji užmigs, klausausi 
tylaus knarkimo, stebiu surauktą jos kaktą. Tykindama ant pirštų galų išjungiu 
visas lempas, televizorių, visus elektrą ryjančius prietaisus, išskyrus šaldytuvą. 
Stovėdama priešais langą atsisegu palaidinę. Atsargiai pasuku rankenėlę iki 
„3“. Mat trokštu nejausti nieko. Noriu viduje užšalti. Noriu, kad ledinis šaltis 
pūstų tiesiai man į širdį. 

Maždaug po trijų sekundžių vėl perdega saugikliai. 


Kitas dvi savaites visa pasineriu į surinktus interviu. Laikau rašomąją ma- 
šinėlę užpakalinėje verandoje ir beveik visą dieną ir dar nakties pradžią dirbu. 
Per langų tinklelius kiemo ir laukų žaluma atrodo padūmavusi. Kartais pagau- 
nu save stebeilijančią tolyn į laukus, bet mintimis esu kitur: senose Džeksono 
virtuvėse, su tarnaitėmis, sukaitusiomis ir lipniomis savosiose baltose unifor- 
mose. Jaučiu prie savęs alsuojant švelnius baltųjų kūdikių kūnelius. Jaučiu tai, 
ką jautė Konstantina, kai motina parsivežė mane iš ligoninės ir padavė jai. 
Leidžiuosi jų, spalvotųjų moterų, prisiminimų atitraukiama nuo sumauto savo 
pačios gyvenimo. 

— Skyter, savaites nieko negirdėjome iš Stiuarto, — aštuntą kartą sako 
man motina. — Jis nesusipyko su tavimi, a? 

Aš rašau Panelės Mirnos skiltį. Kadaise parengdavusi ją trys mėnesiai į 
priekį, dabar kažkaip sugebėjau kone praleisti galutinį terminą. 

— Jis laikosi puikiai, mama. Juk neprivalo skambinti kiekvieną dieną kas 
minutę. — Bet paskui mano balsas pašvelnėja. Sulig kiekviena diena ji atrodo 
vis labiau sulysusi: užtenka vien išryškėjusio raktikaulio, kad nuslopinčiau savo 
susierzinimą dėl jos komentaro. — Tiesiog jis keliauja, štai ir viskas. 

Regis, kuriam laikui tai ją nuramina, ir tą pačią istoriją aš papasakoju 
Elizabetai, dar su keliomis detalėmis daugiau — Hilei, sugnybdama sau ranką, 
kad pajėgčiau ištverti jos nemalonią šypseną. Bet aš nežinau, ką pasakyti sau 

pačiai. Stiuartui reikia „atstumo“ ir „laiko“, lyg tai būtų fizika, o ne žmonių 
savitarpio santykiai. 

Tad užuot kiekvieną dienos minutę savęs gailėjusi, aš dirbu. Spausdinu. 
Prakaituoju. Kas žinojo, kad širdgėla dėl nutrūkusios meilės gali taip prakeiktai 
deginti. Motina gulinėja lovoje. Aš prisitraukiu prie oro kondicionieriaus kėdę 
ir spoksau į jį. Liepą jis tampa sidabrine šventove. Pagaunu Paskagulą viena 
ranka šluostant dulkes, kita — prilaikant prie to daikto pasikėlus supintus į 
kasas plaukus. Nėra taip, lyg tai būtų naujas išradimas, tas oro kondicionierius, 
bet kiekviena jį turinti parduotuvė mieste išstato vitrinoje apie tai iškabą, pa- 
brėžia laikraščiuose išspausdinamuose savo skelbimuose, nes tas dalykas toks 
gyvybiškai svarbus. Padarau kartoninę iškabą Felanų namams, užkabinu ją 
ant paradinių durų rankenos bumbulo: JAU su ORO KONDICIONAVIMU. Motina 
šypsosi, bet apsimeta nepralinksminta. 

Retą vakarą namie sėdžiu su motina ir tėčiu prie valgomojo stalo. Motina tik 
knebinėja vakarienę. Visą popietę ji mėgino nuslėpti nuo manęs, kad vėmė. Spau- 
džia sau prie viršunosės pirštus, stengdamasi suturėti galvos skausmą, ir taria: 

— Aš mąsčiau apie dvidešimt penktąją, kaip manai, ar ne per anksti juos 
pasikviesti? 

Ir aš vis dar negaliu prisiversti jai pasakyti, kad mudu su Stiuartu nutrau- 
kėme draugystę. 

Mat matau iš motinos veido, kad šį vakarą jaučiasi blogiau negu blogai. 
Yra išblyškusi ir stengiasi sėdėti su mumis ilgiau, negu, žinau, ji nori. Paimu 
jos ranką ir sakau: 

— Tuoj pasižiūrėsiu, mama. Tikrai, dvidešimt penktąją bus puiku. 

Pirmą kartą per visą dieną ji nusišypso. 


Aibilina šypsosi į šūšnį puslapių ant savo virtuvės stalo — colio storumo, 
su dvigubais tarpais ir pradedančią panėšėti į kažką tokio, kas galėtų stovėti 
knygų lentynoje. Aibilina tokia pat išsekusi kaip ir aš, tikriausiai dar labiau, nes 
dirba visą dieną ir paskui pareina namo tiems vakariniams interviu. 

— Tik pažiūrėkite į tai, — sako ji. — Tas dalykas jau beveik knyga. 

Aš linkteliu, mėginu šypsotis, bet likę dar tiek daug darbo. Beveik rug- 
pjūtis, ir nors viskas privalo būti baigta iki sausio, mes turime peržiūrėti dar 
penkis interviu. Aibilinos padedama aš suformavau, patrumpinau ir nuosekliai 
išdėsčiau penkių moterų skyrius, įskaitant ir Minės, bet prie jų tebereikia pa- 
dirbėti. Ačiū Dievui, Aibilinos dalis visai baigta. Ji dvidešimt vieno puslapio, 
gražiai parašyta, paprasta. 

Turime kelias dešimtis pramanytų vardų, tiek baltųjų, tiek spalvotųjų 
asmenų, ir kartais sunku jų visų nesupainioti. Štai visą laiką Aibilina buvo 
Sara Ros. Minė pasirinko Gertrūdą Blek, nežinau, dėl kokių priežasčių. Aš 
pasirinkau Anonimą, nors Ileina Stein to dar nežino. Mūsų miestas vadinasi 
Naisvilis“, Misisipėje, nes tokio neegzistuoja, bet mes nusprendėme, kad tikra- 
sis valstijos pavadinimas pritrauks dėmesį. O kadangi Misisipėje padėtis kaip 
tik blogiausia, pamanėme, kad verčiau ja ir naudotis. 

Pro langą padvelkia lengvas vėjelis, ir viršutiniai puslapiai suplazda. Mes 
abi prispaudžiame juos delnais, kad neišsilakstytų. 

— Manote... ji norės juos išspausdinti? — klausia Aibilina. — Kada tai 
bus padaryta? 

Mėginu šypsotis Aibilinai, rodyti mažumėlę netikro pasitikėjimo savimi. 

— Tikiuosi, — kaip įmanydama linksmiau atsakau. — Ji atrodo sudo- 
minta tos idėjos ir... na, artėja protesto Žygis ir... 

Girdžiu savo balsą prigęstant. Tiesą sakant, nežinau, ar ponia Stein pa- 
norės tai išspausdinti. Bet tikrai žinau, kad atsakomybė už šį projektą gula ant 
mano pečių, ir iš sunkiai dirbančių tarnaičių raukšlėtų veidų matau, kaip jos 
trokšta, kad ši knyga būtų išleista. Jos yra įsibaiminusios, kas dešimt minučių 
vis žvilgčioja į užpakalines duris būgštaudamos, kad nebūtų nutvertos su ma- 
nimi kalbančios. Būgštaudamos, kad nebūtų sumuštos kaip Luvinijos anūkas 
ar užplumpintos vėzdais savo priekiniame kieme kaip Medgaras Eversas. Jeigu 
sutinka taip rizikuoti — įrodymas, kad jos baisiai trokšta, jog tai būtų išspaus- 
dinta. 

Aš nebesijaučiu saugi tik dėl to, kad esu baltoji. Važiuodama sunkvežimiu 
pas Aibiliną dažnai gręžiojuosi per petį. Faras, kuris prieš kelis mėnesius mane 
sustabdė, yra prieminas: aš dabar grėsmė kiekvienai baltųjų šeimai mieste. Net 
jeigu ir tiek daug istorijų geros, garbinančios moterų santykius su šeimomis, 
pas kurias tarnauja, būtent blogosios pagaus baltųjų dėmesį. Nuo tokių jiems 
užvirs kraujas, pradės gniaužtis kumščiai. Privalome tai laikyti visiškoje pa- 


slaptyje. 


Pirmadienio vakarą į Lygos susirinkimą, mūsų pirmąjį per mėnesį, aš ty- 
čia penkias minutes pavėluoju. Hilė iškylavo pakrantėje ir nieku gyvu nebūtų 
sutikusi, kad susirinkimas vyktų be jos. Yra įdegusi saulėje ir pasirengusi vado- 
vauti. Rankoje laiko pirmininkaujančiosios plaktuką it ginklą. Visur aplinkui 


* Angl. Nicevi/lė? — Mielas miestelis. 

mane moterys sėdi ir rūko cigaretes, nupurto jas į pasidėtas ant grindų stikli- 
nes peleninės. Aš kramtausi nagus, kad irgi nesurūkyčiau kokios vienos. Jau 
šešias dienas nerūkiau. 

Ne tik kad man trūksta rankoje cigaretės, esu įsitempusi dėl veidų aplin- 
kui save. Lengvai pamatau salėje septynias moteris, susijusias su kuria nors iš 
knygos, jeigu ir ne jos pačios joje. Trokštu iš čia išsigauti ir grįžti prie darbo, 
bet praslenka dvi ilgos, karštos valandos, kol Hilė galiausiai trinkteli savuoju 
plaktuku. Tuo metu jau ir Hilė atrodo pavargusi, taip ilgai klausiusi savo pačios 
balso. 

Moterėlės atsistoja ir rąžosi, kai kurios iškart patraukia laukan, nekan- 
traudamos pasirūpinti savo vyrais. Kitos delsia — tos, kurių virtuvės pilnos 
vaikučių, o tarnaitė jau išėjusi namo. Aš greitai susirenku daiktus, vildamasi 
išvengti kalbos su bet kuria iš jų, ypač su Hile. 

Bet nespėjus man pasprukti Elizabeta pagauna mano akis, pamoja ateiti. 
Nesimačiau su ja savaites, tad negaliu išsisukti nuo pokalbio. Jaučiu kaltę, kad 
nebuvau užvažiavusi jos aplankyti. Ji įsitveria savo kėdės atkaltės ir sunkiai 
atsistoja. Yra šeštą mėnesį nėščia, apdujusi nuo raminamųjų nėščiosioms. 

— Kaip jautiesi? — paklausiu. Visas jos kūnas toks pat, išskyrus pilvą, 
didžiulį ir išpampusį. — Ar šįkart bent kiek geriau? 

— Dieve, ne, siaubingai, o dar likę trys mėnesiai. 

Abi nutylame. Elizabeta negarsiai suriaugėja, pasižiūri į laikroduką. Ga- 
liausiai pasiima rankinę, ketindama jau palikti salę, bet paskui sugriebia mano 
ranką. 

— Girdėjau, — sušnabžda, — apie tave ir Stiuartą. Kaip apgailestauju. 

Nuleidžiu akis. Nesu nustebusi, kad ji žino, bet keista, kad taip ilgai nie- 
kam neišaiškėjo. Aš niekam neišsidaviau, tačiau turbūt Stiuartas pasakė. Dar 
tik šįryt turėjau sumeluoti motinai, kad dvidešimt penktąją — jos numatytąją 
datą juos pasikviesti — Vitvortų nebus mieste. 

— Atleisk, kad anksčiau tau nepasakiau, — atsiprašau. — Mat nemėgstu 
apie tai kalbėti. 

— Aš suprantu. Ak, po perkūnais, verčiau jau eisiu, Reilį turbūt ištiko 
priepuolis vienam dorojantis su ja. 

Ji paskutinį sykį meta žvilgsnį į Hilę. Ši nusišypso ir atsiprašomai link- 
teli. 

Greitai susirenku savo užrašus, pajudu durų link. Nespėjus man išnerti 
laukan, išgirstu ją. 

— Palūkėk minutėlę, gerai, Skyter? 

Atsidūstu, apsisuku ir atsirandu akis į akį su Hile. Ji vilki tamsiai mėlynu 
elegantišku jūreivišku kostiumėliu, tokiu, kokį nešiotum būdama penkiametė. 
Klostės apie jos pilvą ištemptos lyg akordeono dumplės. Salė jau tuščia, išsky- 
rus mudvi. 

— Galime pasikalbėti apie tai, malonėsite, mem? — Ji laiko rankoje nau- 
jausią „Jaunųjų lygos“ informacinio biuletenio numerį, ir aš Žinau, kas tuoj 
įvyks. 

— Negaliu pasilikti. Motina serga... 

— Pries benkis mėnesius tau pasakiau, kad išspausdintumei mano iniciaty- 
vą, O štai praėjo dar viena savaitė, ir tu vis dar neįvykdžiusi mano nurodymų. 

Stebeiliju į ją, ir mane pagauna pyktis — ūmus, pašėlęs. Viskas, ką mėne- 
sius slopinau savyje, pakyla ir išsiveržia iš gerklės. 

— Aš nespausdinsiu tos iniciatyvos. 

Ji pažvelgia į; mane. Laikosi labai ramiai. 

— Noriu, kad ta iniciatyva pasirodytų biuletenyje dar iki rinkimų lai- 
kotarpio, — pareiškia ji ir parodo į lubas. — Antraip pasikviesiu tave viršun, 
panele. 

— Jeigu pamėginsi išmesti mane iš Lygos, pati susisieksiu telefonu su 
Ženevjeva fon Hapsburg Niujorke, — sušnypščiu, nes atsitiktinai žinau, kad 
Ženevjeva — Hilės herojė. Ji — jauniausia per visą istoriją visos šalies Lygos 
prezidentė, galbūt šiame pasaulyje vienintelė, kurios Hilė bijosi. Bet Hilė ne 
nemirkteli. 

— Ir ką jai pasakysi, Skyter? Kad neatlieki savo darbo? Kad visur nešio- 
jiesi negrų aktyvistų medžiagą? 

Esu pernelyg įpykusi, kad leisčiausi sunervinama. 

— Noriu, kad ją sugrąžinium. Hile. Paėmei tai, kas tau nepriklauso. 

— Žinoma, aš paėmiau. Tau nėra reikalo nešiotis ką nors panašaus. O 
jeigu kas pamatytų tokius dalykus? 

— Kas tu tokia, kad man nurodinėtumei, ką aš galiu, o ko negaliu nešio- 
tis... 

— Tai mano darbas, Skyter! Tu taip pat kaip ir aš gerai žinai, kad žmonės 
nepirks nė svaro pyrago iš tokios organizacijos, kuri teikia prieglobstį rasių 
vienytojams! 

— Hile. — Man tiesiog būtina tai išgirsti iš jos. — Tik pasakyk, Aieno 
labui vis dėlto renkami tie pinigai už pyrago svarus? 

Ji užverčia aukštyn akis. 

— Vargšams Badaujantiems Afrikos Vaikams? — Laukiu, kad ji pagautų 
ironiją mano balse: atseit, kad siųsianti pinigus spalvotiesiems žmonėms už- 

jūriuose, o ne į kitą miesto pusę. Bet man kyla geresnė mintis. — Dabar pat 
paskambinsiu Ženvjevai. Papasakosiu, kokia tu veidmainė. 

Hilė pastyra. Mirksnį pamanau šiais žodžiais įskėlusi plyšelį jos kiaute. 
Bet paskui ji apsilaižo lūpas, giliai įkvepia oro ir garsiai, niekinamai prunkšteli. 

— Žinai, nieko nuostabaus, kad Stiuartas Vitvortas tave pametė. 

Sukandu dantis, kad ji nepamatytų, kaip tie žodžiai mane paveikė. Bet 
mano viduje svarstyklių lėkštė pamažu svyra į vieną pusę. Jaučiu viską savyje 
smunkant žemyn, grindų link. 

— Noriu atgauti tuos įstatymus, — mano balsas dreba. 

— Tad išspausdink iniciatyvą. 

Apsisuku ir išeinu pro duris. Įmetu savo krepšį į kadilaką ir užsirūkau 
cigaretę. 


Kai grįžtu namo, šviesa pas motiną užgesinta, ir tuo džiaugiuosi. Ant 
pirštų galų nutykinu į užpakalinę verandą, palengva uždarau girgždančias tin- 
klelines duris. Atsisėdu prie rašomosios mašinėlės. 

Bet nepajėgiu spausdinti. Stebeiliju į mažučius verandos langų tinklelio 
kvadratėlius. Taip smarkiai stebeiliju, kad prasmunku pro juos, paskui jaučiu 
savyje kažką pratrūkstant. Esu garas. Esu pamišusi. Esu kurčia tam kvailam ty- 
liam fonui. Kurčia motinai, žiaukčiojančiai namo gilumoje. Pro langą atsklinda 
jos balsas: 

— Viskas gerai, Karltonai. Jau praėjo. 

Girdžiu tą viską ir tuo pat metu nieko negirdžiu. Tik aukšto tono zvim- 
besį savo ausyse. 

Siekiu krepšio ir išsitraukiu Hilės tualetinės iniciatyvos puslapį. Popierius 
glebnus, jau įmirkęs drėgme. Ant jo kampo pritupia naktinis drugys, paskui 
nuplevena, palikdamas rusvą sparnų dulkių dėmelę. 

Lėtai, atsargiai spaudinėdama klaviatūrą pradedu spausdinti biuletenį: 
Sara Šelbi išteka už Roberto Prajoro; prašom atsilankyti į Merės Ketrinos 
Simpson drabužėlių kūdikiams parodą; arbatėlė mūsų ištikimų rėmėjų gar- 
bei. Paskui išspausdinu Hilės iniciatyvą. Įdedu ją antrame puslapyje, kitapus 
proginių fotografijų. Būtent čia visi tikrai ją pamatys, pirma pasižiūrėję į save 
vasaros pramogų sueigoje. Spausdindama pajėgiu mąstyti tik viena: K pama- 
nytų apie mane Konstantina? 


AIBILINA 


22 SKYRIUS 


iek tau šiandien metukų, didele mergaite? 
ei Moblė vis dar lovelėje. Ji ištiesia du mieguistus pirštukus ir 
sako: 

— Mei Moblė Du. 

— Na, neee. Mums šiandien treji! 

Pakeliu dar vieną jos pirščiuką, uždainuoju, kaip mano tėtis dainuodavo 
man per gimtadienius: „Kareivukai trys, žengte marš pro duris, stot, atsako du, 
trečias gi — einu.“ 

Ji dabar guli didelės mergaitės lovelėje, nes vaikų kambarys rengiamas 
naujam mažyliui. 

— Kitais metais jau bus jų keturi, valgyti ieškos visi. 

Ji raukia nosytę, nes dabar turės įsidėmėti pasakyti Mei Moblė Trys, kai 
visą savo gyvenimą, kiek prisimena, sakydavo žmonėms esanti Mei Moblė Du. 
Kai esi maža, tavęs klausia dviejų dalykų: kuo tu vardu ir kiek tau metų, tad 
verčiau įsimink juos teisingai. 

— Aš — Mei Moblė Trys, — sako ji. 

Išsiropščia iš lovelės, jos plaukai — tikra žiurkių gūžta. Ta išplikusi vieta, 
kurią turėjo visai mažytė, vėl randasi. Paprastai man pavyksta ją užšukuoti ir 
kelioms minutėms paslėpti, bet neilgam. Plaukai čia išretėję, ir Mei Moblė 
netenka tų garbanų, į dienos pabaigą šios labai išskysta. Manęs nejaudina, kad 
nėra gražutė, bet stengiuosi kuo dailiau mergytę sutvarkyti dėl jos mamos. 

— Einam į virtuvę, — sakau. — Sutaisysime tau gimtadienio pusrytį. 

"Panelė Lyfolt išvažiavusi pas kirpėją pasidaryti šukuosenos. Jai nerūpi 
būti namie rytą, kai jos vienintelis kūdikis atsibunda savo pirmą gimtadienį, 
kurį pajėgia prisiminti. Bet panelė Lyfolt nors padovanojo mergytei tai, ko ji 
troško. Atsiveda mane į savo miegamąjį ir parodo į didelę dėžę ant grindų. 

— Argi ji nebus laiminga? — sako panelė Lyfolt. — Vaikščiojanti, kal- 
banti ir net verkianti. 

Nagi, tikrai, ten didelė rožinė žirniuota dėžė. Per visą priekį celofanas, o 


viduje lėlytė, didumo sulig Mei Moble. Vardas — Alisona. Šviesių garbanotų 

plaukų ir mėlynų akių. Su puošnia rožine suknele. Kaskart, kai per telį rodo 
reklamą, Mei Moblė pribėga artyn, pasičiumpa už abiejų šonų dėžę, prikiša 
veiduką prie ekrano ir tokia rimta spokso. Atrodo, lyg panelė Lyfolt žiūrėda- 
ma į tą žaislą tuoj pati apsiverks. Manau, senoji jos mama niekada jai mažai 
nenupirkdavo to, ko trokšdavo. 

Virtuvėje sutaisau kukūruzienės be uždaro ir ant viršaus užpilu kūdikiškos 
saldžios pastos. Viską paskrudinu, kad šiek tiek traškėtų. Paskui viršų papuošiu 
pjaustytomis braškėmis. Štai ir viskas, kas yra kukurūzienė — tik pagrindas. 
Kad ir kokia ji, vis tiek valgysi. 

Mano rankinuke trys rožinės žvakutės, kurias atsinešiau iš namų. Išsiimu 
jas, nuvynioju vaškuotą popierių, į kurį buvau įdėjusi, kad nesusilankstytų. Už- 
degusi jas, atnešu jai, sėdinčiai paaukštintoje vaikiškoje kėdutėje, kukurūzienę, 
padedu ant balto linoleumo viršumi stalo virtuvės viduryje ir sakau: 

— Su gimtadieniu, daug laimės, Mei Moble Du! 

Ji susijuokia ir atsako: 

— Aš — Mei Moblė Trys! 

— Žinoma, taip! O dabar užpūsk tas žvakutes, Mažyle. Kol jos nenuvar- 
vėjo tau į košę. 

Ji spokso į liepsneles, šypsosi. 

— Užpūsk, didele mergaite. 

Ji užpučia jas visas iškart. Nulaižo nuo žvakių košę ir pradeda valgyti. Po 
kurio laiko nusišypso man ir klausia: 

— Kiek tau metų, Aibilina? 

— Aibilinai penkiasdešimt treji. 

Jos akys pasidaro didelės didelės. Lygiai taip pat man galėtų būti ir tūks- 
tantis. 

— Ar tu... turi gimtadienius? | 

— Aha. — Aš nusijuokiu. — Deja, turiu. Mano gimtadienis bus kitą 
savaitę. — Negaliu patikėti, kad man jau sukaks penkiasdešimt ketveri. Kur 
tie metai taip bėga? 

— O ar tu turi mažiukų? — toliau klausia ji. 

Nusijuokiu. 

— Turėjau jų septyniolika. 

Savo skaičiais ji dar nepriaugo iki septyniolikos, bet supranta, kad tai 
daug. 

— Tiek pakaktų visai virtuvei užpildyti, — paaiškinu. 

Rudos jos akys tokios didelės ir apvalios. 


— Kur jie, tie mažiukai? 

— Kodėl jie neateina pažaisti su manimi? 

— Nes daugelis jau užaugę. Nemažai jų turi ir savo pačių mažiukų. 

Dievulėliau, na ir atrodo ji sutrikusi. Pati mintija, lyg mėgintų juos visus 
suskaičiuoti. Galiausiai aš pasakau: 

— Tu irgi viena iš jų. Visus mažiukus, kuriuos prižiūriu, aš skaičiuoju kaip 
savo. 

Ji linkteli, sukryžiuoja rankeles. 

Pradedu plauti indus. Gimtadienio šventė šįvakar bus tik šeimos, ir aš tu- 
riu pagaminti tortus. Pirmiausia imuosi braškinio — su braškių glajumi. Kiek- 
vienas patiekalas turėtų būti braškių, jeigu tai priklausytų nuo Mei Moblės. 
Paskui darau kitą. 

— Padarykime šokoladinį tortą, — vakar pasakė panelė Lytolt. 

— Mm hmm. O jeigu braškinį? Žinote, tokį Mei Moblė labiausiai mėgsta. 

— O, ne, ji nori šokoladinio. Šiandien važiuoju į parduotuvę ir nupirksiu 
visko, ko tau reikia. 

Šokoladinį — nesąmonė. Tad, pamaniau sau, tiesiog imsiu ir padarysiu 
abu. Tokiu atveju ji nors gaus užpūsti dukart žvakutes. 

Išvalau kukurūzienės lėkštę. Paduodu mergytei atsigerti vynuogių sulčių. 
Ji atsinešusi į virtuvę savo senąją lėlytę, tą, kurią vadina Klaudija, nudažytais 
plaukais ir užsimerkiančią. Kai numeti ją ant grindų, gailiai suinkščia. 

— Štai tavo mažiukė, — pasakau, o ji paplekšnoja lėlei per nugarą, lyg ta 
riaugėtų, linkteli. Paskui taria: 

— Aibi, tu mano tikra mama. — Net nežiūri į mane, tik pasako, lyg kal- 
bėtų apie orus. 

Aš atsiklaupiu prie jos ant grindų, kur žaidžia. 

— Tavo mama išvažiavo susitvarkyti plaukų, Mažyle. Tu juk žinai, kas 
tavo mama. 

Bet ji purto galvą, glaudžia tą lėlę prie savęs. 

— Aš — /avo mažiukė, — pareiškia. 

:— Mei Moble, aš tave tik paerzinau, kad tie visi septyniolika vaikiukų yra 
mano, supranti? Iš tikrųjų jie nėra. Aš turėjau tik vieną vaiką. 

— Aš žinau, — spiriasi ji. — Aš tikrai tavo mažiukė. Tie kiti, apie kuriuos 
pasakei, yra tik juokais. 

Ką gi, ir anksčiau esu turėjusi mažylių, kurie susimaišydavo. Štai Džonas 
Grinas Dadlis: pirmas žodis iš to berniuko lūpų buvo 222, ir jis žiūrėjo tie- 
siai į mane. Bet paskui, gana greitai, jis pradėjo visus, tarp jų ir save, vadinti 
„mama“, taip pat ir savo tėtuką. Ir šitaip vadino ilgokai. Niekas dėl to nesijau- 

dino. Žinoma, kai jis žaisdamas pradėjo puoštis savo sesers plačiais sijonais iš 
„Jewel Taylor“, su kuriais sukdavosi aplinkui, ir kvėpintis „Chanel No. 5“, mes 
visi šiek tiek susirūpinome. 

Aš tarnavau pas Dadlius labai ilgai: per šešerius metus. Jo tėtis nusives- 
davo jį į garažą ir pliekdavo gumine žarna, mėgindamas iš to berniuko išmušti 
mergaitę, kol aš nebepajėgiau to daugiau tverti. Tryloras mažne uždusdavo, 
kai parėjus; namo taip stipriai jį myluodavau. Kai mes pradėjome dirbti prie 
istorijų, panelė Skyter manęs paklausė, kokią dieną prisimenu kaip blogiausią, 
kai dirbau tarnaite. Pasakiau jai: kai gimė negyvas kūdikis. Bet tai netiesa. 
Tokia buvo kiekviena nuo 1941-ųjų iki 1947-ųjų, kai laukdavau prie tinkli- 
nių durų, kol baigsis tie mušimai. Dieve, gailiuosi, kad nepasakiau Džonui 
Grinui Dadliui, jog jis nepateks į pragarą. Kad nėra koks nors antrarūšiame 
cirke rodomas išsigimėlis dėl to, kad mėgsta berniukus. Dieve, gailiuosi, kad 
nepripildžiau jo ausų gerais dalykais, kaip dabar stengiuosi daryti Mei Moblei. 
Aš tik laukdavau virtuvėje, kad galėčiau užtepti ant tų žarnos paliktų rumbų 
balzamo. 

Kaip tik tuomet išgirstu panelę Lyfolt įvažiuojant į garažo pastogę. Šiek 
tiek nerimauju, ką darys panelė Lyfolt, jeigu išgirs tą dalyką apie mamą. Mei 
Moblė irgi nerimauja. Pradeda plasnoti rankytėmis kaip viščiukas. 

— Ššš! Nepasakyk! — perspėja. — Ji prilups mane. 

Taigi ji jau sakė savo mamai. Ir panelei Lyfolt tai nė trupučio nepatiko. 

Kai panelė Lyfolt su nauja šukuosena įeina, Mei Moblė nė nepasisveikina 
su ja, tik išbėga į savo kambarį. Lyg bijotų, kad mama gali išgirsti, kas dedasi 
jos galvelėje. 


Mei Moblės gimtadienio.vakarėlis praeina puikiai, bent šitaip kitą die- 
ną man pasakė panelė Lytfolt. Penktadienio rytą atėjusi pamatau virtuvėje ant 
darbastalio. tris ketvirtadalius šokoladinio torto. Braškinio nelikę nė gabalėlio. 
Tą popietę užeina panelė Skyter paduoti panelei Lyfolt kažkokius popierius. 
Kai tik panelė Lyfolt iškrypuoja į tualetą, panelė Skyter įsmunka į virtuvę. 

— Tęsime šįvakar? — klausiu. 

— Taip. Atvažiuosiu. 

Nuo tada, kai su ponu Stiuartu nuolat nebesusitikinėja, panelė Skyter 
nedažnai šypsosi. Pakankamai prisiklausiau panelę Hilę ir panelę Lyfolt apie 
tai kalbantis. 

Panelė Skyter pati pasiima iš šaldytuvo kokakolos, tyliai prabyla: 

— Šį vakarą baigsime interviu su Vine ir savaitgalį pradėsiu viską peržiū- 
rinėti. Bet paskui iki ateinančio ketvirtadienio negalėsiu vėl susitikti. Pažadė- 
jau mamai pirmadienį nuvežti ją į Načezą, kur vyks DAR renginys. — Panelė 
Skyter tartum primerkia akis aukštyn — taip būna visada, kai ji mąsto apie ką 
nors svarbaus. — Tris dienas manęs čia nebus, aišku? 

— Gerai, — sutinku. — Jums reikia pertraukos. 

Ji pasuka į valgomąjį, bet paskui atsigręžia. 

— Prisimink. Išvažiuoju pirmadienio rytą ir tris dienas manęs čia nebus. 

— Taip, mem. 

Nusistebiu, kodėl ji man turinti tai pakartoti dusyk. 


Pirmadienio rytą dar nėra nė pusės devynių, bet panelės Lyfolt telefonas 
skamba kaip pašėlęs. 

— Panelės Lytolt rez... 

— Pakviesk prie telefono Elizabetą! 

Nueinu pasakyti panelei Lyfolt. Ji atsikelia iš lovos, dar su plaukų suktu- 
kais ir naktiniais marškiniais nušlepena į virtuvę, pakelia ragelį. 

Panelės Hilės balsas skamba taip garsiai, lyg ji kalbėtų ne į telefoną, o į 
megafoną. Girdžiu kiekvieną Žodį. 

— Buvai brie mano namų? 

— Ką? Apie ką gi tu kalbi?... 

— Ji įdėjo į biuletenį apie tualetus. Aš konkrečiai pasakiau atsikratyti brie 
mano namų senais baltais, 0 ne... 

— Luktelk, parsinešiu... savo paštą, nežinau, apie ką tu... 

— Kai ją surasiu, savo rankomis užmušiu... 

Ryšys su trenksmu nutrūksta į panelės Lyfolt ausį. Minutėlę ji stovi ten 
spoksodama į telefoną, paskui ant naktinių marškinių užsimeta ilgą naminį 
chalatą. 

:— Turiu vykti, — sako ir paskubom ieško automobilio raktelių. — Tuoj 
grįšiu. 

Ji, tokia nėščia, išpuola pro duris, įvirsta į savo automobilį ir nurūksta. 
Pažvelgiu žemyn į Mei Moblę,o ji — aukštyn į mane. 

— Neklausk manęs, Mažyle. Aš irgi nežinau. 

Bet tikrai žinau, kad Hilė su savo šeimyna sugrįžo po Memfyje praleisto 
savaitgalio. Kad ir kur panelė Hilė išvažiuotų, panelė Lyfolt vien tik ir kalba 
apie tai, kur ji yra ir kada turi grįžti. 

— Einam, Mažyle, — po kurio laiko sakau. — Pasivaikštinėsime, suži- 
nosime, kas dedasi. 

Mudvi traukiame Devino gatve, pasukame kairėn, paskui — vėl kairėn ir 
toliau panelės Hilės gatve, kuri vadinasi Mirtų. Nors ir rugpjūtis, pasivaikštinėti 
malonu, dar ne per karšta. Aplinkui šmaižioja paukščiukai, čiulba. Mei Moblė 
įsitvėrusi mano delno, ir mudvi linguojame rankomis, abiem labai smagu. Šian- 
dien mus lenkia daugybė automobilių, ir tai keista, nes Mirtų — aklagatvis. 

Pasukame linkiu prie didelio balto panelės Hilės namo. Ir štai ten jie. 

Mei Moblė parodo pirštuku ir susijuokia. 

— Pažiūrėk. Tik pažiūrėk, Aibi! 

Niekada per savo gyvenimą dar nebuvau regėjusi tokio dalyko. Trys de- 
šimtys jų. Unitazai. Stačiai ant panelės Hilės vejos priešais namą. Visi skirtin- 
gų spalvų, pavidalų ir dydžių. Kai kurie mėlyni, kiti rožiniai, dar kiti — balti. 
Kai kurie neturi žiediškos sėdynės, kiti — bakelio. Seni, nauji, su grandinėle 
viršuje ir tokie, kuriuose vanduo nuleidžiamas rankena. Beveik atrodo it minia 
žmonių: vienų dangčiai atdari, lyg jie kalbėtų, kitų — uždari, lyg klausytųsi. 

Mudvi pasitraukiame į nutekamąjį griovelį pakraštyje, nes mašinų šioje 
gatvelėje pradeda daugėti. 

Žmonės atvažiuoja, automobiliais su nuleistais langais suka ratus aplinkui 
žolės salelę aklagatvio gale. Garsiai kvatoja, sako: „Tik pažiūrėk į Hilės namą“, 
„Pažiūrėk į tuos rykus.“ Spokso į tualetinius puodus, lyg niekada anksčiau ne- 
būtų matę nė vieno tokio. 

— Vienas, du, trys, — pradeda juos skaičiuoti Mei Moblė. Prieina iki 
dvylikos, ir toliau perimti tenka man. — Dvidešimt devyni, trisdešimt, trisde- 
šimt vienas. Trisdešimt du patogumai, Mažyle. 

Prieiname kiek arčiau, ir dabar aš pamatau, kad jie ne tik visame kieme. 
Du riogso įvažoje vienas greta kito lyg įsimylėjėlių porelė. Vienas stovi ant 
paradinių laiptų, lyg lauktų, ko! panelė Hilė atidarys duris. 

— Ar tasai ne keistas, su... 

Bet Mažylė ištrūksta iš mano rankos. Ji įbėga į kiemą, atsiduria prie ro- 
žinio puodo viduryje ir pakelia dangtį. Nespėjus man nė sumoti, nusismau- 
kia kelnaites ir nusičiurškia vidun, o aš vejuosi ją. Kokia dešimtis automobilių 
pypsi signalais, o vienas skrybėlėtas vyriškis fotografuoja. 

Panelės Lyfolt automobilis stovi įvažoje, tuoj už priklausančiojo panelei 
Hilei, bet jų abiejų niekur nematyti. Turbūt jiedvi namo viduje, šūkauja, ką 
daryti su ta bjaurastimi. Užuolaidos užtrauktos, ir aš nematau jokio judėjimo. 
Sukryžiuoju pirštus vildamasi, kad jiedvi nepastebės Mažylės, darančios į puo- 
duką pusei Džeksono po akių. Metas grįžti atgalios. 

Visą kelią namo Mažylė klausinėja apie tuos puodus. Kodėl jie ten? Iš kur 
atsirado? Ar galės ji ateiti aplankyti Heteros ir dar pažaisti su tais tualetais? 

Kai pareiname į panelės Lyfolt namus, likusią ryto dalį telefonas skamba 
kaip pašėlęs. Aš neatsiliepiu, ilgokai laukiu, kol šis liausis. Bet kai panelė Lyfolt 
įtrinksi į virtuvę, tuoj pat puola vampsėti telefonu milijoną mylių per valandą 
greičiu. Jos klausantis man ilgai netrunka sudėlioti po dalelę visą tą istoriją. 

Panelė Skyter tikrai išspausdino biuletenyje skelbimą apie tualetus. Sąra- 
šą visų tų priežasčių, kodėl baltieji ir spalvotieji negali naudotis ta pačia unita- 
zo sėdyne. O paskui, žemiau, įdeda ir apie parengti paltų rinkimo vajui — bent 
šitaip ji turėjo padaryti. Tačiau ten kalbama ne apie paltus, o kažkas tokio: 
„Išmeskite savo senuosius unitazus prie Mirtų gatvės 228. Mes būsime išvykę 
iš miesto, bet galite palikti juos priešais paradines duris.“ Ji supainiojo tik vieną 
žodį, štai ir viskas. Kad ir kaip būtų, spėju, kaip tik tai ir norėjo pasakyti. 


O dar blogiau panelei Hilei, kad mieste nėra jokių kitų naujienų. Nieko 
apie Vietnamą ar mobilizaciją. Nieko nauja apie artėjantį Vašingtone protesto 
žygį su pastoriumi Kingu priešaky. Kitą dieną panelės Hilės namas su tais uni- 
tazais priekyje patenka į pirmąjį Jackson Journa/ puslapį. Turiu pasakyti, vaizdas 
juokingas. Gaila, kad nuotrauka nespalvota, todėl negali matyti visų rožinių, 
mėlynų ir baltų atspalvių. Tas turėtų būti pavadinta tualetinių sėdynių dese- 
gregacija. 

Antraštėje skelbiama: ATEIKITE IR ATSISĖSKITE! Nė jokio lydinčiojo 
straipsnio. Tik nuotrauka ir mažutis prierašas: „Hilės ir Viljamo Holbrukų na- 
mas Džeksone, Misisipės valstijoje — vaizdas, kurį šį rytą galima pamatyti.“ 

Ir aš kalbu ne vien apie Džeksoną, turiu omenyje, kad ne kitaip dedasi ir 
visose Jungtinėse Valstijose. Lotė Fryman, kuri dirba gubernatoriaus rūmuose, 
kur gaunami visi didieji šalies laikraščiai, pasakė, kad matė tai įdėta Zbe New 
York Times „Gyvenimo būdo“ skyriuje. Ir visuose juose parašyta: „Hilės ir Vil- 
jamo Holbrukų namas, Džeksonas, Misisipės valstija.“ 


Tą savaitę pas panelę Lyfolt dar daugiau pokalbių telefonu, linksėjimų 
galva, kai ji įdėmiai klausosi panelės Hilės išvedžiojimų. Viena mano dalis nori 
juoktis dėl tų unitazų, kita — verkti. Panelė Skyter siaubingai, baisiai rizikuoja, 
nuteikdama prieš save panelę Hilę. Šįvakar ji grįžta iš Načezo ir, tikiuosi, pa- 
skambins man. Manau, dabar žinau, kodėl ji išvyko. 

Ketvirtadienio rytą aš vis dar nesu sulaukusi iš panelės Skyter jokios žinios. 
Imuosi svetainėje lyginti skalbinius. Panelė Lyfolt sugrįžo namo kartu su panele 
Hile, ir jiedvi atsisėdo prie stalo valgomajame. Buvau mačiusi panelę Hilę čionai 
tik prieš nutikimą su unitazais. Manau, ji dabar ne per dažniausiai palieka na- 
mus. Įjungiu telį, nustatau nedideliu garsumu, klausausi pakreipusi ausį. 

— Štai ji. Tai, apie ką tau pasakojau. 

Panelė Hilė išsiima nedidelę atverstą brošiūrą. Vedžioja pirštu po eilutes. 
Panelė Lyfolt linguoja galvą. 

— Juk žinai, ką tai reiškia, a? Ji nori pakeisti tuos įstatymus. Antraip ko- 
dėl turėtų juos visur nešiotis? 

— Negaliu tuo patikėti, — stebisi panelė Lytfolt. 

— Aš niekaip neįrodysiu, kad tai ji padėjo tuos unitazus į mano kiemą. 
Bet čia... — ji iškelia knygelę ir patapšnoja, — ... tvirtas įrodymas, kad kažką 
yra sumaniusi. Ir, beje, ketinu apie tai papasakoti Stiuartui Vitvortui. 

— Betgi juodu jau nebesusitikinėja. 

— Ką gi, vis tiek jam reikia žinoti. Tam atvejui, jeigu būtų bent kiek lin- 
kęs pataisyti su ja reikalus. Dėl senatoriaus Vitvorto karjeros. 

— Bet gal iš tikrųjų tame biuletenyje buvo įvelta klaida. Galbūt ji... 

— Elizabeta. — Panelė Hilė susikryžiuoja ant krūtinės rankas. — Kalbu 
ne apie unitazus, o apie šios didžios valstijos įstatymus. Nagi, noriu, kad savęs 
paklaustum: ar trokšti, kad Mei Moblė mokykloje per anglų kalbos pamoką sė- 
dėtų šalia spalvotojo berniuko? — Panelė Hilė paskersuoja į mane, lyginančią 
skalbinius, pritildo balsą, bet panelė Hilė niekada gerai nemokėjo pakuždom 
kalbėti. — Negi nori, kad nigerių liaudis gyventų čia pat, šioje kaimynystėje? 
Liestų tau užpakalį praeinant gatve? 

Pažvelgiu ir matau panelei Lyfolt pradedant tai smigti į galvą. Ji tiesiau 
atsisėda, perdėm manieringa ir padori. 

— Viljamą ištiko priepuolis, kai pamatė, ką ji padarė mūsų namams, ir aš 
daugiau nebegaliu teršti savo gero vardo, laikydamasi kur nors šalia jos — tik- 
rai ne, kai artėja rinkimai. Aš paprašiau Džinės Koldvel, kad užimtų Skyter 
vietą bridžo klube. 

— Išmetei ją iš mūsų bridžo klubo? 

— Tikrai taip. Ir galvoju ją išmesti taip pat ir iš Lygos. 

— Gali net tai padaryti? 

— Žinoma, galiu. Bet nusprendžiau, tegul sėdi toje salėje ir mato, kaip 
apsikvailino. — Panelė Hilė sulinksi galva. — Ji turi pasimokyti, kad nevalia 
toliau šitaip tęsti. Noriu pasakyti, su mumis — tai vienas dalykas, bet su kitais 
žmonėmis ji pateks į didelę bėdą. 

— Tiesa. Mieste yra rasistų, — sutinka panelė Lytfolt. 

Panelė Hilė linksi galva. 

— O, jie pašėlę. 

Netrukus jiedvi atsikelia nuo stalo ir kartu išvažiuoja. Džiaugiuosi, kad 
kurį laiką nereikės matyti jų veidų. 


Vidurdienį ponas Lyfoltas grįžta priešpiečių, o tai retai pasitaiko. Atsisė- 
da prie pusryčių stalelio. 

— Atbilina, sutaisyk man kokių nors priešpiečių, gerai? — Jis pasiima 
laikraštį, atsiverčia. — Norėčiau rostbito. 

— Taip, sere. 

Patiesiu dėl jo ant stalo staltiesėlę vienam asmeniui, padedu servetėlę ir 
kelis sidabrinius įrankius. Jis aukštas ir labai liesas. Neilgai truks, kai visai nu- 
pliks. Tik juodas plaukų žiedas aplink galvą, o viršuje — nieko. 

— Arliksi padėti Elizabetai auginti naują kūdikį? — klausia skaitydamas 
laikraštį. Dažniausiai jis nė kiek nekreipia į mane dėmesio. 

— Taip, sere, — patvirtinu. 

— Mat girdėjau, kad mėgsti dažnai kaitalioti vietas. 

— Taip, sere, — vėl patvirtinu. Tai tiesa. Daugelis tarnaičių visą savo gy- 
venimą lieka toje pačioje šeimoje, bet ne aš. Turiu savų priežasčių pereiti kur 
nors kitur, kai jiems sukanka apie aštuoneri ar devyneri. Prireikė kelių tarnys- 
čių, kol tai išmokau. — Man geriausia dirbti su kūdikiais. 

— Taigi iš tikrųjų nelaikai savęs tarnaite. Vaikams esi labiau auklė. — Jis 
padeda laikraštį, nužvelgia mane. — Specialistė kaip ir aš. 

Nieko neatsakau, tik nežymiai linkteliu. 

— Matai, aš tik įvairiems verslams tvarkau mokesčius, nes ne kiekvienas 
moka pildyti pajamų deklaracijas. 

Pradedu nervintis. Tiek daug jis dar nėra su manimi kalbėjęs, o dirbu čia 
jau treji metai. 

— Turbūt sunku susirasti naują darbą kaskart, kai vaikučiai tiek paauga, 
kad galėtų eiti į mokyklą? 

— Kas nors visada pasitaiko. 

Į tai jis nutyli, tad aš sukuosi toliau ir ruošiu kepsnį. 

— Tenka turėti geras rekomendacijas, kai judi kaip tu po įvairią klientūrą. 

— Taip, sere. 

— Girdėjau, pažįsti Skyter Felan. Elizabetos draugę nuo senų laikų. 

Laikau vis nuleidusi galvą. Labai pamažu imuosi pjaustyti, pjaustyti, 
pjaustyti mėsą nuo tos nugarinės. Širdis dabar tvinksi trigubai greičiau. 

— Ji kartais manęs paprašo namų ruošos patarimų. Straipsniui. 

— Tikrai? — nustemba ponas Lyfoltas. 

— Taip, sere. Ji tik paprašo manęs patarimų. 

— Nenoriu, kad daugiau kalbėtumeis su ta moterimi — nei dėl namų 
ruošos patarimų, nei pasisveikinant, girdi? 

— Taip, sere. 

— Jei išgirsiu, kad judvi kalbatės, įklimpsi į krūvą nemalonumų. Supranti? 

— Taip, sere, — sušnabždu klausdama savęs, ką šis žmogus žino. 

Ponas Lyfoltas vėl pasiima laikraštį. 

— Valg'ysiu tą mėsą sumuštinyje. Uždėk šiek tiek majonezo. Ir tik neper- 
skrudink, nemėgstu, kai sudžiūsta. 


Tą vakarą mudvi su Mine sėdime mano virtuvėje prie stalo. Nuo šio vidu- 
dienio man pradėjo drebėti rankos ir iki šiol niekaip nesiliauja. 

— Tas šlykštus baltasis kvailys, — niršta Minė. 

— Tik norėčiau žinoti, ką jis galvoja. 

Į užpakalines duris kažkas pasibeldžia, ir mudvi su Mine susižvalgome. 
Tik vienas žmogus į mano duris šitaip beldžiasi, visi kiti paprasčiausiai įeina. 
Atidarau jas ir išvystu panelę Skyter. | 

— Čionai Minė, — pašnabždu, nes visada saugiau tai žinoti, kai eini į 
kambarį, kuriame yra Minė. 

Džiaugiuosi, kad panelė Skyter atvažiavo. Turiu tiek daug jai papasakoti, 
kad net nežinau, nuo ko pradėti. Bet nustembu pamačiusi jos veide kažką labai 
panašaus į šypseną. Turbūt ji dar nepasikalbėjo su panele Hile. 

— Sveika, Mine, —-taria ji įžengdama vidun. 

Minė žiūri pro langą. | 

— Labas, panele Skyter. 

Nespėjus man įterpti nė žodžio, panelė Skyter atsisėda ir iškart prabyla: 

— Aibilina, kol buvau išvykusi, man kilo kai kurių minčių. Manau, turė- 
tume pirmiausiai pradėti tavuoju skyriumi. — Ji išsitraukia iš to neskoningo 
raudonojo krepšio kažkiek popierių. — O paskui Luvinijos pasakojimą sukei- 
sime vietomis su Fei Belės istorija, nes mums nereikia paeiliui trijų dramatiškų 
istorijų. Dėl vidurio pagalvosime vėliau, bet, Mine, manau, kad jūsų dalis tikrai 
turėtų būti paskutinė. 

— Panele Skyter... turiu kai ką jums pasakyti, — prabylu. 

Mudvi su Mine pasižiūrime viena į kitą. 

— Tai aš gal jau eisiu, — taria Minė, lyg kėdė jai būtų pasidariusi per 
kieta sėdėti. 

Ji patraukia į duris, bet prieš išeidama paliečia panelės Skyter petį — labai 
trumpai, tiesiai žvelgdama į priekį, lyg niekur nieko. Ir paskui išeina. 

— Kurį laiką jūsų nebuvo mieste, panele Skyter. — Aš pasimasažuoju 
sprandą. 

Paskui papasakoju jai, kad panelė Hilė išsitraukė tą brošiūrą ir parodė 
panelei Lytolt. Ir Dievas žino, kam ji dar mieste dabar kaišiojo tą brošiūrą. 

Panelė Skyter linkteli, sako: 

— Su Hile pajėgsiu susitvarkyti. Tavęs ir kitų tarnaičių tai neliečia, nei 
apskritai knygos. | 

Ir tuomet aš jai papasakoju, ką pasakė ponas Lyfoltas, kaip aiškiai jis leido 
suprasti, kad daugiau su ja nebesikalbėčiau dėl namų ruošos straipsnio. Neno- 
riu jai pasakoti tokių dalykų, bet vis tiek pati sužinos, o geriau, kad pirmiausia 
išgirstų juos iš manęs. 

Ji atidžiai klausosi, užduoda kelis klausimus. Man baigus sako: 

— Jis visada niekus tauzija, tas Reilis. Tačiau turėsiu elgtis dar atsargiau, 
kai atvažiuosiu pas Elizabetą. Nebeužeidinėsiu į virtuvę. 

Ir aš matau, kad iš tikrųjų tai ji nesusiprotėja, kas vyksta. Į kokią bėdą su 
savo draugėmis yra patekusi. Kaip mes turime bijoti. Papasakoju, ką pasakė 
panelė Hilė: kad pasistengs, jog ji nukentėtų per Lygą. Papasakoju, kad ji yra 
išmesta iš bridžo klubo. Papasakoju, kad panelė Hilė viską apie tai pasakys 
ponui Stiuartui — vien dėl visa ko, jeigu jis būtų bent kiek „linkęs“ pataisyti 
su ja reikalus. 

Skyter nusuka nuo manęs akis, bando šypsotis. 

— Kad ir kaip ten būtų, tie seni dalykai man neberūpi. 

Tartum nusijuokia, ir man suskausta širdį. Nes visiems rūpi. Juodieji, bal- 
tieji, giliai sieloje visi taip pat jaučiame. 

— Aš tik... norėjau, kad verčiau tai sužinotumėte iš manęs, o ne iš ko nors 
kito mieste, — pasiteisinu. — Kad žinotumėte, ko galima tikėtis, ir būtumėte 
labai atsargi. 

Ji prikanda lūpą, linkteli. 

— Dėkui tau, Aibilina. 

asara ritasi už mūsų it volas karštam asfaltui lyginti. Kiekvienas 

Džeksono spalvotasis įsitaiso priešais bet kurį televizorių, kur tik gali 
surasti, ir stebi Martiną Liuterį Kingą stovint mūsų šalies sostinėje ir mums 
pasakojant, kad turįs svajonę. Aš jį stebiu mūsų bažnyčios pusrūsyje. Mūsiškis 
garbusis pastorius Džonsonas išvykęs tenai žygiuoti, ir susizgrimbu ieškanti 
minioje jo veido. Negaliu patikėti, kad ten daug žmonių — du šimtai penkias- 
dešimt žūkstančių. Ir svarbiausia, penkiasdešimt tūkstančių iš jų — 5a//igji. 

— Misisipė ir pasaulis — du skirtingi dalykai, — sako diakonas, ir mes 
visi linksime, nes argi tai ne tiesa? 

Ateina rugsėjis, ir Birmingame į begalę šipulių susprogsta bažnyčia su ke- 
turiomis mažomis spalvotomis mergytėmis viduje. Tai labai greitai ištrina nuo 
mūsų veidų šypsenas. Viešpatie, kaip mes verkiame, ir atrodo, kad gyvenimas 
nebegali taip toliau tęstis. Ak, bet jis tęsiasi. 

Kaskart, kai pamatau panelę Skyter, ji atrodo dar labiau sulysusi, dar 
baikštesnių akių. Mėgina šypsotis, lyg jos taip sunkiai neveiktų, kad nebeturi 
nė vienos draugės. 

Spalį panelė Hilė sėdi panelės Lyfolt valgomajame prie stalo. Panelė Ly- 
folt tokia nėščia, kad vos pajėgia sutelkti žvilgsnį. O panelė Hilė turi apie kaklą 
didžiulį kailį, nors lauke — šešiasdešimt laipsnių“. Atkišusi nuo savo arbatos 
stiklinės mažylį pirštelį, ji sako: 

— Skyter įsivaizdavo esanti tokia gudri, suversdama į mano priekinį kie- 
mą visus tuos unitazus. Ką gi, tiesiog puikiai pasiteisina. Iris iš jų mes jau įren- 
gėme žmonių garažuose ir stoginėse. Net Viljamas pasakė, kad tai užmaskuota 
palaima. 

Neketinu to pasakyti panelei Skyter. Kad galų gale ji padėjo paremti rei- 
kalą, prieš kurį kovoja. Bet paskui pamatau, kad tai nebesvarbu, nes panelė 


Hilė priduria: 


* Apie 15,59 C. 

— Vakar vakare nusprendžiau parašyti Skyter padėkos laiškutį. Kaip ji 
mums padėjo stumti į priekį tą projektą greičiau, negu jis šiaip būtų judėjęs. 


Kai panelė Lytolt tokia užsiėmusi siūdama rūbelius naujam kūdikėliui, 
mudvi su Mei Moble kone kiekvieną dienos minutę būname drauge. Ji darosi 
per sunki, kad visąlaik pajėgčiau ją nešioti, o galbūt tai aš esu per sunki. Užtat 
stengiuosi kuo daugiau ją stipriai pamyluoti. 

— Eikš, paseksi man mano slaptą pasaką, — šnabžda taip plačiai šypso- 
damasi. 

Dabar ji visada, kai tik aš ateinu, prašo savo slaptosios pasakos. Slaptosios 
pasakos — tos, kurias aš prasimanau. 

Bet tuomet į kambarį įeina panelė Lytfolt su rankine ant peties, pasiren- 
gusi kažkur išvykti. | 

— Mei Moble, dabar aš išvažiuoju. Eikš, stipriai apkabink mamytę. 

Bet Mei Moblė nepajuda iš vietos. 

Panelė Lytolt, įsisprendusi ranka į klubą, laukia savo aukselio. 

— Nagi, Mei Moble, — sukuždu. 

Niūkteliu ją, ir mergytė eina apkabinti savo mamos — iš tiesų stipriai, lyg 
tam sukaupusi visą ryžtą. Bet panelė Lytolt, ji jau ieškosi rankinėje raktelių, 
lyg bando nuo dukters išsivaduoti. Tačiau neatrodo, kad dėl to Mei Moblė taip 
labai jaudintųsi, kaip būdavo anksčiau, ir aš vos galiu į tai Žiūrėti. 

— Nagi, Aibi, — sako man Mei Moblė, kai jos mama išvažiuoja, — dabar 
laikas mano slaptai pasakai. 

Nueiname į jos kambarį, kur mudvi mėgstame sėdėti. Įsitaisau dideliame 
fotelyje, o ji užsiropščia man ant kelių ir šypsosi, šiek tiek šokčioja. 

— Papasakok, papasakok man apie rudą vyniojamąjį popierių. Ir dovaną. 

Ji tokia susijaudinusi, kad net rangosi. Turi nušokti man nuo kelių, šiek 
tiek pajudėti, kad praeitų jaudulys. Paskui vėl užsiropščia atgal pas mane. 

"Tai mėgstamiausia Mei Moblės pasaka, nes kai ją pasakoju, mergytė 
gauna dvi dovanas. Iš savojo „Piggly Wiggly“ maisto produktų parduotu- 
vės maišelio išsiimu rudą vyniojamąjį popierių ir į jį įvynioju kai ką mažo, 
lyg saldainiuką. Paskui iš „Cole“ vaistinės maišelio išsiimu baltą popierių 
ir įvynioju į jį dar vieną visai kažką panašaus. Ji į visa tai žiūri labai rimtai 
— leidžia man išvynioti ir pasakoti, kad svarbu ne įvynioklio spalva, o tai, 
kas jo viduje. 

— Šiandien mes imsimės kitos pasakos, — pasakau, bet pirma visa įsi- 

tempiu ir klausausi, norėdama įsitikinti, kad panelė Lytolt negrįžta ką nors 
pamiršusi. Tačiau pavojaus nėra. 

— Šiandien papasakosiu tau apie ateivį iš kito pasaulio. — Ji kaip tik 
mėgsta klausytis apie žmones iš kito pasaulio. Jos mėgstamiausia laida per 
televizorių — „Mano mylimiausias marsietis“. Išsitraukiu kepures su anteno- 
mis, vakar savo padarytas iš folijos, jas uždedu mums ant galvų. Vieną — jai, 
kitą — sau. Su tais daikčiukais atrodome kaip pora pamišėlių. 

— Kartą protingas marsietis nusileidžia į Žemę pamokyti mūsų, žmonių, 
vieno ar dviejų dalykų, — pradedu pasakoti. 

— Marsietis? Ar didelis? 

— O, apie šešių pėdų ir dviejų colių. 

— Kuo vardu? 

— Martinas Liuteris Kingas. 

Ji giliai įkvepia oro ir padeda man ant peties galvą. Juntu tvaksinčią prie 
manosios jos mažutę širdelę, plazdančią kaip peteliškės ant mano baltos uni- 
formos. 

— Jis buvo tikrai mielas marsietis, ponas Kingas. Atrodė visai kaip mes — 
nosis, burna, plaukai ant galvos, bet kartais žmonės žiūrėdavo į jį keistai, o kar- 
tais, na, manau, kartais žmonės būdavo tiesiog jam blogi. 

Galėčiau patirti daug nemalonumų, sekdama jai tas pasakaites, ypač iš 
pono Lyfolto. Bet Mei Moblė žino — tai mudviejų „slaptos pasakos “. 

— Kodėl, Aibi? Kodėl jie buvo jam tokie blogi? — klausia ji. 


— Nes jis buvo žalias. 


Du kartus šį rytą suskamba panelės Lytolt telefonas ir du kartus aš nesu- 
spėjau atsiliepti. Vieną kartą — nes vaikiausi kieme už namo nuogą Mažylę, 
o antrą — nes naudojausi tualetu garaže, o kai panelė Lytolt, jau trys — taip, 
žrys — savaitės vėluoja pagimdyti tą lėliuką, nemanau, kad ji bėgtų prie kokio 
nors telefono. Bet nemanau, kad užsipuls ir mane, jog nesuskubau atsiliepti, 
nes negalėjau. Dievuliau, kad aš būčiau žinojusi, kai šįryt atsikėliau! 

Vakar vakarą panelė Skyter ir aš dirbome prie istorijų bemaž iki vidur- 
nakčio — pritrūko vos penkiolikos minučių. Buvau pavargusi iki kaulų smege- 
nų, bet mudvi vis dėlto užbaigėme aštuntąją, o tai reiškia, kad liko dar keturios. 
Sausio dešimtoji — paskutinis terminas, ir aš nežinau, ar suspėsime. 

Jau trečia spalio savaitė, taigi panelės Lyfolt eilė priimti pas save bridžo 
klubą. Dabar, kai buvo išmesta panelė Skyter, jis visiškai pasikeitė. Prisijungė 

panelė Koldvel, kuri visus vadina „aukseliu“, ir panelė Lu Enė, pakeitusi panelę 
Volter, ir visos labai mandagios bei manieringos, dvi valandas vien tik sutinka 
viena su kita. Nebelabai ir įdomu jų klausytis. 

Pilu visoms paskutinės šaldytos arbatos, kai 4in-don sudzingsi durų skam- 
butis. Tikrai labai greitai nuskubu atidaryti, kad parodyčiau panelei Lytolt, jog 
nesu tokia lėta, kaip ji mane kaltina. 

Pirmas žodis, kuris įšoka man į galvą vos tik atidarius duris — tai 70- 
žinė. Nors anksčiau niekada nebuvau jos mačiusi, užtektinai buvau kalbėjusi 
su Mine, kad atpažinčiau, kas čia tokia. Mat kuri gi kita pas mus vaikščioja 
įspraudusi didžiausio numerio krūtinę į mažiausio dydžio megztinį? 

— Ėgi, sveiki, — taria ji, apsilaižydama storai dažytas lūpas. Ištiesia į 
mane ranką, ir aš pamanau, kad ji nori kažką man įteikti. Siekiu paimti, kad ir 
kas ten būtų, ir, keista, ji spusteli man delną. — Aš — Silija Fut, atėjau pasi- 
matyti su panele Elizabeta Lyfolt, malonėkite. 

Esu tokia pakerėta visos tos rožybės, kad prireikia kelių sekundžių, iki 
man dingteli, kaip blogai tai galėtų man baigtis. Ir Minei. Tatai atsitiko labai 
seniai, bet vis dar tebėra prilipę. 

— Alisa 

Būčiau jai pasakiusi, kad namie nieko nėra, bet bridžo stalas — vos pen- 
kios pėdos už manęs. Atsigręžiu: visos keturios ponios spokso į duris išsižioju- 
sios, lyg gaudytų muses. Panelė Koldvel kažką pašnabžda panelei Hilei. Panelė 
Lyfolt netvirtai atsistoja, nutaiso veide šypseną. 

— Labas, Silija, — taria panelė Lyfolt. — Tikrai jau seniai matėmės. 

Panelė Silija atsikrenkščia ir tartum kiek per garsiai sako: 

— Labas, Elizabeta, atsilankau šiandien pas jus, kad... — Jos akys su- 
mirksi į stalą, kur sėdi kitos ponios. — O, ne. Matau, sutrukdžiau. Aš tik... Dar 
apsilankysiu. Kitą kartą. 

— Ne, ne, kuo galiu jums padėti? — klausia panelė Lytolt. 

Panelė Silija tame ankštame rožiniame sijone giliai įkvepia oro, ir mirks- 
nį, spėju, mes visos pamanome, kad ji tuoj sprogs. 

— Atėjau pasiūlyti savo pagalbą Labdarai vaikams. 

Panelė Lyfolt nusišypso: 

— A... Ką gi, aš... 

— Aš tikrai moku dėlioti gėlių puokštes, tai yra visi ten Šugar Diče taip 
sakydavo, net mano tarnaitė taip pasakė, tuoj po to, kai pavadino mane blo- 
giausia virėja, kokia kada nors yra pasitaikiusi jai po akių. — Ji sukikena, ir šią 
akimirką, išgirdusi žodį /arnai/ė, sulaikau kvapą. Paskui ji staiga vėl surimtė- 
ja. — Bet aš galiu rašyti adresus, klijuoti pašto ženklus ir... 

Panelė Hilė atsistoja nuo stalo, įsiterpia: 

— Mums tikrai nebereikia jokios pagalbos, bet būsime sužavėtos, jeigu 
jūs, Silija, ir Džonis apsilankysite Labdaroje. 

Panelė Silija nusišypso ir atrodo tokia laiminga, jog kiekvienam tai ma- 
tant plyštų širdis. Tam, kuris ją turi. 

— O, dėkui, — nudžiunga ji. — Tikrai norėčiau. 

— Tai įvyks penktadienį vakare, lapkričio penkioliktą... 

— „Roberto E. Li“ viešbutyje, — užbaigia panelė Silija. — Žinau viską 
apie tai. 

— Mes norėtume parduoti jums porą kvietimų. Džonis atvyks kartu su 
jumis, tiesa? Elizabeta, nueik ir atnešk jai kvietimus. 

— Ir jeigu yra dar kas nors, kuo galėčiau pagelbėti... 

— Ne, ne, — nusišypso Hilė. — Mes jau viskuo pasirūpinome. 

Panelė Lyfolt sugrįžta su voku. Išgriebia kelis kvietimus, bet paskui voką 
iš jos perima Hilė. 

— Kol esate čia, Silija, kodėl jums nenupirkus kelių kvietimų ir savo 
draugams? 

Mirksnį panelė Silija sustingsta. 

— Hm, gerai. 

— Jeigu kokius dešimt? Jums su Džoniu ir aštuoniems draugams. Tuo- 
met turėtumėte visą staliuką. 

Panelė Silija šypsosi taip įsitempusi, kad net pradeda drebėti lūpos. 

— Manau, visai užteks tik dviejų. 

Panelė Hilė išima du kvietimus ir sugrąžina voką panelei Lyfolt, o ši nu- 
eina į namo gilumą padėti jo į vietą. | 

— Tik palūkėkite, tuoj išrašysiu čekį. Laimė, šiandien pasiėmiau tą gerą 
seną išradimą. Pasakiau savo tarnaitei Minei, kad mieste užvažiuosiu nupirkti 
jai kumpio su kaulu. 

Panelė Silija stengiasi sau ant kelio išrašyti čekį. Aš, kiek pajėgiu, išlieku 
rami, vildamasi ir melsdama Dievą, kad panelei Hilei prasprūdo pro ausis, ką ana 
prieš mirksnį pasakė. Ta paduoda čekį, bet panelė Hilė visa susiraukusi, mąsto. 

— Kas? Kas tokia, pasakėte, yra jūsų tarnaitė? 

— Minė Džekson. O! Velnias! — Panelė Silija staigiai prisidengia delnu 
burną. — Elizabeta prisaikdino mane niekada neprasitarti, jog ji parekomen- 
davo, o štai aš čia išsiplepu visa burna. 

— Elizabeta... parekomendavo Minę Džekson? 

Panelė Lyfolt sugrįžta iš miegamojo. 

— Aibilina, ji atsibudo. Eik ir paimk ją. Su tokia savo nugara nepajėgiu 
pakelti nė nagų dildiklio. 

Išties greitai išskubu į Mei Moblės kambarį, bet kai įkišu pro duris galvą, 
mergytė vėl užmigusi. Puolu atgalios į valgomąjį. Kaip tik tuo metu panelė 
Hilė užtrenkia paradines duris. 

Sugrįžusi į vietą ji vėl atsisėda, jos veidas toks, lyg ką tik būtų nurijusi 
katę, suėdusią kanarėlę. 

— Aibilina, — sako man panelė Lyfolt, — eik ir paruošk salotas, mes 
visos laukiame. 

Nueinu į virtuvę. Kai grįžtu atgal į valgomąjį, lėkštės su salotomis ant 
mano padėklo barška it dantys. 

— ... kalbi apie tą, kuri pavogė visą tavo mamos stalo sidabrą ir... 

— ... maniau, visi mieste žino, kad ta negrė vagišė... 

— ... niekada nė už ką nebūčiau parekomendavusi... 

— ... matai, kaip apgaudinėjo? Ką ji... 

— Trūks plyš turiu viską gerai apgalvoti, — sako panelė Hilė. 


MINE 

p“ virtuvės kriauklės laukiu parvažiuojant panelės Silijos. Skudu- 
ras, kurį pašiojau — vien skutai. Ta kvaiša šįryt atsibudo, įsispraudė 
į ankščiausią, kokį tik turi, — o tuo jau daug pasakyta, — rožinį megztinį ir 
sušuko: 

— Važiuoju pas Elizabetą Lyfolt. Dabar pat, kol dar nepristigau drąsos, 
Mine. — Ir paskui išrūksta savuoju „Bel Air“ — ševrolė nudengiamu stogu, su 
karančiu pro dureles sijonu. 

Aš ir taip visa jau buvau kaip ant adatų, iki suskambo telefonas. Aibilina net 
žagsėjo — tokia buvo susijaudinusi. Panelė Silija ne tik pasakiusi ponioms, jog 
Minė Džekson pas ją dirba, bet taip pat jas informavusi, jog būtent panelė Ly- 
folt buvo ta, kuri mane „rekomendavo“. Ir tai viskas, ką Aibilina nugirdo. Toms 
kvaksinčioms vištoms užteks kokių penkių minučių, kad viską perprastų. 

Taigi dabar man belieka laukti. Laukti, kol sužinosiu: pirma, ar pati ge- 
riausia mano draugė visame pasaulyje bus išvyta už tai, kad įtaisė mane į 
darbą. Ir antra, ar panelė Hilė papasakojo panelei Silijai apie tuos melus, kad 
esu vagišė. Ir antra su puse, ar panelė Hilė papasakojo panelei Silijai, kaip aš 
jai atsikeršijau už tokius melus. Nesigailiu dėl to Baisiai. Siaubingo Dalyko, 
kurį jai ištaisiau. Bet dabar, kai panelė Hilė įkišo už grotų pūti savo pačios 
tarnaitę, kas žino, ką ta ponia rengiasi padaryti man. Tik dešimt po ketu- 
rių — valandos, kurią paprastai išvažiuoju, prie namo sustoja panelės Silijos 
automobilis. Ji atšokuoja takučiu, lyg turėtų kažką pasakyti. Aš pasitempiu 
aukščiau kojines. 

— Mine, kaip jau vėlu! — sušunka. 

— Kas nutiko pas panelę Lyfolt? — nė nebandau kuklintis. Noriu žinoti. 

— Keliauk, prašau! Džonis jau parvažiuoja bet kurią minutę. 

Ji stumia mane į prausyklą, kur laikau savo daiktus. Pasikalbėsime rytoj, 
sako, bet nors kartą aš nenoriu namo, noriu išgirsti, ką apie mane kalbėjo pa- 
nelė Hilė. Išgirsti, kad jūsų tarnaitė yra vagišė — tas pat, kaip išgirsti, kad jūsų 
vaikų mokytojas yra tvirkintojas. Dėl tikrų įrodymų stokos ne pasitikite jais, o 
paprasčiausiai išvejate velniop. 

Bet panelė Silija nelinkusi nieko man pasakoti. Gena mane lauk, kad 
toliau galėtų tęsti savąją apgaulę, tokią raizgią kaip kudzu“. Ponas Džonis apie 
mane žino. Panelė Silija žino, kad ponas Džonis apie mane žino. Bet ponas 
Džonis nežino, kad panelė Silija žino jį žinant. Ir dėl visos tos kvailystės turiu 
išvažiuoti dešimt po keturių ir ištisą naktį nerimauti, ką panelė Hilė pasakė. 


Kitą rytą prieš darbą Aibilina paskambina man į namus. 

— Šįryt anksti paskambinu vargšei Fanei, nes žinau, kad tu visą naktį dėl 
to kamavaisi. — „Vargšė Fanė“ — naujoji panelės Hilės tarnaitė. Derėtų va- 
dinti ją „kvaile Fane“, kad dirba ten. — Ji girdėjo panelę Lyfolt ir panelę Hilę 
nusprendžiant, kad tu prasimanei visą tą rekomendacijos dalyką, idant gautum 
pas panelę Siliją darbą. 

Uuuchch. Pratisai atsidūstu. 

— Džiaugiuosi, kad tu nepatekai į bėdą, — pasakau. Šiaip ar taip, dabar 
panelė Hilė vadina mane melage /7 vagiše. 

— Dėl manęs nesijaudink, — nuramina Aibilina. — Tik žiūrėk, kad pa- 
nelė Hilė nesikalbėtų su tavo šeimininke. 

Kai atvažiuoju į darbą, panelė Silija išsiskubina pirktis naujos suknelės 
labdaros pokyliui, įvyksiančiam ateinanųų mėnesį. Sako norinti atsirasti par- 
duotuvėje pati pirma. Viskas kitaip, nei ankstesnėmis dienomis, kai ji buvo 
nėščia. Dabar nekantrauja kuo greičiau ištrūkti iš namų. 

Išpėdinu į kiemą už namo ir imuosi šluostyti lauko kėdes. Pamatę mane, 
sučirška suerzinti paukštukai, nuo jų kamelijos krūmas net brazda. Praėjusį 
pavasarį panelė Silija nuolat mygo mane pasiimti tų gėlių namo. Bet aš žinau 
kamelijas. Parsineši puokštę vidun, mąstydama, kokios gyvos jos atrodo, tar- 
tum judėtų, ir kai tik prisilenki pauostyti, pamatai parsinešusi namo raudonųjų 
erkučių knibždynę. 

Išgirstu už krūmų perlūžtant stagarą, paskui — kitą. Visa viduje pašiurps- 
tu, stoviu vietoje. Esame čia velniai žino kur, ir niekas mylios aplinkui neišgirs- 
tų mūsų šaukiantis pagalbos. Klausausi, bet nieko daugiau negirdžiu. Pasakau 
sau, kad tai tik senos nuosėdos nuo tada, kai laukdavau parvažiuojant pono 
Džonio. Arba galbūt mane apėmusi paranoja, nes vakar vakare dirbau su pa- 
nele Skyter prie knygos. Pakalbėjusi jai, visada lieku įsitempusi. 


Galiausiai grįžtu valyti kėdžių prie baseino, surenku panelės Silijos kino 


* Toks augalas. 

žurnalus ir popierines servetėles, kurias ta apsileidėlė čia palieka. Namo viduje 
suskamba telefonas. Man neprivalu atsiliepti, kol panelė Silija vis dar stengiasi 
tęsti tą didžiulį kvailą melą su ponu Džoniu. Bet jos čia nėra, o galbūt skam- 
bina Aibilina, norėdama pranešti daugiau naujienų. Įeinu vidun, užrakinu už 
savęs duris. 

— Panelės Silijos rezidencija. 

Viešpatie, viliuosi, kad skambina ne panelė Silija. 

— Čia kalba Hilė Holbruk. Su kuo aš? 

Visas kraujas suplūsta man nuo plaukų į pėdas. Kokias penkias sekundes 
esu tuščias bekraujis kiautas. 

Pritildau balsą, nutaisau jį žemesnį, kad skambėtų neatpažįstamai. 

— Čia Dorina. Panelės Silijos pagalbininkė. 

Dorina. Kodel basitelkiu savo sesers vardą? 

— Dorina. Maniau, ponios Fut tarnaitė — Minė Džekson. 

— Ji... išėjo. 

— Tikrai? Duokit man pakalbėti su ponia Fut. 

— Ji... išvykusi iš miesto. Į pakrantę. Bus ten e... e... — Mintys man skrie- 
ja tūkstančio mylių per valandą greičiu, mėginant sugalvoti daugiau detalių. 

— Ką gi, kada ji grįžta? 

— Negreeeit. 

— Na, kai ji grįš, pasakykit, kad aš skambinau. Hilė Holbruk. Emersonas, 
trys-šešiasdešimt aštuoni-keturiasdešimt. 

— Taip, mem. Pasakysiu jai. 

Po kokio šimto metų. 

Užsilaikau prie darbastalio krašto, laukiu, kol širdis liausis daužiusis. Ne 
tai, kad panelė Hilė negalėtų manęs surasti. Tai yra jai tereiktų paieškoti tele- 
fonų knygoje Minės Džekson prie Tik Roudo ir sužinoti mano adresą. Ir ne 
tai, kad negalėčiau pasakyti panelei Silijai, kas įvyko, pasakyti, jog nesu vagišė. 
Galbūt ji galų gale manimi patikėtų. Bet viską žlugdo tas Baisiai Siaubingasis. 

Po keturių valandų įžengia panelė Silija, nešina penkiomis viena ant kitos 
sukrautomis didelėmis dėžėmis. Padedu jai nuboginti jas toliau į miegamąjį 
ir labai tyliai klausausi už durų, ar skambins aukštuomenės poniutėms, kaip 
kiekvieną dieną. Ir tikrai, išgirstu ją pakeliant telefono ragelį. Bet ji tik padeda 
jį atgal ant svirtelės. Ta kvailė vėl klausosi jungimo signalo, jeigu kas nors mė- 


gintų skambinti. 

Nors jau trečia spalio savaitė, vasara dūzgia drabužių džiovintuvo ritmu. 
Žolė panelės Silijos kieme dar visiškai žalia. Oranžiniai jurginai apgirtę te- 
bešypso į saulę. Ir kasnakt prakeikti moskitai išsirengia į kraujo medžioklę, 
manosios prakaito pažastinėlės pabrango trimis centais už dėžutę, o manasis 
elektrinis ventiliatorius galutinai sulūžo, nukritęs ant virtuvės grindų. 

Šį spalio rytą, trys dienos po to, kai paskambino panelė Hilė, ateinu į 
darbą pusę valandos anksčiau. Paliepiau Meilutei vaikus išlydėti į mokyklą. 
Įmantrus aparatas mala kavą, vanduo bėga į jo puodelį. Remiuosi užpakaliu 
į darbastalį. Tyku. Kaip tik to visą naktį laukiau. Vėl suūžia kurį laiką tylėjęs 
šaldytuvas. Padedu ant jo delną, kad jusčiau vibraciją. 

— Tu baisiai ankstyva, Mine. 

Atidarau šaldytuvą ir viduje paslepiu savo galvą. 

— Labryt, — atsakau iš vaisių ir daržovių skyriaus. Viena tik mąstau: 
Dar ne. 

Čiupinėjuosi su keliais artišokais, šalti jų dygliai bado man delną. Šitaip 
susilenkus dar labiau tvinkčioja galvą. 

— Sutaisysiu jums ir ponui Džoniui kepsnį ir dar... sutaisysiu... — bet visi 
žodžiai iš manęs spaudžiasi šaižaus garso. 

— Mine, kas atsitiko? 

Man nė nepajutus, panelė Silija apėjo šaldytuvo dureles. Mano veidas 
susimeta į raukšles. Prakirta virš antakio vėl atsiveria, karštas kraujas degina it 
skustuvas. Paprastai mano mėlynių nesimato. 

— Aukseli, nusiramink. Ar parkritai? — Ji įsiremia ranka į klubą po ro- 
žiniais naktinukais. — Vėl užkliuvai už ventiliatoriaus laido? 

— Viskas gerai, — atsakau mėgindama taip pasisukti, kad ji nematytų 
mano veido. 

Bet panelė Silija juda podraug su manimi, pučia akis į prakirtą, lyg nieka- 
da nemačiusi nieko tokio baisaus. Kažkada viena baltoji ponia man pasakė, kad 
kraujas ant spalvotojo atrodo raudonesnis. Išsiimu iš kišenės vatos gniužulėlį, 
prisidedu jį prie veido. 

— Niekis, — pasakau. — Užsigavau vonioje. 

— Mine, ta žaizda kraujuoja. Manau, tau reikia kelių siūlių. Palauk, tuoj 
iškviesiu čia daktarą Nilą. | 

Ji pasičiumpa nuo sienos telefono ragelį, paskui trenkia atgal. 

— Ak, jis kartu su Džoniu išvykęs į medžioklės stovyklą. Tuomet pa- 
skambinsiu daktarui Stylui. 

— Panele Silija, man nereikia jokių daktarų. 

— Tau reikia medikų dėmesio, Mine. — Ji vėl pasiima telefoną. 

Nejau iš tikrųjų turiu jai tai pasakyti? Sukandu dantis, kad pajėgčiau iš- 
spausti iš savęs: 

— Tie daktarai nesiims dirbti su jokiu spalvotuoju, panele Silija. 

Ji vėl padeda ragelį. 

Pasisuku ir atsistoju prie kriauklės. Vis mąstau: 72: niekieno reikalas, tik 
dirbk savo darbą, bet neturėjau nė minutės miego. Visą naktį Lerojus ant manęs 
rėkė, sviedė į galvą cukrinę, išmetė į priebutį mano drabužius. Noriu pasakyti, 
kad kai jis geria „Ihunderbird“ — vienas dalykas, bet... 24. Gėda tokia stipri, 
jog turbūt galėtų mane nutempti ant grindų. Šįkart Lerojus nebuvo užmynęs 
ant „Thunderbird“ kamščio. Šįsyk jis mane mušė blaivutėlis. 

— Eikit iš čia, panele Silija, leiskit man užsiimti savo darbais, — papra- 
šau, nes tiesiog man reikia pabūti kurį laiką vienai. 

Iš pradžių pamaniau, kad Lerojus sužinojo apie mano darbą su panele 
Skyter. Tai buvo vienintelė priežastis, kurią pajėgiau sugalvoti, kol jis mušė 
mane ranka. Bet apie tai neužsiminė nė žodžio. Paprasčiausiai mušė mane 
grynai dėl savo malonumo. 

— Mine? — taria panelė Silija, vėl nužiūrinėdama prakirtą. — Tikrai tu 
užsigavai vonioje? 

Paleidžiu vandenį, kad virtuvėje būtų nors koks triukšmas. 

— Jau jums sakiau. Taip ir buvo. Aišku? 

Ji įtariai nužvelgia ir duria į mane pirštu. 

— Aišku. Bet aš sutaisysiu tau kavos puodelį ir noriu, kad šiandien pasi- 
imtum laisvą, gerai? 

Panelė nueina prie kavos aparato, įpila du puodelius, tačiau paskui sustoja. 
Tartum nustebusi pažvelgia į mane. 

— Nežinau, kokią mėgsti kavą, Mine. 

Užverčiu aukštyn akis. 

— Tokią pačią kaip ir jūs. 

Į abu puodelius ji įmeta po du cukraus gabalėlius. Paduoda man kavą, o 
paskui tik stovi spoksodama pro langą į kiemą, tvirtai suspaudusi žandikaulius. 
Pradedu plauti iš vakaro likusius indus, trokšdama, kad ji tik paliktų mane 
ramybėje. 

— Žinai, — taria ji gana tyliai. — Gali kalbėtis su manimi apie viską. 

Aš toliau plaunu lėkštes, juntu savo šnerves pradedant plėstis. 


* „Perkūno paukštis“ — pigaus spirituoto (139189) naminio vyno rūšis. 

— Aš daug ko patyriau ten, kai gyvenau Šugar Diče. Faktiškai... 

Pakeliu akis, jau pasirengusi užsipulti, kad kišasi į mano reikalus, bet pa- 
nelė Silija taria keistu balsu: 

— Turime paskambinti policijai, Mine. 

Taip staigiai padedu ant stalo puodelį, kad šis išsilaisto. 

— Nagi, paklausykite, nenoriu, kad veltųsi jokia policija... 

Ji parodo pirštu į langą. 

— Ten kieme kažkoks vyriškis, Mine! Antai! 

Pasisuku ten link, kur ji žiūri. Lauke prie azalijų vyriškis — 7u0gas vyriš- 
kis. Sumirkčioju norėdama įsitikinti, ar jis realus. Aukštas, atrodo lyg miltuotas 
ir baltasis. Stovi nugara į mus, už kokių penkiolikos pėdų. Rudi susivėlę jo 
plaukai ilgi kaip valkatos. Net iš nugaros galiu pasakyti, kad jis lyti save. 

— Kas jis toks? — sukužda panelė Silija. — Ką čia veikia? 

Lyg išgirdęs mus, vyriškis atsisuka priekiu. Mudviem atkąra smakrai. Jis 
laiko tą daiktą atkišęs, lyg siūlytų mums didijį mėsainį „submariną“. 

— O... Dieve, — prataria panelė Silija. 

Jo akys tyrinėja langą. Sustoja tiesiai ties manosiomis, spokso nematoma 
linija per veją. Aš pašiurpstu. Atrodo, tartum mane, Minę Džekson, pažinotų. 
Spokso išlenkęs lūpas, lyg aš būčiau nusipelniusi kiekvienos blogos savo gy- 
ventos dienos, kiekvienos nemiegotos nakties, kiekvieno patirto nuo Lerojaus 
smūgio. Nusipelniusi to ir dar daugiau. 

Ir ima lėtai, ritmiškai kumščiu sau trankyti kitos rankos delną. Trinkt. 
Trinkt. Lyg tiksliai žinotų, ką tuojau man padarys. Man vėl pradeda tvinkčioti 
akį. 

— Turime paskambinti policijai! — sušnabžda panelė Silija. Plačios jos 
akys susminga į telefoną kitapus virtuvės, bet pati nepasijudina nė colio. 

— Jiems prireiks keturiasdešimt penkių minučių, vien tik kol suras 
namą, — nurodau. — O per tą laiką jis galėtų išlaužti duris! 

Nubėgu prie užpakalinių durų, spragteliu užraktą. Metuosi prie paradi- 
nių durų, užrakinu ir jas, pakeliui ties langu į kiemą pasilenkdama. Stiebdama- 
si ant pirštų galų, pro užpakalinių durų kvadratinį langutį atsargiai pasižiūriu į 
kiemą. Panelė Silija vogčia stebi užsiglaudusi už didžiojo lango krašto. 

Nuogalius vyriškis labai pamažu artėja prie namo. Užlipa užpakalinio 
priebučio laiptais. Paklebena durų rankeną, ir aš matau šią šokčiojant, o širdis 
man daužosi į šonkaulius. Girdžiu panelę Siliją į telefoną šaukiant: 

— Policija? Pas mus braunamasi! Vyriškis! Nuogas vyriškis bando pa- 
tekti į... 

Suspėju kaip tik laiku atšokti nuo kvadratinio langučio, kai šį išmuša 
akmuo, smulkios šukės pažyra man į veidą. Pro didįjį langą matau vyriškį at- 
sitraukiant, lyg mėgintų pasižiūrėti, pro kur dar galėtų įsilaužti. Viešpažie, mel- 
džiuosi, nenoriu to daryti, neversk manęs to daryti... 

Jis vėl spokso pro langą į mus. Ir aš žinau, kad mudvi negalime čia tik 
gūžtis kaip antys pietums ir laukti, kol jis pateks vidun. Jam tereikia išdaužti 
langą, kuris nuo grindų iki lubų, ir pro jį įžengti. 

Viešpatie, žinau, ką turiu padaryti: išeiti laukan ir 77722 jį pričiupti. 

— Jūs pasitraukite, panele Silija, — pasakau, o mano balsas dreba. 

Nueinu pasiimti nuo lokio pono Džonio medžioklinio peilio, vis dar 
makštyje. Bet geležtė tokia trumpa, tas žmogus turės būti baisiai arti manęs, 
kad galėčiau jam kirsti, tad pasičiumpu ir šluotą. Vėl pažvelgiu laukan. Jisai 
stovi vidury kiemo, žiūri į namą. Apmąsto padėtį. 

Atidarau užpakalines duris ir išsmunku pro jas. Iš kitos pusės kiemo vy- 
riškis šypsosi man burna, kurioje gal kokie du dantys. Liaujasi kumščiu sau 
trankęs delną ir vėl pradeda save smaukinėti, dabar sklandžiai, tolygiai. 

— Užrakinkit duris, — sušnypščiu už savęs. — Ir tegul lieka užrakintos. 

Išgirstu spragtelėjimą. 

Įsikišu peilį už uniformos juostos, pasitikrinu, ar ji pakankamai suveržta. 
Ir abiem rankomis sugriebiu šluotą. 

— Nešdinkis iš čia, tu, kvaily! — surinku. 

Bet vyriškis nepajuda iš vietos. Žengteliu kelis žingsnius arčiau. Ir tuomet 
jis padaro tą pat, ir girdžiu save meldžiantis: Viešpatie, absaugok mane nuo to 
baltojo nuogaliaus... 

— Turiu peilį! — sušunku. 

Paeinu dar kelis žingsnius pirmyn, o jis — irgi. Atsidūrusi septynios ar 
aštuonios pėdos iki jo, aš:šnopuoju. Abu stebeilijame vienas į kitą. 

— Ėgi, juk tu stora nigerė! — šūkteli jis keistu šaižiu balsu ir ilgai smau- 
kosi. 

Giliai įkvepiu oro. Ir metuosi į priekį, užsimoju šluota. Švyyyys:/ Pristigo 
vos kelių colių, kad pataikyčiau, ir jis atšoka atgal. Vėl puolu pirmyn, o vyriškis 
nubėga namo link. Taiko tiesiai į užpakalines duris, kurių langutyje — panelės 
Silijos veidas. 

— Nigerė nepagaus manęs! Nigerė per stora bėgti! 

Jis pasiekia laiptelius, ir aš supanikuoju, kad pabandys išlaužti duris, bet 
paskui staigiai apsisuka ir skuodžia namo pakraščiu, laikydamas rankoje tą 


milžinišką maskatuojantį mėsainį. 

— Nešdinkis iš čia! — surinku pavymui, ir mane nuveria aštrus skausmas, 
juntu antakio prakirtą dar plačiau Žiojantis. 

Pūškuodama ir šnopuodama nuožmiai nuveju jį iš krūmų prie baseino. Prie 
vandens krašto jisai sulėtina žingsnius, ir aš priartėju, gerai užsimojusi tvoju šluo- 
ta jam per užpakalį. Zriokš/ Kotas perlūžta, o šluotos šepetys nuskrieja tolyn. 

— Neskaudėjo! — Jis krutina ranką sau tarp kojų, prisitraukdamas ke- 
lius. — Nori gaidžio gardėsio, nigere? Eikš, paragausi gaidžio gardėsio! 

Neriu pro jį atgal į kiemo vidurį, bet vyriškis per aukštas ir per greitas, o 
aš vis lėtesnė. Pašėlusiai švytruoju kojomis, tačiau netrukus jau vos berisnoju. 
Sustoju, pasilenkiu, sunkiai alsuoju, mano rankoje — trumpas šluotkočio lūž- 
galys. Pažvelgiu žemyn sau į juosmenį, ir peilis — jo nėra. 

Vos tik spėju atsigręžti — žyyyb/! Aš susvirduliuoju. Spengia šaižiai ir gar- 
siai, net apsvaigsta galva. Užsidengiu ausį, spengesys dar pagarsėja. Jo smogta 
man į tą pačią pusę, kur ir prakirta. | 

Jis prieina arčiau, ir aš užsimerkiu žinodama, kas tuojau atsitiks, žinodama, 
kad turiu trauktis, bet negaliu. Kur peilis? Pas jį? Spengesys — it košmaras. 

— Nešdinkis čia, kol tavęs nenudėjau, — girdžiu lyg iš skardinės. 

Klausa man pusiau dingusi. Atsimerkiu. Panelė Silija su savaisiais atlasi- 
niais rožiniais naktinukais. Rankoje laiko žarsteklį, sunkų, smailą. 

— Baltoji ponia irgi nori paragauti bybio pyragėlio? 

Jis pamaskatuoja į ją savo peniu, bet panelė Silija žengteli arčiau prie 
vyriškio, pamažu, lyg katė. Aš giliai įkvepiu oro, o vyriškis strykčioja kairėn 
dešinėn juokdamasis ir čepsėdamas bedante burna. Panelė Silija ramiai sau 
stovi ir nejuda iš vietos. 

Po kelių sekundžių vyriškis susiraukia, atrodo nusivylęs, kad panelė Silija 
nieko nedaro. Nei mojuoja žarstekliu, nei raukosi, nei šaukia. Jis pažvelgia į 
mane. 

— O kaip tu? Nigerė pernelyg pavargusi, kad... 

Trekšt! 

Vyriškio smakras pasiduoda į šoną, iš burnos trykšta kraujas. Jisai su- 
svirduliuoja, pasisuka, ir panelė Silija žiebia jam ir į kitą žandą. Lyg norėtų 
suvienodinti abi jo puses. 

Žmogus klupteli pirmyn, žvelgdamas į niekur konkrečiai. Paskui su- 
kniumba veidu į žemę. 

— Viešpatėli brangus, jūs... jūs jį... — pratariu, bet kažkur mano galvos 
užkampyje kažkoks balsas klausia manęs, visai ramiai, lyg mes čia tik vaišin- 
tumėmės arbatėle: 47 taip dedasi iš tikrųjų? Ar baltoji moteris iš tikrųjų daužo 

baltąjį vyriškį, kad išgelbėtų mane? O gal jis taip sukrėtė mano smegeninę, kad 
tai aš ten guliu negyva ant Žemės. 

Mėginu sutelkti regą. Panelė Silija, ji piktai prašiepusi lūpas. Vėl užsimoja 
žarstekliu ir — pa-4am! jam per pakinklius. 

Tikrai taip nesideda, nusprendžiu. Po šimts, tiesiog pernelyg būtų keista. 

Pa-bam! Ji tranko jį per pečius, kaskart suūkčiodama ucĄ! 

— Nagi, panele Silija, juk aš... aš sakiau, kad jį pribaigėte, — raminu. Bet 
panelė Silija, matyt, taip nemano. Nors man spengia ausyse, garsas toks, lyg 
triuškėtų viščiuko kaulai. Aš tiesiau atsistoju, prisiverčiu sutelkti žvilgsnį, kol 
tai dar nevirto žmogžudyste. — Jis patiestas, patiestas, panele Silija, — įtikinė- 
ju. — Faktiškai jis... — aš stengiuosi pagauti žarsteklį, — ... gali būti negyvas. 

Galiausiai sučiumpu tą įnagį, ji nesipriešina, ir žarsteklis nuskrieja per 
kiemą. Panelė Silija žingteli atgal nuo vyriškio, nusispjauna į žolę. Jos rožiniai 
atlasiniai naktinukai aptaškyti krauju. Audinys prilipęs jai prie kojų. 

— Jis ne negyvas, — sako panelė Silija. 

— Beveik. 

— Smarkiai tau jisai smogė, Mine? — klausia ji, bet Žiūri į jį, tysantį ant 
žemės. — Labai tave sužalojo? 

Juntu sau smilkiniu srūvant kraują, bet žinau, kad tai nuo cukrine pada- 
rytos prakirtos, kuri vėl prasižiojo. 

— Ne taip labai, kaip jūs jį, — atsakau. 

Vyriškis sudejuoja, ir mes abi atšokame. Sugriebiu nuo žolės žarsteklį ir 
šluotkotį;. Neduodu jai nė vieno. 

Jis pusiau pasiverčia ir nusirita į šalį. Abi veido pusės kruvinos, akys už- 
tinusios. Apatinis žandikaulis išnarintas, bet vyriškis kažkaip pajėgia atsistoti. 
Ir paskui pajuda tolyn, apgailėtinas šlubuojantis žmogėkas. Net neatsigręžia 
pažiūrėti į mudvi. Mes tik stovime ten ir stebime jį nukėblinant per dygius 
buksmedžio krūmus ir pranykstant tarp medžių. 

— Toli jis nenueis, — pasakau ir gniaužiu rankoje tą žarsteklį. — Smar- 
kokai jį pritalžėte. 

— Taip manai? 

Metu į ją žvilgsnį. 

— Kaip Džo Luisas su montiruote. 

Ji nusibraukia nuo veido šviesių plaukų sruogą, pažvelgia į mane taip, lyg 
kankintųsi, kad aš nukentėjau. Staiga sumoju, kad turėčiau jai padėkoti, bet, 
tiesą sakant, nerandu žodžių. Abi susidūrėme su visiškai nauju mums dalyku. 


Tepajėgiu pasakyti: 

— Atrodėte be galo... tikra savimi. 

— Kadaise buvau gera kovotoja. — Ji pažvelgia tolyn į buksmedžius, del- 
nu nusišluosto prakaitą. — Jeigu būtum pažinojusi mane prieš dešimt metų... 

Antjos veido nėra jokios bjaurasties, plaukai nesupurkšti laku, naktinukai 
— tartum senųjų prerijų suknelė. Ji giliai įkvepia pro nosį, ir aš pamatau. Pa- 
matau baltųjų driskių mergaitę, kokia ji buvo prieš dešimt metų. Buvo tvirta. 
Niekam neleisdavo ant savęs dergti. 

Panelė Silija apsisuka, ir aš nuseku paskui ją į namą. Pastebiu rožės krūme 
peilį ir pačiumpu jį. Viešpatie, jeigu būtų patekęs tam Žmogui į rankas, abi jau 
būtume negyvos. Svečių vonios kambaryje išsiplaunu prakirtą, pridengiu ją 
baltu tvarsčiu. Baisiai skaudą galvą. Išėjusi iš vonios kambario girdžiu panelę 
Siliją kalbant telefonu — kalbant Madisono apygardos policijai. 

Mazgodamasi rankas stebiuosi, kaip siaubinga diena gali tapti dar bjau- 
resnė. Tartum jau buvai kažkuriuo metu pabėgusi nuo siaubo. Mėginu vėl su- 
grąžinti savo mintis į tikrovę. Galbūt šiąnakt pernakvosiu pas savo sesę Okta- 
viją, kad Lerojus suprastų, jog daugiau su tuo nesitaikstysiu. Nueinu į virtuvę, 
užkaičiu pupeles. Ką gi aš noriu apgauti? Jau žinau, kad dieną šįvakar baigsiu 
namie. | 

Girdžiu panelę Siliją baigiant kalbėti su policija. Ir paskui išgirstu ją atlie- 
kant tą savo įprastą apgailėtiną patikrą įsitikinant, kad linija laisva. 


Tą popietę pasielgiu baisiai. Važiuodama aplenkiu Aibiliną, iš autobuso 
stotelės einančią namo. Aibilina pamoja man, bet apsimetu nė nepamačiusi 
kelkraštyje geriausios savo draugės akinamai balta uniforma. 

Parvažiavusi namo prisidedu prie akies maišelį su ledu. Vaikučiai dar ne- 
grįžę, o Lerojus miega kambaryje. Nežinau nieko, ką dėl visko daryti — nei 
dėl Lerojaus, nei dėl panelės Hilės. Kas, kad šįryt man į ausį smogė nuogas 
baltasis. Aš tik sėdžiu ir spoksau į savo taukuotas pageltusias sienas. Kodėl taip 
ir neprisiruošiu jų nuvalyti? 

— Mine Džekson. Tau per prasta pavėžėti senutę Aibiliną? 

Atsidūstu ir pasuku savo sopančią galvą, leisdama jai pamatyti. 

— O, — prataria ji. 

Vėl nusisuku į sieną. 

— Aibilina, — sakau ir girdžiu save atsidūstant. — Tu nepatikėsi, kokią 
turėjau dieną. 


— Eime. Išvirsiu tau kavos. 

Prieš išeidama nusiplėšiu tą ryškų tvarstį, kartu su ledo maišeliu įsimetu 
į kišenę. Kai kuriems čionykščiams prakirstas antakis nepadarys nė kiek įspū- 
džio, kad kaip nors pakomentuotų. Bet aš turiu gerus vaikučius, automobilį su 
padangomis ir šaldytuvą su šaldikliu. Didžiuojuosi savo šeima, ir gėda dėl akies 
— bjauresnė už skausmą. 

Seku paskui Aibiliną panamėmis ir užpakaliniais kiemais, vengdama 
žmonių ir žvilgsnių. Džiaugiuosi, kad ji mane taip gerai pažįsta. 

Mažutėje savo virtuvėje Aibilina užkaičia dėl manęs kavinuką, o sau pa- 
čiai — arbatos. 

— Ir ką dėl to darysi? — klausia Aibilina, o aš žinau, kad ji turi omenyje 
akį. 

Mudvi nekalbame apie tai, kad palikčiau Lerojų. Daugybė juodaodžių 
vyrų palieka savo šeimas it šiukšles sąvartyne, bet spalvotosios moterys tiesiog 
šitaip nesielgia. Mes turime galvoti apie savo vaikučius. 

— Svarsčiau nuvažiuoti pas savo seserį. Bet negaliu pasiimti vaikučių, 
jiems mokykla. 

— Nieko tokio, jeigu vaikučiai kelias dienas praleis mokyklą. Tikrai ne, 
jeigu tu nori apsisaugoti. | 

Aš vėl prisiklijuoju tvarstį, laikau prisidėjusi prie antakio ledo maišelį, kad 
sutinimas neatrodytų taip baisiai, kai mano vaikučiai šįvakar mane pamatys. 

— Pasakei panelei Silijai, kad vėl paslydai vonioje? 

— Aha, bet ji žino. 

— Kodėl? Ką ji sako? — klausia Aibilina. 

— Nes tai ir pati darė. 

Ir aš papasakoju Aibilinai viską: kaip šįryt panelė Silija žarstekliu pridau- 
žė nuogą vyriškį. Atrodo, lyg tai būtų įvykę prieš dešimtį metų. 

— Būtų tas vyriškis juodasis, jau gulėtų negyvas žemėje. Policija būtų 
išsiuntinėjusi į visas penkiasdešimt trijų valstijų vietoves perspėjimą apie pa- 
vojingą nusikaltėlį, — išsako savo nuomonę Aibilina. 

— Tokia atrodanti kaip mergužė iš baro, su aukštakulniais, o vos jo neuž- 
mušė, — stebiuosi. 

Aibilina nusijuokia. 

— Pakartok, kaip jis tą daiktą pavadino? 

— Gaidžio gardėsiu. Pamišėlis iš Vitfildo beprotnamio. — Turiu prisi- 
versti nesišypsoti, nes žinau, kad ta žaizda vėl prasižios. 

— Viešpatie, Mine, na tau ir atsitiko dalykų! 

— Kaip čia išeina, kad jai jokia problema apsiginti nuo to pamišėlio? Bet 
vaikosi panelę Hilę, lyg tiesiog prašyte prašytųsi užgaulių? — pasakau, nors 

šiuo metu man mažiausiai rūpi, kad panelės Silijos jausmai bus užgauti. Pa- 
prasčiausiai gera kalbėtis apie kieno nors kito sumautą gyvenimą. 

— Kalbi, lyg tau rūpėtų, — nusišypso Aibilina. 

— Ji tiesiog jų nemato. Riby. Tarp savęs ir manęs, tarp savęs ir Hilės. 

Aibilina nugeria ilgą arbatos gurkšnį. Galiausiai pažvelgiu į ją. 

— Ko tokia tyli? Žinau, kad turi apie tai savo nuomonę. 

— Apkaltinsi mane filosofuojant. 

— Klok, — paraginu. — Nebijau jokių filosofijų. 

— Netiesa. 

— Ką sakai? 

— Tu kalbi apie tai, ko nėra. 

Palinguoju į savo draugę galva. 

— Ne tik jos, ribos, yra, bet tu žinai taip pat gerai kaip ir aš, kur tos ribos 
nubrėžtos. 

Aibilina papurto galvą. 

— Kadaise tuo tikėjau. Dabar nebetikiu. Jos — mūsų galvose. Tokie žmo- 
nės kaip panelė Hilė nuolatos mėgina mus priversti patikėti, kad jos yra. Bet 
jų nėra. 

— Žinau, kad yra, nes tave nubaudžia, kai jas peržengi, — spiriuosi. — 
Bent aš tai Žinau. 

— Daug Žmonių mano, kad jeigu atsikalbinėji savo vyrui, vadinasi, per- 
žengei ribą. Ir tai pateisina bausmę. Tu tiki tokia riba? 

Susiraukusi įbedu akis į stalą. 

— Juk žinai, aš.netyrinėju nė jokios tokios ribos. 

— Nes tokios ribos nėra. Ji — tik Lerojaus galvoje. Ribų tarp juodųjų 
ir baltųjų irgi nėra. Tiktai kai kurie žmonės jas prasimanė, labai seniai. Ir tas 
galioja tiek baltiesiems driskiams, tiek aukštuomenės ponioms. 

Pagalvoju apie panelę Siliją, išeinančią su tuo žarstekliu į kiemą, kai būtų 
galėjusi slėptis už durų, ir aš jau nebežinau. Man viskas apsiverčia. Noriu, kad ji 
suprastų, kaip yra dėl panelės Hilės. Bet ką pasakysi apie tokią kvailę kaip ana? 

— Taigi tu sakai, kad nėra ribos tarp tarno ir šeimininko? 

Aibilina papurto galvą. 

— Tai tik pozicijos. Kaip šachmatų lentoje. Kas kam dirba, nieko nereiškia. 

— Vadinasi, aš neperžengsiu ribos, jeigu pasakysiu panelei Silijai tiesą: 
kad Hilei ji per prasta? — Pasiimu puodelį. Labai stengiuosi tai perprasti, 
tačiau prakirta tvinksi man į smegenis. — Bet palauk, jeigu aš pasakysiu anai, 
kad panelė Hilė nėra jai lygi... tuomet nesakau, kad yra riba? 

Aibilina nusijuokia, paplekšnoja man ranką. 

— Aš tik sakau, kad gerumas neturi sienų. 

— Hm. — Vėl prisidedu prie galvos ledą. — Gerai, galbūt pamėginsiu 
jai pasakyti. Kol dar nenuėjo į tą Labdarą ir nepadarė iš savęs didelės rožinės 
kvailės. 

— Šiemet eini ten? — klausia Aibilina. 

— Jeigu panelė Hilė bus toje pačioje salėje kaip ir panelė Silija ir meluos 
jai apie mane, noriu būti ten. Be to, Meilutė trokšta užsidirbti bent kiek pinigų 
Kalėdoms. Jai pravartu pradėti mokytis, kaip per pobūvius dengiamas stalas. 

— Aš irgi ten būsiu, — sako Aibilina. — Panelė Lyfolt prieš tris mėne- 
sius manęs paprašė iškepti aukcionui sausainių „pirštelių“ 

— Vėl tą prėskybę? Kodėl tie baltieji taip mėgsta „pirštelius“? Galiu iš- 
kepti dešimtis skanesnių pyragėlių. 

— Jiems atrodo labai europietiška. — Aibilina palinguoja galvą. — Man 
gaila panelės Skyter. Žinau, vargšė nenori eiti, bet panelė Hilė jai sako, kad 
jeigu nedalyvaus, praras oficialias pareigas. 

Išbaigiu gerą Aibilinos kavą, stebiu leidžiantis saulę. Pro langą dvelkia 
vėsesnis oras. 

— Turbūt jau eisiu, — sakau, nors mielai praleisčiau visą likusį savo gy- 
venimą čionai, jaukioje Aibilinos virtuvėlėje, o ji man aiškintų, kaip sutvarky- 
tas pasaulis. Štai kuo man Aibilina patinka: ji sugeba paimti sudėtingiausius 
gyvenimo dalykus ir įvyniodama juos padaryti tokius mažus ir paprastus, kad 
tiesiog sutelpa tau į kišenę. 

— Nori su vaikučiais kiek pagyventi pas mane? 

— Ne. — Atsiklijuoju tvarstį, vėl įsimetu į kišenę. — Noriu, kad jis mane 
pamatytų, — pasakau nudėrusi akis į tuščią savo kavos puodelį. — Kad pama- 
tytų, ką padarė savo žmonai. 

— Paskambink man telefonu, jeigu jis vėl įsismarkautų. 


— Nerėikia man jokių telefonų. Iš pat čia girdėsi jį klykiant pasigailėti. 


Mažiau nei per valandą termometras už panelės Silijos virtuvės lango 
nukrenta nuo septyniasdešimt devynių iki šešiasdešimt ir paskui iki penkias- 
dešimt penkių“. Pagaliau atslenka frontas, nešdamas šaltą orą iš Kanados ar 
Čikagos, arba dar iš kažkur. Aižau japonines pupuoles ir mąstau, kad mes kvė- 


* Maždaug nuo 279 iki 16,59 ir 139 C. 

puojame tuo pačiu oru kaip ir prieš dvi dienas čikagiečiai. Klausiu savęs, jeigu 
nei iš šio, nei iš to aš pradėjau mąstyti apie „Sears 8 Roebuck“ ar „Shake'n 
Bake“, ar tai todėl, kad taip prieš dvi dienas pagalvojo koks nors ilinojietis. 
Penkioms sekundėms tai atitraukia mano mintis nuo savųjų bėdų. 

Prireikė kelių dienų, bet galiausiai sugalvojau planą. Nors jis ir nelabai 
geras, vis tiek šis tas. Žinau, kad kiekvieną minutę, kurią delsiu, šmėžuoja 
tikimybė, kad panelė Silija paskambins panelei Hilei. Lauksiu per ilgai — ir 
ji pasimatys su ana ateinančią savaitę per Labdarą. Man darosi bloga pagal- 
vojus apie tai, kad panelė Silija nubėga prie tų mergužių, lyg būtų geriausios 
draugės, apie išraišką jos dažytame veide, kai išgirs apie mane. Šįryt pamačiau 
ant panelės Silijos lovos sąrašą. Ką dar jai reikia atlikti iki Labdaros: susi- 
tvarkyti nagus. Duoti sausai išvalyti ir išlyginti smokingą. Paskambinti Hilei 
Holbruk. 

— Mine, ar ši nauja plaukų spalva atrodo pigi? 

Aš tik pasižiūriu į ją. 

— Rytoj nužygiuosiu pas Fanę Mei ir liepsiu perdažyti. — Ji sėdi prie 
virtuvės stalo ir laiko saujoje pavyzdžių atraižas, išskleistas it kortas. — Kaip 
tu manai? „Butterbatch“ ar „Marilyn Monroe“*? 

— Kodėl jums nepatinka sava natūrali spalva? 

Ne tai, kad aš bent kiek numanyčiau, kokia ši galėtų būti. Bet tikrai ne žal- 
varinio varpo spalvos ar liguistai balti, kaip tose kortelėse, kurias laiko rankoje. 

— Manau, šita „Butterbatch“ — šventiškesnė, atostoginė ir panašiai. O 
tu kaip? 

— Jeigu norite, kad jūsų galva atrodytų kaip „Butterball““ kalakuto. 

Panelė Silija sukikena. Matyt, pamano, kad aš juokauju. 

— O, dar turiu tau parodyti šį naują nagų laką. 

Ji rausiasi po rankinuką, suranda buteliuką kažko tokio rožinio, kad, atro- 
do, galėtum tai suvalgyti. Atkemša jį ir pradeda dažytis nagus. 

— Prašau, panele Silija, nereikia tos netvarkos ant stalo, tai nenusi- 
plaus... 

— Tik pažiūrėk, argi ne pats tas? Ir aš suradau dvi sukneles, tiksliai prie 


jo tinkančias! 


* Plaukų dažų pavadinimai — du šviesūs atspalviai. Pirmasis — veikiausiai prasimanytas 
(butterbaich — „sviesto plytelė“, artimas 5u//erscofch — irisinis saldainis), taigi, galima sakyti, gelsvos 
ar šviesiai rusvos spalvos ir pagal tuo metu populiarią kino aktorę Merilin Monro, turėjusią labai 
šviesių plaukų šukuoseną. 

** Kalakutų ir kitų paukštienos produktų firminė rūšis, gaminama „Butterball“ firmos. 

Ji išlekia ir sugrįžta su dviem skaisčiai rožinėmis suknelėmis, plačiai šyp- 
santi. Abi ilgos iki grindų, padengtos blizgučiais ir žvyneliais, praskeltos sulig 
koja. Abi laikosi ant petnešėlių, plonyčių it vielelės. Tame pokylyje ją suplėšys 
į gabalėlius. 

— Katra tau labiau patinka? — klausia panelė Silija. 

Parodau į tą, kuri be gilios iškirptės ties kaklu. 

— O, dabar aišku, aš būčiau pasirinkusi tą kitą. Paklausyk, kaip ji braškės 
man einant. — Ji sušvytuoja suknele į šonus. 

Pagalvoju apie tai, kaip ji pokylyje braškės su tuo savo apdaru. Kad ir kaip 
atrodytų baltoji kekšelė iš pigaus baro su automatiniu patefonu, būtent tokia 
visi ją vadins. O ji net nesupras, kas vyksta. Tik girdės už savęs šnibždantis. 

— Žinote, panele Silija, — kalbu tartum iš lėto, lyg kaip tik dabar man 
tai būtų atėję į galvą. — Užuot skambinus toms kitoms ponioms, galbūt jums 
reikėtų paskambinti panelei Skyter Felan. Girdėjau, ji išties maloni. 

Prieš kelias dienas paprašiau panelės Skyter tos paslaugos — pabandyti 
ir būti maloniai panelei Silijai, nukreipti ją nuo tų ponių. Iki šiol aš vis sakiau 
panelei Skyter, kad ji nedrįstų atskambinti panelei Silijai. Bet dabar nieko kita 
man nebelieka. 

— Manau, judvi su panele Skyter tiesiog puikiai sutartumėte. — Aš iš- 
spaudžiu plačių plačiausią šypseną. 

— O, ne. — Laikydama rankose tas smuklei tinkančias sukneles, panelė 
Silija išplečia į mane akis. — Nejau nežinai? Lygos moterys nebegali pakęs:i 
tos Skyter Felan. 

Man plaštakos susigniaužia į kumščius. 

— Ar kada buvote ją susitikusi? 

— O, girdėjau apie ją viską, sėdėdama pas Fanę Mei po plaukų džiovin- 
tuvo gaubtu. Jos kalbėjo, kad ji — didžiausias nepatogumas, kokį miestas kada 
nors turėjo. Kalbėjo, kad tai ji sudėjo visus tuos unitazus į priekinį Hilės Hol- 
bruk kiemą. Prisimeni tą prieš kelis mėnesius laikraštyje įdėtą nuotrauką? 

Kietai sukandu dantis, kad neišsprūstų tikrieji žodžiai. 

— Aš paklausiau, ar buvote kada ją susitikusi? 

— Na, ne. Bet jeigu tos visos mergužės jos nemėgsta, tai ji turbūt... na, 
ji... — Žodžiai jai pakimba ore, lyg tik dabar pradėtų suvokti, ką kalba. 

Šleikštulys, pasidygėjimas, nenoras patikėti — viskas mano viduje susi- 
suka kartu it kumpio vyniotinis. Kad neleisčiau sau pabaigti už ją to sakinio, 
nueinu prie kriauklės. Tiek šluostausi rankas, kad pradeda perštėti. Žinojau, 
kad ji kvaila, bet niekada nemaniau esant tokią veidmainę. 

— Mine? — taria už manęs panelė Silija. 

— Mem? 

Jos balsas tebelieka ramus. Bet aš girdžiu jame gėdą. 

— Jos net nepakvietė manęs vidun. Privertė stovėti prie slenksčio kaip 
kokį komivojažierių, peršantį pirkti dulkių siurblius. 

Apsisuku. Jos akys nuleistos į grindis. 

— Kodėl, Mine? — sukužda ji. 

Ką galiu pasakyti? Dėl tavo aprangos, dėl plaukų, dėl papyčių nulinio 
numerio megztinyje. Prisimenu, ką Aibilina pasakė apie ribas ir gerumą. Prisi- 
menu, ką Aibilina girdėjo pas panelę Lytolt — apie tai, kodėl Lygos ponios jos 
nemėgsta. Regis, tai bus geriausia priežastis, kokią pajėgiu sugalvoti. 

— Nes jos žino apie tai, kaip pastojote tą pirmą kartą. Ir tai jas siutina, 
kad jūs tampate užtaisoma ir ištekate už jų rato vyro. 

— Jos žino apie tai? 

— O juolab kad panelė Hilė ir ponas Džonis taip ilgai susitikinėjo. 

Minutėlę ji tik mirksi į mane. 

— Džonis sakė, kad jisai su ja susitikdavo, bet... nejau iš tikrųjų taip 
ilgai? 

Gūžteliu pečiais, lyg nežinočiau, bet aš žinau. Kai prieš aštuonerius metus 
pradėjau dirbti pas panelę Volters, panelė Hilė vien tik ir kalbėjo apie tai, kad 
ji ir Džonis kada nors susituoksią. 

— Manau, juodu nutraukė draugystę kaip tik apie tą laiką, kai jisai susi- 
pažino su jumis, — pasakau. 

Laukiu, kol jai įsmigs, kad dėl aukštuomenės gyvenimo — beviltiškas 
reikalas. Kad nebėra prasmės skambinėti Lygos ponioms. Bet panelė Silija taip 
suraukusi antakius, tartum mintyse užsiimtų aukštąja matematika. Paskui jos 
veidas pradeda giedrėti, lyg būtų kažką perpratusi. 

— Vadinasi, Hilė... ji galbūt mano, kad aš kvailiojau su Džoniu, kol juodu 
tuomet dar nuolat susitikinėjo. 

— Galbūt. Ir sprendžiant iš to, ką girdžiu, panelė Hilė vis dar varvina dėl 
jo seilę. Ji taip jo ir nepamiršo. 

Mąstau, kad bet kuri normali būtybė savaime nusispjautų į moterį, besi- 
taikančią į jos vyrą. Bet aš pamiršau, kad panelė Silija nėra normali būtybė. 

— Na, nieko nuostabaus, kad ji negali manęs pakęsti, — sako ji nusi- 
šiepdama viskuo, kuo turi. — Jos nekenčia ne mangs, o to, ką, kaip mano, aš 
padariau. 

— Ką? Jos nekenčia jūsų, nes laiko jūs baltąja driske! 

— Ką gi, tiesiog man teks Hilei paaiškinti, leisti jai suprasti, kad nesu 
vaikinų vagišė. Tikrai, pasakysiu tai Hilei penktadienį, kai susitiksime per 
Labdarą. 

Ji šypsosi, lyg ką tik būtų išradusi vaistą nuo poliomielito — mat sugalvo- 
jo planą, kaip palenkti į save panelę Hilę. 

Šiuo metu jaučiuosi pernelyg pavargusi, kad toliau įrodinėčiau. 


Labdaros penktadienį dirbu iki vėlyvos popietės, tvarkydama tuos namus 
nuo viršaus ligi apačios. Paskui iškepu kiaulienos muštinukų. Kaip tikiuosi, 
kuo labiau tviskės grindys, kuo skaidresni bus langų stiklai, tuo geresni mano 
šansai pirmadienį išsaugoti darbą. Bet gudriausia, ką galiu padaryti, jeigu tik 
ponas Džonis turi tame žodį — tai įduoti jam į ranką savuosius kiaulienos 
muštinukus. 

Šįvakar ji turi grįžti namo ne anksčiau kaip šeštą, tad pusę penkių pasku- 
tinį kartą nušluostau visų spintelių viršus, paskui pasuku į namo gilumą, kur 
pastarąsias keturias valandas ruošėsi panelė Silija. Mėgstu paskiausia sutvarky- 
ti jų lovą ir vonios kambarį, kad būtų švaru, kai ponas Džonis pargrįš namo. 

— Panele Silija, kas čia dedasi? 

Noriu pasakyti, jos kojinės karo nuo kėdžių, ant grindų rankinės, ganė- 
tinai pigių papuošalų, kad užtektų visai kekšių šeimynai, keturiasdešimt pen- 
kios poros aukštakulnių, apatinių, paltų, kelnaičių, liemenėlių, o ant komodos 
— pustuštis baltojo vyno butelis be padėklo po juo. 

Imuosi rankioti ir krauti ant kėdės vis tuos kvailus šilkinius jos daikčiu- 
kus. Mažiausia, ką galiu padaryti — tai įjungti dulkių siurblį. 

— Kiek valandų, Mine? — iš vonios kambario pašaukia panelė Silija. — 
Džonis grįš šeštą, juk Žinai. 

— Dar nėra penkių, — atsakau. — Bet jau netrukus aš išeisiu. 

Turiu pasiimti Meilutę ir abi iki pusės septynių mus nuvežti į pokylį pa- 
tarnauti. 

— O, Mine, aš taip jaudinuosi. — Išgirstu už savęs sučiužant panelės 
Silijos suknelę. — Kaip tau atrodau? 

Apsisuku. 

— O Viešpatie! 

Galėčiau būti ir mažasis Styvis Vonderis — tokia esu tos suknelės apa- 
kinta. Nuo didžių didžiausių jos papų iki pat skaisčiai rožinių pėdų pirštų nagų 


žybčioja skaisčiai rožiniai ir sidabriniai žvyneliai. 

— Panele Silija, — sušnabždu. — Susikiškite, kol dar kai ko nepametėte. 

Panelė Silija užsitraukia suknelę aukščiau. 

— Arji ne puiki? Ar ne gražiausia, kokią kada nors esi regėjusi? Jaučiuosi, 
lyg būčiau Holivudo kino žvaigždė. 

Ji sumirksi netikrų blakstienų akimis. Visas veidas nurausvintas skais- 
talais, ištepliotas ir aplipdytas makiažu. „Butterbatch“ šukuosena supurenta 
aukštyn aplink galvą lyg velykinė skrybėlaitė. Viena koja šmėkščioja pro aukš- 
tą, šlaunį apnuoginantį skeltuką, ir aš nusigręžiu — pernelyg nesmagu žiūrėti. 
Viskas iš jos dvelkia seksualumu, seksualumu ir darsyk seksualumu. 

— Kur jūs pasidarėte tuos pirštų nagus? 

— Šįryt, grožio salone. O, Mine, aš taip nervinuosi, kad dreba kinkos. 

Ji patraukia didelį mauką iš vyno taurės, lyg susvirduliuoja ant savųjų 
aukštakulnių. 

— Ką šiandien valgėte? 

— Nieko. Labai nervinuosi, negaliu valgyti. O kaip tie auskarai? Gražiai 
kabo? 

— Nusivilkite tą suknelę, tuoj pat sutaisysiu jums karštų bandelių su 
sviestu. 

— O, ne. Nenoriu, kad man pūstųsi pilvas. Negaliu nieko valgyti. 

Pasuku prie vyno butelio ant nežinia kiek -ilijonų dolerių kainavusios 
komodos, bet panelė Silija atsiduria prie jo pirma manęs, susiverčia viską, kas 
likę, į taurę. Paduoda man tuščią ir šypsosi. Pakeliu nuo grindų jos numestą 
kailinį paltą. Ji jau ganėtinai įpranta turėti tarnaitę. 

Mačiau tą suknelę prieš keturias dienas ir žinojau, kad atrodo kekšiškai, 
— Žinoma, jai reikėjo išsirinkti kaip tik su Žemiausia iškirpte apie kaklą, — bet 
visai nenumaniau, kas atsitiks, kai į ją įsispraus. Sprogsta iš jos it kukurūzų 
burbuolė iš savo apvalkalo, pavaizduota ant „Crisco“ skardinės. Turėdama už 
savęs jau dvylikos Labdaros pokylių patirtį, aš retai kada ten matydavau net 
nuogą alkūnę, o ką jau kalbėt apie krūtines ir pečius. 

Ji nueina į vonios kambarį ir dar šiek tiek sutepa skaistalais savo ir taip jau 
akį rėžiančius skruostus. 

— Panele Silija, — prabylu ir užsimerkiu, melsdama Dievą tinkamų žo- 
džių. — Šįvakar, kai pamatysite panelę Hilę... 

Ji šypsosi į veidrodį. 

— Aš jau viską suplanavusi. Kai Džonis pasišalins į tualetą, aš tiesiog 
prieisiu prie jos ir pasakysiu. Kad juodu jau buvo baigę, kai aš ir Džonis pra- 
dėjome susitikinėti. 

Atsidūstu. 

— Ne tą aš turėjau omenyje. Mat... ji galėtų pasakyti kai kurių dalykų... 
apie mane. 

— Nori, kad perduočiau Hilei nuo tavęs linkėjimų? — taria ji išeidama iš 
vonios kambario. — Juk tu dirbai visus tuos metus pas jos mamą? 

Aš tik spoksau į ją su ta skaisčiai rožine apranga, tokią pilną vyno, kad 
mažne žvairuoja. Ji šiek tiek suriaugėja. Kai tokios būklės, bergždžia ką nors 
jai sakyti. 

— Ne, mem. Nieko jai neperduokit, — vėl atsidūstu. 

Ji apkabina mane. 

— Šįvakar pamatysiu tave. Taip džiaugiuosi, kad ten būsi. Turėsiu su kuo 
pasikalbėti. 

— Aš būsiu virtuvėje, panele Silija. 

— O, dar turiu surasti tą kažkokį smeigtuką... 

Ji nusvyrinėja-prie komodos, išsitraukia viską, kas tik buvo ką tik mano 
sudėta. 

Verčiau liktum namie, kvaile, štai ką noriu jai pasakyti, bet nepasakau. Kai 
viskam diriguoja panelė Hilė, jau per vėlu panelei Silijai ir, Viešpats Žino, per 


vėlu man. 


LABDARA 


25 SKYRIUS 


nina Džeksono „Jaunųjų lygos“ labdaros pokylis — visiems, 
A.gyvenantiems dešimties mylių spinduliu aplink miestą, žinomas 
kaip Labdara. Vėsaus lapkričio vakaro septintą svečiai atvyks į „Roberto E. 
Li“ viešbučio barą kokteilių valandai. Aštuntą durys iš baro salono atsivers į 
pokylių salę. Apie langus pakabintos žalio aksomo portjeros, padabintos tikrų 
bugienio šakelių puokštėmis. 

Palei langus sustatyti stalai su aukcione parduodamų daiktų sąrašais ir 
prizais. Gėrybės buvo suaukotos Lygos narių ir vietinių parduotuvių. Tikimasi, 
kad šiais metais iš aukciono bus surinkta per šešis tūkstančius dolerių — pen- 
kiais šimtais daugiau negu pernai. Įplaukos bus skirtos Vargšams Badaujan- 
tiems Afrikos Vaikams. 

Salės vidury, po milžinišku sietynu, padengti ir dvidešimt aštuoni stalai 
sėdimiesiems pietums. Šokių aikštelė ir orkestro pakyla — toliau šone, priešais 
pultą, prie kurio Hilė Holbruk sakys savo kalbą. 

Po pietų vyks šokiai. Kai kurie vedę vyrai nusigers, bet jų žmonos, Lygos 
narės — niekada. Čia kiekviena narė laiko save šeimininke, ir bus girdima, kaip 
jos klausinėja viena kitą: „Viskas einasi gerai? Hilė ką nors pasakė? Visi žino, 
kad tai — Hilės vakaras. 

Lygiai septintą pro paradines duris vidun pradeda traukti poros, paduoda 
savo kailinius ir paltus spalvotiesiems patarnautojams, vilkintiems pilkais die- 
niniais frakais. Hilė, esanti ten nuo pat šešių, apsirengusi ilga kaštoninės spal- 
vos taftos suknele, kurios rauktinukai gniaužia jai gerklę, medžiagos vyturai 
slepia kūną. Siauros rankovės aptempia visas rankas iki pat riešų. Vienintelės 
autentiškos Hilės dalys, kurias dar galima matyti — tai pirštai ir veidas. 

Ant kai kurių moterų — šiek tiek elegantiškesnės vakarinės suknelės, 
šen bei ten sušvytuoja nuogi pečiai, bet ilgos zomšinės pirštinės užtikrina, kad 
jos neturėtų atidengtų daugiau nei kelių epidermio colių. Žinoma, kiekvienais 
metais būna, kad kuri nors viešnia pasirodo su trupučiuku matomos kojos ar 
bent kiek šmėkšančiu duburiu tarp krūtų. Tačiau, sakoma, tokių pasitaiko ne- 
daug. Ne iš Lygos narių. 

Silija Fut ir Džonis atvyksta vėliau nei planavę — septintą dvidešimt 
penkios. Parvažiavęs iš darbo Džonis vis dar su portfeliu rankoje sustojo ant 
miegamojo slenksčio, prisimerkdamas į žmoną. 

— Silija, ar nemanai, kad šita suknelė galėtų būti šiek tiek per... hm... 
atvira viršuje? 

Silija pastūmėjo jį vonios kambario link. 

— O, Džoni, jūs, vyrai, visų pirmiausiai nieko neišmanot apie madas. 
Nagi, skubinkis ir susiruošk. 

Džonis pasidavė net nepamėginęs įtikinti Silijos, kad persigalvotų. Juodu 
jau ir taip vėlavo. 

Abu įžengia įkandin daktaro ir ponios Bolų. Bolai pasuka kairėn, Džonis 
— dešinėn, ir mirksnį po bugieniais lieka stovėti tik Silija su savo kibirkščiuo- 
jančia skaisčiai rožine suknele. 

Baro salone atmosfera tartum nuščiūva. Pastebėję prie durų šią rožinę 
būtybę, geriantys viskį žmonų vyrai vidur gurkšnio sustoja. Prireikia sekun- 
džių tam vaizdui suvokti. Jie spokso, bet nemato — dar ne. Bet kai tai pasiro- 
do tikra, — tikra oda, tikras duburys tarp krūtų, galbūt ne tokie tikri šviesūs 
plaukai, — jų veidai nušvinta. Regis, visi mąsto tą patį: Pagaliau... Bet paskui, 
pajutę susmingančius sau į rankas žmonų, irgi spoksančių, nagus, suraukia 
kaktas. Jų akyse — sąžinės graužaties šešėlis, kai gailimasi dėl santuokų (ji 
niekada man neleidžia nieko smagaus), prisimenama jaunystė (kodėl aną va- 
sarą aš neišvažiavau į Kaliforniją?), į atmintį prišaukiamos pirmosios meilės 
(Roksana...). Visa tai trunka kokias penkias sekundes, o paskui praeina, ir jie 
lieka tik spoksą. 

Viljamas Holbrukas pralieja pusę savo martinio džino ant patentuotos 
odos batų. Tais batais avi stambiausias jo kampanijos rėmėjas. 

— O, Klaibornai, atleisk mano nerangiam vyrui, — atsiprašo Hilė. — 
Viljamai, paduosi jam nosinaitė? 

Bet nė katras vyras nepasijudina. Atvirai kalbant, nė katram iš tikrųjų 
nieko daugiau nerūpi, kaip tik spoksoti. 

Hilės akys nuseka pakerėtų jų žvilgsnių trajektorija ir galiausiai apsistoja 
ties Silija. Colį matoma Hilės kaklo oda įsitempia. 

— Tik pažiūrėk į tosios krūtinę, — taria vienas iš senų pūzrų. — Kai 
žiūriu į tuos dalykėlius, jaučiuosi, lyg neturėčiau daugiau nei septyniasdešimt 
penkerių. 

Pūzro žmona, Eleonora Kosvel, tikroji Lygos steigėja, susiraukia. 

— Krūtys, — tvirtai pareiškia ji, — skirtos tik miegamiesiems, be to, kū- 
dikiams maitinti. Ne iškilmingoms progoms. 

— Na, tai ką nori, kad ji darytų, Eleonora? Paliktų jas namie? 

— Noriu, kad paslėptų. Jas. Iki pat viršaus. 

Silija įsikimba Džoniui į parankę, ir abu stumiasi gilyn į salę. Eidama ji 
šiek tiek svirduliuoja, bet neaišku, ar nuo alkoholio, ar nuo aukštakulnių. Juodu 
pamažu slenka tarp žmonių, šnektelėja su kitomis poromis. Ar bent Džonis 
šnektelėja; Silija tik šypsosi. Kelis kartus ji nurausta, pažvelgia žemyn į save. 

— Džoni, kaip manai, gal šiam dalykui aš šiek tiek persipuošusi? Kvieti- 
me buvo prašyta „oficialus vakaras“, bet čia tos mergaitės atrodo lyg apsiren- 
gusios bažnyčiai. 

Džonis užjaučiamai jai nusišypso. Niekada jai nepasakytų: „Juk sakiau 
tau“, tad tik sukužda: 

— Atrodai nuostabiai. Bet jeigu tau šalta, gali apsivilkti mano švarką. 

— Su baline suknele negaliu vilkėti vyrišku švarku. — Ji užverčia į jį akis, 
atsidūsta. — Bet vis tiek dėkui, brangusis. 

Džonis spusteli žmonai ranką, atneša jai iš baro dar taurę, jau Silijos 
penktąją, nors jis to nežino. 

— Pamėgink susidraugauti su kuo nors. Aš tuoj grįšiu. — Jis patraukia į 
vyrų tualetą. 

Silija palikta stovėti viena. Ji pasitempia šiek tiek aukščiau suknelės iš- 
kirptę, dar labiau susismaukdama per liemenį. 

— ... kibiras su skyle, brangioji Liza, brangioji Liza... — tyliai sau niūniuo- 
ja kaimo mugės dainelę Silija, į taktą dunksnodama padu. Dairosi po salę ko 
nors pažįstamo. Pasistiebusi pamoja virš minios. 

— Ei, Hile, uhu! 

Hilė pakelia akis nuo savo pokalbio per kelias poras tolėliau. Nusišypso, 
irgi pamoja, bet kai Silija ima artintis jos link, Hilė traukiasi gilyn į publiką. 

Silija sustoja vietoje, dar nugeria iš taurės. Visur aplinkui susibūrusios 
glaudžios grupelės, kalba ir juokauja, kaip ji spėja, apie visus tuos dalykus, apie 
kuriuos žmonės pobūviuose kalba ir juokauja. 

— O, ei, Džulija! — pašaukia Silija. 

Jiedvi susipažino per vieną iš nedaugelio pobūvių, kuriuose Silija ir Džo- 
nis dalyvavo, kai tik juodu susituokė. 

Džulija Fenvei šypsosi, apsižvalgo aplink. 

— Aš — Silija. Silija Fut. Kaip laikaisi? O, kaip man patinka ta suknelė. 
Kur gavai tokią? „Jewel Taylor“ parduotuvėje? 

— Ne, mudu su Vorenu prieš kelis mėnesius lankėmės Naujajame Or- 
leane... — Džulija apsidairo aplinkui, bet pakankamai arti nėra nieko, kas ją 
išgelbėtų. — O tu šįvakar atrodai labai... efektingai. 

Silija pasvyra arčiau. 

— Na, aš klausiau Džonio, bet žinai, kokie tie vyrai. Kaip manai, ar nesu 
mažumėlę persipuošusi? 

Džulija nusijuokia, bet vis dėlto nėsyk nepažvelgia Silijai į akis. 

— O, ne. Tu tiesiog Je priekaištų. 

Kita Lygos narė suspaudžia Džulijai dilbį. 

— Džulija, mums tavęs čia reikia minutėlei, prašom atleisti. 

Jiedvi nueina arti suglaudusios galvas, ir Silija vėl lieka viena. 

Po penkių minučių nusislenka sustumiamos durys į valgomąjį. Publika 
plūsteli pirmyn. Svečiai susiranda staliukus, kur sėdėti, naudodamiesi korte- 
lėmis rankose, o nuo sustatytų pasieniuose varžytinių stalų atskrieja „uch!“ ir 
„ak!“. Ant jų — daugybė sidabrinių indų ir rankomis siuvinėtų dieninių marš- 
kinėlių kūdikiams, medvilninių nosinaičių, rankšluosčių su monogramomis, 
vaikiški arbatiniai komplektai, importuoti iš Vokietijos. 

Minė prie vieno staliuko salės gilumoje blizgina taures. 

— Aibilina, — sukužda. — Antai ji. 

Aibilina pakelia akis, pastebi moterį, prieš mėnesį pasibeldusią į panelės 
Lyfolt duris. 

— Tegul ponios verčiau prilaiko šįvakar savo vyrus, — pakomentuoja ji. 

Minė perbraukia skudurėliu per taurės kraštą. 

— Jeigu pamatysi ją kalbantis su panele Hile, pasakyk man. 

— Žiūrėk, antai panelė Volters. Sena pelėda. O ten — panelė Skyter. 

Skyter vilki juoda aksomine suknele ilgomis rankovėmis, sutraukta ties 
kaklu, gražiai pabrėžiančia jos šviesius plaukus, raudonai dažytas lūpas. Atėjusi 
viena ir stovi atskirai tuštumos salelėje. Tartum nuobodžiaujanti apžvelgia salę, 
paskui pastebi Aibiliną ir Minę. Iškart visos nusuka akis į šalį. 

Viena iš kitų spalvotųjų padėjėjų, Klara, pasislenka prie jųdviejų staliuko, 
paima taurę. | 

— Aibilina, — sušnabžda ji, bet akis įbedusi į blizginamą taurę. — Ar 
tai ta? | 

— Kokia ta? 

— Ta, kuri užrašinėja istorijas apie spalvotąsias namų pagalbininkes. Ko- 
dėl ji taip daro? Kodėl domisi? Girdėjau, ji kas savaitę ateidinėja pas tave į 
namus. 

Aibilina nuleidžia žemiau smakrą. 

— Nagi, klausyk, turime saugoti jos paslaptį. 

Minė nukreipia akis į šalį. Niekas, išskyrus jų grupę, nežino, kad ji tame 
dalyvauja. Jos žino tik apie Aibiliną. 

Klara linkteli. 

— Nesijaudink, niekam nepasakysiu. 

Skyter pabrėžia kelis žodžius į savo bloknotėlį — pastabas biuletenio 
straipsniui apie Labdarą. Ji apsidairo po salę, permeta žvilgsniu žalias portje- 
ras, bugienio šakeles, raudonas rožes ir sudžiūvusius magnolijos lapus, išdėsty- 
tus kaip akcentus vidur visų staliukų. Paskui jos akys apsistoja ties Elizabeta, 
už kelių pėdų besirausiančia po rankinuką. Atrodo suvargusi, mat vos prieš 
mėnesį pagimdė savo kūdikį. Skyter stebi Siliją Fut, besiartinančią prie Eliza- 
betos. Pakėlusi akis ir išvydusi, kieno yra speičiama, ji sukosčioja ir pakelia sau 
prie gerklės ranką, lyg dengtųsi nuo kokio nors antpuolio. 

— Nežinai, į kurią pusę suktis, Elizabeta? — klausia Skyter. 

— Ką? O, Skyter, kaip laikaisi? — Elizabeta mesteli trumpą plačią šypse- 
ną. — Aš... jaučiuosi čia tokia sukaitusi. Manau, man reikėtų gryno oro. 

Skyter stebi nuskubančią Elizabetą ir Siliją Fut, savo siaubinga suknele 
brazdančią įkandin jos. Štai čia tikroji medžiaga, mąsto Skyter. O ne apie tai, 
kaip sudeliotos gėlių puokštės ar kiek klosčių Eilės suknelės pasturgalyje. Šiais metais 
viskas — apie Šilijos Fut Mados Katastrofą. 

Kiek vėliau pranešama, kad pietūs paduoti, ir visi įsitaiso jiems paskirto- 
se vietose. Silija ir Džonis pasodinti su keliomis užmiesčio poromis, draugais 
draugų, kurie iš tikrųjų visai nėra kieno nors draugai. Šiais metais Skyter sėdi 
su keliomis vietinėmis poromis, ne su prezidente Hile ar sekretore Elizabeta. 
Salė pilna šnekų, liaupsių pokyliui, liaupsių Šatobriano kepsniui. Po pagrin- 
dinio patiekalo Hilė atsistoja prie pulto. Nuvilnija aplodismentai, ir ji šypsosi 
publikai. 

— Labas vakaras. Tikrai dėkoju jums visiems, kad šįvakar susirinkote. 
Patiko pietūs? 

Patvirtinantys linksėjimai ir murmesiai. 

— Kol pradėsime skelbti laimėtojus, pirma norėčiau padėkoti žmonėms, 
kurių dėka šis vakaras toks pasisekęs. 

Nepasukdama nuo klausytojų galvos Hilė pamoja sau po kairei, kur iš- 
sirikiavusios dvi dešimtys spalvotųjų moterų, vilkinčių savosiomis baltomis 
uniformomis. Už jų — dešimtis spalvotųjų vyrų pilkais smokingais ir baltais 
marškiniais. 

— Paskirkime atskirą aplodismentų porciją pagalbininkėms už visą tą 
nuostabų maistą, kurį jos pagamino ir patiekė į stalą, ir už desertus, kuriuos 
paruošė aukcionui. — Šioje vietoje Hilė paima kortelę ir skaito: „Jos savaip 
padeda Lygai siekti užsibrėžto tikslo — pamaitinti Vargšus Badaujančius Af- 
rikos Vaikus, o šis reikalas, neabejoju, brangus ir jų širdims. 

Baltieji prie staliukų ploja tarnaitėms ir patarnautojams. Kai kurie iš pa- 
tarnautojų atsako šypsenomis. Tačiau daugelis stebeilija į oro tuštumą virš pu- 
blikos galvų. 

— Toliau mes norėtume padėkoti esančioms šioje salėje ne Lygos na- 
rėms, skyrusioms savo laiką ir pagalbą, nes tai jūs taip labai palengvinote mūsų 
darbą. 

Skysti plojimai, kelios šaltos šypsenos ir linksėjimai tarp narių ir ne na- 
rių. Kaip gaila, tartum mąsto narės. Kokia gėda, kad jūs, mergaitės, nesate tokios 
aristokratiškos, kad galėtumėte įsijungti į mūsų klubą. Hilė varo toliau, muzikaliu, 
patriotišku balsu dėkodama ir pripažindama nuopelnus. Patiekiama kava, ir 
vedę vyrai išgeria savuosius puodelius, bet dauguma jų žmonų įdėmiai klausosi 
Hilės. 

— Padėka Būno „Metalo dirbiniams“... Neužmirškime Beno Franklino 
parduotuvės „Pigios prekės“... — Ji baigia skaityti sąrašą: — Ir, žinoma, dėko- 
jame mūsų anoniminiam rėmėjui už, hm, patiektus resursus Namų pagalbinin- 
kių sanitarijos iniciatyvai. 

Keletas žmonių nervingai nusijuokia, bet dauguma pasuka galvas pasižiū- 
rėti, ar Skyter išdrįso čia pasirodyti. 

— Aš tik noriu, kad, užuot taip kuklinęsi, jūs išeitumėte į priekį ir priim- 
tumėte mūsų padėką. Mes tikrai nebūtume tiek daug įrengę be jūsų pagalbos. 

Skyter akys vis nukreiptos į kalbėtoją prie pulto ant pakylos, jos veidas 
stoiškas ir nenuolankus. Hilė blyksteli trumpą, spindinčią šypseną. 

— Ir galiausiai ypatinga padėka mano vyrui Viljamui Holbrukui už tai, 
kad paaukojo savo savaitgalį elnių medžioklės stovykloje. — Ji nusišypso savo 
vyrui ir žemesniu tonu priduria: — Ir neužmirškite, rinkėjai. Holbrukas — į 
valstijos Senatą. 

Į Hilės kyštelėtą reklaminį intarpą svečiai atsako draugišku juoku. 

— Kas ten, Virdžinija? — Hilė prisideda prie ausies sulenktą delną. — 
Ne, aš nesibalotiruoju kartu su juo. Bet, esantys čia su mumis kongresmenai, 
jeigu jūs nesutvarkysite to reikalo dėl atskirų mokyklų, nemanykite, kad aš 
neateisiu ir nepadarysiu to pati. 

Į tai dar daugiau juoko. Sėdintys prie staliuko priekyje senatorius ir po- 
nia Vitvortai linksi ir šypsosi. Prie savo staliuko gale Skyter nuleidusi akis sau 
į kelius. Jie šnektelėję anksčiau, per kokteilių valandą. Ponia Vitvort nuvairavo 
nuo Skyter senatorių, šiam nespėjus dar kartą jos apkabinti. Stiuartas nepa- 
sirodė. 


Pietums ir kalboms pasibaigus, žmonės atsistoja šokti, vedę vyrai patrau- 

kia į barą. Skubama prie aukcionų stalų paskutinės minutės siūlymams. Dvi 
močiutės kovoja siūlydamos vis aukštesnę kainą už senovinį vaikišką arbatos 
komplektą. Kažkas paleido gandą, kad šis priklausęs karališkajai šeimai ir bu- 
vęs kontrabanda išgabentas asilo traukiamu vežimu iš Vokietijos, kol galiausiai 
atsidūrė Fervju gatvės „Magnolijos“ antikvariate. Akimirksniu kaina nuo pen- 
kiolikos dolerių šovė aukštyn iki aštuoniasdešimt penkių. 

Kampe prie baro Džonis žiovauja. Silijos antakiai sutraukti. 

— Negaliu patikėti, ką ji pasakė apie padėjusias ne nares. O ji juk man 
aiškino, kad joms nereikia niekieno pagalbos. 

— Na, galėsi padėti kitais metais, — ramina Džonis. 

Silija pastebi Hilę. Šiuo momentu aplinkui Hilę vos keletas žmonių. 

— Džoni, aš tuoj grįšiu, — meta Silija. 

— O tada nešdinamės velniop iš čia. Man bloga nuo to beždžioniško 
kostiumo. | 

Ričardas Krosas, Džonio ančių medžioklės dalyvis, paplekšnoja jam per 
nugarą. Juodu kažką pasako vienas kitam, paskui nusijuokia. Abiejų žvilgsniai 
laksto po publiką. 

Šįsyk Silijai beveik pavyksta nusigauti iki Hilės — tik tam, kad rastų šią 
pasprukusią prie stalo ant pakylos. Silija traukiasi atgal, lyg bijotų prisiartinti 
prie Hilės ten, kur prieš kelias minutes ana atrodė tokia galinga. 

Vos tik Silija dingsta moterų tualete, Hilė pasuka į kampą. 

— Nagi, Džoni Futai, — taria Hilė. — Esu nustebusi, matydama tave čia. 
Visi žino, kaip tu negali pakęsti tokių didelių pobūvių kaip šis, — ji spustelėja 
jo alkūnę. 

Džonis atsidūsta. 

— Tu juk žinai, kad rytoj prasideda elnių medžioklės sezonas? 

Hilė jam nusišypso kaštonine spalva dažytomis lūpomis. Ta spalva taip 
puikiai tinka prie suknelės, kad turbūt tokio lūpdažio buvo ieškota ne vieną 
dieną. 

:— Man taip atsibodo girdėti tai iš visų. Juk gali praleisti dienelę medžio- 
klės sezono, Džoni Futai. Iaip darydavai dėl manęs. 

Džonis užverčia aukštyn akis. 

— Silija nė už ką nebūtų sutikusi praleisti šio renginio. 

— Kurgi ta tavoji žmonelė? — klausia Hilė. Ji vis dar įsikibusi į Džonio 
parankę ir vėl šią trūkteli. — Turbūt ne Luizianos universiteto rungtynėse, 
nešiojanti karštas dešreles? 


Džonis susiraukia į ją, nors tai ir tiesa: būtent šitaip juodu susipažino. 

— Ak, nagi, juk Žinai, aš tave tik erzinu. Mudu pakankamai ilgai susitiki- 
nėjome, kad galėčiau tą daryti, a? 

Nespėjus Džoniui ką nors atsakyti, Hilei kažkas paplekšnoja petį, ir ji 
juokdamasi išslysta prie kitos porelės. Pamatęs jo link einančią Siliją, Džonis 
atsidūsta. 

— Gerai, — taria Ričardui, — galime keliauti namo. Keliuosi po... — jis 
pasižiūri į laikrodį, — ... penkių valandų. 

Ričardas vis neatitraukia nuo Silijos akių, kai ši žengia jų link. Ji sustoja ir 
lenkiasi pasikelti netyčia numestos servetėles, dosniai leisdama pamatyti savo 
krūtis. 

— Pasukti nuo Hilės prie Silijos turėjo būti nemenka permaina, Džoni. 

Džonis palinguoja galva. 

— Lyg visą savo gyvenimą gyvenęs Arktikoje, vieną dieną būčiau persi- 
kėlęs į; Havajus. 

Ričardas juokiasi. 

— Lyg atsigultum į lovą seminarijoje, o pabustum Senučiuke Misyje, — 
sako jis, ir abu nusikvatoja. Paskui Ričardas tylesniu balsu priduria: — Lyg 
vaikiūkštis, pirmąsyk paragavęs ledų. 

Džonis jį nužvelgia. 

— Juk tu čia kalbi apie mano žmoną. 

— Atleisk, Džoni. — Ričardas nuleidžia akis. — Neturėjau omeny nieko 
bloga. 

Silija prieina, su nuvilta šypsena atsidūsta. 

— Sveika, Silija, kaip laikaisi? — užkalbina Ričardas. — Šįvakar tikrai 
gražiai atrodai. | 

— Dėkui, Ričardai. — Silija garsiai žagteli ir susiraukia, prisidengdama 
burną higienine servetėle. | 

— Jau apsinešei? — klausia Džonis. 

— Ji: tik linksminasi, tiesa, Silija? — užsistoja Ričardas. — Sutaisysiu 
kokteilį, kuris tau patiks. Vadinasi „Alabamos trenkiklis“. 

Džonis užverčia aukštyn į savo draugą akis. 

— Ir tada mes važiuojam namo. 

Po trijų „Alabamos trenkiklių“ paskelbiami tyliojo aukciono“ laimėtojai. 
Siuzė Pernel stovi pakyloje prie pulto, o žmonės maišosi po salę, geria ar rūko 
prie stalų, šoka pagal Gleno Milerio ar Frenkio Valio melodijas, kalbasi per 


* Aukcionas, kuriame kainos siūlomos raštu. 

sklindantį iš mikrofono triukšmą. Kai perskaitomos laimėtojų pavardės, išlošti 
daiktai atsiimami su jauduliu žmogaus, laimėjusio tikrose varžytinėse, tartum 
laimikis būtų už dyką, o ne apmokėtas tris, keturis ar penkis kartus brangiau 
negu parduotuvės kaina. Staltiesės ir naktiniai marškiniai su rankų darbo nė- 
riniais atneša didelių įplaukų pasiūlius kainas. Pavieniai sidabriniai šaukštai 
valgiams įsidėti populiarūs, nes jais galima išsigriebti įdarytus kiaušinius, at- 
skirti saldžiuosius pipirus nuo alyvuogių, treškinti putpelių kojeles. Paskui dar 
desertai: keksai, cukruje apkepintų riešutų plytelės, morengai ir, žinoma, Mi- 
nės sluoksniuotas tortas. 

—-... 0 pasaulinio garso Minės Džekson šokoladinio kremo sluoksniuotą 
tortą laimėjo... Hilė Holbruk! 

Šisai susilaukia kiek daugiau aplodismentų — ne vien dėl to, kad Minė 
žinoma savo skanumynais, bet ir todėl, kad vardas H/i/ė sukelia aplodismentus 
bet kuria proga. | 

Hilė pasisuka nuo savo pokalbio. 

— K32 Ar buvau paminėta? Juk dėl nieko nesiūliau kainos. 

Ji niekada nesiūlo, pagalvoja Skyter. Sėdi viena, staliuku toliau. 

— Hile, tu ką tik laimėjai Minės Džekson tortą! — sako moteris jai iš 
kairės. 

Primerktomis akimis Hilė apžvelgia salę. 

Minė, išgirdusi savo vardą, šūktelėtą tame pačiame sakinyje kaip ir Hilės, 
staiga labai įsitempia. Vienoje rankoje ji laiko nešvarų kavos puodelį, kitoje 
— sunkų sidabrinį padėklą. Bet stovi kaip įbesta. 

Hilė pastebi ją, bet irgi nejuda, tik vos vos šypsosi. 

— Ką gi. Juk tikrai miela? Kažkas tikriausiai mane užrašė tam tortui. 

Ji neatitraukia nuo Minės akių, ir ši tai jaučia. Sukrauna ant padėklo liku- 
sius puodelius ir kuo greičiau pasuka į virtuvę. 

— Kaipgi, sveikinu, Hile. Nežinojau, kad tu tokia Minės tortų mėgė- 
ja! — šaižiai sušunka Silija. 

"Hilei nemačiom ji išlindo iš už žmonių. Skubėdama Hilės link, Silija 
užkliūva už kėdės kojos. Pašaliuose kikenama. 

Hilė stovi labai rami, stebi ją artinantis. 

— Silija, ar tai koks nors pokštas? 

Skyter irgi prisislenka arčiau. Jai mirtinai nusibodęs šis nuspėjamas va- 
karas. Įgriso matyti sumišusius veidus senų draugių, pernelyg įbaugintų, kad 
prieitų ir pasikalbėtų su ja. Silija — vienintelis įdomus per vakarą nutiksiantis 


įvykis. 

— Hile. — Silija sučiumpa Hilės ranką. — Visą vakarą bandžiau su tavi- 
mi pasikalbėti. Manau, tarp mudviejų būta tam tikro nesusipratimo, tad aš tik 
pagalvojau, kad jeigu paaiškinčiau... 

— Kąjūs padarėte? Paleiskite mane... — pro sukąstus dantis iškošia Hilė. 
Ji pakrato galvą, mėgina nueiti. 

Bet Silija įsitvėrusi į ilgą Hilės rankovę. 

— Ne, palauk! Neskubėk, turi išklausyti... 

Hilė stengiasi ištraukti ranką, bet Silija jos nepaleidžia. Mirksnį matyti 
abiejų ryžtas: Hilės — mėginant ištrūkti, Silijos — stengiantis nepaleisti, ir 
paskui orą perskrodžia dreskiamas garsas. 

Silija spokso į raudoną audinį sau tarp pirštų. Ji visai nuplėšė nuo Hilės 
rankovės gelsvai rausvą rankogalį. 

Hilė įbeda akis žemyn į apnuogintą savo riešą, paliečia jį. 

— K3 mėginate čia man padaryti? — tyliai suurzgia ji. — Ar ta nigerė jus 
to primokė? Mat, kad ir ką ji jums pasakė, kad ir ką jūs priplepėjote čia kam 
nors kitam... | 

Dar keletas žmonių susirinko apie jiedvi, visi klausydamiesi, užjaučiamai 
raukdamiesi į Hilę. 

— Priplepėjau? Nežinau, ką tu... 

Hilė sučiumpa Siliją už žasto. 

— Kas toks jums pasakė? — šiurkščiai meta ji. 

— Minė man pasakė. Žinau, kodėl nenori su manimi draugauti. — Per 
mikrofoną laimėtojus pranešinėjančios Siuzės Pernel balsas pagarsėja, privers- 
damas ir Siliją pakelti savo balsą. — Žinau, tu manai, kad aš ir Džonis susiti- 
kinėjome už tavo nugaros, — šaukia ji, o salės priekyje nuskamba juokas dėl 
kažkokio komentaro ir vėl aplodismentai. Kaip tik tuo momentu, kai Siuzė 
Pernel prie mikrofono padaro pauzę, kad galėtų pasižiūrėti į savo užrašus, Si- 
lija sušunka: — ... bet aš pastojau o o, kai judu išsiskyrėte. 

Salė aidi tais žodžiais. Kelias ilgas sekundes visai tylu. 

Moterys apie jas rauko nosis, kai kurios susijuokia. 

— Džonio žmona g-/-7-/-a, — kažkas pasako. 

Silija apsidairo aplink. Nusišluosto prakaitą, karoliukais prasimušantį ant 
kosmetika padengtos jos kaktos. 

— Nesmerkiu tavęs, kad nemėgsti manęs, ne, jeigu manei, jog Džonis 
apgaudinėjo tave su manimi. 

— Džonis niekada nebūtų... 

— ...ir aš gailiuosi, kad tai pasakiau. Maniau, būsi pamaloninta, laimėjusi 
šį tortą. 

Hilė pasilenkia ir sugriebia nuo grindų savo perlamutrinę sagą. Paskui 
pasvyra arčiau Silijos, kad niekas kitas neišgirstų. 

— Pasakykite tai savo tarnaitei nigerei, kad jeigu ji kam nors prasitars 
apie tą tortą, priversiu ją pasigailėti. Įsivaizduojate esanti labai gudri, užrašiusi 
mane tam aukcionui, tiesa? Kaipgi, manote galėsianti šantažu įsigauti į Lygą? 

— Ką? 

— Šią pat minutę man pasakykite, kam dar papasakojote apie... 

— Niekam nepapasakojau nieko apie tortą, aš... 

— Melagė, — bloškia Hilė, bet tuoj pat pasitaiso ir nusišypso. — Štai 
Džonis. Džoni, manau, savo žmonai turėtum rodyti daugiau dėmesio. 

Hilė blyksteli akimis į moterėles aplinkui, lyg šios visos dalyvautų kokia- 
me pokšte. 

— Silija, kas atsitiko? — klausia Džonis. 

Žmona raukiasi į jį, paskui raukiasi į Hilę. 

— Ji kalba nesąmones, pavadino mane... mane... melage, o dabar dar kal- 
tina, kad užrašiau ją tam tortui ir... 

Silija nutyla, apsidairo aplink, lyg nieko nepažintų. Jos akyse sublizga aša- 
ros. Paskui ji sudejuoja ir pradeda tampytis. Kilimą aptaško vėmalai. 

— O, šūdas! — prataria Džonis, traukdamas ją atgal. 

Silija nustumia nuo savęs Džonio ranką. Nubėga į tualetą, o jisai nuseka 
įkandin. 

Hilės plaštakos sugniaužtos į kumščius. Jos veidas tamsiai raudonas, be- 
maž suknelės spalvos. Ji ryžtingai nužingsniuoja ir sugriebia už rankos pada- 
vėją. 

— Išvalykite tai, kol dar nepradėjo dvokti. 

O paskui Hilę apsupa moterys — aukštyn nukreiptais veidais klausinė- 
jančios, išskėstomis rankomis, lyg stengtųsi ją apsaugoti. 

— Girdėjau, kad Silija grumiasi su girtuoklyste, bet dabar dar ir ši pro- 
blema dėl melo? — sako Hilė vienai iš Sjuzių. Tokį gandą ji troško paskleisti ir 
apie Mine, jeigu kartais iškiltų viešumon torto istorija. — Kaip tas vadinama? 

— Nepataisoma melagė? 

— Būtent, nepataisoma melagė. — Hilė nueina su moterimis. — Silija 
apgaule jį įviliojo į tą santuoką, pasisakydama esanti nėščia. Spėju, jau tuomet 
ji buvo nepataisoma melagė. 

Silijai ir Džoniui išvykus, vakaras greitai baigiasi. Žmonos, Lygos narės, 
atrodo nusivariusios nuo kojų ir pavargusios šypsotis. Kalbama apie aukcioną, 
apie atėjusias pasėdėti prie vaikų aukles, kurias reikia išsiųsti namo, bet dau- 
giausia — apie Siliją Fut, išsivėmusią vidur to visko. 

Salei beveik ištuštėjus, vidurnaktį Hilė stovi pakyloje prie kalbėtojo pulto 
ir peržiūrinėja tyliųjų siūlymų lapus. Jos lūpos skaičiuojant juda. Bet tolydžio ji 
akimis nukrypsta kitur, purtydama galvą. Paskui vėl pasižiūri žemyn į lapus ir 
keikiasi, nes tenka pradėti viską iš naujo. 

— Hile, aš važiuoju pas tave į namus. 

Hilė pertraukia apskaitą ir pakelia galvą. Ak, tai jos motina, ponia Volters, 
su savąja oficialių progų apranga atrodanti dar gležnesnė nei visada. Vilki dan- 
gaus žydrumo suknia iki žemės, nusagstyta karoliukais, iš 1943-iųjų. Prie jos 
raktikaulio vysta balta orchidėja. Nuo motinos šono nė per žingsnį nesitraukia 
spalvotoji moteris balta uniforma. 

— Nagi, mama, tik nelįsk šiąnakt į šaldytuvą. Nenoriu, kad per tavo ne- 
virškinimą likčiau visą naktį nemiegojusi. Nueik ir iškart atsigulk į lovą, girdi? 

— Net negaliu paragauti Minės torto? 

Hilė prisimerkia į motiną. 

— Tas žor/as — šiukšlyne. 

— Na, kodėl tau reikėjo jį išmesti? Laimėjau jį tik dėl tavęs. 

Mirksnį Hilė sustingsta, kol tai įsisąmonina. 

— 712 Tu mane užrašei? 

— Galbūt aš neatsimenu savo vardo ar šalies, kurioje gyvenu, bet tas tor- 
tas — tai, ko niekada neužmiršiu. 

— Tu... tu, sena, niekam tikusi... — Hilė meta popierius, kuriuos laikė 
rankoje, ir tie pasklinda į visas puses. 

Lydima spalvotosios slaugytojos, ponia Volters apsisuka ir nuklibikščiuo- 
ja prie durų. 

— Ką gi, taip ir užrašyk, Bese, — sako ji. — Mano duktė vėl supyko ant 


manęs. 


MINĖ 

kd 
eštadienio rytą atsikeliu pavargusi ir skaudanti. Nueinu į virtuvę, kur 


Meilutė skaičiuoja vakar vakarą Labdaroje savo uždirbtus pinigus 
— devynis dolerius penkiasdešimt centų. Suskamba telefonas, ir Meilutė šoka 
prie jo greičiau, nei plyksteli liepsna, taukams nuvarvėjus ant žarijų. Mat turi 
draugužį ir nenori, kad jos mama žinotų. 

— Taip, sere, — sušnabžda Meilutė ir paduoda man ragelį. 

— Alio? — atsiliepiu. 

— Čia Džonis Futas, — prisistato jis. — Esu elnių medžioklėje, bet tik 
noriu, kad jūs žinotumėte. Silija labai prislėgta. Vakar vakarą pokylyje jai buvo 
sunku. 

— Taip, sere, aš Žinau. 

— Vadinasi, girdėjote, a? — Jis atsidūsta. — Ką gi, ateinančią savaitę 
nenuleiskite nuo jos akių, gerai, Mine? Manęs nebus ir... nežinau. Tiesiog pas- 
kambinkite man, jeigu ji nepažvalės. Jeigu reikės, parvažiuosiu namo anksti. 

— Prižiūrėsiu ją. Viskas bus gerai. 

Pati nemačiau, kas atsitiko pokylyje, bet girdėjau apie tai plaudama virtu- 
vėje lėkštes. Visos patarnautojos apie tai kalbėjo. 

— "Tu matei? — paklausė Farina. — Ta aukšta rožinė ponia, pas kurią 
tarnauji, girta kaip indėnas algos dieną. 

Pakėliau akis nuo kriauklės ir pamačiau tiesiai prie manęs skubančią 
Meilutę, ranka įsisprendusią į klubą. 

— Aha, mama, ji iššliaukė viską ant grindų. Ir visi vakaro svečiai matė! 

"Ir Meilutė apsisuko, juokdamasi kartu su kitais. Todėl nepamatė į ją nu- 
taikyto š/iūksnio. Per orą nuskriejo pamuilės. 

— Tu užsičiaupk, Meilute! — Trūktelėjau ją į kampą. — Kad daugiau 
negirdėčiau tavęs blogai kalbant apie ponią, kurios dėka turi kąsnį burnoje, 
drabužius ant savęs! Aišku? 

Meilutė linktelėjo ir nuėjo prie mano lėkščių kriauklėje, bet išgirdau ją 
sumurmant: 

— O pati taip darai, nuolatos. 

Staigiai apsisukau ir prikišau smilių jai prie veido. 
— Aš turiu teisę. Nusipelnau to kiekvieną dieną, dirbdama tai besmege- 
nei kvaišai. 


Pirmadienį, kai atvažiuoju į darbą, panelė Silija tebeguli lovoje, paslėpusi 
veidą po antklodėmis. 

— Labryt, panele Silija. 

Bet ji tik apsiverčia ir nenori į mane pažiūrėti. 

Atėjus priešpiečių metui, jai į lovą nunešu ant padėklo sumuštinių su 
kumpiu. 

— Nesu alkana, — sako ji ir užsimeta ant galvos pagalvę. 

Stoviu ten, žvelgdama į ją, po antklodėmis visą kaip mumiją. 

— Ką ketinate daryti, taip ir gulėsite čia kiaurą dieną? — klausiu, nors ir 
anksčiau ganėtinai kartų mačiau ją taip darant. Bet šįkart yra kitaip. Ant veido 
nėra jokios bjaurasties, ji nesišypso. 

— Prašau, palik mane ramybėje. 

Buvau besižiojanti sakyti, kad jai reikia tiesiog atsikelti, apsivilkti tais savo 
neskoningais drabužiais ir pamiršti apie tai, bet ji guli čia tokia kelianti pasi- 
gailėjimą ir vargšelė, jog aš nutylu. Nesu jos psichiatras, o ji ir neprašo, kad 
tokia būčiau. 

Antradienio rytą panelė Silija vis dar lovoje. Vakarykštis padėklas ant 
grindų, nuo sumuštinių neatsikąsta nė kąsnelio. Ji vis dar vilki tais pačiais ap- 
driskusiais mėlynais naktinukais, kurie atrodo tartum užsilikę nuo anų laikų 
Tjunikos apygardoje, dryžuota medvilninė apykaklė atspurusi. Iš priekio kaž- 
kas panašaus į dėmę nuo anglies. | 

— Nagi, leiskit man paimti tas paklodes. Parodykite bent kiek, kad atsi- 
gaunate, ir panelei Džulijai iškils keblumų. Jūs nepatikėsite, ką vakar ta kvailė 
su daktaru Pagyrūnu padarė. 

Bet ji tik guli lovoje ir tiek. 

Vėliau jai atnešu ant padėklo pyrago su vištiena. Nors iš tikrųjų tai noriu 
pasakyti panelei Silijai, kad suimtų save į rankas, nueitų į virtuvę ir deramai 
pavalgytų. 

— Nagi, panele Silija, suprantu, baisu, kas atsitiko Labdaroje. Betgi ne- 
galite čia amžinai tūnoti ir gailėtis savęs. 

Panelė Silija atsikelia ir užsirakina vonios kambaryje. 

Pradedu nuvilkinėti lovą. Tai baigusi, surenku nuo naktinio staliuko visas 
šlapias popierines servetėles ir stiklines. Pamatau laiškų šūsnį. Ta moteris bent 

prisivertė nueiti iki pašto dėžutės. Pakeliu laiškus, kad galėčiau nušluostyti 
staliuką, ir ant vieno atviruko pamatau raides H V H. Nė sumot nesuspėjau, 
kai perskaičiau visą atviruką. 


Gerbiamoji Silija, 

vietoje atlygio už suplėšytą mano suknelę mes Lygoje mielai 
priimsime nemažiau kaip dviejų šimtų dolerių dovaną. Be to, prašom 
ateityje susilaikyti siūliusis bet kokiai savanoriškai ne narių veiklai, nes 
Jūsų pavardė įtraukta į bandomąjį laikotarpį atliekančiųjų sąrašą. Jūsų 
bendradarbiavimas šiuo reikalu bus vertinamas. 

Malonekite užpildyti čekį Lygos Džeksono skyriaus vardu. 

Nuoširdžiai, Hile Ho/bruk, 


Prezidentė ir asignavimų tvarkytoja 


Trečiadienio rytą panelė Silija vis dar po apklotais. Užsiėmusi savo darbais 
virtuvėje, mėgintu įvertinti tai, kad ji nebesišlaisto čia pas mane. Bet negaliu 
tuo džiaugtis, nes visą rytą skamba telefonas, ir pirmą sykį nuo tada, kai pra- 
dėjau dirbti, panelė Silija nekelia ragelio. Dešimtą kartą suskambus, nebegaliu 
daugiau klausytis ir galiausiai pačiupusi ragelį atsiliepiu. 

Nueinu pas ją į miegamąjį, pasakau: 

— Jums skambina ponas Džonis. 

— Ką? Juk jis neturi žinoti, kad aš žinau, jog jis apie tave žino. 

Aš giliai atsidūstu parodydama, kad man daugiau tas melas nė prie uo- 
degos. 

— Jis paskambino man į na72us. Žaidimėlis baigtas, panele Silija. 

Ji užsimerkia. 

— Pasakyk jam, kad aš miegu. 

Nukeliu papildomo telefono aparato miegamajame ragelį, primygtinai 
pažvelgiu panelei Silijai į akis ir pasakau jam, kad ji vonios kambaryje. 

:— Taip, sere, ji gerai jaučiasi, — pasakau ir prisimerkiu į ją. Padėjusi rage- 
lį rūsčiai nužvelgiu panelę Siliją. — Jis nori Žinoti, kaip jūs jaučiatės. 

— Girdėjau. 

— Žinote, aš dėl jūsų pamelavau. 

Ji vėl užsidengia galvą pagalve. 

Iki kitos dienos popietės aš jau nebepajėgiu daugiau tverti to nė minutės. 
Panelė Silija vis dar ten pat, kur ir buvo visą savaitę. Jos veidas sulysęs, o ta 
„Butterbatch“ plaukų spalva atrodo riebaluota. Kambarys irgi pradeda dvokti 


322 m KATHRYN STOCKETI 


kaip pas nevalyvus žmones. Galiu kirsti lažybų, kad nuo penktadienio ji nesi- 
maudė vonioje. 

— Panele Silija, — sakau. 

Ji pažvelgia į mane, bet nenusišypso, neprataria nė žodžio. 

— Ponas Džonis parvažiuos šįvakar, o aš jam pažadėjusi jus prižiūrėti. Ką 
jis pagalvos radęs paguldytą su tuo senu bjauriu naktiniu apdaru, kurį vilkite? 

Išgirstu panelę Silija sušnirpščiojant, sužagsint, o paskui suvis pasilei- 
džiant bliauti. 

— Visko to nebūtų atsitikę, jeigu aš tik būčiau likusi ten, kur mano vieta. 
Jis būtų turėjęs vesti tinkamą. Būtų turėjęs vesti... Hi/ę. 

— Nusiraminkite, panele Silija. Nėra taip... 

— Betgi panelė Hilė nesiskaito. Negalite savęs vertinti pagal tai, kaip ta 
moteris jus mato. 

— Nesu tinkama tokiam gyvenimui. Man nereikia valgomojo stalo dvy- 
likai asmenų. Nepajėgčiau prisikviesti dvylikos žmonių, net jeigu ir maldau- 
čiau. 

Palinguoju į ją galva. Vėl skundžiasi, nes turi per daug. 

— Kodėl ji manęs taip nekenčia? Juk nė nepažįsta, — rauda panelė Sili- 
ja. — Ir ne tik dėl Džonio, ji pavadino mane melage, apkaltino, kad tai aš jai 
suveikiau tą... žoržą. — Ji tranko kumščiais sau kelius. — Niekada nebūčiau 
išsivėmusi, jeigu ne tai. 

— Koks tortas? 

— H-H-Hilė laimėjo tavo tortą. Ir apkaltino mane, kad aš ją užrašiau į 
loteriją. Kad iškrėčiau jai kažkokią... šunybę. — Ji rypuoja ir kūkčioja. — Ko- 
dėl būtų reikėję man taip daryti? Užrašyti į sąrašą jos pavardę? 

Labai pamažu man pradeda aiškėti, kas čia vyksta. Nežinau, kas užrašė 
tam tortui Hilę, bet tikrai žinau, kodėl ji suėstų gyvą kiekvieną, kurį manytų 
tai padarius. | 

Paskersuoju į duris. Tas balsas mano galvoje sako: Išeik, Mine. Tik nešk 
pentinus iš čia. Bet žiūriu į bliaunančią savo senuose naktiniuose marškiniuose 
panelę Siliją ir mane apima kaltės jausmas, klampus it Jazu* molis. 

— Aš daugiau nebegaliu Džoniui to daryti. Jau apsisprendžiau, Mine. 
Grįžtu atgal, — rauda ji. — Atgal į Šugar Dičą. 

— Jūs ketinate palikti savo vyrą vien dėl to, kad išsivėmėte kažkokiame 


pokylyje? 


* Upė Misisipės valstijoje, aukščiau Viksburgo įtekanti į Misisipės upę. 

Palauk, mąstau, o mano akys išsiplečia. Panelė Silija negali palikti pono 
Džonio — kur, po galais, tada likčiau aš? 

Šitaip priminta panelė Silija pravirksta dar smarkiau. Atsidūstu ir stebiu 
ją klausdama savęs, ką daryti. 

Viešpatie, manau, atėjo metas. Metas pasakyti jai apie vienintelį dalyką 
pasaulyje, kurio niekam nenorėčiau pasakoti. Šiaip ar taip, vis tiek prarasiu 
darbą, tad galiu ir surizikuoti. 

— Panele Silija... — tariu ir atsisėdu į geltoną fotelį kampe. Šiuose na- 
muose aš niekada nesu sėdėjusi kur nors kitur, kaip tik virtuvėje ir jos vonios 
kambaryje ant grindų, bet ši diena reikalinga kraštutinių priemonių. — Žinau, 
kodėl panelė Hilė taip užsiuto. Dėl torto, turiu omenyje. 

Panelė Silija smarkiai išsišnypščia, garsiai sutrimituoja į higieninę serve- 
tėlę. Pažvelgia į mane. 

— Aš jai kai ką padariau. Baisaus. Siaubinga. 

Vien prisiminus tai, man pradeda tuksėti širdis. Sumoju, kad negaliu sė- 
dėti čia, šiame fotelyje, ir tuo pat metu pasakoti jai tą istoriją. Atsistoju ir 
nueinu prie lovos kojūgalio. 

— Ką? — šniurkščioja ji. — Kas atsitiko, Mine? 

— Pernai, kai dar dirbau pas panelę Volters, panelė Hilė paskambina man 
į namus. Pasakyti, kad išsiunčia panelę Volters į nusenusių moterų prieglaudą. 
Aš išsigandau, juk turiu išmaitinti penkis vaikučius. O Lerojus ir taip jau dirba 
dvi pamainas. — Jaučiu į krūtinę kylant karštį. — Dabar aš žinau, kad tai, ką 
padariau, nebuvo krikščioniška. Bet koks turi būti žmogus, kad galėtų išsiųsti 
savo mamą ;į prieglaudą gyventi su svetimaisiais? Kažkas tokio yra, kad jeigu ir 
ką bloga padarysi tai moteriai, vis tiek tai atrodys tik /eisinga. 

Panelė Silija atsisėda lovoje, nusišluosto nosį. Atrodo, lyg dabar jau būtų 
sudominta. 

— Tris savaites ieškojausi darbo. Po tarnystės pas panelę Volters kasdien 
vaikščiojau ieškodama. Nueinu į panelės Caild namus. Ji man atsako. Nueinu 
pas Rolius, jie irgi manęs nenori. Nei Ričai, nei Patrik Smitai, nei Volkersai, 
net nei tie katalikai Tibodo su septyniais savo vaikučiais. Niekas nenori. 

— O, Mine... — prataria panelė Silija. — Tai siaubinga. 

Sukandu dantis. 

— Nuo pat vaikystės mama mane perspėdavo įžūliai neatsikalbinėti. Bet 
aš jos nesiklausydavau ir visam miestui tapau žinoma dėl savo pikto liežuvio. 
Galvojau, turbūt todėl niekas nenori manęs samdyti. Kai pas panelę Volter 
liko dirbti dvi dienos, o aš dar nebuvau susiradusi jokio naujo darbo, pradėjau 
tikrai baimintis. Beniui astma, Meilutė dar lanko mokyklą, o Kindra ir... ir 

taip mums buvo striuka su pinigais. Ir kaip tik tuomet panelė Hilė, ji ateina 
pas panelę Volters pasikalbėti. Sako: „Ateik pas mane dirbti, Mine. Mokėsiu 
tau už dieną dvidešimt penkiais centais daugiau, negu mokėdavo mama.“ Ji 
tai vadina „vilione morka“, lyg aš būčiau koks darbinis mulas. — Jaučiu gniau- 
žiantis kumščius. — Lyg kada nors būčiau pagalvojusi išstumti iš darbo savo 
draugę Julę Mei Krukl. Panelė Hilė mano, kad visi tokie dviveidžiai kaip ji. 
— Persibraukiu ranka sau per kaktą. Panelė Silija klausosi išsižiojusi, atrodo 
apstulbusi. — Pasakau jai: „Ne, dėkui, panele Hile.“ Tuomet ji pažada mokė- 
sianti man penkiasdešimt centų daugiau, o aš sakau: „Ne, mem. Ne, dėkui.“ 
Ir tada ji mane pritrenkia, panele Silija. Sako žinanti apie Čaildus, Rolius ir 
apie visus kitus, man atsakiusius darbą. Pasakė, kad taip atsitiko todėl, nes ji 
pasistengusi, jog; visi žinotų mane kaip vagišę. Visą savo gyvenimą nesu nieko 
pavogusi, bet ji visiems paskleidė, kad aš apsivogiau, ir niekas mieste nesamdys 
tarnaite įžūliai kalbančios, vagiančios nigerės, tad lygiai taip pat galiu ateiti ir 
dirbti pas ją už dyką. Ir štai kaip atsitiko, kad aš tai padariau. 

Panelė Silija mirksi į mane. 

— Ką tokio. Mine? 

— Pasakau jai suvalgyti mano šūdą. 

Panelė Silija vis ten sėdi, tebeatrodydama apstulbusi. 

— Tuomet pareinu namo. Užmaišau šokoladinio kremo tortą. Įdedu cu- 
kraus ir šokolado „Bakers“, taip pat tikros vanilės, pusseserės man parvežtos 
iš Meksikos. Nugabenu jį į panelės Volters namus, kur, žinau, sėdinės panelė 
Hilė laukdama, kol atvažiuos prieglaudos žmonės ir pasiims jos mamą, kad 
tada galėtų parduoti tą namą. Peržiūrinėja jos sidabrą. Atsirenka, ko jai reikia. 
Kai tik padedu tą tortą ant virtuvės darbastalio, panelė Hilė nusišypso pama- 
nydama, kad tai taikos dovana, lyg norėčiau savotiškai jai parodyti, jog išties 
gailiuosi dėl to, ką pasakiau. O paskui stebiu ją. Pati stebiu ją valgant. Du 
didelius gabalus. Susikemša į burną, tartum niekada nebūtų ragavusi nieko 
tokio skanaus. Paskui sako: „Žinojau, kad tu persigalvosi, Mine. Žinojau, kad 
galų gale bus mano viršus.“ — Ir nusijuokia, šiek tiek manieringai, lyg visa tai 
išties būtų jai juokinga. Ir štai tuomet panelė Volters, ji pasako irgi mažumėlę 
praalkusi ir paprašo įdėti jai to torto.-Aš atsakau: „Ne, mem. Šis — specialiai 
dėl panelės Hilės.“ O panelė Hilė sako: „Mama, gali jo paragauti, jeigu nori. 
Tačiau tik mažutį gabalėlį. Ką tu į jį įdėjai, Mine, kad toksai skanus?“ Aš atsa- 
kau: „Tos geros vanilės iš Meksikos“, — ir paskui varau toliau. Pasakau, ko dar 
įdėjau į tą jai skirtą tortą. 

Panelė Silija vis dar suakmenėjusiu žvilgsniu spokso į mane, bet dabar aš 
negaliu pažiūrėti jai į akis. 

— Panelei Volters atkąra smakras. Toje virtuvėje taip ilgai niekas nebe- 
pratarė nė žodžio, kad aš būčiau galėjusi išeiti pro duris, kol jiedvi būtų sumoju- 
sios, kad manęs nebėra. Bet paskui panelė Volters pratrūko kvatotis. Kvatojosi 
taip smarkiai, kad mažne nuvirto nuo kėdės. Sako: „Na, Hile, manau, taip tau 
ir reikia. Ir tavimi dėta aš niekur nevaikščiočiau nešioti paskalų apie Minę, nes 
išgarsėtum po visą miestą kaip ponia, suvalgiusi dvi mentelės Minės šūdo.“ 

Vogčia metu žvilgsnį į panelę Siliją. Ji spokso plačiomis akimis, dygėda- 
masi. Supanikuoju, kad jai tai papasakojau. Daugiau niekada manimi nebepa- 
sitikės. Nueinu prie geltonojo fotelio ir vėl atsisėdu. 

— Panelė Hilė pamanė, kad jūs žinote tą istoriją. Kad iš jos tyčiojatės. Ji 
niekada nebūtų šokusi ant jūsų, jeigu nebūčiau to padariusi. 

Panelė Silija tik spokso į mane. 

— Bet noriu, kad žinotumėte: jeigu paliksite poną Džonį, tuomet pa- 
nelė Hilė bus laimėjusi visą didįjį žaidimą. Bus nugalėjusi mane, nugalėjusi 
jus... — Palinguoju galva mąstydama apie Julę Mei už grotų ir apie panelę 
Skyter, visai nebeturinčią draugų. — Mieste bus likę nedaug žmonių, kurių ji 
nebūtų nugalėjusi. 

Kurį laiką panelė Silija tyli. Paskui pažvelgia į mane ir Žiojasi kažką saky- 
ti, bet vėl užsičiaupia. 

Galiausiai tik prataria: 

— Dėkui tau. Už tai... kad man papasakojai. 

Ji vėl atsigula. Bet prieš uždarydama duris suspėju pamatyti, kad jos akys 
plačių plačiausios. 


Kitą rytą aptinku panelę Siliją pagaliau sugebėjusią atsikelti iš lovos, išsi- 
plauti galvą ir vėl išsiteplioti visu tuo makiažu. Lauke šalta, tad ji vėl su vienu 
iš tų savo ankštų megztinių. 

— Džiaugiatės, kad parvažiavo ponas Džonis? — klausiu. Ne tai, kad 
man rūpėtų, bet noriu Žinoti, ar ji tebeaudžia mintį jį palikti. 

Bet panele Silija daug nekalba. Jos akyse nuovargis. Nebe tokia greita 
šypsotis dėl kiekvieno mažmožio. Ji parodo pirštu pro virtuvės langą: 

— Manau, pasodinsiu rožių krūmų eilę. Palei galinę sodybos ribą. 

— Kada jos pražys? 

— Turėtume pamatyti kada nors apie kitą pavasarį. 

Palaikau tai geru ženklu, kad ji planuoja ateitį. Manau, jeigu kas nors no- 
rėtų pabėgti, nesivargintų sodinti gėles, kurios pražys ne anksčiau kaip kitais 
metais. 

Visą dienos likutį panelė Silija darbuojasi gėlyne, rūpinasi chrizantemo- 
mis. Kitą rytą atvažiavusi randu panelę Siliją virtuvėje prie stalo. Turi priešais 
save pasidėjusi laikraštį, bet spokso į tą mimozos medį. Lauke apniukę ir šalta. 

— Labryt, panele Silija. 

— Sveika, Mine. 

Panelė Silija tik sėdi ir žiūri pro langą į tą medį, sukinėdama rankoje 
rašiklį. Pradėjo lyti. 

— Ką šiandien norite priešpiečių? Turime rostbifo arba užsilikusio šiek 
tiek pyrago su vištiena... 

Pasilenkiu į šaldytuvą. Turiu apsispręsti dėl Lerojaus, pasakyti jam, kokie 
dalykai. Arba baigsi mane mušęs, arba išeinu. Ir, beje, nepasiimu vaikų. O tai ne- 
tiesa, dėl vaikų, bet turėtų jį išgąsdinti labiau negu kas nors kita. 

— Nieko nenoriu. 

Panelė Silija atsistoja, nusispiria vieną raudoną aukštakulnį batelį, pas- 
kui — kitą. Vis žiūrėdama pro langą į tą medį, ji pasirąžo nugarą. Sutreškina 
krumpliais. Ir paskui išeina pro užpakalines duris. 

Matau ją kitapus stiklo, o paskui pastebiu kirvį. Šiek tiek pakraupstu, nes 
niekas nemėgsta matyti kuoktelėjusios ponios su kirviu rankoje. Ji smarkiai 
užsimoja juo nelyginant beisbolo lazda. Bandomasis kirtis. 

„Ponia, šįsyk jūs pasiklydote.“ Lietus pliaupia ant panelės Silijos, bet ji 
nekreipia dėmesio. Pradeda kapoti tą medį. Lapai byra ant jos, limpa prie 
plaukų. 

Padedu ant stalo lėkštę su rostbifu ir stebiu vildamasi, kad tai nepavirs 
kuo nors kitkuo. Ji suraukia lūpas, nusišluosto nuo akių lietų. Užuot pavargusi, 
sulig kiekvienu užsimojimu kerta vis šiek tiek smarkiau. 

— Panele Silija, eikite iš lietaus, — šaukiu. — Palikit tai ponui Džoniui, 
kai parvažiuos. 

Bet ji nesiklauso. Jau įpusėjusi kapoti tą kamieną, ir medis pradeda tru- 
putėlį svyruoti it girtas mano tėtušis. Galiausiai aš tik klesteliu ant kėdės, kur 
skaitė panelė Silija, laukiu, kol ji baigs darbą. Palinguoju galvą ir pažvelgiu į 
išskleistą laikraštį. Ir kaip tik tuomet pamatau po juo pakištą panelės Hilės 
laiškutį ir panelės Silijos čekį dviem šimtams dolerių. Pasižiūriu kiek įdėmiau. 
Palei čekio apačią, kur palikta vietos pastaboms, panelė Silija dailiu, šiek tiek 
pasvirusiu į dešinę braižu įrašiusi žodžius: Dviejų mentelių Hilei. 

Išgirstu treškesį ir pamatau medį trenkiantis ant žemės. Lapai ir sausos 
šakelės laksto ore, aplipindami visus jos „Butterbatch“ spalvos plaukus. 

S tebeiliju virtuvėje į telefoną. Niekas taip ilgai čionai neskambino, kad 
jis atrodo kaip koks įtaisytas prie sienos neveikiantis daiktas. Visur 
— bibliotekoje, vaistinėje, iš kurios pasiimu motinos vaistus, Aukštutinėje gat- 
vėje, kur perkuosi dažus rašomajai mašinėlei, mūsų pačių namuose — tvyro 
baisi rimtis. Prieš dvi savaites nužudytas prezidentas Kenedis, ir visas pasaulis 
liko priblokštas. Tartum niekas nenorėtų pirmas nutraukti tylą. Niekas neat- 
rodo pakankamai svarbu. 

Pastaruoju metu tais retais atvejais, kai telefonas vis dėlto sučirškia, skam- 
bina daktaras Nilas pranešti dar blogesnius tyrimų rezultatus arba koks gimi- 
naitis pasiteirauti apie motiną. Ir tačiau aš vis dar kartais mąstau apie Sžiuartą, 
nors jau praėję penki mėnesiai nuo tada, kai jisai skambino. Net ir kai galiau- 
siai palūžusi papasakojau motinai, kad mudviejų draugystė nutrūko. Motina 
atrodė sukrėsta, kaip mano ir spėta, bet, laimė, ji tik atsiduso. 

Aš giliai atsikvepiu, surenku nulį ir užsidarau podėlyje. Pasakau vietinės 
stoties operatorei tarpmiestinio ryšio numerį ir laukiu. 

— „Harper X Row“ leidykla, su kuo sujungti? 

— Prašom Ileinos Stein kabinetą. 

Laukiu, kol linijoje atsilieps jos sekretorė, gailėdamasi, kad nepaskambi- 
nau anksčiau. Bet atrodė netaktiška skambinti Kenedžio mirties savaitę, taip 
pat per žinias girdėjau, kad daugelis įstaigų uždaryta. Paskui kita savaitė buvo 
Padėkos dienos, ir kai aš paskambinau, iš komutatorinės man pasakė, kad jos 
kabinete išvis niekas neatsiliepia, taigi dabar aš skambinu savaite vėliau negu 
planavau. 

"— Ileina Stein. 

Sumirksiu nustebusi, kad atsiliepė ne jos sekretorė. 

— Ponia Stein, atleiskite, čia... Eugenija Felan. Iš Džeksono, Misisipės. 

— Taip... Eugenija. — Ji atsidūsta, matyt, suirzusi, kad surizikavo pakelti 
savo pačios telefono ragelį. 

— Skambinu norėdama jums pranešti, kad rankraštis bus baigtas tuoj 
po Naujųjų metų. Išsiųsiu jį jums sausio antrą savaitę. — Nusišypsau, puikiai 
perdavusi mano surepetuotas eilutes. 

Tyla, girdžiu tik iškvėpiamus cigaretes dūmus. Ant miltų skardinės pasi- 
muistau. 

— Esu... ta, kuri rašo apie spalvotąsias moteris? Misisipėje? 

— Taip, prisimenu, — atsako ji, bet aš negaliu atspėti, ar tikrai prisimena. 
Tačiau paskui ji sako: — Jūs ta, kuri kreipėsi dėl vyresniojo bendradarbio vie- 
tos. Kaip tas projektas sekasi? 

— Jau beveik baigtas. Iki visiškos pabaigos teliko dar du interviu, ir aš 
norėjau sužinoti, ar atsiųsti tai jums tiesiogiai, ar jūsų sekretorei? 

— O ne, sausis nepriimtina. 

— Eugenija? Tu namie? — girdžiu pašaukiant motiną. 

Pridengiu delnu telefono mikrofoną. 

— Tik minutėlę, mama, — atsišaukiu, nes žinau, kad jeigu neatsiliepčiau, 
ji įsiveržtų čia. | 

— Paskutinis šių metų redaktorių posėdis gruodžio dvidešimt pirmą- 
ją, — toliau kalba ponia Stein. — Jeigu norite šanso, kad tai būtų perskaityta, 
iki to laiko turi patekti į mano rankas. Antraip tai nueis į Krūvą. Juk jūs neno- 
rite atsidurti Krūvoje, panele Felan. 

— Betgi... jūs man pasakėte sausį... 

Šiandien gruodžio antroji. Taigi visam tam dalykui užbaigti man lieka 
devyniolika dienų. 

— Gruodžio dvidešimt pirmoji — diena, kai visi išeina atostogų, o paskui 
naujais metais būname užtvindyti projektais iš mūsų pačių autorių ir žurnalis- 
tų sąrašo. Jeigu esate niekas, tokia kaip jūs, panele Felan, iki dvidešimt pirmo- 
sios — jūsų langas. Vienintelis jūsų langas. 

Nuryju seiles. 

— Nežinau, ar aš... 

— Beje, ar dabar su savo motina kalbėjotės? Tebegyvenate namie?. 

Bandau sugalvoti kokį melą, — ji tik atvažiavusi aplankyti, ji serga, ji 
užsuko keliaudama pro šalį, — nes nenoriu, kad ponia Stein žinotų, jog taip ir 
nesusitvarkiau gyvenimo. Bet paskui atsidūstu. 

— Taip, tebegyvenu namie. 

— O ta negrė, kuri jus užaugino, spėju, ji vis dar pas jus? 

— Ne,ji išėjo. 

— Mmunm. Kaip gaila. Ar žinote, kas jai nutiko? Ką tik man toptelėjo, kad 
jums reikia skyriaus apie savo pačios tarnaitę. 

Užsimerkiu kovodama su neviltimi. 


— Aš... aš, tiesą sakant, nežinau. 

— Ką gi, sužinokite ir būtinai tai įdėkite. Viskam tam suteiks šiokio tokio 
asmeniškumo. 

— Taip, mem, — pasakau, nors ir visiškai nenutuokiu, kaip pavyks laiku 
baigti su dviem tarnaitėmis, o juolab parašyti istorijas apie Konstantiną. Vien 
tik mintis apie ją papasakoti verčia mane labai gailėtis, kad Konstantinos dabar 
nėra čia. 

— Viso geriausio, panele Felan. Tikiuosi, suspėsite iki galutinio termi- 
no, — sako ji, bet prieš padėdama ragelį suniurna: — Ir, dėl Dievo meilės, juk 
jūs — dvidešimt ketverių metų išsilavinusi moteris. Susiraskite butą. 


Baigiu pokalbį telefonu, priblokšta žinios apie galutinį terminą ir ponios 
Stein primygtinio reikalavimo įtraukti į knygą Konstantiną. Žinau, kad tuojau 
pat turiu sėsti prie darbo, bet pirma nueinu į miegamąjį pasižiūrėti motinos. 
Per pastaruosius tris mėnesius jos opos gerokai pablogėjo. Ji neteko daug svo- 
rio, ir nepraeina nė poros dienų, kad nevemtų. Net daktaras Nilas atrodė nu- 
stebęs, kai aną savaitę atvežiau ją į paskirtą vizitą. 

Iš lovos motina nužvelgia mane nuo galvos ligi kojų. 

— Šiandien tau nėra bridžo klubo? 

— Atšauktas. Elizabetos kūdikiui pilvuko diegliai, — pameluoju. Tiek 
daug melų jau pasakyta, kambaryje jų tiršta. — Kaip jautiesi? — klausiu. Se- 
nasis baltas emaliuotas dubuo šalia jos ant lovos. — Pykino? 

— Viskas gerai, nerauk taip kaktos, Eugenija. Tavo veidui netinka. 

Motina vis dar nežino, kad buvau išspirta iš bridžo klubo ar kad Petsė 
Džoiner turi naują teniso partnerę. Aš nebekviečiama į kokteilių vakarėlius ar 
naujai gimusių kūdikių parodymus, nei į jokius renginius, kuriuose bus Hilė. 
Išskyrus Lygą. Per šios susirinkimus mergaitės man atžarios, kalba trumpai 
ir konkrečiai, kai aptarinėjami informacinio biuletenio reikalai. Bandau save 
įtikinti, kad man nerūpi. Įsitaisau prie rašomosios mašinėlės ir didžiumą dienų 
niekur neišeinu. Pasakau sau, kad to ir sulauki, kai suverti trisdešimt tris uni- 
tazuš į priekinį populiariausios mergaitės kiemą. Žmonės linkę į tave žiūrėti 
šiek tiek kitaip nei anksčiau. 


Praėjo jau beveik keturi mėnesiai, kai durys tarp manęs ir Hilės buvo 
užtrenktos — durys iš tokio storo ledo, kad jam ištirpdyti prireiktų šimto Mi- 
sisipės vasarų. Ne tai, kad būčiau nesitikėjusi pasekmių. Tik nemaniau, kad jos 
tęsis taip ilgai. 

Hilės balsas tada per telefoną skambėjo rimtai, tyliai, lyg visą rytą ji būtų 
šūkavusi. 

— Tu nesveika, — sušnypštė man. — Nesikalbėk su manimi, nežiūrėk į 
mane. Nesisveikink su mano vaikais. 

— Techniškai tai buvo spaustuvės klaida, Hile, — tesugalvojau atsakyti. 

— Aš pati vykstu pas senatorių Vitvortą į namus ir pasakysiu jam, kad tu, 
Skyter Felan, būsi pragaištis jo kampanijai į Vašingtoną. Karpa jo reputacijos 
veide, jeigu Stiuartas vėl kada nors su tavimi bendraus! 

Susigūžiu išgirdusi jo vardą, nors tuo metu mudu jau kelias savaites bu- 
vome nutraukę draugystę. Galėjau įsivaizduoti jį nusukant akis į šalį, nebesi- 
domint, ką aš veikiu. 

— Pavertei mano kiemą kažkuo panašiu į antrarūšį cirką, — toliau varė 
Hilė. — Tik pasakyk, kiek laiko planavai pažeminti mano šeimą? 

Hilė visiškai nesuprato, kad to neplanavau. Kai pradėjau spausdinti biule- 
teniui jos tualetinę iniciatyvą, spausdinti tokius žodžius kaip /gos, absaugokite 
save ir maloniai kviečiame! — kažkas mano viduje tartum susprogo, gana pa- 
našiai kaip arbūzas — kažkas vėsaus, raminamo ir saldaus. Visada manydavau, 
kad beprotybė yra tamsus, kartus jausmas, bet ji — persmelkianti ir nuostabi, 
jeigu gali joje voliotis. Sumokėjau Paskagulos broliams kiekvienam po dvide- 
šimt penkis dolerius, kad sukrautų tuos tualetinius puodus iš sąvartyno ant 
Hilės vejos, jie išsigando, bet sutiko tai padaryti. Pamenu, kokia tamsi tada 
buvo naktis. Pamenu, jaučiausi laiminga, kad buvo ardomas kažkoks senas pas- 
tatas, ir iš jo sąvartyne atsidūrė tiek daug unitazų, kad galėjai rinktis. Dusyk 
sapnavau vėl esanti ten ir daranti tą pat. Nesigailiu dėl to, bet ir nebesijaučiu 
tokia laiminga. 

— Ir vadini save krikščione, — buvo paskutiniai Hilės žodžiai man, ir aš 
pagalvojau: Dieve. Kada gi aš tai padariau? 

Šį lapkritį Stulis Vitvortas laimėjo lenktynes į Vašingtoną dėl senatoriaus 
vietos. Bet Viljamas Holbrukas prakišo vietinius rinkimus ir nepateko į valsti- 
jos senatą, kaip buvo nusitaikęs. Visai neabejoju, kad Hilė mane kaltina ir dėl 
to. O ką jau kalbėti apie tai, kad visos jos pastangos suvesti mane su Stiuartu 
nuėjo perniek. | 


Kelios valandos po pokalbio su ponia Stein ant pirštų galų vėl nutykinu 
paskutinį kartą pasižiūrėti motinos. Tėtis jau užmigęs šalia jos. Ant motinos 
naktinio staliuko — pieno stiklinė. Sėdi atsirėmusi į pagalves, bet jos akys už- 
merktos. Man įkišus pro duris galvą, ji atsimerkia. 

— (Gal tau ko reikia, mama? 

— Aš tik ilsiuosi, nes taip man patarė daktaras Nilas. Kur susiruošei, Eu- 
genija? Jau beveik septynios. 

— Netrukus grįšiu. Tik šiek tiek pasivažinėsiu. 

Pabučiuoju ją vildamasi, kad nieko daugiau neklausinės. Kol užveriu du- 
r1S, ji jau užmigusi. 

Greitai važiuoju per miestą. Baiminuosi pasakyti Aibilinai apie naująjį 
galutinį terminą. Sunkvežimis darda ir kratosi per išmuštas kelio duobes. Po 
įtempto medvilnės sezono šisai sparčiai klera. Faktiškai mano galva trankosi į 
kabinos lubas, nes kažkas per stipriai iš naujo suveržė sėdynės spyruokles. Tu- 
riu važiuoti nuleidusi langą ir padėjusi ant jo alkūnę, kad durelės nebarškėtų. 
Priekiniame stikle — naujas saulėlydžio pavidalo įtrūkis. 

Valstijos gatvėje, kitapus vertybinių popierių agentūros, sustoju užsidegus 
raudonam šviesoforo signalui. Žvilgtelėjusi pro langą į šoną, išvystu Elizabetą, 
Mei Moblę ir Reilį, visus tris susispaudusius priekinėje jų baltos ševrolė „Cor- 
vair“ sėdynėje, turbūt važiuojančius namo po vakarienės kažkur. Nustėrstu ne- 
drįsdama darsyk pasižiūrėti — bijau, kad ji nepamatytų manęs ir nepaklaustų, 
ką gi aš veikiu sunkvežimyje. Leidžiu jiems pajudėti iš vietos pirmiau, stebė- 
dama jų automobilio galines šviesas ir slopindama į gerklę kylantį karštį. Jau 
praėję daug laiko, kai kalbėjausi su Elizabeta. 

Po tualetinio incidento Elizbeta ir aš stengėmės likti draugėmis. Kartkar- 
tėmis vis dar pasišnekėdavome telefonu. Bet Lygos susirinkimuose ji nustojo 
tarusi man bent kiek daugiau, kaip tik „sveika“ ir kelis bereikšmius sakinius, 
kad nepamatytų Hilė. Paskutinį sykį buvau užvažiavusi pas Elizabetą į namus 
prieš mėnesį. 

— Tiesiog negaliu patikėti, kokia jau didelė Mei Moblė, — tada pasakiau. 

Mei Moblė droviai nusišypsojo, pasislėpė už motinos kojos. Ji paūgėjo, 
bet vis tiek tebebuvo putnutė kaip kūdikis. 

— Auga kaip piktžolė, — atsakė Elizabeta žvelgdama pro langą, ir aš 
pagalvojau: kas per keistas daiktas, su kuo lyginti savo vaiką. Su piktžole. 

Elizabeta tebevilkėjo maudymosi chalatu, turėjo plaukuose suktukus, vėl su- 
lysusi po nėštumo. Šypsojosi įsitempusi. Vis pasižiūrėdavo į laikroduką, kas kelias 
sekundes pasičiupinėdavo susuktus plaukus. Mudvi stoviniavome virtuvėje. 

— (Gal važiuojame į klubą priešpiečių? — paklausiau. 

Kaip tik tuomet pro duris į virtuvę užsuko Aibilina. Suspėjau valgomaja- 
me pamatyti stalo sidabrą ir nėrinių servetėles. 

— Aš negaliu, ir man nemalonu tave skubinti laukan, bet... turiu susi- 


tikti su mama „Jewel Taylor“ parduotuvėje. — Ji vėl šovė akimis pro langą į 

gatvę. — Juk žinai, kaip mano mama nemėgsta laukti. — Dirbtinė jos šypsena 
tolydžio platėjo. 

— Ak, atleisk, neketinu tavęs trukdyti. 

Paplekšnojau ją per petį ir pasukau į duris. Ir tuomet man toptelėjo. Kaip 
galėjau būti tokia buka? Juk trečiadienis, dvylikta valanda. Mano buvusio bri- 
džo klubo metas. 

Apgailestaudama, kad šitaip sukėliau Elizabetai nepatogumo, pavariau 
atbulom kadilaką iš jos kiemo įvažos. Kai sukausi, pamačiau ją prispaudus vei- 
dą prie lango stebint mane išvažiuojant. Ir būtent tuomet sumojau: jai nėra 
nepatogu, kad privertė mane nesmagiai pasijausti. Elizabetai Lyfolt nepatogu, 
nes ją gali pamatyti drauge su manimi. 


Žinodama, kad turime būti dar atsargesnės nei bet kada anksčiau, palieku 
sunkvežimį stovėti Aibilinos gatvėje, keliais namais toliau nuo josios. Nors 
Filė ir niekada neužsuktų į šią miesto dalį, ji dabar visoms mums kelia grėsmę, 
ir aš jaučiu, lyg jos akys būtų visur. Žinau, kokią piktdžiugą ji jaustų, nutvėrusi 
mane tai darant. Nesumenkinu to, kaip toli ji nueitų, siekdama užsitikrinti, 
kad aš kentėčiau iki savo gyvenimo pabaigos. 

Žvarbus gruodžio vakaras, ką tik pradėjo dulksnoti lietus. Nulenkusi galvą 
skubu gatve. Galvoje vis dar sukasi pokalbis su ponia Stein. Visą laiką mėginau 
pagal svarbą viską suskirstyti, ką pirmiausia reikia nuveikti. Bet sunkiausioji 
dalis, kad turėsiu vėl paklausti Aibilinos, kas nutiko Konstantinai. To nesuži- 
nojusi negalėsiu teisingai papasakoti jos istorijos. Knygos tikslas sužlugs, jeigu 
bus pateikta tik dalis Konstantinos gyvenimo. Tai reikštų nepapasakoti visos 
tiesos. 

Įskubu į Aibilinos virtuvę. Mano veidas turbūt išduoda, kad kažkas ne- 
gerai. 

— Kas atsitiko? Gal kas nors jus pamatė? 

— Ne: — Išsitraukiu iš krepšio popierius. — Šįryt kalbėjausi su ponia 
Stein. 

Papasakoju jai viską, ką žinau — apie galutinį terminą, apie Krūvą. 

— Gerai, taigi... — Aibilina skaičiuoja mintyse dienas, kaip ir aš dariau 
visą popietę. — Taigi turime dvi su puse savaitės, o ne šešias. O Viešpatie, per 
mažai laiko. Juk dar reikia baigti Luvinijos dalį ir padailinti Fei Belės... Taip 
pat ir Minės dalis, šios kol kas nėra tinkamos... Panele Skyter, mes dar net 
neturime pavadinimo. 


Paslepiu galvą sau tarp delnų. Jaučiuosi, lyg grimzčiau po vandeniu. 

— Tai dar ne viskas, — pasakau. — Ji nori, kad parašyčiau apie Konstan- 
tiną. Paklausė manęs... kas jai nutiko. 

Aibilina pasideda ant stalo arbatos puodelį. 

— Aš negaliu parašyti nežinodama, kas atsitiko, Aibilina. Tad jeigu tu 
nenori man pasakoti... kažin, gal atsirastų kas nors kitas, kuris sutiktų. 

Aibilina palinguoja galva. 

— Manau, atsirastų, — sako ji, — bet aš nenoriu, kad kas nors kitas pa- 
pasakotų jums tą istoriją. 

— Tuomet... tu papasakosi? 

Aibilina nusiima juodų rėmelių akinius, pasitrina akis. Vėl juos užsideda, 
ir aš tikiuosi išvysti pavargus; veidą. Juk ji visą dieną dirbo ir dabar dar sunkiau 
dirbs, stengdamasi suspėti iki galutinio termino. Nerimaudama sėdžiu ant kė- 
dės laukdama, kol ji atsakys. 

Bet ji anaiptol neatrodo pavargusi. Sėdi tiesi ir meta į mane provokuoja- 
mą žvilgsnį. 

— Aš ją užrašysiu. Duokite man kelias dienas. Papasakosiu jums viską, 
kas nutiko Konstantinai. 


Dirbu ištisas penkiolika valandų prie Luvinijos interviu. Ketvirtadienio 
vakarą nuvykstu į Lygos susirinkimą. Baisiai noriu išsigauti iš namų, nenu- 
stygstu nuo nervų, esu įsitempusi dėl galutinio termino. Kalėdų eglutė pradeda 
kvepėti per aštriai, marinuoti su prieskoniais apelsinai šleikščiai pagedę. Mo- 
tinai nuolat šalta, ir savo tėvų namuose jaučiuosi taip, lyg mirkčiau ištirpinto 
sviesto katile. 

Stabteliu ant Lygos būstinės laiptelių, giliai įkvepiu gryno žiemiško oro. 
Graudu, bet aš džiaugiuosi tebeturėdama informacinį biuletenį. Kartą per sa- 
vaitę iš tikrųjų jaučiuosi visame kamė dalyvaujanti. Ir kas žino, gal šįsyk bus 
kitaip, kai prasideda švenčių atostogos ir šiaip. 

Bet tą pat minutę, kai įžengiu, man atsukamos nugaros. Mano atskirtis 
apčiuopiama, tartum aplinkui mane būtų sumūrytos betoninės sienos. Hilė 
niekinamai į mane šypteli ir staigiai nusisuka su kažkuo kalbėtis. Nueinu giliau 
tarp susirinkusiųjų ir pamatau Elizabetą. Ji šypsosi, ir aš pamoju. Noriu pasi- 
kalbėti su ja apie savo motiną, papasakoti, kaip esu susirūpinusi, bet nespėjus 
man dar kiek prisiartinti Elizabeta nusigręžia ir nulenkusi galvą nueina. Aš 
traukiu atsisėsti į savo vietą. Iš jos čionai tatai nauja. 

Užuot savo įprastos vietos priekyje, įsmunku į galinę eilę, pikta, kad Eli- 
zabeta nepanoro net pasisveikinti. Šalia manęs sėdi Reičelė Koul Brant. Rei- 

čelė, auginanti tris vaikus, dirbanti prie savo magistro laipsnio iš anglų litera- 
tūros Milsapso koledže, išvis retai kada ateina į susirinkimus. Gaila, kad mudvi 
nesame geresnės draugės, bet žinau, kad ji labai užsiėmusi. Man iš kitos pusės 
— bjaurioji Leslė Falerbin savajame plaukų lako kvapo debesyje. Kaskart, kai 
užsirūko cigaretę, ji tikriausiai rizikuoja savo gyvybe. Kažin, jeigu spustelėčiau 
jos viršugalvį, ar aerozolis išsipurkštų jai iš burnos? 

Beveik visos mergaitės užsikėlusios koją ant kojos, su smilkstančiomis 
cigaretėmis rankose. Dūmai kaupiasi ir rangosi palubėje. Du mėnesiai, kaip 
aš nerūkiau, ir nuo to dvoko mane blogina. Hilė užlipa ant pakylos prie pulto 
ir praneša apie artėjančius aukojimo vajus (paltų, konservų, knygų ir papras- 
čiausią seną pinigų aukojimo vajus), ir paskui mes pereiname prie Hilės mėgs- 
tamiausios susirinkimo dalies — nesklandumų sąrašo. Būtent šioje vietoje ji 
imasi skelbti pavardes dar nesusimokėjusiųjų nario mokesčio ar praleidinėjan- 
čiųjų susirinkimus arba neatliekančiųjų savo filantropinių pareigų. Šiuo metu 
aš visados dėl ko nors patenku į nesklandumų sąrašą. 

Hilė vilki A silueto raudona vilnone suknele su pelerina ir gobtuvu virš jos, 
Šerloko Holmso stiliaus, nors čia karšta kaip krosnyje. Kartkartėmis vis atmeta 
atgal priekinį atvartą, lyg šis jai trukdytų, bet atrodo pernelyg besimėgaujanti 
šiuo gestu, kad tai iš tikrųjų keltų keblumų. Jos padėjėja Merė Nel stovi šalia 
padavinėdama užrašus. Merė Nel išvaizda — kaip šviesiaplaukio kambarinio 
šunyčio, Pekino veislės, ttumputėmis kojomis ir gale užriesta nosimi. 

— Dabar turime aptarti kai ką labai įdomaus. — Hilė priima iš šunyčio 
užrašus ir permeta juos akimis. — Komitetas nusprendė, kad mūsų informaci- 
nį biuletenį būtų pravartu šiek tiek atnaujinti. 

Tiesiau atsisėdu. Argi ne aš turėčiau nuspręsti dėl biuletenio permainų? 

— Visų pirma mes keičiame informacinį biuletenį iš savaitinio į mėnesi- 
nį. Tiesiog per brangu, kai pašto ženklų kaina pakilo iki šešių centų ir visa kita. 
Ir jį papildome madų skiltimi, nušviesdamos kai kuriuos iš geriausių aprangos 
komplektų, nešiojamų mūsų narių, taip pat makiažo skiltimi su naujausiomis 
tendencijomis šioje srityje. Ak, ir, žinoma, nesklandumų sąrašu. Tai irgi jame 
bus. — Ji linkteli galva, užmegzdama akių kontaktą su keliomis narėmis. — Ir 
pagaliau labiausiai jaudinantis pokytis: mes nusprendėme šią naują korespon- 
denciją pavadinti Zhe Ta//er* — pagal europietišką žurnalą, kurį visos esančios 
čia moterys skaito. 

— Argi ne puikiausias pavadinimas? — pagiria Merė Lu Vait, ir Hilė taip 
didžiuojasi savimi, kad net nestukteli plaktuku, anai prakalbus be eilės. 


* „Liežuvautojas“ (ang/.) — Londone leidžiamas aukštuomenės gyvenimo būdo žurnalas, iš- 
einantis dešimt kartų per metus. 

— Ką gi, gerai. Dabar metas išrinkti mūsų naujo, modernaus mėnraščio 
redaktorių. Turite ką pasiūlyti? 

Pakyla kelios rankos. Aš sėdžiu visai nejudėdama. 

— Džene Prais, ką pasakysi? 

— Siūlau Hilę. Hilę Holbruk. 

— O, kaip malonu. Gerai, ar bus dar kokių nors kitų? 

Reičelė Koul Brant pasisuka ir žiūri į mane, lyg sakytų: Ar ga/i fuo batikė- 
£i? Matyt, ji salėje vienintelė, nežinanti apie mane ir Hilę. 

— Kas nors pritaria... — Hilė pasižiūri žemyn į pultą, lyg ne visai prisi- 
mintų, kas buvo pasiūlytas. — Hilės Holbruk, kaip redaktorės, kandidatūrai? 

— Aš pritariu. 

— Ir aš. 

— Paukšt paukšt trinkteli plaktukas, ir aš prarandu savąjį redaktorės postą. 

Leslė Falerbin spokso į mane tokiomis plačiomis akimis, kad nematau už 
jų nieko, kur turėtų būti smegenys. 

— Skyter, ar tai ne tavo pareigos? — klausia Reičelė. 

— Buvo mano pareigos, — sumurmu ir susirinkimui pasibaigus patrau- 
kiu tiesiai durų link. Niekas manęs neužkalbina, niekas nežiūri man į akis. Aš 
žengiu aukštai iškėlusi galvą. 

Priesalyje kalbasi Hilė ir Elizabeta. Hilė susikiša savo tamsius plaukus už 
ausų ir nutaiso į mane diplomatišką šypseną. Nužirgčioja šnektelėti su kažku- 
ria kita, bet Elizabeta lieka vietoje. Kai einu laukan, ji paliečia mano alkūnę. 

— Lik sveika, Elizabeta, — metu. 

— Apgailestauju, Skyter, — sukužda ji, ir mudviejų akys mirksnį sukim- 
ba. Bet paskui ji nusuka žvilgsnį į šalį. 

Nulipu laipteliais ir patraukiu į tamsią automobilių aikštelę. Pamaniau, 


kad ji turi kažką daugiau man pasakyti, bet turbūt klydau. 


Po Lygos susirinkimo nevažiuoju iš karto namo. Nuleidžiu žemyn visus 
kadilako langus, kad į veidą dvelktų nakties oras. Jis šiltas ir tuo pat metu 
šaltas. Žinau, kad reikia važiuoti į namus ir dirbti prie tų istorijų, bet pasuku į 
plačias Valstijos gatvės eismo juostas ir tik vairuoju tolyn. Niekada savo gyve- 
nime dar nejaučiau tokios tuštumos. Nepajėgiu negalvoti apie tai, kas kraunasi 
ant manęs. Aš niekaip nesusbėsiu iki šio galutinio termino, draugės niekina mane, 
Stiuartas pasitraukė, motinai... 

Nežinau, kas motinai, bet mes visi žinome, kad tai daugiau negu tik 
skrandžio opos. 

„Saulės ir smėlio“ baras uždarytas, ir aš pamažu slenku pro šalį, su nuosta- 
ba žiūriu, kokia negyva atrodo neoninė iškaba, kai šis baigęs darbą. Neskubiai 
riedu pro draudimo kompanijos „Lamar Life“ dangoraižį, pro geltonai mirk- 
sinčius šviesoforus. Tik aštunta valanda vakaro, bet visi jau lovose. Visi šiame 
mieste miega bet kuria įmanoma prasme. 

— Kaip norėčiau iš čia išvažiuoti, — ištariu, ir mano balsas nuskamba 
nykiai, kai nėra kam jo girdėti. 

Tamsoje trumpai pamatau save iš kažkur aukštai, lyg kokiame kino fil- 
me. Esu tapusi viena iš tų Žmonių, kurie savo automobiliais bastosi naktimis. 
Dieve, aš — miesto Baubas Redlis, lygiai tokia, kaip „Nežudyk strazdo gies- 
mininko“ siaubūnas. 

Įjungiu radiją, desperatiškai trokšdama, kad koks nors triukšmas už- 
pildytų ausis. Iš jo skamba daina „Tai mano vakarėlis“, ir aš ieškau ko nors 
kitko. Pradėjau neapkęsti verksmingų paaugliškų dainų apie meilę ir nieką. 
Akimirksniu tarp suliniuotų bangų ilgių pagaunu Memfio WKPO stot, ir 
iš jos pasigirsta vyriškas balsas, skambantis tartum girto, dainuoja greitai ir 
bliuzuojančiai. Viename aklagatvyje iš lėto įsuku į automobilių aikštelę prie 
dirbančios iki vėlumos smulkių prekių parduotuvėlės ir klausausi dainos. Ji 
geresnė už bet ką anksčiau mano girdėta. 


J. nuskęsi 11 akmuo, 


besimainančiuos laikuos. 


Balsas iš tos dėželės man praneša, kad tai buvo Bobas Dilanas, bet pra- 
sidėjus kitai dainai signalas nuslopsta. Atsilošiu sėdynėje, stebeiliju į tamsius 
parduotuvėlės langus. Užplūsta nepaaiškinamas palengvėjimas. Tartum būčiau 
išgirdusi kažką tokio iš ateities. 

Taksofono būdelėje priešais parduotuvėlę įmetu dešimties centų monetą 
ir paskambinu motinai. Žinau, ji lauks manęs pargrįžtant namo. | 

— Alio? 

Tėčio balsas — penkiolika po aštuonių vakaro! 

— Tėti... kodėl nemiegi? Kas atsitiko? 

— Turi tuoj pat grįžti namo, brangute. 

Staiga gatvės žibintai suplieskia man į akis tartum per šviesiai, naktis 
pasidaro labai šalta. 

— Ar mama? Ji serga? 

— Stiuartas jau beveik dvi valandas sėdi priekiniame priebutyje. Laukia 
tavęs. 

Stiuartas? Nieko nesuprantu. 

— Betgi mama... ji?.. 

— O, mama jaučiasi gerai. Netgi šiek tiek pralinksmėjusi. Nagi, važiuok 
namo, Skyter, ir pasirūpink Stiuartu. 


Kelias namo dar niekada neatrodė toks ilgas. Po dešimties minučių pri- 
važiuoju prie namų. Stiuartas sėdi ant viršutinio priekinio priebučio laiptelio. 
Tėtis — supamajame krėsle. Kai išjungiu variklį, abu atsistoja. 

— Sveikas, tėti, — tariu. Nežiūriu į Stiuartą. — Kur mama? 

Tėtis nusižiovauja. Dešimt metų nebuvau mačiusi, kad po septynių jis 
nemiegotų — tik anąsyk, kai pavasarį nušalo medvilnė. 

— Labanakt judviem. Išjunk šviesas, kai baigsite kalbėtis. 

Tėtis nueina vidun, ir mudu su Stiuartu liekame vieni. Naktis tokia juoda, 
tokia tyki, nematyti žvaigždžių ar mėnulio, net nei šuns kieme. 

— Ką tu čia veiki? — klausiu, o mano balsas nuskamba silpnai silpnai. 

— Atvažiavau su tavimi pasikalbėti. 

Atsisėdu ant laiptelių ir nuleidžiu ant rankų galvą. 

— Tik sakyk greitai ir paskui važiuok. Man jau buvo geriau. Prieš dešimt 
minučių išgirdau tą dainą ir beveik pasijaučiau geriau. 

— Atvažiavau tau kai ką pasakyti. Atvažiavau pasakyti, kad pasimačiau 
su ja. 

Pakeliu galvą. Pirmas šmėkštelėjęs mintyse žodis — savanaudis. Tu — 
savanaudis šunsnukis, jeigu atvažiavai čia kalbėti apie Patriciją. 

— Aš nuvažiavau ten, į San Franciską. Prieš dvi savaites. Sėdau į savo 
sunkvežimaitį ir variau keturias dienas, o tada pasibeldžiau į vienas duris dau- 
giabutyje, kurio adresą man davė jos mama. 

Užsidengiu delnais veidą. Mintyse vien matau Stiuartą, braukiantį atgal 
jos plaukus, kaip jis darydavo man. 

— Nenoriu to žinoti. 

— Pasakiau jai manąs, kad tai bjauriausias dalykas, kokį gali padaryti 
žmogui. Šitaip meluoti. Ji atrodė tokia kitokia. Vilkėjo tą tartum prerijų suk- 
nelę ir taikos ženkliuką, o jos plaukai buvo ilgi, lūpos nė kiek nedažytos. Išvy- 
dusi mane ji nusijuokė. Ir pavadino kekše. — Jis krumpliais įnirtingai pasitrina 
akis. — Ji, kuri dėl to tipo nusimetė drabužius, pasakė, kad aš kekšė savo tėvui, 


kekšė Misisipei. 

— Kodėl tu man tai pasakoji? 

Mano kumščiai sugniaužti. Burnoje — metalo skonis. Aš įsikandau lie- 
Žuvį. 

— Nuvažiavau ten dėl tavęs. Kai mudu nutraukėme draugystę, supratau, 
kad privalau išmesti ją iš galvos. Ir taip padariau, Skyter. Sukoriau po du tūks- 
tančius mylių ten ir atgal ir noriu tau pasakyti. Tai mirę. Išnykę. 

— Ką gi, gerai, Stiuartai, — tariu. — Gerai tau. 

Stiuartas prisislenka arčiau ir pasilenkia, kad matyčiau jo veidą. Ir man 
pasidaro bloga, tiesiog verčia vemti nuo burbonu atsiduodančio jo alsavimo. Ir 
vis dėlto tebenoriu susiriesti ir visu savo kūnu įsmukti į jo glėbį. Myliu jį ir tuo 
pat metu nekenčiu. 

— Važiuok namo, — tariu vos galėdama savimi patikėti. — Mano širdyje 
nebeliko tau vietos. 

— Netikiu tuo. 

— Tu pavėlavai, Stiuartai. 

— Ar galiu atvažiuoti šeštadienį? Dar pasikalbėti? 

Gūžteliu pečiais, mano akys pritvinkusios ašarų. Nesileisiu darsyk jo pa- 
metama. Pernelyg daug kartų tai jau nutiko jam, mano draugėms. Būčiau kvai- 
la, jeigu leisčiau tam vėl nutikti. 

— Iš tikrųjų tai man nerūpi, ką tu darysi. 


Pabundu penktą ryto ir pradedu dirbti prie istorijų. Likus vos septynioli- 
kai dienų iki galutinio termino, dirbu dieną ir naktį taip sparčiai ir našiai, kad 
nemaniau taip galinti. Baigiu Luvinijos istoriją per pusę to laiko, kurio man 
prireikė parašyti kitoms, ir degančia nuo skausmo galva išjungiu šviesą, pro 
langą nedrąsiai pažvelgiant pirmiems saulės spinduliams. Jeigu Aibilina kitos 
savaitės pradžioje man įteiks Konstantinos istoriją, galbūt vis dėlto pavyks su- 
spėti. 

Ir paskui sumoju nebeturinti septyniolikos dienų. Kokia aš Avai/e. Juk 
neįskaičiavau laiko, kurio prireiks paštu nusiųsti rankraštį į Niujorką. 

Apsiverkčiau, jeigu tik turėčiau ir tam laiko. 

Po kelių valandų atsibundu ir vėl sėduosi dirbti. Popiet penktą išgirstu 
prie namo sustojant automobilį ir pro langą pamatau išlipant iš savojo sun- 
kvežimaičio Stiuartą. Atsiplėšiu nuo rašomosios mašinėlės ir išeinu į priekinį 
priebutį. 

— Sveikas, — stovėdama tarpduryje pasakau. 


PAGALBA m 3390 


— Labas, Skyter. — Jis linkteli man — nedrąsiai, pamanau, palyginti su 
laikysena prieš du vakarus. — Geros dienos, pone Felanai. | 

— Ei, sveikas sūnau. — Tėtis atsikelia iš supamojo krėslo. — Leisiu jums, 
vaikai, čia pasikalbėti. 

— Nesikelk, tėti. Atleisk, Stiuartai, bet šiandien aš labai užsiėmusi. Ta- 
čiau gali čia pasėdėti su tėčiu, kiek norėsi. 

Grįžtu į namą, praeinu pro motiną, virtuvėje prie stalo geriančią pieną. 

— Ar tai Stiuartą aš ten lauke. mačiau? 

Nueinu į valgomąjį. Stoviu kiek toliau nuo langų, kur, žinau, Stiuartas 
manęs nepamatys. Stebiu, kol jis išvažiuoja. Ir tuomet tik toliau stebiu. 


Tą vakarą kaip paprastai nuvažiuoju pas Aibiliną. Pasakau jai, kad galuti- 
nis terminas — tik dešimt dienų, ir atrodo, lyg ji tuoj pravirks. Paskui paduodu 
jai perskaityti Luvinijos skyrių — tą, kurį parašiau žaibišku greičiu. Kartu su 
mumis virtuvėje prie stalo Minė. Ji geria kolą ir žiūri pro langą. Nežinojau, kad 
šįvakar ji čia bus, ir trokštu, jog paliktų mus vienas dirbti. 

Aibilina padeda lapus ant stalo, linkteli. 

— Manau, šis skyrius visai geras. Skaitosi taip pat lengvai, kaip ir pamažu 
rašytiėji. 

Dūsauju atsilošusi kėdėje ir mąstau, ką dar reikia padaryti. 

— Mums reikia apsispręsti dėl pavadinimo, — sakau ir pasitrinu smilki- 
nius. — Galvojau apie kelis. Manau, turėtume tai pavadinti Spa/votosios namų 
pagalbininkes tr Pietų šeimos, pas kurias jos dirba. 

— Kaip sakote? — klausia Minė, pirmą kartą pažvelgdama į mane. 

— Taip geriausia tai apibūdinti, tu nemanai? — atsakau. 

— Jeigu turite sau į subinę įstatytą kukurūzo burbuolės kotą. 

— Mine, tai ne kokia grožinė literatūra, o sociologija. Pavadinimas turi 
skambėti tiksliai. 

— Bet tai nereiškia, kad turi skambėti nuobodžiai, — atkerta Minė. 

— O tu ką manai, Aibilina? — atsidūstu vildamasi, kad šįvakar mums 
pavyks tai išspręsti. 

Aibilina gūžteli pečiais, ir jau matau ją savo veide nutaisant tą taikdarės 
šypseną. Atrodo, lyg turėtų gludinti kampus kassyk, kai mudvi su Mine atsi- 
duriame tame pačiame kambaryje. 

— Geras pavadinimas. Žinoma, nuvargsite, spausdindama jį visą kiekvie- 
no puslapio viršuje, — atsako ji. 

Buvau jai papasakojusi, kad būtent šitaip reikalaujama padaryti. 

— Ką gi, galėtume kiek sutrumpinti... — Aš išsitraukiu pieštuką. 

Aibilina pasikrapšto nosį, taria: 

— Kaip manote, o jeigu pavadintume tiesiog... Pagalba? 

— Pagalba, — pakartoja Minė, lyg niekada nebūtų girdėjusi to žodžio. 

— Pagalba, — aidu atsiliepiu aš. 

Vėl Aibilina gūžteli pečiais, droviai nuleidžia akis, lyg šiek tiek sutrikusi. 

— Nemėginu perimti iš jūsų idėjos, o tik... mėgstu, kad viskas būtų pa- 
prasta, suprantate? 

— Mano nuomone, Paga/ba skamba gerai, — pritaria Minė ir susikry- 
žiuoja ant krūtinės rankas. 

— Man patinka... Pagalba, — ir aš sutinku, nes man iš tikrųjų patinka, 
tik dar priduriu: — Manau, vis tiek turėsime įdėti paantraštę, kad būtų aišku, 
kokiai sričiai priskirti, bet, atrodo, pavadinimas geras. 

— Tikrai geras, — sako Minė. — Mat jeigu šis dalykas bus išspausdintas, 


dievaži, jos mums prireiks. 


Šeštadienį popiet, belikus aštuonioms dienoms, nulipu apačion apkvaitusi 
ir mirksėdama, nes visą dieną įtemptai žiūrėjau į cicero šriftą. Beveik nudžiu- 
gau išgirdusi įvaža atburzgiant Stiuarto automobilį. Pasitrinu akis. Gal šiek 
tiek su juo pasėdėsiu, praskaidrinsiu galvą, o paskui grįšiu dirbti pernakt. 

Stiuartas išlipa iš purvais aptaškyto sunkvežimaičio. Teberyši savuoju sek- 
madieniniu kaklaraiščiu, ir aš stengiuosi nepastebėti, kaip gražiai jis atrodo. 
Prasimankštinu rankas. Lauke absurdiškai šilta, turint omenyje, kad po dviejų 
su puse savaitės — Kalėdos. Motina sėdi priekiniame priebutyje ant supamojo 
krėslo susisupsčiusi į pledus. | 

— Labas, ponia Felan. Kaip šiandien jaučiatės? — klausia Stiuartas. 

Motina jam karališkai linkteli. 

— Pakenčiamai. Dėkui, kad paklausėte. 

Esu nustebinta šalčio jos balse. Vėl įninka į savąjį informacinį DAR biu- 
letenį, ir aš nejučia nusišypsau. Motina žino Stiuartą vis užvažiuodavus, bet nė 
karto apie tai neužsiminė. Man belieka klausti savęs, kada tai atsitiks. 

— Sveika, — santūriai taria jis, ir mudu atsisėdame ant apatinio priebu- 
čio laiptelio. Tylomis stebime senąjį mūsų katiną Šermaną, švytuojančia uode- 
ga sėlinant apie medį — medžioja kažkokį padarą, kurio nematome. 

Stiuartas padeda man ant peties ranką. 

— Šiandien negaliu pasilikti. Tiesiai iš čia važiuoju į Dalasą, ten vyks 
pasitarimas dėl naftos, ir manęs nebus tris dienas, — sako jis. — Tik užsukau 
tau pasakyti. 

— Gerai. — Gūžteliu pečiais, lyg man būtų vis tiek. 

— Ką gi, gerai, — taria jis ir grįžta į savo sunkvežimaitį. 

Jam išvažiavus, motina atsikrenkščia. Neapsisuku ir nepasižiūriu į ją supa- 
majame krėsle. Nenoriu, kad pamatytų nusivylimą mano veide, kai jis išvažiavo. 

— Nagi, pirmyn, mama, — galiausiai sumurmu. — Klok, ką nori pasa- 
kyti. 

— Nesileisk jo piginama. 

Atsisuku, įtariai nužvelgiu ją, nors ir atrodo tokia silpna po vilnoniu pledu. 
Apgailėtinas tas kvailys, kuris kada nors nepakankamai vertina mano motiną. 

— Jeigu Stiuartas nežino, kokią protingą ir gerą aš tave užauginau, gali 
drožti tiesiai atgalios į Valstijos gatvę. — Ji prisimerkia į žiemišką kraštovaiz- 
dį. — O atvirai, tai Stiuartas ne per daugiausia man rūpi. Nesupranta, kaip jam 
pasisekė, kad turi tave. 

Leidžiu mamos žodžiams nusėsti kaip saldžiam ledinukui man ant liežu- 
vio. Prisivertusi atsikelti nuo laiptelio, pasuku į paradines duris. Dar likę tiek 
daug darbo, o laiko toli gražu neužtektinai. 


— Ačiū tau, mama. — Švelniai pabučiuoju ją į skruostą ir nueinu į vidų. 


Esu išsekusi ir irzli. Keturiasdešimt aštuonias valandas vien tik spausdi- 
nau. Kitų žmonių gyvenimo faktai mane atbukino. Akis peršti nuo spausdina- 
mojo tušo kvapo. Pirštai išraižyti įpjovų nuo popieriaus. Kas galėjo žinoti, kad 
popierius ir tušas galėtų būti tokie kenksmingi. 

Likus šešioms dienoms nuvažiuoju pas Aibiliną. Nepaisydama Elizabetos 
nepasitenkinimo, ji pasiėmė laisvą dieną. Dar nė nepradėjusi kalbėti, matau ją 
žinant, ką mudviem reikia aptarti. Palieka mane virtuvėje ir sugrįžta su laišku 
rankoje. 

— Pirma, nei šitai jums įteiksiu... manau, turėčiau kai ką pasakyti. Kad 
pajėgtumėte iš tikrųjų suprasti. 

Linkteliu. Sėdžiu ant kėdės įsitempusi. Trokštu atplėšti voką ir baigti su 
tuo. 

Aibilina pasitaiso gulintį ant stalo savo bloknotą. Stebiu ją pasidedant 
prie šio du geltonus pieštukus. 


— Prisimenate, aš jums pasakiau, kad Konstantina turėjo dukterį. Ką gi, 

ji buvo vardu Lulabelė. Dievuliau, išėjo visiškai blyški, kaip sniegas. Plaukai 
užaugo šiaudų spalvos. Ne garbanoti kaip jūsų. Anie buvo lygūs. 

— Ji buvo tokia balta? — klausiu. 

Stebėjausi tuo nuo pat tada, kai Aibilina man papasakojo apie Konstan- 
tinos dukrą dar anuomet pas Elizabetą virtuvėje. Mąstau apie tai, kaip neti- 
kėta turėję būti Konstantinai, laikant ant rankų baltą kūdikį ir žinant, kad šis 


— jos. 

Ji linkteli. 

— Kai Lulabelei sukako ketveri, Konstantina... — Aibilina pasimuisto 
ant kėdės. — Konstantina ją nuvežė į našlaičių prieglaudą. Ten šiaurėje, Či- 
kagoje. 


— Į našlaičių prieglaudą? Nori pasakyti... ji atidavė savo mažiulę? 

Iš to, kaip Konstantina mylėjo mane, galiu tik įsivaizduoti, kaip labai ji 
turėjo mylėti savo vaiką. 

Aibilina pažvelgia tiesiai man į akis. Pamatau jos veide tai, ką šiaip retai 
man pasitaiko regėti — neviltį, antipatiją. 

— Daugeliui spalvotųjų moterų tenka atsisakyti savo vaikų, panele Sky- 
ter. Išsiunčia juos, nes jos turi tarnauti baltųjų šeimai. 

Žvelgiu žemyn klausdama savęs, ar Konstantina todėl negalėjo rūpintis 
savo vaiku, kad turėjo rūpintis mumis. 

— Bet daugelis juos išsiunčia giminėms. Našlaičių prieglauda... visai kas 
kita. Kodėl ji neišsiuntė mažiulės pas savo seserį? Ar pas kitus giminaičius? 

— Jos sesuo... ji tiesiog nepajėgtų su tuo dorotis. Misisipėje, kai esi ne- 
gras su balta oda, tai tartum... nepriklausytum niekam. Bet buvo sunku ne tik 
mergytei. Buvo sunku ir Konstantinai. Ji... žmonės žiūrėdavo į ją. Baltieji su- 
stabdę įtariai klausinėdavo, ką veikianti tampydamasi baltą vaiką. Policininkas 
Valstijos gatvėje sustabdydavo ją, sakydavo, kad privalanti apsivilkti uniforma. 
Net spalvotieji... jie žiūrėdavo į ją kitaip, nepatikliai, lyg būtų padariusi ką nors 
bloga. Jai buvo sunku surasti ką nors, kas prižiūrėtų Lulabelę, kol pati dirbda- 
vo. Galiausiai Konstantina nebenorėdavo Lulos... vestis dažnai į lauką. 

— Ar ji tuomet jau dirbo pas mano motiną? 

— Jau keleri metai, kai tarnavo pas jūsų mamą. Kaip tik ten ji susipažino 
su vaiko tėvu Konoru. Jis dirbo jūsų ūkyje, gyveno ten, Karštakrosnėje. — Ai- 
bilina palinguoja galvą. — Mes visi stebėjomės, kad Konstantina taip imtų... 
ir pradėtų gyventi šeimyniškai. Kai kurie žmonės nebuvo dėl to itin malonūs, 
ypač kai kūdikis gimė baltas. Nors tėvas buvo toks pat juodas kaip ir aš. 

— Neabejoju, ir mano motina nebuvo itin patenkinta. 

Esu tikra, motina viską žinojo. Ji niekada nenuleisdavo akių nuo visų 
spalvotųjų pagalbininkų ir jų padėčių — kur gyvena, ar yra susituokę, kiek 
turi vaikų. Tai veikiau kontrolė, negu tikras domesys. Motina nori žinoti, kas 
vaikštinėja po josios valdas. 

— Tai buvo spalvotųjų našlaičių prieglauda ar baltųjų? 

Mat mąstau, viliuosi, kad galbūt Konstantina tik norėjo savo dukrai ge- 
resnio gyvenimo. Galbūt tikėjosi, kad mergytę įsivaikins kokia nors baltųjų 
šeima ir tuomet ši nesijaus tokia kitokia. 

— Spalvotųjų. Į baltųjų jos nenorėjo priimti, kaip girdėjau. Manau, jie 
žinojo... buvo matę tokį atvejį ir anksčiau. 

— Kai Konstantina su Lulabele nuėjo į geležinkelio stotį nuvežti ją ten, 
girdėjau, perone baltieji spoksojo norėdami sužinoti, kodėl baltoji mergytė ke- 
liauja spalvotųjų vagone. O kai Konstantina paliko ją toje vietoje ten, Čika- 
goje... ketveri... gerokai per didelė, kad būtų atiduota. Lulabelė klykė. Apie tai 
Konstantina papasakojo kažkam mūsų bažnyčioje. Papasakojo, kad Lulabelė 
klykė ir veržėsi, stengdamasi susigrąžinti mamą. Bet Konstantina netgi su tuo 
skambančiu ausyse klyksmu... paliko ją ten. 

Klausantis pamažu man pradeda aiškėti, ką Aibilina nori pasakyti. Jeigu 
neturėčiau tokios motinos, kokią turiu, galbūt nebūčiau apie tai pagalvojusi. 

— Ji atidavė dukterį, nes jos... gėdijosi? Todėl, kad buvo balta? 

Aibilina praveria burną paprieštarauti, bet paskui užsičiaupia, nuleidžia 
akis. 

— Po kelerių metų Konstantina parašė į našlaičių prieglaudą, prisipaži- 
no padariusi klaidą, norėjo susigrąžinti mergytę. Bet Lula jau buvo įdukrinta. 
Dingusi. Konstantina visada sakydavo, kad atiduoti savo vaiką buvo didžiausia 
klaida jos gyvenime. — Aibilina atsilošia į kėdės atkaltę. — Ir sakė, kad jeigu 
kada nors atgautų Lulabelę, niekada jos nebepaleistų. 

Sėdžiu tyliai, skaudama širdimi dėl Konstantinos. Pradedu baimintis, ką 
tai gali turėti bendra su mano motina. 

— Maždaug prieš dvejus metus Konstantina gavo iš Lulabelės laišką. 
Regis, ji tuomet jau buvo dvidešimt penkerių ir rašė, kad adresą jai davę įtėviai. 
Jiedvi pradėjo susirašinėti, ir Lulabelė pareiškė norinti atvažiuoti ir kurį laiką 
pabūti su ja. Dievuliau, Konstantina taip nervinosi, kad vos besilaikė ant kojų. 
Iš nervų nevalgė, nenorėjo net atsigerti vandens. Viską išvemdavo. Buvau ją 
įtraukusi į savo maldų sąrašą. 

Prieš dvejus metus. Aš tuomet mokiausi aukštojoje. Kodėl Konstantina 
savo laiškuose man nepapasakojo, kas vyksta? 

— Ji pasiėmė visas savo santaupas ir nupirko Lulabelei naujų drabužių, 

visokių dalykų plaukams, vienos bažnyčios darbštuolės paprašė, kad pasiūtų jai 
naują užtiesalą ant lovos, kurioje miegos Lulabelė. Per maldos susirinkimą ji 
mums pasakė: Kas bus, jeigu ji ims manęs nekęsti? Paklaus, kodėl ją atidaviau, ir 
Jeigu pasakysiu jai tiesą... nekęs manęs dėl to, ką padariau. 

Aibilina pakelia akis nuo savo arbatos puodelio, nežymiai šypteli. 

— Ji mums sako: „Negaliu sulaukti, kol Skyter susitiks su ja, kai grįš 
iš universiteto.“ Aš apie tai pamiršau. Tuomet dar nežinojau, kas tokia buvo 
Skyter. 

Prisimenu paskutinį gautą iš Konstantinos laišką: kad turinti man staig- 
meną. Dabar suprantu, ji norėjo supažindinti mane su savo dukra. Nuryju be- 
sitvenkiančias į gerklę ašaras. 

— Kas atsitiko, kai Lulabelė atvyko jos aplankyti? 

Aibilina pastumia per stalą voką. 

— Manau, tą dalį turėtumėte perskaityti namie. 


Namie užlipu viršun. Net neatsisėdusi atidarau Aibilinos laišką. Parašytas 
ant išplėšto iš sąsiuvinio lapo, iš abiejų pusių, greitomis pieštuku. 

Paskui stebeiliju į aštuonis puslapius, savo jau parašytus apie tai, kaip ei- 
davau drauge su Konstantina į Karštakrosnę, apie mįsles, kurias mudvi spręs- 
davome, apie tai, kaip ji nykščiu man spausdavo delną. Giliai atsikvėpiu ir 
padedu ant rašomosios mašinėlės klaviatūros rankas. Nebegaliu gaišti laiko. 
Privalau baigti jos istoriją. 

Rašau apie tai, ką Aibilina man papasakojo: kad Konstantina turėjo duk- 
terį ir gavo jos atsisakyti, idant galėtų dirbti mūsų šeimai — Mileriams, pava- 
dinu mus pagal mano mėgstamą draudžiamą rašytoją Henrį Milerį. Neįdedu 
to, kad Konstantinos duktė buvo šviesi mulatė; noriu tik parodyti, kad Kons- 
tantinos meilė man prasidėjo ilgintis savo pačios vaiko. Galbūt kaip tik tai 
padarė tą meilę tokią nepaprastą, tokią didelę. Nesvarbu, kad aš buvau baltoji. 
Tuo pat metu, kai ji troško susigrąžinti savo dukterį, aš baisiai nenorėjau nu- 
vilti savo motinos. 

Dvi dienas rašau apie visą savo vaikystę ir koledžo metus, kai kas savaitę 
mudvi siuntinėjome viena kitai laiškus. Bet paskui pertraukiu darbą ir klausau- 
si apačioje kosėjant motiną. Girdžiu einančio pas ją tėčio žingsnius. Prisidegu 
cigaretę ir tuojau pat ją užspaudžiu į peleninę mąstydama: Tik nebradėk to vel. 
Per namą sušniokščia tualete nuleidžiamas vanduo su dar dalele mano moti- 
nos kūno. Prisidegu kitą cigaretę ir surūkau šią iki pat savo pirštų. Nepajėgiu 
rašyti apie tai, kas yra Aibilinos laiške. 

Tą popietę paskambinu Aibilinai į namus. 

— Negaliu to įdėti į knygą, — pasakau jai. — Apie motiną ir Konstanti- 
ną. Baigsiu ta vieta, kai aš išvykstu į koledžą. Aš tiesiog... 

— Panele Skyter... 

— Žinau, kad turėčiau. Žinau, kad turėčiau aukoti tiek pat, kiek tu, Minė 
ir visos jūs. Bet negaliu to daryti savo motinai. 

— Niekas iš jūsų to ir nelaukia, panele Skyter. Iš tiesų nebūčiau apie jus 
tokios geros nuomonės, jeigu taip pasielgtumėte. 


Kitą vakarą nueinu į virtuvę atsigerti arbatos. 

— Eugenija? Tu apačioje? 

Nukėblinu į motinos kambarį. Tėtis dar ne lovoje. Girdžiu poilsio kam- 
baryje įjungtą televizorių. 

— Aš čia, mama. 

Šeštą valandą ji jau atsigulusi į lovą, šalimais — baltasis dubuo. 

— Tu verkei? Juk žinai, kaip tai sendina odą, brangute. 

Atsisėdu ant paprastos nendrinės kėdės šalia jos lovos. Mąstau, nuo ko 
turėčiau pradėti. Iš dalies suprantu, kodėl motina šitaip pasielgė, nes, po tei- 
sybei, argi ne kiekvienas supyktų dėl to, ką padarė Lulabelė? Bet man reikia 
išgirsti šią istoriją iš savo motinos. Jeigu esama ko nors ją pateisinamo, ką Ai- 
bilina praleido savo laiške, tai aš noriu žinoti. 

— Pasikalbėkime apie Konstantiną, — pasiūlau. 

— Ak, Eugenija, — priekaištingai taria motina ir paplekšnoja man ran- 
ką. — Tai įvyko beveik prieš dvejus metus. 

— Mama. 

Prisiverčiu pažiūrėti jai į akis. Nors ji baisiai sulysusi, po oda raktikaulis 
atrodo ilgas ir plonas, žvelgia vis dar taip pat skvarbiai kaip ir visada. 

— Kas atsitiko? Kas atsitiko jos dukteriai? 

Motinos žandikauliai susispaudžia, matau, kad ji yra nustebusi, jog aš 
apie tai žinau. Laukiu, kad atsisakys kalbėti, kaip darydavo ir anksčiau. Ji giliai 
įkvepia oro, prisitraukia arčiau baltąjį dubenį ir taria: 

— Konstantina išsiuntė ją gyventi į Čikagą. Negalėjo ja rūpintis. 

Aš linkteliu ir laukiu toliau. 

— Supranti, šiuo atžvilgiu jie kitokie. Tie žmonės gimdo vaikus ir negal- 
voja apie pasekmes, kol jau būna per vėlu. 

.. Jie, He žmonės. Vai man primena Hilę. Iš mano veido motina irgi tą 
mato. 

— Nagi, paklausyk, buvau Konstantinai gera. Ak, ji dažnai atsikalbinė- 
davo, ir aš su tuo taiksčiausi. Bet, Skyter, šį kartą ji man nepaliko kitos gali- 
mybės. 

— Žinau, mama, žinau, kas atsitiko. 

—- Kas tau papasakojo? Kas kitas apie tai žino? 

Matau motinos akyse kylančią paranoją. Išsipildo tai, ko labiausiai bijojo, 
ir man jos gaila. 

— Niekada tau neatskleisiu, kas man papasakojo. Galiu pasakyti tik tiek: 
ne kuris nors... tau svarbus, — užtikrinu. — Negaliu patikėti, kad tu taip pa- 
sielgei, mama. 

— Kaip drįsti mane teisti po to, ką ji padarė! Ar iš tikrųjų Žinai, kas atsi- 
tiko? Ar tu ten buvai? — Matau senąjį pyktį, užsispyrimą moters, metų metus 
kentusios kraujuojančias opas. — Ta mergina... — Ji pamojuoja į mane savo 
gumbuotu smiliumi. — Ji pasirodė čionai, kai pas mane namuose buvo susirin- 
kęs visas DAR skyrius. Tu tada buvai universitete. Durų skambutis čirškė be 
pertraukos, o Konstantina virtuvėje ruošė visą tą kavą, nes senoji elektrinė ka- 
vavirė perdegė iškart po dviejų puodelių. — Motina pamoja ranka, nuvydama 
nuo savęs prisvilusios kavos tvaiko prisiminimą. — Jos visos sėdėjo svetainėje, 
vaišinosi keksu, devyniasdešimt penki žz202ės namuose, o ji geria kavą. Kalbasi 
su Sara von Sistern, vaikštinėja po namus kaip viešnia ir kemšasi į burną keksą, 
o paskui užpildo anketą, kad būtų priimta į mares. 

Aš vėl linkteliu. Galbūt ir nežinojau tų smulkmenų, tačiau tai nekeičia to, 
kas atsitiko. 

— Ji atrodė balta kaip ir visos kitos ir pati tai žinojo. Aiškiai suvokė, ką 
daro, ir taigi aš sakau: — Kai gyvuoja/e? — O ji nusijuokia ir atsako: — Pyi- 
kiai. — Tad aš klausiu: — Kuo jūs vardu? — Ir ji sako: — Norite pasakyti, 
kad nežinote? Aš — Lulabelė Betts. Esu jau suaugusi ir parvažiavau gyventi pas 
mamą. Atvykau čia vakar rytą. — Ir nueina įsidėti dar gabalą kekso. 

— Beits, — pakartoju, nes tai dar viena smulkmena, kurios nežinojau, 
tegul ir nereikšminga. — Ji pasikeitė pavardę vėl į Konstantinos. 

— Ačiū Dievui, niekas jos negirdėjo. Bet paskui ji užkalbina Febę Miler, 
pietinių valstijų DAR prezidentę, ir nusitempia šią į virtuvę, ir tada aš pasa- 
kiau: — „Lulabele, jums negalima čia pasilikti. Turite keliauti toliau. — Ir ak, 
kaip išdidžiai ji mane nužvelgė, atsakė: — Ką, jūs nezsileidžiate į svetainę spal- 
votyjų negrų, jeigu jie netvarko kambarių? — Kaip tik tuo metu į virtuvę įeina 
Konstantina, ir ji atrodo tokia pat sukrėsta kaip ir aš. Pasakau: — Lu/abele, 
dinkite iš šių namų, kol nepašaukiau bono Felano. — Bet ji nesijudina iš vietos. 
Sako, kad kai maniau ją esant baltąja, elgiausi su ja puikiai ir maloniai. Dar pa- 

sisako Čikagoje priklausanti kažkokiai pogrindinei grupuotei, tada aš pasisuku 
į Konstantiną ir sakau: — Pašalink savo dukterį iš mano namų, tuojau pat. 

Motinos akys atrodo giliau įdubusios nei kada nors anksčiau. Jos šnervės 
kilnojasi. 

— Taigi Konstantina paliepia Lulabelei grįžti į jųdviejų namus, o Lula- 
belė sako: — Puiku, ir taip jau taisiausi išeiti. — Ir pasuka į valgomąjį, ir, žino- 
ma, aš ją sustabdau. — O 72, — pasakau, — jūs išeikite pro užpakalines duris, ne 
pro paradinės kaip kiti svečiai baltieji. — Visai nenorėjau, kad DAR narės apie 
tai sužinotų. Ir pasakiau tai nepadoriai mergiotei, kurios nuosavai mamai mes 
per kiekvienas Kalėdas papildomai duodavome dešimt dolerių, kad daugiau 
kojos į šį ūkį nebeke/ty. Ir žinai, ką ji padarė? 

Taip, pagalvoju, bet išsaugau neįskaitomą veidą. Aš vis dar ieškau patei- 
sinimo. 

— Spjovė. Tiesiai man į veidą. Negrė, mano namuose. Mėginanti vaidinti 
baltąją. 

Aš nusipurtau. Kas gi galėtų išdrįsti spjauti ; mano motiną? 

— Pasakiau Konstantinai, kad ta mergiotė verčiau čia daugiau nebesiro- 
dytų. Nei Karštakrosnėje, nei Misisipėje. Ir kad aš nepakęsiu, jeigu ji toliau pa- 
laikys ryšius su Lulabele — ne, kol tavo tėtis moka nuomą už tą Konstantinos 
namą ten gyvenvietėje. 

— Betgi Lulabelė šitaip pasielgė, ne Konstantina. 

— O kas, jeigu ji būtų pasilikusi? Nepakęsčiau, kad ta mergiotė vaikšti- 
nėtų po Džeksoną, vaidindama baltąją, kai yra spalvotoji, visiems pasakodama, 
kad pateko į DAR pobūvį Longlife. Dėkoju Dievui, kad niekas taip ir nesuži- 
nojo apie tai. Eugenija, ji mėgino mane savo pačios namuose pastatyti į nema- 
lonią padėtį. Penkiomis minutėmis anksčiau prašė Febės Miler, kad užpildytų 
jai s/ojamąją anketą. 

— Ji nebuvo mačiusi savo dukters dvidešimt metų. Negali... reikalauti iš 
žmogaus, kad nesimatytų su savo vaiku. 

Bet motina jau įsitraukusi į savo pačios versiją. 

— O Konstantina, tai ji manė galėsianti priversti mane persigalvoti: — 
Panele Felan, prašau, tik leiskite jai pasilikti namie, ji daugiau nebeateis į šią pusę, 
aš taip ilgai jos nemačiau. — O ta Lulabelė stovi įsisprendusi ranka į klubą, sako: 
„Taip, mano tėtis pasimirė, o mama buvo pernelyg pasiligojusi, kad pajėgtų 
manimi mažyte rūpintis. Ji turėjo mane atiduoti. Jūs negalite mūsų išskirti. — 
Motina pritildo balsą. Dabar atrodo dalykiška. — Pažvelgiau į Konstantiną, ir 
man pasidarė taip apmaudu dėl jos. Pirmiausia pastoti, o paskui meluoti... 

Man bloga ir karšta. Noriu, kad tai greičiau baigtųsi. 

Motina prisimerkia. 

— Metas tau sužinoti, kokia iš tikrųjų tiesa. Tu pernelyg dievini Kons- 
tantiną. Visada taip buvo. — Ji duria smiliumi į mane. — Jie nėra kaip nor- 
malūs žmonės. 

Negaliu į ją žiūrėti. Užsimerkiu. 

— O kas atsitiko toliau? 

— Paklausiau Konstantinos, paprasčiausiai tiesiai šviesiai: „Ar kaip tik tai 
jai pasakei? Būtent šitaip dengi savo klaidas?“ 

Tikėjausi, kad nors ši dalis nebus tiesa. Tikėjausi, kad būtent dėl to Ai- 
bilina klydo. 

— Pasakiau Lulabelei tiesą. Pasakiau jai: „Tavo tėtušis nepasimirė. Jis pa- 
bėgo kitą dieną tau gimus. O tavo mama per visą gyvenimą nesirgo nė dienos. 
Ji tave atidavė, nes buvai per šviesi mulatė. Nenorėjo tavęs.“ 

— Kodėl negalėjai leisti tikėti tuo, ką sužinojo iš Konstantinos? Kons- 
tantina taip būgštavo, kad nepatiks dukteriai, štai kodėl ir pasakojo jai tokius 
dalykus. 

— Lulabelė turėjo sužinoti tiesą. Turėjo grįžti į Čikagą, kur ir yra jos 
vieta. 

Nuleidžiu tarp rankų galvą. Šioje istorijoje nėra nė kruopelės pateisinimo. 
Suprantu, kodėl Aibilina nenorėjo man pasakoti. Joks vaikas neturėtų žinoti 
tokių dalykų apie savo motiną. 

— Eugenija, niekada nemaniau, kad Konstantina išvyks kartu su ja į Ili- 
nojų. Jeigu atvirai, tai... man buvo gaila matyti ją išeinant. 

— Nebuvo, — atkertu. 

Mąstau apie Konstantiną, penkiasdešimt metų gyvenusią kaime, ir dabar 
tūnančią mažučiame Čikagos bute. Kokia vieniša ji turėjo jaustis. Kaip jai tu- 
rėjo gelti kelius tame šaltyje. 

— Buvo. Ir nors aš jai pasakiau, kad tau nerašytų, ji tikriausiai būtų para- 
šiusi, jeigu būtų buvę daugiau laiko. 

— Daugiau laiko? 

— Konstantina mirė, Skyter. Nusiunčiau jai čekį gimtadienio proga. 
Dukters adresu, kurį man pavyko sužinoti, bet Lulabelė... atsiuntė čekį atgal. 
Kartu su nekrologo kopija. 

— Konstantina... — pravirkstu. Kaip gaila, kad nežinojau. — Kodėl man 
nepasakei, mama? 


Motina sušniurkščioja, žvelgdama tiesiai prieš save. Greitai nusišluosto 


akis. 

— Nes žinojau, kad mane smerksi, kai tai... tai nebuvo mano kaltė. 
— Kada ji mirė? Kiek laiko gyveno Čikagoje? — klausiu. 

Motina prisitraukia arčiau dubenį, apsiglėbia šį prie šono. 

— Tris savaites. 


Aibilina atidaro užpakalines duris, įsileidžia mane. Minė sėdi virtuvėje 
prie stalo, šaukšteliu maišosi kavą. Pamačiusi mane, timpteli žemiau suknelės 
rankovę, bet aš suspėju pastebėti ant jos žasto balto tvarsčio kraštą. 

Dunksteleliu ant stalo rankraštį. 

— Jeigu rytą-pašte jį išsiunčiu, dar lieka šešios dienos, kad iki ten nueitų. 
Galbūt vis dėlto suspėsime. — Nors ir išsekusi, nusišypsau. 

— Dievuliau, tai bent! Tik pažiūrėk į visus tuos puslapius. — Aibilina 
išsišiepia ir atsisėda ant taburetės. — Du šimtai šešiasdešimt šeši. 

— Dabar mes tik laukime... ir pamatysime, — tariu, ir mes visos trys 
spoksome į popieriaus šūsnį. 

— Pagaliau, — prataria Minė, ir matau kažko tokio užuominą — ne tai, 
kad šypsenos, bet veikiau tartum pasitenkinimo. 

Virtuvėje įsitvyroja tyla. Už lango lauke tamsu. Paštas jau uždarytas, tad 
atnešiau viską paskutinį kartą parodyti Aibilinai ir Minei, prieš išsiųsdama. 
Paprastai aš vienu kartu atnešdavau tik atskiras dalis. 

— Kas, jeigu išaiškės? — tyliai taria Aibilina. 

Minė pakelia nuo kavos akis. 

— Kas, jeigu Žmonės išsiaiškins, kad Naisvilis — tai Džeksonas, arba 
supras, kas yra kas. 

— Jie nesužinos, — nuramina Minė. — Džeksonas — ne tokia jau ypa- 
tinga vieta. Yra dešimt tūkstančių panašių miestų. 

Mes kurį laiką apie tai nesikalbėjome ir, išskyrus Vinės komentarą apie 
liežuvius, mes iš tikrųjų nesvarstėme faktinių pasekmių, išskyrus tas, kad tar- 
naitės praras darbus. Praėjusius aštuonis mėnesius tik galvojome, kad tai būtų 
parašyta. 

— Mine, tu turi galvoti apie savo vaikučius, — sako Aibilina, — o Lero- 
jus... jeigu jisai sužinos... 

Tikrumą Minės akyse pakeičia kažkoks į šalis lakstantis paranojiškas 
žvilgsnis. 

— Lerojus pasius. Tikrai. — Ji vėl pasitempia žemiau rankovę. — Pasius, 
paskui nuliūs, jeigu baltieji mane sučiups. 

— Manai, galbūt turėtume susirasti vietą, kur galėtume išvykti... jeigu tai 
pakryptų į blogą pusę? — klausia Aibilina. 

Abi mąsto apie tai, paskui papurto galvas. 

— Nežinau, kur mes išvyktume, — sako Minė. 

— Jums vertėtų apie tai pagalvoti, panele Skyter. Kur nors dėl savęs, — 
pataria Aibilina. 

— Negaliu palikti motinos. — Aš stovėjau, ir dabar susmunku ant kė- 
dės. — Aibilina, ar iš tikrųjų manai, kad jie mus... sužalotų? Turiu omenyje, 
kaip rašoma laikraščiuose. 

Sumišusi Aibilina pakreipia į mane galvą. Suraukia kaktą, lyg būtume 
viena kitos nesupratusios. 

— Jie mus pritalžytų. Ateitų čia su beisbolo lazdomis. Gal ir neužmuštų, 
bet... 

— Bet... kas būtent tai padarytų? Baltosios moterys, apie kurias parašė- 
me... jos mūsų neliestų. Ar paliestų? — klausiu. 

— Nejaugi nežinote, baltieji vyrai nieko labiau nemėgsta, kaip tik „ginti“ 
jų mieste savo moteris. 

Man pašiurpsta oda. Bijausi ne dėl savęs, o dėl to, ką padariau Aibilinai, 
Minei. Luvinijai, Fei Belei ir aštuonioms kitoms moterims. Knyga guli čia ant 
stalo. Mane pagauna noras įsidėti ją į krepšį ir paslėpti. 

Užuot taip pasielgusi, tik pasižiūriu į Minę, nes kažkodėl manau, kad ji 
vienintelė tarp mūsų iš tikrųjų supranta, kas galėtų atsitikti. Tačiau ji nežiūri į 
mane. Paskendusi mintyse, braukosi nykščiu lūpą. 

— Mine? Apie ką mąstai? — klausiu. 

Minė vis įbedusi akis į langą, linksi savo pačios mintims. 

— Mąstau, kad mums reikėtų apsidrausti. 

— Nėra tokio dalyko, — papurto galvą Aibilina. — Tik ne mums. 

— O ką, jeigu įdėtume į knygą tą Baisiai Siaubingąjį? — klausia Minė. 

— Negalime, Mine, — atsako Aibilina. — Tai mus išduotų. 

— Bet jeigu mes įdėtume, tuomet Hilė 2ega/ėty leisti kam nors suprasti, 
jog knyga apie Džeksoną. Nenorėtų, kad kas nors sužinotų tą istoriją apie ją. O 
jeigu Žmonės pradėtų bent kiek perprasti, ji nukreips juos į kitą pusę. 

— Dievuliau, Mine, tai pernelyg rizikinga. Niekas negali nuspėti, ką ta 
moteris ketina daryti. 

— Niekas tos istorijos nežino, tik pati panelė Hilė ir jos mama, — gina 
savo nuomonę Minė. — Ir panelė Silija, bet ji neturi draugių, kad kaip nors 


papasakotų. 

— Kas atsitiko? — klausiu. — Nejaugi iš tikrųjų /a7 taip baisu? 

Aibilina pažvelgia į mane. Aš kilsteliu antakius. 

— Kam ji tai prisipažins? — Aibilinos klausia Minė. — Ji nenorės, kad 
būtų atpažintos taip pat ir panelė Lyfolt, ir tu, Aibilina, nes tuomet žmonės bus 
per žingsnį nuo tiesos. Sakau tau, panelė Hilė — mums geriausia apsauga. 

Aibilina papurto galvą, paskui linkteli. Paskui vėl papurto. Mudvi stebi- 
me ją ir laukiame. 

— Jeigu mes įdėsime į knygą tą Baisiai Siaubingąjį ir Žmonės vis dė/to 
išsiaiškins, kad tai buvai tu su panele Hile, pakliūsi į tokią bėdą, — Aibilina 
nusipurto, — kad jai net nėra pavadinimo. 

— Tai rizika, tačiau man nelieka nieko kita, kaip tik ją prisiimti. Aš jau 
apsisprendžiau. Arba įdėkite tai, arba išvis išimkite manąją dalį. 

Aibilina ir Minė nenuleidžia viena nuo kitos akių. Mes negalime išimti 
Minės dalies, ji — paskutinis knygos skyrius. Apie tai, kaip tame pačiame 
mažame mieste buvo išvyta iš tarnystės devyniolika kartų. Apie tai, ką reiškia 
mėginti užgniaužti savo viduje pyktį, bet visada nesėkmingai. Skyrius prasi- 
deda jos motinos taisyklėmis, kaip privaloma dirbti pas baltąsias moteris, ir 
tęsiasi iki pat paliekant ponią Volters. Man kyla noras pasisakyti, bet laikau 
liežuvį už dantų. 

Galiausiai Aibilina atsidūsta. 

— Gerai, — sako linguodama galvą. — Manau, tuomet verčiau jai papa- 
sakok. 

Minė prisimerkia į mane. Aš išsitraukiu pieštuką ir bloknotą. 

— Aš tik pasakoju jums dėl knygos, supraskite. Niekas čia nesidalija savo 
širdies paslaptimis. | 

— Aš sutaisysiu dar kavos, — pasisiūlo Aibilina. 


Važiuodama atgalios į Longlifą, prisiminusi Minės torto istoriją, aš nusi- 
purtau. Nežinau, ar būtume mes saugesnės praleidusios ją, ar įdėjusios. O ką jau 
kalbėti apie tai, kad jeigu nesugebėsiu jos parašyti iki rytojaus, idant galėčiau 
pašte išsiųsti, tatai mus suvėlintų dar viena diena ir sumažintų šansus suspėti 
iki galutinio termino. Galiu įsivaizduoti iš įsiūčio užraudusį Hilės veidą, neapy- 
kantą, kurią ji dar tebejaučia Minei. Gerai pažįstu savo senąją draugę. Jeigu mes 
būtume išaiškintos, Hilė taptų mūsų aršiausiu priešu. O jeigu net ir nebūtume 
išaiškintos, išspausdinta torto istorija sukeltų Hilei tūžmą, kokios mes dar ne- 
buvome regėjusios. Bet Minė teisi — tai geriausias mūsų apsidraudimas. 

Kas ketvirtį mylios vis atsigręžiu pasižiūrėti per petį. Tiksliai laikausi lei- 
džiamo greičio ribos ir stengiuosi važiuoti šalutinėmis gatvėmis. Jie mus prital- 


žytų, skamba man ausyse. 


Rašau kiaurą naktį, raukydamasi dėl Minės istorijos smulkmenų, ir visą 
kitą dieną. Popiet ketvirtą įspraudžiu rankraštį į kartotinę dėželę laiškams. 
Greitai supakuoju ją į rudą vyniojamąjį popierių. Paprastai trunka septynias ar 
aštuonias dienas, bet siuntinys kaip nors turės pasiekti Niujorką per šešias, kad 
suspėtų iki galutinio termino. 

Nepaisydama, kad gali sustabdyti policija, visu greičiu nurūkstu į paštą, 
nes žinau, jog šis užsidaro pusę penkių, ir puolu prie langelio. Nemiegojau nuo 
užpraeitos nakties. Mano plaukai sulipę ir tiesiog styro viršun. 

Paštininkas išpučia akis. 

— Lauke vėjuota? 

— Labai prašau. Ar galite tai išsiųsti šiandien? Turi nueiti į Niujorką. 

Jis pasižiūri adresą. 

— Užmiestinis furgonas jau išvažiavęs, mem. Tai turės palaukti iki ryto. 

Jis įspaudžia pašto antspaudą, o aš lekiu namo. 

Vos tik įėjusi vidun, iškart pasuku tiesiai į podėlį ir paskambinu Ileinai 
Stein į redakciją. Jos sekretorė sujungia mane, ir kimiu, išvargusiu balsu aš jai 
pranešu šiandien išsiuntusi rankraštį. 

— Paskutinis redaktorių posėdis po šešių dienų, Eugenija. Ne tik jis turi 
patekti čia laiku, bet man dar reikės ir laiko jam perskaityti. Sakyčiau, labai 
mažai tikėtina. 

Man nebelieka ką pasakyti, tad tik sumurmu: 

— Suprantu. Dėkui jums už suteiktą galimybę. — Ir priduriu: — Links- 
mų Kalėdų, ponia Stein. 

— Mes jas vadiname Chanuka, bet vis tiek dėkoju, panele Felan. 

pis telefono ragelį aš nueinu ir atsistoju priebutyje, stebeilydama 
į šaltą kraštovaizdį. Esu taip šuniškai pavargusi, kad nė nepastebėjau, 
jog yra atvažiavęs daktaras Nilas. Matyt, atsirado čia man būnant pašte. Pasire- 
miu į turėklą ir laukiu, kol jis išeis iš motinos kambario. Pro atdaras paradines 
duris man matytis, kad toliau koridoriuje jos miegamojo durys uždarytos. 

Šiek tiek vėliau daktaras Nilas atsargiai užveria už savęs jos duris ir išeina 
į priebutį. Atsistoja šalia manęs. 

— Daviau jai kai ko, kad numaldytų skausmą, — taria jis. 

— Ką... skausmą? Mama šįryt vėmė? 

Senasis daktaras Nilas padėrusiomis mėlynomis akimis pažvelgia į mane. 
Ilgai ir įdėmiai, lyg mėgindamas kažką dėl manęs nuspręsti. 

— Tavo motinai vėžys, Eugenija. Skrandžio gleivinės. 

Turiu atsiremti į namo sieną. Esu sukrėsta ir vis dėlto, argi aš to nežino- 
jau? 

— Ji nenorėjo tau sakyti. — Jis palinguoja galvą. — Bet kadangi atsisako 
gultis į ligoninę, tau reikia žinoti. Tie ateinantys keli mėnesiai bus... gana sun- 
kūs. — Jis pakelia ; mane antakius. — Jai ir tau taip pat. 

— Keli mėnesiai? Ir... viskas? 

Užsidengiu delnu burną, girdžiu save sudejuojant. 

— Galbūt ilgiau, galbūt greičiau, aukseli. — Jis palinguoja galva. — Ia- 
čiau pažįstant tavo motiną, — žvilgteli į namą, — ji iš paskutiniųjų su tuo 
kovos. 

Stoviu priblokšta, netekusi žado. 

— Skambink man bet kuriuo laiku, Eugenija. Į darbą ar į namus. 

Įeinu į namą, vėl pas motiną. Tėtis įsitaisęs ant minkštasuolio prie lovos, 
įbedęs akis į niekur. Motina sėdi tiesi lovoje. Pamačiusi mane, suvarto akis. 

— Ką gi, turbūt jis tau pasakė, — prabyla ji. 

Nuo smakro man laša ašaros. Suimu jos rankas. 

— Kiek laiko tu žinojai? 

— Apie du mėnesius. 

— O, mama. 

— Nagi, liaukis, Eugenija. Niekuo nepadėsi. 

— Bet... ką galiu aš... Nejau čia tik sėdėsiu ir stebėsiu tave... — Net ne- 
pajėgiu ištarti to žodžio. Visi žodžiai pernelyg siaubingi. 

— Tikrai tik nesėdėsi čia. Karltonas rengiasi tapti teisininku, o tu... — Ji 
pagraso man pirštu. — Nemanyk, kad paprasčiausiai gali leisti sau ištižti, kai 
manęs nebebus. Kai tik pajėgsiu nueiti į virtuvę, tuoj pat skambinu Fanei Mei 
ir susitariu dėl tavo plaukų iki pat 1975-ųjų. 

Aš susmunku ant minkštasuolio ir tėtis apkabina mane per pečius. Atsi- 


remiu ; jį ir verkiu. 


Kalėdų eglutė, kurią Džeimesas pastatė prieš savaitę, džiūsta ir kaskart, 
kai kas nors įeina į poilsio kambarį, nuo jos pabyra spygliai. Iki Kalėdų dar 
šešios dienos, bet niekam nerūpėjo-jos palaistyti. Po eglute padėtos kelios do- 
vanos, kurias motina nupirko ir įvyniojo dar liepą. Viena — tėčiui, tikriausiai 
bažnytinis kaklaraištis, kažkas mažo ir keturkampio Katltonui, o man — sunki 
dėžė, kurioje, įtariu, yra nauja Biblija. Dabar, kai kiekvienas žinome apie moti- 
nos vėžį, jausmas toks, lyg ji būtų paleidusi kelias gijas, padėjusias ją palaikyti 
stačią. Marionetės virvelės nukirstos, ir net jos galva atrodo klibanti ant savo 
baslio. Daugiausia, ką ji pajėgia — tai atsikelti ir nueiti į tualetą ar kasdien po 
kelias minutes pasėdėti priebutyje. 

Popiet nunešu motinai jos paštą — G004 Housekeebing žurnalą, bažnyčios 
pranešimus ir paskutiniąsias DAR naujienas. 

— Kaip jautiesi? — Nubraukiu jai nuo kaktos plaukus, ir motina užsi- 
merkia, lyg mėgautųsi šiuo pojūčiu. Dabar ji — vaikas, o aš — motina. 

— Gerai. 

Įeina Paskagula. Padeda ant stalo padėklą su sultiniu. Jai pasišalinus, mo- 
tina nežymiai papurto galvą, stebeilydama į tuščią tarpdurį. 

— O ne, — susiraukia ji. — Negaliu valgyti. 

— Ir nebūtina, mama. Galėsime pamėginti vėliau. 

— Kai čionai Paskagula, viskas kitaip, tiesa? — sako ji. 

— Ne, mama, — atsakau. — Nėra kitaip. 

Pirmą sykį po mudviejų tos baisios kalbos ji užsiminė apie Konstantiną. 

— Sakoma, kad tai kaip tikra meilė, gera namų pagalbininkė. Gyvenime 
turi tik vieną tokią. 

Linkteliu mąstydama, kaip turėčiau tai užrašyti, įtraukti į knygą. Bet, Ži- 
noma, jau per vėlu, rankraštis išsiųstas. Nieko nebegaliu padaryti, dabar nė 
viena iš mūsų nieko negali padaryti, lieka tik laukti, kas įvyks. 


Vakaras prieš Kalėdas slogus, lietingas ir šiltas. Kas pusvalandį tėtis išeina 
iš mamos kambario, pažiūri pro langą laukan į priekinį kiemą ir klausia: „Jo 
dar nėra?“, nors niekas nesiklauso. Šįvakar mano brolis Karltonas iš Luizia- 
nos universiteto Teisės fakulteto važiuoja namo, ir mums abiem palengvėtų jį 
jau pamačius. Visą dieną motina vėmė ir tampėsi, nieko neišvemdama. Ji vos 
įstengia nesumerkti akių, bet ir nepajėgia miegoti. 

— Šarlote, tau reikia būti ligoninėje, — šiandien popiet pasakė daktaras 
Nilas. Jau nebeprisimenu, kiek kartų per praėjusią savaitę jo tai kartota. — 
Nors leisk man atsiųsti čia slaugytoją, kad būtų šalia tavęs. 

— Čarlzai Nilai, — atsakė motina, nė nepakeldama galvos nuo čiuži- 
nio, — neketinu nugyventi paskutinių savo dienų ligoninėje nei paversti nuo- 
savus namus į tokią. — Daktaras Nilas tik atsiduso, paliko tėčiui daugiau vais- 
tų, naujos rūšies, ir paaiškino, kaip šiuos jai duoti. 

— Bet ar vaistai jai padės? — išgirdau tėtį sušnabždant koridoriuje. — Ar 
pasijaus geriau? 

— Ne, Karltonai. — Daktaras Nilas padėjo ranką tėčiui ant peties. 

Šeštą vakaro Karltonas pagaliau sustoja prie namų, įeina vidun. 

— Ei, sveika Skyter. — Jis apkabina mane. Nuo kelionės automobiliu 
visas susiglamžęs, dailus su savuoju koledžo laikų kabliuku nertu megztiniu. 
Nuo jo maloniai dvelkia grynu oru. Gera turėti čia dar ką nors. — Jėzau, kodėl 
šiuose namuose taip karšta? 

— Jai šalta, — tyliai atsakau. — Visąlaik. 

Nueinu su juo į namo gilumą. Jį pamačiusi motina atsisėda, ištiesia suly- 
susias rankas. 

— O, Karltonai, tu namie, — taria. 

Karltonas stovi sustingęs. Paskui pasilenkia ir apkabina ją, labai švelniai. 
Atsigręžęs pažvelgia į mane, ir iš jo veido matau, koks yra sukrėstas. Nusisuku, 
prisidengiu delnu burną, kad nepravirkčiau, nes nebegalėčiau sustoti. Karltono 
žvilgsnis pasako man daugiau, negu noriu Žinoti. 

Kalėdų dieną užvažiuoja Stiuartas, ir aš jo neatstumiu, kai pamėgina 
mane pabučiuoti. Bet pasakau: 

— Leidžiu tau tik todėl, kad mano mama miršta. 

— Eugenija, — girdžiu motiną pašaukiant. 

Naujųjų metų išvakarės, ir aš virtuvėje piluosi arbatos. Kalėdos praėjo, 
ir Džeimesas šįryt išnešė laukan eglutę. Namie vis dar pribyrėję spyglių, bet 
aš šiaip taip sugebėjau surinkti papuošalus ir sukrauti juos atgal į sandėliuką. 
Varginantis ir į neviltį varantis darbas, mėginant suvynioti kiekvieną žaisliuką, 
kaip mėgsta motina, kad tie būtų parengti kitiems metams. Neleidžiu sau su- 
abejoti, ar tai nėra beprasmiška. 

Negavau jokios žinios iš ponios Stein ir net nežinau, ar siuntinys nuėjo 
laiku. Vakar vakare aš nebeištvėriau ir paskambinau Aibilinai pasakyti, kad 
neturiu jokių naujienų — vien tam, kad pasijausčiau lengviau, su kuo nors apie 
tai kalbėdamasi. | 

— Aš vis mąstau, ką dar reikėtų įdėti, — sako Aibilina. — Ir gaunu sau 
priminti, kad mes jau tai išsiuntėme. 

— Ir aš, — prisipažįstu. — Paskambinsiu tau, kai tik ką nors sužinosiu. 

Nueinu į namo gilumą. Motina atremta į pagalves. Kaip mes patyrėme, 
sėdint jai tiesiai sunkio jėga padeda nuslopinti vėmulį. Šalia jos — baltasis 
emaliuotas dubuo. . 

— Na, mama, — sakau, — gal tau ko atnešti? 

— Eugenija, tau negalima eiti į Holbrukų Naujųjų metu sutiktuves tomis 
laisvomis kelnėmis. 

Kai motina mirksi, jos akys lieka užmerktos sekundę per ilgai. Yra išse- 
kusi — skeletas, apvilktas baltu chalatu su absurdiškai puošniais kaspinais ir 
krakmolytais nėriniais. Jos kaklas kaip kokios aštuoniasdešimties svarų gulbės 
skendi apykaklėje. Ji pajėgia valgyti nebent tik per šiaudelį. Visiškai yra prara- 
dusi uoslę. Ir vis dėlto geba justi, visiškai iš kitos vietos, jeigu mano garderobas 
netinkamas. 

— Jie atšaukė pobūvį, mama. 

Galbūt ji prisimena Hilės Naujųjų metų sutiktuves pernai. Sprendžiant iš 
to, ką man papasakojo Stiuartas, dėl prezidento mirties visi pobūviai atšaukti. 
Šiaip ar taip, aš vis tiek nebūčiau pakviesta. Stiuartas šįvakar atvažiuoja žiūrėti 
per televiziją Diko Klarko“. 

Motina padeda savo liesą kampuotą ranką, tokią sunykusią, kad pro odą 
išryškėję sąnariai, ant manosios. Dabartinio motinos drabužių numerio aš bu- 
vau vienuolikos metų. 


* Richard Wagstaff „Dick“ Clark (g. 1929) — populiarus Amerikos radijo ir televizijos pramo- 
ginių laidų vedėjas, ilgus metus vesdavęs Naujųjų metų sutikimo vakarą televizijoje. 

Ji tiesiai pažvelgia į mane. 

— Na, manau, tau reikia ryžtis ir išmesti tas kelnes. 

— Betgi jos patogios, be to, šiltos ir... 

Ji papurto galvą ir užsimerkia. 

— Apgailestauju, Skyter. 

Bergždžia toliau ginčytis. 

— (Ge-rai, — atsidūstu. 

Motina iš po apklotų išsitraukia bloknotą, nukištą į nematomą kišenę, 
kurią liepė prisiūti prie kiekvieno drabužio, kur ji laiko tabletes nuo vėmulio, 
popierines servetėles: Mažučiai diktatoriški sąrašai. Nors ir yra tokia silpna, 
esu nustebinta, kaip tvirtai vedžioja ranką, rašydama į „Nenešioti“ sąrašą: „Pil- 
kų, neišvaizdžių, vyriško kirpimo kelnių.“ Patenkinta ji nusišypso. 

Skamba makabriškai, bet kai motina suprato, kad numirusi nebegalės 
man pasakinėti, ką nešioti, ji sugalvojo šią išradingą pomirtinę sistemą. Mat 
spėja, kad pati aš niekada neisiu pirktis naujų, tinkamų drabužių. Galbūt ji ir 
teisi. 

— Dar nevėmei? — klausiu, nes jau keturios, o motina suvalgė du dube- 
nėlius sultinio ir nė karto per dieną jos nesupykino. Paprastai šiuo laiku ji jau 
būdavo trissyk išvėmųsi. 

— Nė karto, — atsako ji, bet paskui užsimerkia ir per kelias sekundes 
užmiega. 


Naujųjų metų dieną nulipu apačion imtis japoninių pupuolių „dėl laimės“ 
— kad per metus viskas gerai sektųsi. Iš vakaro Paskagula jas pamerkė brinkti, 
nurodė man, kaip sumesti į puodą ir įjungti liepsną, kartu prie jų įdėti kiaulie- 
nos karkos. Tai maždaug dviejų etapų procesas, tačiau visi, atrodo, nervinasi, 
kai aš sukiojuosi apie viryklę. Prisimenu, sausio pirmąją Konstantina, nors tai 
būdavo laisva jos diena, visada ateidavo ir paruošdavo mums laimės pupuoles. 
Ji prigamindavo jų visą puodą, bet paskui visiems šeimos nariams paduodavo 
ant lėkštės po vieną pupuolę ir stebėdavo norėdama įsitikinti, kad mes ją su- 
valgysime. Mat gebėdavo būti tokia prietaringa. Paskui ji suplaudavo lėkštes 
ir išeidavo namo. Bet Paskagula nepasisiūlo ateiti per šventes, ir spėdama, kad 
leidžia jas kartu su savo šeima, aš jos nė neprašau. 

Mums visiems liūdna, kad Karltonui šįryt reikia išvykti. Buvo gera turėti čia 
savo brolį, su kuriuo gali pasikalbėti. Prieš apkabinant mane ir išvažiuojant atga- 
lios į universitetą, paskutiniai žodžiai, kuriuos man ištarė, buvo tokie: „Nesude- 


gink namų, — o paskui dar pridūrė: — Rytoj paskambinsiu pasiteirauti, kaip ji.“ 

Išjungusi liepsną, nueinu į priebutį. Tėtis pasirėmęs į turėklą, ritina tarp 
pirštų medvilnės sėklas. Stebeilija į dykus laukus, kurie bus užsėjami ne anks- 
čiau kaip po mėnesio. 

— Tėti, ateini priešpiečių? — klausiu. — Pupuolės jau gatavos. 

Jis atsigręžia. Netvirtai šypsosi, trokšta išsiaiškinti priežastį. 

— Tas vaistas, kurį jai dabar skiria... — Jis tyrinėja sėklas. — Manau, 
veikia. Ji vis sako besijaučianti geriau. 

Nepatikliai papurtau galvą. Juk jis negali tikrai tuo tikėti. 

— Jau praėjo dvi dienos, o ją tik kartą supykino... 

— O, tėti. Ne... tai tik... Tėti, tai iš jos niekur nedingo. 

Bet tėčio akys bereikšmės ir kažin ar jis apskritai mane išgirdo. 

— Žinau, tu turi geresnių vietų, kur galėtum būti. — Jo akyse sužiba aša- 
ros. — Bet nėra dienos, kai aš nedėkočiau Dievui, kad tu čia prie jos. 

Aš linkteliu, jaučiu kaltę, kad jis mano, jog iš tikrųjų taip pasirinkau. Ap- 
kabinu jį. 


— Aš irgi džiaugiuosi, kad esu čia, tėti. 


Pirmą sausio savaitę teniso klubui atsidarius, užsisegu sijonėlį ir pasi- 
čiumpu raketę. Patraukiu per užkandžių barą, dėdamasi nematanti Petsės 
Džoiner, savo buvusios žaidimo partnerės, kuri mane pametė, ir trijų kitų mer- 
ginų, rūkančių prie juodų geležinių staliukų. Man einant pro šalį, jos pasilenkia 
ir kuždasi tarp savęs. Praleisiu šįvakar ir, beje, visam laikui, Lygos susirinkimą. 
Aš pasidaviau ir prieš tris dienas nusiunčiau laišką, kad iš jos pasitraukiu. 

Smūgiuoju teniso kamuoliuką į treniruočių sienelę, labai stengdamasi 
apie nieką negalvoti. Pastaruoju metu pagaudavau save besimeldžiant, nors 
niekada nebuvau itin religinga. Susivokdavau šnabždanti ilgus, be pabaigos 
sakinius Dievui, melsdama, kad motina pasijaustų bent kiek geriau, prašydama 
gerų žinių apie knygą, kartais netgi klausdama nors kokios užuominos, ką da- 
ryti dėl Stiuarto. Dažnai susizgrimbu besimeldžianti, pačiai sau nejučiom. 

Kai parvažiuoju iš teniso klubo namo, už manęs savo automobilyje susto- 
ja daktaras Nilas. Nuvedu jį į motinos kambarį, kur laukia tėtis, ir juodu uždaro 
už savęs duris. Stoviu koridoriuje mindžikuodama it vaikas. Galiu suprasti, ko- 
dėl tėtis įsikibęs į tą savo vilties siūlą. Jau keturios dienos, kai motina nevemia 
žalia tulžimi. Kasdien ji valgo avižinę košę, net paprašė šios dar. 

Kai daktaras Nilas išeina iš motinos kambario, tėtis pasilieka ant kėdės 
prie lovos. Aš nuseku paskui daktarą į priebutį. c 
— Ji jums pasakė? — klausiu. — Kad jaučiasi geriau? 

Jis linkteli, bet paskui papurto galvą. 

— Nėra reikalo jos vežti rentgeno tyrimui. Jai būtų per sunku ištverti. 

— Bet... ar ji?.. Gal ji taisosi? 

— Esu regėjęs tokių dalykų ir anksčiau, Eugenija. Kai kuriems žmonėms 
pasireiškia jėgų antplūdis. Turbūt tai Dievo dovana. Kad jie galėtų dar kiek 
išsilaikyti ir baigti savo reikalus. Bet tik tiek, aukseli. Nesitikėk nieko daugiau. 

— Bet ar matėte jos spalvą? Ji atrodo daug geriau ir neišvemia maisto... 

Jis papurto galvą. 

— Tik stenkitės, kad ji jaustųsi patenkinamai. 


Pirmą 1964-ųjų penktadienį nebepajėgiu ilgiau laukti. Nusitempiu tele- 
foną į podėlį. Suvalgiusi antrą avižienės dubenėlį, motina užmigo. Jos kamba- 
rio durys atdaros, tad aš išgirsiu, jeigu pašauktų. 

— Ileinos Stein biuras. 

— Sveiki, čia Eugenija Felan, skambina tarpmiestiniu. Galima ją? 

— Deja, panele Felan, bet ponia Stein neatsiliepia į jokius skambučius dėl 
rankraščių atrankos. 

— O! Bet... ar galite man bent pasakyti, ar jį gavo maniškį? Aš išsiunčiau 
prieš pat galutinį terminą ir... 

— Minutėlę. 

Telefone stoja tyla, ir po kokios minutės ar dar kiek vėliau sekretorė su- 
grįžta. 

— Galiu patvirtinti, kad mes iš tikrųjų gavome jūsų siuntinį kažkuriuo 
metu per šventes. Kas nors iš mūsų redakcijos jums praneš, kai ponia Stein 
apsispręs. Dėkui, kad paskambinote. 

Girdžiu kitame linijos gale spragtelint. 


Keliais vakarais vėliau, po daug sutelkto dėmesio pareikalavusios popietės 
atsakinėjant į laiškus Panelei Mirnai, aš su Stiuartu sėdžiu poilsio kambaryje. 
Džiaugiuosi jį matydama ir galėdama nors kuriam laikui išguiti iš namų mirti- 
ną tylą. Mudu ramiai sėdime, žiūrime televizorių. Ekrane sušvinta „Iareyton“ 
cigarečių reklama: rūkanti cigaretę mergina su pamušta akimi — Mes, „Tarey- 
ton“ rūkaliai, verčiau kovosime, nei bersimesime prie kitų! 

Dabar mudu su Stiuartu pasimatome kartą per savaitę. Po Kalėdų nu- 
vykome į kiną ir sykį — papietauti mieste, bet dažniausiai jis atvažiuoja pas 
mane į namus, nes nenoriu palikti motinos. Jis prie manęs nedrąsus, kažkaip 

pagarbiai drovus. Akyse — kantrumas, pašalinantis mano pačios paniką, ku- 
rią anksčiau jausdavau, būdama kartu su juo. Mudu nesikalbame apie ką nors 
rimta. Jis man pasakoja apie vasarą, kai mokydamasis koledže dirbo ant naftos 
gręžinių platformų Meksikos įlankoje. Dušuose — sūrus vanduo. Vandenynas 
— skaidrus kaip krištolas, mėlynas iki dugno. Kiti vyrai kentė tą atšiaurų darbą 
tam, kad galėtų išmaitinti savo šeimas, o Stiuartas, turtingas turtingų tėvų vai- 
kis, turėjo koledžą, kur galėjo grįžti. Pirmą syki, prisipažino, jam tekę iš tikrųjų 
sunkiai dirbti. 

— Džiaugiuosi, kad tuomet gręžiau ant platformos. Dabar nebegalėčiau 
vėl tenai nuvykti ir tai daryti, — pasakė jis, lyg tai būtų buvę senų seniausiai, o 
ne prieš penkerius metus. Jis atrodo vyresnis, nei aš prisimenu. 

— Kodėl dabar nebegalėtum? — paklausiau, nes aš žvelgiu į savo pačios 
ateitį. Mėgstu klausytis apie kitų galimybes. 

Jisai suraukė į mane antakius. 

— Nes negalėčiau palikti tavęs. 

Nukišau tą atsakymą giliau į įš savo mintis, bijodama sau prisipažinti, kaip 
buvo gera tai išgirsti. 

Reklama baigėsi, ir mudu žiūrime žinių pranešimus. Vietname vyksta su- 
sišaudymas. Reporteris, atrodo, mano, kad tai bus išspręsta be didesnio vargo. 

— Klausyk, — po ilgesnės tylos tarp mudviejų vėl prabyla Stiuartas. — 
Nenorėjau užsiminti apie tai anksčiau, bet... žinau, ką žmonės kalba mieste. 
Apie tave. Tačiau man nerūpi. Tik noriu, kad tu tai žinotum. 

Pirma man dingtelėjusi mintis — Anyga. Jis kažką nugirdo. Visa įsitempiu. 

— K3 tu girdėjai? 

— Juk žinai. Apie tą pokštą, kurį iškrėtei Hilei. 

Šiek tiek nusiraminu, bet nevisiškai. Niekada su niekuo apie tai nekalbė- 
jau, išskyrus pačią Hilę. e ar Hilė jam paskambino telefonu, kaip grasi- 
nusi. 

— Ir galėčiau suprasti, kaip žmonės į tai pažiūrėtų, pamanytų, kad tu 
kažkokia trenkta liberalė, įsivėlusi į visą tą maišatį. 

Tyrinėju savo rankas, vis dar atsargi dėl to, ką jis galėjo būti išgirdęs, ir 
taip pat šiek tiek suirzusi. 

— Kaip tu žinai, — klausiu, — į ką esu įsivėlusi? 

— Nes aš tave pažįstu, Skyter, — švelniai taria jis. — Esi per protinga, 
kad painiotumeisi į ką nors tokio. Ir, beje, aš jiems taip pasakiau. 

Linkteliu mėgindama nusišypsoti. Nepaisant to, ką jis tariasi „žinąs“ apie 
mane, negaliu nebūti dėkinga, kad yra kažkas, kuriam ganėtinai rūpiu, jog už 
mane užsistotų. 


PAGALBA m 361 


— Mums nebūtina vėl apie tai kalbėtis, — sako jis. — Tik norėjau, kad 
tu Žinotum. Stai ir viskas. 


Šeštadienio vakarą palinkiu motinai labos nakties. Vilkiu ilgą paltą, kad 
ji nepamatytų mano aprangos. Neįjungiu šviesos, tad ji negali nieko pasakyti 
apie mano plaukus. Jos sveikata be didesnių permainų. Neatrodo, kad būklė 
blogėtų, — vėmulys tebelieka sutramdytas, — bet jos oda pilkšvai balta. Pra- 
dėję slinkti plaukai. Laikau jos rankas, glostau skruostą. 

— Tėti, paskambinsi man į restoraną, jeigu manęs prireiks? 

— Būtinai Skyter. Važiuok ir kiek prasiblaškyk. 

Įsėdu į Stiuarto automobilį, ir jis nusiveža mane į „Robertą E. Li“ pietų. 
Salė rėžia akį sukniomis, raudomis rožėmis, dzingsi sidabriniai servizai. Ivyro 
jaudulio atmosfera, jausmas, kad po prezidento Kenedžio mirties viskas be- 
veik sugrįžo į normalias vėžes; nauji metai, 1964-ieji, tik prasidėję. Daugybė 
žvilgsnių į mus. 

— "Tu atrodai... kitokia, — taria Stiuartas. Matau, kad jis laikė savyje šį 
komentarą visą vakarą ir atrodo labiau sutrikęs nei paveiktas įspūdžio. — Ta 
suknelė, ji tokia... trumpa. 

Linkteliu ir nubraukiu sau nuo kaktos plaukus. Kaip anksčiau tai dary- 
davo jis. 

Šįryt pasakiau motinai važiuojanti apsipirkti. Tačiau ji atrodė tokia nu- 
vargusi, kad kaipmat persigalvojau. 

— Galbūt nereikėtų važiuoti. / 

Bet mano jau buvo pasakyta. Motina paliepė jai atnešti didžiąją čekių 
knygelę. Man sugrįžus, išplėšė neužpildytą čekį, o paskui įteikė šimto dolerių 
banknotą, kurį turėjo sulankstytą savo piniginės šone. Vien tik žodis apsipirkti 
tartum padėjo jai pasijausti geriau. 

— Na, tik netaupyk. Ir jokių kelnių. Pasistenk, kad panelė Lavol padėtų 
tau išsirinkti. — Ji vėl atlošė galvą į pagalves. — Ji žino, kaip jaunos merginos 
turėtų rengtis. 

Bet aš negaliu pakęsti minties apie raukšlėtas panelės Lavol rankas, at- 
siduodančias kava ir naftalinu, ant mano kūno. Pervažiavau tiesiai per miesto 
centrą, pasiekiau 51-ąjį greitkelį ir leidausi Naujojo Orleano link. Važiavau 
nugalėjusi kaltės jausmą, kad taip ilgai palieku motiną, nes žinojau, jog popiet 
atvyks daktaras Nilas, o tėtis bus visą dieną namie kartu su ja. 

Po trijų valandų įžengiau į universalinę „Maison Blanche“ parduotuvę 
Kanalo gatvėje. Kažin kiek kartų esu čia lankiusis su motina ir dusyk — su 

Elizabeta ir Hile, bet vis tiek likau pakerėta baltų marmurinių grindų platy- 
bės, mylias besidriekiančių skrybėlių, pirštinių ir pudruotų moterų, atrodančių 
tokių laimingų, tokių svei4y. Man nė nespėjus paprašyti kieno nors pagalbos, 
liesas vyriškis užkalbino: 

— Eime su manimi, turiu viską, ko reikia, viršuje. 

Ir užšvilpė mane liftu į trečią aukštą, į salę su iškaba: MODERNIŲ MOTERŲ 
APRANGA. 

— K visa tai reiškia? — paklausiau. 

Dešimtys moterų, per garsiakalbį grojamas rokenrolas, ant staliukų — 
šampano taurės ir akinamai tviska šviesos. 

— „Emilio Pucci“, brangioji. Pagaliau! — Jis žingsnį atsitraukė nuo ma- 
nęs ir paklausė: — Jūs čia išankstinei peržiūrai? Juk turite kvietimą, tiesa? 

— Mhm, kažkur, — atsakiau, bet jis prarado domesį, kol apsimečiau be- 
sirausianti rankinėje. 

Visur aplinkui mane drabužiai ant pakabų atrodė tartum būtų išleidę 
šaknis ir pražydę. Pagalvojau apie panelę Lavol ir nusijuokiau. Čionai jokių 
velykinių kiaušinių spalvos komplektų. Gėlės! Stambūs ryškūs dryžiai! Ir suk- 
nelių apačios, leidžiančios pamatyti keJis colius šlaunies. Įelektrinama, nuostabu 
ir svaiginama. Tas tipas Emilio Pucci turbūt kasryt įkišęs pirštą į rozetę pasi- 
krauna energijos iš elektros tinklo. 

Už neužpildytą savo čekį prisipirkau tiek drabužių, kad šie pripildė visą 
galinę kadilako sėdynę. Paskui Magazino gatvėje sumokėjau keturiasdešimt 
penkis dolerius, kad man pašviesintų, sutrumpintų ir išlygintų tiesiai plaukus. 
Per žiemą šie užaugo ilgesni ir įgijo purviną pamazgų spalvą. Ketvirtą valandą 
jau važiavau atgalios per Pončartreino ežero tiltą, o iš radijo skambėjo grupė 
„Rolling Stones“, vėjas kedeno mano šilkinius lygius plaukus ir aš pagalvojau: 
Šivakar nusimesiu visus žuos šarvus ir tebūnie su Sžiuartu kaip ir anksčiau. 


Mudu su Stiuartu valgome po Šatobrianą, šypsomės, kalbamės. Kartkar- 
tėmis jis žvilgteli į kitus staliukus, pakomentuoja apie žmones, kuriuos pažįsta. 
Bet niekas neatsistoja ir neprieina pasisveikinti su mumis. 

— Už naująsias pradžias, — taria Stiuartas ir pakelia savąją burbono 
taurę. 

Linkteliu, lyg norėčiau pasakyti jam, kad visos pradžios yra naujos, tačiau 
tik nusišypsau ir atsakau į tostą savo antra vyno taure. Tiesą sakant, iki šios 
dienos niekada nemėgau alkoholio. 


— 


Po pietų mudu išeiname į fojė ir pamatome senatorių ir ponią Vitvortus, 


PAGALBA m 363 


besivaišinančius gėrimais. Aplinkui juos žmonės geria ir kalbasi. Juodu savait- 
galiui, pirmajam po to, kai persikėlė gyventi į Vašingtoną, parvažiavę namo, 
anksčiau pasakė man Stiuartas. 

— Stiuartai, antai tavo tėvai. Gal turėtume nueiti pasisveikinti? 

Bet Stiuartas nuvairuoja mane durų link, faktiškai stumte išstumia laukan. 

— Nenoriu, kad mama pamatytų tave su ta trumpa suknele, — sako. — 


Tai yra, patikėk manimi, ji atrodo puikiai, bet... — jis pažvelgia žemyn į sukne- 
lės kraštą, — ... galbūt ne per geriausiai pasirinkta šiam vakarui. 


Kai jis veža mane namo, aš pagalvoju apie Elizabetą, jos plaukų suktukus, 
baimę, kad nebūčiau pamatyta kitų bridžo klubo narių. Kodėl taip yra, kad 
nuolatos kas nors manęs tartum gėdijasi? 

Kol sugrįžtame į Longlifą, jau septynios. Aš pasitaisau suknelę mąsty- 
dama, kad Stiuartas teisus. Ji per trumpa. Mano tėvų miegamajame šviesos 
užgesintos, tad mudu atsisėdame ant sofos. 

Pasitrinu akis ir nusižiovauju. Kai atsimerkiu, jis laiko tarp pirštų žiedą. 

— O... Jėzau. 

— Norėjau tai padaryti restorane, bet... — Jis nusišiepia. — Čia geriau. 

Paliečiu žiedą. Šaltas ir nuostabus. Abipus deimanto akutės įstatyti rubi- 
nai. Staiga užlieta karščio pažvelgiu į Stiuartą. Nusitraukiu nuo pečių megzti- 
nį. Šypsausi ir tuo pat metu beveik verkiu. 

— Turiu kai ką tau pasakyti, Stiuartai, — išpoškinu. — Pažadi niekam 
nepasakoti? 

Jis įdėmiai pažvelgia į mane ir nusijuokia. 

— Neskubėk, ar pasakei „taip“? 

— Taip, bet... — Pirmiau turiu kai ką Žinoti. — Tik ar duodi žodį? 

Jis atsidūsta, atrodo nusivylęs, kad gadinu tokią akimirką. 

— Žinoma, duodu tau žodį. 

Esu priblokšta Stiuartui pasipiršus, bet stengiuosi kaip įmanydama geriau 
paaiškinti. Žvelgdama jam į akis, išdėstau faktus ir tas smulkmenas, kuriomis 
galiu saugiai pasidalyti apie knygą, taip pat ką aš veikiau per praėjusius metus. 
Praleidžiu visus vardus ir trumpam nutylu pagalvojusi, kokios to visko gali būti 
pasekmės, žinodama, kad tai nėra gerai. Nors ir prašo manęs, kad tapčiau jo 
žmona, dar nepakankamai Stiuartą pažįstu, jog galėčiau visiškai juo pasitikėti. 

— Būtent apie tai rašei pastaruosius dvylika mėnesių? Ne apie... Jėzų 
Kristų? 

— Ne, Stiuartai. Ne apie Jėzų. 

Kai papasakoju, kad Hilė aptiko mano krepšyje Džimo Krou įstatymus, 
jo smakras atkara, ir matau, kad patvirtinau kažką tokio, ką Hilė jau buvo jam 

papasakojusi apie mane — kažką tokio, kuo turėjęs ganėtinai naivumo nepa- 
tikėti. 

— Kalbos... mieste. Aš pasakiau joms, kad tai visiška netiesa. Bet buvo... 
tiesa. 

Kai papasakoju jam apie spalvotąsias tarnaites, po maldos sueigos vorele 
slenkančias pro mane, užplūsta pasididžiavimas tuo, ką pas Jis žvelgia 
žemyn į tuščią savo burbono taurę. 

Paskui papasakoju, kad rankraštis buvo išsiųstas į Niujorką. Kad jeigu ten 
bus nuspręsta jį išspausdinti, turėtų knygynuose pasirodyti, kaip spėju, po ko- 
kių aštuonių mėnesių, galbūt greičiau. Kaip tik maždaug tuo laiku, pagalvoju 
sau, kai sužadėtuvės virs vestuvėmis. 

— Jis parašytas anonimiškai, — toliau tęsiu, — tačiau kai Hilė čionai 
sukiojasi, didelė tikimybė, kad žmonės sužinos, jog autorė — aš. 

Bet jis nei linksi galva, nei braukia man už ausies plaukus, o jo senelės 
žiedas žiba ant velvetu aptrauktos mano motinos sofos nelyginant kokia nors 
juokinga metafora. Mes abu tylime. Jo akys net vengia susitikti su manosiomis. 
Nuolat nukreiptos du colius į dešinę nuo mano veido. 

Po minutėlės jis prabyla: 

— Aš tik... nesuprantu, kodėl tau to reikėjo. Kodėl tau tai dargi... rūpėjo, 
Skyter? 

Aš pasišiaušiu, nuleidžiu akis į žiedą, tokį ryškų ir spindinti. 

— Aš ne... tai norėjau pasakyti, — vėl pradeda jis. — Štai ką norėjau pa- 
sakyti: reikalai čionai puikūs. Kodėl tau užėjo noras kurstyti nesantaiką? 

Iš Stiuarto balso jaučiu, kad jis nuoširdžiai trokšta iš manęs atsakymo. 
Tačiau kaip paaiškinti? Jis — geras žmogus, Stiuartas. Nors ir žinau, kad tai, 
ką padariau, yra teisinga, vis dėlto galiu suprasti jo sąmyšį ir abejonę. 

— Aš nekeliu nesantaikos, Stiuartai. Nesantaika čia jau yra. 

Bet aiškiai ne tokio atsakymo jis laukia. 

— Aš tavęs nepažįstu. 

Nuleidžiu akis prisiminusi, kad lygiai tą pat aš pagalvojau vos prieš kelias 
minutes. 

— Manau, turėsime visą mūsų gyvenimą tam sutvarkyti. — Pamėginu 
nusišypsoti. 

— Aš ne... nemanau, kad galiu vesti ką nors tokią, kurios nepažįstu. 

Giliai įkvepiu oro. Burna man prasižioja, bet minutėlę nepajėgiu ištarti 
nė žodžio. 

— Privalėjau tau pasakyti, — pagaliau prabylu, veikiau sau pačiai nei 
jam. — Turėjai žinoti. 

Kelias akimirkas jis mane tyrinėja. 

— Daviau tau žodį, aš niekam nepasakysiu, — taria, ir aš juo tikiu. Kad ir 
kas Stiuartas yra, bet tik ne melagis. 

Jis atsistoja. Meta į mane paskutinį sutrikusį žvilgsnį. O paskui pasiima 
žiedą ir išeina. 


Tąanakt, kai Stiuartas išėjo, klaidžioju iš kambario į kambarį išdžiuvu- 
sia burna, jausdama šaltį. Būtent šalčio meldžiau tą pirmą kartą, kai Stiuartas 
mane paliko. Štai dabar ir turiu šaltį. 

Vidurnaktį girdžiu motiną pašaukiant iš savo miegamojo. 

— Eugenija? Ten tu? 

Nueinu koridoriumi. Durys pusiau praviros, motina su baltais krakmo- 
lytais naktiniais marškiniais sėdi lovoje. Jos plaukai krinta ant pečių. Esu pri- 
blokšta, kokia graži ji atrodo. Užpakaliniame priebutyje dega šviesa, mesdama 
apie visą jos kūną baltą aureolę. Ji šypsosi, burnoje vis dar nauji dantų protezai, 
kuriuos daktaras Saimonas pagamino, kai nuo skrandžio rūgšties pradėjo gesti 
jos pačios dantys. Šypsena net dar baltesnė negu puikiose jos paauglystės nuot- 
raukose. 

— Mama, ko tau atnešti? Gal kas negerai? 

— Eikš, Eugenija. Noriu kai ką tau pasakyti. 

Tyliai prieinu prie jos. Tėtis — jau seniai miegantis kupstas, atsukęs į ją 
nugarą. Ir aš pagalvoju, kad galėčiau jai papasakoti geresnę šio vakaro versiją. 
Mes visi žinome, kad laiko likę nebedaug. Galėčiau padaryti ją paskutiniosio- 
mis dienomis laimingesnę, apsimesti, kad vestuvės įvyks. 

— Aš irgi turiu kai ką tau pasakyti, — tariu. 

— O? Tai pradėk pirma. | 

— Stiuartas pasipiršo. 

Nutaisau šypseną. Paskui supanikuoju, nes žinau, kad ji paprašys parodyti 


žiedą. 
— Žinau, — sako ji. 
— Tikrai? 
Ji linkteli. 


— Be abejo. Prieš dvi savaites jis buvo užvažiavęs čionai ir paprašė Karl- 
tono ir manęs tavo rankos. 

Prieš dvi savaites? Aš mažne nusijuokiu. Aišku, motina buvo pirmoji, 
sužinojusi ką nors tokio svarbaus. Jaučiuosi laiminga, kad ji galėjo taip ilgai 
džiaugtis ta naujiena. 

— Ir aš turiu kai ką tau pasakyti, — taria ji. Švitesys apie motiną neže- 
miškas, fosforescuojantis. Jis — nuo šviesos iš priebučio, bet stebiuosi, kodėl 
niekada anksčiau to nepastebėjau. Ji paima mano plaštaką, tvirtai suspau- 
džia — kaip motina, palaikanti savo ką tik susižadėjusią dukterį. Tėtis sujuda, 
paskui atsisėda visai tiesiai. 

— Kas? — žiopteli jis. — Tau bloga? 

— Ne, Karltonai, viskas gerai. Juk tau sakiau. 

Jis apkvaitusiai linkteli, užsimerkia ir iškart įminga, dar nė neatsigulęs vėl. 

— Kokia tavo naujiena, mama? 

— Ilgai kalbėjausi su tavo tėčiu ir apsisprendžiau. 

— O Dieve, — atsidūstu. Tiesiog jau įsivaizduoju ją aiškinant tai Stiuar- 
tui, kai jis paprašė mano rankos. — Ar dėl patikos fondo? 

— Ne, ne dėl to, — sako ji, ir aš pagalvoju: Tad žikriausiai ką nors dėl 
vestuvių. 

Mane nupurto liūdesys, kad motinos jau nebus čia ir ji negalės planuoti 
mano vestuvių. Bet liūdna ne tik dėl to, jog ji bus mirusi, bet ir todėl, kad jokių 
vestuvių nebus. Ir vis dėlto taip pat jaučiu siaubingai kaltą palengvėjimą, kad 
man nereikės to su ja ištverti. 

— Taigi Žinau, kad tu pastebėjai, jog pastarąsias kelias savaites reikalai 
taisosi, — varo ji toliau. — Ir žinau, ką daktaras Nilas sako, kad tai kažkas pa- 
našaus į paskutinę stiprybę, kalba kažkokią nesąmonę ap... — Motina užsiko- 
sėja, ir sulysęs jos kūnas išlinksta it kiaukutas. Paduodu jai higieninę servetėlę. 
Ji prisideda šią prie burnos, susiraukia. — Bet, kaip sakiau, aš apsisprendžiau. 

Linkteliu, klausausi tokia pat apkvaitusi, kaip ir mano tėvas prieš kelias 
akimirkas. 

— Apsisprendžiau nemirti. 

— O... mama. Dieve, prašau... 

— Per vėlu, — sako ji numodama nuo savęs mano ranką. — Apsispren- 
džiau ir viskas. | 

Ji perbraukia sau delnus vieną per kitą, tartum numesdama šalin vėžį. Su 
savaisiais naktiniais marškiniais sėdi tiesi ir manieringa, o jai apie plaukus švyti 
šviesos aureolė. Nejučia suvartau akimis. Kokia esu kvaila. Žinoma, motina 
bus tokia pat užsispyrusi dėl savo mirties, kaip ir dėl kiekvienos smulkmenos 


gyvenime. 


Data — 1964-ieji, sausio 18-a, penktadienis. Vilkiu juodą A silueto suk- 
nelę. Mano visi nagai nukramtyti. Prisiminsiu kiekvieną šios dienos smulkme- 

ną, mąstau — taip pat, kaip žmonės sako niekada nepamiršią, kokį sumuštinį 
valgė, ar dainos, skambėjusios per radiją, kai sužinojo, kad buvo nušautas Ke- 
nedis. 

Įeinu į man tokia pažįstama tapusią vietą, į Aibilinos virtuvę. Lauke jau 
tamsu, ir geltona elektros lemputė atrodo labai šviesi. Pažvelgiu į Ming, o ji 
— į mane. Aibilina įsiterpia tarp mudviejų, lyg norėtų ką nors užstoti. 

„Harper čt Row“, — pasakau, — ketina tai išspausdinti. 

Visos tylime. Net musės nustojo zvimbusios. 

— Juokaujate, — pagaliau prabyla Minė. 

— Šiandien popiet kalbėjausi su ja. 

Aibilina sustunga, kaip niekada anksčiau jos negirdėjau. 

— Oho, negaliu patikėti! — šaukia ji, ir paskui mes visos glėbesčiuoja- 
mės. Aibilina ir aš, paskui Aibilina ir Minė. Minė pažvelgia apytikriai mano 
pusėn. 

— Sėskitės, jūs abi! — paliepia Aibilina. — Ką ji pasakė? Ką dabar dary- 
sime? Oho, nė neparuošiau kavos! 

Mes sėdime, ir jos abi palinkusios priekin spokso į mane. Aibilinos akys 
plačių plačiausios. Delsiau su ta Žinia namie keturias valandas. Ponia Stein 
aiškiai man pasakė, kad iš to neką teuždirbsime. Kad nesitikėtume ko nors 
daug, o veikiausiai nieko. Jaučiu pareigą tai perduoti Aibilinai, kad galiausiai ji 
neliktų nuvilta. Aš beveik net negalvojau, kaip dėl to turėčiau jaustis pati. 

— Klausykite, ji pasakė, kad pernelyg nesidžiaugtume. Išspausdintų eg- 
zempliorių skaičius bus labai /2bai mažas. 

Laukiu, kad Aibilina susirauks, bet ji kikena. Mėgina tai nuslėpti prisi- 
dengdama delnu burną. 

— Veikiausiai tik keli tūkstančiai egzempliorių. 

Aibilina tvirčiau prisispaudžia prie lūpų delną. 

— Apgailėtina... ponia Stein tai pavadino. 

Aibilinos veidas tamsėja. Ji vėl sukikena sau į krumplius. Aiškiai ji to 
nesuvokia. 

— Ji dar pasakė, kad tai bus mažiausias avansas, kokį kada nors yra re- 
gėjusi... — Stengiuosi išlikti rimta, bet nepavyksta, nes Aibilina aiškiai tuoj 
nebesusiturės. Akyse jai sužiba ašaros. 

— Kiek... mažas? — iš po delno klausia ji. 

— Aštuoni šimtai dolerių, — atsakau. — Padalyti trylikai. 

Aibilina atvirai pratrūksta juoktis. Man nebelieka nieko kita, kaip tik 
juoktis drauge su ja. Bet kažkokia nesąmonė. Keli tūkstančiai egzempliorių, ir 
po šešiasdešimt vieną dolerį penkiasdešimt centų kiekvienai? 

Ašaros rieda Aibilinos skruostais, ir galiausiai ji tik padeda galvą ant stalo. 

— Nežinau, kodėl juokiuosi. Tiesiog staiga viskas pasirodė taip juokinga. 

Minė suvarto į mudvi akimis. 

— Žinojau, kad jūs trenktos. Abi. 

Kaip įmanydama mėginu paaiškinti joms smulkmenas. Ne geriau man 
sekėsi ir kalbant telefonu su ponia Stein. Jos balsas skambėjo taip sausai, be- 
veik nesuinteresuotai. O ką gi aš dariau? Ar likau dalykiška ir uždavinėjau 
tinkamus klausimus? Ar padėkojau jai, kad ėmėsi tokios rizikingos temos? Ne, 
užuot juokusis, kažką vapaliojau į telefoną, verkdama it vaikas po injekcijos 
nuo poliomielito. 

— Nusiraminkite, panele Felan, — pasakė ji. — Vargu ar tai taps best- 
seleriu. — Bet aš tik vis verkiau, kol ji dėstė man detales. — Mes tik siūlome 
keturis šimtus dolerių avanso, o paskui dar keturis šimtus, kai tai bus baigta... 
jūs... klausotės? 

— T-taip, mem. 

— Ir jums tikrai dar reikės šiek tiek paredaguoti. Geriausiai pavykusi 
Saros dalis, — pasakė ji, ir aš persakau tai Aibilinai per jos juoko priepuolius 
ir prunkščiojimus. j 

Aibilina sušniurkščioja, pasišluosto akis, nusišypso. Galiausiai mes nusi- 
raminame ir geriame kavą, kurią Minė mums užkaitė. 

— Be to, jai tikrai patinka Gertrūda, — pasakau Minei. Išsitraukiu po- 
pierėlį ir perskaitau citatą, kurią užsirašiau, kad nepamirščiau. — „Gertrūda 
— kiekvienos Pietų baltosios košmaras. Žaviuosi ja.“ 

Nors ir keista, sekundę Minė žvelgia man į akis. Jos veidas sušvelnėja 
vaikiška šypsena. 

— Ji taip sako? Apie mane? 

Aibilina juokiasi. | 

— Tartum ji tave pažinotų iš penkių šimtų mylių atstumo. 

— Ji: pasakė, kad truks mažų mažiausia šešis mėnesius, iki knyga išeis. 
Kažkada apie rugpjūtį. 

Aibilina vis šypsosi, nė kiek neatgrasinta to, ką aš pasakiau. Ir, tiesą sa- 
kant, esu dėkinga už tai. Žinojau, kad ji susijaudins, bet baiminausi, jog ir bus 
šiek tiek nuvilta. Matydama ją sumoju, kad anaiptol nesijaučiu nusivylusi. Tik 
laiminga. 

Dar kelias minutes mes sėdime ir kalbamės, geriame kavą ir arbatą, kol aš 
pasižiūriu į laikroduką. 

— Pažadėjau tėčiui po valandos grįžti. 

Tėtis namie, kartu su motina. Surizikavau ir dėl visa ko palikau jam Ai- 
bilinos telefono numerį, pasakydama, kad važiuoju aplankyti savo draugės 
Saros. 

Abi mane palydi iki durų, o iš Minės tai nauja. Pasakau Aibilinai, kad jai 
paskambinsiu, kai tik paštu gausiu iš ponios Stein pastabas. 

— Taigi nuo dabar po šešių mėnesių mes pagaliau žinosime, kas atsi- 
tiks, — sako Minė, — gera, bloga ar nieko. 

— (Galimas daiktas, kad nieko, — atsakau. Kažin ar apskritai kas nors 
pirks knygą. 

— Ką gi, aš dedu viltis į gera, — pareiškia Aibilina. 

Minė susikryžiuoja ant krūtinės rankas. 

— Tad aš verčiau tikėsiuosi bloga. Kam nors juk reikia taip daryti. 

Minei, regis, nerūpi, kaip knyga bus perkama. Atrodo susirūpinusi dėl to, 
kas atsitiks, kai Džeksono moterys perskaitys, ką apie jas parašėme. 


AIBILINA 


29 SKYRIUS 


Ki“ persmelkė viską. Jau savaitę jos buvo šimtas laipsnių“ ir de- 
vyniasdešimt devyni procentai drėgmės. Dar pasidarytų bent kiek 
drėgniau, ir mes plauktume. Ant virvės mano skalbiniai niekaip nedžiūsta, pa- 
radinės durys neužsidaro — tiek šios išbrinko. Tai jau tikrai nepavyktų išplakti 
morengų. Net manasis bažnytinis perukas pradeda garbanotis. 

Šįryt net nepajėgiu užsitempti kojinių. Mano kojos pernelyg sutinusios. 
Tikiuosi, jas apsiausiu nukakusi pas panelę Lyfolt, prie oro kondicionieriaus. 
Tikrai kaitra turi būti rekordinė, nes keturiasdešimt vienerius metus tarnavau 
baltiesiems, ir šis kartas pirmas per visą tą laiką, kai nuėjau į darbą be kojinių. 

Bet panelės Lytolt namuose karščiau nei manuosiuose. 

— Atibilina, eik ir užplikyk arbatos, o... lėkštes nuo salotų... iššluostyk 
dabar pat... 

Šiandien ji net neatėjo į virtuvę. Tūno svetainėje prisistūmusi kėdę prie 
sienos orlaidės, tad kas likę iš oro kondicionavimo pučia jai viršun po apati- 
nuku. Viskas, ką ji turi ant savęs — tai apatinuką su petnešėlėmis ir auskarus. 
Patarnauju baltosioms ponioms, kurios išeina iš miegamojo tiesiog su nieku 
kitu, kaip tik su savuoju asmeniu, bet panelė Lyfolt nemėgsta taip elgtis. 

Tas oro kondicionieriaus motoras kartkartėmis vis ima ir tik f/jūz2. Lyg 
išleistų paskutinę dvasią. Panelė Lyfolt jau du kartus skambino meistrui ir šis 
pažadėjo ateiti, bet kertu lažybų, kad nepasirodys. Per karšta. 

— Ir nepamiršk... tas sidabrines, kaip tatai vadinasi... žnyples kornišo- 
nams, jos yra... 

Bet ji pasiduoda dar nebaigusi, lyg būtų per karšta net pasakyti man, ką 
turiu daryti. O jūs juk žinote, ką reiškia, kai yra karšta. Tartum visi mieste 
nuo to išprotėję. Išeikite į gatvę, ir ten tikrai tykuma, kraupu, visai kaip prieš 
užgriūvant tornadui. O galbūt taip yra tik man, krūpčiojančiai dėl knygos. Ji 
išeina penktadienį. 

— Kaip manote, gal turėtume atšaukti bridžo klubą? — klausiu jos iš 
virtuvės. 


* Maždaug 389 C. — 

Bridžo klubas pakeitė savo laiką į pirmadienį, ir po dvidešimties minučių 
ponios bus čia. 

— Ne. Viskas... jau paruošta, — sako ji, bet žinau, kad nemąsto nor- 
maliai. 

— Vėl pamėginsiu suplakti grietinėlę. Paskui turiu nueiti į garažą. Užsi- 
mauti kojinių. 

— Ai, dėl to nesirūpink, Aibilina. Per karšta kojinėms. — Panelė Lytolt 
pagaliau pasitraukia nuo tos orlaidės sienoje, atsivelka į virtuvę, mosikuodama 
kinų restorano „Čiau-čiau“ vėduokle. — O Dieve, virtuvėje turbūt penkiolika 
laipsnių karščiau nei valgomajame! 

— Po minutėlės išjungsiu orkaitę. Vaikai išėjo pažaisti į kiemą. 

Panelė Lyfolt pasižiūri pro langą į vaikučius, žaidžiančius po vandens 
purkštuvų. Mei Moblė išsirengusi vien iki apatinių kelnaičių, Rosas — aš jį 
vadinu Mažuoju Žmogumi — su savuoju vystyklu. Jam dar nėra nė metų, o jau 
vaikšto kaip didelis berniukas. Jis net nešliaužiojo. 

— Nesuprantu, kaip jie ten ištveria, — stebisi panelė Lytolt. 

Mei Moblė mėgsta žaisti su mažuoju broliuku, jį prižiūrėti, lyg būtų 
mama. Bet Mei Moblė nebegalės visą dieną likti namie su mumis. Mano Ma- 
žylė kasryt eis į Broudmuro baptistų vaikų darželį. Tačiau šiandien — Darbo 
diena, šventė visam kitam pasauliui, tad nėra pamokų. Ir aš džiaugiuosi. Neži- 
nau, kiek dar dienų man likę būti kartu su ja. 

— Tik pažiūrėk į juos ten, — sako panelė Lyfolt, ir aš nueinu prie lango, 
kur ji stovi. Iš purkštuvo vanduo trykšta į medžių viršūnes, susidaro vaivorykš- 
tės. Mei Moblė paėmusi Mažąjį Žmogų už rankyčių, abu stypso po purslais 
užsimerkę, lyg krikštijami. 

— Jie išties kažkas nuostabaus, — atsidūsta ji, lyg tik dabar tai būtų atėję 
į galvą. 

— Tikrai taip, — sutinku, ir man topteli, kad mudvi, aš ir panelė Lytolt, 
dalijamės akimirka, žvelgdamos pro langą į vaikučius, kuriuos abi mylime. Tai 
verčia mane nusistebėti, ar dalykai vis dėlto truputėlį pasikeitę. Šiaip ar taip, 
jau 1964-ieji. Miesto centre leidžiama negrams „Woolworth“ universalinėje 
sėdėti prie bufeto. 

Mane išties apima širdgėla, klausiu savęs, gal nuėjau per toli. Nes po to, 
kai knyga bus išspausdinta, jeigu Žmonės sužinos, kad tai mūsų darbas, galbūt 
niekada nebepamatysiu tų vaikučių. Kas, jeigu man net neteks paskutinį kartą 
pasakyti Mei Moblei „sudie“ ir kad ji puiki mergaitė? O Mažasis Žmogus? 
Kas gi jam papasakos istoriją apie Žaliąjį Marsietį Liuterį Kingą? 

Aš jau perėjau su savimi per tą viską daugiau kaip dvidešimt kartų. Bet 
šiandien tiesiog tai pradeda jaustis taip tikra. Paliečiu lango stiklą, lyg liesčiau 
juodu. Jeigu ji sužinotų... O, kaip man trūks tų vaikučių. 

Atsigręžiu ir pamatau panelės Lyfolt akis nuklydusias žemyn į mano pli- 
kas kojas. Manau, jai smalsu, suprantate. Kertu lažybų, niekada nėra iš taip 
arti mačiusi juodų plikų kojų. Bet paskui pamatau ją susiraukiant. Žiūri tolyn 
į Mei Moblę, meta šios link tą patį neapykantos kupiną. žvilgsnį. Mažylė iš- 
sitepliojo purvu ir žole visą priekį. Dabar ji „puošia“ tuo savo broliuką, lyg jis 
būtų paršiukas diendaržyje, ir aš matau tą senąjį panelės Lytolt dygėjimąsi savo 
dukra. Ne Mažuoju Žmogumi, tik Mei Moble. Išsaugotą būtent jai. 

— Ji bjauroja kiemą! — piktinasi panelė Lytfolt. 

— Nueisiu jų parsivesti. Pasirūpinsiu... 

— Ir nepakęsiu, kad tu šitokia mums patarnautum, kai tavo... tavo kojos 
matosi! 

— Juk aš jums pasakiau... 

— Po penkių minučių Hilė bus čia, o jinai viską sujaukė! — sukliegia ji. 

Turbūt Mei Moblė ją išgirdo per lango stiklą, nes sustingusi pažvelgia 
į mus. Šypsena išblėsta. Po sekundės ji pradeda labai pamažu šluostytis nuo 
veido purvą. i 

Aš užsirišu prijuostę, nes teks nuplauti tuos vaikučius laistomąja žarna. 
Paskui pasuku į garažą, užsimaunu kojines. Knyga išeina po keturių dienų. Nė 
minutės per anksti. 


Mes gyvenome lūkesčiu. Aš, Minė, panelė Skyter, visos tarnaitės, kurių 
istorijos įdėtos į knygą. Jautėmės taip, lyg pastaruosius septynis mėnesius lauk- 
tume, kol užvirs kažkoks nematomas puodas vandens. Maždaug trečią lauki- 
mo mėnesį mes paprasčiausiai liovėmės apie tai kalbėjusios. Pernelyg susijau- 
dindavome. 

Bet paskutiniąsias dvi savaites mano viduje baladojosi slaptas džiugesys ir 
kartu slapta baimė, dėl kurių grindis vaškuoti ėjosi dar lėčiau, o skalbti apati- 
nius prilygo bėgimui į kalną. Laidyti klostes tampa amžinybe, tačiau ką tu gali 
padaryti. Mes visos gana tikros, kad iš pradžių nieko apie tai nebus kalbama. 
Visai kaip panelė Stein pasakė panelei Skyter: kad ši knyga nebus koks nors 
bestseleris ir kad „nesitikėtume ko nors daug“. Panelė Skyter sako galbūt ne- 
sitikėti visiškai nieko, kad daugelis Pietų gyventojų yra „slopinami“. Jeigu jie 
ką nors ir jaučia, gali nepasakyti nė žodžio. Tik sulaiko kvapą ir laukia, kol tai 
praeis — kaip dujos. 


—— 

Minė sako: 

— Tikiuosi, ji sulaikys kvapą, iki susprogs po visą Hindso apygardą. 

Turi omenyje panelę Hilę. Man norėtųsi, kad Minė trokštų permainų 
gerumo linkme, bet Minė lieka Mine, visąlaik. 


— Nori užkąsti, Mažyle? — klausiu ketvirtadienį, kai ji pargrįžta iš dar- 
želio. O, ji didelė mergaitė! Jau ketverių metukų. Kaip savo amžiaus aukšta — 
daugelis žmonių pamano, kad ji penkerių ar šešerių. Kai jos mama vien oda ir 
kaulai, Mei Moblė tebėra putnutė. O jos plaukai atrodo ne per geriausiai. Mat 
nusprendžia apsikirpti su savosiomis karpomojo popieriaus žirklėmis, o juk 
žinote, kuo tai išvirsta. Panelei Lyfolt teko ją nusivežti į suaugusiųjų moterų 
grožio saloną, bet ir ten ne kažin ką pavyko su jais padaryti. Viename šone jie 
vis dar trumpi, o iš priekio — beveik nieko. 

Sutaisau jai valgyti šio to mažai kaloringa ir nedaug, nes tik tiek panelė 
Lyfolt leidžia jai duoti. Krekerių ir tuno arba želė be plaktos grietinėlės. 

— Ko šiandien išmokai? — klausiu, nors ji nėra tikroje mokykloje, tik 
pretenduojančiame tokiu būti darželyje. 

Anądien kai paklausiau, ji atsakė: „Apie Piligrimus*. Jie atplaukė, ir nie- 
kas nenorėjo augti, tad jie valgė indėnus.“ 

Na, aš žinau, kad tie Piligrimai nevalgė indėnų. Bet ne čia esmė. Esmė ta, 
kad mes turime stebėti, kas patenka į tų vaikiukų galveles. Kiekvieną savaitę 
ji vis dar gauna savąją pamoką iš Aibilinos, savo slaptąją istoriją. Kai Mažasis 
Žmogus užaugs pakankamai didelis, kad galėtų klausytis, aš ir jam pasakosiu. 
Tai yra jeigu tebedirbsiu čia. Bet nemanau, kad Mažojo Žmogaus atveju bus 
taip pat. Jis mane myli, bet yra laukinis, kaip koks žvėriukas. Ateina ir glaustosi 
man ant kelių stipriai stipriai, o paskui staiga nušoka ir šauna ieškotis ko nors 
kitko. Bet jeigu man ir neteks jam šitaip pasakoti, dėl to jaučiuosi ne per blo- 
giausiai. Mat štai ką žinau: aš tai pradėjau, ir tas mažutėlis, nors dar nepajėgia 
ištarti nė žodžio, klausosi visko, ką sako Mei Moblė. 

"Šiandien, kai paklausiu, ko ji išmoko, Mei Moblė atsako: „Nieko“, ir pa- 
tempia lūpą. 

— Kaip tau patinka auklėtoja? — klausiu jos. 

— Ji graži, — atsako. 

— Gerai, — linkteliu. — Ir tu graži. 

— Kaip čia yra, kad tu spalvotoji, Aibilina? 


“ Kalbama apie pirmuosius Amerikos naujakurius, anglų separatistus, 1620 m. įsteigusius 
Plimuto koloniją Naujojoje Anglijoje, dabartinėje Masačusetso valstijoje. 

Na, kelis kartus esu sulaukusi tokio paties klausimo iš kitų baltųjų vaikų. 
Aš tik nusijuokdavau, bet jai noriu teisingai paaiškinti. 

— Nes Dievas mane sukūrė spalvotąja, — atsakau. — Ir nėra kitos prie- 
žasties pasaulyje. 

— Panelė Teilor sako, kad vaikai, kurie yra spalvotieji, negali eiti į mano 
darželį, nes nėra pakankamai gudrūs. 

Tuomet ateinu nuo darbastalio. Pakeliu jos smakrą ir suglostau atgal juo- 
kingai atrodančius plaukus. 

— Tu manai, kad aš kvaila? 

— Ne, — sukužda ji tvirtai, lyg būtų visai tuo tikra. Atrodo, gailisi apie 
tai užsiminusi. 

— Taigi, ką tai tau sako apie panelę Ieilor? 

Ji mirksi, lyg gerai klausytųsi. 

— Tai, reiškia, kad panelė Teilor ne visada yra teisi, — baigiu. 

Ji apsikabina mano kaklą, sako: 

— Tu teisesnė už panelę Teilor. 

Ir tuomet aš apsiašaroju. Manoji taurė persipildo. Tie žodžiai man nauji. 


"4 


Tos popietės ketvirtą kaip pajėgdama sparčiau žingsniuoju iš autobuso 
stotelės į Dievo Avinėlio bažnyčią. Laukiu viduje, stebiu pro langą. Po dešim- 
ties minučių, mėgindama kvėpuoti ir barbendama pirštais į palangę, pamatau 
sustojant automobilį. Iš jo išlipa baltoji moteris, ir aš prisimerkusi žiūriu. Ši 
moteris atrodo kaip viena iš tų hipių, kurias esu mačiusi per panelės Lytolt 
telį. Ji su trumpa balta suknele ir basutėmis. Plaukai ilgi, visai nesupurkšti laku. 
Vien savo svoriu šie išlyginę garbanas ir spurganas. Nusijuokiu į saują apgai- 
lestaudama, kad negaliu ten išbėgti ir ją apkabinti. Šešis mėnesius negalėjau 
asmeniškai matytis su panele Skyter — nuo tada, kai baigėme peržiūrinėti 
panelės Stein redagavimus ir sugrąžinome galutinį variantą. 

Panelė Skyter ištraukia nuo galinės sėdynės didelę rudą dėžę, paskui nu- 
neša ją prie bažnyčios durų, lyg būtų užvežusi palikti dėvėtų drabužių. Minu- 
tėlę pastovi žvelgdama į duris, bet paskui įsėda į automobilį ir nuvažiuoja. Man 
liūdna, kad ji turi šitaip elgtis, bet mes nenorime visko sugadinti, kol dar net 
neprasidėjo. 

Kai tik ji nuvažiuoja, išbėgu pro duris, atsitempiu dėžę vidun, išgriebiu 
knygos egzempliorių ir tik spoksau. Net netramdau ašarų. Gražiausia knyga, 
kokią kada nors esu mačiusi. Viršelis šviesiai mėlynas, dangaus spalvos. Ir nuo 
krašto iki krašto skečia sparnus didelis baltas paukštis — taikos balandis. Prie- 

kiniame viršelyje ryškiomis juodomis raidėmis užrašytas pavadinimas — Pa- 
galba. Viena, kas man kelia nerimą — tai klausimas, kieno parašyta. Nurodyta 
— Anonimas. Gaila, kad panelė Skyter negalėjo įrašyti savo pavardės, bet tie- 
siog būtų buvę pernelyg rizikinga. 

Rytoj turiu pristatyti ankstyvuosius egzempliorius visoms moterims, 
kurių istorijas įdėjome. Panelė Skyter nuveš vieną knygą į valstijos sunkiųjų 
darbų kalėjimą Julei Mei. Tam tikra prasme tai tik jos dėka kitos tarnaitės 
sutiko mums padėti. Bet, kaip girdžiu, Julė Mei veikiausiai negaus dėželės. Tos 
kalinės gauna ne daugiau kaip vieną iš dešimties joms siunčiamų daiktų, nes 
viską kitką pasiima prižiūrėtojos. Panelė Skyter perduosianti egzempliorius 
dar dešimtį kartų, kad būtų tikriau. 

Parsigabenu tą didelę dėžę namo ir išsiimu vieną egzempliorių, o paskui 
pakišu ją po lova. Tada išbėgu pas Minę į namus. Minė šeštą mėnesį nėščia, bet 
to dar net nematyti. Kai atkanku ten, ji sėdi virtuvėje prie stalo ir geria iš stiklinės 
pieną. Lerojus miega galiniame kambaryje, o Benis, Meilutė ir Kindra kieme už 
namo aižo pupeles. Virtuvėje tyku. Nusišypsojusi paduodu Minei knygą. 

Ji nužvelgia viršelį. 

— Manau, balandis atrodo gerai. 

— Panelė Skyter sako, balandis — geresnių būsimų laikų simbolis. Sako, 
žmonės ten Kalifornijoje nešioja tą ženklą prie savo drabužių. 

— Man nerūpi jokie žmonės Kalifornijoje, — pareiškia Minė, vis ste- 
beilydama į knygos viršelį. — Svarbiausia, ką Džeksono žmonės Misisipės 
valstijoje pasakys apie ją. 

— Knygos egzemplioriai pasirodys knygynuose ir bibliotekose rytoj. 
Dvidešimt penki tūkstančiai — Misisipėje, kita jų pusė — visose Jungtinėse 
Valstijose. 

Tai gerokai daugiau, negu panelė Stein mums pasakė anksčiau. Bet ka- 
dangi čia, Misisipėje, prasidėję „laisvieji važinėjimaisi * ir dingę tie judėjimo 
dėl pilietinių teisų aktyvistai tame universale“*, ji sako, kad žmonės kreipia dau- 
giau dėmesio į mūsų valstiją. 

— Kiek egzempliorių pateks į baltųjų biblioteką Džeksone? — klausia 
Minė. — Nulis? 


* Angl. Freedom Rides arba Freedom Riders — praeito amžiaus 7-o dešimtmečio pradžios JAV 
Giliuosiuose Pietuose mišrus baltųjų ir juodųjų kovotojų už pilietines teises judėjimas, kurio nariai 
važinėdavosi autobusuose ir kitose viešojo transporto priemonėse, mesdami iššūkį rasinei segrega- 
cijai. | 

“ 1964-aisiais Misisipės valstijoje buvo nužudyti trys jauni studentai, vienas juodasis ir du 
žydai, judėjimo dėl pilietinių teisių aktyvistai, kai savo universalu važiavo apžiūrėti rasistų sudegintos 
bažnyčios. 

Šypsodamasi papurtau galvą. 

— Trys egzemplioriai. Panelė Skyter šįryt telefonu man pranešė. 

Net Minė atrodo apstulbusi. Vos prieš du mėnesius baltųjų biblioteka 
pradėjo įsileisti spalvotuosius. Pati ten dusyk buvau. 

Minė atsiverčia knygą ir įninka čia pat vietoje skaityti. Ateina vaikai, ir 
Minė net nepakeldama galvos pasako jiems, ką ir kaip turį daryti. Akys nesu- 
stoja laksčiusios puslapiu. Aš jau esu perskaičiusi daug sykių, dirbdama prie jos 
per praėjusius metus. Bet Minė visada sakydavo nenorinti skaityti, kol nebus 
išleista kietais viršeliais. Sakė nenorinti sugadinti sau to malonumo. 

Kurį laiką sėdžiu ten drauge su Mine. Kartkartėmis ji nusišiepia. Kelis 
kartus susijuokia. O daugiau nei sykį niurna. Neklausiu jos dėl ko. Palieku ją 
skaitančią ir išeinu namo. Kai surašysiu savo maldas, atsigulsiu į lovą ir pasidė- 


siu tą knygą ant pagalvės šalimais. 


Kitą dieną darbe galvoju vien apie tai, kaip knygynuose į lentynas krau- 
nama 2220 Ąnyga. Šiūruoju grindis, laidau drabužius, keičiu vystyklus, bet pa- 
nelės Lyfolt namuose negirdžiu apie ją nė žodžio. Tartam nė nebūčiau para- 
šiusi knygos. Nežinau, ko tikėjausi, — bent 404/0 sujudimo, — bet tik vėl tas 
pat įprastas kaip seniau penktadienis su musėmis, zvimbiančiomis ant lango 
tinklelio. 

Tą vakarą man į namus paskambino šešios tarnaitės iš knygos pasiklausti, 
ar kas nors ką nors pasakė. Mes lūkuriuojame neišjungdamos ryšio, lyg atsaky- 
mas pasikeistų, jeigu pakankamai ilgai kvėpuotume į telefono ragelį. 

Pagaliau paskambina panelė Skyter. | 

— Šiandien popiet ėjau pro „Knygų žiurkę“. Kurį laiką ten pastoviniavau, 
bet niekas net nepaėmė jos į rankas. | 

— Jula sakė ėjusi pro spalvotųjų knygyną. Tas pat. 

— Ką gi, — atsidūsta ji. 

Bet visą tą savaitgalį ir kitą savaitę mes nieko neišgirstame. Ant panelės 
Lyfolt naktinio staliuko padėtos tos pačios knygos: „Frensės Benton etike- 
tas“, „Peitono sodyba *, ta sena apdulkėjusi knyga, Biblija, kurią ji laiko prie 
lovos vien dėl akių. Bet, Dievuli, jeigu aš nežvilgčioju į tą krūvą kaip į kokią 
dėmę. 

* Angl. Peyton Place — amerikiečių rašytojos Greisės Metaljus (Grace Metalious) 1956-aisiais 


parašytas didžiulio pasisekimo sulaukęs romanas apie tris moteris sodyboje, kurios gyventojos turi 
kraupių paslapčių. 

Iki trečiadienio vis dar nėra net ribulių vandenyje. Baltųjų knygyne nie- 
kas nenupirko nė vieno egzemplioriaus. Farišo gatvės knygyne pasakė, kad jie 
pardavę apie tuziną, o tai yra gerai. Tačiau galbūt tai buvo tik kitos tarnaitės, 
perkančios savo draugams. 

Ketvirtadienį, septintą dieną, dar man prieš išeinant į darbą, suskamba 
telefonas. 

— Turiu naujienų, — pašnabžda panelė Skyter. 

Spėju, tikriausiai ji vėl užsidariusi podėlyje. 

— Kas atsitiko? 

— Skambino ponia Stein ir pasakė, kad mes turėtume būti Denio Džeim- 
so šou. 

— „Žmonės kalbės“? Toje televizijos laidoje? 

— Mūsų knyga pateko į apžvalgas. Ji sakė, kad bus rodoma per Trečiąjį 
kanalą ketvirtadienį, pirmą valandą. 

Dievuliau, mus rodys per WLBT televiziją! Tai vietinė Džeksono laida ir 
transliuojama spalvota, tuoj po vidudienio žinių. 

— Kaip manote, recenzija bus gera ar bloga? 

— Nežinau. Net nežinau, ar Denis skaito knygas, gal tik persako, kas jam 
liepiama. 

Esu susijaudinusi ir tuo pat metu išsigandusi. Kažkas po to turi įvykti. 

— Ponia Stein pasakė, kad kam nors „Harper X Row“ reklamos skyriuje 
turi būti mūsų gaila, ir kai kam paskambino. Pasakė, kad tai pirma knyga, kurią 
redagavusi, su nuliniu reklamos biudžetu. 

Mudvi nusijuokiame, bet abiejų balsai skamba nervingai. 

— Tikiuosi, tą laidą turėsi žiūrėti pas Elizabetą. Jeigu negalėsi, paskam- 
binsiu tau ir papasakosiu viską, ką joje kalbės. 


Penktadienį vakare, savaitė po to, kai pasirodė knyga, susiruošiu į bažny- 
čią. Diakonas Tomas šįryt man paskambina ir paklausia, ar galėčiau ateiti į jų 
rengiamą ypatingą susirinkimą, bet kai aš pasiteirauju, apie ką bus kalbama, 
jisai staiga pradeda labai skubėti ir pasako turįs eiti. Minė sako irgi sulaukusi 
to paties. Tad aš išsilyginu gražią lininę panelės Grynli suknelę ir patraukiu pas 
Minę į namus. Mudvi tenai nueisime drauge. 

Kaip visada Minės namai — lyg gaisras vištidėje. Minė šūkauja, aplinkui 
skraido daiktai, visi vaikai klykauja. Pamatau po Minės suknele pirmą jos pilvo 
užuominą ir džiaugiuosi, kad šis pagaliau matytis. Lerojus, jis nemuša Minės, 
kai ji nėščia. Ir Minė tai žino, tad, spėju, bus dar daugiau mažiukų po šiojo. 

— Kindra! Greičiau judink savo subinę! — šaukia Minė. — Verčiau tos 
pupelės būna karštos, kai tavo tėtis atsibus! 

Kindra — jai dabar septyneri — maivydamasi, atkišusi užpakalį ir užkė- 
lusi nosį įžūliai atkrypuoja prie viryklės. Po visus namus sužvanga puodai. 

— Kodėl man ruošti pietus? Juk Meilutės eilė! 

— Todėl kad Meilutė pas panelę Siliją, o tau reikia gyventi, jei nori pa- 
matyti trečią klasę. 

Į virtuvę įeina Benis ir apsikabina mane per juosmenį. Išsišiepia ir parodo 
man švarplę, atsiradusią dėl iškritusio danties, paskui išbėga. 

— Kindra, sumažink tą liepsną, kol dar nesudeginai namų! 

— Gal jau einam, Mine, — paraginu, nes šitaip galėtų tęstis visą vaka- 
rą. — Pavėluosim. 

Minė pasižiūri į laikroduką. Pakraipo galvą. 

— Kodėl Meilutė dar neparėjo? Panelė Silija manęs niekada taip ilgai 
neužlaikydavo. 

Praėjusią savaitę Minė pradėjo vedžiotis į darbą Meilutę. Pratina ją tam 
laikui, kai pačiai teks gimdyti ir Meilutė turės ją pavaduoti. Šį vakarą panelė 
Silija paprašė Meilutės ilgiau padirbėti, pažadėjo parvežti ją namo. 

— Kindra, kad sugrįžusi nepamatyčiau tų pupelių tebestovinčių kriauklė- 
je. Na, sukis. — Minė stipriai priglaudžia ją prie savęs. — Beni, eik ir pasakyk 
tėtušiui, verčiau tegul ritina savo kvailą asmenį iš tos lovos. 

— Ai, mama, kodėl aš... 

— Eik, nebijok. Tik nestovėk per arti, kai jis atsipeikės. 

Pagaliau mudviem pavyksta išeiti pro duris ir dar nepasiekusios gatvės 
išgirstame Lerojų šaukiant ant Benio, kad prižadino. Aš paspartinu žingsnius, 
kad ji neužsimanytų sugrįžti ir išplūsti kaip dera Lerojaus. 

— Džiaugiuosi, kad šįvakar einame į bažnyčią, — atsidūsta Minė. Mudvi 
jau perkirtusios Farišo gatvę, pradedame kopti laiptais. — Bent valandą nerei- 
kės apie nieką galvoti. 

Kai tik įžengiame į bažnyčios vestibiulį, vienas iš brolių Braunų prasmun- 
ka už mūsų ir užrakina duris. Jau besižioju klausti kodėl, būčiau išsigandusi, 
bet nesuspėju, nes tuo metu kokie trisdešimt žmonių aplinkui pradeda ploti. 
Mudvi su Mine irgi suskantame ploti kartu su visais. Pamanau, kas nors įstojo 
į koledžą ar kažką panašaus. | 

— Kam tokiam plojame? — klausiu Reičelės Džonson. 

Ji nusijuokia, ir visi nuščiūva. Reičelė prisilenkia prie manęs. 

— Aukseli, mes plojame jums. 

Paskui siekia žemyn ir išsitraukia iš rankinės knygą. Aš apsidairau, ir da- 
bar kiekvienas turi rankose po egzempliorių. Čionai susirinkę visi svarbūs as- 
menys ir bažnyčios diakonai. 

Tuomet prie manęs prieina dvasiškasis tėvas Džonsonas. 

— Aibilina, šiandien svarbus metas jums ir mūsų bažnyčiai. 

— Turbūt švariai iššlavėte visą knygyną, — tariu, ir susirinkusieji, saky- 
tum, mandagiai nusijuokia. 

— Norime, kad žinotum — dėl savo pačios saugumo — tai bus vieninte- 
lis kartas, kai bažnyčia pripažįsta jūsų žygdarbį. Žinau, daug žmonių prisidėję 
prie šios knygos, bet, girdėjau, be jūsų jos nebūtų. 

Šypsodamasi pažvelgiu į Minę ir žinau, kad kalbama ir apie ją. 

— Po visą parapiją ir tikinčiųjų bendruomenę tylomis išsiuntinėta žinia, 
kad jeigu kuris nors atpažįsta knygoje pavaizduotus personažus arba kas ją 
parašė, apie tai neturi būti kalbama. Išskyrus šį vakarą. Atleiskite man, — jis 
nusišypso, palinguoja galva, — bet mes tiesiog negalėjome to praleisti, bent 
kiek neatšventę. 

Ir paduoda man knygą. 

— Žinome, kad negalėjote įrašyti į ją savo pavardės, todėl mes visi dėl 
Jūsų pasirašėme joje savosiomis. 

Atverčiu viršelį, ir štai — ne trisdešimt ar keturiasdešimt pavardžių, bet 
šimtai jų, gal kokie penki šimtai — pirmuosiuose, galiniuose puslapiuose, palei 
vidinių puslapių kraštus. Visų žmonių iš mano parapijos, taip pat tikinčiųjų iš 
kitų parapijų. Ak, ir tada aš palūžtu. Lyg iškart būtų susidėję viskas — dveji 
darbo, pastangų ir vilties metai. Paskui visi išsirikiuoja į eilę, prieina po vieną 
1r mane apkabina. Sako, kad esu drąsi. O aš jiems sakau, kad yra ir daug kitų, 
tokių pat drąsių. Man nemalonu glemžtis visą dėmesį, bet esu tokia dėkinga, 
kad jie nemini jokių kitų pavardžių. Nenoriu užtraukti joms bėdos. Nemanau, 
kad jie net žino prie to prisidėjus ir Minę. 

— Ateityje gali laukti sunkūs laikai, — sako man garbusis tėvas Džonso- 
nas. — Jeigu iki to prieis, Bažnyčia visokeriopai jums padės. 

"Aš pravirkstu ir verkiu ten tiesiai visiems prieš akis. Pažvelgiu į Minę,o ji 
juokiasi. Keista, kaip žmonės skirtingai išsiduoda savo jausmais. Įdomu, kaip 
elgtųsi panelė Skyter, jeigu būtų čia, ir man pasidaro kažkaip liūdna. Žinau, 
kad niekas mieste nepasirašys jai knygos ir nepasakys, kad yra drąsi. Ir niekas 
nepažadės ją saugoti. 

Paskui garbusis tėvas paduoda man dėželę, įvyniotą į baltą popierių ir 
perrištą šviesiai mėlynu kaspinu — tokios pat spalvos kaip ir knyga. Padeda 
ant jos plaštaką, lyg laimindamas. 

— O šita — baltajai panelei. Perduokite, kad mes ją mylime kaip savo 
šeimos narį. 


Ketvirtadienį atsibundu su saule ir anksti nukanku į darbą. Šiandien — 
didi diena. Greitai susitvarkau virtuvėje. Artėja pirma valanda, tad pasistengiu, 
kad viskas, ką reikia išlyginti, būtų padėta priešais panelės Lyfolt telį su nu- 
statytu Trečiuoju kanalu. Mažasis Žmogus tokiu laiku miega, o Mei Moblė 
— darželyje. 

Stengiuosi išlyginti kelis kelnių kantus, bet rankos man dreba, ir visi jie 
išeina kreivi. Papurškusi sudrėkinu ir imuosi iš naujo, skubėdama ir susirauku- 
si. Pagaliau stoja ta valanda. 

Televizoriaus ekrane iššoka Denis Džeimsas ir pradeda mums pasako- 
ti, apie ką šiandien kalbėsime. Tamsūs jo plaukai taip supurkšti laku, kad nė 
nekrusteli. Jis — greičiausiai kalbantis pietietis, kokį esu girdėjusi. Savo bal- 
su verčia mane jaustis, lyg skriečiau atrakciono traukinuku „velnio kalneliais“. 
Taip nervinuosi, kad, jaučiu, tuoj susivemsiu čia pat vietoje tiesiai ant pono 
Reilio bažnytinio kostiumo. 

— -... o šią laidą baigsime knygų apžvalga. 

Po reklamos jis kažką pašneka apie Elvio Preslio džiunglių kambarį“. Po 
to įterpia apie naująjį valstijas jungiantį greitkelį I-55, kuris netrukus bus nu- 
tiestas ir eis per Džeksoną iki pat Naujojo Orleano. Paskui, 1.22, į studiją atei- 
na ir šalia jo atsisėda moteris, kuri pristatoma kaip Džolina Frenč. Ji pasisako 
esanti vietinė knygų apžvalgininkė. 

Tą pačią sekundę namo sugrįžta panelė Lyfolt. Ji visa išsipuošusi Lygos 
apranga ir savo garsiai kaukšinčiais aukštakulniais patraukia tiesiai į svetainę. 

— Kaip gerai, kad karščio banga jau praėjo, galėčiau šokinėti iš džiaugs- 
mo, — taria ji. 

Ponas Denis šneka apie kažkokią knygą, pavadinimu „Mažas didelis 
žmogus“. Mėginu su panele Lytolt sutikti, bet staiga pajuntu, kad mano vei- 
das sustingęs. 

— Aš... aš tuoj tai išjungsiu. 

— Ne, palik! — paliepia ji. — Taigi čia toji Džolina Frenč! Turiu kuo 
greičiau paskambinti Hilei ir jai pasakyti. 


* Šalia Memfio prabangiame savo name, pavadintame Greislandu, Elvis Preslis turėjo įsiren- 
gęs kambarį, imituojantį džiungles — su kriokliu, laukine augalija ir kt. 

“* 1964-aisiais išleistas Tomo Bergerio (Thomas Berger) romanas, pagal kurį buvo pastatytas to 
paties pavadinimo rež. Artūro Peno (Arthur Penn) vesternas su Dastinu Hofmanu (Dustin Hoffman) 
ir Fei Danavėj (Faye Dunaway) pagrindiniuose vaidmenyse. 

Ji nukaukši į virtuvę ir kalbasi telefonu su jau trečia per mėnesį panelės 
Hilės tarnaite. Teturinčia vieną ranką. Panelei Hilei lieka mažai iš ko rinktis. 

— Ernestina, čia panelė Elizabeta... O, jos nėra? Ką gi, kai tik pareis, 
pasakyk jai, kad per televiziją rodo mūsų studenčių korporacijos sesę... Taip, 
teisingai, dėkui. 

Panelė Lyfolt vėl atskuba į svetainę ir įsitaiso ant sofos, bet vėl rodo rek- 
lamą. Man sunku alsuoti. Ką gi ji daro? Anksčiau mudvi niekada drauge ne- 
žiūrėdavome telio. Ir kaip tik šią dieną jai reikėjo atsidurti priešais televizorių 
ir pačiame kambario viduryje, lyg stebėtų save pačią ekrane! 

Staiga „Dial“ muilo reklama baigiasi. Ir štai ponas Denis su mano knyga 
rankoje! Baltas balandis atrodo didesnis nei gyvas. Denis Džeimsas iškelia 
knygą ir bado pirštu į žodį Anonimas. Porą sekundžių veikiau didžiuojuosi sa- 
vimi, nei esu išsigandusi. Noriu šaukti: Tai mano knyga! Per televiziją rodo mano 
knygą! Bet privalau tylėti, lyg žiūrėčiau kokią nors nuobodybę. Vos įstengiu 
kvėpuoti! 

— ... pavadinta Paga/ba — su kai kurių pačios Misisipės namų pagalbi- 
ninkių paliudijimais... 

— O, kaip gaila, kad Hilės nėra namie! Kam galėčiau paskambinti? Tik 
pažiūrėk į tuos žavingus batelius, kuriais ji avi, kertu lažybų, gavo juos „Papa- 
gallo“ parduotuvėje. 

Nagi, užsičiaupk! Siekiu ranka ir šiek tiek pagarsinu, bet paskui tuoj pat 
pasigailiu taip padariusi. Kas, jeigu bus kalbama apie ją? Ar panelė Lyfolt at- 
pažins savo pačios gyvenimą? 

— ... skaičiau ją vakar pernakt, o dabar skaito mano žmona... — Ponas 
Denis kalba lyg aukciono skelbėjas, juokiasi, jo antakiai juda aukštyn žemyn, 
jis vis baksnoja į mūsų knygą. — ... ir ji tikrai jaudinanti. Pasakyčiau, švie- 
čiamoji, ir jos prasimanė Naisvilio miestą Misisipėje, tačiau kas žino? — Jis 
pusiau prisidengia delnu burną, sušnabžda tikrai garsiai. — Tai galėtų būti 
Džeksonas! 

Ką sakai? 

— Na, nesakau, kad taip yra, tai galėtų dėtis bet kur, bet dėl visa ko turite 
pasiimti tą knygą ir įsitikinti, ar nesate joje! Cha cha cha cha... 

Aš apšąlu, pajuntu savo sprandą pašiurpstant. Juk ten nėra nieko, kur būtų 
pasakyta apie Džeksoną. Darsyk man pakartokite, pone Deni, kad tai galėtų 
būti bet kur! 

Matau panelę Lyfolt šypsantis savo draugei televizijoje, lyg ta kvailė galė- 
tų ją matyti, ponas Denis vis juokiasi ir kalba, bet tos sesės korporantės veidas 
raudonas it šviesoforo stop signalas. 

— ... užtraukia gėdą Pietums! Gėdą gerosioms pietietėms, kurios visą gy- 
venimą rūpinosi savo namų pagalbininkėmis. Žinau, aš asmeniškai elgiuosi su 
savo namų pagalbininke kaip su šeimos nare, ir visos mano draugės taip pat... 

— Kodėl ji taip raukosi tame televizoriuje? — suinkščia panelė Lytolt 
] jo dėžę. — Džolina! — Zap tab tap, ji pirštu pabaksnoja panelės Džolinos 
kaktą. — Nesiraukyk. Tokia tu negražiai atrodai. 

— Džolina, skaitėte tą pabaigą? Apie tortą? Jeigu mano tarnaitė Besė 
Mei ten kažkur klausosi, Bese Mei, įgijau naujos pagarbos tam, ką kasdien tu 
darai. Ir nuo šiol nevalgysiu šokoladinio torto! Cha cha cha... 

Bet panelė Džolina laiko rankoje knygą taip, lyg trokštų šią sudeginti. 

— Nepirkite tos knygos! Neparemkite to šmeižto savo vyrų sunkiai už- 
dirbtais... 

— A? — klausia pono Denio panelė Lytolt. 

Ir paskui žybt — mes jau žiūrime „Tide“ skalbiamųjų miltelių reklamą. 

— Apie ką juodu kalbasi? — klausia panelė Lytfolt. 

Aš nutyliu. Širdis man daužosi. 

— Mano draugė Džolina laikė rankoje knygą. 

— Taip, mem. 

— Kaip ji vadinosi? Paga/ba ar kažkaip panašiai? 

Aš stipriau nuspaudžiu lygintuvo nosį į pono Reilio marškinių apykaklės 
kamputį. Reikės paskambinti Minei, panelei Skyter, sužinoti, ar jos tai girdėjo. 
Bet panelė Lyfolt stovi ir laukia, kad atsakyčiau, ir žinau, jog nepaliks manęs 
ramybėje. Ji niekada nepalieka. 

— Nejau girdėjau juos sakant, kad knyga apie Džeksoną? — klausia ji. 

Aš vis įbedusi akis į savo lygintuvą. 

— Manau, jie pasakė, kad apie Džeksoną. Bet kodėl nenori, kad mes 
pirktume? 

Mano rankos dreba. Kaip gali tai dėtis? Toliau lyginu, stengdamasi išly- 
ginti tai, kas jau ir taip labiau negu lygu. 

Po minutėlės komercinė „Tide“ reklama baigiasi ir ekrane vėl Denis Džeim- 
sas, su ta knyga rankoje, o panelės Džolinos dar vis toks pat užraudęs veidas. 

— Šiandien viskas, — baigia jis, — bet jūs būtinai įsigykite iš mūsų rė- 
mėjo, Valstijos gatvės knygyno, tas knygas — „Mažas didelis žmogus“ ir „Pa- 
galba“. Ir patys nuspręskite, ar tai ne apie Džeksoną? — O paskui įjungiama 
muzika, ir jisai sušunka: — Geros dienos, Misisipe! 

Panelė Lyfolt pažvelgia į mane ir taria: 

— Matai? Juk sakiau tau, kad jie kalbėjo apie Džeksoną! 

Ir po penkių minučių išlekia į knygyną nusipirkti egzemplioriaus to, ką 
aš parašiau apie ją. 


MINĖ 
30 SKYRIUS 


p“ laidos „Žmonės kalbės“ pasičiumpu nuotolinio valdymo pultelį ir 
nuspaudžiu mygtuką „Išj.“ Tuoj rodys manąjį serialą, bet man nė mo- 
tais. Paprasčiausiai daktarui Strongui ir panelei Džulijai šiandien teks sukti 
pasaulį be manęs. 

Man topteli mintis paskambinti tam Deniui Džeimsui ir pasakyti: Kuo 
įsivaizduojate esąs, skleisdamas tokius melus? Juk negalima visai sričiai pasakoti, 
kad mūsų knyga apie Džeksoną! Jūs nežinote, apie kokį miestą mes parašėme 
savo knygoje! 

Pasakysiu jums, ką jis daro. Nor, kad tai būtų apie Džeksoną. Nori, kad 
Misisipės Džeksonas būtų pakankamai įdomus, jog apie jį būtų galima para- 
šyti visą knygą, ir net jeigu tai Džeksonas... na, jis to nežino. 

Puolu į virtuvę paskambinti Aibilinai, bet po dviejų bandymų linija vis 
dar užimta. Padedu ragelį. Svetainėje įjungiu lygintuvą, ištraukiu iš skalbinių 
pintinės baltuosius pono Džonio marškinius. Jau nežinia kelintą kartą klausiu 
savęs, kas atsitiks, kai panelė Hilė perskaitys paskutinį skyrių. Verčiau ji tuoj 
pat imtųsi veikti, sakydama žmonėms, kad tai ne apie mūsų miestą. Ir visą 
dieną ji gali sakyti panelei Silijai, kad mane išvytų, bet panelė Silija to nepada- 
rys. Neapykanta panelei Hilei — vienintelis dalykas, ką ta kvaiša ir aš turime 
bendra. Bet nežinau, ką panelė Hilė darys toliau, kai tai jai nepavyks. Karas bus 
grynai mudviejų — tarp manęs ir panelės Hilės. Jis neturi paliesti kitų. 

Ak, dabar esu blogos nuotaikos. Iš vietos, kur lyginu baltinius, matau kie- 
me už namo panelę Siliją su kekšiškomis aptemptomis rožinio atlaso kelnė- 
mis ir juodomis plastikinėmis pirštinėmis. Jos keliai purvini. Šimtą kartų jos 
prašiau, kad su puošniais drabužiais nekasinėtų žemės. Bet ta ponia niekada 
neklauso. | 

Ant žolės prie baseino išmėtyti kiemo grėbliai ir visokie rankiniai padar- 
gai. Šiuo metu panelė Silija vien tik kasinėja kiemą ir sodina daugiau įmantrių 
gėlių. Kas, kad ponas Džonis prieš kelis mėnesius nusamdė nuolatinį kiemo 
darbininką, tokį Džoną Vilisą. Mat vylėsi, kad po to, kai pasirodė tas nuoga- 
lius, jis bus šiokia tokia apsauga, bet yra toks senas, jog sulinkęs it popierių s4- 


384 m KATHRYN STOCKETI 


varžėlė. Be to, ir liesas — plonas kaip baslys. Man vis norisi eiti ir pasitikrinti, 
ar jo kur nors krūmuose neištikęs smegenų priepuolis. Spėju, ponui Džoniui 
širdis neleido išsiųsti jo namo ir pakeisti kokiu nors jaunesniu. 

Užpurškiu ant pono Džonio marškinių apykaklės daugiau krakmolo. 
Girdžiu panelę Siliją šaukiant nurodymus, kaip sodinti krūmą. 

— Toms hortenzijoms įterpkime į dirvą kiek daugiau geležies, gerai, 
Džonai Vilisai? 

— Taip, mem, — atsišaukia Džonas Vilisas. 

— Užsičiaupk, ponia, — sumurmu. 

Kai moteris šitaip šaukia, jis mano, kad tai ji yra kurčia. 

Suskamba telefonas, ir aš nubėgu atsiliepti. 


— O Mine, — sako telefonu Aibilina. — Jie perprato, koks miestas, ilgai 
netruks, kai perpras apie žmones. 

— Kvailys, štai kas jis. 

— Kaip mes žinosime, kad panelė Hilė perskaitys? — Aibilinos balsas 
aukštėja. Viliuosi, kad panelė Lyfolt jos negirdi. — Dievuliau, turėjome tai 
gerai apgalvoti, Mine. 

Dar niekada negirdėjau Aibilinos tokios. Lyg ji būtų aš, o aš — ji. 

— Klausyk, — sakau, nes kažkas čia pradeda aiškėti. — Kadangi ponas 
Džeimsas vis dėlto dėl jos tiek priperdėjo, žinome, kad ji perskaitys. Dabar visi 
mieste perskaitys. — Dar kalbėdama pradedu suvokti, kad tai tiesa. — Kol kas 
neverk, nes galbūt viskas rutuliojasi kaip ir privalėjo. 

Padedu ragelį, ir po penkių minučių panelės Silijos telefonas vėl suskamba. 

— Panelės Silijos rez... 

— Prieš minutėlę pasikalbėjau su Luvinija, — sušnabžda Aibilina. — Pa- 
nelė Lu Enė ką tik parėjo namo su knygos egzemplioriumi sau ir kitu — savo 
geriausiai draugei Hilei Holbruk. 

Tokios tokelės. 


Per visą naktį, prisiekiu, jaučiu, kaip panelė Hilė skaito mūsų knygą. Min- 
tyse girdžiu žodžius, kuriuos ji skaitydama šnabžda savo šaltu, bejausmiu bal- 
su. Antrą po vidurnakčio išsiropščiu iš lovos ir atsiverčiu savąjį egzempliorių, 
mėginu spėti, kurį skyrių ji dabar skaito. Pirmąjį, antrąjį ar dešimtąjį? Galiau- 
siai tik stebeiliju į mėlyną viršelį. Dar niekada nemačiau knygos tokia gražia 
spalva. Nušluostau nešvarumų dėmelę nuo priekio. 

Paskui vėl paslepiu ją savo žieminio palto, kurio niekada nenešiojau, ki- 
šenėje. Kadangi nuo tada, kai ištekėjau už Lerojaus, neskaičiau jokių knygų, 
nenoriu, kad jis ką nors įtartų dėl šios. Galiausiai sugrįžtu į lovą pasakydama 
sau, kad niekaip negaliu atspėti, iki kiek panelė Hilė perskaitė. Tačiau tikrai 
žinau, kad nepriėjo iki savosios dalies pabaigoje. Žinau, nes dar negirdėjau 
galvoje klyksmo. 

Rytą, prisiekiu, džiaugiuosi, kad einu į darbą. Šiandien — grindų valymas, 
ir trokštu paprasčiausiai atitraukti mintis nuo to visko. Įsidrebiu į automobilį 
ir išvažiuoju į Madisono apygardą. Panelė Silija vakar popiet nukako pas dar 
vieną daktarą sužinoti, ar galinti turėti vaikų, ir aš mažne pasakiau jai, kad su 
šiuoju tau pasiseks, ponia. Neabejoju, šiandien ji pasipasakos man viską apie 
vizitą iki mažiausios smulkmenos. Kvaišė bent turėjo proto palikti tą daktarą 
Teitą. 

Sustoju prie namo. Dabar galiu statyti automobilį priekyje, nes panelė 
Silija pagaliau metė gudrauti ir papasakojo ponui Džoniui tai, ką jis jau ir taip 
žinojo. Pirmiausia, ką pamatau — tai, kad pono Džonio sunkvežimaitis vis 
dar čia. Laukiu savo automobilyje. Dar nėsyk taip nebuvo, kad atvažiavusi jį 
rasčiau namie. 

Galop įžengiu į virtuvę. Stoviu vidury ir dairausi. Nežinia kas jau sutaisęs 
kavos. Girdžiu valgomajame vyrišką balsą. Čia kažkas vyksta. 

Prisilenkiu prie pat durų ir girdžiu poną Džonį — namie eilinę savai- 
tės dieną, 9.30 ryto! Kažkoks balsas mano galvoje sako — spruk greičiau pro 
duris. Panelė Hilė paskambino ir jam pasakė, kad aš vagišė. Jis sužinojo apie 
tortą. Ir apie knygą. 

— Mine? — girdžiu panelę Siliją pašaukiant. 

Labai atsargiai pastumiu švaistines duris, įkišu galvą vidun. Panelė Silija 
sėdi galustalėje, o ponas Džonis — šalia jos. Abu žiūri į mane. Ponas Džonis 
atrodo baltesnis už tą senį albinosą, gyvenantį už ponios Volters namo. 

— Mine, atnešk man stiklinę vandens, gerai? — taria jis, ir mane nusmel- 
kia išties negeras jausmas. 

Įpilu vandens ir nunešu jam. Pastatau stiklinę ant stalo, ir ponas Džonis 
atsistoja. Meta į mane ilgą, sunkų žvilgsnį. Viešpatie, štai jau prasideda. 

— Papasakojau jam apie kūdikį, — sukužda panelė Silija. — Apie visus 
kūdikius. 

— Mine, aš būčiau ją praradęs, jeigu ne jūs, — sako jis, sugriebdamas abi 
mano rankas. — Ačiū Dievui, kad jūs čia buvote. 

Pažvelgiu į panelę Siliją, ir jos akys atrodo negyvos. Jau žinau, ką dakta- 
ras jai pasakė. Matau tai: niekada nebus gyvų gimusių kūdikių. Ponas Džonis 

suspaudžia man rankas, paskui nueina prie jos. Atsiklaupia ir padeda galvą jai 
ant kelių. Ji glosto ir glosto jo plaukus. 

— Nepalik. Niekada nepalik manęs, Silija, — verkia jis. 

— Pasakyk jai, Džoni. Pasakyk Minei, ką man pasakei. 

Ponas Džonis pakelia galvą. Jo plaukai visiškai sutaršyti. Jis pažvelgia į 
mane. 

— Tu visada turėsi pas mus darbą, Mine. Visą likusį savo gyvenimą, jeigu 
norėsi. 

— Dėkoju, sere. 

Ir tikrai nuoširdžiai tai ištariu. Tie žodžiai geriausi, kokius šiandien ga- 
lėjau išgirsti. 

Pasuku į duris, bet panelė Silija labai tyliai paprašo: 

— Pasilik čia dar truputėlį, gerai, Mine? 

Tad aš pasiremiu į bufetą, nes kūdikis iš tikrųjų darosi man sunkus. Ir 
klausiu savęs, kaip čia yra, kad aš turiu jų tiek daug, o ji — nė vieno. Jis verkia. 
Ji verkia. Mes — trys kvailiai, verkiantys valgomajame. 


— Sakau tau, — po dviejų dienų virtuvėje tariu Lerojui, nuspaudi mygtu- 
ką, ir kanalas persijungia, o tau nė nereikia atsikelti nuo kėdės. 

Lerojus neatitraukia nuo laikraščio akių. 

— Nesąmonė, Mine. 

— Panelė Silija tai turi, vadinasi „nuotolinis valdymas“. Dėželė maždaug 
pusės duonos kepalėlio dydžio. 

Lerojus kraipo galvą. 

— T'inginiai tie baltieji. Negali atsikelti ir pasukti rankenėlės. 

— Manau, jau gana greitai žmonės skraidys į mėnulį, — pasakau. 

Net nesiklausau, kas eina man nuo liežuvio. Tik vėl klausausi, ar neišgir- 
siu klyksmo. Kada gi ta ponia pabaigs? 

— Kas vakarienei? — klausia Lerojus. 

— Aha, mama, kada mes valgysime? — antrina Kindra. 

Išgirstu įvažoje sustojant kažkokį automobilį. Suklūstu, o šaukštas iš- 
sprūsta į puodą su pupelėmis. 

— Manų košę. 

— Neketinu vakarienei valgyti manų košės! — pareiškia Lerojus. 

— Ji buvo pusryčiams! — šaukia Kindra. 


— Norėjau pasakyti — kumpį. Ir pupeles. 

Nuėjusi užtrenkiu duris į kiemą ir pasuku užraktą. Vėl pasižiūriu pro lan- 
gą. Automobilis traukiasi atbulas. Tik buvo įvažiavęs apsisukti. 

Lerojus atsistoja ir vėl atlapoja kiemo duris. 

— Čia karšta kaip pragare! — Jisai sugrįžta prie viryklės, kur aš sto- 
viu. — Kas tau yra? — klausia, kokį colį nuo mano veido. 

— Nieko, — atsakau ir truputėlį atsitraukiu. 

Paprastai jis neprasideda su manimi, kai būnu nėščia. Bet dabar prisikiša 
dar arčiau. Stipriai sugniaužia man žastą. 

— Ką šįsyk prisidirbai? 

— Aš... aš nieko, — sumikčioju. — Tik esu pavargusi. 

Jis dar stipriau sugniaužia žastą. Pradeda skaudėti. 

— Tu nepavargsti. Iki pat dešimto mėnesio. 

— Nieko neprisidirbau, Lerojau. Tik eik ir atsisėsk, netrukdyk man ruoš- 
ti vakarienę. | 


Paleidžia mane, ilgai nužvelgdamas. Negaliu susidurti su juo akimis. 


ATBILINA 


31 SKYRIUS 


askart, kai panelė Lytolt išeina pavaikštinėti po parduotuves ar į kie- 

ą, arba dargi į tualetą, aš patikrinu prie jos lovos staliuką, ant kurio 

pasidėjusi mūsų knygą. Apsimetu šluostanti dulkes, bet iš tikrųjų tai vis pa- 

sižiūriu, ar tas Pirmosios presbiterionų bažnyčios Biblijos skirtukas perkeltas 

bent kiek giliau tarp puslapių. Skaito jau penkias dienas, ir šiandien atvertusi 

knygą matau, kad ji tebėra ties Pirmu skyriumi, keturio/iktame puslapyje. Likę 
perskaityti dar du šimtai trisdešimt penki. Dievuliau, na ir lėtai ji skaito. 

Visgi noriu jai pasakyti: skaitai apie panelę Skyter, nejau nesupranti? Apie 
tai, kaip ji augo su Konstantina. Ir nors baisiai bijausi, noriu pasakyti: skaityk 
toliau, ponia, nes Antras skyrius bus apie /2ve. 

Matydama tą knygą jos namuose, nervinuosi it katė prieš lietų. Visą sa- 
vaitę tykinau po kambarius ant pirštų galų. Sykį Mažasis Žmogus priėjęs iš už 
nugaros paliečia man koją, ir aš kone iššoku iš batų, kuriais aviu darbe. Ypač 
buvo neramu ketvirtadienį, kai apsilankė panelė Hilė. Jiedvi sėdėjo valgomaja- 
me, aptarinėdamos Labdarą. Kartkartėmis vis pasižiūrėdavo, nusišypsodavo ir 
paprašydavo atnešti sumuštinio su majonezu ar šaldytos arbatos. 

Dusyk panelė Hilė užeina į virtuvę paskambinti telefonu savo tarnaitei 
Ernestinai. 

— Ar pamerkei skalbti išeiginę Heteros suknelę, kaip aš tau sakiau? Aha, 
o ar išsiurbei dulkes miegamajame iš lovos baldakimo? Ak, ne? Na, tai nieko 
nelaukus tuojau pat imkis to. | 

Nueinu nurinkti jų lėkščių ir girdžiu panelę Hilę sakant: „Jau perskaičiau 
iki Septinto skyriaus.“ Aš sustoju kaip įbesta, lėkštės mano rankoje sutarška. 
Panelė Lyfolt pasižiūri į mane ir suraukia nosį. 

Bet panelė Hilė, ji pakraipo į panelę Lyfolt smiliumi. 

— Ir, manau, jie teisūs, tiesiog jaučiasi, tartum tai būtų apie Džeksoną. 

— Tikrai? — suabejoja panelė Lytolt. 

Panelė Hilė prisilenkia arčiau ir sušnabžda: 

— Kertu lažybų, mes netgi pažįstame kai kurias iš tų nigerių tarnaičių. 

— Tu iš tiesų taip manai? — klausia panelė Lyfolt, ir aš visa apšąlu. Vos 
pajėgiu pakelti nuo grindų koją virtuvės link. — Aš paskaičiau tik truputėlį... 

— Taip. Ir žinai ką? — panelė Hilė nusišypso tikrai kaip gyvatė. — Aš 


perprasiu visus iki vieno iš tų ten paminėtų Žmonių. 


Kitą rytą autobusų stotelėje aš kone persiventiliuoju plaučius giliai alsuo- 
dama, kai pamąstau, ko griebsis panelė Hilė perskaičiusi iki savosios dalies. 
Kažin ar panelė Lytfolt jau perskaitė Antrą skyrių? Ir štai, kai įžengiu į jos na- 
mus, panelė Lyfolt virtuvėje prie stalo beskaitanti mano knygą. Net nepakel- 
dama akių nuo puslapio perduoda nuo savo kelių man Mažąjį Žmogų. Paskui 
išklysta į kambarius, pakeliui vis skaitydama. Staiga jai pasidarė vis to negana, 
kai taip susidomėjo panelė Hilė. 

Po penkių minučių vėl nueinu į jos miegamąjį paimti nešvarių drabužių. 
Panelė Lyfolt tualete, tad atsiverčiu knygą, kur įdėtas skirtukas. Ji jau skaito 
Seštą skyrių, Vinės pasakojimą. Tą, kuriame baltoji ponia, nukvakusi kaip dau- 
gelis senių, kiekvieną rytą skambina į policijos valdybą pranešti, kad ką tik į jos 
namus įėjusi kažkokia spalvotoji. Tai reiškia, kad panelė Lyfolt jau perskaičiusi 
skyrių apie save ir paprasčiausiai /ęsia toliau. 

Esu išsigandusi, bet nesusituriu nepavarčiusi akimis. Kertu lažybų, panelė 
Lyfolt visai nesuprato, kad parašyta apie ją. Noriu pasakyti — ir ačiū Dievui, 
bet vis dėlto... Veikiausiai praėjusią naktį lovoje lingavo galvą, skaitydama apie 
tą bjaurią motiną, nemokančią mylėti savo vaiko. 

Kai tik panelė Lyfolt išvyksta į sutartą vizitą pas kirpėją, paskambinu 
Minei. Pastaruoju metu mes nieko kito neveikiame, kaip tik eikvojame savo 
baltųjų ponių sąskaitas už telefoną. 

— Ką nors girdėjai? — klausiu. 

— Ne, nieko. Panelė Lytolt dar nebaigė? — savo ruožtu klausia ji. 

— Ne, bet praėjusią naktį jau prisikasė iki Vinės. Panelė Silija vis dar 
nenusipirkusi knygos? 

— Ta ponia nežiūri į nieką kita, kaip tik į šlamštą. A/einu, — sušunka 
Minė. — Kvailė vėl įkišusi galvą į plaukų džiovintuvo gaubtą. Sakiau jai, kad 
nesidėtų jo ant galvos, kol plaukuose tie didieji suktukai. 

— Paskambink man, jeigu ką nors išgirsi, — paprašau. — Aš irgi pada- 
rysiu tą pat. 

— Kas nors netrukus atsitiks, Aibilina. Kitaip negali būti. 


Tą popietę numinu į „Jitney“ parduotuvę nupirkti Mei Moblei vaisių ir 
kaimiško sūrio. Toji panelė Teilor vėl prisidirbo. Šiandien Mažylė išlipo iš ve- 

žiojančio į darželį ir atgal autobusiuko, nuėjo tiesiai į savo kambarį ir metėsi 
ant lovos. 

— Kas negerai, Mažyle? Kas atsitiko? 

— Aš save nuspalvinau juodai, — pravirko ji. 

— Ką tu sakai? — paklausiau. — Tą padarei su spalvikliais? — paimu jos 
ranką, bet ant odos — tušo nė žymės. 

— Panelė Teilor pasakė nupiešti, kas mums labiausiai apie save patinka. 

Tuomet pamačiau jos delne kažkokį suglamžytą, apgailėtinai atrodantį 
popiergalį. Apverčiu šį, ir tikrai — jame mano mažiulė baltoji mergytė nuspal- 
vinusi save juodai. 

— Ji pasakė, kad juoda reiškia, jog mano veidas purvinas, blogas. — Ji 
įsikniaubė į pagalvę ir pratrūko tiesiog baisiai raudoti. 

Panelė Teilor. Po viso to laiko, kai aš mokiau Mei Moblę mylėti visus 
žmones, nesprendžiant pagal spalvą. Krūtinėje jaučiu kietą kumštį, nes ku- 
ris Žmogus neprisimintų savo darželio auklėtojos? Galbūt jie neprisimena, ko 
jos mokė, bet sakau jums, aš pati užauginau pakankamai vaikų, kad žinočiau 
— jos svarbios. 

„Jitney“ parduotuvėje bent vėsu. Nekaip jaučiuosi, kad pamiršau rytą nu- 
pirkti Mei Moblei užkandžio. Labai skubinuosi, kad jai netektų per ilgai būti 
su savo mama. Ji paslėpė savo popiergalį po lova, kad mama jo nepamatytų. 

Konservuoto maisto skyriuje nuperku dvi tuno skardinėles. Nueinu prie 
lentynos pasiieškoti žalios želė miltelių, ir ten mieloji Luvinija žiūrinėja žemės 
riešutų pastą. Visą likusį savo gyvenimą prisiminsiu Luviniją kaip Septintą 
skyrių. | 

— Kaip einasi Robertui? — klausiu paplekšnodama jai ranką. 

Luvinija dirba visą dieną pas panelę Lu Enę, o paskui kiekvieną popietę 
pargrįžusi namo veda Robertą į mokyklą akliesiems, kad jis galėtų išmokti 
skaityti pirštais. Ir nėsyk negirdėjau Luvinijos skundžiantis. 

— Mokosi gyventi. — Ji linkteli. — Pas tave tvarka? Jautiesi gerai? 

— Tik nervinuosi. Ar išvis ką nors girdėjai? 

Ji papurto galvą. 

— Tačiau mano ponia skaito. 

Panelė Lu Enė — panelės Lytolt bridžo klubo narė. Panelė Lu Enė tikrai 
buvo gera Luvinijai tuomet, kai buvo suluošintas Robertas. 

Žengiame su pintinėmis rankose tarp lentynų. Prie biskvitų lentynos kal- 
basi dvi baltosios ponios. Man jos atrodo lyg pažįstamos, bet pavardžių neži-" 
nau. Kai tik prisiartiname, jos nutyla ir sužiūra į mus. Keista, kad nesišypso. 

— Atsiprašau, — tariu ir stumiuosi pro jas toliau. 

Mums dar nenužengus nė pėdos, girdžiu vieną sakant: 

— Tai toji nigerė, kuri tarnauja pas Elizabetą... 

Pro mus pradarda vežimėlis, nustelbdamas jos žodžius. 

— Tikrai tu teisi, — sako antroji. — Galiu lažintis, tai ji... 

Mudvi su Luvinija toliau stumiamės labai tylios, žvelgdamos tiesiai į prie- 
kį. Man pašiurpsta sprandas, kai ponios aukštakulniais nukaukši tolyn. Žinau, 
Luvinija girdėjo geriau, nes jos ausys dešimtimi metų jaunesnės už manąsias. 
Gale tarp lentynų eilių mudvi jau buvome beišsiskiriančios, bet paskui abi 
apsisukame ir pažvelgiame viena į kitą. 

Ar gerai išgirdau? — klausiu akimis. 

Gerai, — taip pat atsako Luvinija. 

Prašau, panele Hile, perskaitykite. Vėju pralėkite. 


MINĖ 


22 SKYRIUS 


pr dar diena, ir aš vis girdžiu panelės Hilės balsą — tariančios 
žodžius, skaitančios eilutes. Negirdžiu klyksmo. Kol kas ne. Bet ji jau 
artėja. 

Aibilina man papasakojo, ką vakar „Jintey“ parduotuvėje kalbėjo ponios, 
bet nuo tada mes nieko daugiau negirdėjome. Man viskas krenta iš rankų, 
šivakar sudaužiau savo paskutinį puodelį skysčiams matuoti, o Lerojus nenu- 
leidžia nuo manęs akių, lyg žinotų. Kaip tik šiuo metu jis prie stalo geria kavą, 
o vaikai, išsibarstę po visą virtuvę, ruošia pamokas. 

Krūpteliu išvydusi prie tinklelinių durų stovinčią Aibiliną. Ji prisideda 
prie lūpų pirštą ir linkteli man. Paskui dingsta. 

— Kindra, paimk lėkštes. Meilute, prižiūrėk pupeles, Felicija, duok tėčiui 
pasirašyti tą namų užduotį, mamutei reikia gryno oro. 

Žybt, ir aš išnykstu už tinklelinių durų. 

Aibilina su savąja balta uniforma stovi prie namo šono. 

— Kas atsitiko? — klausiu. 

Viduje girdžiu Lerojų šaukiant: „Cia E/?“ Jis vaikučių nelies. Šauks, bet 
tėvams juk taip ir dera. 

— Vienarankė Ernestina paskambino ir pasakė, kad Hilė po visą miestą 
kalba, kas tokios pavaizduotos knygoje. Sako baltosioms ponioms išvyti savo 
tarnaites, o net neatspėja tikrųjų! 

Aibilina atrodo tokia susijaudinusi, kad visa net dreba. Suka į baltą virvę 
kažkokį skudurą. Galėčiau lažintis, ji net nesuvokia atsinešusi tikrą savo pietų 
servetėlę. 

— Kurioms ji sako? 

— Pasakė panelei Sinkler, kad išvytų Anabelę. Tad panelė Sinkler ją ir 
išvijo, o paskui dar atėmė iš jos automobilio raktelius, nes buvo paskolinusi 
Anabelei pusę pinigų šiam nusipirkti. Ji jau buvo didžiumą jų sugrąžinusi, bet 
automobilio nebeturi. | 

— Toji 7agana, — sušnabždu pro sukąstus dantis. 

— Tai dar ne viskas, Mine. 

" Išgirstu virtuvėje sudunksint sunkiais batais apautų kojų žingsnius. 

— Paskubėk, kol Lerojus dar nepagavo mūsų šnabždantis. 

— Panelė Hilė pasakė panelei Lu Enei: „Tavo Luvinija prie to prikišusi 
nagus. Aš žinau, todėl turi ją išvyti. Tau derėtų pasiųsti tą nigerę už grotų.“ 

— Betgi Luvinija nepasakė nė vieno blogo žodžio apie panelę Lu Enę! — 
nusistebiu. — Ir jai reikia rūpintis Robertu! Ką panelė Lu Enė atsakė? 

Aibilina prikanda lūpą. Papurto galvą, ir jos skruostais nusirita ašaros. 

— Atsakė... pagalvosianti apie tai. 

— Apie katrą iš tų dviejų? Išvyti ar pasiųsti už grotų? 

Aibilina gūžteli pečiais. 

— Manau, dėl abiejų. 

— Dieve mano! — pratariu. Man norisi į ką nors spirti. Į kokį nors pa- 
sitaikiusį ž20gy. 

— Mine, kas, jeigu panelė Hilė taip ir nebaigs skaityti? 

— Nežinau, Aibilina. Tiesiog nežinau. 

Aibilinos akys staigiai nukrypsta į duris, ir už jų tinklelio — Lerojus. 
Stovi ten tylomis, iki atsisveikinu su Aibilina ir sugrįžtu vidun. 


Taryt pusę šešių Lerojus įkrenta šalia manęs į lovą. Pabundu sugirgždėjus 
rėmui ir nuo alkoholio dvoko. Sukandu dantis melsdamasi, kad jis nepabandy- 
tų pradėti kivirčo. Jaučiuosi pernelyg tam pavargusi. Ne tai, kad vis tiek būčiau 
gerai miegojusi, nerimaudama dėl Aibilinos ir jos žinių. O dėl panelės Hilės, 
tai Luvinija bus tik dar vienas kalėjimo raktas ant tos raganos juostos. 

Lerojus plakasi, blaškosi ir vartosi, visai nepaisydamas, kad nėščia jo žmo- 
na mėgina miegoti. Kai tas kvailys galiausiai įsitaiso patogiai, išgirstu jį su- 
šnabždant: 

— Kas per didžioji paslaptis, Mine? 

Jaučiu, kad stebi mane, į petį man tvoskia alkoholio pritvinkęs jo alsavi- 
mas. Aš nejudu. 

— Juk žinai, aš išsiaiškinsiu, — sušnypščia jis. — Visada išsiaiškinu. 

Po kokių dešimties sekundžių jo alsavimas sulėtėja, beveik visai nurimsta 
lyg mirusiojo, jis užmeta skersai manęs ranką. Ačiū tau už $į kūdikį, meldžiuosi. 
Nes vienintelis dalykas, kuris mane išgelbėjo — šis kūdikis mano pilve. Ir tai 
yra bjauri tiesa. 

Guliu sukandusi dantis, klausinėdama savęs, nerimaudama. Lerojus, jis 
kažką nujaučia. Ir tik Dievas žino, kas man atsitiks, jeigu jis išsiaiškins. Jau 
žino apie knygą, — visi dabar žino, — tik nežino, kad jos dalis — ir jo žmona, 

taigi ačiū ir už tiek. Žmonės tikriausiai mano, kad man nusispjaut, jeigu jis 
išsiaiškins — ak, žinau, ką žmonės mano. Jie mano, kad stambi, stipri Minė 
tikrai sugebės pakovoti už save. Tačiau žmonės nežino, į kokį graudų vaizdą 
pavirstu, kai Lerojus mane sumuša. Mat bijau duoti jam atgal. Bijau, kad jis 
tada mane paliks. Žinau, tai visiška nesąmonė, ir aš taip siuntu ant savęs, kad 
esu tokia silpna! Kaip galiu mylėti žmogų, kuris juodai mane sumuša? Kodėl 
vis dėlto myliu kvailą girtuoklį? Sykį jo paklausiau „Kodėl?“ Kodėl mane muši? 
Jis prisilenkė prie pat manęs ir pažvelgė tiesiai į veidą: 

— Jeigu tavęs nemuščiau, Mine, kažin, kas iš tavęs išeitų. 

Buvau kaip šuo užspeista į miegamojo kampą. Jis mušė mane savo diržu. 
Tada buvo pirmas kartas, kai aš apie tai susimąsčiau. 

Kažin, kas galėtų iš manęs išeiti, jeigu Lerojus liautųsi, po šimts, mane 
mušęs. 


Kitą vakarą visus priverčiu anksti atsigulti, taip pat ir save. Lerojus iki 
penkių ryto gamykloje, o aš jaučiuosi kaip savo laikui per sunki. Viešpatie, gal 
bus dvynukai. Neketinu mokėti daktarui, kad man praneštų tą blogą žinią. Bet 
viena, ką žinau — kūdikis jau stambesnis nei kiti, kai pasirodė, o man dar tik 
šeštas mėnuo. 

Nugrimztu į slogų miegą. Sapnuoju sėdinti prie ilgo medinio stalo, vyksta 
puota. Graužiu didelę kepto kalakuto kulšį. 

Staiga pašoku ir atsisėdu lovoje. Tankiai alsuoju. 

— Kas ten? 

Širdis man daužosi į šonkaulius. Apsidairau po tamsų miegamąjį. Pusė 
pirmos nakties. Lerojaus čia nėra, ačiū Dievui. Bet tikrai kažkas mane paža- 
dino. | 

Ir paskui sumoju, kas pažadino. Išgirdau tai, ko visąlaik laukiau. Ko mes 
visos laukėme. 


Išgirdau panelės Hilės klyksmą. 


PANELĖ SKYTER 

ano akys staiga atsimerkia. Krūtinėje tvinksi. Visa prakaituoju. 
Žali tapetų vijokliai rangosi aukštyn sienomis. Kas mane pažadi- 
no? Kas tai 5uvo? 

Išlipu iš lovos ir klausausi. Balsas nuskambėjo lyg ne motinos. Per aukšto 
tono. Šaižus klyksmas, lyg į dvi dalis drikstų audinys. 

Vėl atsisėdu ant lovos ir prisidedu prie širdies ranką. Ji vis dar daužosi. 
Viskas ne taip, kaip buvo planuota. Žmonės žino, kad knyga apie Džeksoną. 
Negaliu patikėti, kad užmiršau, kokia prakeiktai lėta skaitytoja yra Hilė. Galė- 
čiau lažintis, ji pasakoja žmonėms perskaičiusi daugiau negu iš tikrųjų. Dabar 
dalykai vis spartėjančiu tempu tampa nebevaldomi, viena tarnaitė, vardu Ana- 
belė, buvo išvyta iš darbo, baltosios moterys kuždasi apie Aibiliną ir Luviniją, 
kas žino, apie kurią dar. Ir ironija ta, kad aš kramtausi pirštus laukdama, kol 
Hilė atvirai prabils, nors esu šiame mieste vienintelė, kuriai neberūpi, ką ji 
pasakys. 

Kas, jeigu knyga buvo baisi klaida? 

Giliai, skaudžiai atsidūstu. Stengiuosi galvoti apie ateitį, ne apie dabartį. 
Prieš mėnesį išsiuntinėjau penkiolika knygos reziumė į Dalasą, Memfį, Bir- 
mingamą ir penkis kitus didmiesčius, ir darsyk — į Niujorką. Ponia Stein 
pasakė, kad galiu pasiremti jos pavarde kaip teigiamai atsiliepusiosios, ir tai 
veikiausiai vienintelis dėmesio vertas dalykas puslapyje — turėti žmogaus iš 
leidybos srities rekomendaciją. Aš dar pridūriau savo turėtąsias pareigas per 
praėjusius metus: 


Šavaitinės Namų ruošos skilties vedėja Džeksono dienraštyje 

Džeksono „Jaunųjų lygos informacinio biuletenio redaktorė 

„Pagalbos, bolemiškos knygos apie spalvotąsias namų tvarkytojas ir 
baltąsias jų samdytojas, autorė, „Harper (5 Row“ leidykla 


Knygos, tiesą sakant, aš nepridėjau, tik norėjau, kad tai būtų išspausdinta 
1r tiek. Bet dabar, jeigu ir gaučiau darbo kokiame nors dideliame mieste pasiū- 

lymą, negalėčiau Aibilinos palikti vidur visos šios maišaties. Ne, kai taip blogai 
viskas pakrypo. 

Bet, Dieve, aš turiu išsigauti iš Misisipės. Be mamos ir tėčio nieko čia ne- 
beturiu, nei draugų, nei darbo, kuris man iš tikrųjų rūpėtų, nei Stiuarto. Tačiau 
esmė — ne vien tik iš čia išsigauti. Kai siunčiau savąsias reziumė į New York 
Post, The New York Times, Harbers Magazine, žurnalą The New Yorker, jaučiau 
vėl tą patį jaudulio antplūdį, kokį jausdavau koledže — kaip labai trokštu būti 
ten. Ne Dalase, ne Memfyje, o Niujorke, kur ir turėtų gyventi rašytojai. Bet 
nesulaukiau nė iš vieno jų jokio atsakymo. Kas, jeigu aš niekada neišvyksiu? 
Kas, jeigu aš įstrigau? Čionai. Amžinai? 

Atsigulu ir stebiu pro langą įsismelkiančius pirmuosius tekančios saulės 
spindulius. Aš drebu. Tas dreskiantis klyksmas, sumoju, buvo m2a20. 


Stoviu „Brento vaistinėje“, renkuosi motinos „Blizgesio“ kremą ir „Vi- 
nolia“ tualetinį muilą, o tuo metu ponas Robertsas darbuojasi pildydamas jos 
receptą. Motina sako esanti nebereikalinga medikamentų, kad vienintelis vais- 
tas nuo vėžio — turėti dukterį, kuri nenori kirptis plaukų ir nešioja pernelyg 
trumpas virš kelių sukneles net sskmadieniais. Mat kas žino, kokio dar nesko- 
ningumo imčiausi, jeigu ji numirtų. 

Aš tik džiaugiuosi, kad motinai geriau. Jeigu būtent manosios penkiolikos 
sekundžių sužadėtuvės su Stiuartu sustiprino motinos norą gyventi, tai faktas, 
kad esu vėl vienišė, dar labiau pakurstė jos jėgas. Dėl to, kad mūsų santykiai 
nutrūko, ji liko akivaizdžiai nusivylusi, bet paskui nuostabiai atsigavo. Motina 
dargi nuėjo taip toli, kad mėgino mane suvesti su trečios eilės pusbroliu, kuris 
trisdešimt penkerių, gražus ir aiškiai homoseksualas. 

— Mama, — jam išvykus po vakarienės tariau, nes kaip ji gali to nematy- 
ti? — Jis... — bet prikandau liežuvį, tik paplekšnojau jai ranką. — ... jis pasakė, 
kad esu ne jo skonio. 

Dabar skubinuosi išsigauti iš vaistinės, kol neužsuko koks nors mano pa- 
žįstamas. Turėčiau jau būti pripratusi prie savosios atskirties, bet nesu. Man 
trūksta draugių. Ne Hilės, bet kartkartėmis Elizabetos, tos senosios mielosios 
Elizabetos iš anų vidurinės mokyklos laikų. Pasidarė dar sunkiau, kai baigusi 
knygą nebegalėjau lankyti nė Aibilinos. Mes nusprendėme, kad būtų pernelyg 
rizikinga. Labiausiai už viską ilgiuosi išvykų pas ją į namus ir pokalbių dviese. 

Kas kelias dienas pasikalbu su Aibilina telefonu, bet tai ne tas pat, kaip 
sėdėti drauge su ja. Prašau, mąstau, kol ji suteikia man naujausių žinių apie tai, 
kas dedasi mieste, prašau, tegu! kas nors iš to išeina gera. Bet kol kas — nieko. 

Mergaitės liežuvauja ir žiūri į tą knygą kaip į žaidimą, bando atspėti, kas yra 
kas, o Hilė kaltina ne tuos žmones. Kaip tik aš patikinau spalvotąsias tarnaites, 
kad nebūsime išaiškintos, ir dabar kaip tik aš esu ta, ant kurios krenta dėl to 
atsakomybė. 

Sudzingsi paradinių durų varpelis. Atsigręžiu — vidun įeina Elizabeta su 
Lu Ene Tempelton. Aš vėl įsmunku į grožio kremų skyrių vildamasi, kad jos 
manęs nepamatys. Bet paskui atsargiai iškišu virš lentynų galvą pasižiūrėti. Jie- 
dvi pasuka prie užkandžių prekystalio, susiglaudusios kaip mokinukės. Vasaros 
karštyje Lu Enė eina su sau įprasta ilgarankove suknele ir nuolatine šypsena. 
Įdomu, ar ji žino esanti knygoje? 

Elizabetos plaukai iš priekio sušiaušti, o toliau ji juos apsigobusi geltona 
skarele, kurią jai padovanojau dvidešimt trečio gimtadienio proga. Stoviu ten 
minutėlę, leisdama sau suvokti, kaip viskas keista — stebėti jas ir Žinoti, ką aš 
žinau. Ji perskaičiusi iki Dešimto skyriaus, pasakė man vakar vakare Aibilina, 
ir vis dar nė kiek nenutuokia, kad skaito apie save pačią ir savo drauges. 

— Skyter? — pašaukia ponas Robertsas nuo savo aikštelės virš kasos ap- 
arato. — Tavo mamos vaistai gatavi. 

Patraukiu į vaistinės priekį ir turiu praeiti pro Elizabetą ir Lu Enę prie 
užkandžių prekystalio. Abi nusisukusios į mane nugara, bet pagaunu veidro- 
dyje jų akis, sekančias mane. Jiedvi vienu metu sužiūra žemyn. 

Susimoku už vaistus, motinos tūbeles ir visokius tepalus, paskui stumiuo- 
si tarp lentynų eilių. Man mėginant pasprukti per tolimąjį vaistinės šoną, iš už 
plaukų šepečių stelažo į prieki žengteli Lu Enė Tempelton. 

— Skyter, — taria, — turi minutę laiko? 

Stoviu ten mirksėdama, nustebusi. Per daugiau kaip aštuonis mėnesius 
niekas manęs neprašė nė sekundės, ką jau kalbėt apie minutę. 

— Mhm, žinoma, — atsargiai atsakau. 

Lu Enė žvilgteli pro langą laukan, ir aš pamatau Elizabetą su pieno kok- 
teilių plaktuve rankoje einant prie savo automobilio. Lu Enė pamoja man pri- 
eiti arčiau, šalia lentynų su šampūnais ir plaukų išvėlikliais 

— Tavo mamai, tikiuosi, vis dar geriau? — klausia Lu Enė. 

Jos šypsena ne visai tokia spinduliuojanti kaip įprastai. Nors kakta iš- 
rasojusi smulkiais prakaito lašeliais, ji pasitempia žemiau ilgas savo suknelės 
rankoves. 

— Ji laikosi gerai... Vis dar remisija. 

— Kaip džiaugiuosi. 

Ji linkteli, ir mudvi ten stovime, nepatogiai žvelgdamos viena į kitą. Lu 
Enė giliai atsidūsta. 

— Suprantu, mudvi kurį laiką nesikalbėjome, bet... — ji pritildo balsą, — 
aš tik pamaniau, kad turėtum žinoti, ką sako Hilė. Ji tvirtina, kad tu parašei tą 
knygą... apie tarnaitės. 

— Girdėjau, kad ta knyga parašyta anonimiškai, — greitai atsakau, net 
nebūdama tikra, ar noriu vaidinti, lyg būčiau ją perskaičiusi. Nors visi mieste 
dabar ją skaito. Visuose trijuose knygynuose jos išparduotos, o bibliotekoje 
sudarytas laukiančiųjų eilės sąrašas. | 

Ji iškelia delną lyg ženklą sustoti. 

— Nenoriu žinoti, ar tai tiesa. Bet Hilė... — ji žingteli arčiau prie ma- 
nęs. — Hilė Holbruk anądien man paskambino ir pasakė, kad išvyčiau savo 
tarnaitę Luviniją. — Lu Enė suspaudžia žandikaulius ir papurto galvą. 

Prašau. Man užgniaužia kvapą. Prašau, tik nebasakyk, kad ją išvijai. 

— Skyter, Luvinija... — Lu Enė pažvelgia man į akis, — tik jos dėka aš 
kartais galiu atsikelti iš lovos. 

Aš tyliu. Galbūt.tai Hilės paspęsti spąstai? 

— Ir neabejoju, tu laikai mane tik kokia nors kvaila mergiščia... kad aš 
sutinku su viskuo, ką sako Hilė. — Jos akyse sublizga ašaros. Lūpos virpčio- 
ja. — Daktarai nori, kad vykčiau į Memfį... šoko terapijai... — Ji užsidengia 
delnais veidą, bet pro pirštus prasisunkia ašara. — Dėl depresijos ir... tyri- 
mams, — sukužda ji. 

Nužvelgiu ilgas jos rankoves ir klausiu savęs, ar būtent tai visą laiką ji 
slėpė. Viliuosi apsirinkanti, bet vis tiek pašiurpstu. 

— Žinoma, Henris sako, kad arba aš susitvarkau, arba išeinu. 

Ji imituoja žygiuotės judesį mėgindama nusišypsoti, bet tai greitai praei- 
na, ir į veidą sugrįžta liūdesys. 

— Skyter, Luvinija puikiausias žmogus iš visų man pažįstamų. Net su 
visomis nuosavomis bėdomis ji sėdi šalia ir kalbasi su manimi. Padeda man 
ištverti mano dienas. Kai' perskaičiau, ką ji parašė apie mane, apie tai, kaip 
padėjau jai dėl anūko, niekada savo gyvenime nejaučiau tokio dėkingumo. Tai 
buvo geriausias per daugelį mėnesių mano patirtas jausmas. 

Nežinau, ką atsakyti. Tai vienintelis geras dalykas, kurį išgirdau apie kny- 
g3, ir noriu, kad ji pasakytų man daugiau. Spėju, ir Aibilina dar to negirdėjo. 
Bet taip pat ir neramu, nes aiškiai Lu Enė žino. 

— Jeigu iš tikrų tai tu parašei, jeigu Hilės gandas teisingas, aš tik noriu, 
kad žinotum, jog niekada neišvysiu Luvinijos. Pasakiau Hilei, kad pagalvosiu 
apie tai, bet jeigu Hilė Holbruk kada nors vėl man tą pat pakartos, pasakysiu 
jai tiesiai į akis, kad nusipelnė to torto ir dar daugiau. 

— Kaipgi tu... kas verčia tave manyti, kad tai buvo Hilė? 

Mūsų apsauga, mūsų apsidraudimas, nuėjo perniek, Jeigu torto paslaptis iš- 
aiškėja. 

— Galbūt ji, galbūt ne ji. Bet šitaip kalbama. — Lu Enė pakraipo gal- 
vą. — O paskui šįryt girdėjau Hilę visiems sakant, kad knyga netgi visai ne 
apie Džeksoną. Kas žino kodėl. 

Aš giliai įkvepiu oro, sukuždu: 

— Ačiū Dievui. 

— Na, Henris netrukus grįš namo. 

Lu Enė užsikelia aukščiau ant peties rankinę ir atsistoja tiesiau. Į jos veidą 
vėl sugrįžta šypsena — kaip kaukė. 

Ji pasuka į duris, bet šias atidarydama atsigręžia į mane. 

— Ir dar kai ką tau pasakysiu. Hilė Holbruk negaus mano balso, kai sausį 
bus perrenkama Lygos prezidente. Arba, tiesą sakant, kada nors vėl. 

Sulig tais žodžiais ji išeina, įkandin dzingteli durų varpelis. 

Aš delsiu prie lango. Lauke prasidėjo dulksna, blizgantys it veidrodžiai 
automobiliai matytis lyg pro miglą, juoda asfalto danga tampa slidi. Stebiu 
Lu Enę tolstant į stovos aikštelę mąstydama: Kiek daug nežinai abie žmogų. 
Klausiu savęs, ar būčiau galėjusi bent kiek palengvinti jos dienas, jeigu būčiau 
pasistengusi. Jeigu būčiau elgusis su ja šiek tiek maloniau. Ar ne tokia knygos 
esmė? Kad moterys suprastų: Mes — tik dvi būtybės. Ne tiek daug kas mus skiria. 
Visai ne tiek, kaip aš maniau. 

Bet Lu Enė, ji suprato knygos esmę, dar šios nė neperskaičiusi. Toji, nuo 
kurios praslydo esmė, šįkart buvau aš. 


Tą vakarą keturis kartus skambinu Aibilinai, bet jos telefonas užimtas. 
Padedu ragelį ir kurį laiką sėdžiu podėlyje, įbedusi akis į stiklainius su ma- 
rinuotomis figomis, kurias sudėjo Konstantina prieš nudžiūstant figmedžiui. 
Aibilina man papasakojo, kad tarnaitės nuolatos kalba apie knygą ir apie tai, 
kas dedasi. Per vakarą ji susilaukia šešių ar septynių telefono skambučių. 

Aš atsidūstu. Trečiadienis. Rytoj įteiksiu savąją Panelės Mirnos skiltį, 
mano parašytą dar prieš šešias savaites. Beje, esu jų sukaupusi bent dvi dešim- 
tis, nes neturėjau nieko kita ką veikti. Po to nebebus apie ką dar mąstyti, liks 
tik nerimauti. | 

Kartkartėmis, kai man nuobodu, nejučia pagalvoju, kaip būtų susiklostęs 
mano gyvenimas, jeigu nebūčiau parašiusi knygos. Pirmadienį žaisčiau bridžą. 
O rytoj vakare važiuočiau į Lygos susirinkimą ir įteikčiau informacinį biulete- 
nį. Paskui penktadienio vakarą Stiuartas nusivežtų mane kur nors papietauti, 

ir mudu po to iki vėlumos sėdėtume, ir šeštadienio rytą atsikėlusi tenisui jaus- 
čiausi pavargusi. Pavargusi, patenkinta ir... nusivylusi. 

Mat Hilė tą popietę būtų apšaukusi savo tarnaitę vagiše, o aš būčiau tik 
sėdėjusi ten ir klausiusis to. O Elizabeta būtų per stipriai sugriebusi savo vai- 
ką už rankos, tad aš tik nusukčiau akis į šalį, lyg to nemačiusi. Be to, būčiau 
susižadėjusi su Stiuartu ir nenešiočiau trumpų suknelių, tik trumpus plaukus, 
ir nė nesvarstyčiau padaryti ką nors tokio rizikinga, kaip parašyti knygą apie 
spalvotąsias namų pagalbininkes, pernelyg bijodama, kad jis tam nepritars. Ir 
nors aš sau nemeluoju ir nesakau, kad iš tikrųjų pakeičiau tokių žmonių kaip 
Hilė ir Elizabeta mąstyseną, bent nebeapsimetinėju, kad su jomis sutinku. 

Apimta panikos išeinu iš to tvankaus podėlio. Apsiaunu savaisiais vyriš- 
kais huaračiais ir išsmunku į šiltą naktį. Spindi mėnulio pilnatis ir pakankamai 
šviesu. Šią popietę užmiršau patikrinti pašto dėžutę, o esu vienintelė, išvis kada 
nors tai daranti. Atidarau ją. Viduje — tik vienas laiškas. Iš „Harper Šš Row“, 
taigi tikriausiai nuo ponios Stein. Esu nustebusi, kad ji ką nors čionai siųstų, 
nes pasirūpinau, kad visos sutartys dėl knygos būtų siunčiamos į dėžutę pašte 
— dėl visa ko. Per tamsu skaityti, tad įsikišu laišką į užpakalinę džinsų kišenę. 

Užuot patraukusi aukštyn keliuku, kertu tiesiai per „sodą“, jausdama po 
padais minkštą žolę, apeidama nukritusias ankstyvąsias kriaušes. Vėl rugsėjis, 
o aš čia. Vis dar čia. Net Stiuartas išvažiavo kitur. Prieš kelias savaites viename 
straipsnyje apie senatorių buvo parašyta, kad Stiuartas perkėlė savąją naftos 
kompaniją į Naująjį Orlean, taigi jis galės leisti laiką jūros gręžinių platfor- 
mose. 

Išgirstu gurgždesį žvirgždu. Tačiau slenkančio keliuku automobilio man 


nematyti, nes priekinės šviesos kažkodėl išjungtos. 


Stebiu ją pastatant „Oldsmobile“ priešais namą ir išjungiant variklį, bet 
liekant viduje. Mūsų priekinio priebučio lempos dar neužgesintos, geltonos 
ir mirksinčios nuo naktinių vabzdžių. Pasilenkusi virš vairo, ji lyg stengtųsi 
pamatyti, kas yra namie. Ko, po šimts, jai reikia? Stebiu ją kelias sekundes, 
paskui pagalvoju: Prieik prie jos birma. Reikia prieiti pirmai, kol ji nepadarė, ką 
yra sumaniusi. 

Tyliai pereinu kiemą. Ji prisidega cigaretę, pro atdarą langą išmeta ant 
įvažos degtuką. 

Artinuosi prie automobilio iš galo, bet ji manęs nemato. 

— Ko nors lauki? — tariu prie lango. 

Hilė pašoka ir išmeta ant žvirgždo cigaretę. Išsirango iš automobilio ir 
užtrenkia dureles, traukdamasi nuo manęs atatupsta. 

— Nemėgink daugiau artintis nė colio, — sako ji. 

Tad aš sustoju ir tik žiūriu į ją. Ir kas gi nežiūrėžy? Juodi jos plaukai ne- 
tvarkingi. Viena garbana atsiskyrusi styro tiesiai aukštyn. Pusė Hilės palaidi- 
nukės nešukišta už juostos, storumas tempia sagas, ir matau, kad ji dar daugiau 
priaugusi svorio. Ir ten... opelė. Jos lūpų kampe — apšašusi ir karštai raudona. 
Nebuvau mačiusi Hilės su tokia nuo tada, kai koledže ją pametė Džonis. 

Ji nužvelgia mane nuo galvos ligi kojų. 

— Kas tu tokia dabar, kokia nors hipė? Dieve, tavo vargšei mamai dėl 
tavęs turi būti taip nepatogu. 

— Hile, kodėl tu čia? 

— Pasakyti tau, kad susisiekiau su savo advokatu Hobiu Gudmanu, kuris 
yra geriausias Misisipės įstatymų dėl šmeižto žinovas, ir tu, panele, esi nema- 
lonumuose iki ausų. Sėsi už grotų, ar žinai? 

— Tu nieko negali įrodyti, Hile. 

Aš jau turėjau tokį pokalbį su juridiniu „Harper šč Row“ skyriumi. Dėl 
savo anonimiškumo mes buvome labai atsargios. 

— Na, šimtu procentu aš žinau, kad tai tavo parašyta, nes niekas kitas 
mieste nėra toks neišrankus kaip tu, kad šitaip susidėtų su nigerėmis. 

Iš tiesų glumina, kad anksčiau mudvi buvome draugės. Pagalvoju eiti vi- 
dun ir užrakinti duris. Bet jos rankoje vokas, ir tai priverčia mane nervintis. 

— Hile, žinau, kad būta daug kalbų ir daug gandų... 

— Ak, tos kalbos manęs nežeidžia. Visi mieste žino, kad tai ne apie 
Džeksoną. Tai kažkoks miestas, prasimanytas toje nesveikoje tavo galvelėje, ir 
aš dar Žinau, kas tau padėjo. 

Mano žandikauliai susispaudžia. Akivaizdžiai ji žino apie Minę ir apie 
Luviniją, kaip aš jau girdėjau, bet ar žino apie Aibiliną? Arba kitas? 

Hilė pamojuoja man voku, ir šis sutraška. 

— Atvažiavau čia informuoti tavo motiną, ką padarei. 

:— Ketini apie mane papasakoti mano motinai? 

Aš nusijuokiu, bet tiesa tokia, kad motina nieko apie tai nežino. Ir noriu, 
kad taip ir liktų. Ji jaustų dėl manęs pažeminimą ir gėdą, ir... Aš pažvelgiu že- 
myn į voką. Kas, jeigu nuo to jai vėl pablogės? 

— Tikrai taip. 

Aukštai iškelta galva Hilė kopia priebučio laipteliais. 

Greitai nuseku paskui ją prie paradinių durų. Ji atidaro jas ir įeina vidun 
lyg į nuosavus namus. 

— Hile, aš tavęs čionai nekviečiau. — Sugriebiu ją už rankos. — Neš... 

Bet iš už kampo pasirodo motina, ir aš paleidžiu Hilės ranką. 

— O, Hilė, — taria motina. Ji su vonios chalatu ir eidama ramsčiuojasi 
lazdele. 

Hilė kelis kartus sumirksi į ją. Nežinau, ar Hilė labiau pribiokšta to, kaip 
mano mama atrodo, ar yra visai atvirkščiai. Kadaise vešlūs rudi motinos plau- 
kai dabar balti kaip sniegas ir reti. Kam nors, ilgai jos nemačiusiam, drebanti 
ant lazdelės padėta plaštaka veikiausiai turėtų atrodyti kaip skeleto. Bet užvis 
blogiausia, kad motina turi ne visus savo dantis, tik priekinius. Skruostų įdu- 
bos gilios, kaip giltinės. 

— Ponia Felan, esu... esu čia, kad... 

— Hile, tu sergi? Atrodai siaubingai, — sako motina. 

Hilė apsilaižo lūpas. 

— Na, aš... aš neturėjau laiko susitvarkyti, prieš... 

Motina linguoja galvą. 

— Hile, mieloji. Nė vienas jaunas vyras parvažiavęs namo pas žmoną ne- 
nori to pamatyti. Tik pasižiūrėk į savo plaukus. Ir ta... — Motina susiraukia, 
įsižiūrėdama iš arčiau į peršalimo pūslelinę. — Ne itin patrauklu, ajajai! 

Aš vis nenuleidžiu akių nuo laiško. Motina parodo į mane pirštu: 

— Rytoj pat paskambinu Fanei Mei ir sutariu, kad abi jus priimtų. 

— Ponia Felan, ne tai... 

— Nereikia man dėkoti, — pertraukia ją motina. — Tai mažiausia, ką 
galiu dėl tavęs padaryti, kai dabar neturi arti savo brangiosios mamos, kuri 
patartų. Ką gi, traukiu į lovą. — Ir motina nuklibikščiuoja savo miegamojo 
link. — Per ilgai neužsisėdėkite, mergaitės. | 

Minutėlę Hilė ten stovi prasižiojusi, atkarusiu smakru. Galiausiai ji pasu- 
ka prie durų, atlapoja jas ir išeina į priebutį. Laiškas vis dar jos rankoje. 

— Nemalonumų tau užteks visam gyvenimui, Skyter, — sušnypščia man 
sutraukta it kumštis burna. — O tos tavo nigerės? 

— Apie ką būtent kalbi, Hile? — atšaunu. — Juk tu nieko nežinai. 

— Ne, nežinau? O ta Luvinija? Ak, aš jau pasirūpinau dėl jos. Lu Enė 
visai nusistačiusi ją išvaryti. — Jai linkčiojant ta styranti viršugalvyje garbana 
šokčioja. — Ir pasakyk tai Aibilinai, kai kitą sykį panorės rašyti apie mano 
mieląją draugę Elizabetą, aha, — ji bjauriai nusišypso, — juk tu prisimeni 
Elizabetą? Buvo pakvietusi tave į savo vestuves? 

Iš pykčio man išsiplečia šnervės. Išgirdusi Aibilinos vardą, noriu Hilei 
smogti. 

— Tik tarkime, kad Aibilina turėjo būti šiek tiek gudresnė ir neužsiminti 
apie tą L pavidalo plyšį vargšės Elizabetos valgomojo stale. 

Man sustoja širdis. Prakeiktas plyšys. Kaip galėjau būti tokia kvaila, pra- 
leidusi šį neapsižiūrėjimą? 

— Ir nemanyk, kad pamiršau Minę Džekson. Dėl tos nigerės turiu kai 
kurių dide/iy planų. 

— Atsargiau, Hile, — iškošiu pro sukąstus dantis. — Nagi, neišsiduok. — 
Iš balso aš tokia pasitikinti savimi, bet viduje drebu svarstydama, kokie tie 
planai. 

Jos akys staigiai išsiplečia. 

— Tai ne aš VALGIAU TĄ TORTĄ! 

Ji apsisuka ir nužygiuoja prie savo automobilio ir staigiai atplėšia dureles. 

— Pasakyk toms nigerėms, tegul jos verčiau vis pasižiūri viena akimi per 
petį už savęs. Verčiau tegul saugosi, kas joms nutiks. 


Drebančiomis rankomis renku Aibilinos numerį. Nusinešu ragelį į podėlį 
ir uždarau duris. Kitoje rankoje — atplėštas laiškas iš „Harper X Row“. Jau- 
čiuosi taip, lyg būtų vidurnaktis, bet dar tik pusė devynių. 

Aibilina atsiliepia, ir aš vienu atokvėpiu iškloju: 

— Šįvakar čionai buvo atvažiavusi Hilė, ir ji žino. 

— Panelė Hilė? Ką žino? 

Tuomet fone išgirstu Minės balsą: 

— Hilė? Kas dėl panelės Hilės? 

— Miinė... ji pas mane, — paaiškina Aibilina. 

— Ką gi, manau, ir jai reikia tai girdėti, — tariu, nors noriu, kad Aibilina 
galėtų jai pasakyti vėliau, be manęs. 

Pasakodama, kaip Hilė čionai pasirodė, veržte įsiveržė į namus, laukiu, 
kol Aibilina viską atkartos Minei. Dar blogiau tai girdėti Aibilinos balsu. 

Aibilina vėl paima telefono ragelį ir atsidūsta. 

— Tai tas įtrūkis Elizabetos valgomojo stale... štai kokiu būdu Hilė nea- 
bejotinai suprato. 

— Dievuliau, tas p/yšys. Negaliu patikėti, kad jį įterpiau. 

— Ne, tai aš privalėjau jo nepraleisti. Taip apgailestauju, Aibilina. 

— Manote, Hilė pasakys panelei Lyfolt, kad mano rašyta apie ją? 

— Ji negali jai pasakyti, — šaukia Minė. — Šitaip pripažintų, kad tai 


Džeksonas. 

Sumoju, kaip gerai buvo Minės sugalvota. 

— Sutinku, — sakau. — Aibilina, manau, Hilė apimta siaubo. Nežino 44 
daryti. Sakė, kad apie mane papasakos mano motinai. 

Dabar, kai sukrėtimas po Hilės žodžių praėjo, aš mažne juokiuosi iš šios 
minties. Tai menkiausias iš mūsų rūpesčių. Jeigu motina ištvėrė nutrūkusias 
mano sužadėtuves, tai ištvers ir šį dalyką. Paprasčiausiai su tuo dorosiuosi, kai 
taip atsitiks. 

— Ką gi, matyt, nieko negalime padaryti, tik laukti, — taria Aibilina, bet 
jos balsas skamba nervingai. 

Turbūt ne geriausias metas pranešti jai kitą mano naujieną, bet nemanau, 
kad pajėgčiau nuo to susiturėti. 

— Šiandien... gavau laišką. Iš „Harper t Row“, — pasakau. — Pama- 
niau, kad iš ponios Stein, bet ne iš jos. 

— Tai iš ko gi? 

— Harpers Magazine Niujorke siūlo man darbą. Kaip... numerių redak- 
toriaus padėjėjo. Esu beveik tikra, kad man tai išrūpino ponia Stein. 

— Kaip gerai! — apsidžiaugia Aibilina ir paskui sako: — Mine, panelei 
Skyter pasiūlytas darbas Niujorke! 

— Aibilina, negaliu jo imtis. Tik norėjau pasidalyti ta žinia su tavimi. 
Aš... — Kaip gera, kad turiu bent Aibiliną, kuriai galiu pasakyti. 

— K turite omenyje? Kodėl negalite jo imtis? Juk kaip tik apie tai sva- 
jojote. 

— Šiuo metu negaliu išvykti, kai dabar viskas krypsta į blogąją pusę. Ne- 
ketinu palikti jūsų tame jaukale. | 

— Bet... tie blogi dalykai atsitiks, būsite čia ar ne. 

Dieve, girdint ją tai sakant, man norisi verkti. Aš sunkiai atsidūstu. 

— Aš ne tai norėjau pasakyti. Mes nežinome, kas gali atsitikti. Panele 
Skyter, turite priimti tą darbą. | 

Iš tikrųjų nežinau, kaip pasielgti. Viena mano dalis mano, kad nederėjo 
to sakyti Aibilinai, nes, žinoma, ji lieptų man vykti. Betgi turėjau kam nors 
pasipasakoti. Girdžiu ją šnabždant Minei: 

— Ji sako neketinanti jo priimti. 

— Panele Skyter, — vėl į telefoną sako Aibilina, — nesirengiu berti jums 
ant žaizdos druskos, bet... neturite čionai Džeksone gero gyvenimo. Jūsų ma- 
mai geriau, ir... 

Girdžiu prislopintus balsus, perduodamą ragelį, ir staiga man prie ausies 
suskamba Minės balsas: 

— Paklausykite manęs, panele Skyter. Aš pasirūpinsiu Aibilina, o ji — 
manimi. Bet jums nieko čia nelikę, tik priešai „Jaunųjų lygoje“ ir mama, dėl 
kurios įniksite gerti. Jūs sudeginote už savęs visus tiltus, kokie tik buvo. Ir mie- 
kada šiame mieste neįgysite kito vaikino, ir visi tai žino. Tad neškite baltą savo 
subinę į Niujorką ne žingsniu, o bėgže. 

Minė nieko nelaukdama iškart nuspaudžia telefono svirtelę, ir aš sė- 
džiu stebeilydama į nutilus; ragelį vienoje rankoje ir į laišką — kitoje. Tikrai? 
— mąstau, pirmą kartą svarstydama tokią galimybę. — Nejau man tikrai taip 
padaryti? 

Minė teisi, taip pat ir Aibilina. Nieko čia nebeturiu, išskyrus mamą ir 
tėtį, o jeigu pasilikčiau dėl savo gimdytojų, garantuotai tai sugadintų mūsų 
santykius, bet... 

Atsiremiu į lentynas ir užsimerkiu. Vykstu. Vykstu į Niujorką. 


AIBILINA 


34 SKYRIUS 


4 
iandien ant sidabrinio panelės Lyfolt servizo atsirado keistos dėmės. 


Turbūt dėl tokios didelės drėgmės. Einu aplinkui bridžo stalą, vėl 
blizgindama kiekvieną atskirą daiktą, įsitikindama, kad visi tebėra vietoje. Ma- 
žasis Žmogus, jis įprato viską gvelbti — šaukštus, centus ir plaukų smeigtukus. 
Kad paslėptų, įsikiša juos į vystyklus. Kartais, kai keiti vystyklus, tai tartum 
atrandi lobį. 

Virtuvėje suskamba telefonas, tad nueinu ir atsiliepiu. 

— Turiu šiokių tokių naujienų, — per telefoną sako Minė. 

— Ką tu girdėjai? 

— Panelė Renfrou sako žinanti, kad tai Hilė suvalgė tą tortą. — Minė 
keknoja, bet man širdis sutvinksi dešimt kartų greičiau. 

— Dievuliau, po penkių minučių panelė Hilė bus čia. Verčiau ji tegul kuo 
greičiau užgesina tą gaisrą. 

Keista, kad mudvi dėl jos taip jaudinamės. Tai jaukia man mintis. 

— Aš paskambinu vienarankei Ernestinai... — bet tada Minė nutyla. 
Tikriausiai į virtuvę atėjo panelė Silija. 

— Gerai, ji išėjo. Taigi paskambinu vienarankei Ernestinai, ir ji sako, kad 
panelė Hilė visą dieną rėkavo į telefoną. O panelė Klara, tai ji žino apie Fanę, 
Eimos. 

— Išvijo ją? 

Panelė Klara padėjo Fanės Eimos berniokui baigti koledžą — viena iš 
gerųjų istorijų. 

— Neee... Tik sėdėjo ten išsižiojusi ir su knyga rankoje. 

— Ačiū Dievui. Paskambink man, jeigu dar ką nors išgirsi, — sakau. — Ir 
nesijaudink, jeigu atsilieps panelė Lytolt. Pasakyk jai, kad skambini dėl sergan- 
čios Mano sesers. 

Ir, Viešpatie, nebausk manęs už tą melą. Mažiausia, ko man reikia — tai 
sesers ligos. 

Mudviem baigus pokalbį, po kelių minučių sučirškia durų skambutis, ir 
aš deduosi jo nė neišgirdusi. Taip baiminuosi pamatyti panelės Hilės veidą 

po to, ką ji pasakė panelei Skyter. Tiesiog man nesitiki, kad galėjau į savo is- 
toriją įdėti tą L pavidalo plyšį. Išeinu į savąjį tualetą ir tik sėdžiu mąstydama, 
kas atsitiks, jeigu turėsiu palikti Mei Moblę. Viešpatie, meldžiuosi, jeigu man 
teks ją palikti, suteik mergytei kokią nors gerą auklę. Nepalik jos vien tik su 
panele Teilor, pasakojančia, kad juoda spalva — nešvari, su senele, mygančia 
ją už viską dėkoti, ir su šalta panele Lyfolt. Namuose skambutis vėl sučirškia, 
bet aš niekur nesijudinu. Padarysiu tai rytoj, tariu sau. Reikės su Mei Moble 
atsisveikinti — tik dėl visa ko. 


Kai sugrįžtu vidun, girdžiu visas ponias prie stalo kalbantis. Garsiausias 
panelės Hilės balsas. Laikau pridėjusi prie virtuvės durų ausį, bijodama tenai 
nueiti. 

— ... tai 72 Džeksonas. Toji knyga — šlamštas, štai kas ji. Kertu lažybų, 
tas viskas prasimanyta kokios nors nigerės... 

Išgirstu per grindis subrazdant kėdę ir žinau, kad panelė Lytfolt tuoj ateis 
manęs ieškoti. Nebegaliu ilgiau to atidėlioti. 

Atidarau duris ir įeinu su šaldytos arbatos ąsočiu rankoje. Apsuku stalą, 
Įbedusi akis sau į batus. 

— Kaip girdžiu, tas Betės personažas galėtų būti Šarlina, — plačiomis 
akimis sako panelė Džinė. 

Šalia jos panelė Lu Enė stebeilija kažkur į šalį, lyg jai nerūpėtų nei vie- 
naip, nei kitaip. Norėčiau jai paplekšnoti per petį. Norėčiau niekuo neišsiduo- 
dama pasakyti, kaip džiaugiuosi, kad ji yra baltoji Luvinijos ponia, bet žinau, 
kad negaliu. Ir nieko negaliu pasakyti apie panelę Lyfolt, nes ji susiraukusi 
kaip visada. Bet panelės Hilės veidas — purpurinis kaip slyva. 

— O tarnaitė ketvirtame skyriuje? — toliau varo panelė Džinė. — Gir- 
dėjau Sisę Taker sakant... 

— Knyga me apie Džeksoną! — beveik rėkte išrėkia panelė Hilė, ir aš pil- 
dama arbatą krūpteliu. Lašas jos atsitiktinai užtykšta į tuščią panelės Hilės 
lėkštę. Ji pažvelgia į mane, ir lyg kokio magneto mano akys pritraukiamos prie 
josios. 

Tyliai ir šaltai ji taria: 

— Praliejai šiek tiek, Aibilina. 

— Atleiskite, aš... 

— Iššluostyk. 


Drebėdama iššluostau lėkštę skudurėliu, kurį turiu ant ąsočio ąsos. 

Ji spokso man į veidą. Gaunu nuleisti akis. Jaučiu tarp mudviejų žėruojant 
karštą paslaptį. 

— Atnešk man kitą lėkštę. Kuri nesuteršta tavo purvinu skuduru. 

Atnešu jai kitą lėkštę. Ji tyrinėja šią, labai garsiai pauosto. Pasakui pasisu- 
kusi į panelę Lytfolt taria: 


— Tu niekaip meišmokai tų žmonių švaros. 


Tą vakarą man tenka užsisėdėti pas panelę Lytolt iki vėlumos. Mei Mo- 
blė miega, ir aš išsitraukiu savo maldų sąsiuvinį, pradedu jų sąrašą. Taip džiau- 
giuosi dėl panelės Skyter. Šįryt ji man paskambino ir pasakė priėmusi darbą. 
Po savaitės keliasi į Niujorką! Bet, Dievuliau, aš nesiliauju kassyk krūpčiojusi, 
kai tik išgirstu kokį garsą, pamanydama, kad tuoj pro duris įeis panelė Lytfolt 
ir pasakys Žinanti tiesą. Kai pagaliau grįžtu namo, taip nervinuosi, kad net 
neima miegas. Per juodą kaip degutas tamsą nuklampoju prie užpakalinių Mi- 
nės namų durų. Ji sėdi virtuvėje prie stalo skaitydama laikraštį. Tai vienintelis 
jos dienos metas, kai neturi lakstyti ką nors valydama, kuo nors maitindama 
ar kam nors liepdama tinkamai elgtis. Namuose taip tyku, kad sumoju, jog 
kažkas negerai. 

— Kur visi? 

Ji gūžteli pečiais: 

— Lovose arba darbe. 

Prisitraukiu kėdę ir atsisėdu. 

— Aš tik noriu Žinoti, kas atsitiks, — tariu. 

Žinau, turėčiau džiaugtis, kad tas viskas dar nesprogo man į veidą, bet šis 
laukimas varo mane iš proto. | 

— Atsitiks. Ir gana greitai, — atsako Minė, lyg kalbėtumės, kokią gersi- 
me kavą. | | 

— Mine, kaip tu gali būti tokia rami? 

Ji pažvelgia į mane, uždeda delną sau ant išsipūtusio per pastarąsias dvi 
savaites pilvo. 

— Žinai panelę Šoutar, pas kurią tarnauja Vilė Mei? Vakar ana klausia 
Vilės Mei, ar su ja taip blogai elgiamasi kaip ta baisi ponia knygoje. — Minė 
tartum prunkšteli. — Vilė Mei jai atsako, kad tobulumui ribų nėra, bet nesanti 
labai bloga. 

— Tikrai to jos klausė? 

— Tuomet Vilė Mei jai papasakoja, ką visos kitos baltosios ponios jai pa- 
dariusios, gera ir bloga, ir ta baltoji ponia klausosi. Vilė Mei pasako tarnaujanti 

trisdešimt septynerius metus, ir tai išvis pirmas kartas, kai jiedvi sėdi drauge 
prie to paties stalo. 

Be Luvinijos, tai pirmas geras dalykas, kokį girdėjome. Mėginu tuo 
džiaugtis, bet vėl peršoku į dabartį. 

— O kaip panelė Hilė? Kaip dėl to, ką sako panelė Skyter? Mine, ar tu 
bent kiek nesinervini? 

Minė padeda laikraštį. 

— Klausyk, Aibilina. Aš nemeluosiu. Bijau, kad Lerojus mane užmuš, 
jeigu sužinos. Bijau, kad panelė Hilė padegs mano namą. Bet, — ji papurto 
galvą, — negaliu to paaiškinti. Tik taip jaučiu. Galbūt viskas vyksta taip, kaip 
ir turėtų. 

— Tikrai? 

Minė lyg nusijuokia. 

— Viešpatie, pradedu kalbėti kaip tu, a? Turbūt jau senstu. 

Baksteliu po stalu ją koja. Bet mėginu suprasti, iš kur Minė tokia? Mes 
čia padarėme kai ką narsaus ir gera. O Minė, galbūt ji nenori netekti nė vieno 
iš tų dalykų, kurie eina kartu, kai būni narsus ir geras. Tegul net ir blogų. Bet 
nepajėgiu persiimti jos ramybe. | 

Minė vėl nuleidžia akis į laikraštį, tačiau po kurio laiko pamatau, kad ji 
jo neskaito. Tik stebeilija į žodžius, mąstydama apie kažką kita. Kaimynystėje 
trinkteli automobilio durelės, ir ji krūpteli. Ir tada pamatau nerimą, kurį ji 
stengiasi slėpti. Betgi kodėl? — nusistebiu. Kodėl ji slepia tai nuo manęs? 

Kuo ilgiau žiūriu, tuo daugiau imu suprasti, kas čia vyksta, ką Minė pa- 
dariusi. Nežinau, kodėl tik dabar man pradėjo tai aiškėti. Minė privertė mus 
įdėti tą istoriją apie tortą, norėdama visas apsaugoti. Ne save apsaugoti, bet 
mane ir kitas tarnaites. Žinojo, kad nuo to jai pačiai su Hile bus tik blogiau. 
Bet ji vis tiek tai padarė — dėl visų kitų. Ir nenori, kad kas nors matytų, kokia 
yra išsigandusi. 

Siekiu jos rankos ir spusteliu. 

— Tu nuostabus žmogus, Mine. 

Ji suvarto akimis ir iškiša liežuvį, lyg būčiau padavusi lėkštę šuns sausai- 
nių. 

— Taip ir žinojau, kad tu vis labiau karšti, — sako. 

Abi sukikename. Jau vėlu, ir esame tokios pavargusios, bet ji atsikelia ir 
vėl įsipila sau kavos, o man užpliko arbatos puodelį, ir aš neskubėdama geriu. 
Mudvi kalbamės iki nakties vėlumos. 

Kitą dieną, šeštadienį, mes visi namuose — visa Lyfoltų šeimyna plius aš. 
Net ponas Lyfoltas šiandien namie. Mano knygos nebėra ant naktinio staliuko 
prie lovos. Kol kas nežinau, kur ji šią padėjo. Paskui pamatau ant sofos panelės 
Lytfolt rankinę, ir knyga įkišta ten. Tai reiškia, kad kažkur nešėsi ją su savimi. 
Atsargiai žvilgteliu ir pastebiu, kad skirtukas dingęs. 

Man norisi pažvelgti jai į akis ir pamatyti, ką žinanti, bet panelė Lytolt 
didžiumą dienos lieka virtuvėje, mėgindama iškepti keksą. Neįsileidžia manęs 
ten padėti. Sako, jai nepatinką manieji keksai, tai susirado įmantrų receptą iš 
Gourmet“ žurnalo. Rytoj — ji savo bažnyčios priešpiečių šeimininkė, ir valgo- 
masis prikrautas visko, kas reikalinga vaišėms patiekti. Pasiskolino tris elektri- 
nius termosus maistui iš panelės Lu Enės ir aštuonis sidabrinius serviravimo 
komplektus iš panelės Hilės, nes susirinks keturiolika žmonių, ir Dieve gink, 
kad kuriam nors iš tų bažnytininkų tektų naudotis paprastomis senomis me- 
talinėmis šakutėmis. 

Mažasis Žmogus Mei Moblės kambaryje žaidžia su ja. O ponas Lyfoltas 
vaikštinėja po namus. Kartkartėmis jisai sustoja priešais Mei Moblės kambarį, 
paskui vėl įninka vaikštinėti. Turbūt tariasi turįs pažaisti su savo vaikučiais, nes 
juk šeštadienis, bet, manau, nežino kaip. 

Taigi man nelieka daug vietų, kur pasidėti. Tik antra valanda, bet aš jau iš 
pagrindų sutvarkiau namus, iššveičiau tualetus, išskalbiau drabužius, išlyginau 
viską, išskyrus savo veido raukšles. Man uždrausta įžengti į virtuvę, o negerai, 
jei ponas Lyfoltas manytų mane neveikiant nieko kita, kaip tik sėdinėjant ir 
žaidžiant su vaikučiais. Galop ir aš pradedu tik bastytis aplinkui. 

Kol ponas Lyfoltas maklinėja po valgomąjį, įkišu pro duris galvą į Mei 
Moblės kambarį ir matau ją mokant Rosą kažką nauja. Ji mėgsta Žaisti su savo 
mažesniuoju broliuku mokyklą. | 

Nueinu į svetainę, antrąsyk imuosi šluostyti nuo knygų dulkes. Turbūt 
šiandien man nepavyks ištaikyti progos atsisveikinti su ja, kai čia tiek daug 
liaudies. 

— Dabar mes žaisime tokį žaidimą, — girdžiu Mei Moblę sušunkant 
savo broliukui. — Tu sėdi prie bufeto, nes esi „Woolworf“ parduotuvėje ir esi 
spalvotasis. Ir turi likti ten vietoje, nesvarbu, ką aš darysiu, nes antraip pateksi 
į kalėjimą. | 

Kaip įmanydama greičiau pasuku jos kambario link, bet ponas Lyfoltas 
jau ten: stebi nuo durų. Atsistoju už jo. 

Ponas Lytoltas sukryžiuoja virš savo baltų marškinių rankas. Pakreipia į 
šoną galvą. Širdis man daužosi tūkstančio mylių per valandą greičiu. Dar nė 


* „Smaguris“ (pranc.). 

karto negirdėjau Mei Moblės kam nors, išskyrus mane, garsiai užsimenant 
apie mūsų slaptąsias istorijas. Ir tai tik tuomet, kai jos mamos ir šiaip nieko 
nėra namuose, kad galėtų išgirsti. Bet ji taip įsigilinusi į tai, ką veikia, kad nė 
nejaučia tėtuko klausantis. 

— Gerai, — sako Mei Moblė ir nuveda krypuojantį jo asmenį ant kė- 
dės. — Rosai, turi čia likti prie bufeto „Woolworf'e“. Ir nesikelti. 

Noriu prabilti, bet nepajėgiu nieko išspausti iš burnos. Mei Moblė ant 
pirštų galų nutipena už Roso, išverčia jam ant galvos spalvotų kreidelių dėžę, ir 
šios nudarda ant grindų. Mažasis Žmogus susiraukia, bet ji griežtai į jį pažiūri 
ir sako: 

— Tau negalima judėti. Turi būti narsus. Ir nesigūžk. 

Paskui ji iškiša liežuvį ir pradeda jį baksnoti lėlės batukais, o Mažasis 
Žmogus žiūri į ją, lyg mąstydamas: Kodėl aš kenčiu tą nesąmonę? Paskui inkšda- 
mas nusiropščia nuo kėdės. 

— Tu pralaimėjai! — pareiškia ji. — Nagi, dabar žaisime „Autobuso gale“ 
ir tu vadiniesi Roza Parks. 

— Kas tave išmokė tokių dalykų, Mei Moble? — klausia ponas Lytoltas, 
ir Mažylė staigiai atsisuka, jos akys tokios, lyg būtų išvydusi vaiduoklį. 

Kaulai mano kojose suminkštėja. Viskas, ką aš sakydavau, jai įstrigę. Rei- 
kia pasistengti, kad ji nepakliūtų į bėdą, bet man stinga kvapo, kad pajėgčiau 
žengti bent žingsnį. 

Mažylė žvelgia tiesiai į mane, stovinčią už jos tėtuko, ir ponas Lytoltas 
apsisukęs pamato mane, paskui vėl nusisuka į ją. 

Mei Moblė spokso į savo tėtuką. 

— Nežinau. 

Ji nusuka akis į gulinčią ant grindų stalo žaidimo lentą, lyg ketintų vėl 
pradėti jį žaisti. Anksčiau matydavau ją žaidžiant. Žinau, ką ji mąsto. Mąsto, 
kad jeigu kuo nors kitu užsiims ir nekreips į tėtuką dėmesio, galbūt jis papras- 
čiausiai nueis. 

— Mei Moble, tėtis tavęs klausė. Kur išmokai tokių dalykų? 

Ponas Lyfoltas pasilenkia prie jos, ir aš nematau jo veido, bet žinau, kad 
šypsosi, nes Mei Moblė visa tartum nedrąsi nedrąsi, Mažylė labai myli savo 
tėtuką. Ir paskui ji sako, garsiai ir aiškiai: 

— Panelė Teilor išmoke. 

Ponas Lyfoltas atsitiesia. Nueina į virtuvę, o aš seku iš paskos. Atgręžia 
panelę Lyfolt už pečių į save ir sako: 

— Rytoj. Nuvažiuoji į tą darželį ir perkeli Mei Moblę į kitą grupę. Kad 


daugiau nebūtų panelės Teilor. 

— Ką? Juk negaliu taip imti ir pakeisti jos auklėtojos... 

Aš sulaikau kvapą, meldžiuosi: Taip, gali. Prašau. 

— Paprasčiausiai padaryk tai. 

Ir kaip visi vyrai ponas Lyfoltas išeina pro duris ten, kur neprivalės nie- 
kam dėl nieko aiškintis. 


Visą sekmadienį be paliovos dėkoju Dievui, kad išvadavo Mažylę nuo 
panelės Teilor. Ačiū Tau, Dieve, ačiū Tau, Dieve, ačiū Tau, Dieve, nelyginant 
giesmė skamba man galvoje. Pirmadienio rytą panelė Lytolt, visa išsipuošusi, 
susirengia vykti į Mei Moblės darželį, ir man lieka tik šypsotis žinant, ką ji 
ketina daryti. 

Kol panelė Lytolt išvažiavusi, įninku darbuotis prie panelės Hilės sidab- 
ro. Nuo vakar priešpiečių panelė Lytolt jį išdėliojusi virtuvėje ant stalo. Viską 
išplaunu, o paskui valandą blizginu stebėdamasi, kaip vienarankė Ernestina 
geba su tuo dorotis. Blizginti „Grand Barogue“ su visais užlenkimais ir išraity- 
mais — darbas dviem rankoms. 

Sugrįžusi panelė Lyfolt padeda savo rankinuką ant stalo ir va: 

— Ak, norėjau sugrąžinti tą sidabrą šįryt, bet turėjau vykti ; Mei Moblės 
darželį, ir tiesiog žinau, kad ji įsitaisė slogą, nes visą rytą čiaudi, o dabar jau 
beveik dešimtą... 

— Mei Moblė pradeda sirgti? 

— Galbūt. — Panelė Lyfolt užverčia akis. — O, vėluojuosi pas kirpėją. 
Kai baigsi blizginti, nieko nelaukdama eik ir nunešk vietoj.manęs tą sidabrą 
Hilei. Grįšiu po priešpiečių. 

Baigusi blizginti suvynioju visą panelės Hilės sidabrą į mėlyną audeklą 
ir nueinu iškelti iš lovelės Mažąjį Žmogų. Jis ką tik pabudo iš savo pogulio, 
mirksi man ir šypsosi. 

— Nagi, Mažasis Žmogau, pakeisime tau vystyklą. 

Paguldau jį ant pervystymo stalo ir nuimu šlapiąjį. Ir, Viešpatie brangus, 
argi ten ne žaislinio „Konstruktoriaus“ dalelės ir vienas iš panelės Lyfolt plau- 
kų segtukų. Ačiū Dievui, kad čia tik šlapias vystyklas, o ne kitoks. 

— Vyruti, — nusijuokiu, — tu tikras Fort Noksas“. 

Jis nusišypso ir juokiasi. Parodo pirštu į lovelę, ir aš nuėjusi graibau po ap- 
klotą. Nagi tikrai — ten plaukų suktukas, šaukštelis matuoklis ir pietų serve- 


* Fort Knox (Kentukio valstijoje) — JAV ginkluotųjų pajėgų bazė ir valstybės iždo saugykla. 

tėlė. Dievuliau, mums reikės ką nors dėl to daryti. Bet ne dabar. Turiu keliauti 
pas panelę Hilę. 

Užsegu Mažąjį Žmogų sėdimajame vežimėlyje ir stumiuosi jį gatve iki 
panelės Hilės namų. Diena karšta, saulėta ir tyki. Palengva mudu einame jos 
įvaža, ir duris atidaro Ernestina. Ji turi sudžiūvusią nedidelę rudą bigę, ky- 
šančią iš kairės rankovės. Gerai Ernestinos nepažįstu, išskyrus tai, kad gana 
mėgėja kalbėti. Ji lanko metodistų bažnyčią. 

— Sveika, Aibilina, — taria ji. 

— Sveika, Ernestina. Turbūt pamatei mane ateinant. 

Ji linkteli ir pažvelgia žemyn į Mažąjį Žmogų. Šis stebi tą bigę, lyg bai- 
mindamasis, kad jo nepagriebtų. 

— Išėjau pirma, kol ji to nepadarė, — sušnabžda Ernestina, o paskui 
priduria: — Turbūt jau girdėjai. 

— Girdėjau ką? 

Ernestina pasižiūri už savęs, paskui prisilenkia. 

— Apie Floros Lu baltają ponią, panelę Hester? Šįryt parodė Florai Lu 
duris. 

— lšvijo ją? 

Flora Lu turėjo papasakoti kai kurių blogų istorijų. Ji pikta. Panelė Hester, 
kurią visi laiko tikrai miela, ji duoda Florai specialų „skystį rankoms plauti“, 
kad kasryt naudotų. Galiausiai paaiškėjo, kad tai būta neatskiestų chlorkalkių. 
Flora man parodė randą po nudeginimo. 

Ernestina palinguoja galva. 

— Panelė Hester išsitraukia tą knygą ir pratrūksta šaukti: „Ar tai aš? Ar 
tai apie mane tu parašei?“ O Flora atsako: „Ne, mem, aš neparašiau jokios 
knygos. Nesu net penktos klasės baigusi.“ Bet panelę Hester ištiko klyksmo 
priepuolis: „Aš nežinojau, kad „Clorox“ nudegina odą, nežinojau, kad minima- 
li alga — doleris dvidešimt penki, jeigu Hilė nesakytų, kad ten rašoma ne apie 
Džeksoną, išvyčiau tave taip greitai, jog tau apsisuktų galva.“ Taigi Flora sako: 
„Vadinasi, nesu išvyta?“ Ir panelė Hester užrinka: „Išvyta? Negaliu tavęs išvyti, 
nes žmonės supras, kad aš — Dešimtas skyrius. Tu įstrigusi čia dirbti visą likusį 
savo gyvenimą.“ Ir tuomet panelė Hester padeda galvą ant stalo ir liepia Florai 
Lu baigti plauti lėkštes. 

— Dievuliau, — tariu jausdama svaigstant galvą. — Viliuosi... joms vi- 
soms taip gerai baigsis. 

Iš namo gilumos panelė Hilė šaukia Ernestiną vardu. 

— Nedėčiau į tai daug vilčių, — sušnabžda Ernestina. 

Paduodu jai sunkų audeklą, pilną sidabro. Sveikąja ranka Ernestina siekia 
šį paimti, ir turbūt iš įpratimo jos bigė irgi siekia. 


Tą vakarą kyla baisi audra. Dunda griaustinis, o aš sėdžiu virtuvėje ir pra- 
kaituoju. Drebu mėgindama užrašyti savo maldas. Florai Lu pasisekė, tačiau 
kas toliau dėsis? Tiesiog per daug yra nežinoti, jaudintis ir... 

Tuk tuk tuk. Kažkas beldžia į mano paradines duris. 

Kas tai? Tiesiau atsisėdu. Laikrodis virš viryklės rodo aštuonias trisdešimt 
penkias. Lauke smarkiai pliaupia lietus. Kiekvienas, kuris mane pažįsta, nau- 
dotysi užpakalinėmis durimis. 

Ant pirštų galų nutykinu į priemenę. Vėl beldimas, ir mažne iššoku iš 
batų. 

— Kas... kas ten? 

— Čia aš 

Dievuliau, iškvepiu orą ir atidarau paradines duris. Prie slenksčio — pa- 
nelė Skyter, šlapia ir drebanti. Po lietpalčiu — raudonasis jos krepšys. 

— Viešpatie, pasigailėk... 

— Negalėjau nusigauti prie užpakalinių durų. Kieme tiek purvo, nepa- 
vyko nubristi. 

Ji basa, rankoje laiko savo purvinus batelius. Greitai uždarau už jos duris. 

— Niekas jūsų nematė, a? 

— Tenai lauke nieko nepamatysi. Būčiau paskambinusi, bet telefonas 
nuo audros išsijungęs. 

Žinau, kad kažkas turi būti atsitikę, bet aš taip džiaugiuosi matydama jos 
veidą, kol dar neišvyko į Niujorką. Asmeniškai mudvi nesimatėme šešis mėne- 
sius. Stipriai ją apkabinu. 

— Dievuliau, leiskitė pažiūrėti į jūsų plaukus. 

Panelė Skyter nusmaukia atgal gobtuvą, nupurto sau ant pečių ilgus 
plaukus. 

— Kokie gražūs, — pasakau ir nuoširdžiai taip manau. 

Lyg sutrikusi ji nusišypso ir padeda ant grindų krepšį. 

— Mamai jie nepatinka. 

Nusijuokiu ir paskui giliai įkvepiu oro, mėgindama pasirengti tam, kad ir 
ką turėtų ji pasakyti bloga. 

— Knygynai prašo daugiau knygų, Aibilina. Šiandien popiet paskambi- 
no ponia Stein. — Ji suima mano rankas. — Ketinama išspausdinti dar vieną 
laidą. Penkis tūkstančius egzempliorių. 

Aš tik žiūriu į ją. 

— Aš ne... nė nežinojau, kad jie galėtų taip padaryti, — pasakau ir prisi- 
dengiu delnu burną. Mūsų knyga gulės penkiuose tūkstančiuose namų — len- 
tynose, ant naktinių staliukų prie lovų, už unitazų? 

— Ateis daugiau pinigų. Mažų mažiausia po šimtą dolerių kiekvienai iš 
jūsų. Ir kas žino? Galimas daiktas, bus dar daugiau. 

Prisidedu prie širdies ranką. Neišleidau nė cento iš pirmų šešiasdešimt 
vieno dolerio, ir dabar ji man sako, kad jų bus daugiau? 

— Ir dar kai kas. — Panelė Skyter pasižiūri į savo krepšį. — Penktadienį 
nuvykau į laikraščio redakciją ir atsisakiau Panelės Mirnos darbo. — Ji giliai 
atsikvepia. — Ir pasakiau ponui Goldenui mananti, kad kita Panelė Mirna 
turėtum būti tu. | 

— Aš? 

— Prisipažinau jam, kad tu visą laiką man duodavai atsakymus. Jis pasakė 
pagalvosiąs apie tai, o šiandien paskambino ir sutiko, jeigu tik niekam nesipa- 
sakosi ir rašysi atsakymus kaip iki šiol Panelė Mirna rašė. — Ji išsitraukia iš 
krepšio mėlynu audeklu įrištą sąsiuvinį, paduoda man. — Pasakė mokėsiąs tau 
tiek pat kaip ir man — dešimt dolerių kas savaitę. 

Aš? Dirbsiu baltųjų laikraštyje? Nueinu ant sofos ir atsiverčiu sąsiuvinį, 
pamatau visus tuos praėjusio laiko laiškus ir straipsnius. Panelė Skyter atsisėda 
greta manęs. 

— Dėkui jums, panele Skyter. Už tai, už viską. 

Ji nusišypso, giliai atsikvepia, lyg slopintų ašaras. 

— Negaliu patikėti, kad jūs rytoj jau būsite išvykusi į Niujorką, — tariu. 

— Tiesą sakant, pirma ketinu nukakti į Čikagą. Tik vienai nakčiai. Noriu 
pamatyti Konstantiną, jos kapą. 

Aš linkteliu. 

— Džiaugiuosi. 

— Mama man parodė nekrologą. Kapas tuoj už miesto. O paskui, kitą 
rytą, keliausiu į Niujorką. 

— Perduokite Konstantinai nuo Aibilinos linkėjimus. 

Ji nusijuokia. 

— Aš taip nervinuosi. Niekada dar nebuvau Čikagoje ar Niujorke. Anks- 
čiau netgi nesu skridusi lėktuvu. 

Minutėlę mudvi sėdime, klausydamosi audros. Mąstau apie tą pirmą kar- 
tą, kai panelė Skyter atėjo pas mane į namus, kaip nepatogiai ji jautėsi. Dabar 
man atrodo, kad mudvi esame šeima. 


— Tu bijaisi, Aibilina? — klausia ji. — To, kas galėtų atsitikti? 

Nusisuku, kad ji nematytų mano akių. 

— Viskas gerai. 

— Kartais nežinau, ar buvo verta to imtis. Jeigu kas nors tau atsitiktų... 
kaip aš galėčiau su tuo gyventi žinodama, kad tai per mane? — ji prisispaudžia 
prie akių delną, lyg nenorėtų matyti, kas atsitiks. 

Nueinu į miegamąjį ir atnešu garbiojo tėvo Džonsono paketėlį. Ji nuvy- 
nioja popierių ir stebeilija į knygą, į visas joje pasirašytas pavardes. 

— Ketinau nusiųsti ją jums į Niujorką, bet, manau, verčiau turėkite ją 
dabar. 

— Aš ne... suprantu, — pralemena ji. — Tai man? 

— Taip, mem. 

Paskui persakau dvasiškojo tėvo žinią, kad ji — mūsų šeimos narys. 

— Turite prisiminti, kad kiekvienas iš tų parašų reiškia, kad buvo verta. 

Ji perskaito padėkas, moterų parašytus menkniekius, perbraukia pirštais 
per rašalą. Jos akys priplūsta ašarų. 

— Manau, Konstantina jumis tikrai didžiuotųsi. 

Panelė Skyter nusišypso, ir aš matau, kokia ji jauna. Po viso to, ką parašė- 
me, ir valandų, kurias buvom kartu pavargusios ir susirūpinusios, aš nemačiau 
mergaitės ilgai ilgai. 

— Tu tikrai manai, kad taip yra gerai? Jeigu paliksiu tave su viskuo 
taip... 

— Vykite į Niujorką, panele Skyter. Vykite ir suraskite sau gyvenimą. 

Ji šypsosi, mirkčioja, stengdamasi nustumti ašaras ir taria: 


— Ačiū tau. 


Tąnakt guliu lovoje ir mąstau. Jaučiuosi laiminga dėl panelės Skyter. Ji 
pradeda savo gyvenimą iš naujo. Ašaros rieda man smilkiniais į ausis, kai mąs- 
tau apie ją su savo ilgais, ant nugaros krintančiais plaukais vaikščiojančią tais 
didmiesčio aveniu, kokius mačiau per telį. Dalis manęs trokšta, kad ir aš galė- 
čiau turėti naują pradžią. Straipsniai apie namų ruošą — naujas dalykas. Bet aš 
jau nejauna. Mano gyvenimas beveik nugyventas. 

Kuo labiau stengiuosi užmigti, tuo geriau žinau, kad beveik kiaurą naktį 
liksiu nesudėjusi bluosto. Tartum girdžiu zvimbiant visą miestą, žmones kal- 
bant apie knygą. Kaip galima miegoti su visomis tomis bitėmis galvoje? Mąs- 
tau apie Florą Lu, apie tai, kad jeigu Hilė vis nekartotų žmonėms, jog knygoje 
ne Džeksonas, panelė Hester būtų ją išvijusi. O Mine, mąstau, tu padarei kai 

ką taip gera. Pasirūpinai visomis, išskyrus save pačią. Kaip trokštu, kad galėčiau 
tave apsaugoti. 

Panašu, kad panelė Hilė vos kabo ant siūlo galo. Kasdien vis kas nors ki- 
tas sako žiną, kad tai ji suvalgė tą tortą, o panelė Hilė tik dar atkakliau kovoja. 
Pirmą sykį savo gyvenime aš netgi spėlioju, kas laimės tą kovą. Iki šiol visada 
būčiau sakiusi, kad panelė Hilė, bet dabar nežinau. Šįsyk panelė Hilė papras- 
čiausiai galėtų pralaimėti. 

Priešaušriu kelias valandas man pavyksta numigti. Keista, bet kai šeštą 
atsikeliu, beveik nesijaučiu pavargusi. Apsivelku savo švaria uniforma, kurią 
vakar vakarą išsiskalbiau vonioje. Virtuvėje ilgai geriu stiklinę šalto vandens, 
prileisto iš čiaupo. Išjungusi virtuvėje šviesą, pasuku į duris, ir tuo metu su- 
skamba telefonas. Dievuliau, tam dar pernelyg anksti. 

Pakeliu ragelį ir išgirstu 7audą. 

— Mine? Tai tu? Kas?.. 

— Vakar vakare Lerojų atleido iš darbo! Ir kai Lerojus klausia kodėl, jo 
bosas atsako: Viljamas Ho/brukas taip liepęs. Holbrukas pasakė jam, kad prie- 
žastis — nigerė Lerojaus žmona. Lerojus pareina namo ir mėgina savo pliko- 
mis rankomis mane užmušti! — Minė švokščia ir dūsta. — Išmeta vaikučius į 
kiemą, o mane užrakina vonios kambaryje ir sako padegsiąs namą su manimi, 
užrakinta viduje! 

Dievuliau, tai ažsižinka. Užsidengiu delnu burną ir jaučiuosi krintanti į 
tą juodą duobę, kurią sau pačios išsikasėme. Visas tas savaites girdėjau Minę 
tokią pasitikinčią savimi, o dabar... 

— Toji ragana! — klykia Minė. — Per ją jis mane užmuš! 

— Kur tu dabar, Mine? Kur vaikučiai? 

— Degalinėje, atbėgau čia basomis! Vaikučiai pabėgo pas kaimynus... — 
Ji dūsuoja, žagsi ir niurna. — Oktavija atvažiuoja mūsų paimti. Sako, varys 
kaip įmanydama greičiau. 

Oktavija gyvena Kentone, dvidešimt minučių kelio šiauriau panelės Si- 
lijos. 

— Mine, tuoj pat bėgu pas tave... 

— Ne, nepadėk ragelio, prašau. Tik lik prie telefono su manimi, kol ji čia 
atkaks. | 

— Kaip tu? Nesumušta? 

— Daugiau nebegaliu, Aibilina. Nebegaliu to ištverti... — ji palūžta pra- 
virkdama į telefoną. 

Pirmą sykį išgirdau Minę taip kalbant. Giliai atsikvepiu žinodama, ką 
turiu daryti. Žodžiai tokie aiškūs mano galvoje, ir kaip žik šiuo metu tai man 

vienintelė proga, kad degalinėje stovėdama prie telefono basa ir visiškai su- 
gniuždyta ji mane išgirstų. | 

— Mine, paklausyk manęs. Tu niekada neprarasi savo vietos pas panelę 
Siliją. Ponas Džonis pats tau taip pasakė. Ir iš knygos dar ateina pinigų. Panelė 
Skyter vakar vakare tai sužinojo. Mine, paklausyk manęs, kai aš tau sakau: Ne- 
besiduok Lerojaus mušama. 

Minė nuslopina kūkčiojimą. 

— Metas, Mine. Girdi mane? Esi /aisva. 

Labai pamažu Minės verksmas silpsta. Kol visai nurimsta. Jeigu negir- 
dėčiau jos kvėpuojant, pamanyčiau, kad padėjo ragelį. Prašau, Mine, mintyse 
meldžiu jos. Prašau, pasinaudok šia proga ištrūkti. 

Ji giliai, netvirtai atsidūsta. Taria: 

— Aš girdžiu, ką tu sakai, Aibilina. 

— Tai ateinu į degalinę ir lauksiu kartu su tavimi. Pasakysiu panelei Ly- 
folt, kad pavėluosiu. 

— Ne, — nesutinka ji. — Mano sesuo... netrukus bus čia. Šiąnakt mes 
pasiliksime pas ją. 

— Mine, tik šiąnakt ar... 

Ji ilgai atsidūsta į telefoną. 

— Ne, — sako, — negaliu. Ir taip jau pakankamai ilgai kenčiau. — Ir aš 
pradedu girdėti Minę Džekson vėl tampant pačia savimi. Jos balsas dreba, ži- 
nau, yra išsigandusi, tačiau sako: — Dieve, padėk jam, bet Lerojus nežino, uo 
Minė Džekson netrukus taps. 

Man permuša širdį. 

— Mine, tu negali jo užmušti. Tuomet atsidursi už grotų, kur Hilė ir 
trokšta tave pasiųsti. 

Viešpatie, toji tyla ilga, baisi. | 

— Neužmušiu jo, Aibilina. Pažadu. Mes pasiliksime pas Oktaviją, kol 
patys susirasime vietą, kur gyventi. 

Aš lengviau atsikvepiu. 


— Sesuo jau čia, — sako ji. — Paskambinsiu tau šįvakar. 


Kai ateinu pas panelę Lyfolt, namuose labai tyku. Turbūt Mažasis Žmo- 
gus dar miega. Mei Moblė jau išvažiavusi į darželį. Pasidedu krepšį skalbyklo- 
je. Švaistinės durys į valgomąjį uždarytos, ir virtuvė — maloni, vėsi vietelė. 

Užkaičiu kavą ir sukalbu maldą už Minę. Kurį laiką ji gali pasilikti pas 
Oktaviją. Iš to, ką man pasakojo Minė, Oktavija ūkyje turi gana nemažą namą. 

Minei bus arčiau į darbą, bet vaikučiams — toli į mokyklas. Vis dėlto, o tai 
svarbiausia, Minė ištrūko nuo Lerojaus. Nėsyk nesu girdėjusi jos sakant, kad 
paliks Lerojų, o Minė dusyk nieko nekartoja. Kai ji ką padaro, tai būna pada- 
ryta iš pirmo karto. 

Paruošiu Mažajam Žmogui pieno buteliuką ir giliai atsidūstu. Jaučiuosi, 
lyg mano diena jau nudirbta, o dar tik aštuonios ryto. Bet nesu pavargusi. Ne- 
žinau kodėl. 

Pastūmusi atidarau švaistines duris. O ten — panelė Lyfolt ir panelė Hilė 
sėdi toje pačioje pusėje prie valgomojo stalo žvelgdamos į mane. 

Mirksnį stoviu vietoje, gniauždama delne pieno buteliuką. Panelės Lytolt 
plaukuose vis dar suktukai ir ji vilki dygsniuotu mėlynu maudomuoju chalatu. 
Bet panelė Hilė visa išsipuošusi mėlynu languotu kelnių kostiumėliu. Jos lūpos 
šone vis dar ta bjauri raudona opa. 

— Labryt, — pasisveikinu ir pasuku į namo gilumą. 


— Rosas dar miega, — sako panelė Hilė. — Nėra reikalo ten eiti. 

Sustoju vietoje ir pažvelgiu į panelę Lytfolt, bet ji stebeilija į; L pavidalo 
plyšį savo valgomojo stale. 

— Aibilina, — taria panelė Hilė ir apsilaižo lūpas. — Kai vakar sugrą- 
žinai mano sidabrą, tame fetriniame įvynioklyje trūko trijų įrankių. Vienos 
sidabrinės šakutės ir dviejų sidabrinių šaukštelių. 

Giliai įkvepiu oro. 

— Palaukite... palaukite, nueisiu pasižiūrėti į virtuvę, galbūt ką nors pa- 
likau nepaėmusi. 

Pasižiūriu į panelę Lytolt, ką norėtų, kad padaryčiau, bet ji vis įbedusi akis 
į tą plyšį. Mano sprandu aukštyn slenka šaltas šiurpulys. 

— Tu taip pat gerai kaip ir aš žinai, kad tas sidabras ne virtuvėje, Aibili- 
na, — tęsia panelė Hilė. 

— Panele Lytolt, patikrinote Roso lovelėje? Jis viską gvelbia ir kiša į... 

Panelė Hilė labai garsiai nusišaipo: 

— Girdi ją, Elizabeta? Ji mėgina suversti kaltę bambliūkščiui. 

Mano mintys skrieja pašėlusiu greičiu, stengiuosi prisiminti, ar prieš 
padėdama atgal į fetrą suskaičiavau sidabrinius įrankius. Regis, suskaičiavau. 
Visada taip darau. Dievuliau, pasakyk man, kad ji nesako to, ką aš manau ją 
sakant... 


9). vo 


nele Lyfolt? 

Bet ji vengia į mane žiūrėti, ir aš nežinau, ką daryti. Dar nesuvokiu, kaip 
tai yra blogai. Galbūt reikalas ne dėl sidabro, galbūt iš tikrųjų dėl panelės Ly- 
folt ir Antro skyriaus... 

— Aibilina, — toliau kalba panelė Hilė, — tu gali man sugrąžinti tuos 
įrankius iki šios dienos pabaigos, antraip Elizabeta duos eigą kaltinimams. 

Panelė Lyfolt pažvelgia į panelę Hilę ir giliai įkvepia oro, lyg nustebusi. 
Ir aš klausiu savęs, kieno tas visas dalykas sugalvotas — jų abiejų ar tik panelės 
Hilės? 

— Nepavogiau jokio sidabrinio servizo, panele DES — teisinuosi, ir 
vien tie žodžiai kelia man norą bėgti. 

Panelė Lyfolt sukužda: 

— Ji sako, kad jų neturi, Hile. 

Panelė Hilė nė nevaidina išgirdusi. Pakelia į mane antakius ir taria: 

— Tuomet man dera tau pranešti, kad esi išvyta, Aibilina. — Panelė Hilė 
niekinamai suprunkščia. — Aš paskambinsiu policijai. Ten mane pažįsta. 

— Maa-maaaa, — šaukia Mažasis Žmogus iš savo lovelės namo gilumo- 
je. Panelė Lyfolt pasižiūri už savęs, paskui — į Hilę, lyg nežinodama, ką daryti. 
Manau, tik dabar ji susimąstė apie tai, kaip gyvens be tarnaitės. 

— Aai-biii! — šaukia Mažasis Žmogus ir pravirksta. 

— Aibi! — antrina kitas gailus balselis, ir aš sumoju, kad Mei Moblė na- 
mie. Turbūt šiandien nevažiavo į darželį. Prispaudžiu ranką sau prie krūtinės. 
Viešpatie, prašau, neleisk, kad ji tai matytų. Neleisk jai girdeti, ką apie mane sako 
panelė Hilė. Toliau koridoriuje atsidaro durys ir pro jas išeina Mei Moblė. Su- 
mirksi į mus ir kostelėja. 

— Aibi, man skauda gerklę. 

— Aš... aš tuoj ateinu pas tave, mažiule. 

Mei Moblė vėl sukosėja, ir tas garsas negeras, lyg šuo lotų. Aš pasuku į 
koridorių, bet panelė Hilė sako: 

— Aibilina, lik čia, kur esi, Elizabeta gali pasirūpinti savo vaikučiais. 

Panelė Lyfolt pasižiūri į Hilę, lyg sakytų: Ar fikrai turiu? Bet paskui atsi- 
kelia ir nenorom nudūlina koridoriumi. Pasiima Mei Moblę į Mažojo Žmo- 
gaus kambarį ir uždaro duris. Liekame tik mes dvi — aš ir panelė Hilė. 

Ji atsilošia kėdėje ir sako: 

— Nepakęsiu melagių. 

Man svaigsta galva. Norisi atsisėsti. 

— Nepavogiau jokio sidabro, panele Hile. 

— Kalbu ne apie sidabrą, — taria ji palinkdama į priekį. Šnypščia pašnabž- 
domis, kad jos neišgirstų panelė Lyfolt. — Kalbu apie tuos dalykus, kuriuos pa- 
rašei apie Elizabetą. Ji visai nenutuokia, kad Antras skyrius apie ją, o aš — perne- 
lyg gera draugė, kad jai tai pasakyčiau. Ir galbūt negaliu pasodinti tavęs į kalėjimą 
už tai, ką parašei apie Elizabetą, bet galiu pasodinti už tai, kad esi vagišė. 

Neisiu į jokį sunkiųjų darbų kalėjimą. Neisiu, tik tiek pajėgiu galvoti. 

— O tavo draugė Minė? Jos laukia malonus netikėtumas. Ruošiuosi pa- 
skambinti Džoniui Futui ir pasakyti, kad reikia tuoj pat ją išvyti. 

Kambarys man išskysta. Purtau galvą, mano kumščiai susigniaužia tvirčiau. 

— Esu gana artima su Džoniu Futu. Jis klausysis, ką aš... 

— Panele Hile, — tariu garsiai ir aiškiai. Ji nutyla. Galiu kirsti lažybų, 
panelės Hilės dešimt metų niekas nepertraukinėdavo. Aš kalbu toliau: — Kai 
ką Žinau apie jus, to nepamirškite. 

Ji prisimerkia į mane, bet tyli. 

— Ir iš to, ką girdžiu, kalėjime yra daugybė laiko parašyti daugybei laiš- 
kų. — Aš visa drebu. Alsavimas degina gerklę. — Metas parašyti kiekvienam 
žmogui Džeksone tiesą apie jus. Pakankamai laiko, o popierius nemokamas. 

— Niekas nepatikės, kad ir ką parašytum, nigere. 

— Kažin. Man sakė, kad esu gana gera rašytoja. 

Ji iškiša liežuvį ir paliečia juo tą opą. Paskui nuleidžia akis nuo manųjų. 
Nespėjus jai dar ką nors pasakyti, koridoriaus gale atsilapoja durys. Pro jas išle- 
kia Mei Moblė vienais naktinukais ir sustoja priešais mane. Ji kūkčioja, verkia, 
o nosytė raudona it rožė. Tikriausiai mama jai pasakė, kad aš išeinu. 

Dieve, meldžiuosi, pasakyk man, kad ji nebakartojo panelės Elilės mely. 

Mažylė sugriebia mano uniformos padurką ir nepaleidžia. Paliečiu delnu 
jos kaktytę, ir ta dega karščiu. 

— Mažiule, tau reikia grįžti į lovelę. 

— Neeee, — bliauna ji. — Neišeeeik, Aibi. 

Iš miegamojo pasirodo panelė Lyfolt, susiraukusi, laikydama ant rankų 
Mažąjį Žmogų. 

— Aibi! — sušunka jis išsišiepdamas. 

— Ei... Mažasis Žmogau, — sušnabždu. Taip džiaugiuosi, kad jis nesu- 
pranta, kas dedasi. — Panele Lyfolt, leiskite man nusivesti ją į virtuvę ir duoti 
išgerti vaistų. Ji tikrai labai karščiuoja. 

Panelė Lyfolt paskersuoja į panelę Hilę, bet ji tik sėdi ten sukryžiuotomis 
rankomis. 

— Gerai, eik, — leidžia panelė Lytolt. 

Pasiimu Mažylę už karštos rankelės ir nusivedu į virtuvę. Ji vėl suloja tuo 
bauginančiu kosuliu. Surandu jai vaikiško aspirino ir sirupo nuo kosulio. Vien 
tik nuo to, kad yra čia drauge su manimi, ji šiek tiek nusiramina, bet ašaros 
teberieda veiduku. 

Pasodinu ją ant darbastalio ir sutraiškau rausvą tabletėlę, sumaišau trupi- 
nius su obuolių sultimis ir duodu jai išgerti šaukštelį. Mažylė nuryja, ir žinau, 

kad jai skauda. Suglostau atgal jos plaukus. Tas kuokštas garbanų, kurias išsi- 
kirpo konstruktoriaus žirklėmis, jau beataugąs ir styro tiesiai aukštyn. Panelė 
Lyfolt pastaruoju metu vos gali į ją žiūrėti. 

— Prašau, neišeik, Aibi, — vėl pravirksta ji. 

— Turiu išeiti, mažiule. Man taip gaila. 

Štai tuomet ir aš pravirkstu. Nenoriu verkti, nuo to jai pasidarys tik dar 
blogiau, bet nepajėgiu susitramdyti. 

— Kodėl? Kodėl nebenori daugiau manęs matyti? Ar pradėsi rūpintis 
kita maža mergyte? 

Jos kaktytė visa susiraukšlėjusi, visai kaip tuomet, kai apie ją bruzduliuoja 
mama. Dievuliau, jaučiuosi, lyg širdis man mirtinai nukraujuos. 

Suimu tarp delnų jos veidelį, pajusdama iš skruostukų sklindantį baugi- 
nantį karštį. 

— Ne, mažiule, priežastis ne ta. Nenoriu tavęs palikti, bet... — Kaip jai 
paaiškinti? Juk negaliu pasakyti, kad mane išvijo, nenoriu, kad ji smerktų savo 
mamą ir taip dar pablogintų jųdviejų tarpusavio santykius. — Man laikas į 
pensiją. Tu mano paskutinė maža mergytė, — pasakau, ir tai tiesa, tik ne mano 
pačios pasirinkimu. 

Leidžiu minutėlę jai paverkti man ant krūtinės, o paskui vėl suimu ranko- 
mis jos veiduką. Giliai atsidūstu ir pasakau jai padaryti tą pat. 

— Mažyle, — tariu. — Noriu, kad prisimintum viską, ką tau kalbėdavau. 
Ar prisimeni, ką tau kalbėdavau? 

Ji vis smarkiai, be pertrūkio verkia, bet jau nustojo kūkčioti. 

— Kad padariusi nusišluostyčiau gerai užpakaliuką? 

— Ne, mažiule. Kitką. Apie tai, kas tu esi. 

Pažiūriu į tamsiai rudas Mei Moblės akis, o ji — į manąsias. Dievuliau, 
jos akys — senos sielos, lyg būtų gyvenusi tūkstantį metų. Ir, prisiekiu, matau 
giliai viduje moterį, kokia ji bus užaugusi. Blyksnį iš ateities. Ji aukšta ir tiesi. 
Išdidi. Gražesnės šukuosenos. Ir ji prisimena žodžius, kuriuos įdėjau jai į galvą. 
Prisimena, kaip tikrai suaugusi moteris. 

Ir tuomet ji pasako tai, visai kaip man norisi: 

— Tu gera. Tu protinga. Tu svarbi: 

— O, Dievuliau! — Stipriai prispaudžiu prie savęs jos karštą kūnelį. Jau- 
čiuosi taip, lyg būtų įteikusi man dovaną. — Dėkui tau, Mažyle. 

— Prašom, — taria ji, kaip aš mokiau. Bet paskui padeda man ant peties 
galvą ir mudvi šitaip kurį laiką verkiame, kol į virtuvę ateina panelė Lytolt. 

— Aibilina, — labai tyliai taria ji. 

— Panele Lytolt, ar jūs... tikra, kad tai, ką... 


Už jos į virtuvę įeina panelė Hilė ir sužioruoja į mane akimis. 

— Apgailestauju, Aibilina. Hile, jeigu tu nori... duoti eigą kaltinimams, 
tavo reikalas. 

Panelė Hilė niekinamai suprunkščia į mane: 

— Tai nėra verta mano laiko. 

Panelė Lyfolt atsidūsta, lyg lengviau pasijautusi. Sekundę mudviejų akys 
susiduria, ir aš matau, kad panelė Hilė buvo teisi. Panelė Lyfolt visai nenu- 
tuokia, kad Antras skyrius — apie ją. Jeigu net ir kiek nujaustų, niekada sau 
neprisipažintų, kad jame — ji. 

Labai švelniai atstumiu nuo savęs Mei Moblę, ir ji užmiegotomis, karš- 
čiuojančiomis akimis pažvelgia į mane, paskui — į savo mamą. Atrodo, lyg 
baisiai bijotųsi ateinančių penkiolikos savo gyvenimo metų, bet atsidūsta, tar- 
tum tik pernelyg pavargusi, kad dabar apie tai galvotų. Pastatau ją ant kojų, 
pabučiuoju į kaktą, bet paskui ji vėl ištiesia į mane rankeles. Man tenka atsi- 
traukti. 

Nueinu į skalbyklą, pasiimu paltą ir rankinuką. 

Išeinu pro užpakalines duris lydima baisaus Mei Moblės verksmo. Lei- 
džiuosi įvaža, irgi verkdama, suvokdama, kaip man trūks Mei Moblės, melsda- 
masi, kad jos mama gebėtų jai rodyti daugiau meilės. Bet tuo metu tam tikra 
prasme jausdamasi laisva — kaip Minė. Laisvesnė nei panelė Lytfolt, kuri taip 
užsisklendusi savo pačios mintyse, kad net nepajėgia atpažinti savęs, kai apie 
tai perskaito. Ir laisvesnė už panelę Hilę. Ta moteris visą likusį savo gyvenimą 
mėgins įtikinti žmones, kad nevalgė to torto. Pagalvoju apie Julę Mei, sėdinčią 
kalėjime. O panelė Hilė, tai ji uždaryta savo pačios kalėjime, bet nuteista iki 
gyvos galvos. 

Patraukiu pusę devynių ryto karštu šaligatviu, klausdama savęs, ką veiksiu 
visą likusią dieną. Visą likus; savo gyvenimą. Aš drebu ir verkiu. Praeidama 
kažkokia baltoji ponia susiraukia į mane. Laikraštis man mokės dešimt dolerių 
per savaitę, be to, yra pinigai iš knygos, ir jų turi ateiti dar šiek tiek daugiau. Vis 
dėlto nepakankamai likusiam gyvenimui nugyventi. Man nepavyks susirasti 
jokio kito darbo, kai panelė Lyfolt ir panelė Hilė apšaukė mane vagiše. Mei 
Moblė buvo paskutinis mano baltasis kūdikis. O štai — aš ką tik nusipirkusi 
naują baltą uniformą. 

Saulė plieskia skaisčiai, bet mano akys plačiai atmerktos. Stoviu autobusų 
stotelėje, kaip darydavau keturiasdešimt su kažkiek metų. Per trisdešimt mi- 
nučių visas mano gyvenimas... baigėsi. Galbūt turėčiau toliau rašyti, ne vien 
laikraščiui, ir ką nors kita — apie visus žmones, kuriuos pažįstu, apie viską, ką 
regėjau ir veikiau. Galbūt dar nesu per sena pradėti nuo pradžios, mąstau apie 
tai, juokiuosi ir verkiu tuo pat metu. Mat dar tik praėjusią naktį maniau, kad 
daugiau nebesiimsiu nieko nauja. 


PADĖKOS 


Dėkoju Eimei Einhorn (Amy Einhorn), mano redaktorei, be kurios 
darbas su klijuojamais vienas ant kito pastabų lapeliais nebūtų tapęs sėkme, 
kokia yra šiandien. Eime, tu tokia išmintinga. Iš tiesų esu laiminga, dirbusi 
su tavimi. 

Taip pat dėkui: mano literatūrinei agentei Sjuzenai Reimer (Susan Ra- 
mer) už tai, kad rizikavo ir turėjo su manimi kantrybės; Aleksandrai Šeli 
(Alexandra Shelley) — už jos ištvermę redaguojant ir kruopščius patarimus; 
Džeino gatvės Literatūrinėms dirbtuvėms, kad jie tokie puikūs rašytojai; 
Ritai Stoket (Ruth Stockett), Teitui Teilorui (Tate Taylor), Bransonui Gri- 
nui (Brunson Green), Lorai Fut (Laura Foote), Oktavijai Spenser (Octavia 
Spenser), Nikolei Lav (Nicole Love) ir Džastinai Stori (Justine Story), kad 
skaitė ir juokėsi, net ties tomis vietomis, kurios ne tokios jau ir juokingos. 
Dėkoju tau, seneli Semai, Barbara ir Robertai Stoketai (Barbara ir Robert 
Stockett), kad padėjote man prisiminti senuosius Džeksono laikus. Be to, 
nuoširdžiausia mano padėka Keitui Rodžersui (Keith Rogers) ir brangiajai 
Lilei už viską. 

Dėkui visiems „Putnam“ leidykloje už jų entuziazmą ir sunkų darbą. 
Leidau sau laisvai elgtis su laiku, pasinaudodama daina „Laikai keičiasi“, 
tegul ji ir buvo išleista tik 1964-aisiais, ir „Shake'n Bake“ produktu, nors 
šis į parduotuvių lentynas pateko ne anksčiau kaip 1965-aisiais. Cituojami 
knygoje Džimo Krou įstatymai dėl juodaodžių buvo sutrumpinti ir paimti iš 
faktiškai įvairiu metu Pietuose egzistavusių teisės įstatymų. Labai ačiū Do- 
rianui Hastingsui (Dorian Hastings) ir Elizabetai Vagner (Elizabeth Wa- 
gner), nepaprastai smulkmeniškiems knygos rengėjams, už tai, kad nurodė 
tuos mano vis pasikartojančius neatitikimus ir padėjo man pataisyti daugelį 
kitų. 

Dėkoju Sjuzenai Taker (Susan Tucker), knygos „Pasakojant prisimini- 


* Kalbama apie Bobo Dilano (Bo6 Dylan) trečio albumo dainą „Ihe Times They Are A- 

Changin“. 

mus tarp pietiečių moterų“ autorei, kurios gražiai perteikti žodiniai tarnaičių 
ir baltųjų jų darbdavių pasakojimai sugrąžino mane į seniai išnykusius laikus 
ir vietas. 

Galiausiai pavėluota mano padėka Demetrai Maklorn (Demetrie 
McLorn), kuri visus mus, suvyniotus į kūdikių apklotėlius, išsinešė iš ligoninės 
ir savo gyvenimą paaukojo mus maitindama, viską po mūsų sutvarkydama ir 
mus mylėdama, ir — ačiū Dievui — mums atleisdama. 


PER MAŽAI, PER VĖLAI 


Ketrina Stoket apie save pačią 


Mūsų šeimos tarnaitė Demetra sakydavo, kad per patį vidurvasarį Mi- 
sisipėje rinkti medvilnę — blogiausia, kaip gali leisti laiką, jeigu nekalbėsime 
apie metą, kai renki okrą, kitą dygų žemaūgi augalą. Demetra mums pasa- 
kodavo visokias istorijas apie tai, kaip vaikystėje rinkdavo okrą. Ji juokdavosi 
ir kraipydavo mums smiliumi, perspėdama prieš tokį dalyką, tartum grupelė 
turtingų baltųjų vaikučių galėtų įpulti į medvilnės rinkimo blogybes, panašias 
kaip cigaretės ar stiprieji gėrimai. 

— Dienų dienas aš rinkdavau ir rinkdavau. O paskui pasižiūrėdavau į 
savo odą ir pamatydavau, kad ta visa išmušta pūslėmis. Parodydavau savo ma- 
mai. Niekas iš mūsų dar nebuvo matęs pas juodaodį nudegimų nuo saulės. 

Buvau per jauna suprasti, kad tai, ką ji pasakoja, nėra labai juokinga. De- 
metra gimė 1927-aisiais Misisipės Lampkine. Tai buvo baisūs metai gimti, 
prieš pat prasidedant Depresijai. Bet pats tas laikas vaikui suprasti, su visomis 
smulkmenomis, ką reiškia būti neturtingai, spalvotajai ir moteriai pusininkys- 
tės ūkelyje. 

] mano šeimą gaminti valgį ir tvarkyti namus Demetra atėjo būdama 
dvidešimt aštuonerių. Mano tėvas tada buvo keturiolikos, dėdė — septynerių. 
Stambi ir tamsiaodė Demetra iki to laiko jau buvo ištekėjusi už bjauraus nepa- 
taisomo girtuoklio, vardu Klaidas. Ji vengdavo man atsakinėti, kai klausinėda- 
vau apie jį. Bet šiaip, neminint Klaido, ji kalbėdavo mums ištisą dieną. 

Ir Dieve, kaip aš mėgdavau kalbėtis su Demetra. Po mokyklos sėdėdavau 
drauge su ja savo močiutės virtuvėje, klausydavausi jos pasakojimų ir stebėda- 
vau, kaip ji maišo pyragus ir kepa viščiuką. Valgį gamindavo nuostabiai. Pasi- 
vaišinę prie mano močiutės stalo, žmonės ilgai apie tai kalbėdavo. Paragavęs 
Demetros karamelinio torto, jausdavaisi 27y/imas. 

Bet mano vyresniems broliui ir seseriai, taip pat ir man, nebuvo leidžia- 
ma trukdyti Demetrai per jos pačios priešpiečių pertrauką. Močiutė sakydavo: 
„Nagi, palik ją ramybėje, tegul pavalgo, tai jos metas.“ Ir aš stovėdavau virtuvės 

tarpduryje, baisiai nekantraudama vėl sugrįžti pas ją. Močiutė norėdavo, kad 
Demetra gautų pailsėti ir galėtų užbaigti savo darbus, o ką jau kalbėti apie tai, 
kad baltieji nesėsdavo prie stalo, kol valgydavo spalvotasis. 

Tai buvo tik normali gyvenimo pusė, nusistovėjusios taisyklės tarp juo- 
dųjų ir baltųjų. Vaikystėje, matydama juoduosius žmones spalvotųjų miesto 
dalyje, net jeigu jie ir būdavo gražiai išsipuošę ir pasiturintys, prisimenu, jų 
gailėdavausi. Dabar man taip nesmagu tai prisipažinti. 

Tačiau Demetros aš nesigailėdavau. Būta kelerių metų, kai maniau, kad jai 
be galo pasisekė turint mus. Mat garantuotas darbas geruose namuose, kam- 
barių tvarkymas pas krikščionis baltuosius. Bet taip pat ir todėl, kad Demetra 
neturėjo savo vaikučių, ir mums atrodė, kad užpildome tuštumą jos gyvenime. 
Jeigu kas nors jos paklausdavo, kiek turinti vaikų, Demetra iškeldavo aukštyn 
pirštus ir atsakydavo — tris. Ji turėdavo omenyje mus: mano seserį Sjuzeną, 
brolį Robą ir mane. 

Mano brolis ir sesuo tai neigia, bet aš buvau artimesnė su Demetra nei 
jie. Prie Demetros akių niekas manęs nebardavo. Ji pastatydavo mane priešais 
veidrodį ir sakydavo: „Tu graži. Tu graži mergaitė“, nors akivaizdžiai tokia ne- 
buvau. Nešiojau akinius ir turėjau šiurkščius rudus plaukus. Užsispyrusiai ne- 
mėgau vonios. Mano motina dažnai būdavo išvykusi iš miesto. Sjuzenai ir Ro- 
bui aš pakyrėdavau, slampinėdama aplinkui, ir todėl jausdavausi nereikalinga. 
Demetra tai suprato, paimdavo mane už rankos ir sakydavo, kad esu nuostabi. 


Kai buvau šešerių, mano tėvai išsiskyrė. Tuomet Demetra man tapo dar 
svarbesnė. Motinai išvykdavus į kurią nors iš dažnų savo kelionių, tėtis pasiim- 
davo mus, vaikučius, į motelį, kurį turėjo, ir atsiveždavo Demetrą, kad būtų su 
mumis. Verkdavau ir verkdavau Demetrai ant peties, taip ilgėdamasi motinos, 
kad nuo to man pakildavo karštis. 

Tuo metu mano sesuo ir brolis tam tikra prasme jau buvo peraugę De- 
metrą. Juodų sėdinėdavo motelio stogo antstate, lošdami pokerį su motelio 
registratorėmis ir vietoj pinigų naudodamiesi baro šiaudeliais. 

Prisimenu, juos stebėdavau su pavydu, nes buvo vyresni, ir syki pagalvo- 
jau: Nebesu mažytė. Kam man bičiuliautis su Demetra, kai kiti lošia pokerį. 

Tad ašįsijungiau į lošimą ir, žinoma, per kokias penkias minutes pralošiau 
visus savo šiaudelius. Taigi vėl sugrįžau pas Demetrą ant kelių, vaizduodama 
įsižeidusią ir stebėdama, kaip kiti lošia. Tačiau dar po minutės mano kakta at- 
sidūrė ant švelnaus Demetros kaklo, ir ji sūpavo mane, lyg būtume du žmonės 


valtyje. 

— Štai kur tavo vieta. Čia, pas mane, — pasakė ji ir paglostė karštą mano 
koją. 

Jos rankos visada būdavo vėsios. Stebėjau vyresniuosius lošiant kortomis 
jau taip labai neimdama į galvą, kad motina vėl išvykusi. Būtent čia buvo mano 


vieta. 


Nepalankių atsiliepimų apie Misisipę protrūkis kino filmuose, laikraš- 
čiuose, per televiziją padarė mus, čionykščius, įtaria, nuolat besiginančia šutve. 
Esame kupini išdidumo ir gėdos, bet daugiausia — išdidumo. 

Vis dėlto aš ištrūkau iš ten. Dvidešimt ketverių persikėliau gyventi į Niu- 
jorką. Patyriau, kad pirmas klausimas, kurį kiekvienas užduoda kiekvienam 
mieste, tokiame pereinamame mieste, tai: „Iš kur jūs esate?“ O aš atsakydavau: 
„Iš Misisipės“. Ir tuomet laukdavau. 

Žmonėms, kurie nusišypsodavo ir tardavo: „Girdėjau, tenai labai gražu“, 
aš atsakydavau: „Mano gimtasis miestas užima trečią vietą šalyje pagal su gau- 
jomis susijusių žmogžudysčių skaičių.“ Žmonėms, kurie pakomentuodavo: 
„Dieve, turite džiaugtis išsigavusi iš fokios vietos“, aš pasišiaušdavau ir atšauda- 
vau: „Iš kur jums žinoti? Tenai gražu.“ 

Sykį, per vieną vakarėlį ant stogo, kažkoks įkaušęs vyriškis, iš tų turtingų 
baltųjų tipų, gyvenančių miesto Siaurinės metro stoties rajone, paklausė ma- 
nęs, iš kur esu, ir aš jam pasakiau — iš Misisipės. Jis nusišiepė: „Man taip gaila 
jūsų.“ 

Primyniau jam pėdą pačia savo aukštakulnio batelio smailuma ir dešimt 
minučių jį ramiai šviečiau, iš kur kilę Viljamas Folkneris, Judora Velti, Tene- 
sis Viljamsas, Elvis Preslis, B. B. Kingas“, Opra Vinfri, Džimas Hensonas*", 
Feitė Hil““, Džeimas Erlas Džounsas““ ir Kreigas Kleibornas“““*, The Nea York 
Times kulinarijos skyriaus redaktorius ir kritikas. Taip pat informavau, kad 
būtent Misisipėje buvo atlikta pirma plaučių ir pirma širdies transplantacijos 
operacija ir kad Jungtinių Valstijų teisinės sistemos pagrindai išvystyti Mi- 
sisipės universitete. 


* B. B. King (g. 1925) — Jungtinių Valstijų gitaristas ir bliuzų atlikėjas. 

“* Jim Henson (1936-1990) — lėlininkas, įsteigęs lėlių personažų teatro trupę. 

** Audrey Faith Perry McGraw (g. 1967) — amerikiečių kantri ir popstiliaus dainų atlikėja, 
savo profesijoje žinoma kaip Fai:4 Hi//. 

*** James Earl Jones (g.1931) — amerikiečių kino ir teatro aktorius, „Emmy“ ir „Tony“ premijų 
laureatas, žinomas savo žemo boso balsu. 

ww Craig Claiborne (1920-2000) — restoranų apžvalgininkas, rašytojas apie kulinariją. 

Ilgėjausi gimtųjų namų ir tik laukiau, kad pasitaikytų kas nors toks kaip jis. 

Nebuvau itin mandagi, nei gerų manierų, ir vargšas vyriokas nuspūdino 
šalin, o toliau visą vakarą atrodė nervingas. Bet ką padarysi, aš nesusiturėjau. 

Misisipė — man kaip motina. Man leidžiama dėl jos skųstis, kiek noriu, 
bet, Dieve, padėk žmogui, kuris prie manęs pasakys apie ją blogą Žodį, nebent 
ir jiems ji yra motina. 


Parašiau „Pagalbą“ gyvendama Niujorke, nes čia, manau, rašyti lengviau 
negu Misisipėje, žvelgiant visam tam į akis. Atstumas suteikė daugiau pers- 
pektyvos. Vidur dūzgiančio, spartaus tempo didmiesčio buvo atgaiva leisti savo 
mintims suktis lėtai ir trumpam prisiminti. 

„Pagalba“ — apskritai beletristikos kūrinys. Vis dėlto jį rašydama begalę 
kartų klausdavau savęs, ką mano šeima pagalvotų perskaičiusi, taip pat ir ką 
pagalvotų Demetra, nors ji ir seniai mirusi. Dažniausiai baimindavausi, kad 
peržengiu baisią ribą, rašydama juodaodžio žmogaus balsu. Bijojau, kad man 
nepavyks aprašyti santykių, kurie padarė tokią įtaką mano gyvenimui, kurie 
buvo tokie kupini meilės ir taip stereotipiškai vaizduojami Amerikos istorijoje 
ir literatūroje. 

Buvau tikrai dėkinga, perskaičiusi Howello Raineso, Pulicerio premijos 
laureato, straipsnį „Greidės dovana“: 


Nera keblesnės temos rašytojui iš Pietų, nei tarbusavis juodojo 
17 baltojo žmogaus prisirišimas nelygiame segregacijos pasaulyje. Nes 
nesąžiningumas, kuriuo pagrįsta visuomenė, kiekvieną jausmą padaro 
įtartiną, padaro neįmanoma žinoti, ar tai, kas sudarė įtrūkį tarp 
dviejų žmonių, buvo nuoširdus jausmas, gailestis arba pragmatizmas. 


Perskaičiau tai ir pagalvojau: Kokiu būdu jisai sugebėjo perteikti tai tokiais 
glaustais žodžiais? Čia juk ta pati slidi problema, su kuria grūmiausi ir kurios 
niekaip nepajėgiau pagauti į rankas — kaip žuvies iš vandens. Ponui Rainesui 
pavyko pataikyti į pačią esmę keliais sakiniais. Džiaugiausi girdėdama, kad 
savo pastangose esu drauge su kitais. 

Kaip ir Misisipei, mano jausmai „Pagalbai“ didžiai prieštaringi. O dėl 
ribų tarp juodųjų ir baltųjų moterų, tai bijau pasakiusi per daug. Buvau išmo- 
kyta nekalbėti apie tokius nepatogius dalykus, kad tai neskoninga, nemandagu, 
kad jos gali mus išgirsti. 

Bet kartu ir bijau pasakiusi per mažai. Ne tik apie tai, kad juodaodžių 
moterų, tarnaujančių Misisipės namuose, gyvenimas buvo kur kas blogesnis, 
bet ir kad būta kur kas daugiau meilės tarp baltųjų šeimų ir juodaodžių tarnai- 
čių, nei aš turėjau rašalo ar laiko tai pavaizduoti. 

Dėl viena esu tikra: nesiimu manyti, kad žinau, koks iš tikrųjų buvo jaus- 
mas būti juodąja tarnaite Misisipėje, ypač praeito amžiaus septintame dešim- 
tmetyje. Nemanau, kad tai išvis pajėgtų iki galo suprasti bet kuri baltoji mote- 
ris, mokanti juodajai moteriai atlyginimą. Bet mėginti suprasti — gyvybiškai 
svarbu mūsų humaniškumui. „Pagalboje“ yra viena eilutė, kurią aš tikrai ver- 
tinu: 


Ar ne tokia knygos esmė? Kad moterys suprastų: Mes — žik dvi 


būtybės. Ne tiek daug kas mus skiria. Visai ne tiek, kaip aš maniau. 


Beveik tikrai galiu pasakyti, kad niekas iš mano šeimos niekada nepa- 
klausė Demetros, kaip jaučiasi juodoji Misisipėje, tarnaujanti mūsų, baltųjų, 
šeimai. Mums taip ir neatėjo į galvą to paklausti. Tai būta gyvenimo kasdieny- 
bės. Ne kažkas tokio, kuo žmonės jaustųsi turį domėtis. 

Daugelį metų apgailestavau, kad nebuvau pakankamai suaugusi ir mąstan- 
ti, jog Demetros to paklausčiau. Ji pasimirė, kai aš buvau šešiolikos. Metų metus 
įsivaizduodavau, kaip ji būtų atsakiusi. Ir štai kodėl aš parašiau šią knygą. 

